
गोराह्न-नीति का पहला अनुभव 


» न्‌ १९१२ ईं० में पहले-पहल गोराज्न-नीति 
का मुझे जो अनुभव हुआ, उसकी दुखद 
स्वति आज भी हृदय को दग्ध कर देती 
है। द्सिम्बर की पहली तारीख को में 
बम्बई से जहाज़ पर बैठकर माठ्भूमि 

ं की गोद से बिदा हुआ, और अफ्रिका के 
तटवर्ती कई घाठों का पानी पीता हुआ २२ तारीख को दरबन 
पहुँचा। में अकेला नहीं था, साथ में परिवार भी था--मेरे अनुज 

देवीदयाल थे, उनकी अद्भान्लिनी थीं; मेरी पत्नी जगरानीदेवी 
थीं और उनकी गोद में पॉच महीने का बच्चा रामदत्त भी था। 
इस प्रकार हम लोग छोठे-बढ़े पाँच प्रासी थे । 

दरबन के मनमोहक बन्दरगाह पर जहाज पहुँचते ही 
डॉक्टर, इमिग्रेशन-अफसर और पुलिस के दर्शन हुए। नस-नाड़ी 
की परीक्षा ली गई, पास-पो्ट उगाहे गए और पुलिस का पक्का पहरा 
बैठ गया। बन्दरगाह में जहाज कुछ देर से पहुँचा था, इसलिए 
इमिग्रेशन वालो को यात्रियों के भाग्य का फैसला करने का अवकाश 
नहीं मिल सका । जहाज पर ही सबको रात काटनी पड़ी । दूसरे 
दिन सबेरे सब यात्री तो उतार दिए गए, किन्तु हमारे परिवार को 
उस क़ेद से रिहाई न मिली । 

मेरा और भाई देवीदयाल का जन्म दक्षिण अफ्रिका में ही 
हुआ था और हम लोग वहीं की भूमि पर बाल-क्रीड़ा के दिन 
व्यतीत कर चुके थे। किन्तु इससे क्या ? दक्षिण अफ्रिका के 
सत्ताधिकारियो की दृष्टि में हमारे जन्म-सिद्ध अधिकार का महत्व 
ही क्‍या ९ अन्‍्तरोष्ट्रीय क़ानून ( 7शाभा०णाओं [0५ ) के 
' आतुसार जिसका जहाँ जन्म हुआ हो, वहाँ से उसे निबोसित करने 
का अधिकार संसार की किसी भी सरकार को नहीं है, पर गोराज्- 
नीति के सामने विश्व मयादा की कया गणना ? दक्षिण अफ्रिका 
वाले स्तन्त्र खतन्त्र हैं ओर जो कुछ कर डालें, वही थोड़ा है। 

हमारे पास नेटाल का डोमीसाइल सार्टिफिकेट, लॉडे मिलनर 
का पीलो परमिट और ट्रान्सवाल का रजिस्ट्रेशन सार्टिफिकेट था। 


३ पहला परिच्छेद्‌ 


इनके अतिरिक्त और भी अनेक प्रामाणिक तथा महत्वपूर्ण काग्रज़ात 
थे, जिनसे हमारे वहाँ रहने का अधिकार सिद्ध होता था; किन्तु 
दक्षिण अफ्रिका के अमलदारो की दृष्टि में वे सब रद्दी के टोकरे में 
ही जगह पाने योग्य थे। उस समय यात्रियों के भाग्य-विधाता 
इमिग्रेशन-अमलदार मि० कजिन्स थे ओर आप भारतीयों के प्रति 
बुरे व्यवहार के लिए विशेष रूप से प्रसिद्ध हो रहे थे। आपकी 
कृपा से हमें भी चार दिन तक जहाज़ पर वन्दी रहना पड़ा। वे 
चार दिन कितने दुःख और कितनी उद्विग्नता से कटे थे; उसका 
स्मरण कर आज भी रोंगटे खड़े हो जाते हैं। 

वन्द्रगाह पर जहाज था। हित-मित्र, सगे-स्नेही उसके पास ही 
खड़े थे; लेकिन क्या मजाल कि हम उनसे मिलकर बातचीत भी 
कर सके । दूर से ही एक-दूसरे को देखते ओर आपस में आँसुओ 
से अभिवादन कर लेते थे। उसी जहाज से हमे देश वापिस 
जाने की आज्ञा मिल चुकी थी, इसलिए चिन्ता, उद्विंग्नता और 
व्याकुलता की कोई सीमा नही थी । यदि केवल हम दोनों भाई 
होते, तो साहस का बॉध न टूटने पाता; किन्तु स्लियों और बच्चों के 
साथ होने के कारण रोम-रोम में दुःसह दुःख व्याप रहा था। 

जब हमारे ही जन्म-सिद्ध अधिकार पर कुठार चला दिया गया, 
तब भारत में जन्म पाने वाली स्त्रियों ओर बच्चों की क्या विसात 
महात्मा गाँधी के आदेशाहुसार मेंने ससराम के योरोपियन 
मैजिस्ट्रेट सेशादो की सनद ले ली थी और उसे इमिग्रेशन अमलदार 
की खिदमत में पेश भी किया था, किन्तु उसमें त्रुटि यह रह गई थी कि 

उस पर महिलाओं के आँगूठे के निशान नही थे । महिलाएँ भारतीय 
ओर उस पर उनके अँगूठे की छाप नदारत; फिर ऐसी सनद भी 
कहीं जायज़ हो सकती है ? जब हमारे जन्म-सिद्ध अधिकार ही 
रद; भिन्न-भिन्न प्रकार के अनेक प्रमाण-पत्र भी नाजायज़ञ, तब भला 
सनद्‌ की कया गिनती, चाहे वह एक योरोपियन मेजिस्ट्रेट ही की 
लिखी हुई क्यों न हो और चाहे उस पर एक भारतीय अदालत 
की मुहर ही क्‍यों न लग चुकी हो । 

इधर तो हमारी दुर्गति और दुश्चिन्ता की सीमा नहीं थी, 
और प्रतिक्षण एक थुग की नाई बीत रहा था; उधर हमारे मित्रो, 
हितैषियों और शुभचिन्तको पर जो कुछ आपत्तियाँ छाई हुई थीं, 
उनकी करुण-कहानी सुप्रसिद्ध भारत-हितैषी मि० हेनरी एस० 
एल० पोलक साहब की उस चिट्ठी मे पाई जाती है, जो उन्होने 
दक्षिण अफ़रिका के गृह-सचिव ( (8८ ० ॥॥०70 ) को लिखी 
थी, और जो ४ जनवरी के 'इण्डियत ओपिनियन' में प्रकाशित हुई 
थी । उसका आशय यहाँ दिया जाता है :-- 

“अ्रीमान्‌ ! आप शायद यह जानते होगे कि मैं द्वान्सवाल 
सुप्रीम कोट का अटनी और 'इण्डियन ओपिनियन” का सम्पादक 
हूँ। हाल ही में दरबन आने पर श्री० गॉधी ( महात्मा जी ) ने दो 
भारतीय युवक--श्री० भवानीदयाल और श्री० देवीदयाल का 
मामला मुझे सोंपा । इनकी स्तरियाँ सी साथ हैं और उनमें से एक 
की गोद में पाँच मास का एक बच्चा भी है। ये लोग २२ तारीख 
को पालम कोटा' जहाज़ से द्रबन पहुँचे। दयाल-बन्घुओं का जन्म 


है पहला पारच्छुद 
द्रान्सवाल में हुआ है, और नेठाल में इनकी स्थायी सन्पत्तिमी है 
इनसे मिलने के वास्त में जहाज पर गया, ओर सुझे माद्म हुआ 

२ ००. पे 








कि इमिग्रेशन-अमलदार मि० कज़िन्स इनके सन्वन्ध मे अगले 


दिन कुछ फ़ेसला करेंगे। 











७ कप 4५ जिसमें था >> .. 25 
सेवा में उपस्थित किया, जिसमें कहा गया था कि वे व्यक्तिगत 
रुप से ग्राथियों को जानते हैं ओर यह भी जानते हैं कि दोनों 


| 

१९०२ ३० के दिन ट्रान्सवाल नें मोजूद थे | अतझब 

सन्‌ १९०८ ३० के ३६ दें क्रानून के अनुसार आियों का ट्रान्सवाल 

७ करें का दावा उचित रा ओर न्याय न “सहद ् च्त्त 

में प्रवेश करने का दावा उचित आर न्याय-सह्त है। अत्तु-- 
“२४ तारीख को में फिर मि० कज़िन्स के पास पहुँचा और 

मुझसे कहा गया कि उन्होंने दयाल-इन्घुआओं को द्वान्तवाल में वेश 


8 [पे ९ ७ ५७ हज 
करने के लिए प्राथना-पत्र भेजने के सन्‍्दन्ध में कोई विचार नहीं 


८ 





किया है; ओर जब तक ट्रान्सवाल के एशियादिक रजिस्ट्रार की 


अनुमति न मिल जायगी, तव तक वे इस विषय पर कोई भी 
कार्यवाही करने में असमथ हैं| अन्तिम घड़ी में मि० ऋद्धिन्स ने 
प्रार्थियों को बड़े ही असमच्जस में डाल दिया | खेर, मेंने तुरन्त 
रजिस्ट्रार के पास तार भेजा, और शाम तक जवाब ऊ 


| /६ हज छ परित्यिति 
इस प्रकार के प्राथना-पत्र की क्दर नहीं कर सकते | इस परिस्थिति 

में मैंने मि० कज़िन्स से पुनः निवेदन किया कि ऋतु बहुत खराब 
हो गई है, ओर जहाज पर कोयला लदने वाला है, अतएवं दयाल- 
बल्धुओं को मामूली जमानत तथा मेरी व्यक्तिगत जवाबदारी पर 
उतरने दिया जाय, किन्तु उन्होंने ऐसा करने से एकबारगी इन्कार 
कर दिया ! । 

,. “रजिस्ट्रार से अधिक पत्र-व्यवहार करने के लिए यथेष्ट समय 
नही था, इसलिए मैंने मि० गुड़िक और मि० लौटन से अनुरोध 
किया कि वे दयाल-बन्धुओं के सम्बन्ध में मि० कज़िन्स के निणशेय 
के विरुद्ध सुप्रीम कोट की आज्ञा प्राप्त करने की व्यवस्था करें | फिर 
इसी बात की सूचना देकर मेने मि० कज़िन्स से पूछा कि वे 
क्रिसमस के दिन कहाँ मिलेंगे, ताकि उनके पास अदालत की आज्ञा ' 
पहुँचाई जा सके । जवाब में उन्होंने कहा कि वे उस दिन कहाँ 
रहेंगे, यह स्वथा अनिश्चित है । इस उत्तर का मैंने इसलिए तीत्र 
अतिवाद किया कि प्राथियों की न्‍्यायपूर्ण स्वाधीनता उनके व्यक्तिगत 
कार्यों की मुहताज न होनी चाहिए । इस पर मुमे प्रत्युत्तर मिला 
कि वे मुकसे अधिक कुछ नहीं कह सकते । 

“क्रिसमस-द्विस के प्रातः मेरीत्सबग के मि० जे० एस० टेथम, 
के० सी० ने जस्टिस त्रूम के मकान पर पहुँचकर यह अआज्ञा श्राप्त 
की कि प्राथियो को सो पाउण्ड की ज़्मानत पर उतरने दिया 
जाय । मेरीत्सबगग से ख़बर मिलने पर मैंने अपने सन्देश-वाहक 
द्वारा मिं० टेथम का सन्देश और दरबन के महान प्रतिभाशाली 
ओर परम प्रतिष्ठित व्यापारी पाग्सी रुस्तमजी का सौ पाउण्ड का 

चेक जमानत रूप में मि० कज़िन्स के पास भेजा । पहले तो उन्होंने 
मेरे सन्देश-बाहक का बहुत सा समय निष्प्रयोजन ही नष्ट किया, 
ओर फिर मेरा पत्र पढ़कर भी उसे लेने से साफ इन्कार कर 
दिया तथा चेक भी लौटा दिया। में स्वयं नहीं जा सका था, 
क्योंकि इस मामले की दोड़-धूप से मेरे घुटने पर सझ्त चोट लग 
गई थी । इस बात की सूचना पाकर फिर मैं स्वयं जमानत की 
नक़द रक्तम साथ लेकर मि० कज़िन्स के बँगले पर पहुँचा। 
यद्यपि में मि० टेथम के एजेण्ट के तौर पर काम कर रहा था, तो भी 
मि० कज़िन्स ने बढ़े कड़े ओर रूखे स्वर में कहा कि मुझे उन पर 
अदालत की आज्ञा तामील करने का कोई हक नहीं है। वे 
जमानत की नक़द रक़म लेने से भी साफ मुकर गए और मुमे 
अगले दिन २६ तारीख को नो बजे फिर बुलाया । 

“बॉ क्सिड्न-दिन के प्रातः ठीक समय पर में इस आशा से वहाँ 
पहुँचा कि प्राथियों को तत्लण छुट्टी मिंल जायगी । आध घरटे तक 
प्रतीक्षा करने के बाद मि० कज़िन्स मेरे पास आए और कहने लगे 
कि मि० टेथम का तार उन्हे भी मिल गया है, किन्तु अदालत की 
आज्ञा में जमानत के विषय पर कोई स्पष्टीकरण नहीं है। उनकी 
समम में आज्ञा का आदेश यह है कि प्रार्थी एक बन्दी-पन्र पर 
हस्ताक्षर करके उतरें, पहरे के अन्दर नज़रबन्द रहें और जब तक 
ट्रान्सवाल के प्रवेशाधिकार के सम्बन्ध में कोई निर्णय न हो जाय, 
तब तक जमानत की रक़्म से अपना खच चलाएँ। मेंने मि० 
कज़िन्स को बतलाया कि यह शते बिलकुल अनावश्यक है। 

दयाल-बन्धु प्रतिष्ठित पुरुष है, ओर में खुद भी व्यक्तिगत रूप से 
उनको निश्चित समय पर हाज़िर कर देने के लिए ज़िम्मेदार होता 
हूँ । परन्तु भेरी बातो पर विचार करने से उन्होने साफ इन्कार कर 
दिया । मैंने पुनरिवेदन किया कि उनका यह काय गेर-क्वानूनी है, 
ओर उच्च अदालत की आज्ञा के विपरीत है। यह बात में दूयाल- 
बन्घुओं को भी समझा देना चाहता हूँ । इस पर मि० कज़िन्स ने 
कहा कि मेरी जो खुशी हो, प्राथियों को समझा .ढूँ; किन्तु वे 
तब तक उतरने की इजाजत नही देंगे, जब तक कि प्रार्थी बन्दी-पत्र 
पर दस्तखत न करें या जब तक कि प्राथियो को बिना किसी शर्ते 
के उतारने देने के लिए अदालत की आज्ञा खुद उन्हें न मिल 
जाय। <> - 

“मैने प्राथियो को सब बातें समकाकर यह सलाह, दी कि वे 
बन्दी-पत्र पर हस्ताक्षर न करें | यह बात उन्होने मान ली | फिर 
ग्राथियों ने मेरे आदेश से अदालत की आज्ञानुसार ज़मानत की 
रकम सि० कज़िन्स के सामने रख दी, लेकिन बन्दी-पत्र पर 
प्राथियो के हस्ताक्षर किए बिना उन्होने जमानत की रक़म 
छूना अस्वीकार कर दिया। जहाज के कप्तान एक मेज़ पर पढ़ी 
हुईं जमानत की रक़म उठाकर मि० कज़िन्स के हवाले करने की 
चेष्टा करने लगे | इस पर मि० कज़िन्स बोल उठे कि कप्तान ने 
अपनी निजी ज़िम्मेदारी पर रक्रम में हाथ लगाया है। 

“जॉच करने पर मुझे यह भी माहढूम हुआ कि मि० कज़िन्स 
ने जहाज़ के कप्तान को अदालत की आज्ञा के सम्बन्ध में 

कोई सूचना नहीं दी है। मैंने तुरन्त कप्तान को सब बातें समझा 
दीं, और ताक्नीद कर दी कि यदि प्राथियों को नेटाल के किनारे से 
हटाया गया, तो अद्यलत की आज्ञा भज्ञ करने की जवाबदारी 
उन पर ओर मि० कज़िन्स पर होगी। जहाज खुलने का वक्त हो 
गया था । मि० कज़िन्स ने जहाज के कप्तान से कहा कि जब तक 
जज की विशेष आज्ञा न प्राप्त हो जाय, तव तक जहाज़ ज़रूर रुका 
रहेगा, ओर इस विलम्ब का मुख्य कारण मेरी वह सम्मति है, 
जो मैने दयाल-बन्धुओं को दी है। मैने उत्तर में निवेदन किया 
कि में वहा उनकी गेर-क्वानूनी कार्यवाही का प्रतिवाद करने के लिए 
उपस्थित हुआ हूँ । 

४इस पर मि० कज़िन्स बेतरह बिगड़ उठे, और प्रार्थियों को 
यह भय दिखाकर कि बन्दी-पत्र पर हस्ताक्षर किए बिना कदापि 
नही उतरने दिया जायगा, मुझे एक अफसर के पहरे के अन्दर 
उसी क्षण जहाज़ से चले जाने की अपमानजनक इजाज़त दी। 
में वहाँ से चुपचाप चला गया, क्योंकि में टेलीफोन द्वारा अदालत 
की आज्ञां का स्पष्टीकरण कराके इस परिस्थिति का अन्त लाने के 
वास्‍्ते विशेष रूप से चिन्तित था। मेरे चले जाने पर मि० 
कज़िन्स ने पुनः प्राथियों को.धमकाना शुरू किया कि बन्दी-पत्र पर 
सही बनाए बिना उनको तथा उनकी युवती पत्नियों को देश 
लौट जाना ही पढ़ेगा। इस भय से भीत होकर प्राथियों ने 
बन्दी-पत्र पर हस्ताक्षर बना दिए ओर जहाज़ से उत्तर कर पहरे के 
अन्दर इमिग्रेशन-ऑफिस पहुँचे । 

“इधर मैंने टेलीफोन द्वारा मेरीत्सबर्ग के सि० टेथम को सब 
समाचार सुनाया, और यह भी अनुरोध किया कि वे जज से मिल- 
कर अदालत की आज्ञा का स्पष्टीकरण कराएँ । जैसाकि मेरा 
विश्वास था, जज ने तुरन्त कहा कि अदालत की आज्ञा का वह 
अर्थ और भावाथ नही है, जो इमिग्र शन-अमलदार ने सममा है। 
वहाँ से हुक्म आने पर मि० कज़िन्स ने प्राथियों को चोदह दिन 
की मुलाक़ाती सनद ( ४।श४7॥६ 7955 ) देकर रिहा कर दिया । 

४२७ तारीख को मैने मि० कजिन्स से पूछा कि वे ट्रान्सवाल 
के एशियाटिक-रजिस्ट्रार के एजेश्ट की हेसियत से प्राथियों की 
अर्जी कुबूल करके वहां भेज दें, लेकिन उन्होने यह बात भी मजूर 
न की । विवश होकर प्राथियो को स्वयं अपनी अर्जी सीधे रजिस्ट्रार 
के पास भेजनी पड़ी |” 

इसके बाद मि० हेनरी पोलक ने इमिग्रेशन-अमलदार की इन 
कार्यवाहियों को अनेक प्रमाणों और युक्तियो से गैर-कानूनी 

अन्याययुक्त और दुष्ट्तापूणं सिद्ध करके ग्ृह-सचिव से विशेष 
विचार करने के लिए प्राथना की । मि० पोलक का पत्र बहुत बढ़ा 
है ओर क्वानूनी दलीलों से भरा हुआ है। मैने उसमें से केवल रोचक 
घटनाओ का ही आशय ऊपर दिया है, जिससे पाठक समम 
जायें कि मेरे जीवन के वे चार दिन कितने स्मरणीय हैं। 


नल््ु्च्च्च्स्प््लस्>्ल्ज््प्कत्स्स्््य्स््लल-- 
्8हऊ8्ख्य्य्य्य्य्य्ल्ल्ल्ल््तली 
्जशशव्व्ध््ध्ंख्ख्थ्थ्ररंरर्टथ््ँ्य्थ्ःड्िज्लश्र्ट 

गभग चौदह वर्ष हुए, में हिन्दुस्थान के अपने 
घर से इस अमिप्राय से निकला था कि 
दक्षिण अफ्रिका पहुँचकर खूब चेन की 
वंशी बजाऊँगा, लेकिन भविष्य की विशाल 
गोद में कोन-कोन सी घटनाएँ छिपी हुई 
हैं, उसे जान लेना मानवी-बुद्धि से बाहर की 
बात है। पिछले अध्याय मे पाठक पढ़ चुके हैं कि कितने कष्ट और 
अनावश्यक खच के बाद हमारा बन्दी-मोचन हुआ | जहाज़ से 
उतरने पर जहाँ एक ओर द्रबन की सुन्दर रचना; बिरिया-पहाड़ी 
पर बने हुए मकानों की मनमोहिनी छटा; छोटी-छोटी वाटिकाओं 
में लगे हुए पेड़ों ओर फूलों के नेत्र-रजक दृश्य; सड़कों की 
चौड़ाई और सफाई; जनता का कोलाहलमय जीवन तथा इधर- 
उधर का भीड़-भड़का देखकर हम मन्त्र-मुग्ध हो रहे थे, वहाँ 
दूसरी ओर एक ऐसी घटना घटी, जिससे मेरे जीवन का 

नक्शा ही बदल गया । वह घटना क्‍या थी--केवल एक सबेस्व- 
त्यागी साधू का दर्शन ! 

दरबन के आसपास की सुहावनी और सोन्दर्यमयी भूमि को 
देखते हुए हम पिनिक्स पहुँचे | वहाँ जाकर कया देखा कि एक 
त्याग और बलिदान की महान्‌ मूर्ति लोह-चुम्बक की नाई संसार के 
विलासी जीवों को सत्पथ पर चलने की प्रेरणा कर रही है। 
वह दूसरी कोई नहीं--सामयिक संसार के सर्वश्रेष्ठ महापुरुष 
महात्मा गाँधी की मज्जुल-मूर्ति थी। इस साधु-पुरुष को देखते ही में 
विस्मय के अथाह सागर में डुबकियाँ लेने लगा, और अपने भावी 
जीवन का काय-क्रम तैयार करने में इतना तन्‍्मय हो गया कि 
महात्मा जी को पूछना ही पड़ा--क्या सोच रहे हो ? 

मेंने चोंककर कहा-आज का दिन मेरे जीवन में महान्‌ 
परिवत्तन का दिन है। 

भ्यह्‌ क्यों 97 

मैने उत्तर मे निवेदन किया--इसका सच्चा और यथार्थ उत्तर 
मेरा भावी जीवन ही दे सकेगा। 

महात्मा जी हमे अच्छी तरह जानते थे, और हमने भी बचपन 
में उन्हे अनेक बार देखा था । अतएव हमने सार्ग में महात्मा जी 
के जिस वेष-भूषा और रहन-सहन की कल्पना की थी, बह 
वहाँ पहुँचते ही हवा में उड़ गई | हमने सोचा था कि छोटे डील- 
डौल के महात्मा के बदन पर बढ़िया पोशाक और सिर पर पगड़ी 
शोभ रही होगी, ओर उन्हे अपने दफ्तर में बैठकर लिखने-पढ़ने 

के काम से दम लेने की भी फुरसत न होगी; किन्तु वहाँ पहुँचकर 
क्या देखा कि वे नड्ढे पैर, खुले सिर, सिफ एक बहुत मोटे वल्र 
का कुतों और पतल्धन पहने हुए खेत में कुदाल चला रहे हें। मेरे 
लिए यह दृश्य बिलकुल नया था । में बारह वर्ष की अवस्था में 
भारत चला गया था। वहाँ बिहार-प्रान्त के जिस देहात मे में 
रहता था या जहाँ-जहाँ में घूम-फिर आया था, उस वातावरण के 
अनुसार मेरी यह धारणा हो गई थी कि अपने हाथों से कोई काम 
करना बड़े आदमी के लिए उचित नहीं है। यहाँ तक कि अपने 
हाथ से पानी ले लेना, धोती फींच लेना, घर में भाडू लगा देना, 
पाखाने से लोटकर लोटा माँज लेना, खेती-बारी में घूम आना या 
इसी प्रकार का और भी कोई काम कर लेना अमीरों के लिए 
शोभा नहीं देता | ये सब हलके दर्ज के आदमियों के ही करने 
योग्य काम हैं। परावलम्बी होना कितनी पापपूण और न्ारकीय 
स्थिति है । उस समय इसकी कल्पना करना भी मेरे लिए कठिन 
था। मैं एक ऐसे गुलाम देश से वहाँ गया था, जहाँ के अमीरों को 
टट्टी फिराने के लिए भी एक नोकर की ज़रूरत होती है, जो लोटे 
में पानी लेकर पीछे-पीछे चलता है। फिर महात्मा जी को कुदाल 
चलाते हुए देखकर विस्मित होना मेरे लिए क्या कोई 
अस्वाभाविक बात थी ? 


आश्रम के सभी सदस्य प्रातः चार बजे उठकर और नित्य- 
कर्मो' से निवृत्त होकर महात्मा जी के साथ ही खेतों पर कुदाल 
लेकर डटे हुए थे । ठीक आठ बजे कलेबा का समय हुआ। सब 

लोग भोजन-शाला में पहुँचे । वहाँ एक लम्बी मेज़ थी और उसके 
चारों ओर कुर्सियाँ सजी हुई थीं । हिन्दू, मुसलमान ओर इसाई 
सभी आकर कुर्सियों पर बैठ गए। न तो डँच-नीच का भेद था, 
और न छुआछूत का पचड़ा । मानवी-ध्म की निमेल धारा में सभी 
ग्रोता लगा रहे थे। भोजन की सादगी का क्या कहना १ केवल घर 
की बनी हुई सूखी रोटी ओर खजूर का मुरूचा था। साथ ही गेहूँ 
मूँनकर बनाया हुआ क़हवा ( (०८ ) भी था। भोजन परोसने 
वाले थे स्वयं महात्मा जी। इस काम में उन्हें जो आनन्द्‌ आ रहा 
था, उसकी गवाही उनके मुख पर मलकती हुई हँसी की रेखाएँ 
दे रही थी। महात्मा जी को देखकर विलासिता रो रही थी, और 
आलस्य का मुँह काला हो रहा था !! 

कलेवे के बाद हम आश्रम का विद्यालय देखने गए। इस 
विद्यालय मे बे ही विद्यार्थी पढ़ते थे, जो आश्रम मे नियमपूर्वेक 
रहकर सत्याग्रह के शूर सिपाही बनने के अभिलाषी थे। उन्हें 
सादे जीवन और उच्च विचार ([)]॥ शाह था।े रही 
फ।एंाह ) की शिक्षा दी जाती थी। उच्च-श्रेणी के विद्यार्थियों 
को महात्मा जी स्वयं पढ़ाते थे । 

दोपहर को विद्यालय बन्द हुआ। भोजन का वक्त हो गया। 
सब लोग रसोइई-घर में पूवंबत्‌ आकर बैठ गए | इस बार मोटे . 
चावल का भात और बिना मिच-मसाले की तरक्ारी खाने को 
मिल्री । इसके बाद हम लोग इन्टर-नेशनल प्रेस ( पशाक्वाणा&ं 
?7688 ) में गए। यह छापाखाना एक विशाल भवन में है, और 


१५ दूसरा परिच्छेद्‌ 


यही से प्रवासी भारतीयों का पुराना ओर श्रसिद्ध पत्र 'इण्डियन 
ओपिनियन! मुद्रित होकर प्रकाशित होता है। महात्मा गाँधी ने 
संसार के सामने प्रवासी भारतीयों का ढुःख प्रकट करने के लिए 
सन्‌ १९०३ ३० में इस छापेखाने ओर समाचार-पत्र की नींव 
डाली थी, और इन्हें घाटा सहते हुए भी चला रहे थे । चार बजे तक 
प्रेंस मे काम होता रहा, लड़के टाइप जोड़ने ( (:०॥ए०भंप्रह ) का 
काम सीखते थे, और महात्मा जी कुछ ज़रूरी लिखा-पढ़ी के काम 
में लगे हुए थे । 

पाँच बजे प्रेस से छुट्टी हुईं। सबके सब मजदूरों के वेश में 
कुदाल लिए हुए खेतों पर जा पहुँचे, ओर मिट्टी कोड़ने, घास 
छीलने, बीज बोने, खेत निराने और कलियों की कलमी करने 
का काम बड़ी मुस्तैदी से होने लगा | आशभ्रम-प्रवासियों के परिभ्रम 
के फल-स्वरूप यहाँ अनार, अनन्नास, आम, अखज्जीर, नींबू, 
नारबड्री, सेव, संतताफल, केला, पपीता आदि का हसरा-भरा बाग्म 
लग गया था | खेतो में आलू, बेंगन, लौकी, कहू, मिण्डी, गोभी 
बिन्स, मटर, मकई इत्यादि अनेक प्रकार की चीज़ें पैदा होती थीं, 
और रख्न-रक्ष के फूलों की शाभा तो बयान से बाहर है। 

शाम को दीपक जलने से पहले ही भोजन कर लेने का नियम 
था । कुछ लोग सलोना खाते और कुछ लोग अलोना । महात्मा जी 
केवल फलाहार करते | रात को भगवद्धजन होता । महात्मा जी 
गीता या रामायण पढ़कर उसका गृढ़ाथ श्रोताओं को 
बतलाते । इसके बाद बड़े बिद्याथियों को कुछ पढ़ाकर छुट्टी 

दे दी जाती, ओर लगभग दस बजे रात को सोने का अवकाश 
मिलता । 

आश्रम के वातावरण में महात्मा जी के व्यक्तित्व की ऐसी छाप 
लगी हुईं थी कि नीच प्रकृति के लड़के भी सदाचार की सीढ़ी पर 
चढ़ गए थे। आज न वह आश्रम है, ओर न उसके वे भ्रवासी ही। 
महात्मा जी के सत्सज् से प्रथक्‌ होते ही कुछ लड़के, जिनमें से 
दो-एक को मे अच्छी तरह जानता हूँ, पक्क दुराचारी, व्यभिचारी, 
मांसाहारी ओर शराबी बन गए है। ऐसा होता ही है। समुद्र- 
सनन्‍्थन से जहाँ एक ओर अझृत निकला, वहाँ दूसरी ओर 
हलाहल भी। 

इस आश्रम की कुल सम्पत्ति की क़्रीमत ५१३० पाएउण्ड 
४ शिलिज्ञ ५ पेती थी, जिनमे १०८७ पाउण्ड १० शिलिड्ड ३ पेनी 
को ज़मीन, १५३५ पाउण्ड १४ शिक्लिज्ञ १ पेनी के मकानात, 
१०४८ पाउण्ड १ शिलिड्न का छापाखाना और उसका सामान, 
२०७ पाउण्ड ७ शिलिज्ञ १० पेनी का छापेखाने का स्टॉक, 
5०० पाउए्ड १८ शििह्ज ३ पेनी का पुस्तक-विभाग और ५० पाउण्डः 
१३ शिलिज्न की पाठशाला और पुस्तकालय की पुस्तकें थीं। 

इस आश्रम को बनाकर महात्मा जी ने एक ट्रस्ट के अधीन कर 
दिया था। इसके ट्रस्टी श्री० उमरहाजी अहमद जवेरी, श्री० पारसी 
रुस्तमजी, मि० एच० केलन बेक, मि० एल० डबल्यू० रीचऔर श्री० 
प्राणजीबत जगजीवन महता थे। महात्मा जी ने अपने लिए केवल 
दो बीघा खेत और एक घर रक्खा था, और प्रेस में काम करके 

हो जाने के बाद यह रकम उनकी पत्नी श्रीमती कस्तूरीबाई तथा 
छोटे-छोटे दो बच्चों ( रामदास और देवदास ) को तब तक मिल 
सकती, जब तक कि वे २१ वर्ष के न हो जाते | बालिग होने पर 
यह रकम पाने के वे भी हक़दार न रहते । 

उस समय आश्रम में औ० छगनलाल गाँधी, भी? मगनलाल 
गाँधी, मि० ए० एच० वेस्ट इत्यादि अनेक सज्जन सपरिवार रहते 
थे । विद्याथियों की अच्छी संख्या थी, जिनमें गुजराती और 
मद्रासियों के सिवाय बिहार के भी दो बच्चे थे। सफाई का बहुत 
रुयाल रखा जाता था । जब महात्मा जी स्वयं पास़नाना साफ करते 
थे, तब फिर दूसरे की मजाल ही क्या ? जाड़े के दिनों में भी रात 
को सब लोग बाहर ही सोया करते थे, ताकि शुद्ध वायु के सेवन 
से उनका स्वास्थ्य सुखप्रद बना रहे | 

गोराड्ज-नीति के अत्याचार की भट्टी में जले हुए मेरे हृदय को 
यहाँ बड़ी शान्ति मिली ओर कुछ समय के लिए सारा दुःख भूल 
गया। अगले दिन दम महात्मा जी का आशीवोद लेकर आश्रम 
से ब्रिदा हुए । 

भूल पर पश्ात्ताप 


|॥ निक्‍स से रवाना होकर हम सिकोलेक ( 8८8- 
८०७-०४८) पहुँचे । यह स्थान द्रबन से 
सात मील की दूरी पर है। यहाँ मेरी 
बहिन राजदेवी रहती थीं । हम 
अपनी माता की तीन सन्तानें थीं, जिनमे 
राजदेवी बड़ी थीं; में भँकला था और 
देवीदयाल सबसे छोटे थे। बहिन का विवाह बोअर-युद्ध के समय 
श्री० कुखबिहारीसिंह के साथ हो गया था, उनके एक बालक भी था । 
बच्चे का नाम तो था जगन्नाथ, पर लोग प्यार से उसे पापा! कह- 
कर पुकारते थे। बहिन के घर ठहरने पर मुझे आस-पास के 
बहुत से हिन्दू-नवयुवकों से मिलने का मौका मिला; और उनके 
सामाजिक विचारों में आशाजनक परिवत्तेन देखकर मुझे; यह 
निश्चय हो गया कि में एक लज्ञाजनक भूल कर बैठा हूँ । मेरा 
हृदय पश्चात्ताप की ज्वाला से दृहक उठा । भूल मालूम हो जाने 
पर मुझे जो ग्लानि उत्पन्न होती हुईं, उसे लिखकर बताना कठिन 

है। पाठकों को यह भूल बतलाने के लिए मुझे चार मास पहले की 
एक कहानी लिखनी पड़ेगी । 

दक्षिण अफ्रिका जाने से पूर्व मेंने उत्तर हिन्दुस्तान के अनेक 
स्थानों का सैर-सपाटा किया था | जब में लाहौर गया, तब वहाँ 
मुझे “आय्ये-गज़ट” के दफपतर में नेटाल के एक महाशय मिले। 
उनका नाम लाला मोहकमचन्द था। वे नेटाल में बहुत वर्षों तक 
रह चुके थे, और एक छोटी सी दूकान करके खमीरा-तम्बाक्‌ 
बनाकर बेचा करते थे | इनका ठाट-बांट देखकर यही विदित होता ' 
था कि यह कोई बढ़े भारी सौदागर हैं | लाला जी मुझे बड़े श्रेम 
के साथ वहाँ से आय॑-होटल में लिवा ले गए, और अपना सन्दूक 
खोलकर मेरे सामने कागज़ों की ढेरी लगा दी । उसमें अनेक रूप 
, के अनेक पत्र थे--कुछ सभाओं की निमन्त्रण-पत्रिकाएँ थीं; कुछ 
समाचार-पत्रों के कटिद्ग थे, और कुछ थीं नेटाल वालों तथा अन्य 
लोगो की चिट्ठियाँ। लाला जी थोड़ी सी उद्‌ के सिवाय हिन्दी या 
अड्डरेज़ी बिलकुल नहीं जानते थे, और न बक्तता देने की योग्यता 
ही रखते थे; किन्तु उनका दावा यह था कि जो काम योरोप बालों 
के लिए छूथर और एशियाबासियों के लिए स्वामी दयानन्द ने 
किया है, वही काम नेटाल के हिन्दुओं के लिए उन्होंने भी किया है । 
इसके सबूत में वे भाई पस्मानन्द जी के पत्रों के कुछ अंश पढ़कर 
सुनाते थे । में उदू का एक अक्षर भी नहीं जानता था, इसलिए 
लाला जी जो कुछ पढ़कर सुना रहे थे, वह सही है या ग़लत, यह 
जान लेना मेरे लिए सम्भव न था। मुझे अच्छी तरह याद है कि 

लाला जी ने भाई परमानन्द्‌ की भेजी हुईं कहकर एक चिट्ठी मुझे 
सुनाई थी, जिसमें कहा गया था कि जो काम इटली की 
स्वाधीनता के लिए जोजञफ मेज़िनी ने किया था, वेसा ही काम 
लाला जी ने नेटाल के हिन्दुओं के पुनरुद्धार के लिए किया है। 
| उस समय मैं बीस वर्ष का एक युवक था; बुद्धि अपरिपक 
थी, और संसार का बहुत थोझ अनुभव था। में लाला जी की 
बातो में आ गया, उनकी सत्यशीलता पर मुझे तनिक भी सन्देह 
नहीं रहा, और उन पर अद्धा भी हो गई । लाला जी ने जब देखा 
कि चिड़िया जाल में फँस गई है, तब उन्होंने अपना मतलब गॉठने 
का मनन्‍्सूबा बाँधा । उस समय दक्षिण अफ्रिका में स्वामी 
शदझ्डरानन्द जी हिन्दू-सड्ढठन का काम कर रहे थे। लाला जी उन पर 
सख्त नाराज थे, क्योंकि बार-बार प्राथना करने पर भी स्वामी जी 
ने उनको आधथिक सहायता नहीं दी थी। लाला जी विवाह करने 
के लिए तीन साल से लाहौर में ठहरे हुए थे । उन्हें रुपए की बड़ी 
ज़रूरत थी, पर स्वाम्री जी इस बात की कुछ पवोह न करके अपमे 
प्रचार की धुन में मस्त थे। 
लाला जी ने मेरे सामने स्वाप्ती जी की निन्‍्दा की भड़ी लगा 
दी, और मुझे उकसाया कि मैं सत्य के विचार से स्वामी जी के विरुद्ध _ 
अवश्य कुछ लिखकर आये-जनता को सचेत कर दूँ । इस प्रस्ताव 
से मै घबड़ा उठा, क्योकि जिसके सम्बन्ध में अपनी कोई निजी 
जानकारी न हो, उसके अतिकूल केवल दूसरे के कहने के आधार 
"पर कुछ लिख डालना बड़ी भारी प्रृष्टता है। यह में जानता था, 

लेकिन यह विचार टिकाऊ न हो सका, और लाला जी के प्रबल 
आग्रह, अनुरोध और अनुनय-विनय ने अपना रड् जमा लिया । 
लाला जी के कथनानुसार मेने स्वामी जी के विरुद्ध एक लेख 
लिखा, और वह आगरा के आय-मित्र” लाहोर की आयं-पत्रिका' 
ओर बम्बई के 'गुजराती' इत्यादि पत्रों में प्रकाशित भी हो गया। 
कुछ पन्नों ने टिप्परियाँ भी लिखीं। इस लेख में स्वामी जी पर 
जो-जो लाब्छन लगाए गए थे, कहने की आवश्यकता नहीं कि वे 
सब निराधार और निमूल थे। उस लेख के पढ़ने पर आज भी 
मेरे ताप को सीमा नहीं रहती । अस्तु-- 

यद्यपि अब तक नेटाल में मुमे स्वामी जी से भेंट नही हुई थी, 
तो भी उनके प्रचार का फल देखकर यह निश्चय हो गया कि मुझसे 
अक्ष॒म्य भूल हो गई है । स्वामी जी योरोप होते हुए सन्‌ १९०८ ईं० 
में नेटाल पहुँचे थे । यहाँ आकर उन्होंने देखा कि हिन्दुओं की बड़ी 
दुर्गति हो रही है; न उनका कोई रक्षक है ओर न पथ-अद्शक ही | 
ये मशीन के पुज़ों की तरह इधर-उधर बिखरे हुए हैं, और अन्य 
जातियो की पद-रज से मलीन होते जाते हैं । अतएव स्वामी जी ने 
हिन्दू-सज्ठन का आन्दोलन उठाया । दक्षिण अफ्रिका के भिन्न- 
भिन्न खानों में जाकर चार सौ व्याख्यान दिए, सात सौ 
यबज्ञोपवीत और ढांई सौ हवन कराए । मुख्य-मुख्य नगरों में वेदिक- 
धमम-सभाओं की स्थापना की ओर नवयुवकों के लिए भी कई 
संस्थाएँ खोली । मेरीत्सब्ग में वेदिक आश्रम बना और हिन्दुओं 
को व्यापारिक शिक्षा देने के लिए नेटाल इण्डियन ट्रेड्स क्रायम 

हुआ । सबसे साके की बात यह हुई कि मेरे पहुँचने से सात मास 
पहले स्वामी जी की ही अध्यक्षता में साउथ अफ्रिकन हिन्दू- 
कॉन्फरेन्स हुईं थी, जिसमे दक्षिण अभल्‍्तिका भर के हिन्दु- 
प्रतिनिधियों ने भाग लिया था। इसी परिषद्‌ में हिन्दू-सहासभा 
भी स्थापित हो गई थी । 

आज भारत मे हिन्दू-सद्जठन का कार्य बड़े महल का सममा 
जाता है, पर उस समय इसकी कही कुछ चचा भी नही थी। इस 
काम में लोगों को फूट का बीज दिखाई पड़ता था, इसलिए स्वामी 
जी पर आत्तेपों की बौछारें हुआ करती थीं। सन्‌ १९१२ ३० में वहाँ 
हिन्दू-महासभा क़ायम हो गई थी, और भारत में उसके बाद 
बनी है। दिल्ली का अधिवेशन महासभा का शायद्‌ दसवाँ अधिवेशन 
था, किन्तु यदि बहाँ की महासभा जीवित रहती, तो आज उसका 
पन्‍्द्रहवाँ अधिवेशन हो सकता । इसीमें हिन्दू-घसे के प्रेमी सज्जन 
स्वामी जी के दूरदर्शिता-पूर कार्यों का अनुमान कर सकते हैं । 

में एक हिन्दू था, अतः हिन्दुओं का उत्कष देखकर उतुछ होना 
स्वाभाविक ही था। नवयुवको मे बेदिक-धर्म पर भक्ति, सन्ध्या- 
हवन में श्रद्धा, त्योहारों पर निष्ठा, परस्पर नमस्ते का व्यवहार, 
अपनी सभ्यता पर अभिमान, हिन्दी-भाषा की ओर रुचि, 
मातृभूमि के उज्ज्वल भविष्य में अटल विश्वास, सभा-समितियों 
में प्रेम, कुरीतियों से घृणा इत्यादि शुभ-परिवत्तेन देखकर कौन 
हिन्दू-हदय आनन्द से बिहल न हो उठता ? नेटाल के जो हिन्दू 
अड-मुसलमानी और अडे-फ्रिस्तानी समोरिवाज के शिकार बने 

हुए थे, उनमें धमोनुराण भरकर अपने पैरों पर खड़ा कर देना 
कोई सहज काम नहीं था। स्वामी जी ने हिन्दू-मह्ासभा के मण्डे 
के नीचे समस्त हिन्दुओं को इकट्ठा किया; उसमें आये-समाजी 
थे, समातनी थे, जैनी थे और सभी सम्प्रदाय के हिन्दू थे। जिस 
मीति और पद्धति पर आज भारत की हिन्दू-महासभा काम कर रही 
है, वह. दक्षिण अफ्रिका का हूबहू अलुकरण जान पढ़ता है। 
अस्तु-- 

मैंने तुरन्त स्वामी जी की सेवा में एक पत्र भेजकर अपनी भूल 
स्वीकार की और उसके लिए पश्चात्ताप प्रकट किया उत्तर में यह्‌ 
जानकर मनस्ताप कुछ शान्त हुआ कि स्वामी जी ने शुद्ध हृदय से मुझे 
क्षमा कर दिया | दक्षिण अफ्रिका मे स्वामी जी से मेरी मुलाक़ात 
न हुईं। उस समय वे ट्रान्सवाल में थे। जब मैं ट्रान्सवाल गया, 
तब बे केप-कलोनी को प्रस्थान कर चुके थे। वहाँ से नेटाल होते हुए 
सन्‌ १९१३ ३० के भ्रारम्भ में स्वामी जी भारत चले गएं। उनसे 
मिलने की मुझे बड़ी लालसा थी, पर वह पूरी न हो सकी !! 








आये-समान का हौआ 


स समय नेटाल में सनातन-धरम और आये- 
| समाज के नाम ओर काम पर बड़ां 
वितण्डाबाद हो रहा था | एक दिन जब 
कि में एक हिन्दू-होटल में भोजन पर 
बैठा था, कुछ नवयुवक इकट्ठे हो गए, 
ओर यह जानना चाहा कि में किस धर्म 

का मानने वाला हूँ। मेरे यह कहने पर कि में वैदिक धमोनुयायी 
आय-समाजी हैँ, कुछ तो आनन्द से उछल पढ़े और कुछ के 
| मुँह पर निराशा की मलक दिखाई पड़ी । इस युवक-मण्डल में कुछ 
तो आये-समाजी थे और कुछ सनातनी, इसलिए मेरे एक ही 
उत्तर ने उन पर भिन्न-भिन्न असर पैदा किया । 
धीरे-धीरे यह बात चारों ओर फैल गई कि में एक आये- 
समाजी भूत हूँ, और आये-समाज का जाल फैलाने के लिए यहाँ 
आया हूँ । इस ख़बर से मेरे अनेक हितैषी और शुभचिन्तक बहुत 
चचलित ओर चिन्तित हुए । बयोदद्ध श्री० बद्री मेरे पास दौड़े हुए 

आए, और मुझे नितान्त अज्ञानी जानकर अपने सदुपदेशो से 
कृताथ करने लगे | इनके कथन का मथन यही था कि में आय- 
समाज से नाता तोड़ लूँ, ओर अपने आपको सनातनी प्रसिद्ध कर 
दूँ । श्री० बद्री मेरे ही जिले के रहने वाले थे, और इमिग्रेशन-मामले 
में मुके आर्थिक सहायता भी दे रहे थे | में उनके उपकारों के बोम 
से दबा हुआ था और ऐसा कोई भी काम नहीं करना चाहता था, 
जिससे उनका दिल दुखे। पर जब उन्होंने अपने भोत्े-भाले 

खुभाव के कारण मेरे धामिक विश्वास में दखल देने का भ्रयास 
किया, तब मेरी आत्मा उनके प्रस्ताव के विरुद्ध आवाज़ उठाए बिना 
नहीं रही | मैने उन्हे आपबीती यह कथा सुनाई :-- 

' “सोलह साल की अवस्था होने पर मेरे हृदय में धमं कौ खोज 
पैदा हुई । हिन्दू-धर्म मे छुरीतियों की भरमार देखकर मै व्याकुल 
हो उठा। महान्‌ हिन्दू-धर्म के सावभोमिक सिद्धान्तों का मुमे 
कोई पता नहीं था, ओर प्रचलित अच्छी-बुरी रूढ़ियो को ही मेंने 
धरम समझ लिया था । मेरे सामने हिन्दू-धम का यही रूप था कि 
का का छुआ न खाना ; श्रेष्ठता का घमण्ड करना; दलित लोगों 
को पशुओं से भी अधम समभता; अनेक देवताओं के अलावा 
पीरो और क़्त्रों को भी पूजना; वेश्याओ का नृत्य कराना और 

गर अपनी इज्जत सममना; फागुन मास में भद्दी से भद्दी 
| बकना ; विधवाओं को भ्रष्टकर गाँव से निकाल देना या 
साई-मुसलमानों को सॉप आना; हट्ढे-कट्टे मूखे जाह्मणों 
को धमे के नाम पर भीख देना; साधुओं फी सदाचारिता 

न देखकर भेष की पूजा करना तथा इसी प्रकार की और भी 
अनेक बातें | 

५मैं अपने गॉव मे आने वाले साधु-सन्तों का सत्सड्र और सेवा 
खब करता था, क्योंकि उन दिलों मेरे विचार में यही लोग 
हिन्दू-धर्म के सच्चे प्रतिनिधि थे । उनसे धर्म का गूढ़ाशय जानने 
के लिए मैने बहुत प्रयत्न किया, पर मेरी आशा सफल न हुई। 
उनके नाना रूप, नाना भेष और नाना सिद्धान्त देखकर मुझे बड़ी 
धृणा होने लगी। योगी, बेरागी, संन्‍्यासी, उदासी, आचारी, 
पौहारी, परमहंस, मौनी, उध्बंबाहु, नागा, कनफटा, खाकी, ओपघड़ 
इत्यादि अनेक प्रकार के साधु-महात्मा मेरे देखने मे आए । वेष्णुवों 
को शिव की निन्‍्दा करते हुए सुना और शैवों को विष्णु को 
गालियों देते हुए । मेरे देहात में ओघड़ बाबा बढ़े सिद्ध साधू माने 
जाते थे; लेकिन उनकी स्थिति यह थी कि जब वे शराब-कबाब 
ओर गॉजा-भाँग तो अलग रहे, मल-मूत्र और मक्खियोँ तक खाकर 
बिना डकारे पचा लेते, तब कहीं उन्हे सिद्धि प्राप्त होती । 

“गाँव के अपद जमीदारों, किसानो और मजदूरों की सानसिक 
दशा देखकर हिन्दू-धर्म के प्रति मेरी घृणा और भी बढ़ गई । 
गाँवों में परमात्मा के अत्तित्व का कहीं पता ही नहीं, वहाँ तो शैतान 
के इशारे पर लोग नाचते हैं। बुखार आया भूत का भय; देह में 
द॒द हुआ जिन्न का जुल्म ; पेट में पीड़ा हुई प्रेत का प्रकोप; सिर में 
सर्दी हुई शैतान की शरारत; बच्चा बीमार हुआ चुड़ेल की 
चारडाली; हैज़ा आया काली का कोप; चेचक हुई देवी की 

दया; परेग फला महाराणी की माया। इसका इलाज क्या ? बस, 
ओमा बोलाओ, पचड़ा गाओ ओर प्रेतो की काउन्सिल जुटाओ । 

४हिन्दुओ की यह दुर्गति देखकर एक बार मेरे दिल मे यह 
खझ्याल भी पैदा हुआ था कि में इसाई हो जाऊँ। एक पादरी 
साहब हाथ धोकर मेरे पीछे भी पड़े थे--ईसाई हो जाइए । इसा 
की शरण में आते ही सारे पाप कट जायँँगे। यीशु-खीष्ट खुदा 
का एकलौता बेटा है, उसका दामन पकड़े बिना मुक्ति पाना 
असम्भव है । आपको धामिक शिक्षा देने की व्यवस्था कर दी 
ज्ायगी और उचित अवस्था पर किसी इसाई-युवती से शादी भी। 
इसमें सन्देह नहीं कि इसाइयों के धर्मानुराग, अपना मत फेलाने 
का उत्साह, गिरे हुए प्राणियों के उठाने की लगन, रोगियों की 
सेवा-सुश्रषा के भाव, छुआछूत के भूत को भगाने की चेष्टा, 
महिलाओं के साथ शिष्टतापूरो व्यवद्वार इत्यादि सदूगुण मेरे हृदय 
पर रह्ढ जमाते जाते थे और हिन्दू-धम की ओर से उदासीनता 
बढ़ती जाती थी । 

“४“ठीक उसी समय कलकत्ता के “वीर-भारत' पत्र मे एक 
सनातनी भाई.का लेख मेरे पढ़ने में आया | उस लेख में आये- 
समाजियों को चुन-चुनकर गालियाँ दी गई थीं ओर यह भी कहा 
गया था कि द्यानन्द ने सत्याथप्रकाश बनाकर देश का सत्यानाश 
कर डाला है। इस ग्रन्थ को पढ़ने की मुझे बड़ी इच्छा हुई और 
मेने बम्बई के श्रीवेड्डुटेश्वर प्रेस को हिन्दी-पुस्तकों का एकमात्र 
विक्रेता समककर पत्र लिखा, लेकिन वहाँ से उत्तर आया कि 


दक्षिण अ्रक्मिका के मेरे अनुभव श्प 


सत्याथप्रकाश नहीं है। बहुत प्रयत्न करने पर मुमे मेरठ के पं० 
तुलसीराम स्वामी का पता मिला, और मेने उनके यहाँ से वेदिक- 
धम-सम्बन्धी बहुत से प्रन्थ मँगवाए। मुझे भली भाँति स्मरण 
है कि जिस दिन मेने सत्याथप्रकाश का पाठ करना प्रारम्भ किया 
था, उस दिन खाना-पीना और सोना सब कुछ भूल गया था। इस 
अन्थ को पढ़ते ही वह धर्म मुझे मिल गया, जिसके लिए मेरा 
हृदय तड़पता था ।” 

कहने का तात्पय यह कि जिस धर्म को मेंने इतने परिभ्रम से 
पाया है और अनेक आपत्तियों से रक्षा की है; उससे मुझे संसार 
की कोई भी शक्ति अलग नहीं करे सकती; चाहे वह भानवी हो 
या दानवी । इस पर बद्री महाशय तो शान्त होकर चले गए, पर 
कुछ कलह-प्रिय व्यक्तियों ने मेरे विरुद्ध अपना आन्दोलन जारी 
रक्‍्खा । इनमें एक रामसुन्दर परिडत थे। यह भहाशय यद्यपि 
अपने काले कारनामों के लिए बुरी तरह बदनाम थे ओर 
सत्याग्रह की लड़ाई में पीठ दिखाकर भाग चुके थे, तो भी आय- 
समाजी भूत से सनातन-धर्म की रक्षा करने के लिए बेतरह घबड़ा 
उठे । एक ओर मेरी गदन पर क्लानूनी तलवार की धार लटक रही 
थी, और दूसरी ओर पण्डित जी यह प्रचार करते-फिरते थे कि 
सुमको किसी भी प्रकार की सहायता देना न केवल सनातन-धर्म का 
अपमान है, बल्कि घोर पाप भी है। इनकी गश्ती चिट्ठी इधर- 
उधर दौड़ने लगी, पर सममदार सनातनियो पर जादू न चल्न सका !! 

-“*“# कैंककक ४ क५87/68--०-- 





गोराइ-नीति का नग्न-सृत्य 


थम परिच्छेद में पाठक पढ़ चुके हैं कि 
इमिग्रेशन-अमलदार ने हमें केवल चौदह 
दिन के वास्ते मुलाक़ाती सनद्‌ दी थी | दिन 
जाते देर नहीं लगती । धीरे-धीरे अवधि का 
समय सन्निकट आ गया, पर मामले का 
कुछ निबटारा न हुआ। आगे चलकर हमें 
जो हैरानी और परेशानी उठानी पड़ी, उसका वर्णन मि० पोलक 
की उस छम्बी चिट्ठी में है, जो उन्होने दूसरी बार गृह-सचिव 
(रंजन रण प्राधा0 ) को लिखी थी | तारीख १५ माच सन्‌ 
१९१३ ई० के इगिडियन ओपिनियन” से उसका आशय नीचे दिया 
जाता हैः-- 
“मान्यवर, आपकी सेवा में एक पत्र भेज चुका हूँ, उसके बाद 


१2... 
4222 प्र ४ 

दयाल-बन्घुओ पर जो कुछ बीती, इस पत्र में उसीका वर्णन किया 
जायगा। ु 

“श्री० भवानीद्याल ओर श्री० देवीदयाल की ओर से 
आशथना-पत्र तथा अन्य साक्षी-पत्र ( ५099/5 ) भेजे जाने के 
बाद यह सूचना मिली कि नेटाल के इमिग्रेशन-अमलदार की माफ़त 
अर्जी भेजी जानी चाहिए। इधर कज्िन्स साहब ने अर्जी लेना 
नामब्जूर कर दिया था, और ४ जनवरी तक अपनी हठ पर दृढ़ 
रहे । इससे मालूम हो सकता है कि मि० कज़िन्स ने अपती ओर 
से रजिस्टार को कोई ख़बर देने का भी कष्ट नहीं उठाया, और 
कानूनी कामों का सारा बोझ दयाल-बन्धुओं पर छोड़ दिया । 

४६ तारीख को मि० कज़िन्स ने यह सन्देश भेजा कि अब 
वे प्राथियों की श्र्ज़ी मब्जूर करने को तैयार हैं, क्योंकि उन्हें 
ऐसा करने के लिए आदेश मिल गया है। उसी दिन मेने मि० 
ऋज़िन्स से भेंट की ओर यह निवेदन किया कि अदालत की 
आज्नानुसार दयाल-बन्धुओ को १४ दिन के अन्दर कानूनी 
कार्यवाही करना आवश्यक है; पर बढ़े दिन ओर नए वर्ष की 
तातीलो के कारण, जैसाकि अदालत का साधारण नियम है, 
यह मियाद ३ री जनवरी से शुरू होनी चाहिए । इस बात का मि० 
कज़िन्स ने कोई भी जवाब नहीं दिया। मैंने यह भी प्राथना की 
कि रजिस्ट्रार के पास अर्जी भेजने में शीघ्रता होनी चाहिए, ताकि 
आधियों को, यदि आवश्यक हो तो, अन्य क्वानूनी कायबाही 
करने के लिएयथेष्ट समय मिल सके। 


३१ पाँचवों परिच्छेद | 


४७ तारीख को जब मेने पुनः यह प्राथना की कि दयाल- 
बन्धुओं की मुलाक़्ाती-सनद ( ४0४ 8४४ ) की अवधि बढ़ा 
दी जाय, तब यह देखकर मुझे दृढ़ रह जाना पड़ा कि कज़िन्स 
साहब कन्नी काट गए, ओर कह दिया गया कि अदालत की 
आज्ञा की अवधि आज समाप्त है। मेंने बलपूवक इस स्वेच्छाचारी 
निर्णय का विरोध करते हुए कहा कि कल ही प्रार्थियों की अर्जी 
भेजी गई है, जो अभी तक रजिस्ट्रार के पास भी नहीं पहुँची है, 
ओर इस देर का मुख्य कारण उन्हीं की आलस्यपूर्ण नीति है, 
अतएव न्याय की दृष्टि से प्राथियों को और भी कुछ समय मिलना 
ही चाहिए; लेकिन मेरी बातो की कोई भी सुनवाई न हुई । 

“अदालद की आज्ञा तो यह थी कि सो पाउण्ड की जमानत 
लेकर प्राथियों को बिना किसी शर्तें के उतरने दिया जाय।इस 
आज्ञा का रुयाल किए बिना ही इमिप्रेशन-अमलदार ने प्रार्थियों 
को मुलाक़ाती सनद लेने के वास्ते मजबूर किया। हों, ६ तारीख 
को श्री० भवानीदयाल को, ज़ब उन्हें अद्भरेज़ी की योग्यता के 
आधार पर नेटाल में रने का अधिकार गृह-सचिव (राइट 
आनरेबिल मि० अन्राहम फ़िशर ) द्वारा स्वीकार किया गया, तो 
जमानत के दस प्राउण्ड लोटा दिए गए। 

“सन्‌ १९०६ ई० के इमिग्रेशन-क्ानून की ५ वीं घारा के अनुसार 
प्राथियों के सामने बड़ी ही विकट समस्या उपस्िितःहुई। झुलाक़ाती 
सनद्‌ की अवधि समाप्त हो जाने पर, यदि थे नेटाल में पाए जाते, 
तो उनकी जमानत जब्त हो जाती। ट्रान्सवाल में अवेश करने के 

लिए वे नेटाल को किसी भी अदालत में मामला दायर नहीं कर 
सकते थे और न रजिस्ट्रार का “निर्णय हुए बिना ट्रान्सवाल की 
किसी अदालत मे ही । 

४प्राथियों ने सोचा कि उन्हे तुरन्त ट्रान्सवाल को कूच कर देना 
चाहिए, जहाँ उन्हे अपना दावा साबित करने के लिए काफी सबूत 
भी मिल सकते हैं। यद्यपि वॉल्क्रस्ट में (नेटाल और टांन्सवाल की 
सीमा पर ) वर्जित प्रवासी ( ०४००० |णाणं६87॥8 ) के जुसे 
मे उनका पकड़ा जाना निश्चित था, तो भी इसके सिवाय उनके 
पास और उपाय ही क्‍या था ? निदान द्याल-बन्घु ७ तारीख की 
रात को ट्रान्सवाल के लिए रवाना हो गए और उनकी यात्रा को 
सुगम बनाने तथा आवश्यकतानुसार ट्रान्सवाल की कचहरी मे 
खड़ा होने के लिए में भी उनके साथ गया। 

“बॉलक्रस्ट पहुँचने पर प्राथियो को गाड़ी से उतार लिया गया। 
यद्यपि मैने यह प्राथना की कि प्राथियो को मैजिस्टरट के सामने 
उपश्थित किया जाय; किन्तु मुझे यह बतलाया गया कि इस मामले 
में पहले रजिस्ट्रार का विचार जान लेना आवश्यक है। रजिस्ट्रार के 
पास फौरन तार भेजा गया, जिसमें सारी परिखिति का दिग्दर्शन 
था, और यह भी कहा गया था कि में ख़ुद प्राथियों को साथ लेकर 
प्रिदोरिया आने को तैयार हूँ ओर वहाँ पहुँचकर विशेष सबूत 
भी पेश करूँगा। ८ तारीख़ को उत्तर आ गया, जिसमें पुलिस को 
आज्ञा दी गई थी कि यदि दयाल-बन्धु फौरन नेटाल वापिस न 
जायँ--जहाँ इमिप्रेशन-क़ानून भद्ढ करने के अपराध भें उनको' 

आवश्यकता है, तो उन पर और उनकी पत्नियों पर वर्जित-प्रवासी 
होने का फ़ोजदारी में मुक़दमा चलाया जाय | इसमें एक बात 
बड़ी श्रमपूर्ण थी। श्री० भवानीदयाल नेटाल के लिए वर्जित- 
प्रवासी नहीं थे, और दूसरों को भी रजिस्ट्रार के निणेय तक वहाँ 
ठहरने का न्यायपूरों अधिकार था । 

“मैं प्राथियों को साथ लेकर मैजिस्ट्रेट के सामने हाजिर हुआ, 
और इस मासले की सारी कथा कह सुनाई | सब बातें सुनकर 
मैजिस्ट्रेट ने मेरी व्यक्तिगत ज़मानत पर प्राथियों को छोड़ दिया, 
ओर उनका मामला १६ तारीख के लिए मुल्तवी करके 
प्रिटोरिया की कचहरी में भेज दिया । वहाँ पहुँचकर मैंने रजिस्ट्रार 
के पास और भी सबूत पेश किए । १६ तारीख को दयाल-बन्धु 
अपनी युवती पत्नियों के साथ अमभ्रियुक्त-हूप में प्रिटोरिया की 
कचहरी में हाजिर हुए, किन्तु उस दिन रजिस्ट्रार की सम्मति 
से मामला स्थगित हो गया। ३० जनवरी को पुनः उपस्थित होने 
पर सरकार की ओर में मुकदमा उठा लिया गया, ओर उन्हे 
टान्सवाल में रहने का अधिकार मिल गया। 

“यहाँ में यह्‌ भी बतला देना चाहता हूँ कि दयाल-बन्धुओं के 
लाए हुए विवाह के साज्ञी-पत्र को ट्रान्सवाल के रजिस्ट्रार ने 
खीकार कर लिया, जिसे नेटाल के अमलदार ने अखीकार 

किया था। इससे यह हास्यजनक स्थिति उत्पन्न होती है कि श्रीमती 

भवानीदयाल जब तक ट्रान्सवाल मे रहेंगी, तब तक तो 

अधिकारियों की चपेट से सुरक्षित रहेंगी, किन्तु अपने पति के साथ 
इ 

नेटाल मे प्रवेश करते ही गिरफ्तार होकर निवोसन का दण्ड पा 
सकेगी । 

“इसके बाद पोलक साहब ने बड़ी-बड़ी दलीलों से यह साबित 
किया था कि दान्सवाल और नेटाल दोनो प्रान्त के अमलदारों ने हमारे 
प्रति जो दुव्यवहार किया है; वह बिलकुल बेक्नानूनी और मानवी- 
मयोदा के विरुद्ध अत्यन्त निछ्ठरतापूरं है। फिर पोलक साहब 
ने मेरी प्रतिष्ठा का ज़िक्र करके सरकार से यह अनुरोध किया 
था कि हमें जो कुछ मानसिक ओर शारीरिक कष्ट हुआ, सो तो 
हुआ ही; पर सरकार को आधिक हानि की पूर्ति अवश्य कर देनी 
चाहिए। 

“पर मामले का खचचे लौटाकर न्याय-प्रियता का परिचय देना तो 
अलग रहा, वहाँ की सरकार हमारी दी हुईं जमानत भी हजम 
कर जाने पर तुल गई । इस विषय में इमिप्रेशन-अमलदार और 
पोलक साहब से जो पत्र-व्यवहार हुआ वह 'इण्डियन ओपिनियन! 
में छुपा था । अमलदार जमानत की रक़म ज़ब्त किए जाने के पक्त 
में यह दलील देते थे कि अदालत की आज्ञानुसार द्याल-बन्धुओं 
को चौदह द्विस के अन्दर नेटाल की किसी अदालत में दावा दायर 
कर देना ज़रूरी था, ओर अदालत ने जो यह आज्ञा दी थी कि 
सरकार की ओर से दयाल-बन्धुओ को नेटाल से बाहर न निकाला 
जाय, इसका पालन खुद उन्हें भी करना चाहिए था; किन्तु उन्होंने 

नेटाल छोड़कर अदालत की श्राज्ञा का अपमान किया है । पोलक 
साहब ने इस लाब्छन का तीत्र प्रतिवाद किया, और बंतलाया 

कि अदालत की आज्ञा का ऐसा अथ लगाना बड़ी भारी अज्ञानता 
है । अदालत ने दयाल-बन्धुओं को नेटाल में रहने के लिए केवल 
चौदह दिन की अवधि दी थी, ओर उन्होंने इस अवधि के अन्दर 
नेटाल की सीमा पार कर वास्तव में अदालत की आज्ञा की इज्जत 
की है ।? 

हमें फिर अदालत में जाने की तैयारी करनी प्रड़ी; किन्तु अन्त 
में अधिकारियों की बुद्धि ठिकाने आ गई, और उन्होंने जमानत 
की रक़म लौटा दी । 








लोकमत की गूँन 


रा ग् का :) भ लोग किसी प्रकार इमिग्रेशन-क्रानून के 


भवसागर से पार तो “उतर गए, 
तथापि इस मामले में हमे शारीरिक 
ओर मानसिक वेदना के अतिरिक्त बड़ी 
भारी आधिक क्षति भी उठानी पड़ी। 

हर हर एज तो भी इतना सनन्‍्तोष अवश्य था कि - 
पेट वि. इस वेक़ानूनी कार्यवाही से वहाँ को 

लोकमत प्रश्लुब्ध हो उठा था। मेरे मामले से केवल एक ही मास 
पहले माननीय श्री० गोपालकृष्ण गोखले यहाँ की स्थिति देखकर 
साठ्भूमि को बिदा हुए थे, और यहाँ के जवाबदार मन्त्रियों ने 
उनसे बड़े-बड़े वायदे किए थे, किन्तु मेरे मामले से यह सिद्ध हो 
गया कि हाथी के दिखाने और खाने के दोतो में अन्तर होता है-- 
कहने और करने मे बड़ा भेद होवा है।समाचार-पत्रों में इस 
मामले की बड़ी चचा हुई | विख्यात अब्नरेज़ी देनिक 'नेटाल 





मु 

मरक्युरी' (९४४) (७४८०४ ) ने अपने-३१ दिसम्बर के अग्र-लेख 
में लिखा था :-- 

८ हमने यह सोचा था कि मि० कज़िन्स से दरबन का पिएड 
छूट गया, लेकिन पिछले छः महीने तक क़ानून के अमल से नाम 
कमाने वाले वह साहब फिर आ गए है, ओर अपनी पुरानी 
प्रवृत्तियों की पुनराव्ृत्ति कर रहे हैं। यह बात मि० पोलक की 
चिट्टी से मालूम होगी, जो अन्यत्र प्रकाशित है ओर जिसमें कुछ 
प्रवासी भारतीयों पर आई हुईं आपत्तियो का वर्णन है। हम पहले 
भी कह चुके हैं, और फिर कहते हैं कि उनके सनमाने अमल का 
लाउछन नेटाल के मस्तक पर लगे, यह बात हम नहीं सह 
सकते | इस अमलदार की स्वेच्छाचारिता से भारतीय ओर 
योरोपियन दोनों वर्ग को बराबर कष्ट होता है। उनके मन में यह 
बात जम गई कि जनता को भारी से भारी कष्ट में डालने के ही 
लिए उनकी नियुक्ति हुई है, ओर वह भूल गए है कि वे निरहुश 
बादशाह नहीं, बहिकि जनता के चाकर है। वे अपने सामने 
के मनुष्य से बात करते समय भी शिष्टता और विवेक की 
पवोह नहीं करते । इमिप्रेशन-अमलदार तो चतुर, दूरदर्शी 
ओर न्यायशील होना चाहिए। इस पद्‌ के लिए मि० कज़िन्स 
अन्तिम आदमी हैं, तो भी उनको यहाँ से हटाकर न जाने 
किस कारणवश फिर दरबन में उलमन पैदा करने के वास्ते 
वापिस भेजा गया है | सरकारी नोकर के सम्बन्ध में इस प्रकार 
से लिखना हमारे लिए बड़ा ही अग्रिय कार्य है; परन्तु जब 

तक ऐसी कायवाही जारी रहेगी, तब तक हम लिखने भें सट्कोच 
नहीं करेंगे। ऐसे भी कुछ अमलदार मौजूद हैं, जो यह भूल 'ही 
जाते हैं कि वे जनता के नमकख्वार नोकर हैं, और उस की रक्षा 
के लिए नियुक्त हुए हैं, न कि उसे क्रीत-दास और गिरा हुआ गुलाम 
समभकर कष्ट देने के लिए।” ! 

द्रबन में जहाज़ से उतरते ही २८ दिसम्बर को 'इण्डियन 
ओपिनियन ने अपने मुख-प्रष्ठ पर मेरे मामले का विवरण देकर 
लिखा था :-- । । 

“मालूम होता है कि कजिन्स साहब फिर आ गए । माननीय 
ग्रोखले ने कहा था कि इमिग्रेशन-क्वायदे पर यूनियन-सरकार 
उदारतापू्वक अमल करेगी, ऐसा जनरल बोथ ने उन्हे आश्वासन 
दिया है ; इस वचन के पालन का तो कोई प्रमाण नहीं मिलता । 
अन्त में उनकी जीत होगी, मामला बिलकुल सच्चा है; पर इस 
सचाई फो साबित करने के लिए उन्हे पानी की तरह पैसा बहाना 
पड़ेगा । क्ायदे के इस प्रकार के अमल को सरकार भले ही 
उदारतापूर्ण समझे, पर हम तो ऐसा नही समझ सकते ।” 

नवीन वर्ष का स्वागत करते हुए ४ जनवरी को 'इस्डियन 
ओपिनियन! ने फिर लिखा था:-- 

“दयाल-बन्धुओ का मामला इसाइयों के नूतन व्ोरम्भ की 
मेंट-स्वरूप है। कोई भारतीय सबल अमाण रखते हुए भी निर्भयता- 
पूर्वक बम्बई से जहाज़ पर नहीं बेठ सकता | दक्षिण अफ़रिका के 
बन्द्रगाह्‌ पर कया गति होगी, यह चिन्ता सारी यात्रा को बिगाड़ 


2. 

देती है। दयाल-बन्धु अन्त में उतरे, इतने ही से हम सन्तोष नहीं 
कर सकते । हमारे लिए ज़रूरी तो यह है कि कोई भी भारतीय 
टान्सवाल या केप-कॉलोनी के निवासाधिकार के आधार पर नेदाल 
में उतरना चाहे, तो उसे मुलाक़ाती सनद्‌ मिल जानी चाहिए । यदि 
वह अपना हक़ साबित न कर सके, तो पीछे लौट जाय । लौटाने 
की सत्ता इमिग्रेशन-अमलदार के हाथ में है ही, इसके सिवाय उसे 
ओर कोई अधिकार नहीं होना चाहिए । ऐसी व्यवस्था हुए बिना 
प्रबासाधिकारी भारतीय भी चैन से नहीं बेठ सकते ।” 

इसी बीच में कज़िन्स साहब़ की बदली हो गईं।और उनके स्थान 
पर मि० कोलबोर्न स्मिथ आए। मेरे मुक़दमे का संज्षिप्त विवरण 
देकर १० जनवरी को 'इण्डियन ओपिनियन' ने लिखा था :-- 

“जहाँ तक अमलदार की सज्जनता का सवाल है, जनता यह 
जानकर शायद खुश होगी कि मि० कज़िन्स कौ जगह पर मि० 
स्मिथ आ गए हैं । वे नेटाल के एक पुराने अनुभवी अमल्दार हैं, 
और उन्हें प्रवोस-क़ानून का अच्छा ज्ञान है, तो सी जनता उनके 
विभाग की कार्यवाहियों को चिन्तापूवक देखेगी; क्योंकि यह 
विभाग अब प्रान्तिक नहीं, प्रत्युत यूनियन-सरकार के अधीन है । 
यत्रपि मि० कज़िन्स के क्वानूनी अमल पर हमें सरुत टीका करने 
का दुःखपूर कत्तेव्य पालन करना पड़ा है, तो भी हम न्याय के 
नाते सदा यह अनुभव करते रहे हें कि वे यूनियन-सरकार के 
अमलदार हैं, और उन्हें शायद अपनी इच्छा के विरुद्ध केवल 
सरकारी सझ्ेत पर काम करना पड़ता है।” 

मेरे मामले का अन्त होने पर २ फरवरी को इृण्डियन ओपिनियन! 
ने अपने अग्र-लेख में सारी बातो की पुनरावृत्ति करके लिखा था:-- 

“ग्री० भवानीदयाल के अनेक मित्र थे, पैसे का ज़ोर था और 
सबूत थे बढ़े मज़बूत; पर ग़रीब की क्या गति होती और अमीर 
भी इतनी तकलीफ क्यो भोले ? हम पूछते हैं कि दयाल-बन्धुओ 
को अपना दावा साबित करने के लिए सुभीते क्यो नहीं दिए गए ९ 
किसलिए सुप्रीम-कोट की सहायता लेनी पड़ी ? मुलाक्ाती सनद 
की अवधि क्यो नहीं बढ़ाई गई ? द्रान्सवाल में अ्रवेश करते ही 
चर्जित-प्रवासी कहकर उन पर फौजदारी का मुकदमा क्यों चलाया 
गया ? यह सब तो तब होना चाहिए था, जब वे अपना हक़ 
साबित न कर पाते; लेकिन सरकार तो उन्हे पहले ही से गुनहगार 
मान बैठी, और उन्हे ख़्च मे उतारा। इसका अथ्थ अत्याचार 
नही तो और क्या है ? माननीय गोखले की कमिटी को यह सब 
प्रश्न पूछने का अधिकार है। हमे यह भी आशा करनी चाहिए कि 
इस मामले की चचो बिलायत की कॉमन्स-सभा ( [700६९ रण 
(०ए्राग०७४ ) में सी उठाई जायगी ।” 

“जब इमिग्रेशन-अमलदार मि० स्मिथ ने हमारी ज़मानत हड़प 
जाने की चेष्टा की थी, तब २२ फ़रवरी को इण्डियन ओपिनियन! 
ने लिखा थाः-- 

“स्मिथ साहब अपने कारनामों से कज़िन्स साहब के भी कान 
कतर रहे हैं। हम यह पहले भी प्रकट कर चुके हैं कि यूनियन 
के सदर दफ्तर के इशारे पर ही इमिग्रेशन-अमलदार कांम कर 

रहे हैं, किन्तु नीति को अमल में लाने के तरीके निश्चय ही अमलदारों 
के व्यक्तित्व से सम्बन्ध रखते हैं। मि० स्मिथ ने इमिग्रेशन-विभाग 
के लिए जवाबदार सन्‍्त्री की इच्छा-पूर्ति के निमित्त जिस पद्धति का 
अवलम्बन किया है, वह नितान्त खेदुजनक है । आज ही के 
अह में अन्यत्र वह पत्र-व्यवहार छुपा है, जो दयाल-बन्धुओं की 
जमानत के सस्बन्ध में उनसे ओर पोलक साहब से हुआ है । 
जनता जाती है कि वे और उनके पूवाधिकारी ने इस मामले में 
कितना गोरखधन्धा मचाया था, और अब वे दयाल-बन्धुओं पर 
अदालत का अपमान करने का निलेब्जतापूर्ण लाब्छन भी लगा 
रहे हैं। सि० पोलक ने इस विस्वृति-परायण अमलदार को यह 
स्मरण दिलाया है कि यह उन्हीं की ऋपा का फल है कि मुलाकाती 
सनद की अवधि नहीं बढ़ी, ओर द्याल-बन्धुओं को अदालत की 
आज्ञा लिए बिना द्वान्सवाल जाने पर बाधित होना पड़ा । यदि वे 
यहाँ रह जाते तो उनकी जमानत डूब जाती; और जब वे यहाँ 
से- चले गए तब स्मिथ साहब इसलिए क्रोधित होते हैं कि 
अदालत की आज्ञा होते हुए भी वे यहाँ से बयों चले गए ९ उनकी 
कार्यवाही देखकर हमें सिंह और भेड़िये के बच्चे की कथा याद 
आती है--सिह ने एक भेड़ के बच्चे को खाने की ग़रज्ञ से उसपर 
यह जुर्म लगाया कि वह सोते के ऊपर क्‍यों पानी पीता है ? 
लेकिन जब उसने सोते के नीचे पानी पीना चाहा, तो सिह ने 
उसे अपना अहार बना डाला। स्मिथ साहब को मला दयाल- 
बन्धुओं की हानि की क्‍या पवोह, यद्यपि उन्ही की करतूतों से 

उन्हें भारी खर्च भुगतना पड़ा । दुःख है कि हमें एक अमलदार 
के विरुद्ध लिखना पड़ता है। उसके सम्बन्ध में हमें तब प्रसन्नता 
होती, जब !हस उसे भले बतोब और भलसन्साहत के लिए बधाई 
दे सकते।” 

इस मामले में द्ान्‍्सवाल ब्रिटिश-इग्डियन एसोसियेशन के 
सभापेति श्री० अहमद मुहम्मद्‌ काछलिया ने सरकार से जो पत्र- 
व्यवहार किया था, वह 'इण्डियन ओपिनियन! के कई च्डे में 
प्रकाशित हुआ था। विस्तार-भय से यहाँ उसका सारांश देना भी 
कठिन है। उस पर, टिप्पणी करते हुए 'इश्डियन ओपिनियन, ने 
लिखा था;-- 

“इस मामले मे एसोसियेशन अब तक लड़ रही है। सरकार 
का पिछला पत्र बड़ा ही भद्दा है, और उससे साफ़ विद्त हो जाता 
हैकिनतो इमिग्रेशन-असलदार सरकार को पूरी खबर ही देते 
हैं और न सरकार उसे जानने की इच्छा ही रखती है। अत्एव 
सरकार ने अपने अन्तिम पत्र में जो अज्ञान अवस्था बतलाई है, 
वह जानकारी रखने पर देखने में न आती | सरकार यह भूल 
जाती है कि जो भारतीय देश से आते है, उनके प्रवासाधिकार के 
विषय में यदि अमलदार को सनन्‍्तोष न हो जाय, तो वे जहाज पर 
बन्दी ही नहीं रक्खे जाते, बल्कि देश पार कर दिए जाते हैं। सरकार 
समम रही है कि ऐसे भारतीयों को जहाज़ पर नज़रबन्द्‌ रक्‍्खा 
जाता है, किन्तु बात ऐसी नही है। यदि ऐसा होता, तो कष्ट और 
सच दोनो का बचाव हो जाता । श्री० काछलिया के पत्रों में 


तन 

इस विषय पर पूरा प्रकाश पड़ा है। सरकार को निरुत्तर होना 
पड़ेगा, अथवा यह स्वीकार करना पड़ेगा कि वह पुराने रइसो को भी 
तकलीफ़ देना चाहती है | इस मामले में मि० पोलक ने सरकार 
से ख़च लौटा देने के लिए याचना की है । ख़च मिले या न 
मिले, पर सरकार यह तो जान लेगी कि ऐसे अत्याचार के समाचार 
साम्राज्य भर में फैले बिना नही रहेगे।” 

लन्दून की साउथ अफ्रिका ब्रिटिश-इण्डियन कमिटी ने २७ 
फरवरी को ओऔपनिवेशिक उपमन्त्री ( (0०७ $6८०थबाए रण 
8006 00 0० (००४०5 ) के पास मेरे मामले के सम्बन्ध में 
एक चिट्ठी लिखी थी, और तत्सम्बन्धी सब आवश्यक काग्रज़ात 


भेजे थे। 

उस समय पत्रों और सभाओं में मेरे मामले की जो चचो 
हुई थी, यदि वह सब इकट्टी करके छाप दी जाय, तो एक अच्छी 
पोथी तैयार हो जाय । इस मामले की पूरी सामग्री मेरे प्रवासी- 
भवन में सुरक्षित है । 









छल वास-कानून को बलि-वेदी पर भारी भेंट 
चढ़ाने के बाद जब चिन्ता ओर उद्विग्नता 
से कुछ छुट्टी मिली, तब जननी ओर 
अन्मभूमि को याद आई । इनकी स्पृतियों 
बड़ी प्यारी और मधुर होती हैं, और 
जहाँ दोनो की स्मृतियों का गन्ना-जमुनी 
सद्बम हुआ हो, वहाँ तो फिर पूछना ही कया 

मैं जोहन्सबर्ग पहुँचा। यहाँ सन्‌ १८९२ ई० मे मेरा और 
सन्‌ १८९५ ई० मे देवीदयाल का जन्म हुआ था | उस समय इस 
नगर में एक लाख वीस हजार मलुष्य बसते थे; सन्‌ १९०४ ६० 
से, जब मेंने यहाँ से भारत को प्रस्थान फिया था, जन-संख्या एक 

लाख साठ हज़ार थी, लेकिन अब वह बढ़कर ढाई लाख से 
ऊपर हो चुकी थी। आबादी ओर रोजगार की दृष्टि से दक्षिण 
अफ्रिका के अन्य नगर भले ही कुछ दावा करें, पर वास्तव में 
जोहन्खबग दृक्तिण अफ्रिका का प्राण है। यदि आज उसके आस- 
पास की सोने की खानें बेठ जाये, तो सारा देश तबाह हो जाय । 
अभी तो ऐसी कोई आशझ्ञा नही है, किन्तु यदि कभी वह समय 
आ भी गया, तो उस समय तक जोहन्सबरग संसार के विशाल 
नगरों में एक नगर होने का दावा कर सकेगा। जोहन्सबर्ग का 
नाम ही 'सुनहरा शहर! ( 5० ००॥ (9 ) पड़ गया है। आज 
भी यहाँ के भुख्य-मुख्य मुहल्लो के मकानात संसार के किसी भी 
शहर से टक्कर ले सकते हैं । यहाँ का म्युनिसिपल-क्ेत्र का विस्तार 
अस्सी मील से ऊपर है; टाउन-हॉल की लागत साढ़े चार लाख 
पाउण्ड है; डाकघर दो सो फ्रीट लम्बा ओर उसकी मीनार 
१०६ फीट ऊँची है; पब्लिक पुस्तकालय में पुस्तको की ४७ हज़ार 
जिलदें हैं, और इसी प्रकार वत्तमान थुग की सभी आवश्यक 
वस्तुएँ यहाँ मोजूद हैं । 
दक्षिण अफ्रिका-प्रवासी भारतीयों के इतिहास में भी जोहन्सबग 
वह खान रखता है, जो हिन्दुस्तान के इतिहास में चित्तोड़- 
गढ़ । चित्तौड़ की बीर पुत्रियों ने घधकती हुई आग में कूदकर 
देश का मुख उज्ज्वल किया था; ओर जोहन्सबर्ग की ख्रियो 
ने सत्याग्रह के यज्ञ में अपने शरीर और स्वास्थ्य की आहुति देकर 
इस सुदूर देश में भी भारत की लाज बचाई थी। दोनो की कार्य- 

अणाली में भिन्नता हो सकती है, पर उद्देश्य में अन्तर कहाँ? 
जोहन्सबर्ग में ही बहुत दिनो तक महात्मा गाँधी का मुख्य 
कार्योलय रहा, और यहीं से सन्‌ १९०६ ई० में सत्याग्रह की पहली 
शह्न॒ध्वनि हुईं थी। यहीं पादरी डोक, किसान फेलनबेक, वकील 
पोलक, बाल-अह्मचारिणी श्हेसिन इत्यादि योरोपियन नर-नारियों 
ने भारतीयों की सेवा ओर सहायता करने के लिए महाव्रत धारण 
किया था, और यहीं पर भारतीयों के न्याय-पक्त का समथन करने 
के लिए मि० विलियम होस्केन की प्रधानता में योरोपियन कमिठी 
कायम हुई थी । इसी नगर में कुमारी वेलिअम्मा, नागायन और 
नारायण खामी का जन्म हुआ था, और कठिनता से बीस वर्ष 
की अवस्था होते हुए भी इन्होने सत्याग्रह के संग्राम में स्वेच्छा- 
पूबंक आत्मोत्सग किया था। 

इसी जोहन्सबग से मेरे बचपन के बारह वर्ष बीते थे। अब 
यह वह पुराना जोहन्सबर्ग नहीं था, इसमे बड़ा भारी परिवत्तेन 
हो गया था। जहॉ जीवन मे पहले-पहल मेंने सुनहरा सूरज और 
रूपहरा चाँद अथात्‌ मज्नल-प्रभाव और सुन्द्र सन्ध्या देखी थी; 
जहाँ माता की पुनीत गोद में बेठकर बाल-सुलभ करीड़ाएँ की थीं, 
उस जगह की खोजने पर भी कहीं निशानी नहीं मिलती थी । 
वहाँ एक लाख सत्ताइस हज़ार पाउण्ड लागत का मार्केट बन गया 
था, जो संसार के बढ़े-बढ़े मार्केहों में एक माना जाता है। न 
वहाँ परिडत आत्माराम की नागरी-पाठशाला ही थी और न श्री० 
णएम० ए० लाला का मद्रसा ही, जिनमें मेंने हिन्दी की वर्णमाला 

पढ़ी थी | सेग्ट सिप्रियन स्कूल का कहीं पता नहीं था, जहाँ 
योरोप की कुछ पादरिन बहिनें मुझे अद्गरेज़ी पढ़ाती थीं, और 
उन्होने मेरा देशी नाम बदलकर 'विलियम” रख छोड़ा था । उस 
वेसलिन मेथोडिस्ट स्कूल का भी चिह्न नही मिलता था, जहाँ में 
एक हबशी मास्टर से शिक्षा पाता था । 'दान्सवाल लीडर, 'रिण्ड 
डेली मेल और स्टार इत्यादि अड्गरेज्ी देनिक पन्नों के 
दफ्तर अवश्य थे, जहाँ से स्कूल की छुट्टियों के दिनों मे अख़बार 
खरीद कर में फुटकर बेचा करता, और इस काम में जो कुछ लाभ 
होता, उसे अपनी छोटी सी लायब्रेरी के लिए पुस्तक मोल लेने में 
खच्चे किया करता था । उस मैदान का रूप बदल चुका था, जहाँ में 
फुटबाल और क्रिकेट के खेल में अपने साथी खेलाड़ियों को दद्ढ 

कर देता था। जहाँ में कूदकर महात्मा जी की गोद मे बेठ जाता था, 
और 'इणर्डियन ओपिनियन' के प्रथम प्रकाशक श्री० मदनजीत से 
लिखने-पढ़ने की चीज़ें माँगा करता था, उसका पता पाना अब 
असम्भव था। स्थान तो वही था, पर उसका रघ्ड-रूप बदल गया था । 
जोहन्सबग में घूमते समय पुरानी स्मृतियाँ एक-एक कर जाग्रत 

होने लगीं। ममतामयी माता मोहनदेवी का चारु चित्र आँखों के 
सामने आ गया । उनका वह सरल स्वभाव, वात्सल्यता से भरा 
हुआ हृदय, गौरव का सोन्द्यपूर्ण मुखड़ा, हुबला-पतला शरीर, 
अप होने पर भी बुद्धि की प्रखरता, मातृत्व का अनुभव इत्यादि 
की स््ृतियों से मेरा हृदय भर आया । मुझे! वह दिन याद आया, 
जब में पाँच साल का बच्चा था ओर पहले ही पहल स्कूल भेजा 


दक्षिण अफ्रिका के मेरे अनुभव ४८ 


गया था। उस समय मेरे लिए स्कूल क्या था--सचमुच बन्दीखाना 
था। वहाँ से मोक़ना पाते ही में घर भाग आता और रो-रोकर 
माता को अपनी दुःख-गाथा सुनाता। मुझे क्या माकूम था कि 
इतना लाइ-प्यार ओर दुलार करनेवाली स्नेहवती माता मेरे साथ 
वही व्यवहार करेंगी, जो एक डॉक्टर रोगी को नश्तर लगाने के 
लिए करता है। मुझे मार-पीटकर उसी दम स्कूल लोटाया जाता । 
माता की इस ताड़ना से मेरी प्रवृत्ति ही बदल गई। सुमे यह 
निश्चय हो गया कि न पढ़ने पर घर और बाहर--स्वत्र 
निन्‍्दा होगी, और ध्यानपूर्वक पढ़कर मैं माता-पिता और गुरु-- 
सभी को प्रसन्न रख सकूँगा । उसी दिन से मेने पढ़ने की ऐसी 
आदत डाली कि खेल-कूद के थोड़े से समय के सिवाय सारे दिन 
और आधी रात तक पढ़ा करता था। सन्‌ १८९९ ३० की वह घटना 
भी याद आई, जब साता जी बीमार पढ़ीं, फूल सा खिला हुआ 
सुख मुरमा गया; शरीर सूखकर काँट हो गया, और क्षय रोग 
के सारे लक्षण दिखाई पड़ने लगे । उस समय भी पढ़ने- 
लिखने मे में इतना मस्त हो रहा था कि माता जी की असुविधाओं 
का ज़रा भी ध्यान नही था । उन्हीके कमरे में बेठकर रात को १२ 
बजे तक लिखता-पढ़ता । जब वे बहुत गिड़गिड़ाती--मैया-बाबू 
करने लगतीं, तब मे कही सोने जाता । यहाँ तक कि जिस दिन 
मांता की इस दुनिया से बिदाई होने वाली थी, उनके जीवन- 
दीप का प्रकाश घुँधला होता जाता था, उस दिन भी मै छोटे भाई 
को साथ लेकर पढ़ने चला गया था। में क्या जानता था कि आज 

ही मेरे माठृत्व-भर्डार का दिवाला निकलने वाला है। तीन बजे 
पढ़कर घर लौटा, और तुरन्त माता के पास पहुँचा। चाहे मेरे 
अभाग्य का कितना ही उदय क्‍यों न हुआ हो, पर अन्त समय 
माता के बन्दनीय हाथ सिर पर रखकर आशीवोद पाने का 
अधिकारी हो गया। मेरे आने पर पन्द्रह मिनिट के अन्दर ही 
माता की जीवन-लीला समाप्त हो गई !! 

वह दिन भी स्मरण आया, जबकि माता के देहान्त के कुछ ही 
दिनों बाद अज्गरेज़् और बोअरों में युद्ध छिंड़ गया था, और 
यहाँ से नेटाल जाकर हमें तीन साल बिताने पढ़े थे । इस युद्ध में 
अपने देश की रक्षा और प्रतिष्ठा के लिए जूबट, डीवेट, क्रोब्जे, 
बोथा, डीवाल इत्यादि बोअर-योद्धाओ ने जो त्याग और बलिदान 
किया था, और गुलाम भारत की सहायता से रॉबट और किचनर ने 
जिस प्रकार उनकी खाधीनता को कुचलकर ब्रिठिश-साम्राज्य का 
विस्तार किया था, वह सब बातें हमे मूली न थीं। सन्‌ १९०४ इई० 
का वह दिन भी याद था, जब जोहन्सबग पर यूनियन-जेक बड़ी 
शान से फहराने लगा था । उस समय हमारी वह ज़मीन मनमानी 
क्रीमत देकर जबरदस्ती छीन ली गई, जिसे प्रधान क्रगर के 
बोअर-प्रजातन्त्र ने. ९९ बषे के लिए दी थी। विधि-विडम्बना से 
उसी समय हमारी बस्ती में प्रेग की बीमार आ गई । हमें वहाँ से 
हटाकर, हिप्सप्रट में नज़रबन्द रकखा गया, और बस्ती आग लगा- 
कर फूँक दी गई । यह सब बातें ऐसी हैं, जा कभी भुलाई नहीं जा 
सकतीं । 

सन्‌ १९०४ ई० का वह चित्र भी स्मृति-पट पर खिंच आया, 
जब में जन्मभूमि को अन्तिम नमस्ते करके माठ्भूमि की ओर 
प्रस्थान कर रहा था। उस समय द्रान्सवाल इण्डियन ऐसोसियेशन 
के सभापति की हैसियत से मेरे पिता श्री० जयरामसिह को एक 
मान-पत्र मिला था, जिसमे उनकी सेवाओ की प्रशंसा करके कहा 
गया था :-- 

“टान्सवाल में सर १८८५ ई० से भारतीयों के भाग्याकाश 
पर दुःख की काली घटाएँ घिरने लगीं। हम यह समम रहे थे 
कि यह सब बोअर-प्रजातन्त्र के कुशासन का फल है, और साथ 
ही बोअर-अमलदार भारतीयो के रस्मोरिवाज से अनभिन्ञ है। 
कालान्तर मे हमारी सभ्यता का प्रकाश फैलने पर यह दुःख दूर हो 
जायगा | यह भी पक्षा विश्वास था कि भारतवषे त्रिटिश-साम्राज्य 
के अन्तर्गत है, अतएव अद्जरेज-सरकार से भी हमें पूरी सहायता 
मिलेगी । ज्रिटिश-राजदूत सर कोनिड्गहम ग्रीन हमारी बड़ी 
सहायता करते थे, और हमारे अधिकार की रक्षा के लिए प्रयत्नशील 
रहते थे। जब उन्हें अपने उद्योग में सफलता न मिली और 
भारतीयों का दुःख बढ़ता ही गया, तब उन्हे विवश होकर महारानी 
विक्टोरिया को ट्रान्सवाल-सरकार से युद्ध करने की सम्मतिदेनी पड़ी । 
ट्रान्सवाल पर अज्गरेजी-शासन हो गया। हमें यह आशा हो चली 
कि हमारे कष्टो के दिन बीत गए और अब हम आनन्दमय जीवन 
व्यतीत कर सकेंगे, पर हमारी यह आशा झृग-रृष्णा सिद्ध हुई। 
अड्जरेज-अमलदार भी बोअर-शासन का विषपूर्ण प्याला पीकर 

मतवाले बन गए | यही नहीं; वरन्‌ बोअर-शासन की अपेक्षा 
अब हमारी स्थिति ओर भी असहाय हो गई। उस समय अपने 
अधिकारों की रक्षा के लिए हमें एक एसोसियेशन स्थापित करना 
घड़ा, और उसके प्रधाव पद्‌ के लिए एक सुयोग्य, सत्यग्राही, 
स्वार्थ त्यागी और देशामिमानी पुरुष की आवश्यकता हुईं ओर 
इस पद्‌ के लिए आपही उपयुक्त समझे गए” इत्यादि । 








दखन में कुछ दिन 
| म टान्सवाल के जमिस्टन नगर में अपने एक 


पुराने मित्र श्री० नन्‍्दून के सकान पर ठहरे 

--- हुए थे। साधारण ग्रहस्थ होते हुए भी नन्‍्दन 
कक महाशय ने इस विपद्‌ की घड़ी में हमारी 
जो सेवा और सहायता की, उसे इस जीवन 
में भूल जाना बढ़ी भारी कतप्नता होगी । 
उस समय जर्मिस्टन के भारतीयों की अछूत बस्ती ( 7089 
[०८४४० ) अपनी जगह से हटाई जा रही थी, क्योंकि गोरों की 
आबादी बढ़्ते-बढ़ते उसके निकट पहुँच गई थी । म्युनिसिपलिटी 
ने यह निश्चय कर दिया था कि भारतीयों की अछूत बस्ती कम से 
कम शहर से एक मील की दूरी पर, जहाँ नगर भर का मल-मूत्र फ्रेंका 
जाता था, बसाई जाय | इस तुम्बाफेरी से जमिस्टन के भारतीय 
बड़े चिन्तित थे । द्रान्सवाल मे भारतीय बस्तियों की बड़ी बुरी 
अवस्था है। जहॉ-जहाँ भारतीय बसे हुए हैं, वहाँ से उजाड़ देने के 

लिए केवल एक सरकारी या म्युनिसिपलिटी की विज्ञप्ति ही 
पर्याप्त है । इस अधम अवस्था की करुण-कथा सुनकर हमें क्रोध 
से अधीर नहीं होना चाहिए, क्योंकि हम भी अपने देश में अपने 
देशवासियों के--छः करोड़ दलित-बन्धुओ के साथ उससे भी 
भयदूर व्यवहार कर रहे हैं। अभी उस दिन निठाल मराच्युरी! ने 
अपने अग्रलेख में साफ लिखा था कि जिस देश में अमुक जाति 
के लोगों को खास-खापत सड़कों पर भी चलने की आज़ादी नहीं 
है, और जिस देश में मनुध्यता की निर्दयतापूर्वक हत्या हो रही है, 
उस देश के लोग जब समानता और खाधीनता का राग अलापने 
लगते हैं, तो अफसोस की हँसी आती है। दक्षिण अफ्रिका में 
माननीय गोखले के भ्रमण के समय जोहन्सबर्ग के स्टार! पत्र 
ने एक काटून प्रकाशित कर यह दिखलाया था कि माननीय 
गोखले एक कुर्सी पर विराजमान हैं, और ग्रह-सचिव फिशर साहब 
उनके हाथ में एक माडू देकर कह रहे हैं कि पहले आप इस माडू 
से अपना घर साफ कर डालें, और अपने देश के अछूतों को 
मानवोचित अधिकार दिला दें, तब फिर यहाँ आकर समानता की 
' आवाज़ उठाएँ | इसका उत्तर इसके सिवाय और क्या है कि हम 
लज्ञा से अपना मस्तक भुका लें, अपने ओर अपने पूबजों के किए 
हुए इस महापाप पर हृदय से पश्चात्ताप करें ओर कुछ ढोगियों के 
विरोध की पवाह न करके प्रायश्रित्त के लिए आगे बढ़ें। अस्तु-- 

जमिस्टन में एक हिन्दू-सन्दिर था, इण्डियन एसोसियेशन था, 
हिन्दी और अद्जरेजी की एक खानगी पाठशाला थी; ओर हाल 

ही मे वेदिक-धम-सभा की स्थापना हुई थी । इन सब संस्थाओ,. के 
समापति ओर प्राण-स्वरूप श्री० लालबहादुरसिंह थे । उनके 
व्यक्तित्व का बड़ा प्रभाव था, उनका नाम ही “वेयरमैन' पड़ गया 
था, और बालक से लेकर बूढ़े तक उन्हे इसी नाम से पुकारते थे। 
मन्दिर के पुजारी श्री० गुलाबदास थे; यह महाशय गुजरात के 
गुसाई' थे, ओर मूरतति-पूजा की अपेक्षा 'चेयरमैन' की पूजा क़ा 
अधिक ध्यान रखते थे । पाठशाला मे अध्यापक थे--श्री० 
रामावतार लम्नवर्ती । इनके कार्य तो नहीं, पर विचार, आये- 
सामाजिक थे । अतएव मुकसे समाज-सुधार पर इनकी बहुत बातें 
हुआ करती । जब उन्हें यह मालूम हुआ कि में एक सप्राहिक पत्र 
निकालने का इरादा रखता हूँ, तब उन्होने मुझे खब ही हिम्सत दी, 
ओर यह निश्चय हुआ कि नेटाल से पत्र निकाला जाय । में उसका 
सम्पादक बनूँ; और लम्नवर्ती महाशय ग्रबन्धक । 

हम लोग सा सब्‌ १९१३ ई० के प्रारम्भ से ही जमिस्टन से 
प्रस्थान कर गए। द्रबन पहुँचने पर माछूम हुआ कि श्री० ज़ी० डी० 
ल्ञाला के पास एक भ्रेस तो है, पर हिन्दी टाइप नहीं हैं। लग्नवर्ती 
महाशय ने इसी प्रेस से पत्र निकालने का विचार किया । रहा 
हिन्दी टाइप का अभाव, वह किसी न किसी प्रकार पूरा हो ही 
जाता । लाला जी एक देशभक्त, शिक्षा-प्रेमी ओर विद्वान पुरुष थे। 
उन्हे अपने बच्चों को पढ़ाने की बड़ी इच्छा थी, अतएव उन्होने 
इस शते पर मुझे प्रेस देना मब्जर कर लिया कि में वहाँ रहकर 
उनके बच्चो को पढाया भी करूँ। यद्यपि यह कोई बड़ी बात नहीं 

थी, तो भी अनेक अनुभवी मित्रों ने मुझे यह सम्मति दी कि 
लम्नवर्ती महाशय से मेरी नहीं पटेगी, और कुछ ही दिनों में पत्र की 
बड़ी बुरी गति हो जायगी । मैंने यह सलाह मान ली। एक और 
प्रेस था । उसके मालिक थे श्री० आर० जी० भछ्ठा। भद्गा जी “धमे- 
वीर! नामक एक पत्र निकालने की अमिलाषा तो रखते थे, पर 
किसी कारणवश उस समय तैयार न थे। अतएव मुमे पत्र निकालने 
का विचार अनिश्चित समय के लिए स्थगित कर देना पड़ा । 

पत्र निकालने का तो कोई प्रबन्ध नहीं हो सका, किन्तु यह 
अनुभव अवश्य हुआ कि कुछ धन हो जाने पर मनुष्य अपने को 
बुद्धि का ठेकेदार भी मानने लगता है| पिछले किसी अध्याय में 
यह लिखा जा चुका है कि श्री० बद्री ने किस प्रकार मुझे अपने 
धामिक विश्वास से बिचलित करने का उद्योग किया था।इस 
बार फिर वे मेरे पीछे पड़ गए । पहले तो मुझे यह लालच दिखाया 
गया कि यदि में आरिया-मत को छोड़ दूँ, तो इसके बदले मे 
दूध पीने के लिए गाएँ और पैसे कमाने के लिए दूकान का प्रबन्ध 
हो जायगा | प्रस्ताव तो लाभदायक था, पर भेरी बाल-बुद्धि! इसे 
स्वीकार न कर सकी । मुझे क्रोध आ गया और मैने स्पष्ट कह 
दिया कि धरम कोई ऐसी बाज़ारू चीज़ नहीं है, जो आज ख़रीदी 
ओर कल बेची जा सके । उसका सम्बन्ध हृदय और आत्मा से 
है। इमिग्रेशन-मामले में मुझे पानी की तरह पैसा बहाना पड़ा था, 
ओर इसलिए मे बद्री महाशय का क़र्जदार हो गया था। उस 
समय मुझे यह भी ज्ञात हो गया कि ऋण भी कितना भारी पातक 

है । जबकि मुझसे बेलाग जवाब पाकर बद्री महाशय ने अपने 
क़॒ज का तक़ाज़ा किया। मेंने यह प्रण कर।लिया था कि चाहे जो 
कुछ हो, लेकिन धन के बाज़ार में आत्मा को नहीं बेचूंगा | 
कुछ नक्तद और कुछ जमीन देकर में बद्री महाशय से उऋण 
हो गया। ' 

आश्रय तो यह है कि इस पर भी श्री० बद्री को सन्तोष न 
हुआ । उन्होंने मेरी बहिन राजदेवी और बहनोई कुजबिहारीसिंह 
पर यह दबाव डालना शुरू किया कि वे मुझे अपने घर पर न ठहरने 
दें, वहाँ ,से निकाल बाहर करें । यह प्रस्ताव कितना निष्ठरतापूंण 
था ? श्री० कुखबिहारीसिंह, जो कट्टर सनातनी और क्षत्रिय- 
सभा के खज़ाञ्वी थे, मेरे सहवास से पक्के आये-समाजी बन 
गए थे | उनकी दृष्टि ऐसी बदल गई थी कि उन्हें मेरे काम में कोई 
बुराई नहीं दिखाई पड़ती थी। इसलिए बद्री जी का यह वार 
कारगर न हो सका। फिर उन्होंने मेरे छोटे भाई देवीदयाल को यह 
कहकर बहकाना चाहा--अगर तुम अपने बड़े भाई से अलग न हो 
जाओगे, तो तुम्हारी आथिक हालत ओर भी ख़राब हो जायगी। 
भाई को “आरिया-मसत' की धुन लगी है, और इस धुन में वे घर की 
पूँजी भी फूँक-फॉक बेठेंगे।इस सहुपदेश का देवीदयाल के 
हृदय पर कुछ भी प्रभाव न पड़ा। अआ्राढ-स्नेह का सागर उमड़ आया 
और उत्तर मिल गया कि अआरातृत्व की गर्दन पर छुरी चलाने का यह 
प्रस्ताव अत्यन्त ऋरता और निर्दयतापूणं है।चारों ओर से 
थककर बढद्री महाशय बैठ गए | सझ्कुट के समय श्री० बद्री ने मेरी 

जो सहायता की थी, उसे में कभी नही भूल सकता; किन्तु साथ ही 
उनके कारनामों की कहानी भी नहीं मुलाई जा सकती । 

जब तक मुझ पर मामला चलता था, तब तक तो पं० रामसुन्द्र 
पाठक भी शेर बने फिरते थे और मेरे सम्बन्ध में टेढ़ी-सीथी बातें 
कहकर जनता में श्रम फेलाते थे; किन्तु मामले का अन्त होते ही 
उनकी गति बदल गई । मेंने उनको एक पत्र लिखकर विचार- 
विनिमय के लिए आवाहन भी किया। लेकिन पाठकों को यह 
जानकर आश्रय होगा कि पाठक जी मेरे सामने कमी आए ही 
नहीं । वास्तव में धर्मान्धता मानवी विवेक को श्रष्ट कर देती है, 
ओर इस रोग से पीड़ित मनुष्य साधारण मयादा को भी तिलाखलि 
दे बैठता है । पाठक जी से मेरी न कभी भेंट ही हुई थी और न 
बातचीत ही । एक-दूसरे के रहन-सहन और स्वभाव से बिलकुल 
अनजान थे, तो भी केवल आये-समाजी होने के कारण पाठक जी 
भेरे विरोधी बन गए थे। सच बात तो यह है कि संसार में जितने 
भी साम्राज्य बने और बिगड़े हैं; जो-जो खून-ख़राबियाँ हुई हैं; 
मनुष्य धधकती हुईं आग में जलाए गए हैं; फाँसी की डोरी में 
लटकाए गए हैं; तलवार के धार उतारे गए हें; तोप के गोले 
से उड़ाए गए हैं; दीवार में चुने गए हैं; पोरपोर काटे गए हैं; 
उनमें से अधिकांश घटनाएँ धमं के नाम पर ही हुई हैं। 
फिर पाठक जी का मेरे विरुद्ध आन्दोलन करना स्वाभाविक ही 
था। पर इनकी जो अन्तिम गति हुई, वह अत्यन्त करुणा- 
जनक है, ओर उससे उनके विपक्षियों का भी हृदय द्रवीभूत हो 

उठा । पाठक जी एक भलेमानस को धोखा दे और उससे कुछ 
रुपए ऐंठ कर दक्षिण अफ्रिका से भागे और मोरीशस होते हुए 
स्वदेश पहुँचे तो सही, पर घर तक पहुँचने का सौभाग्य न हुआ। 
पाठक जी का यहाँ विवाह' हुआ था, पत्नी थी और कई युवती 
पुत्रियाँ भी । इन्हे पाठक जी ने अपने भाग्य के भरोसे पर छोड़कर 
कूच का डड्डा बजाया था | जब वे सब अरक्षित अवस्था में दाने- 
दाने फे लिए तरसने लगीं, तब इस कहावत के अनुसार कि 
भरता क्या न करता! उन्होंने मुसलमान होने का इरादा कर 
लिया । मुसलमान तो ताक-मोक में थे ही, उन्हें दीनी-दीज्षा देने के 
लिए भरपूर तैयारी की गई । यह समाचार पाते ही मेरीत्सबर्ग के 
कुछ आये-समाजी मोटर लेकर वहाँ पहुँचे, और इन बहिनों के धम्म 
की रक्षा की । पाठक जी की पत्नी का पुनविवाह ओर उनकी पुत्रियों 
के भी विवाह कर दिए गए। दुनिया में मशहूर होने के लिए केवल 
दो ही तरीके हैं--एक तो नेकनामी और दूसरी बदनामी। पाठक 
जी पिछले तरीके से बहुत-कुछ प्रसिद्ध हुए। मुझे और महात्मा 
गाँधी को सत्याग्रह के इतिहास में भी उन्हें स्मरण करना पड़ा है। 

इस बार मुझे इधर-उधर कुछ सभाओ में जाने का भी अवसर 
मिला | छेर-स्टेट की रामायण-सभा मे, जो छुछ नवयुवकों के 
उत्साह से स्थापित हुई थी, मेने 'होली” विषय पर पहला व्याख्यान 
दिया । इस भाषण मे मैने बतलाया कि इस देश की अवस्था के 
अनुसार त्योहार का रूप बदलना ही पढ़ेगा, अन्यथा हम अन्य 
जातियो के सामने हँसी की सामग्री बने रहेंगे।इस भाषण की 

बड़ी चचचो हुई, और बहुत से नवयुवकों दे होली को पवित्र रूप 
देने का प्रण कर लिया | गाली-गलौज और केंदई-मिट्टी से लोगों 
को घृणा होने लगी। दूसरा व्याख्यान मेने क्षत्रिय-वंश-सुधांर' 
सभा के नोथंडिन के अधिवेशन में दियां, और तीसरा मेरीत्सबर्ग 
वैदिक-धम-सभा के चतुथ वाषिकोत्सव पर । इन व्याख्यानों की 
रिपोर्ट नेटाल मरक्‍्युरी' मेटल एडवटोयज़र, और अफ्रिकन 
क्रोनिकल' में प्रकाशित हुई। सप्ताहिक 'पिक्टोरियल! पत्र में मेरा 
चित्र और संक्षिप्त परिचय भी छुपा । इससे नेटाल में मेरी कुछ 
प्रसिद्धि तो अवश्य हो गई, पर में वहाँ अधिक ठहर न सका | 


॥ (0) 






। | गा! । 0१३३ 






520 का पर | 

हिन्दुओं की पूषेे और तत्कालीन स्थिति 


20226: द्यपि इस बार में नेटल मे बहुत थोड़े दिनों 
तक ठहर सका, तो भी हिन्दुओं की भूत 
ओर तत्कालीन खिति का अध्ययन और 
अनुशीलन करने से न चूका | यदि उसका 
सार भी यहाँ दिया जाय, तो मुझे; विश्वास 
है कि पाठको के लिए अवश्य रुचिकर 
होगा, ओर साथ ही आगे के परिच्छेद्‌ को 
सममभने मे सहायता मिलेगी । 

सन्‌ १९११ ह० की मनुष्य-गणना के अतुसार दक्षिण 
अक्रिका के डेढ़ लाख भारतीयों में ! लाख १५ हज़ार ५ सौ ८० 
हिन्दू हैं | इनमें अधिकांश मद्रासी और हिन्दी-भाषी है। 
शुजरातियों की संख्या भी यथेष्ट है। इने-गिने पाबी ओर कुछ 
सिन्धी हैं। शायद ए।#-दो मराठी और मारवाड़ी भी मिल जायेँ। 

सन्‌ १८६० ई० में पहले-पहल यहाँ हिन्दुओं का आगमन 
हुआ । वे कैसे और क्‍यों आए, यह कहानी बहुत लम्बी ओर 
दुखदायी है। कलकत्त के कुली-डिपो में ही उनके धार्मिक विश्वास 
पर भयद्भुर आघात किया गया। अब दशा बदल गई है, सुधार 
की हवा बह चली है, और लोग समभने लगे हैं कि छुआछूत 
एक भारी ढोंग और पाखण्ड है। किन्तु उनकी दशा की तो करपना 
कीजिए, जो गाँवों से बहकाकर लाए गए थे, और जिनका यह, 
पक्का विश्वास था कि दूसरे का छुआ खाते ही धर्म की नौका या 
जाति की डोंगी ड्ूब जायगी। उनके सामने जस्ते के बत॑नों में 
भोजन परसा जाना और उस पर तीसमार-बाबू का बूट चढ़ाए 
चौके में चक्कर लगाते फिरना, उनके धार्मिक विश्वास की कैसी 
अवहेलना थी ? इसका अन्दाज़ा वे ही लगा सकते हैं, जो भारत 
के गॉव-गँवई के लोगों के जीवन से परिचित हैं । 

उन अभागी ख्लियों की दशा पर ज़रा ग़ौर कीजिए, जो,कभी 
घर के पिजरे से बाहर नहीं हुई थीं; किन्तु जो जाति के जानवरो 
की अदालत से देश-निवोॉसन का दण्ड पाकर या मेले-ठेले मे, 
आरकाटियों द्वारा बहकाई जाकर डिपो की नकेपुरी में पहुँचाई 
गई थी । उन्हें अपनी असली अवस्था का अनुभव होने पर दुःख 
से हृदय और भय से सारा शरीर काँग उठता था । पर जिस तरह 
क़साई के घर में बँधी हुई गाय उसकी छुरी का शिकार हुए बिना 
नहीं रह सकती, उसी प्रकार इस कुलीनाढ़ से छुटकारा पाना उन्त्‌ 
अबलाओं के लिए असम्भव था। ' 


दक्तिण अफ्िका के मेरे अचुभव हर 


बेचारे गांवों में रहने वाले सरल-हृदय हिन्दुओं का वह घ्सम 
नष्ट हो गया, जो चूल्हे-चौके में ही रमा हुआ था। डिपो के 
जोड़ा-जोड़ी का क्‍या कहना ? जात-बन्धन को चूर्‌-चूर करने वाले 
सच्चे सुधारक भी विवाह के समय कन्या और वर के रूप, वय 
और गुण पर ध्यान देते हैं, किन्तु यहाँतों सब धान बाईस 
पसेरी के हिसाब से बिक गया। बेचारों की जाति छुआहछूत से 
ही बिगड़ गई थी, और फिर इस जोड़ा-जोड़ी की खिचड़ी ने तो 
और भी ग़ज़ब ढाया । रहा-सहा धम-भाव तो उसी समय खाहा 
हो गया, जब वे जहाज़ों पर सवार होकर रवाना हुए। लोगो ने 
सोचा कि धर्म तो गया ही, फिर जनेऊ को क्‍यों बिगाईढं ? अतएव 
उसे उतार कर गल्ला-सागर की गोद में सोप दिया गया। कैसी 
अज्ञानता और कितनी आत्म-विस्मृति है ९ 

नेटाल आने पर उनका यह विचार और भी पक्का हो गया 
कि टापू में धम बचाना असम्भव है। यद्यपि ब्राह्मण की भर्ती जारी 
नही थी, तो भी कुछ जाह्मण नाम और जाति बदलकर पहुँच ही 
तो गए। उनमें न धर्म का तेज था और न विद्या की मालक ही | 
इतना पाठ अवश्य जानते थे कि-- 

बाल से रवि भक्ष लियो तब तीनहुँ लोक भयौ अधियारो 


इस विद्या के प्रताप से उन्होने हिन्दुओं को सममाया कि 
यही रावण का देश लड्ढा है, और यही रावण के वंशज हबशी हैं। 
ल्ढां जलाते समय हनुमान जी ने इनके भी बाल फेक दिए थे; 
इसीसे इनके बालो में ऐंठन है। यहाँ हलुभान जी के सिवाय 

और किसी देवता का प्रताप नहीं है। इस उपदेश का बड़ा प्रभाव 
पड़ा। घर-घर हनुमान जी को रोट ओर लाल-लेगोट चढ़ने 
लगे | कुछ धनवाब्‌ लोग सत्यनारायण की कथा भी सुनने लगे, 
ओर जहॉ-तहाँ रामायण का पाठ भी प्रचलित हुआ । इससे 
हिन्दुत्व की कुछ मयोदा सुरक्षित वो अवश्य हो गई, किन्तु उनकी 
अवस्था में कोई विशेष परिवत्तेन न हुआ । 

जिन वस्तुओ को हिन्दू लोग कभी छूते तक नहीं थे, वे 
उनके पेट में हज़म होने लगी। शराबज्ोरी बढ़ने लगी। स््ियों 
के पीछे मार-पीट शुरू हुई । कितने मद अपनी औरतो को काटकर 
फाँसी पर चढ़ गए, ओर कितनों ने आजीवन कष्ट भोगने के लिए 
बन्दीखाने मे डेरा जमाया । कुलो-शाल्र के अनुसार हिन्दुओं का 
धर्म-सज्ञत विवाह नाजायज़ था। पुरोहित श्रोटेक्टर साहब थे, 
ओर उनका ऑफिस था विवाह-मण्डप | यही पर विवाहो की 
रजिस्टरी हुआ करती थी । कहीं-कहीं यह हालत थी कि एक 
आदमी तो धमोनुसार विवाह करता था, ओर दूसरा उस कन्या 
को उड़ाकर ग्रोटेक्टर साहब की शरण मे पहुँच जाता था। वहाँ 
से रजिस्टरी हो जाने पर बेचारा असली पति हाथ मलने और 
पछताने के लिवाय ओर कुछ नहीं कर सकता था | 

सबसे बड़ी हानि यह हुईं कि हिन्दू अपने त्योहारों को भूल 
बेठे । होली, दिवाली, रामनवमी ओर ऋष्णाष्टमी इत्यादि त्योहार 
विस्मृति के अँधेरे मे छिप गए। कोन कब आता है, और कब 
जाता है--इसका कहीं कुछ पता ही नहीं था । कहीं कोई 


॥ 

व्यक्तिगत रूप से भले ही एकाध हिन्दू-त्योहार मना लिया करता 
हो, किन्तु त्योहारों का साबजनिक रूप कही दृष्टिगोचर न होता 
था। हो, हिन्दुओं के लिए सबसे बड़ा त्योहार मुहरंम बन गया। 
हिन्दुओं के घर ताजिए बनने लगे, उनकी ख्त्रियाँ मर्सिया गाने 
ओर इमाम साहब पर शिरनी, पठ्जे और मल्रीदे चढ़ाने लगीं। 
सुसलमान-साँश्यो की खूब बन आई, और उनकी पाँचों उँगलियाँ 
घी में पड़ गई । कुछ हिन्दू देह में काले, पीले, नीले इत्यादि अनेक 
प्रकार के रन पोतकर बाघ:बन जाते, और मुहरंम के त्योहार 
को अधिक आकर्षक बनाने के लिए घर-घर नाचते फिरते। 
अद्वरेज़ों ने इसका नाम ही 'कुली-क्रिसमस” और हिन्दू-नचनियों 
का 'कुली-टायगर! रख दिया था । यही हिन्दुओं का मुख्य त्योहार 
माना जाता, ओर इसी अवसंर पर कोठियों मे कुलियों को छुट्टी 
भी मिलती । मजा तो यह था कि ताज़िए के दाएँ-बाएँ या आगे- 
पीछे का बखेड़ा उठाकर हिन्दू लोग आपस में लड़ भी पड़ते थे; 
ओर हर साल कितने हिन्दुओं के सिर फूटते थे । इस विषय पर 
मैंने 'नेटाली हिन्दू? में विशेष रूप से लिखा है। 

: हिन्दुओं के लिए म्ृतक-दाह की कोई व्यवस्था नहीं थी। 
विवश होकर उन्हें क़न्न मे मुर्दे गाड़ने की रीति अज्जीकार करनी 
पड़ी । बच्चों के पढ़ाने का कोई प्रबन्ध नहीं था, न स्थान-स्थान 
पर पाठशालाएँ थी, और न पढ़ने के लिए यथेष्ट साधन ही । 
जहाँ-तहों पाद्रियों ने स्कूल खोले थे, पर उनकी संख्या भी बहुत 
थोड़ी थी। - 

हिन्दुओं की इस दुखस्था से इंसाइयों ने लाभ उठाने की 
पूरी चेष्ठा की । उनका उत्साह प्रसिद्ध ही है, और यह सभी जानते 
हैं कि संसार भर के पाप बटोर कर महात्मा मसीह के माथे मढ़ने 
ओर बपतिस्मा द्वारा मोक्ष का परवाना देने की उन्हें कितनी चिन्ता 
होती है। केवल एक वेस्लन चच का शतवर्षीय विवरण यहाँ दे देना 
पयोप्त होगा । रेवरेण्ड रॉर्फ स्कॉट, जो १८ साल सिलोन में कार्य 
कर चुके थे, भारतीयों में प्रचार करने के लिए आए । इन्होंने 
नेटाल में इस्पीज्लो से कसेनी तक १८ वर्ष काम किया । इसके बाद 
रेवरेण्ड एम० एस० स्कॉट ने यह कार्य उठाया। इन्हें जोन चूनू नामक 
एक भारतीय से (इनके दो रेवरेण्ड ओर एक स्कूल-मास्टर पुत्र अब 
भी मौजूद हें ) बड़ी सहायता मिली । इन्हीं के उद्योग से समुद्र के 
उत्तरीय तटवर्ती (१९०४) (०४५) खानों के प्रायः सभी नेपाली हिन्दू 
ईसाई हो गए, ओर उनमें से किसी का नाम जोनसिंह पड़ा और 
किसी का जोजफ़सिंह। उधर मेरीत्सबग में जॉन टामस नामक 
एक हिन्दुस्तानी पादरी को प्रचार का काय सोंपा गया। उन्होंने 
भी बहुत से चेले मूड़े। प्रचार में असफलता देखकर रेबरेण्ड, 
थियोफिलस सुन्नह्मणियम मद्रास से बुलाए गए । फल यह हुआ कि 
बहुत से हिन्दू इसा की भेड़ों की जमात में जा मिले | इस समय 
नेटाल में केवल एक वेस्लन पन्‍थ के ८ गिरजाघर और ३८ प्रचार 
के लिए स्थान बने हुए हैं। उनमें १ हिन्दुस्तानी पादरी, ४ 
एव जलिस्ट, १४ उपदेशक, २१७ सदस्य और १६० सभासद होने 
के उम्मीदवार हैं। ८ दैनिक पाठशालाएँ हैं, जिनमें २४ अध्यापक 

ओर ९०५८ विद्यार्थी हैं। भारतीय मिशन के पास साढ़े पाँच लाख 
पाउण्ड जमा है, इतने ही से इसाइयों के उद्योग का कुछ अनुमान 
हो सकता है। 

मुसलमान तो मजृहबी जोश के लिए मशहूर ही है। गुजरात 
के कुछ मुसलसान व्यापारियों ने जब यह देखा कि ,इस देश में 
भारतीयों का नाम ही कुली पड़ गया है, तब उनकों बड़ा ज्ञोभ 
इुआ । उस समय राष्ट्रीयता की लहर नहीं चली थी और मजहब 
का ही उपनाम क्ोम था । इन्होंने गोरों को समझाया कि हम 
हिन्दुस्तानी नहीं हैं, अरबी व्यापारी हैं, और इन कुलियो से हमारा 
कोई नाता नहीं है।हबशियों को बतलाया गया कि हिन्दू लोग 
ही 'मकूला' हैं और हम लोग हैं 'सुलेमान! | आज तक गोरे लोग 
इन्हें 'अरब' और हबशी 'सुलेमान! कहा करते हैं । अपने इन 
मुसलमान भाइयों की ओर से भी हिन्दुओं को 'कोलचा' की पदवी 
मिली । सच पूछा जाय, तो इसमें उनका दोष भी क्या है. ? किसी 
भी स्वाभिमानी मनुष्य को कुली शब्द बड़ा ही कण-कटु प्रतीत 
होगा। खेर, नेटाल में जहाँ मुद्ठीमर भी मुसलमान बस गए हैं, 
वहाँ उनकी मस्जिद अवश्य खड़ी हो गई है ! दरबन की भे, वेस्ट 
ओर पाइन स्ट्रीट की विशाल मस्निदें और सदरसे उनके 
धामिक उत्साह के प्रत्यक्ष प्रमाण हैं। कहने की आवश्यकता नहीं 
कि बहुत से हिन्दू इस्लाम की शरण में भी चले गए । 

हिन्दुओ की स्थिति बड़ी डावॉडोल हो रही थी, और प्चलित 
रूढ़ियों से नवयुवकों की नफरत बढ़ती जाती थी । अतः 

सन्‌ १९०५ ३० में कुछ उत्साही सज्ञनों के प्रयत्न से, जिनमें लाला 
मोहकमचन्द भी एक थे, दयानन्द एडग्लो-वैदिक कॉलेज लाहोर के 
प्रोफेसर भाई परमानन्द जी, एम० ए० वहाँ पहुँचे | यद्यपि भाई जी 
चहॉ केवल चार मास ठहर सके, तो भी हिन्दुओं में एक नवीन 
जीवन और जाम्रति का सथ्चार हो आया । विद्वान प्रोफ़ेसर ने 
हिन्दुओं को यह समझाया कि वेदिकि-धर्म ही सब धर्मों की जननी 
है, ओर आपयये-समभ्यता ही सब सभ्यताओं का आदिखोत । भाई 
ज़ी ने अनेक व्याख्यान दिए और अनेक सभाएँ क्लायम कीं। 
मेरीत्सबर्ग हिन्दूयड्रमेन एसोसियेशन का वह विशाल भवन 
और पुस्तकालय आज भी उनका स्मरण दिला रहा है। हिन्दू- 
युवकों को कम से कम इतना तो विद्त हो गया कि हमारा भी 
कोई धम ओर सभ्यता है । 

- भाई जी के विलायत चले जाने के बाद यहाँ के हिन्दू एक 
ऐसे धर्मोपदेशक की खोज करने लगे, जो उनके मध्य में कुछ 
दिनों तक रहकर काम करने को प्रस्तुत हो। सौभाग्य से श्री? स्वामी 
शद्गुरानन्द जी मिल गए, जो उस समय लन्दुन में थे | सन्‌१९०८ ई० 
मे स्वामी जी नेटाल पधारे, ओर बढ़े जोरों से वेद्िक-धर्म का 
प्रचार प्रारम्स किया । फल यह हुआ कि इसाइयत की ओर से 
हिन्दू-युवकों का ध्यान हट गया । कुछ ईसाई शुद्ध होकर वेदिक 
धर्म की शरण में लौट आए । मुसलमानों के लिए भी मज़हबी 
शिकार खेलना मुश्किल हो गया। सामी जी के उपरेशों का 
गोराड़ जनता पर भी बड़ा प्रभाव पड़ा। नेटाल के गवर्नर सर 

मेथ्यू नथन उनके मित्र बन गए। बड़ी-बड़ी सभाओं में खामी जी 
को वैदिक-धर्म पर मेघ-गर्जन करते हुए देखकर गोराज्ज लोग मन्त्र- 
मुग्ध होने और मुक्तकश्ठ से हिन्दू-धर्म की प्रशंसा करने लगे। 
अब तक जो [हन्दुओं को कुली के सिवाय ओर कुछ नहीं सममते 
थे, स्वामी जी के भाषणों से उनकी आँखें खुल गई' । कितने गोरे 
नर-नारी स्वामी जी के पास प्राणायाम ओर योग-क्रियाएँ सीखने 
के लिए आने लगे। सारांश यह कि गोरा्डों के हृदय में हिन्दू- 
धर्म के लिए जो नीच भावनाएँ थीं, वे दूर हो गई' ओर हिन्दुओं 
को वे प्रतिष्ठा की दृष्टि से देखने लगे । 

खामी जी के प्रयत्नों का यह फल हुआ कि हिन्दुओं ने एक 
नवीन जीवन में प्रवेश किया | ताज़िया-परस्ती की जगह ठाकुर जी 
का रथ निकलने लगा, म्तक-समाधि के स्थान पर दाह-कर्म की 
व्यवस्था हुई । मुहरंम और क्रिसमस की जगह होली और 
दिवाली प्रचलित हुईं। सन्ध्या ओर हवन पर लोगों की श्रद्धा 
जमी । इसाई-पादरियों और मुसलमान-मौलबियों से हिन्दू-युवक 
टक्कर लेने लगे; ओर वह क्रान्ति हुई, जिसमें हिन्दुओं के उन्ज्यल 
भविष्य का सन्देश था। अस्त-- 

उस समय स्वामी जी केप-प्रान्त में प्रचार कर रहे थे, इसलिए 
इच्छा होते हुए भी में उनसे न मिल सका, ओर विवश होकर 
ट्रान्सवाल चला गया । 

धोबी का पन्‍्धा 


मिस्टन लौट आने पर मेरे सामने आधिक 
प्रश्न बड़े विकट रूप में उपस्थित हुआ । 
हृदय में चाहे कितना ही उत्साह और 
उमड़ क्‍यों न हो, किन्तु जब तक पेट 
भरने के लिए भोजन और अड्ग ढँकने 
के लिए वस्ध की समुचित व्यवस्था न हो, 
तब तक सारा समय और सारी शक्ति लगाकर सार्वजनिक कार्य 
करना सम्भव नहीं हे । 
देवीदयाल तो इधर-उधर से बोरा और बोतल खुरीद-बेचकर 
कुछ कमा लिया करते थे, और उससे साधारण तौर पर खाने-पीने 
का खु्च चल जाता था, किन्तु वलस्न के वास्ते भी तो कुछ चाहिए 
था, ओर वह भी दक्षिण अफ्रिका में, जहाँ पोशाक ओर फ़ेशन ही 
सभ्यता के चिह् समझे जाते हैं, और भारत की तरह केवल धोती 
पहिनकर खुले बदन शहर में घूमना इतना भारी अपराध कि पुलिस 
के धकम-धक्का के सिवाय बन्दीधर की हवा भी खानी पढ़ती है। 

एक तो ऐसे ही भारतीय अछूत और गन्दे समझे जाते हैं, और 
उस पर यदि जरा ठाट-बाट से न रहें, तो फिर दक्षिण अफ्रिका में 
बसना ही मुश्किल हो जाय । यद्यपि दरबन के निकट जेकोब्स में 
मेरी कुछ ज़मीन थी, पर उसे बेचकर खा जाना तो कोई पुरुषाथ 
नहीं था; फिर उससे भी कितने दिनों तक निवोह होता । 

उस समय जमिस्टन में श्री० लालबहादुरसिंह धोबी का धन्वा 
कर रहे थे। उनके पास एट्सबर्ग में एक अच्छी ज़मीन थी | 
जमिस्टन की भारतीय बस्ती में कुछ मकानात थे, जिनसे किराया 
वसूल होता था । गौओं के दूध से भी खासी आमदनी थी, तो भी 
सिंह जी धोबी का धन्धा करते थे । उनके हिस्सेदार श्री० रामराज- 
सिंह थे, कई नौकर थे ओर बड़े ज़ारो से काम होता था। यह 
पहला ही अवसर था, जबकि मैने क्षत्रियों को धोबी का घन्धा 
करते हुए पाया। सिंह जी कट्टर सनातनी थे, और सनातन-घर्म के 
नाम पर लड़ मरते थे; पर किसी का छुआ खाने ओर किसी घन्धे 
से धन कमाने की नीति के क़ायल थे ! सत्य बात तो यह है कि 
यदि भारत सें धन्धो का बटवारा न हुआ होता; और इसी की 
बुनियाद पर ऊँच-नलीच की दीवार न खड़ी हुई होती, तो आज 
हिन्दुओं मे चार वण के स्थान पर चार हज़ार जातियाँ नजर न 
आती, और न उनके भाग्य का सितारा ही अतिश्चित समय के 
लिए अस्त हो जाता । 

श्सशान में स्वपच का धन्धा करने पर भी सत्यत्रती हरिश्रन्द्र 
की धार्मिकता में बद्धा नही लगा, और आज भी उनका नाम हमारे 

लिए बड़ी श्रद्धा की वस्तु है। महाभारत के नायकों ने, जिनकी 
वीर-कथाएँ युग-युगान्तरों से हिन्दुओं की नस-नस में गुँथी हुई 
हैं और हृदय-तन्त्री के साथ गुञ्जारती रही हैं, एक समय किसी भी 
काम से सक्लोच न किया था। धमेराज युधिष्ठिर जुआरी बने थे, 
महावीर भीमसेन रसोइया, सहदेव पशु-पालक, नकुल सारथी 
ओर धनुधेर अज्जुन गवेया। उनके क्षत्रियत्व में कोई अन्तर न 
आया, ओर आज इस दुर्दिन में, दुबंलता में, विपद्‌ में और विषाद 
में भी उनकी अमर-कथाएं हमें उत्साह देतीं और मार्ग दिखाती 
हैं। पर विधि-विडम्बना से अब भारत में कमाकर खाने वाले 
तो नीच माने जाते हैं, और टुकड़ा मॉगकर मौज छड़ाने वाले 
पूज्य। शायद्‌ ही संसार की ओर किसी जाति में ऐसी दुरबख्था 
दृष्टिगो चर हो। अस्तु-- 

मुझे तो किसी काय से घृणा थी ही नहीं । अतएव में सिंह जी 
के धोबी-घर ( ].2ए०7४ ) मे भर्ती हो गया। मुझे यह काम 
सोंपा गया कि में कपड़े उगाह लाऊँ, उन पर नम्बर लिखेँ, इस्तरी 
करूँ और कपड़े तैयार होने पर पहुँचा भी आऊँ। सोमवार को 
कपड़े उगाहने ओर शनिवार को पहुँचाने के लिए गाड़ी पर बैठकर 
शहर और शहर से बाहर दूर-दूर तक जाना पड़ता था, इसलिए 
गोराज्लों के आचरण और स्रभाव का मुमे बहुत-कुछ अनुभव हो 
गया । धोबी के काम का भुझे अभ्यास ही कहाँ था, इसलिए 
इस्तरी की आँच सहने में बड़ा कष्ट होने लगा, उस पर मज़ा यह 
कि सुबह से बारह बजे रात तक काम होता ही रहता था, और 

मुके रविवार के सिवाय अन्य किसी दिन साबजनिक कार्य के 
लिए अवकाश ही नहीं मिलता था। 

इसी बीच में जमिस्टन के नवयुवकों ने एक सभा स्थापित करने 
का विचार किया । युवको की मण्डली इकट्ठी हुईं | खूब बहस“ 
मुबाहिसा हुआ; बड़ी-बड़ी तरकीबें सोची गई', ओर अन्त में 
यह्वमैय इण्डियन एसोसियेशन क्लायम हो गया। में प्रधान, श्री० 
आर० नायडू मन्‍्त्री ओर श्री० रामखामी खज़ाओवी चुने गए। 
खज़ाल्वी महाशय उस समय जममिस्टन के भारतीय ओर हबशियों 
के डाकखाने में पोस्ट-मास्टर थे, ओर बड़े मिलनसार, विचारशील 
ओर उत्साही युवक थे। मन्त्री जी का आचरण असन्दिग्ध 
अवश्य था, किन्तु इसमे सन्देह नहीं कि वे सभा-सशथ्चालन के 
काय में पारक्ञषत और अद्गरेज़ी भाषा के अच्छे विद्वान थे । 

एसोसियेशन बन तो गया; उसके लिए दो-चार युवकों ने 
काम भी किया, पर वह चिरस्थायी नहो सका। एक ओर तो 
श्री० लालबहादुरसिंह उसके विरोधी बने हुए थे, क्योंकि जार्मिस्टन 
में जिस संस्था के वे स्वयं सभापति न बनाए जाते, उसका अखित्व 
उनके लिए अप्रिय, अरुचिकर और असह्य हो जाता। दूसरी ओर 
युवकों में भी उत्साह का अभाव था । उनमें न सात्विक संस्कार 
ही था, ओर न प्रतिकूल शक्तियों का सामना करने वाला संयम 
ही । मद्यपान का रोग उनके मन और मस्तिष्क पर अखण्ड 
अधिकार जमाए बैठा था, और 'कलर्ड-कामिनियो' के सहवास 
से भविष्य की चिन्ता विस्मृति के अथाह सागर में डूब गई थी । 

'कलडे-कामिनी' का अथ शायद्‌ पाठक न समम पाए हों। 
इनकी उत्पत्ति का इतिहास यह है कि श्रेष्ठता का दावा करने वाले 
योरोप के कुछ भलेमानसों ने यहाँ आकर हबशी-द्लियों से पापपूर्ण 
सम्बन्ध जोड़ लिया, और इनसे जो बच्चे पेदा हुए उनका नाम 
पड़ा 'कलडे!। इन वर्ण-सछुरी युवतियों से कोई योरोपियन 
धमोनुकूल विवाह करना पसन्द नही करता; चाहे गुप्त व्यभिचार 
से भले ही मुँह काला किया करे, और ये कामिनियों सदा के लिए 
कुंवारी नहीं रह सकतीं--विवाह की इच्छा होना स्वाभाविक ही 
ठहरा | किन्तु ये भरसक हबशियों के साथ विवाह करना नहीं 
चाहतीं ओर अपनी जाति में भी सबको मन-चाहे पति नहीं 
मिलते; क्योंकि अधिकांश वर्ण-सद्भर आवारा होते हैं। इसलिए 
भारतीय युवकों पर इनकी दृष्टि गड़ी रहती है ओर मोक़ा पाते ही 
उन्हें अपने प्रेम-पाश में फँसा लेती हैं | इस विकट परिष्थिति से 
ट्रान्सवाल के कितने ही हिन्दुस्तानियों के घर बबाद हो गए ओर 
उनके वंश का नामोनिशान मिंट गया। अनेक युवक अपने माता- 
पिता और कुल को तिलाखलि देकर इनकी गोद में मोद करने 
चले गए । उस समय की एक घटना अत्यन्त हृदय-द्रावक हे। 
न्यूछेर का एक हिन्दू-युवक इसी श्रेणी की एक युवती के माया- 
जाल में पड़कर अपनी विवाहिता पत्नी को त्याग बेठा | युवक एक 
क्षत्रिय-छुल का कलझ्ू था| उसे बहुत-कुछ ऊँच-नीच सममाया 
गया, पर कामान्ध को चेत कहाँ ? उसकी पत्नी पूर्ण युवती थी, 
शरीर पर सौन्दय्य के सुमन खिले हुए थे, और वह किसी भी 

गृह के लिए शोभारूप थी । जब बेचारी ने देखा कि पतिदेव अब 
हाथ लगने वाले नहीं हैं, तब उसने भी अपना मागे ढूँढ़ निकाला, 
ओर समस्त हिन्दू-जाति पर घिक्कार की बौछारें छोड़ती हुईं एक 
मुसलमान के घर जा बैठी । 

वात्तव में ट्ान्‍्सवाल के हिन्दू-युवक एक ऐसे जहाज पर 
सवार हैं, जो महासागर की मँमधार में चक्कर काट रहा है, ओर 
जिसे न ओर का पता है न छोर का। कहने का तात्पय यह है कि 
हमारा एसोसियेशन टूट गया। इसके हारा हमने समाज-सुधार 
का सछुल्प किया था, ओर इस शुभ-सह्डूल्प में प्रोत्साहित करने 
तथा बधाई देने के लिए जोहन्सबर्ग के 'इलस्ट्रेटेड स्टार, ने मेरा 
चित्र ओर संक्षिप्त चरित्र भी प्रकाशित किया था; किन्तु खेद की बात 
है कि हमारी सभा जल के बुदबुदे की तरह मिट गई । इसका एक 
ओर मुख्य कारण यह भी हुआ कि ठीक उसी समय एसोसियेशन 
के प्रधान को (मुकको) सत्याग्रह के संग्राम मे जेल चला जाना पड़ा, 
ओर सन्त्री महाशय भी एक जालसाज़ी के मुक़दमे में पकड़े 
जाकर शायद दो साल के लिए बन्दीघर के महमान बन गए । 


क्र और 





से ट्रान्सवाल आया था, और केवल आठ 
सास के वाद सितम्बर सें सत्याग्रह का 
संग्राम छिड़ गया। इस युद्ध का पूर्ण 
वृत्तान्त जानने के लिए पाठकों को 
महात्मा गाँधी का या मेरा लिखा हुआ 
दक्षिण अफ़िका के सत्यामह का इतिहास” पढ़ना चाहिए। इस 
लड़ाई में में भी एक सिपाही वना था, उसका वर्णन अगले 
परिच्छेदों में होगा; किन्तु इस युद्ध का कारण, महत्व और 
रहस्य समभने के लिए दक्षिण अफ्रिका के भारतीयों के इतिहास 
पर एक विहड्डम दृष्टि डालना उच्चित ही नहीं, आवश्यक भी है । 
जब संसार के हवशियों ने .गुलामी से छुटकारा पाया और 
उन्हे स्वाधीनता के दिन देखने का सौभाग्य हुआ, ठीक उसी 
समय भारतीयों को दासता की आँधेरी रात में प्रवेश करने का 

समय आया । देश में कुछ नर-पिशाच आरकाटियों की सृष्टि हुई, 
जिनका काम ही यह था कि माता-पिता से पुत्रों को और पत्नी 
से पति को अलग कर उपनिवेशों में भेजना, जहाँ जाकर वे अभागे 
गुलामी करें, और बदले में गोरों के बूट की ठोकरें तथा हण्टर 
की मार खाएँ। 

सन्‌ १८६० ई० में पहले-पहल भारतीय गुलाम नेटाल में 
आए । उस समय गिरमिट ( शतेवन्धी ) की अवधि केवल तीन 
ही साल की थी | खूब मिहनत करने पर उन्हें रूखी-सूखी रसर 
मिलती ओर ऊपर से मिलता केवल दस शिलिड्ड मासिक वेतन । 
दस साल तक गुलामी करने पर उन्हे जमीन की एक टुकड़ी 
मुफ्त दी जाती थी। सन्‌ १८६६ इ३० में भारत-सरकार ने कुछ 
समय के लिए कुलियों का यहाँ भेजना रोक दिया। इससे नेटाल 
के गोरों में हाय-तोबा सच गई। तुरन्त एक डेपुटेशन भारत 
पहुँचा । अपने बन्धुओ की करुण-कथा सुनकर भारत-सरकार का 
भ्रातृत् जग पड़ा, ओर फिर सन्‌ १८७४ ६० से कुलियों का 
चलान शुरू हो गया। उनके परिश्रम से नेटाल आबाद हो चला, 
बनेली धरती पर गज्ने की खेती लहलहाने लगी, ओर गोरे 
मालामाल हो बैठे । सन्‌ १८८७ इई० में गोरों ने आवाज़ उठाई 
कि कुलियों से यह देश भरा जाता है, अतएंव अब कुछ रुकावट का 
उपाय होना चाहिए। एक कम्तीशन बैठा, और उसने जाँच- 
पड़ताल कर रिपोट दी कि भारतीय मज़दूरों के बिना नेटाल का 
'निवाह ही नहीं हो सकत्ा। तब उपाय सोचा जाने लगा कि किस 

प्रकार भारतीयों से गुल्लामी कराई जाय, ओर फिर उन्हें निकाल 
बाहर करने में भी कोई कठिनाई न रहे। यह कौन सी बड़ी बात 
थी--पालोमेशण्ट अपनी थी ही, और उसके सदस्य थे अपने ही 
भाई-बिरादर । सन्‌ १८९५ ३० में एक क़ानून बन गया, जिसका 
आशय यह था कि भविष्य में जो भारतीय शर्तबन्धी खीकार 
कर यहाँ आएँगे, अवधि समाप्त होने पर स्वदेश लोट जाना उनके 
लिए अनिवार्य होगा, और यदि वे यहाँ रहना ही चाहेंगे, तो उन्हें 
प्रति मनुष्य तीन पाउण्ड सालाना टेक्स देना होगा। 

सन्‌ १८९६ ३० में एक यह क्रानून भी बन गया कि जहाँ के 
निवासियों को अपने देश के शासन में मताधिकार नहीं है, उन्हें 
नेटाल के पालोमेण्टरी चुनाव में भी घोट देने का हक़ नहीं रहेगा। 
कहने की आवश्यकता नहीं कि इस क़ानून का लक्ष्य भारतीयों के 
सिवाय और किसी पर नहीं था। पुराने राज-नियम के अनुसार 
कुछ हिन्दुस्तानियों को पालोमेण्टरी मताधिकार प्राप्त हो गया था, 
पर भारत की पराधीनता ने उस पर भी चौका फेर दिया, और 
भारतीय इस अधिकार से वच्चित किए गए । इसी साल दूसरी 
बार महात्मा गाँधी भारत से लौटकर नेटाल पहुँचे । उन पर जैसा 
पाशविक आक्रमण हुआ, उससे भारत का बच्चा-बच्चा प्ररिचित 
है, ओर अनेक पुर्कों के प्रृष्ठों पर उस रोमाआ्वकारी दुर्घटना का 
सम्यक्‌ वर्णन है । यहाँ इतना ही कहना पर्याप्त है कि सन्‌ १८९७ ई० 
में स्वतन्त्र भारतीयों का प्रवेश रोकने के लिए इमिग्रेशन क़ानून 
बन गया । उस क़ानून में इतनी गुजाइश अवश्य थी कि अद्गरेज़ी 

शिक्षा प्राप्त हिन्दुस्तानी अपनी योग्यता की परीक्षा देकर नेटाल में 
उतर सकते थे; किन्तु सन्‌ १९१३३० में इस भूल का भी संशोधन हो 
गया । जहाँ तक भैरा ख्याल है, और यदि मेरी स्मृति मुझे धोखा 
नहीं देती है, तो में शायद्‌ अन्तिम हिन्दुस्तानी था, जो सन्‌ १९१३ 
'है० के जनवरी मास में अड्गरेज़ी की योग्यता पर नेटाल में बसने का 
अधिकार पा सका था । मेरे मामले के बाद ही क़ानून बदल दिया 
गया, और आज यदि ज़रदरत, रसा, मुहम्मद और दयानन्द भी 
जीवित होते तो एशियावासी होने के कारण नेटाल की भूमि पर 
बसने का क़ानूनी अधिकार न पा सकते । इन अत्याचारों का 
समाचार पाकर माननीय गोखले का हृदय द्रवीभूत हो उठा और 
उन्हीं के अथक परिश्रम से सन्‌ १९११ ३० से नेटाल में शतंबन्ध 
भारतीय मज़दूरों का आना रुक गया। 

नेटाल से गिरमिट की अवधि पूरी करके कुछ हिन्दुस्तानी 
ट्रान्सवाल में जा बसे और कुछ स्वतन्त्र व्यापार करने की ग़रज् से 
भी वहाँ पहुँचे । ट्रान्सवाल में भारतीयों का आगमन देखकर वहाँ 
की बोअर-प्रजातन्त्र सरकार को बहुत दूर की सूकी और उसने 
सन्‌ १८८५ ई० में एक कानून बनाया, जिसका नाम गोल्ड एक्ट! 
रखा । इस क़ानून के अनुसार कोई भी भारतीय ट्रान्सवाल में जमीन 
नहीं खरीद सकता था। यद्यपि बोअर-लरकार ने यह क़ानून तो 
बनाया, पर उसने ट्रान्सवाल में आए हुए भारतीयों को निकाल 
बाहर करना उचित नहीं समझा | यदि वह चाहती तो उसके 
लिए यह कोई बड़ी बात नहीं थी, और इससे नटाल के अद्गरेज़ों 

को एक फ़ायदा ही था, वह यह कि कितने ही भारतीय गोरे प्रान्टरो 
के दुव्येबहार से तज्ञ होकर ट्रान्‍्सवाल भाग आए थे, और यदि 
उन्हे बोअर-प्रजातन्त्र में आश्रय न मिला होता, तो वे नेटाल के क़ानून 
के अनुसार पकड़े जाकर बन्दीघर की शोभा बढ़ाते। उस समय 
भारतीयों को 'त्रिटिश-प्रजा' होने का भी बड़ा घमएड था और 
बोअरों को थी अह्नरेज़ों से घृणा । यद्यपि गोल्ड लॉ” के अनुसार 
भारतीयों को ट्रान्सवाल में जमीन खरीदने से रोक दिया गया, तो 
भी उन्हे ९९ वर्ष के पट्टे पर बसने के लिए ज़मीन दी गई। एक 
यह भी सुभीता था कि वे अपने किसी गोरे मित्र के नाम से जमीन 
खरीद कर अपने नाम से रहन करा सकते थे । इससे भारतीयों ने 
अच्छा लाभ उठाया, ओर बहुत सी ज़मीन के रहनदार वन गए। 
व्यापार करने में कोई रुकावट नहीं थी, और न मजदूरी करने 
में कोई बाधा ही | 

सौभाग्य से कहिए या दुभाग्य से, सन्‌ १९०२ ६० में बोअर- 
प्रजातन्त्र का अन्त हो गया, ओर ट्रान्सवाल पूर्ण रूप से अद्जरेज़ों 
के अधिकार में आ गया । युद्ध के समय भारतीयों की राजभक्ति 
या दास्यवृति का अक्ृत्रिम रूप देखकर बोअरों को बड़ी घृणा 
हुईं, ओर वे भारतीयों से पूरा द्वेष करने लगे। इसमें तो कोई 
अखाभाविकता नहीं थी, किन्तु ट्रास्सवाल पर अधिकार जमाकर 
अड्गरेज़ों ने भारतीयों के साथ जो व्यवहार प्रारम्भ किया, वह 
अवश्य ही विषाद-जनक है। सन्‌ १९०३ ३० मे लॉड मिलनर ने 
शान्ति-रत्ता-कानून. ( 76३८९ ?68८एशाणा (0८० ) 

बनाया । इस क़ानून के अनुसार भारतीयों को नई सनद्‌ (??९७०॥१) 
और ३ पाउण्ड देकर एशियाई सनद्‌ (टैश्ंध्यां८ रिव्ठ्ठाज्माभाणा 
(०४।८७४ ) लेना पड़ता था | सन्‌ १९०४ ३० में भारतीयों से 
जोहन्सबर्ग की वह जमीन भी छीन ली गई, जो बोअर-प्रजातन्त्र 
ने ९९ वर्ष के पट्ट पर दी थी। यह सब त्रिटिश-राज्य का महा- 
प्रसाद और भारतीयों की सहायता का अविस्मरणीय पुरस्कार था। 
हम तो यही कहेगे कि ट्रान्सवाल पर सत्ता जमाकर अब्वरेजों ने 
भारतीयों के साथ जो-जो अत्याचार किए, बोअर-सरकार शायद्‌ 
उसकी करपता भी नही कर सकती थी । ऐसे तो अनेक छोटे-बड़े 
क़ानून बनाए गए, किन्तु सन्‌ १९०६ ई० से जो “एशियाटिक 
एक्ट” बना, उसके जोड़े का क़ानून संसार में और कहीं शायद 
ही मिले। इस क़ानून के द्वारा भारतीयों को ग्रलामी की अधम 
अवस्था में पहुँचा देने की व्यवस्था हुई । क्रैदियो की तरह प्रत्येक 
भारतीयों को दस उंगलियों की अलग-अलग और फिर चार-चार 
उँगलियों की एक साथ निशानी देकर अद्वितीय साम्राज्य-सक्ति का 
परिचय देने का अवसर आया, किन्तु इस बार भारतीयों ने महात्मा 
गॉधी के सहुपदेश और नेढृत्व में इस क़ानून के विरुद्ध बग़ावत का 
झणएडा खड़ा किया | यह युद्ध अहिंसात्मक था, इसलिए सत्याग्रह 
के नाम से प्रसिद्ध हुआ | 

इस अमाजुषिक क़ानून के विरोध में साढ़े तीन हज़ार भारतीयो 
ने बन्दीघर के भयानक कष्ट भोगे, और संसार को बता दिया कि 
ब्रिटिश-साम्राज्य मे भारतीयों की वही अवस्था है, जो अमेरिका में 


परे ग्यारहवाँ परिच्छेद्‌ 


क्रीत-दास हबशियों की थी | इतना कष्ट उठाने पर भी जनरल 
स्मद्स की कूट-नीतिज्ञता से यह क़ानून क्रायम रह गया, और वास्तव 
में यह संसार की कानूनी किताबों में एक काला धव्वा ओर ब्रिटिश- 
साम्राज्य के इतिहास में एक कलझ्लित घटना है। तीन वर्ष के कष्ट- 
भोग का केवल यही फल हुआ कि छः शिक्षित भारतीयों को 
प्रति व ट्रान्सवाल में प्रवेश करने का अधिकार मिला । 

इसके बाद ही सन्‌ १९१२ इई० में माननीय गोपालक्ृष्ण 
गोखले यहाँ आए | और जब इन महापुरुष ने भारतीयों की 
दुगगति अपनी आँखों से देखी, तब उनके दिल और दिमाग पर बहुत 
बड़ा धक्का लगा ; माननीय गोखले ने इस वात पर बड़ा जोर दिया 
कि सन्‌ १८९५ का नेटाल वाला टैक्स तुरन्त रद किया जाय, जो 
मर्दों के सिवाय अनाथा औरतो से भी वसूल होता है, और न देने 
पर उन्हें क्रैद की सजा भी मिलती है । इसके सिवाय इमिग्रेशन- 
क़ानून पर उदारतापूवक अमल करने तथा अन्य सुधारों के लिए 
भी विशेष रूप के अनुरोध किया। यूनियन के मन्त्रियो--बोथा, 
स्मदस और फिशर ने उनसे वायदे किए कि तीन पाउण्ड वाला 
टैक्स तो ज़रूर रद कर दिया जायगा, ओर इमिग्रेशन-क्वानून के 
ज़रिए भारतीयों के माग में कोई कठिनाई नहीं उत्पन्न की जायगी | 

इमिग्रेशन-क़ानून पर कितनी उदारता के साथ अमल होना 
शुरू हुआ, उसका उदाहरण पाठक खुद मेरे ही मामले मे देख चुके 
हैं। रहा तीन पाउण्ड वाला टैक्स रद्‌ करने का सवाल ! माननीय 
गोखले के चले जाने के बाद जब यूनियन-पालामेण्ट की बैठक 

द 

हुई। तब एक सदस्य के यह पूछने पर कि बम्बई में साननीय 
गोखले ने जो भाषण दिया है, उससे यह साल्स होता है कि 
सरकार तीन पाउण्ड वाला टैक्स रद कर देने के लिए प्रतिज्ञा-बद्ध 
हो गई है, क्या यह बात सत्य है ? सन्त्रियों ने तुरन्त गिरगिट की 
नाई रह्न बदलकर साफ कह दिया कि सन्त्रिमएडल ने समष्टि- 
रूप से या सन्त्रियो ने व्यक्तिगत रूप से उन्हे कोई अभिवचन नहीं 
दिया है। इसका यही अथ होता था कि माननीय गोखले का 
कथन निमूल ओर असत्य है। 

सरकार के इस व्यवहार से भारतीय लोकमत बहुत छ्लुब्ध 
हुआ और महात्मा गाँधी ने फिर एक और अन्तिम बार 
सत्याग्रह का सिंहनाद किया । २३१ सितस्बर को पहला दल जेल 
में भी पहुँच गया । इस दल में महात्मा जी की पत्नी-माता 
कस्तूरीवाई और दरबन के त्यागी देशभक्त सौदागर पारसी 
रुस्तम जी भी थे। इसके बाद कुछ ओर लोगों को सत्याम्रह में 
भेजकर स्वयं महात्मा जी जोहन्सबग्ग पधारे। 








सत्याग्रह ओर उसके विराधी 

छू] न दिनों भारतीयों पर जो कानूनी अत्याचार 
हो रहे थे, उनसे मेरे दिल ओर दिमाग़ 
पर गहरी चोट लग रही थी। सबसे 
अधिक दुःख मुझे उन बहिनों की दुर्गति 
पर था, जो तीन पाउण्ड के टेक्स का 
शिकार बनी हुई थीं। पुराने प्रवासी 
ऐसी ख्वियो से विवाह करना पसन्द 
नहीं करते थे, क्योंकि ऐसा करने पर उनके ही माथे यह टक्स की 
बला चढ़ जाती | इस टेक्स ने बड़ी दयाजनक स्थिति उत्पन्न कर 
दी थी। कितनी बहिलों को इस खूनी कर के चौरे पर अपने सतीत्व 
की भेंट चढ़ानी पड़ती थी, ओर कितनों को अन्य दुराचारपूर 
धन्धे से धन कमाकर टेक्स की अदायगी करनी पड़ती थी।बरसती 
आग में और कड़कड़ाती सर्दों में, यदि बच्चा हो तो उसे घरती-माता 

को सॉपकर, पापी पेट की आग बुभाने के लिए घोर परिश्रम करना 
ओर उस पर सालाना तीन पाउण्ड टेक्स भरने की अलग ही 
चिन्ता; वह भी साल दो साल नहीं, सारी ज़िन्दगी--पीढ़ी दर 
पीढ़ी के लिए | यदि समय पर सरकारी खज़ाने में टेक्स न पहुँचा, 
तो फिर चलो मूड़ मुड़ाकर जेल की हवा खाने । केसी दरिद्वता, 
केसी दुरवस्था और कैसा भीषण दृश्य !! 

सत्याप्रह की शट्डध्वनि होते ही मेंने 'इशिडियन ओपिनियन! में 
एक पत्र लिखकर उसका समर्थन किया। २० सितम्बर को 
ब्रह्मचारिणी देवी सोनजा ज्शीन का एक पत्र भी मिला, 
जिसमें मुझे सत्याग्रह के लिए तैयार रहने का आदेश किया गया 
था । थोड़े ही दिनो में कुमारी ख्छेशीन से भेरा गाढ़ा परिचय हो गया 
था, और यह लिखना तो में भूल ही गया कि मुझे अपने मामले के 
वक्त ट्रान्सवाल में इन देवी से बड़ी सहायता मिली थी। यद्यपि 
वह वकील न थीं, तो भी क़ानूनी कार्यवाही का उन्हें बड़ा 
अनुभव था। वह एक यहूदी-कन्या थीं, अद्गरेज़ी भाषा की परिडता, 
पूर्ण बयस्का युवती, महात्मा जी की प्राइवेट सेक्रेटरी, त्याग की 
प्रतिमा, भारतीय स्वियों में नवजीवन पेदा करने वाली, सभी 
अऔणी के भारतीयों की परामशं-दात्री और सेवा-धमम की संदेह शोभा 
थीं। जितनी वह शरीर से सुन्द्री थीं, उतनी ही हृदय से पवित्र भी। 
ऐसी देवी से स्नेह और मित्रता प्राप्त करना भला किसे सोभाग्य- 
सूचक न जैंचेगा 

महात्मा जी दरबन से जोहन्सबग आए। में जाकर उनसे 

मिला और सत्याग्रह पर कुछ बातचीत भी हुई । ट्रान्सवाल में उस 
समय मुसलमानों के दो दल थे; एक तो सत्याग्रही और दूसरा 
उसका विरोधी। विरोधी-दल के नेता इसफमियाँ ओर हबीब 
मोटन थे । जनता में इस दल का नाम ब्लेक लीग” ( 88८ 
[.००४०० ) पड़ गया था । कुछ महत्वाकांक्षी मुसलमानों ने इस 
दल की सृष्टि की थी, ओर उसका उद्देश्य था येनकैन-प्रकारेण 
महात्मा गॉधी और सत्याप्रह के विरुद्ध आवाज़ उठाए रहना। 
यद्यपि इन सत्याप्रह-द्रोहियों की संख्या थोड़ी द्वी थी, तो भी 
कहावत है कि धर का भेदी लड्ढा ढावे ।” 

मुझे इन मुसलमान-बागियों पर उस समय बड़ा क्रोध आया; 
जब सत्याग्रह का सूत्रपात होते ही उन्होंने 'टरान्सवाल लीडर' के 
अतिनिधि से बहुत सी बेतुकी बातें कहकर अपने मन के गुवार 
निकाले । उस समय उक्त पत्र की सम्पादकीय कुर्सी पर मि० 
एलबटे कार्टराइट नहीं थे, जिन्होंने सन्‌ १९०८ ६० की सन्धि में 
विशेष रूप से भाग लिया था। अतएवं ३० सितम्बर को इस पत्र 
में इन सत्याम्रह-द्रोही मुसलमानों के विचारों को बड़ा महत्वपूर्ण 
स्थान दिया गया। 'शहीदों के लिए पैसे नहीं! शीषेक देकर 'एक 
प्रसिद्ध मुसलमान व्यापारी' का बयान छापा गया था, जिसका 
आशय यह था कि यदि महात्मा जी को जोहन्सबग में ५० सत्या- 
अही भी मिल जायें, तो यह उनका सौभाग्य समझना चाहिए। 
द्रान्‍्सवाल के समस्त सोदागर इस संग्राम से सम्बन्ध तोड़ चुके हैं, 
और इसमें आर्थिक सहायता देने को बिलकुल तैयार नहीं हैं । एक 

धनात्य मुसलमान! ने कहा था--इस प्रकार के सत्याम्रह से हमें 
क्या फायदा ? कुछ नहीं | सरकार का बतोव अच्छा और उसका 
न्याय प्रशंसापू् है। जो कुछ कसर है, वह भी पूरी हो जायगी। 
साम्राज्य की न्याय-प्रियता पर हमें पूर्ण भरोसा है | इसका नमूना 
लीजिए--हमे जोहन्सबगग में गुजराती स्कूल मिल गया है, ओर 
उसके लिए सुयोग्य अध्यापक भी । 

यद्यपि इन महाशयों के नाम नहीं छपे थे, ता भी सममभने 
वाले समझ गए कि “एक असिद्ध मुसलमान व्यापारी' के रूप में 
इसफमियाँ और “एक घनाह्य मुसलमान! के रूप मे हबीब मोटन 
के सिवाय ओर कोई नहीं है | इनके विचारों से सभी परिचित थे 
आर इनका विरोध उपेक्षा की दृष्टि से देखा जाता था, तो भी 
"लीडर की करतूत से लोगों में हलचल सी मच गई । दूसरे दिन 
के लीडर! में ट्रान्सवाल के अनेक व्यापारियों के हस्वाक्षरयुक्त 
प्रतिवाद छपा, जिसमें उक्त कथन की निमूलता सिद्ध करके 
व्यापारी-वर्ग की ओर से सत्याग्रह का समर्थन किया गया था | 

इससे मुझे कुछ सन्‍्तोष तो अवश्य हुआ । मेंने सोचा कि ऐसा 
होता ही है, हर देश ओर हर जाति में भिन्न-भिन्न स्वभाव और 
विचार के मनुष्य पाए ही जाते हैं।जिस अमेरिका की स्वाधीन 
भूमि मे देशभक्त वाशिज्नटन पैदा हुआ था, वहीं देश-द्रोही अरेण्डल 
भी तो। जो इड्जडलेण्ड धन और धरती के लोछ॒ुप एवं स्वार्थी व्यक्तियो 
ओर निरीह प्राणियों के रक्त से हाथ रेंगने वाले अत्याचारियों की 
जननी रहा है, उसी ने बेडला, फ़ोक्स, मिल, बके। बेडरबने, 

ह्यूम, काटन इत्यादि उदार पुरुषों को भी तो उत्पन्न किया था। 
जिस भारत की मान-मयोदा के लिए प्रतापसिंह, गोविन्द्सिह 
और शिवाजी ने हृदय का शोणित दान किया था, क्या वहीं पर 
जयचन्द और मानसिंह नहीं जन्मे थे? यद्यपि इस विश्लेषण में 
आत्म-तुष्टि की कुछ मात्रा थी, तो भी मुझे यह बात बहुत खटक रही 
थी कि व्यापारी लोग जेल जाने से साफ इन्कार क्यों कर रहे हैं ९ 
क्या उनपर क़ानूनी अत्याचार नहीं होते, फिर ऐसी मनोवृत्ति क्यों ९ 
कभी-कभी यह भी रुयाल पैदा हो आता कि इन व्यापारियों को 
घता बताना चाहिए और अपनी अकमेण्यता का फल भोगने के 
लिए छोड़ ही देना चाहिए, किन्तु फिर भी ऊँची भावनाओं 
के उदय हो आने पर विचार की धारा पलट जाती है। फिर 
लीडर में महात्मा जी की यह उद्घोषणा छपी--जब तक एक भी 
सत्याप्रही युद्ध में प्रवृत रहेगा, तब तक विजय होना सबथा निम्चित 
है। इसलिए नहीं कि उसके अकेले होने का कोई विशेष बल या 
महत्व है, बल्कि इसलिए कि वह सत्य के लिए खड़ा है। में यह 
भविष्य-वाणी करता हूँ कि समय आने पर सत्याग्रह की शक्ति खयं॑ 
प्रकट होगी । 
महात्मा जी की भविष्य-बाणी में आशा ओर विश्वास का यह 
सुन्दर सन्देश था--भाइयो, आओ ! हमारे लिए केवल एक ही 
मांगे है, हम भ्रुव और ग्रहद की तरह अत्याचार और अन्याय 
के सामने मस्तक न मुकाएँ; कृष्ण के उपदेशानुसार राष्ट्रीयता की 
गछ्ज में ग़ोता लगाकर दासता की बेड़ियाँ खण्ड-खूण्ड कर शालें; 

बुद्ध के चरण-चिह्पर चलकर दुश्मनों पर भी दया दिखाएँ, 
ओर ईसा की नाई' पापियों को भी क्षमा कर दें; जेल जाने से न 
घबराएँ; हथकड़ी-बेड़ी से न शरमाएँ ; पत्थर की गिद्टियाँ तोड़ने से 
न ढरें, और अपनी आत्मा को इतना मज़बूत बना लें कि सैकड़ों 
शरीर की बलि चढ़ते हुए भी आगे बढ़ते ही चले जायें; और 
तब तक दम न॒लें, जब तक कि विजय-सश्री स्वयं अपने हाथो से 
साला न पहना दे। 

मैं सत्याग्रह की सेना में अपना नाम लिखा ही चुका था। 
तुरन्त धोबी के धन्धे से इस्तीफा देकर काम के लिए प्रस्तुत हो 
गया । 








चिन्ता ओर उसकी निदृत्ति 


कप हु द्पि सत्याग्रह में सम्मिलित होने के लिए में 
0 महात्मा जी से वचन-बद्ध हो चुका था, तो भी 
मेरे सामने कठिनाइयों की कमी नही थी । में 
कोई ऐसा महापुरुष तो था नहीं, जो अहंभाव 
22 25%“ | बिक से रहित होकर यह मान लेते हैं कि उनका 
शरीर भी अपना नहीं है, बल्कि देश के उद्धार के लिए वह इश्वर 
का हथियार है। में तो एक मामूली से मामूली आदमी ठहरा। 
मुझे खदेश से आए अभी केवल ९ सास ही हुए थे। देवीदयाल 
को अब तक कोई अच्छी नोकरी नहीं मिली थी और आमदनी 
की दूसरी कोई सूरत भी नहीं थी, फिर छोटे भाई पर परिवार का 
सारा भार छोड़कर चला जाना मुझे बड़ा दुगगम प्रतीत होता था। 
मुझे परिवार के निवोह की चिन्ता बेचैन करने लगी !! 

ग़रीबों की ढुगगेति दूर करने के लिए--जिसका कुछ वर्णन 
पिछले परिच्छेद में हो चुका है--में जेल तो क्या, जान से भी बाज़ी 

लगाने को तैयार था; किन्तु मेरी आर्थिक स्थिति इतनी बिगड़ी 
हुई थी कि यदि एक भी दिन मिहनत-मजूरी न करूँ, तो फिर पेट 
पर पट्टी बॉधकर सोझँ | हों, कुछ सहृदय मित्र सहायता करने 
को तैयार थे, पर इस तरह की सहायता लेकर अपने आत्म-गौरव 
को खो बेठना मेरे लिए सम्भव नहीं था। ट्रान्सवाल की पहली 
लड़ाई में जेल जाने पर सत्याग्रही-परिवार को निवाह के लिए 
आर्थिक सहायता देने की व्यवस्था भी थी, पर अपने परिवार के 
लिए इस फरड से भी कुछ ग्रहण करना मै उचित नहीं समभता 
था। तब फिर क्या किया जाय ? मेरे लिए यह बड़ा विकट प्रश्न 
था, और इसे हल करना सहज नहीं था । 

में निर्धेन अवश्य था, पर नासिक तो नहीं था। ईश्वर के 
अस्तित्व में भेरा पूरा विश्वास था, और यह धारणा थी कि 
अन्धकार में मटकते हुए बटोहियों को वही प्रकाश का मार्ग दिखाता 
ओर दुविधा में पढ़े हुए लोगों को वही सत्साहस देता है।इस 
विचार से मुझे बड़ी शान्ति मिली। मेंने सबसे पहले इस विषय 
पर देवीदयाल से परामश करना आवश्यक समझा, क्योंकि मेरे 
चले जाने के बाद उन्ही पर परिवार का सारा भार आ पढ़ता। 
वे अभी अठारह वर्ष के युवक थे, और शारीरिक बल-सम्पन्न 
एक पहलवान भी । उनके आत्म-गौरव पर जब कभी धक्का लगता, 
तो क्रोध से आंखें अज्ञार हो जातीं, और उस समय “चाहे जो कुछ 
हो' के सिद्धान्त के वे क्रायल हो जाते। जब द्रबन के बन्द्रगाह 
पर कज़िन्स साहब ने हमारे सामने अत्याचार का ताण्डवन-नृत्य 

प्रारम्भ किया, तब देवीदयाल ने मुमसे पूछा था--यदि 
आपका अनुशासन मिले तो अभी मे इस अफसर को उठाकर 
समुद्र में फेंक दूँ, और स्वयं भी कूदकर इसकी छाती पर चढ़ देहूँ , 
ताकि फिर इसे किसी पर अत्याचार करने का अवसर ही न 
मिले। उनकी इस बात में कितनी निर्भयता थी, केवल मेरे सझेत 
से उसकी सत्यता प्रकट हो जाती; किन्तु मैने उन्हें बहुत सममा- 
बुकाकर शान्त किया । अबन उनमें वह बल है और न 
स्वभाव की वह उम्रता ही, बल्कि वे पूरे सहनशील और विचारशील 
बन गए हैं। 

लिखने का प्रयोजन यह है कि मुझे एक बाव की बड़ी आशह्डा 
थी और वह यह कि मेरी अनुपस्थिति में कहीं किसी गोरे से कुली 
इत्यादि दुवेचन कहने पर, जोकि उनका स्वभाव-सिद्ध अभ्यास ही 
हो गया है, देवीदयाल से भिड़न्त न हो जाय | यदि ऐसा हुआ 
और संयम से काम न लिया गया, तो बाल-बच्चो की वड़ी हुगगेति 
हो जायगी । | 

खेर, मेने देवीदयाल से इस बात की चचो छेड़ी | उनके 
उत्साह का क्या पूछना ? उन्हें सोच-विचार की कोई विशेष 
आवश्यकता थी ही नही | उन्होने तुरन्त कहा कि इस विषय पर 
मुझसे सलाह करने की क्या ज़रूरत ? आपने जो कुछ विचार 
किया है, वह ऐसा है कि उस पर हमारा सारा परिवार गव से सिर 
ऊँचा कर सकेगा। मेरी ओर से आप बिलकुल निश्चिन्त हो जायें । 
आपकी ग्रेरहाज़िरी में रात और दिन मेरे लिए बराबर होगा, और 

कम से कम परिवार के लिए रूखी-सूखी रोटी ओर साधारण वस्र 
तो अवश्य जुटा छेँगा । यह भी विश्वास रखिए कि जब तक आप 
लौटकर न आएँगे, तब तक मैं अपमान का कड़वा प्याला भी पी 
दूँगा, पर किसी से लड़ाई-टए्टा न करूँगा । इस आश्वासन से 
मानो में चिन्ता-सागर से पार हो गया । 

अब केवल पत्नी से बिदा मॉगना बाक़ी रह गया; पर जब उन्हें 
मेरे निश्चय का पता लगा तो थे स्वयं मेरे पास आई ओर कहने 
लगीं--आप मेरे लिए क्‍यों चिन्ता करते हैं ? में आपको, बन्धन 
में डालने वाली बेड़ी नहीं, आपके पद-चिह्ृ पर चलने वाली दासी 
हूँ । जब आप क्रैद की काली कोठरी में बसने और तरह-तरह 
के कष्ट मेलने जा रहे हैं, तब भला में घर में रहकर क्या करूँगी ! 
यदि कोई बाधा न हो, तो मुझे भी अपने साथ ले चलिए | और 
आपत्ति भी क्या हो सकती है ९ जब माता कस्तूरीबाई ने स्वयं 
जेल में बसेरा किया है, तो मुझ सी मामूली स्ली की गिनती ही कया 
है ! आप यह न समझें कि में कष्ट पाने पर डर कर आपके नाम 
पर धब्बा लगाऊँगी। मेरा विश्वास कीजिए और मुझे अवश्य 
अपने साथ ले चलिए । 

मुझे अपनी पत्नी जगरानी के मुँह से ऐसी ओजपूर्ण बातें 
सुनने की बिलकुल आशा नहीं थी । हिन्दी-भूषण बाबू शिवपूजन- 
सहाय के शब्दों में--/“जिस देहात में जगरानी जी की जन्म-भूमि 
है, वह ऐसी जगह है, कि जहाँ नई रोशनी या बीसवीं सदी की 
सभ्यता का बहुत ही घुधला प्रकाश पहुँचा है। कुछ इने-गिने पढ़े-लिखे 

लोग ख्री-शिक्षा का मतलब ( सिफ़ मतलब ही ) भले ही सममते 
हों, पर जन-साधारण की दृष्टि में ल्री-शिक्ता का कोई महत्व 
नहीं | स्री-शिक्षा का महत्व वहीं तक है कि कहीं-कहीं दो-चार 
सुशिक्षित कायस्थों की ख््रियाँ सिफे मामूली विट्ठी-पत्नी करना 
जानती हैं; वह भी कैथी अक्तरों में, देवनागरी की लिखावट का 
कहीं पता नहीं। ऐसे स्थान में जगरानी जी पेदा हुई थीं। बचपन 
में तो किसी प्रकार की शिक्षा-दीक्षा मिली नहीं, क्योंकि माता-पिता 
तो ऐसे कूप-मण्ड्कों के देश में रहते थे, जिनके यहाँ ल्री-शिक्ता 
अशुभ मानी जाती है” [ 'गृहलच्तमी' श्रावण-भाव्पद्‌ १४८२ ]। 

यद्यपि मेरे सहवास से जगरानी को हिन्दी पढ़ना-लिखना आ 
गया था, तो भी संसार का ओर विशेषतः दक्षिण अफ्रिका का तो 
कुछ भी अनुभव नहीं था| इस स्थिति में उनका यह विचार जान- 
कर मैं आश्रय-चकित हो गया और उत्तर में कहा-ुम्हारी 
यह बात सुनकर खुशी से मेरी नस-नस फड़क उठी है और वास्तव 
में तुम सी पत्नी पाकर आज में धन्य हुआ । मुझे तुम्हारी इच्छा 
प्र कोई आपत्ति नहीं है, पर इस विषय पर महात्मा जी की सम्मति 
ओर आज्ञा लेनी आवश्यक है। 

दूसरे ही दिन (३० सितम्बर को ) मेरे साथ जगरानी 
जोहन्सबर्ग गई' और महात्मा जी से मुलाक़ात की | साधारण 
शिष्टाचार के पश्चात्‌ महात्मा जी ने पूछा--कहो, क्योंकर 
आना हुआ ९ 

जगरानी--जेल जाने की इच्छा है । 

महात्मा जी (घुस्कराकर )--अहा ! यह तो बड़ी अच्छी बात 
है, पर तुम्हें यह जान लेना चाहिए कि जेल में बढ़े-बढ़े कष्ट उठाने 
पड़ेंगे । ऐसा न हो कि तुम तकलीफों से घबड़ा उठो, ओर फिर 
यह कहो कि में अपने मन से नहीं-गाँधी के कहने से इस 
मुसीबत में पड़ गई। 

जगरानी--मैं सब तरह की तकलीफ उठाने को तैयार हूँ और 
खूब सोच-सममकर ही आपके पास आई हूँ । . 

महात्मा जी ( जगरानी की साढ़ी की ओर सद्जेत करके )--जेल 
में ऐसी रह्जीन रेशमी साड़ी पहिनने को नहीं मिलेगी । 

जगरानी--जेल के मोटे वस्न को ही में रेशम ओर मखमल 
मानकर धारण करूँगी | 

महात्मा जी--ओऔर वहाँ स्वादिष्ट भोजन भी तो नहीं मिलेगा । 
देशियो ( हबशियो ) की खुराक “पूपृ! खाना पढ़ेगा। 

जगरानी--वही मेरे लिए मोहनभोग या मालपुआ होगा। 

महात्मा जी--अच्छा, अब मेंने मान लिया कि तुम सब कुछ 
कष्ट सहने को तैयार हो, पर किसलिए ९ घर का सुख छोड़कर 
तकलीफ उठाने की जरूरत कया ९ 

जगरानी--जिस कानून के अनुसार भारत की शुद्ध और 
पवित्र स्त्रियाँ सी रखेली समझी जायें, उसकी मौजूदगी में हमें भला 
सच्चा सुख कहाँ 

महात्मा जी--बहुत ठीक ! अब में तुम्हें सत्याग्रह की सेना में 
भर्ती होने की आज्ञा देता हूँ। जाओ, अपने हक़ के लिए लड़ो और 

हिन्द की इदज़त बचाओ | मेंने जो तुमसे जिरह की है, उसका 
खास कारण यह है कि स्वियों केवल देखा-देखी या जोश में 
आकर या मेरे कहने से जेल चली जायँ ओर तकलीफ होने पर 
पछताएँ, ऐसा में बिलकुल नहीं चाहता । चाहे थोड़ी हो या बहुत, 
केवल वही ख्लियाँ सत्याग्रही बनें, जिन्हें अवस्था और आन्दोलन 
का पूरा ज्ञान हो | हाँ, जस्टिस सरल ने यह फैसला किया है छि 
भारतीय धर्माछुसार किए हुए विवाह क़ानूनन नाजायज़ हैं, और 
इसका यही अथ होता है कि रजिस्टरी हुए बिना हिन्दुस्तानी 
औरतें रखेली हैं | यह बात शायद्‌ भवानीदयाल ने तुम्हे बतलाई 
होगी । अच्छा, अब तुम जाओ और उन मद्रासी बहिनो से मिलो, 
जो सत्याग्रह के लिए तैयार हो चुकी है। 

महात्मा जी से बिदा हो जगरानी सत्याग्रही-महिलाओं के दल 
में जाकर शामिल हो गई । इस दल में बूढ़ी, अधेड़ और युवती, 
कुल दस महिलाएँ थीं, जगरानी ग्यारह॒वी हो गई' । जोहन्सब्ग 
से जगरानी फिर जर्मिस्टन न लोटी । वहीं से उन्होंने अपने दल 
ओर मि० केलनबेक के साथ फ़ीस्टेट को कूच किया । 

इस विषय पर ८ अक्टूबर को इण्डियन ओपिनियन ने 
लिखा था--“जोहन्सबर्ग की ग्यारह ख्तरियाँ अपने बच्चों को 
गोद में लेकर देश के लिए फेरी कर रही हैं और दुःख उठा रही 
हैं, यह जानकर किस भारतीय को शौर्य नहीं चढ़ेगा ? कौन 
भारतीय अभिमान न करेगा ? इन ख््रियों में अधिकांश तामिल 
जाति की हैं, केवल एक उत्तर हिन्दुस्तान की है। यदि वे जेल जाने 

का प्रयत्न न करतीं, तो हम उनका कुछ नहीं कर सकते ।। वे स्वयं 
सोच-समभकर बाहर निकली हैं| जिस जाति में ऐसी ख्लियाँ पाई 
जायें, उसका सूरज अस्त नहीं हुआ है। इनके तप से भारत जीतेगा 
और अपना नाम अमर रखेगा | हम तो यह मानते हैं कि जिस 
समय वे जेल जाने के लिए तैयार हुई', उसी समय सत्याग्रह पर 
विजय की मुहर लग गई । इन स्त्रियों ने तो हद कर दी है। जेल में 
पहुँचने से पहले उनके नाम नहीं दिए जा सकते, पर इसमें सन्देह 
नहीं कि वे वीराड्ना हैं । महात्मा जी ने स्त्रियों की सभा में व्याख्यान 
देकर जेल के सारे कष्टों का वणंन कर दिया था, उस पर भी वे 
निर्भय होकर अपने पति ओर अपने अन्य बालकों को छोड़कर 
चलती बनी । छः की गोद में छोटे-छोटे बच्चे भी हैं । उनके साथ 
मि० केलनबेक गए हैं।वे फ़ीस्टेट मे दाखिल हुई, पर वहाँ तो 
पकड़ का इरादा ही नहीं था। वे वापिस विरीनिगिद्न आई । यहाँ 
भी इसमिग्रेशन-अमलदार ने नहीं पकड़ा । इस पर इन झ्यो ने 
मि० केलनबेक से कहा--जोहन्सबर्ग लौट जाने की अपेक्षा यहीं 
बिना परवाने के फेरी ( [79७78 ) करके गिरफ्तार होना अच्छा 
है । विरीनिगिज्ल के व्यापारियों ने, जो इनके आगत-स्वागत में तत्पर 
थे, इस प्रस्ताव का अनुमोदन किया ओर फेरी करने के लिए अपनी 
दूकानों से मुफ़्त माल दिए | यह भी निश्चय हुआ कि फेरी से जो 
पैसा आवे, वह सत्याप्रह-फरड में दिया जाय । पहले दिन उन्होने 
अधिकारियों का ध्यान आकर्षित करने के सिवाय १४ शिलिज्ल 
सुनाफ़ा भी पाया। यदि दो-चार दिन के अन्दर वे न पकड़ी गई तो 

पकड़वाने के लिए अन्य किसी उपाय का अवलम्बन करेंगी। वे सबकी 
सब हृद-सुल्प की ख््रियाँ हें, जो किसी भी सछुट का सामना 
कर सकती हैं | मि० केलनबेक इन स्त्रियों का बड़ा बखान करत 
हैं। वहाँ के व्यापारी श्री० आसवात, श्री० भरूची और श्रीमती 
भरूची इन भली बहिनों के सेवा-सत्कार में लगे हुए हैं ।” 

पाठकों ने देख लिया की .फ्रीस्टेट में प्रवेश करने के गुरुतर 
अपराध में भी इन स्त्रियों को दण्ड नहीं मिला और न बिरिनिगिड् 
में माथे पर टोकरी रखकर बिना परवाना फेरी फिरने के अपराध 
में ही। इसका कारण जान लेना कुछ कठिन नहीं है। सरकार इन 
ख््रियों को जेल भेजकर सत्याप्रह-यज्ञ की पूर्णाहुति में योग देना 
उचित नहीं समझती थी। उसे मालूम था कि इन खस््रियों को 
पकड़कर जेल भेज देना मानो सत्याग्रह का महत्व बढ़ा देना 
है। न जाने वह माता कस्तूरीबाई इत्यादि चार महिलाओं को 
जेल भेजने में क्‍यों गलती कर बैठी थी ? 

















गा ्मि 

सत्याग्नर या नाटक 


/” रोज़ाना दो-तीन बार महात्मा गाँधी से टेलीफोन 
द्वारा अपनी पत्नी और पुत्र की कुशल-क्षेम 
पूछ लिया करता था। नौकरी से इस्तीफा दे 
ही चुका था, दूसरा कोई काम-धन्धा था 
ही नहीं, बस द्निभर बैठे-बैठे बन्दी 

2८८ “्.. जीवन-सम्बन्धी साहित्य पढ़ा करता, और 
जो मेरे पास आते उनसे यही कहा करता-देखो, हम लोगों 
पर कैसा अत्याचार हो रहा है। तीन पाउएड टैक्स भरने वाले 
भाइयों ओर बहिनों की दुर्गति बयान से बाहर है ही, अब “जले 
पर नमक! के अनुसार यह विधान हुआ है कि वे थहाँ के 
निवासाधिकारी ( )077८|८ ) भी नहीं माने जायँगे, और देश जाने 
पर फिर यहाँ लोटकर नहीं आ सकेंगे। अब तक दक्तिण अफ्रिका में 
जन्मे हुए भारतीयो को केप-कॉलोनी में जाने की आज़ादी थी, पर 
इस अधिकार पर भी क्वानूनी कुठार चल गया । .फ्रीस्टेट में प्रवेश 

करने वाले भारतीयों को पहले ही ,गुलामी का यह पट्टा लिख देने 
का नियम है कि हम वहाँ जाकर कोई तिजारत या खेती-बारी नहीं 
करेंगे और यदि करेंगे भी तो गोरों की गुलामी के सिवाय और कुछ 
नहीं । एक और भयद्डूर बात यह हो गई है कि जस्टिस सरल के 
फ़ैसले ने भारतीय मं पर भी भयानक आघात पहुँचाया है। 
अब यहाँ हमारे ध्मोनुसार किए हुए विवाह अप्रामाणिक माने 
जायेंगे, और हमें कोट में जाकर शादी की रजिस्ट्री करानी पढ़ेगी; 
और ,जो ऐसा नही करेंगे, उनकी ख्रियाँ रखेली ओर उनके बच्चे 
दोग़ले समझे जायँगे। इस तरह वत्तमान स्थिति का भेद बताकर 
मैं अपने भाइयों से सत्याग्रह में शामिल होने तथा जेल जाने की 
प्रेरणा किया करता । 

इस प्रचार-कार्य का फल अच्छा ही हुआ । कई युवक मेरे 
साथ चलने को तैयार हो गए, पर वे सबके सब गरीब थे, और 
उन्हें इस बात की चिन्ता थी कि उनके चले जाने पर बाल-बच्चों 
का निवोह कैसे होगा ? उनके लिए सहायता माँगने में मुझे कोई 
सझ्लोच था ही नहीं, अतएव मेंने कुछ धनवानों से मिलकर उन्हें 
इस चिन्ता से मुक्त करा दिया । 

ता० ५ अक्टूबर को जमिस्टन-निवासियों की एक सार्वजनिक 
सभा हुईं ओर दूसरी सभा हुईं केवल भारतीय महिलाओं की । 
इन दोनों सभाओ में मेरे व्याख्यान हुए और इसका विवरण 
जोहन्सबर्ग के स्टार पत्र में प्रकाशित हुआ । यहाँ यह कह देना 
आवश्यक है कि महिलाओं ,की सभा में मेरे सिवाय और किसी पुरुष 

को जाने की इजाज्ञत नहीं थी, ओर में सी उनके विशेष आमनन्‍्त्रण 
पर ही गया था। फल यह हुआ कि कुछ स्लियाँ जेल जाने को तैयार 
हो गई”, पर कठिनाई यह थी कि वे जमिस्टन से बाहर नही जाना 
चाहती थीं। यदि वहीं पर सत्याम्रह हो, तो वे शामिल होने को 
वचन-बद्ध हुई । 
उसी समय जोहन्सबग में श्री० प्रागजी देसाई; श्री० सुरेन्द्र- 
राय सेढ़ और भी० सणिलाल गॉधी बिना परवाना फेरी करने के 
जुमे में दो-दो बार गिरफतार होकर जेल जा चुके थे । मेंने सोचा कि 
इसी उपाय का अवलम्बन जमिस्टन में भी होता चाहिए। अतएव 
७ अक्टूबर को जमिस्टन में सत्याग्रह की शहनाई बजाई गई। 
सुझे पका विश्वास था कि यदि में साफ-सुथरा कपड़ा पहिनकर 
फेरी करने निकरँगा, तो शायद्‌ सफल-मनोस्थ न हो सकूँगा। 
इसलिए मेले एक फटा-पुराना चिथड़ा पहिन लिया। इसमें इतने 
पेबन्द लगे हुए थे कि शुमार करना मुश्किल था । इस कपड़े से में फेरी 
वाला तो क्या, बल्कि पूरा सिखारी बन गया। और जब सज-घज 
कर बाहर निकला, तो देखने वाले हँसी के मारे लोट-पोट हो गए। 
इसके पहले मुझे इस शह्ल-सूरत में कभी नहीं देखा गया था । एक 
मित्र ने कहा--भाइयो ! हूँसो मत । हँसने की कोई बात नहीं है। 
हमको चाहिए कि हममे से प्रत्येक आदमी अपनी जाति की पुकार 
पर इसी प्रकार सिखारी बनना सीखे | अस्तु-- 
. हसारा यह दल दस पुरुष और छः स्रियो से स्गठित हुआ। 
खियो में थीं श्रीमती बन्धु, श्रीमती नन्‍्दन, श्रीमती माताबदल, 

श्रीमती खय॑बर, श्रीमती बिहारी और श्रीमती रघुबर और पुरुषों में 
श्री० लालबहादुरसिंह, गुलाबदास पुजारी, त्रिलोकीसिंह, शिवप्रसाद, 
रोमनारायण, उमराब, रघुबर, गयादीन महाराज, लहौरिया 
और में । हम लोग अपने-अपने माथे पर टोकरे लेकर फिरी करने 
को निकल पढ़े । जब शहर के बीच में पहुँचे, तब दशकों की खासी 
भीड़ लग गई । बाट चलने वाले बटोही भी खड़े हो जाते और 
इस दृश्य का रहस्य जानने की चेष्टा करते | यहाँ के नियमानुसार 
फ़ूट-पाथ पर बोझ लेकर चलना मना है, पर हमारे दल को कोन 
रोकता है ? जब हम लोग चौराहों पर खड़े होकर जोर-ज़ोर से 
चिल्लाने लगते-'केला चाहिए, नारज्ञी चाहिए, मूँगफली चाहिए, 
तब तो घर और बाहर सभी जगह के आदमियों का ध्यान हमारी 
ओर आक्ृष्ट हो जातां। अधिकांश गोरे समभते थे कि यह सत्या- 
अहियों को पकड़ने के लिए सरकार को खुला चैलेड-ज है, पर जब कोई 
अनजान ग्राहक हमें निरे फेरी वाले ही समककर पास आ जाता 
ओर फलों का दाम पूछता तो उसे यह देखकर आश्चर्य होता कि 
एक पैसे की चीज़ का एक आना क्यों माँगा जाता है, और वह 
“बहुत मेहगा” कहकर अपना रास्ता नापता । शहर भर घूम आए, 
तमाम गलियों के चक्र काट आए और पुलिस का बार-बार 
ध्यान आक्ृष्ट करने से भी नहीं चूके, पर ग्यारह बज गया और 
गिरफ्तारी की कोई सूरत नज़र न आई | विवश होकर हमें रेलवे- 
स्टेशन की शरण लेनी पड़ी । 

इस विषय पर 'ट्रान्सवाल लीडर! ने लिखा था--“आज 

दोपहर को जमिस्टन के स्टेशन पर बड़ी ही गड़बड़ी मची । स्टेशंन 
| के नवीन विशाल प्लेढफॉर्म के मध्य भाग पर कोई ५० ग्रा ६० 
हिन्दुस्तानी औरत और मर्दों ने दखल जमा लिया । उनमें से सोलह 
मनुष्यों के हाथों में फेरी के टोकरे थे, प्रत्येक टोकरे में कुछ केले 
ओर एक दो अनन्नास थे और कुछ मुट्ठी मूँगफली भी । यह चीजें 
वे स्टेशन पर आए हुए गोरे-्यात्रियों को बेचना चाहते थे । रेलवे 
के अहाते में फेरी करना वर्जित है, इसलिए पुलिस ने दखल दिया 
ओर उन्हें अच्छी तरह सममाया गया कि चाहे कोई किसी भी 
जाति था रह्ज का मनुष्य क्यों न हो, रेलवे-अमलदारों की आज्ञा बिना 
यहाँ तिजारत नहीं कर सकता | माछ्ूम पड़ता है कि इस बात का 
उन पर कुछ असर भी पढ़ा ओर उन्होंने टेलीफोन द्वारा श्री०. गॉधी 
' जी से सलाह पूछी, लेकिन उनके पास से उत्तर आया कि वहीं पर 
अड़े रहो ओर गिरफ्तार करने के लिए पुलिस को मजबूर करो । 
अतएव शहीद होने के इन उम्मीदवारों ने धुनः अपना, कार्य 
प्रारम्भ किया ओर जैसाकि उनकी इच्छा थी, वे गिरफ्तार किए 
गए और उन पर रेलवे के अहाते में व्यापार करने का जुसे लगांयाः 
गया । यह दृश्य अत्यन्त ही हास्यजनक था और नाटक की दृष्टि 
से बड़ा ही सफल अभिनय भी । किन्तु राजनीति के विचार से 
नितान्त ही निरथेक था। शायद ही यह मामला मैजिस्ट्रेट के 
सामने पेश भी हो ।” 
अच्छा साहब ! यह नाटक ही सही, किन्तु क्‍या यह्‌ संसार 
ही एक नाव्यशाला नही है ? ओर बड़े-बड़े उथल-पुथल, बड़ी-बड़ी 

क्रान्तियों; जातियों का उत्थानऔर पतन, राज्यों और साम्राज्यों का 
विकास और विनाश, क्‍या इसी रघ्जन्मच्व के भिन्न-भिन्न दृश्य 
नहीं हैं ? अभी तो सत्याग्रह-नाटक का सूत्रपात ही हो रहा है ! 
दो-चार परदे बदलने दीजिए, फिर देखिएगा कि यह अभिनय केसा 
रद जमाता है। तब तो आप विनोद की जगह आँसू बहाएँगे ओर 
इस खेलबाड़ को राजनीतिक स्थिति की गम्भीरता” का रूप देकर 
सरकार की गुहार मचाएँगे। ज़रा ओर सत्र कर जाइए। 

टटान्सवाल लीडर ने अनजाने या जान-बूमकर अपने 
विवरण में एक यह ग़लती की कि पुलिस के उपदेश का हमारे 
ऊपर प्रभाव पड़ गया और इसीलिए हमने महात्मा जी से सलाह 
माँगी । सच्ची बात तो यह है कि पुलिस नहीं, स्वयं स्टेशन-सास्टर 
हमारे पास आकर घिघियाने लगे कि में अच्छी तरह जानता हूँ 
कि आप लोग फेरी वाले नहीं, बरन्‌ सत्याग्रह के सिपाही हैं और 
नवीन क़ानून के विरोध में जेल जाना चाहते हैं, पर उचित तो यह 
है कि आप लोग मुझे कष्ट न देकर सरकार के किसी अन्य क्रिल्े 
पर धावा बोलें। स्टेशन-मास्टर बड़े सज्जन पुरुष थे ओर बड़ी 
न॑मत्रता से पेश आए | इसीलिए हमने महात्मा जी की राय लेना 
आवश्यक सममा था। 

खेर, हम लोग किसी तरह पकड़े जाकर थाने पर पहुँचे । 
थानेदार ने तड़प कर कहा--तुम्हें जेल चाहिए न | अच्छा चलो 
जेल में |! इस धमकी के बाद हम लोगों को नाम-धाम लिखकर 
हवालात में भेज दिया गया । उस समय जर्मिस्टन की हवालात में 

घोर निल्तब्धता छाई हुई थी। मनुष्य थे सद्दी, पर ऐसे गुपचुप थे 
कि उनका आहट भी नहीं मिलती थी । इस बढ़े घर के मेहमान 
अपने-अपने भाग्य के फैसले सुनने के लिए मानो चिन्ता के अथाह 
जल में डूब रहे थे, किन्तु हमारे प्रवेश के साथ ही वह नीरव स्थान 
मनुष्यों की कश्ठ-ध्वनि से गज उठा। गीता-पाठ ओर गप्प-शप्प 
में जब दो बज गए, तब एक गोरे-सिपाही ने आकर ख्रियों को 
एक कोठरी में और पुरुषों को दूसरी कोठरी में जाने का अनुरोध 
' किया। 

उस समय एक बढ़े विनोद की बात हो गई। हमें कोठरी में 
बन्द करने से पहले उसमें पाख़ाने का बतेन रख देना ज़रूरी था। 
इस काम के लिए सिपाही ने हमारे एक साथी को पसन्द किया। 
कोठरी में जाने के बाद इस बात की चचो छिड़ गई। बेचारे 
रघुवर ने पाख्राने का बतेन उठाया था और उसका चेहरा बिलकुल 
काला-कलछूटा था । बस, भ्री० लालबहादुरसिंह को विनोद करने 
का मौका मिल गया, उन्होंने कहा--भाइयो ! एक बात गौर 
करने की है। भला इस गोरे-सिपाही को यह कैसे मालूम हो गया 
कि पाख़ाने का बतेन उठाने योग्य यही आदमी है ? इस काम के 
लिए किसी दूसरे को क्यों नहीं चुना गया १ इसका काला-सुजज्ञ सा 
चेहरा देखकर पुलिस को अवश्य यह विश्वास हो गया कि इस 
मण्डली में यही एक भट्ठटी है।इस विनोद से रघुवर बेतरह 
बिगड़ उठा, भला-बुरा बकने लगा, पर वहाँ ध्यान कोन देता है ? 
सभी विनोद की वाटिका में बिहार कर रहे थे । 

यों ही हँसी-मज़ाक में शाम के छः बज गए | एक पुलिस ने 
आकर हमें हवालात से बाहर निकाला ओर थाने पर चलने को 
कहा । हमने सोचा कि शायद आज ही कुछ दण्ड की व्यवस्था हो 
जायगी, किन्तु थाने पर पहुँचते ही कुछ और ही गुल खिला। 
थानेदार ने हमारे टोकरे वापिस देकर वहाँ से निकाल बाहर 
किया । कारण पूछने पर कहा गया--तुम्हारे लिए जेल में जगह 
नहीं है। 

अथ क्या करते १ निराश होकर घर लौट आए । 








नेटाल की सीमा पर असफल सत्यात्रही 


धर विरिनिगिद्ञ में ग्यारह ख््रियों की पार्टी 
फेरी करके पकड़ाने की चेष्टा में विफल 
हुईं । उनकी गरेर-क्वानूनी कार्यवाहियों 
को देखकर भी सरकार ने आँखें मूँद 
लीं ओर किसी तरह की छेड़खानी करना 
उचित नहीं समझा । वे हताश और 

| नराश होकर नेटाल की सीमा पर जाने 

को उद्यत हुई और वहाँ से जोहन्सबर्ग लौटीं | यद्यपि उनमें से 
अधिकांश महिलाओं का घर-बार जोहन्सबग में ही था, पर वे 
गाड़ी से उतरकर घर जाने तथा अपने सगे-स्नेहियों से मिलने के 
लिए प्रस्तुत नहीं थीं--उन्हें अपने काम की लगन थी। इसलिए 
उनके बहुत से हित-मित्र पाक-स्टेशन पर ही एकत्र हुए और वहीं 
पर उन्हें बचाई दी गई । स्टशन पर कुछ देर ठहरकर वे नेढाल की 





ज्ञ्क 

गाड़ी पर सवार हुई' ओर उनके साथ ओ्री० थम्बी नायडू भी हो 
लिए । जब यह दल जर्मिस्टन के स्टेशन पर पहुँचा, तो वहाँ से मेरा 
दल भी उसमें जा मिला । भेरे दल में ७ पुरुष थे । अब कुल ११ 
स्लियों और ८ पुरुषों का एक संयुक्त दल बन गया। ओ्री० थम्बी 
नायडू अग्रनेता और में उपनेता बनाया गया। द्वान्सवाल का यह 
पहला ही दल था, जो नेटाल की सीमा पर जा रहा था। श्री० 
पोलक साहब भी द्रबन जाने के लिए इसी गाड़ी में सवार थे । 

हम सबके सब असफल सत्याग्रही थे। सत्याग्रही की सफलता 
जेल जाने पर निर्भर है। यदि सरकार ने जेल या जुमाने की 
सज़ा नहीं दी, तो समभिए कि या तो सत्याग्रही की उपेक्षा की 
गई अथवा जान-बूमकर आन्दोलन को विफल बनाने की चेष्टा । 
चाहे जो कुछ हो, पर इसमें सन्देह नही कि इश्वर की सभी लीलाओं 
में एक अज्ञात रहस्य छिपा रहता है और उसे सांधारण 
मानवी बुद्धि नहीं समझ पाती । उस समय हम अपने उद्देश्य में 
अवश्य असफल. थे, पर इस असफलता के गभे में एक क्रान्तिकारी 
घटना अरृष्ट है, यह भला कोन जान सकता था 

यात्रा की भावी कथा सुनाने के पहले मुझे यह ज़रूरी जान 
पड़ता है कि में यहाँ अपने कुछ साथियों का संज्षिप्त परिचय दे ढूँ, 
ताकि पाठक यह समम लें कि इस दल में कैसे-कैसे स्वभाव और 
विचार के मनुष्य सम्मिलित थे । दल के अग्रनेता श्री० थम्बी नायडू 
का जन्म मोरिशस,. ठापू में हुआ था। वे एक मद्रासी व्यापारी थे, 
तामिल बेनीफिट सोसायटी के सभापति थे, सत्याग्रह-यु द्ध के 

अनुभवी योद्धा थे, और कई बार जेल की यातनाएँ भोग आए थे । 
वे अद्वरेजी, हिन्दी, तामिल , तेलगू , क्रिवेल ओर हबशी भाषा 
बोल सकते थे और उनमें नेतृत्व के सारे गुण मोजूद थे। एक 
और मद्रासी सज्जन थे, उनका नाम भी नायडू था ।वे एक मामूली 
आदमी थे, पर अपने नेता की आज्ञा-पालन में दत्त सिपाही थे । 
जर्मिस्टन मन्दिर के पुजारी श्री० गुलाबदास का कया परिचय दूँ ९ 
वे थोड़ी सी गुजराती जानते थे, पर महत्वाकांचा के रोग से बेतरह 
पीड़ित थे। अड्गरेजी तो आती ही नहीं थी, पर जब किसी से मिलते 
तो यह कहकर हाथ अवश्य मिलाते-- 8४ गिणतेए रित«७ 
जिसका अथ यह होता कि में हिन्दू-पुरोहित हूँ । उनकी ऐसी 
भाषा पर कभी-कभी बड़ा क़हक्हा मच जाता, पर वे इसकी 
चिन्ता न करते | खूब ठाठ-बाट से रहते और महात्मा जी की तरह 
सिर खुला रखते | रामनारायण, शिवप्रसाद, गयादीन और रघुवर 
हिन्दुस्तानी थे | हिन्दी-भाषियों को वहाँ हिन्दुश्तानी ही कहा 
जाता है। ये लोग मज़दूर-बर्ग के ग़रीब आदमी थे। इनमें न 
विद्या का प्रकाश था, न बुद्धि की प्रखतता और न राजनीति 
का कोई ज्ञान ही । केवल अपने हक़ ओर अख्तियार के लिए सब 
कुछ सहने को तैयार थे। 

महिलाओं में श्रीमती थम्बी नायडू, श्रीमती पी० के० नायडू , 
ओमती पेरूमल नायडू, श्रीमती एन० पिछें, श्रीमती सुगोसा पिटे, 
आऔमती एन० एस० पिछले, भीसती चिनसामी पिछले, श्रीमती एम० 
. टामी, कुमारी बायकम, कुमारी सिनाटजी ओर मेरी पत्नी 

जगरानी थीं। इनमें हमारे नेता श्री० थम्बी नायडू की वृद्धा सास, 
पत्नी और साली; भ्री० मोरगन की बहिन और भाजी और दक्षिण 
अफ्रिका के भारतीयों के लिए अन्त समय तक काम करने वाले 
देशभक्त पी० के० नायडू की शीलवती सहधर्मिणी थीं।बायकम 
और मिनाट जी अविवाहिता युवती थीं ओर छः ब्लियों की गोद्‌ में 
नन्‍हे-नन्हे बच्चे भी थे । इन महिलाओं में अधिकांश शिक्षित और 
सममभदार थीं और इनके आचार-विचार उच्च थे। 

ता० १० अक्टूबर की शाम को सात बजे हमारा दल नेटाल और 
ट्रान्सवाल की सीमा पर बॉल्क्रस्ट पहुँचा। यही सत्याग्रहियों के 
लिए युद्ध-क्षेत्र था--सीमोह्ड्नन के अपराध में यहीं दण्ड देने 
की व्यवस्था होती थी । यहीं पर दक्षिण अफ़रिका के महान्‌ वृद्ध 
पुरुष' पारसी रुस्तम जी, माता कस्तूरीबाई तथा अनेक सत्याग्रही 
नर-नारी दृण्डित हो चुके थे। हम लोग भी इसी आशा और 
विश्वास से आए थे कि हमारे भाग्य का भी कुछ न कुछ निर्णय 
यहाँ अवश्य हो जायगा | 

रेलवे के प्रेटफ़ॉमम पर गाड़ी लगते ही इमिग्रेशन-अमलदार का 
शुभागमन हुआ ओर सनातन नियमानुसार पास? का तक़ाज़ा। 
इधर से उत्तर दिया गया कि पास हममें से किसी के पास 
नहीं है। 'फिर गाड़ी पर से उतरो” यह आज्ञा हुईं | हम उतर पढ़े 
और इमिग्रेशन-अमलदार के साथ थाने पर गए । बहाँ थानेदार मे 
हम लोगों का पूरा नाम-धाम जानने की बड़ी कोशिश की, लेकिन 
उसे सफलता न हुई । हमने अपने आधे नाम बताए, जैसे--थम्बी, 

दयाल, गुलाब, प्रसाद, नारायण इत्यादि | थानेदार अधिक कर ही 
क्या सकते थे ? जो कुछ हमने बताया, लिख-लिखाकर छुट्टी पा 
गए । इसके बाद हमें वहाँ से एक मील के फासले पर एक कैम्प मे 
भेज दिया गया | 

उस रात को थानेदार के साथ भोजन के वास्ते बड़ी ही धींगा- 
धींगी हुई । उसका विचार था कि रात को हम लोग पेट पर पट्टी 
बाँधकर सो जायें या अपने पैसे से ख़रीद कर खायें। हमारा 
दावा यह था कि हमें गिरफ्तार किया गया है, ओर इस वक्त हम 
हिरासत में हैं, अतएव खाने-पीने और सोने के इन्तज़ाम करने का 
सारा भार पुलिस-अमलदार पर है। रात बहुत बीत चुकी थी। 
बड़ी कठिनाई से पुलिस वालों ने कहीं से रूखी रोटी का प्रबन्ध 
किया । कुछ मुरूचा हमारे पास था, किसी तरह उपवास करने 
का अवसर न आया । पर सोने में जो दिक्कत हुई वह बयान से 
बाहर है। पुलिस वालों की ओर से हमें एक भी कम्बल नहीं मिला । 
हमारे पास जो दो-चार कम्बल थे वह ख्री-बच्चों को दे दिए गए। 
यद्यपि बॉल्क्रस्ट के व्यापारियों ने हमारे आराम के लिए कम्बल 
देने की इच्छा प्रकट की थी, पर हमने धन्यवादपूवक यह कह- 
कर लेने से इन्कार किया कि सरकार के मेहमान होने के 
कारण हम किसी दूसरे को कष्ट देना या उनसे सहायता लेना 
उचित नहीं सममते | वहाँ अन्य तीन सत्याग्रही भी ठहरे हुए 
थे, उनके ऊपर दूसरे दिन मामला चलते वाला था। वे 
ओढ़ने के लिए व्यापारियों से कुछ कम्बल माँग लाए थे । उनके 

बिछोने के अन्दर हमारे दो-एक साथी, जो सर्दी की निष्ठुरता नहीं 
बदोस्त कर सके, घुस पड़े। मेरे पास ओवरकोट था, उसे पहिन 
कर लेट रहा । श्री० थम्बी नायडू कोई पुस्तक पढ़ने मे मग्न हुए । 

बॉल्क्रस्ट में बढ़ी सर्दी पढ़ती है और प्रायः बर्फ भी गिरा 
करती है, जिससे मालूम पड़ता है कि धरती पर सफ़ेद चादर बिल्ली 
हुई है। उस रात जब जाड़े का जोर हुआ, तब लोगों के हाथ-पैर 
ठिठ्ुर गए, शरीर में कँपकेंपी पेदा हुईं, दाँत लगे खठाखट बजने 
और घुटने-पहुँचे मुँह चूमने | बेचारी -नींद ुम दबाकर ऐसी 
भागी, जैसे शेर के शोर से सियार ! राम-राम रठते रात कटी। 
प्रातःकाल सूथ की लाली इतनी प्यारी लगी जितनी कि 
आुक्खड़ों के सामने परसी हुई थाली। खेर, बड़े सबेरे उठकर 
आग जलाई गई ओर फिर चाय-कॉफ़ी पीने पर मिजाज कुछ 
दुरुस्त हुआ । 

यह भरोसा किया जाता था कि आज (१० अक्टूबर को ) 
हमारे ऊपर मुकदमा चल जायगा ओर यदि सज़ा भी न मिलेगी, 
तो भी यहाँ से लोट जाने का बाज़ाब्ता नोटिस तो हम पर अवश्य 
'तामील हो जायगी । द्स बजे कचहरी में हाज़िर होने पर न हमारी 
'पुकार हुईं न मामले की सुनवाई, और न नोटिस की तामीली । 
अलबत्ता उन तीन आदमियों को तीन-तीन मास क्रेद की सज्ञा 
मिल गई, जो गत रात्रि को हमारे ही साथ केम्प में टिके थे । एक 
बजे हमें फिर थाने पर बुलाया गया ओर गृह-सचिव ('शग्राज्षा 
[शरध्टा०) का तार सुनाकर कहा गया कि अब आप लोग आज़ाद 

हैं--जहाँ चाहें जा सकते हैं, चारों ओर दरवाज़ा खुला हुआ है 
और सरकार मुकदमा चलाना नहीं चाहती । 

आश्रय ! महदाश्नय !! क़ानून की अवद्देलना पर भी सरकार 
का यह रुख़ क्‍यों ? इसी अपराध में अभी-अभी तीन मनुष्य 
दृणिडित हुए हैं और आज से पहले भी दो दर्जन से अधिक, जिनमें 
आधे दर्जन महिलाएँ भी ! फिर हमारे साथ यह रियायत क्यों १ 
सरकार के इस निम्चय का रहस्य कया है? इन शह्आाओ का 
समाधान करना कठिन था, पर जैसा कि हम लिख चुके है, ईश्वर 
की इच्छा मे कोई न कोई भेद अवश्य छिपा रहता है । 

हमारे कुछ अबोध और अपदू साथी तो बेतरह बिगड़ उठे 
ओर कहने लगे-जहॉ-जहाँ इन देवियों का चरणारविन्द्‌ 
जायगा, वहाँ-वहाँ की राह साफ होती जायगी और सरकार इस 
पार्टी को हगिज्ञ नहीं पकड़ेगी । हम नाहक़ क्यो इनके साथ इधर- 
उधर मारे-मारे फिरें, चलो अपने घर चलें । कुछ कहते--अब कोनसा 
मुँह लेकर घर लोट, वहा जाकर लोगों को क्‍या जवाब देगे सहज 
उपाय तो यह है कि इस दल से नाता तोड़ लिया जाय ओर हम 
लोग अपना अलग दल खड़ा करें । हमारा दल पुनः सीमोह््डन 
करे, गिरफ्तार होना निमश्चित ही है ओर इस भ्रकार जेल में 
पहुँचे । नायडू और द्याल तो ख्रियों के साथ रहेगे ही, बल उनकी 
कोई चिन्ता नहीं है । ऐसी बातचीत सुनकर श्री० थम्बी नायडू कुछ 
चिन्तित तो अवश्य हुए, पर मुझे इन अबोध भाइयों पर दया ही 
आई और खुशी भी हुई। में उनके स्वभाव से थोड़ां-बहुत जानकारी 

रखता था और मुझे मारछूम था कि उन्हें जेल जाने के सिवाय 
ओर किसी बात से कोई वास्ता नहीं है। उनके विचार परिस्थिति 
के प्रतिकूल भले ही हों, पर थे प्रशंसनीय ही | उन्हें अब बाहर 
रहना पसन्द नहीं था और वे तुरन्त जेल में पहुँचने के लिए आतुर 
हो उठे। यद्यपि अपने माने हुए सेनापति की आज्ञा की अवहेलना 
करना नियम ओर संयम की दृष्टि से सिपाही के लिए बड़ा ही 
अनुचित काय है, तो भी उनकी निष्ठा की निर्दोषिता में क्‍या 
सन्देह, जबकि वे कष्ट भोगने में किसी से पीछे रहना नहीं चाहते 
थे | खेर, मेरे बहुत सममाने-बुमाने पर वे शान्त हो गए । 

शाम को सात बजे की गाड़ी से हम बॉल्क्रस्ट से चलिस्टन के 
लिए खाना हुए। अगला स्टेशन ही चर्लिस्टन था और उसपर 
बिलकुल निकट ही । ट्रान्सवाल से जाते समय नेटाल की सीमा पर 
चलिस्टन ही पहला स्टेशन पड़ता है। हमने सोचा कि बॉल्क्रस्ट 
ट्रान्सवाल के अन्तर्गत है और शायद सरकार की यह चाल हो 
कि यहाँ न - पकड़ने से पिए्ड भी छूट जायगा ओर क़ानून की 
मयोदा भी बच जायगी। अतएव चलिस्टन पहुँचने पर यदि यह 
राजनीतिक चाल होगी तो उसका खुलासा हो जायगा | 

संयोग-वश उसी गाड़ी से महात्मा गाँधी और मि० केलनबेक 
दरबन जा रहे थे, अतएवं उनसे सलाह करने का बढ़िया मोक़ा 
मिल गया । महात्मा जी, मि० केलनब्रेक, ओ० नायडू और में एक 
तीसरे दर्ज के डिब्बे में इक है हो बेठे ओर यह विचार होने लगा 
कि अब क्या करना चाहिए ? समय बहुत थोड़ा था, चलिस्टन 

पहुँचने में दूस मिनिट से अधिक नहीं लगता, फिर भी यह निश्चय 
हो गया कि यदि चलिस्टन में गिरफ्तारी की कोई सूरत नज़र 
न आए, तो यह दल कोयले की खानों पर पहुँचे और मजदूरों को 
हड़ताल के लिए उभाड़े। भारतीय मजदूरों में न सक्षठन है, न 
चैतन्यता ओर न अवस्था का परिज्ञान ही । वे हड़ताल करेंगे या 
नही, इसमें सन्देह ही है; पर यह हो सकता है कि हमारे दल को 
वर्जित खान में प्रवेश करने के गुनाह में दुर्ड सिल जाय । चलती 
गाड़ी में चार सनुष्यों की यह छोटी सी सभा क्या हुई, मानो एक 
महान्‌ क्रान्ति की नींव पड़ गई । युद्ध का रूप ही बदल गया और 
इतिहास में एक नया खण्ड शुरू हुआ । 

महात्मा जी ओर मि० केलनबेक तो सीधे द्रबन चले गए, 
किन्तु हम लोग चलिस्टन में उतर पड़े | एक हिन्दुस्तानी सिपाही 
ने आकर नेटाल-पास की जॉच की, पर जब उसे यह माल्स 
हुआ कि हम लोग बिना पास के ही नेट में घुस आए हैं, 
तब उसने दौड़कर अपने बढ़े साहब को सूचना दी | बड़े साहब ने 
फ़रमाया--इनको पकड़ने की ज़रूरत नहीं है। सिपाही महाशय 
आश्रय-चकित होकर लौट आए ओर अफसर के हुक्म से आगाह 
किया । हम लोग सरकार को खुद अपने रोब ( !7०४४४० ),नियम 
ओर व्यवस्था ( !.8५ थाएं 0706 ) की इस प्रकार अवहेलना 
ओर लापरवाही करते हुए देखकर बड़े चिन्तित हुए। आगे बढ़ने 
के लिए उस वक्त कोई दूसरी गाड़ी मिल ही नहीं सकती थी, 
इसलिए वह रात श्री० अलीपीर भाई के मकान पर बिताई गह। 

ता० १२ अक्टूबर रविवार को हम लोग वहाँ से प्रस्थान करने 
का इरादा रखते थे, किन्तु अरुणोद्य के साथ ही एक ओर से 
घनघोर घटा घिर आई और मूसलाधार वृष्टि होने लगी । बृष्टि भी 
ऐसी कि घर से बाहर पाँव रखना कठिन | वेचारे पीर भाई तो 
हमारी सेवा में लगे हुए थे, पर उनकी बीबी और बच्चे का व्यवहार 
कुछ रूखा सा मालूम हुआ | इसलिए हमारे दल की ख्रियों में 
बड़ा असन्तोष फेला और वे उसी क्षण, वृष्टि की उसी अटूट धारा 
में, वहाँ से चलने को उद्यत हो गई' ) बहुत-कुछ कहने-छुनने पर 
उन्नका मन शान्त हुआ और यह भी निश्चय हुआ कि अगले दिन 


धर 


अवश्य यह। से स्नमा उखड़ू जाय । 








हड़ताल का मज्जलाचरण 


रीख ३१ अक्टूबर को हम चल्िस्टन से 
रुख़सत हुए और दोपहर को न्यूकासिल 
पहुँचे | स्टेशन पर बहुत से हिन्दुस्तानी 
मिले और उन्होंने हमारा यथोचित 
आगत स्वागत किया । हमें शहर में ले 
जाने के वास्ते स्टेशन पर कुछ बग्पियाँ 
' नम नम औी सी खड़ी थीं। इस स्नेहमय सत्कार के 
लिए न्यूकासिल के भाइयों का हमने उपकार माना, और गांड़ियों में 
बैठने से धन्यवादपूरवक इन्कार किया । गोड़े-गोड़े चलकर हम लोग 
शहर में पहुँचे ओर मि० डी० लाजरस के मकान पर ठहरे। 
मि० डी० लाजरस एक मद्गरासी इसाई थे, ओर इनके दिल में 
दीनों के लिए दद था। इनकी पत्नी और इनकी साली--कुमारी 
थोमस का बताव बड़ा ही विवेकपूर्ण था। जब तक हम न्यूकासिल 
में रह सके, तब तक इन्हा के मकान पर; ओर इनका मकान 

तो मानो हमारा ही सकान बन गया था। श्रीमती लाजरस और 
कुमारी थोमस हमारे सेवा-सत्कार में इतनी व्यस्त रहती कि उन्हें 
खाने की न चिन्ता होती और न आराम की पवाह । सबरेरे से 
आधी रात तक पकाने और खिलाने में लगी रहती, ओर जब बीच- 
बीच में कुछ छुट्टी पातीं, तब अपनी सत्याग्रही बहिनों को खुश 
रखने की चेष्टा किया करतीं । वास्तव में लाजरस का मकान सत्याग्रह 
का एक आश्रम ही बन गया। हमारे दल में न 'तीन कनौजिया! 
थे और न 'तिरह चूल्हे! का बखेड़ा ही । ब्राह्मण, क्षत्रिय, वेश्य-- 
सभी हिन्दू इस क्रिश्चियन-घर में इन ईंसाई-देवियो का पकाया 
हुआ खाते ओर उनकी सराहना करते । जो जैसा था वैसा ही रह 
शया। न किसी का धम्रे डूबा ओर न किसी की जाति गई। इस 
प्रसज्ञ में मुके एफ्रहिम-बन्धुओं को भी नहीं भूलना चाहिए। 
दोनों भाई हिन्दुस्तानी ईसाई थे | एक चित्रकार था और दूसरा 
अध्यापक | इनका प्रेमपू् व्यवहार और सत्याप्रह के प्रति भक्ति- 
भाव प्रशंसनीय था। 

आज ही रात को सात बजे सेण्ट ओसवरड स्कूल ( 547 
(05५8०५ 50॥००! ) में न्यूकासिल-प्रवासी भारतीयों की एक 
सावेजनिक सभा हुई। सभा में व्यापारी और मजदूर दोनों बर्ग के 
मनुष्य उपस्थित हुए | कुछ योरोपियन भी आए | सभापति के 
आसन पर श्री० इस्माइल सीदात विराजे | इस सभा में भ्री० थम्बी 
नायडू ने और मैंने जो व्याख्यान दिए, वह १८ अक्टूबर को 
न्ेटाल विदनेसः (९७४! ५४॥४८७७) में छपे। दोनों भाषण ऐसे 

थे, जिनका श्रोताओं पर अच्छा असर हुआ। मि० एम० आर० 
रोबिन्स भी कुछ बोले ओर अपनी तथा अपनी पत्नी की ओर से 
भारतीयों के प्रति सहालु॒भूति प्रकट की | न्यूकासिल के कई भारतीय 
भाइयो ने भी सत्याग्रह का समर्थन किया, जिनमें एफ्रहिस-अन्धु, 
लाजरस, आर० एस० करियन, एस० एस० पिल्ले और एस० 
आर/० चेटी मुख्य थे | कुछ सत्याग्रही देवियो के बोलने के बाद 
सत्याग्रह-समिति कायम हुईं ओर महात्मा गाँधी की जय-ध्वनि के 
साथ सभा की समाप्ति । हैँ 

इसके दूसरे ही दिन (१४ अक्टूबर को ) उस अद्भुत हड़ताल 
का मद्नलाचरण हो गया, जिससे ढुनियासर में हलचल मच 
गई । उस दिल प्रवर्तकों को भी खबर नहीं थी कि यह हड़ताल 
निकठ-भविष्य मे देश-व्यापी हो जायगी और अहिंसात्मक क्रान्ति 
का रूप धारण कर लेगी । वास्तव में वह दिन दक्षिण अफ्रिका के 
इतिहास में बड़े महत्व का था। सत्याग्रह ने हड़ताल का सहारा 
लिया | अब तक सत्याग्रह में सीमोछ्नन करके जेल जाने की 
परिपादी थी, किन्तु आज उसका रूप बदल गया। क्रान्तिकारी 
हड़ताल की आवाज़ से सोई हुईं मज़दूर-शक्ति जाग पड़ी । मजदूरों 
में एक विलक्षण चेतन्यता उत्पन्न हुईं। जो केवल कुलीगरिरी की 
मशीन माने जाते थे; वे आज खम ठोककर तअत्याचारी शक्ति से 
लड़ने को खड़े हो गए । 

हमारे आने की शहर में शोहरत हो गई थी । बहुत से औरत 
ओर मद हमसे मिलने और बातचीत करने के लिए,द्निभर 

आते रहे । उन्हें सन्देह था कि हम मुट्टीभर आदमी कुछ 
कर भी सकते हैं। वे आश्रय में आकर पूछते--इस लड़ाई में 
जीत कैसे होगी १ सरकार सबको पकड़कर जेल भेज देगी, तब 
क्या होगा ? इस प्रकार के सवात्र प्रायः वही लोग करते, जो 
व्यापारी-बर्ग के नाम से प्रसिद्ध हैं। मजदूर बेचारे तो अपने कामों 
पर थे। उन्हे पाँच बजे से पहले छुट्टी कहाँ ? जो एकाघ इधर-उधर 
से आ भी जाता, तो उसे “देवियों के द्शेन' के सिवाय इस प्रकार 
सवाल करने की ज़रूरत ही क्या ? न उसमें तक करने की सूक्ष्म 
बुद्धि ही थी और न कष्ट सहने के भय से बहाना बनाने की आदत 
ही । उनके हृदय में भक्ति की निमेल धारा बह रही थी । पूछने वालों 
को हम यही जवाब देते--जब सत्य और न्याय हमारे पक्त में है, 
तब फिर चिन्ता किस बात की ? हम जानते हैं कि हमे जेल की 
सज़ा मिलेगी ओर तकलीफ उठानी पड़ेगी, पर इसी के लिए तो 
हम घर से निकले ही हैं।यह कौन सी बड़ी बात है ? यदि 
आग में कूदने और फॉसी पर मूलने का भी अवसर आए, तब भी 
हम सत्यत्रत से विचलित न होगे। ठहरिए और देखिए (ज/७६ शा 
8०८), इतनी कृपा अवश्य रखिए कि यदि आप हमारी सहायता न 
कर सकें, तो कोई हज नहीं; पर ऐसा कोई काम न कीजिएगा, 
जिससे इस आन्दोलन को पक्का लगे। ॥॒ 

शाम को हमारा दल रेलवे-बारक पर धावा बोलने को रवाना 
हुआ | सड़कों पर यत्र-तत्र द्शनातुर मनुष्यों का जमाव था और 
बहुत से लोग अपने घरों के बरामदे में खड़े होकर हमारी ओर 

आदर ओर आश्रय की दृष्टि से देख रहे थे । हम रेलवे-बारक में 
पहुँचे, साँक की बेला थी, मज़दूर काम से छुट्टी पा चुके थे। 
हमारे आने की ख़बर पाते ही सब एक जगह इकट्ठे हो गए। औी० 
थम्बी नायडू तामिल में बोले ओर मैने हिन्दी में बोलना शुरू 
किया । वहाँ किसी अन्य भाषा की जरूरत भी नहीं थी, क्योंकि 
सभी मजदूर मद्रासी और हिन्दुस्तानी थे। में बोल ही रहा था 
कि उसी समय स्टेशन-मास्टर पहुँच गए ओर मुझे रोककर पूछ 
बैठे--तुम देखने में योरोपियन जान पड़ते हो। मेंने उत्तर में 
कहा--आपको शायद रतोधी होती है । में वास्तव में एक 
हिन्दुस्तानी हूँ | | 

स्टेशन-मास्टर--इस सरकारी अहाते में तुम किसकी आज्ञा से 
आए और तुम्हारा यहाँ क्या प्रयोजन है ९ 

मैं--किसी की आज्ञा से नहीं | प्रयोजन यह कि अपने भाइयों 
को समझा दें कि जब तक तीन पाउण्ड वाला टेक्‍स न रद हो 
जाय, तब तक गोरों की नोकरी हराम कर दें | 

स्टेशन-मास्टर--इन कुलिभों से तुम्हारा भाई-चारा कैसा ९ तुम 
तो एक सभ्य, शिक्षित और ऊँचे दर्ज के आदमी जान पड़ते हो । 

मैं--यह सब आप क्या बक रहे हैं ? हममें न कोई ऊँच है 
ओर नीच--सब बराबर हैं । इसमें शक नहीं कि गोरों की गुलामी 
ने हमारे भाइयों को इस अधम अवस्था में पहुँचा दिया है, अतएव 
हम उन्हें उनकी यथाथ स्थिति का बोध करा देना चाहते हैं। 

इस पर स्टेशन-मास्टर जल-भुनकर खाक हो गए और लगे 

दुबंचन बकने, धमकियों देने और चाबुक फटकारने, पर इधर भी 
कौन था डरने वाला ? बेचारे कूद-फॉदकर थक गए, उकता गए 
ओर लाचार हो गए । पुलिस-सुपरिन्‍्टेण्डेर्ट के पास फ़योद पहुँची, 
वे साहब दौड़े हुए आए और गोरे तथा हबशी सिपाहियों की 
सेना भी साथ लाए । स्टेशन-मास्टर के इशारेसे उन्होंने श्री० नायडू 
को और मुझको गिरफ़्तार किया । बेचारा रामनारायण भी कूद 
कर हमारे पास आ बैठा और उसकी भी गिरफ्तार हुए असामियों में 
गिनती हो गई । 

अब तो हमारे दल के मनुष्यों में बड़ा कोलाहल मचा। सबके 
सब पकड़वाने के लिए अधीर हो उठे | उस दृश्य का क्या वर्णन करें ९ 
मर्द लगे पुलिस-अफसर के सामने चिह्ला-चिल्माकर चेलेल देने 
कि पकड़ो, हमें भी पकड़ो | औरतें घरों में घुस पड़ीं और मजदूरों की 
बोहें पकड़-पकड़ कर बाहर खींचने लगीं। हमारे दल की श्रीमती टोसी 
बड़े उम्र खभाव की महिला थीं | वह स्टेशन-मास्टर ओर पुलिस- 
अफ़सर पर टूट पड़ी और उन्हें भला-बुरा भी कहने से न मानीं । 
उस समय यदि हम लोग नियम ओर संयम का उपदेश न करते, 
तो एक अप्रिय घटना घट जाने में देर न लगती । हमने पुलिस- 
अफसर को भी सममाया कि इसमें नकोई नेता है ओर न 
अनुयायी, सबके सब सत्या्रही हैं । अतएब सभी को पकड़ना 
चाहिए, पर कुछ फल न हुआ ओर हम लोगों का चालान 
हो गया। । 








कारागृह में आत्म-विकार और आत्म-बोध 

हाँ से पकड़े जाकर हम लोग न्यूकासिल की 
) जेल में लाए गए ।। जेल की उँची-ऊँची 
दीवार बड़ी उराबनी मालूम पड़ी, फाटक 
पर लोहे के सींखचे लगे हुए थे और नही 
तलवार लिए पहरेदार खड़े थे । पुलिस- 
झफसर के इशारे पर जेल का विशाल 
फाटक खुला । हम लोग अन्द्र घुसे | रात 
के ९ बज गए थे । हमारी तलाशी हुई, पास की चीज़ ले ली गई' 
ओर जेल की एक कोठरी में सोने का हुक्म हुआ | वहाँ आराम 
करने के लिए सीमेश्ट का फर्श था द्वी, ऊपर से ओदढने-बिछाने के 
लिए दो-दो कम्बल भी मिले और हमारे सुभीते के लिए पाखाने 
का बतेन भी रख दिया गया । दरवाज़ा बन्द होते ही उस कोठरी, 
में ऐसी अंधियारी छाई कि हाथ पसारने पर भी कुछ नहीं सूमता 

थां। मैं अपनी आँखें फाड़-फाड़कर देखने की चेष्टा करता, पर उस 
काली-कलटी कोठरी में जो कुछ दिखाई देता वह काला ही काला। 
काले की करामात का क्‍या कहना ? काली दीवार, काला फशे, 
काली छत, काले कम्बल, काला बतेन ओर काले हम लोग भी । 
मैंने सोचा, इसका काराग्रह नाम उपयुक्त ही है । 

बारक वाली घटना की समालोचना करके भी० नायडू और 
रामनारायण तो सो गए और ऐसे सोए कि देह की भी सुध-बुध 
न रही और उनकी नाकें खरोटे छोड़ने लगीं, पर भुमे नींद कहाँ ? 
एक ओर तो मन में विचारों का तॉता बँधा हुआ था, और दूसरी 
ओर हुआ खटमलों का आक्रमण । अपने पसन्द की जगह पर 
हमें डेरा जमाए हुए देखकर खटमलों को बड़ा क्रोध आया और 
उनकी सेना हम पर आक्रमण करने के अभिप्राय से दीवारों के 
सूराख़ से निकल पड़ी । उस समय की करुण-कहानी बयान से 
बाहर है। पहले उस फोज ने हमारे बिस्तर पर क़्ज़ा किया और 
फिर निदयतापूवक सारे शरीर पर। ताज़ा रक्त चूसकर एक-एक 
खटमल अपनी तृप्ति करने लगा, ओर शरीर पर बड़े-बढ़े फफोले 
करके हमारी आवभक्ति भी | उनसे लड़ना सहज नहीं था | जब 
में खूब सफ़ाई का हाथ दिखाता, तो उस सेना के दो-चार सिपाही 
अवश्य चल बसते, पर चलते-चलते भी दुगन्ध की ऐसी पिचकारी 
छोड़ते कि सिर में चक्र आ जाता। मैं इस सेना की मार से 
बेकार हो गया और लगा छटपटाने | कभी उठता, कभी बैठता, 
कभी खड़ा होता और कभी लेट जाता, पर किसी हालत में चैन 

नहीं । इस दुर्गति से में इतना अधीर हो उठा कि अचानक मेरे 
मुँह से यह पद्य निकल पड़ा :-- 

जितने खतन्‍्त्र रहकर दिन अपने हों गुजारे ! 

उ्तको भला ख़बर क्या, यह केंद क्या बला है /! 


में मोचने लगा-क्या इसी जगह पर आकर अमेरिकन 
सत्याग्रही यैरियो हँसता था और अपने को पूर्ण खतन्त्र सममता 
था ? कया ऐसे ही स्थान में बेठकर लोकमान्य तिलक ने 'गीता- 
रहस्य” की, योगी अरविन्द ने जेल के अनुभव” की और लाला 
लाजपतराय ने “निवोसन-कथा” की सिजना की थी ? जॉन बनियन 
का 'पिलग्रिम्स श्ोग्रेस” और रेले का 'संसार का इतिहास' क्या ऐसे 
ही जेल मे लिखा गया था? क्‍या इसी जेल को आयलैंण्ड के 
प्रसिद्ध देशभक्त मायकल डेविट क्रान्तिकारियों का विश्वविद्यालय 
कहा करते थे, ओर क्‍या महात्मा जी का प्यारा यही जेलखाना है ९ 
क्या इसी को लोग स्थर्ग की उपसा दिया करते हैं? यदि यही 
खग है, तो नरक कहाँ है ? भले ही महापुरुषों के साथ इस नरक 
में भी खर्गीय विभूति का सितारा चमक उठता हो, पर मुमसे 
साधारण व्यक्ति के लिए तो यह बात नहीं है। मे इतना उद्दिग्न 
और व्याकुल हुआ कि यदि उस समय वश चल सकता, तो में 
कूदकर खतनत्र वायु में साँस लेता । 
. सच है, ठुःख में बहुत जल्द महाप्रभु की याद आती है। मेरे 
विचारों की ध्यस् पलटी और ईश्वर का ध्यान आया--हे प्रभो! 

यह क्या ! में कहाँ से कहाँ आ पहुँचा ? सत्यत्रत, सत्साहस और 
सत्याग्रह की मेरी शुभ-भावनाएँ आत्म-विस्मृति के अगाध जल में 
कहाँ जा डूबीं ? कारागृह की पहली ही रात कया मेरे लिए पहाड़ 
हो गई ? क्या में नहीं जानता था कि इस राह में रेशम के मुलायम 
गददे नहीं--कहूड़-पत्थर के झँचे-नीचे खनन्‍्दक हैं; खिले हुए फूलों 
की फुलवारी नहीं--काँठों के कटीले जड्जल हैं; सूरज की किरणों 
से चमकता हुआ उजाला दिन नहीं--आपत्तियों से घिरी हुई 
अँधियारी रात है? सब कुछ जान-बूमाकर ही तो मैंने यह त्रत 
अज्जीकार किया। हे प्रभो ! मुझे साहस दो, शक्ति दो, सहारा दो; 
ताकि दारुण दुख में, शोक में, सद्भुट में--कभी में सत्य से विमुख 
न होझऊँ। करुणानिधे ! मुझे यश की इच्छा नहीं है ओर न अपयश 
की पवाह ? में नहीं चाहता कि मेरा जीवन-सुमन किसी 
इतिहास-माला का मनका बने, या लक्ष्मी के गले के हार में गूँथा 
ज़ाय । यदि कुछ इच्छा है, तो यही कि अपनी आन पर अड़ते और 
अपने देश की शान पर मरते हुए देशभक्तों के समूह ने जिस सड़क 
को साफ कर दिया है, उसी सड़क पर चलते-चलते मेरे जीवन की 
अन्तिम सॉस निकले | 

इस आत्म-बोध से मेरे मन ओर मस्तिष्क को बड़ी शान्ति 
मिली और में खटमलों की शर-शैया पर ऐसा सोया कि जगाने 
पर ही जाग सका | ख्रेर, रात कटी; भोर हुआ, हम लोग जेलर के 
सामने हाज़िर हुए । हमसे दस डँँगलियों की छाप मॉगी गई, परन्तु 
सज़ा होने के पहले हम ऐसी छाप क्‍यों देने लगे ! यह कहाँ का" 

नियस है? पर जेलर के सामने इन तकों का क्या मूल्य ? हमारी 
गद्य पकड़ी गई, धक्के दिए गए और जबरदस्ती उँगलियों की निशानी 
भी ले ली गई। इस शिष्टाचार के बाद हम पुलिस के पहरे में 
फचहरी चले | श्री० नायडू ओर रामनारायण के हाथों में हथकड़ी 
पड़ गई, लेकिन में इस सम्मान से बच गया अथवा थों सममिए 
कि मेरी पतली कलाई के योग्य कोई हथकड़ी ही नहीं मिली । 

अदालत पर आदमियों की भीड़ उमड़ी हुई थी। अतएव एक 
बन्द कमरे में हमारे मामले की सुनवाई हुई । मजिस्ट्रेट साहब ने सब 
कुछ सुनकर “बरजित स्थान में प्रवेश” करने का जुम रद कर दिया 
ओर हमारे ऊपर 'मज़दूरों के बहकाने” का जुसे नएसिरे से क्रायम 
हुआ। यथाविधि मुकदमा चला और हम पर दो-दो पाउण्ड जु्माने 
हुए। इधर जुर्माना कौन देता है ? साफ कह' दिया गया कि यदि जेल 
भेजना हो तो भेज दीजिए, अन्यथा जुर्माना पाने की आशा छोड़ 
दीजिए । पर आश्चर्य कि मैजिस्ट्रेट ने अपनी या अदालत की इस 
मानहानि की तनिक पवोह न की ओर यह कहकर छोड़ ही दिया-- 
अच्छा जाओ, में जुमोना वसूल करने का उपाय सोच ढँगा। 

खेर, यदि मैजिस्ट्रेटर साहब उस समय हमें जेल भेज देते, तो 
सम्मव था कि प्रारम्भिक अबस्था में हड़ताल को कुछ धक्का लग 
जाता; किन्तु इसमें उनके समझ की क्या भूल, जबकि ईश्वर का . 
ही यह मनोगत सझेत था कि यह हड़ताल ऐसा गम्भीर ओर 
व्यापक रुप धारण करे कि बेचारे हज़ारों ग़रोब भारतीयों को तीन 
पाएण्ड खूनी कर! से रिहाई मिल जाय । 








खानों में हहुताल 


सी दिन ( १५ अक्टूबर ) शाम को मामले के 
चक्र से छुट्टी पाने पर हम सदल “फ़यलीं 
कोलरी' के बारक में गए। इस बारक में. 
बहुत से मज़दूर रहते थे और बे कोयले की 
खान में काम करते थे। श्तंबँधे मजदूरों 
की स्थिति देखने का मुझे यह पहला ही 
अवसर मिला था, अतएव में बारक का 
वातावरण देखकर सन्न रह गया | मजदूर ओर उनके बाल-बच्चे 
मानो दरिद्रता की चलती-फिरती मूर्तियोँ थे। उनके गन्दे घर-- 
जिसके एक कोने में सोने की चारपाई पड़ी हुईं थी ओर दूसरे 
कोने में चूल्हे पर खाना पक रहा था; उनके सूखे ओर काले 
बदन--जिस पर कोयले, के गदं ओर मैल की चक्की जम रही 
थी; उनकी स्त्रियों के शरीर पर मैले-कुचैले, फटे-पुराने चिथड़े; 
उनके छोटे-छोटे बच्चों के मुरमाए हुए मुखढ़े, चमड़े से ऊपर 
निकली हुई हड्डियाँ और उनकी बुरी से बुरी आदतें देखकर कोन 

ऐसा भारतीय हृदय है, जो पिघल कर पानी-पानी न हो जाता १ 
अब तक भुभे केवल सम्पत्ति-सम्पन्न भारतीयों और सभ्यताभिमानी 
योरोपियनों के ही रहन-सहन का कुछ परिचय था और जब में 
उनकी स्थिति से भारत के साधारण श्रेणी के भारतीयों की स्थिति 
की तुलना करता था; तब उन्हें अधिक सुखी ओर सम्रद्धिशाली 
पाता था। में भारत के निधन किसानों की दीन-स्थिति से भी 
५रिचित था और निस्सन्देह उनकी दरिद्रता बहुत बढ़ी हुई है; तो 
भी उनमें देश, वंश और आत्म-गौरव का रुयाल सवंथा लुप्त नहीं 
हो गया है । किन्तु आज इन भाइयों को देखकर, जो दरिद्गता, 
मलिनता और ,गुलामी के दलदल में फँसे हुए थे, मेरा रोम-रोम 
कॉप उठा । इस मनहूस जगह में न कोई सभ्य था और न शिक्षित । 
सबके सब क्रीस-दास थे उनकीं अधम अवस्था और वहाँ का 
गन्दा वायुमण्डल देखकर में सोचने लगा कि क्‍या यह नेदाल 
का नरक नहीं है ? क्या यह कुली-प्रथा गुलामी-प्रथा का रूपान्तर 
मात्र नहीं है ? क्‍या अज्गरेजी सभ्यता के लिए यह कलझ्ु की बात 
नहीं है क्या ब्रिटिश-साम्राज्य में त्रिटिश-भारतीयों का यह, दर्जा 
असश्म नही है ? बारकों में रहने वाले क्रीत-दास भारतीयों की बुरी 
दशा की बात सुनी तो थी, पर देखी नहीं थी। आज देख भी ली | 

हमारे आने की ख़बर पाते ही सब मजदूर इकट्टे हो गए। जो 
आता वही भुककर प्रणाम करता ओर एक ओर खड़ा हो जाता । 
हम भी तोखड़े ही थे। न वहां बैठने के लिए कुर्सियोँ थीं और न 
व्याख्यान देने के लिए मेज़ | इनकी ज़रूरत भी क्या थी ? पहले 

श्री० थम्बी नायडू ने तामिल में एक जोरदार स्पीच दी ।फिर में खड़ा 
हुआ, किन्तु मेरा हृदय तो दुःख, क्रोध, दया, करुणा और अनुताप 
से ऐसा भरा हुआ था कि मुममें कुछ बोलने की शक्ति ही नहीं रह 
गई थी । बड़ी हिम्मत बाँधकर खड़ा तो हुआ, पर बोलता क्या, 
अधीर होकर रोने लगा। खैर, वह मज़दूर-मण्डल मेरे मूक-भाषण 
का तात्पय समझ गया और अद्भद की तरह पैर रोपकर प्रतिज्ञा 
कर बैठा कि जब तक तीन पाउण्ड का टेक्स रद न हो जायगा, तब 
तक ऐसी नौकरी पर लानत है। ठीक उसी समय खान के मैनेजर 
साहब भी आ गए। बेचारे एक पॉब के पहु थे, पर बड़े शिष्ट 
सज्जन थे । उन्होंने हमारे आन्दोलन के प्रति सहानुभूति दिखाई 
ओर यह भी कहा--आप लोगों ने हमारी खान के मज़दूरों को 
हड़ताल में शामिल कर लिया, यह तो बड़ी अच्छी बात हुई; पर 
देखिए इसी प्रकार समस्त खानों का काम बन्द होना चाहिए। 
ऐसा न हो कि हमारी खान तो चोपट हो जाय और अन्य 
खान वाले गुलछरर उड़ाते रह जायेँ। हमने उत्तर में इतना ही 
कहा--इईश्वर की दया से आपको इच्छा अवश्य पूर्ण होगी । 

ता० १६ अक्टूबर के तीसरे पहर की गाड़ी से मि० केलनबेक 
साहब द्रबन से आए ओर दूसरे दिन जोहन्सबग चले जाने का 
उनका विचार था । इसलिए तुरन्त मजदूरों की सभा की गई और 
उनका भाषण कराया गया । रात को खा-पीकर मि० केलनबेक, 
श्री० नायडू और में कुछ जानकारों के साथ बेलज्लीच खान को रवाना 
हुए । हमारे पास न्यूकासिल से अलक्सप्रुट तक तीसरे दर्जे के टिकिट 

थे। मि० केलनबेक हमारे साथ ही बेठे । सन्देह यह था कि कही 
टिकिट-निरीक्षक उन्हें पहचानन लेकि यह योरोपियन है और दूसरी 
गाढ़ी में जाने के लिए मजबूर करे | अतएव केलनबेक साहब ने 
अपना आधा मुँह टोप से ढंक लिया । टिकिट की जाँच हो जाने पर 
शह्जा मिटी । यहाँ का दस्तूर तो यह है कि भूरे, पीले या काले 
मनुष्यों के साथ सफेद चमड़े वाले नहीं बैठ सकते; इससे उनकी 
सफ़ेदी पर स्याही पुत जाने की आशछ्ा रहती है | इसलिए उस 
डिब्बे में बेठे हुए हबशी एक 'मुलूँगू! को (गोरे साहबो को हबशी 
लोग इसी नाम से पुकारते हैं) अपने डिब्बे में देखकर आश्रय कर 
रहे थे। यह ध्यान रहे कि दक्षिण अफ्रिका में काले मनुष्यों 
से घृणा करना ही गोराह्न-धर्म का सब-प्रथम और स्वोपरि 
लक्षण है । 

खेर, रात के क्रीब १० बजे हम अलक्सप्रुट पहुँचे ओर 
वहाँ से गाड़ी छोड़कर बेलज्ञीच खान की पगडर्डी पकड़ी । कुछ दूर 
चलकर एक छोटी सी नदी पर पहुँचे ओर पार होने के लिए जूते 
उतारने और पतलून के पाँयचे उपर चढ़ाने लगे | नदी के उस पार 
से खान का क्षेत्र प्रारम्भ होता था। ठीक उसी समय एक मद्रासी 
भाई हॉफता-कॉपता और दौड़ता हुआ आया और बड़ा व्याकुलता से 
कहने लगाः-- 

धप्हाशयो ! आप लोग नदी पार आने का विचार छोड़ दें। 
आपके आने की ख़बर मैनेजर को मिल गई है ओर वह दल-बल 
सहित यहाँ पहुँचना ही चाहता है। में इसी खान का एक भारतीय 

सरदार हूँ, और अपनी जान जोखिम में डालकर आपको आगाह 
करने आया हूँ । बस, मेरा काम पूरा हो गया और अब में एक 
क्षण भी यहाँ नहीं ठहर सकता ।” इतना कहकर धन्यवाद की 
प्रतीक्षा किए बिना ही वह देवदूत अन्तहिंत हो गया। 

सचमुच कुछ ही मिनिटो के बाद मैनेजर महाशय अपने गोरे 
सहकारियों के साथ आ ही पहुँचे, ओर उन्होंने तड़पकर पूछा-- 
कहिए, महाशयो ! इस अन्धकारमयी रजनी में आपका शुभागमन 
कहाँ से, कैसे ओर क्योंकर हुआ ? 

केलनबेक साहब--मै दूरबन से आज ही आया हूँ ओर कल 
जोहन्सबर्ग चला जाने वाला हूँ | इस खान में हमारे बहुत से 
हिन्दुस्तानी भाई काम करते है, यह जानकर इस वक्त हम लोग 
न्यूकासिल से आए हैं । वहाँ से गाड़ी पर बैठकर और स्टेशन से 
पैदल चले आ रहे हैं और अपने भाइयों से मिलने का विचार 
रखते हैं । 

मैनेजर--में सब कुछ सममभता हूँ--दाई से पेट नहीं छिप 
सकता । तुमने न्यूकासिल में हड़ताल की जो आग लगाई है, उसी 
की चिनगारी यहाँ भी फेंकने का इरादा है, परन्तु यहाँ तुम्हारी 
दाल नहीं गल सकती । वास्तव में तुम लोग बड़े भाग्यशाली हो, जो 
नदी के उस पार ही रह गए। अगर कहीं खान के अहँते में 
दाखिल हो गए होते, तो आज हड़ताल का पूरा मज़ा चख लेते। 
देखते हो न यह हण्टर, इसीसे सड़ासड़ मार पड़ती और पीठ की 
खाल निकल आती | 

केलनबेक साहब--यह भय दिखाना व्यथ है। हण्टर की हमें 
पववाह नहीं, पर आज बहुत रात जा चुकी है, इसलिए हम लौट 
जाते हैं । कल में तो नहीं रूँगा, पर मेरे ये साथी आएँगे; फिर 
आप अपने हण्टर की ताक़त अच्छी तरह आजमा लीजिण्गा। 

मैनेजर--इस खान के मजदूर बहुत सुखी हैं और उन्हें यहाँ 
कोई तकलीफ नहीं है । अगर उन्हे ज़रा भी इशांरा मिल जाय, तो 
वही तुम्हारे भाई तुम्हारी अक्ु, दुरुख करने को तैयार हो 
जायेंगे । 

केलनबेक साहब--ख्रैर, कल इसकी भी परीक्षा हो जायगी। 

वहाँ से लौटकर हम लोग सबेरे न्यूकासिल पहुँचे। बिछोने 
पर ज़रा लोट-पोटकर उठे तो कया देखते हैं कि बेलब्लीच-खान के 
समस्त मज़दूर--अशित पुरुष, त्रस्त स्रियाँ और बिलखते हुए 
बच्चे--हमारे दरवाज़ पर खड़े हैं। यह है क्या? सत्य है या स्न 
है, या नेत्रों का बिकार है पर यह संशय देर तक टिक न सका 
ओर सत्य का स्वरूप सिद्ध हो गया। पूछने पर उन्होंने अपनी 
दुःखपूर्ण कहानी इस प्रकार सुनाईः-- 

“बेलड्डीच-खान में हम लोग लगभग ५०० मज़दूर काम करते 
हैं। जिनमे अधिकांश तीन पाउण्ड टक्स के शिकार हैं।इस 
अन्यायी कर से हमारे कष्टो की सीमा नहीं है, बार-बार .गुलामी 
की शर्तें लिखानी पड़ती है और ऐसा किए बिना कर से पिण्ड 
छूटना असम्भव है। काम में ज़रा सी चूक होने पर बूटों की मार 
और कोड़ों की फटकार पड़ती दै। जब हमें यह खबर मिली कि 

न्‍्यूकासिल में हड़ताल की शहनाई बज गई ओर हमारे अगुआ 
बेलड्रीच-खान की सीमा तक आ गए थे, किन्तु कम्पाउण्ड-मेनेजर 
की शरारत से बारक में नहीं आने पाए, तब तो बड़ा कोलाहल 
भचा ओर उस वक्त जो जिस हालत में था उसी रूप में उठ 
भागा। न किसी ने कपड़े बदले, न ओढ़ने-बिछोने की परवाह की 
ओर न माल-असबाब की चिन्ता । हुईं भगदढ़ | औरतें साथ 
हो लीं ओर बच्चे भी चले पीछे-पीछे । इस बात क्री सूचना पाते ही 
मैनेजर ने हबशियों को ललकारा । वे शैतान हमारे ऊपर शेर की 
तरह टूट पढ़े ओर लगे बेदर्दी से लाठियाँ चलाने। किसी की बाँह 
टूटी, किसी का गोड़ टूटा, किसी का मूँड़ फूटा ! उस शैतानी 
लीला का कया बयान करें ? हम पर तो सब कुछ बीता ही; पर 
हमारी द्लियोँ भी उन निदंयी राक्षसों के आक्रमण से न बच 
सकी । वे पिशाच ओरतों की कोटियाँ पकड़कर घसीटते, अद्ध॑नग्न- 
अवस्था में बुरी से घुरी बातें बकते और भयद्गुर से भयहूर 
त्रास दिखाते । मैनेजर भी बैठा हुआ नहीं था। वह भी मकंट की 
भाँति कूद-फाँद करता, स्त्रियों की दुरबस्था पर हँसता और 
हमें रोकने की चेष्टा करता । जब रोकने पर भी कोई न रुका, तब 
उसने हमारे ऊपर गोली दागी, जिससे एक अ्रभागा वहीं छटपटा 
कर सर गया । हम लोग यह सब सहते हुए भी वहाँ ठहरे नहीं, 
और पैदल चलकर आपकी शरण में आ पहुँचे हैं ।” 

आह ! यह समाचार क्या था--हृद्य पर बज्ञाघात था। मेरे 
मन में विद्रोह की आँधी चलने लगी और लम्बी साँस खींचकर 

मैं मूच्छो की दशा में पहुँच गया | हा भगवन्‌ ! यह कैसा भीषण 
अत्याचार ? कैसा वीभत्स दृश्य ? केसी करुण अवस्था १ भारत 
की बेटियों पर हबशियों का हमला |! इन मजदूरों के दिल किस 
धातु के बने हुए हैं, जो स्लियों की ुगंति अपनी आँखों देखकर भी 
खण्ड-खण्ड नहीं हा गए । अच्छा दोता, यदि इसका बदला चुकाते 
हुए सबके सब मर मिटते, और इस कथा को कहने के लिए 
जीवित न रह जाते। पर इसमें इनका दोष भी क्या ? .गुलामी 
के कीड़ों ने इनके मानवी-भावों को चाट लिया है । इतना ही कया 
कम है कि सब कुछ सहते हुए भी ये अपने प्रण से नहीं डिगे और 
स्वाधीनता के कण्डे के नीचे आ खड़े हुए। 

मैंने उनको धैये दिया और सममाया कि अत्याचार की 
अधिकता ही उसके अन्त होने का आशाम्रद सन्देश है। इन 
मज़दूरों में न विद्या का घमण्ड था, न स्वाथ की सनक ओर न 
कपट की चातुरी | सब सरल थे, द्रिद्र थे, अप थे और अज्ञानी 
थे । बोली बोरही थी, पर थी नम्नतापूर्ण । कितनी स्तियों की गोद 
में छोटे-छोटे बच्चे थे। इन खत्रियों में न बनावट थी और न 
सजावट | बाल बिखरे हुए थे। एकाघ चाँदी के गहने थे और कपड़े तो 
वही, जो भागने के समय उनके तन पर थे। प्राण से प्यारी अपनी 
सारी वस्तुएँ छोड़कर बे घर से निकल पड़ी थीं। कितना साहस, 
कितना त्याग, कितनी वीरता और कितना आत्मबल ! संसार के 
इतिहास में यह बेजोड़ थुद्ध था। एक ओर तो यूनियन-सरकार 
ओर उसके जात-बिरादर गोरे, और दूसरी ओर ग़रीब और गुलाम 

हिन्दुस्तानी ! एक को अपनी शक्ति, सत्ता ओर प्रभुता का मद ओर 
दूसरे को अपने आत्मबल के अतिरिक्त परमेश्वर का भरोसा ! 
एक के हाथ में तोप-तलवार, न्याय और दएड की बागडोर और 
दूसरे के हाथ में केवल सत्याग्रह का सहारा । इन्हीं बेमेल शक्तियों 
में सह्ृष शुरू हुआ । इस समाचार से मानयीन गोखले तिलमिला 
उठे और आपके मुँह से यह उद्गार निकले पड़े--जिन खांनो मे 
हड़ताल करने वाले भारतीयों के साथ ऐसी क्रूरता का व्यवहार 
किया जाता है, वह कोयले की खानें हैं, और अब जो कोयला 
वहाँ से भारत आएगा, वह हमारे देशवासियों की चाबुक लगी 
पीठ के रक्त से रँगा होगा। 

नाठक या खतरा १ 


वऋ/£6 ठक जमिस्टन के सत्याग्रह-प्रसक्ष में 'ट्रान्सवाल 

गे लीडर' की वह टिप्पणी पढ़ चुके हैं, जिसमें 
हमारे आन्दोलन को राजनीतिक-महत्व- 
शून्य, विनोदजनक और नाटक का तमाशा 
हि ४2८... कहकर हँसी उड़ाई गई है । पर आज एक 
सब अ 6 ए०#॥ ०... पखवारे के अन्दर क्या से क्या हो गया ! 
इस नाटक के रघ्न-मश्च पर ऐसे-ऐसे दृश्य दृष्टिगोचर होने लगे, 
जिससे गोरों की आँखें चोंधिया उठीं । । गुलामी की गन मरोड़ने 
के लिए यह कैसा नेत्र-रजक अभिनय है ? रेलवे की बारकों में 
ताले लग गए। दिन-रात धुआँ उगलने वाली खानें जनहीन, शोभा- 
हीन और श्रीद्वीन हो गई । होटलों में 'हुजूर हाजिर! कहने वाले 
बबर्ची और बोहरे नौ-दो-यारह हुए। अद्डरेज़ों के कपड़े धोनेवाले 
धोबी अपनी ,गुलामी का दाग धोने के लिए सत्याम्रह-सरोवर पर आ 

जुटे । अस्पतालों में गोरे-रोगियों की सेवा-सुभूषा करने वाले नौकर 
लम्बी सलामी दाग़कर चलते बने। यहाँ तक कि मैला उठाने वाले 
भज्जी भी निश्चित हो घर जा बैठे---अब उठाओ मैले का बतन सिर पर। 

बड़ी हलचल मची । लीडर ने जिसे नाटक कहकर दिल्लंगी 
जड़ाई थी, उसीको 'नेटाल विटनेस' ने खतरा ! ख़तरा !! कहकर 
रोना शुरू किया | उसने लिखा-- 

/न्ेटाल के भारतीय मजदूरों का सत्याग्रह में सम्मलित हो 
जाना अत्यन्त भयसूचक है। ट्रान्सवाल से निवोसित होकर 
कुछ स्री और पुरुष न्यूकासिल पहुँचे हैं और उन्होंने वहाँ हड़ताल 
की आग सुलगाई है। उनके कुछ अग्रनेता पकड़े भी गए थे, पर 
मैजिस्ट्रेट ने केवल जुमोना करके उन्हें छोड़ दिया। जब यह 
मामला समाप्त हो चुका, तब सत्याग्रही स्त्रियों ने पुलिस-अफसर 
का सामना किया | उन्‍होंने चुनोती दी कि हमें लोग क़ानूनों को 
भट्ढ करने वाली ओरोतें हैं । इसलिए हमें पकड़कर जेल भेज दो । 
किन्तु चतुर अफ़सर ने उनकी बातें न मानीं ओर बड़ी कठिनाई 
से अपना पिण्ड छुड़ाया । फ़्यर्ली कोलरी के मजदूर मैजिस्ट्रेट के 
सामने खड़े किए गए थे ओर मैजिस्ट्रेट ने उन्हें बहुत-कुछ ऊँच- 
नीच सममाया भी, पर वे काम पर लौटने को राज़ी न हुए, उलटा 
जेल जाने की इच्छा प्रकट की । अगले सप्ताह में इससे भी अधिक 
चित्ताकषक हलचल की आशज्ला है। इन आन्दोलनकारियों का 
विचार यह है कि नेटाल की समस्त खानों में हड़ताल की आग 
लगा दी जाय । विश्वास किया जाता है कि यह हड़ताल शीघ्र ही 

देश-व्यापी हो जायगी तथा गन्ने की कोठी ओर चाय के बगान भी 
इसके असर से नहीं बच सकेंगे | यदि सरकार ने इस आन्दोलन 
को दबाने के लिए शीघ्र ही उचित कार्यवाही न की, तो नेटाल के 
उद्योग-धन्धों की बड़ी भारी हानि होने की सम्भावना है। वास्तव में 
यह आन्दोलन बड़ा ही खतरनाक है और न्यूकासिल के मुसलमानों 
के सिवाय अन्य हिन्दुस्तानी इससे सहानुभूति रखते हैं। हिन्दुओ की 
भांति मुसलमानों में इसकी लगन 'नहीं है, क्‍योंकि अधिकांश 
मुसलमान दुकानदार हैं और राजनीति में भाग लेना नहीं चाहते । उन्हें 
भय है कि ऐसा करने पर कहीं उनकी दुकानकी सनद (लैसेन्स) न 
छीन जाय, जिसे वे जीवन से भी अधिक क्लीमती सममते हैं ।” 

न्यूकासिल-अस्पताल के व्यवस्थापकों ने आकर हमसे प्रार्थना 
की कि हिन्दुस्तानी नोकरों के हड़ताल कर देने से रोगियों को असीम 
कष्ट हो रहा है । इस पर हमें बड़ी दया आई । गोरों की ऋरताएँ 
हमारे मानवी भावों को नष्ट करने में सफल न हो सकी थीं, अतएव 
हमने अस्पताल के नोकरों को तुरन्त काम पर लौट जाने की ताकीद 
की । इस पर अन्य धन्धे वाले गोरे भी तशरीफ लाए और 
चिकनी-चुपड़ी बाते बघारने लगे, किन्तु उनको साफ जवाब मिल 
गया कि हिन्दुस्तानी नोकर काम पर वापिस नहीं जा सकते | एक 
साहब बोले--डेखो, ठुमारा गोव्नमेण्ट से टकरार है। ठुसको 
चाहिए, ठुस सरकार का बिरोड करो । हम लोग टुमारा क्‍या 
बिगारा १ हम ठुमारे भाई लोग को बहुट अच्छी टरह रखा है, 
फिर ठुम हमारी लुकशानी क्‍यों करटा है 

मैंने उत्तर दिया--जनाब ! आप ही की ,गुलामी करने के लिए 
सरकार ने इन मजदूरों को शर्तबन्धी में बाँधकर हिन्दुस्तान से मँगाया। 
मज़ा तो यह कि यदि वे शतेबन्धी की अवधि पूरी करके खतन्‍्त्र 
होना चाहें, तो उन्हे तीन पाउण्ड टेक्स भरना पढ़े; किन्तु अगर 
फिर वे आपके यहाँ शर्तबन्धी लिखा दें और जिन्दगी भर गुलामी 
के पट्टे लिखाते रहे, तो उनसे सरकार कभी भी टैक्स का तकाज़ा 
न करेगी । इसका मतलब ? कया सरकार और आपके सममभोते से 
ही इस दास्य प्रथा का पोषण नहीं हो रहा है ? 

ट्रान्सवाल की सत्याग्रही स्वियों ने फिर यहाँ बिना परवाने की 
फेरी फिरना शुरू किया। वे छोटे-बड़े सभी सरकारी अमलदारों के 
मकानों पर गश्त लगा आई, पर किसी ने चूँ तक न की। तब 
उन्होंने अदालत के अहाते में बैठकर अपना व्यापार शुरू किया 
ओर 'यह चाहिए, वह चाहिए! की पुकार से सभी का ध्यान 
आकर्षित कर लिया । मैंने पुलिस-सुपरिण्टेण्डेण्ट मेकडानल्ड साहब 
से कहा कि आप इन स्लियों को पकड़ते क्‍यों नहीं ? इनके पास 
फेरी के लैसेन्स नही हैं और इससे क्लानून की मर्यादा नष्ट हो रही 
है। उन्होने हँसकर जवाब दिया--इन स्त्रियों के लिए जेल में 
जगह नहीं है । 

लाजरस-परिवार की काय-दक्षता के विषय में में कुछ लिख 
चुका हूँ, पर अब उनके कष्टपूर्ण कार्यों का क्षेत्र ओर भी विस्तृत 
हो गया। 

व्यों-ज्यों हड़तालियों की संख्या बढ़ने लगी, त्यों-त्यों उनकी 

कठिनाइयों में भी वृद्धि होती गई। सेकड़ों मनुष्यों के खान-पान 
का इन्तज़ाम करना कोई आसान काम नहीं था। धधकती हुई 
फोयले की आग पर बड़े-बढ़े हण्डे चढ़ाए जाते, पृष्पफ्ल चावल 
रींधा जाता या मकई की लपसी पकाई जाती, पर चूल्हे से उतरते 
ही सब ग़ायब ! एक दिन लाजरस महाशय ने लपसी पकाई । 
ज्यों ही वह पककर तैयार हुई, त्योंही हड़तालियों का जत्था उस पर 
टूट पड़ा | धक्का लगने पर चमचे की लपसी लाजरस के शरीर पर 
गिर पड़ी ओर कई जगह छाले पड़ गए । जब समय पर बच्चों को 
भोजन देना कठिन होने लगा, तब भ्री० नायडू ओर मैने बोरे लेकर 
दुकानदारों के दरवाजों पर धरना देना शुरू किया। उनसे डबल- 
रोटियॉँ माँगकर लाते और औरत-बच्चों को नाश्ता-पानी करा 
देते। इस भिन्तावृत्ति में भी कितनी जीवनमप्रद शक्ति थी; कितना 
सन्तोष था; कितना अनुराग था और कितनी मृदुलता थी; इसका 
पता तब लगता, जब नन्‍हे-नन्हे बच्चे उसकी साथकता सिद्ध करने 
के लिए ठुम्नुक-ठुम्रुक कर चलते ओर हँस-हँसकर गिर पड़ते । माना 
कि वे ग़रीबों के बच्चे थे, पर क्या परमात्मा ओर प्रकृति ने उन्हें 
अपनी विभूत्तियों से वश्चित कर रक्खा था १ कदापि नहीं । उनका 
यह सृदु-हास्य ओर उनकी वह स्नेह-जनित सिसकियाँ उसीको 
शायद्‌ प्रभावित नहीं कर सकतीं, जो वास्तव में दयाहीन, भावहीन 
ओर हृदयहीन हो। .' 


“४७४७७ ३8/००८ 





सरकारी कोपाग्ि में सत्याग्रही आहुतियाँ 
४ ५0८ ब हमारा कास इतना बढ़ गया कि न दिन में 
। २७७६ चैन और न रात को नींद, तब महात्मा जी 
जी... को तार दिया गया किया तो वे स्वयं आएँ 
ज॑ ४ अथवा किसी अन्य अनुभवी सज्जन को 
2७2 भेजें । महात्मा जी के अनुरोध से १८ 
* छक्टूबर को पोलक साहब न्यूकासिल पहुँचे । 
आज के महुल-प्रभात में पोलक साहब का मुखारविन्द ऐसा 
खिला हुआ था कि उसपर कविता की कमनीयता बलि होती थी। 
उन्होंने आते ही मुझे बधाई दी ओर यह भी ताक़ीद की कि मुमे 
अब बन्दीघर में बसने के लिए उद्योग करने की आवश्यकता नहीं है, 
किन्तु हड़ताल का विस्तार ओर हड़तालियों को नियम और संयम 
में रखने का काये उससे अधिक महत्वपूर है । 
मैंने 'बहुत अच्छा” कहकर उनकी आज्ञा को शीश पर 
चढ़ाया ओर उन्हीं के साथ जल-पान करके शहर की ओर रवाना 

हुआ। राह भें पुलिसाध्यज्ञ मेकडानल्ड साहब मिले । उनका 
'वुलडॉंग! सा चेहरा क्रोध से लाल हो गया था ओर भृक्कुटियाँ 
तनी हुई थीं । तड़पकर बोले--तुम्हारा नाम क्या है ! 

नाम बतलाने पर फिर भीम-गजना हुई--तुम्हारी ही खोज मे 
निकला हूँ और तुम्हे गिरफ्तार करता हूँ। सेरे साथ शिवश्रसाद 
भी थे। मेंने कहा कि इनको भी पकड़ लीजिए, यह भी मेरे 
एक साथी हैं। इस पर शिवप्रसाद पकड़ लिए गए । थाने पर 
पहुँचकर मेकडानल्ड ने पूछा--अच्छा, अब बोलो, क्या इरादा है ९ 
मैने उत्तर मे निवेदन किया कि यदि आप मेरे ऊपर आज ही 
मामला चला सकें, तो मे आपका बड़ा उपकार सानूँगा । 

शनिवार का दिन था, दोपहर हो गया था, अदालत उठ 
चुकी थी और मैजिस्ट्रेट साहब घर चले गए थे, किन्तु पुलिस- 
अध्यक्ष के विशेष आग्रह से मेजिस्ट्रेट पुनः इजलास पर आ बैठे 
ओर खुली अदालत मे मामले की कार्यवाही शुरू हुईं | पहली बात 
तो यह हुईं कि अभियुक्त के कटघरे मे पहुँचते ही मैजिस्ट्रेट साहब 
ने मुकको इजाजत दी-- टोपी उतार दो । 

में-क्यों १ टोपी क्‍यों उतारूँ ? इस आज्ञा का आशय ९ 

मैजिस्ट्रेट--तुम हिन्दू हो या मुसलमान ९ 

मैं--में एक हिन्दू हूँ । 

मैजिस्ट्रर--सुनो, मुसलमानों को टोपी पहिनकर कचहरी में 
आने का हक है, पर हिन्दुओं को नहीं । इसलिए मेरी बात भानो 
ओर टोपी उतार लो। 

मैं--यह मेरी देशी टोपी है और इसे पहिने हुए मे अनेक 
अदालतों में जा चुका हूँ, पर आज से पहले ऐसी विचित्र बात 
कभी सुनने में नही आई । 

मैजिस्ट्रेट--खेर, मे हुक्म देता हूँ कि टोपी उतार लो । 

मै--इस अनुचित आज्ञा को में नहीं मानता और साफ कहता 
हुँ कि टोपी नही उतारूँगा । 

इस वाद-विवाद भे इतनी ही कुशल हुईं कि पुलिस वालों ने 
बल-प्रयोग करना उचित नहीं समझा ओर मेरी टोपी सिर पर रह 
गई । तद्नन्तर मांमले की सुनवाई शुरू हुई। मैने अपने संक्षिप्त 
बयान में कहा कि माननीय गोखले को वचन देकर भी यूनियन का 
मन्त्रि-मण्डल उससे मुकर गया, इसलिए हमने यह आन्दोलन 
प्रारम्भ किया है और जब तक तीन पाउण्ड वाला कर रद न हो 
जायगा, तब तक हम इस आन्दोलन से एक इच्च भी पीछे नही 
हटेंगे । इसके बाद पुलिस वालों की गवाहियों हुई । उन्होने उन्ही 
सब घटनाओ का विस्तारपृवेक बन किया, जो न्यूकासिल में उन 
दिनो घट रही थीं, अथोत्‌ इनके उद्योग से शहर में हड़ताल हो गई 
है। सैकड़ों आदसी बेकार हो गए हैं। दो दिन से शहर का पाखाना 
नहीं उठा-भट्लियों ने भी हड़ताल बोल दी है इत्यादि । 

सब कुछ सुनकर मैजिस्ट्रेट साहब न अपना अलिखित फ़ेसला 
सुनाया, जो दुष्कल्पनाओं, विषाक्त भावों और धमकियों से भरा 
हुआ था। आपने फ़माया-तुमने सरकार के साथ विद्रोह, 
गोरे नागरिको के साथ शत्रुता और हिन्दुस्तानी मजदूरों के साथ 

विश्वासघात किया है। तुम सरकार का विरोध करने निकले थे, 
पर अब इस हड़ताल से तुम्हारे विरोध की धारा दूसरी ओर बहने 
लगी है। तुम्हारा वत्तमान तरीक़ा नेतिक दृष्टि से पापपूरे, घुणित 
ओर भयावह है । तुम्हारे बहकावे में आकर कितने ग़रीब. 
आदमियो ने काम-धन्धा छोड़ दिया है ओर आवारे की तरह 
न्‍्यूकासिल की सड़को पर भटकते फिरते हैं--उनके बाल-बच्चे दाने- 
दाने को तरसते हैं। क्‍या यही तुम्हारा धमे है ? इस अक्षम्य अपराध 
के लिए तुम्हें भारी से भारी दरुड देना चाहिए, किन्तु में दयापूर्वक 
पॉच पाउण्ड जुमोना या तीन मास कड़ी क्ेद का दण्ड देता हूँ । 

मैने ग्राथना की-न्यायनिधे | इस समय दया को अपने 
पास ही रहने दीजिए--मेरे प्रति उसका अपव्यय करने की 
आवश्यकता नहीं है और कृपाकर कठोर से कठोर दण्ड देकर 
क़ानून की रक्षा कीजिए । मेरा सिद्धान्त जुसोना भरकर छूटने की 
अपेक्षा कारगृह मे कष्ट उठाने की ही मुझे आज्ञा देता है। 

पुलिस ने मुकको और शिवप्रसाद को वहाँ से ज्यों ही हटाया, 
त्यों ही गुलाबदास ओर रघुवर भी आ पहुँचे। उन्होंने पुलिसाध्यक्त 
से अपनी गिरफ्तारी के लिए प्राथता की और हषे की बात 
है कि उनकी प्राथना स्वीकृत हो गई; किन्तु आज ही मामला चलाने 
से इन्कार करके इनको हाजत में भेज दिया गया। मैजिस्ट्रेट 
साहब इजलास छोड़कर चले गए । कचहरी से बाहर निकलते ही 
पोलक साहब और भरी० थम्बी नायडू मिले और उन्होंने मेरी 
सफलता पर बधाई दी । 

शिवप्रसाद और मैं न्‍्यूकासिल की जेल में लाए गए। इस 
जेल का कुछ परिचय दिया जा चुका है। हमारा नाम-घाम ओर 
पता-ठिकाना लिखा गया और दस उंगलियों की छाप ली गई । 
कपड़े बदलकर क्रैद के कपड़े पहिनाए गए। जॉधिया, कुतों और 
कोट मिला, टोपी मिली लखनवीं | बहुत खोजने पर मेरे पॉव 
के योग्य जूते मिले। इस पोशाक से मेरा वेश बदल गया और में 
पूरा क्ैदी बन गया। जेल में एक रात में खठमलो से सताया जा 
चुका था, इसलिए मैंने जेलर से क्रयोंद की कि कोठरियों में 
खटमलों का अखण्ड साम्राज्य है, अतएव रात को मुमे बड़ा कष्ट 
होगा | 

जेलर--मैंने मेरीत्सबर्ग से खटमल-विनाशिनी औषधि मेँगवाई 
है और यह शिकायत शीघ्र ही दूर कर दी जायगी । 

मैं--तब तक कया मुझे खठमलों से अपना रक्त चुसवाना 
होगा ९ 

जेलर--नहीं जी, में आपकी कोठरी खूब सोफ करवा देता 
हूँ । आपको कोई तकल्लीफ न होने पाएगी । 

में--यह्‌ तो ठीक है, पर अन्य क्रैदियों के लिए आप क्‍या 
इन्तज़ाम करेंगे १ जेल के क्ायदे के अनुसार एक भी खटमल मिलने 
पर जेलर को इत्तिला देना चाहिए और इस शिकायत को तत्काल दूर 

. करना जेलर का अनिवार्य कत्तव्य है। यहाँ तो असंख्य खटमलों 
' की प्राणघातक प्रभुता है, उसपर आप वज्ञ-ह॒ृदय बनकर, निम्चिन्त 
बैठे हुए हैं । यदि आपका कत्त॑व्य विस्मृति के अन्धकार में डूब 
१७ 


॥।॒ 

गया है, तो मुझे जेल के डाइरेक्टर को पत्र लिखने की शाज्ञा 
दीजिए। 

जेलर--अजी, तुम मुझे इतना तज्ञ क्यों करते हो ? में कल- 
परसों तक तुम्हें किसी दूसरी जेल में भेज दूँगा । 

शनिवार होने के कारण आज दिन-दहुपहरिया क़ैदियों को काम से 
छुट्टी मिल गई थी और वे अपनी-अपनी कोठरियों में आराम कर 
रहे थे। मुके देखकर उनके हृदय में प्रेम की पवित्र सरिता उमड़ 
पड़ी और वे कहने लगे कि आपके आने से हम लोगों का उत्साह 
दूना हो गया। कहने की आवश्यकता नहीं कि उनमें अधिकांश 
कैदी थे, जो हड़ताल करने के अपराध में दरड पाए हुए थे। मेंने 
कहा--भाइयो ! तुम्हें यहाँ भेजकर में भला बाहर कैसे रह सकता ? 
अब तक विवशता यह थी कि मुझे यहाँ आने का सोभाग्य ही 
नहीं मिलता था। आज अवसर पाते ही में तुमसे आ मिला । पर 
देखना जवानो ! यहाँ के कष्टों से घबड़ाकर माता का दूध मत 
लजाना | सब कुछ सहते हुए भी अपने प्रण पर अटल रहना, ओर 
उस दिन को लाने में सहायक होना, जिस दिन कि चारों दिशाएँ 
तुम्हारे जय-जयकार से गूज उठे । 

हमें भी नियमासुसार क्रैद की एक कोठरी में बन्द कर दिया 
गया | कोठरी बहुत गन्दी थी, उसमें ऐसी बदबू आ रही थी कि 
प्रभु की पनाह । एक छोटी सी खिड़की से क्षीण प्रकाश और शुद्ध 
वायु आने की गुआ्जायश थी । शाम के वक्त सब क्लेदियों को मकर 
की लपसी के साथ डबल रोदी भी मिल्री | लेकिन मुझको केवल 

लपसी ही दी गई । पूछने पर मालूम हुआ कि में बहुत विल्मम्ब से 
आया, इसलिए मुमे रोटी नहीं मिल सकती | मेने लपसी लेने से 
इन्कार कियां और उस रात को उपवास ही करना उचित समझा । 
अगला दिन रविवार होने के कारण उसी गन्दी कोठरी में दिनभर 
सड़ना पढ़ा | मुझे यह अनुभव हो गया कि सेवा-मा्ग के पथिकों 
को कष्ट के कोंटे बहुत तद्ग किया करते हैं, और कभी-कभी अटल 
बतधारियों के मानस-मयह्ड पर भी दुश्विन्ताओं ओर दुष्कल्पनाओं 
का ग्रहण लग जाता है, किन्तु इस अप्नि-परीक्षा में उत्तीर्ण हो जाने 
पर मनुष्य सच्चा सोना बनकर अपने उज्ज्वल आलोक से संसार 
को आलोकित करने लगता है 

सोमवार को सब फ़ेदी क़तारबन्द खड़े किए गए। सबकी 
तलाशी हुई । मेरी जेब से भगवद्‌गीता निकल आई। गीता क्या थी, 
मानो कोई भयद्भुर हथियार था । वाडर ने मुझे पकड़कर जेलर के 
सामने पेश किया । जेलर को सममाने पर मुझे! गीता रखने की 
इजाजत मिल गई । इसके बाद क़रेदियों को मिन्न-मिन्न कामों पर 
भेजा गया । मुझे जेलर की फुलवारी में काम मिला । निगरानी के 
लिए एक हबशी सिपाही नियुक्त हुआ | उस दिन शहर के बहुतेरे 
नर-नारी उस राह से गुजरने लगे । निकट आकर बातचीत 
करने की स्वतन्त्रता तो थी नही, अतएव वे दूर ही से मेरी ओर 
निहारते और आशीवोद देकर लौट जाते। कई स्रियों को आँसू 
पोंछते हुए देखकर मुझे; बड़ा आंभ्र्य हुआ, क्योकि उन देवियों 


० अल सह 


से मेरी केवल चन्द्‌ दिन कौ जान-पहचान थी। मैंने देखा, पविच्न 

प्रेम कितना उज्ज्वल, कितना अलौकिक, कितना उदार और कितना 
हृदय-स्पर्शी होता है। उसके निकट अविचार, विकार, मलिनता, 
भीरुता, निष्ठरता और स्वाथ्थ-बुद्धि का निवोह कहाँ १ मैंने मस्तक 
मुकाकर प्रेम-देवता के चरणों पर श्रद्धाजलि चढ़ाई। 

दिन कटा--सॉम हुई । काम से छुट्टी मिली । जेल में वापिस 
आए। कुछ खान-पान हुआ। अभी ज़रा आराम भी करने नहीं पाए 
थे कि सबको इकट्ठा होने फा हुक्म हुआ । पंक्ति-बद्ध खड़े होने पर 
हाथों में हथकड़ियाँ डाल दी गई' । अपने साबिक़ कपड़ों के थेल्ले 
टाँगने पड़े ओर स्टेशन को 'किक साच! ( (१ण८८ ए्रधा८) ) करना 
पड़ा । पैरों की थपथपाहट और हथकड़ियों की मद्भार पर मधुर 
राग-रागिनियों को ईष्यो होती थी। खैर, स्टेशन पहुँचकर हम लोग 
एक ओर खड़े किए गए । ठीक इसी वक्त पोलक साहब आ मिले 
ओर बोले--घबड़ाना मत ! श्रीमती भवानीदयाल और बच्चा 
कुशलपूबक है। मेंने मज्ञाक् से कहा--में तब तक कुशल नहीं 
सममता, जब तक कि वे भी जेल में न पहुँच जायेँ । इस पर पोल्क 
साहब मुस्कराकर हट गए । गाड़ी आने पर हमें एक ही डिब्बे में 
टूसकर ताला लगा दिया गया । पहरेदार भी साथ ही बैठे । यदि 
खिड़की से हवा आने की सुविधा ओर रात की शीतलता न होती, 
तो कलकेता की मन-गढ़न्त काल-कोठरी का यहाँ सच्चा रूप प्रकट 
हो जाता प्रातः हमारी गाड़ी मेरीत्सबर्ग पहुँच गई । 

जिस दिन हम लोग मेरीत्सबर्ग पहुँचे, उसी दिन (२१अक्टूबर 
को ) हमारे दल की ग्यारह स्लियाँ भी गिरफ्तार हो गई'। इस 

समय तक हड़ताल की आग डेनहोसर, डण्डी, ग्लक्लो और 
लेडिस्मीथ तक पहुँच चुकी थी, और लगभग ढाई हजार मलुष्य 
हड़ताल में शामिल हो चुके थे। सरकार की कोपाभ्ि प्रदीप्त हो उठी 
ओर जिन ख्ियों को .फ्री स्टेट, टान्सवाल और नेटाल की सीमाओं 
में बेक़ानूनी श्रवेश पर भी रोक-टोक नहीं की गई और बिना 
लैसेन्स के फेरी करने पर भी क्वानून को कुछ समय के लिए 
ताक़ पर रख दिया गया था, अन्त में विवश होकर उन स्त्रियों को 
पकड़ना ही पड़ा | इनकी गिरफ्तारी विजय का आशाजनऊ पेग्राम 
थी। 

इन ग्यारह स्त्रियों को न्यूकासिल के मैजिस्ट्रेट के सामने 
उपस्थित किया गया। पोलक साहब भी अदालत आ पहुँचे । 
पाठक ! क्‍या आप यह जानना चाहते हैं कि इन महिलाओ पर 
क्या दोषारोपण किया गया ! स्लियों की मान-रक्षा सब धर्मों का 
प्रधान अज्ञ"ओर समस्त क्वानूनी भ्न्थों का अग्र-पृष्ठ है ओर अद्जरेज़ 
लोग इस पर यथेष्ट घमए्ड भी करते हैं, किन्तु न्यूकासिल के 
अद्भरेज अधिकारियों ने इस विश्वानुमोदित सभ्यता को समाधि 
में सुलाकर अपनी नीचता के नम्न-रूप से सबको दड्ढ कर दिया। 
इन देश-भक्त नारियो पर दोषारोपण हुआ--देकार और शकदार 
आचार ([06, 08074७]ए ० 8एश्श/ट००६ 9९780॥5 ) । 

धिक है क्रोध तुझे ! तेरा उन्‍्मत्त खरूप कितना वीभत्स है, 
कितना अहड्लार ओर दर्पपूर्ण है ? न तुममें संयम है, न नियम 
'का पतिबन्ध; न पाप का भय और न परिताप की चिन्ता । तू 

जिसके सिर पर सवार होता है, उसे निरा पागल ही बनाकर छोड़ता 
है। यदि ऐसा न होता तो कहाँ वे नारी-गगन के उज्ज्वल तारे, 
त्याग की साज्ञात्‌ साधनाएँ ओर वीर-रस की सजीव प्रतिमाएँ 
ओर कहाँ उन पर लगाई हुई ये लम्पटतापूर्ण निल॑ज्ज लाब्छुनाएँ | 
सच पूछिए तो देवियों को इसकी पवोह भी क्या थी, जबकि वे 
सत्य के सिंहासन पर शोभायमान थीं, साहस सामने करबद्ध 
खड़ा था, त्याग चँँवर हिलाता था, सेवा के वरदायी हाथ सिर पर 
थे; ओर कृष्ण के गीता-गान की, मुहम्मद की मस्त तान की और 
इसा के पवित्र बलिदान की कथाएँ उनके कानों में झूँज रही थीं। 

इन स्त्रियों ने मैजिस्ट्रेर के सामने बयान देते हुए कहा कि जब 
तक तीन पाउण्ड कर रद करने की उद्धोषणा न हो जाय, तब तक 
मजदूरों को हड़ताल पर दृढ़ रहने के लिए हम बराबर उत्तेजित 
ओर उत्साहित करती रहेंगी। मैजिस्ट्रेट साहब के क्रोध की ग्रज्ज्वलित 
अप्नि-शिखा में देवियों का यह्‌ वक्तव्य घृताहुति का काम कर 
गया । उन्हें न कानून का, न शिक्षचार का और न अपनी पद्‌- 
मयोदा का भान रहा। उनके लोचन-युगल लाल-लाल हो गए; 
नासिका से उष्ण निःध्ास निकलने लगा और ललाट पर भीषण 
रोष की रेखाएँ कलकने लगीं। न्‍्यायासन को कलझ्डलित करने वाला 
यह अह्वरेज़ मैजिस्ट्रेट प्रत्येक महिला को तीन-तीन मास कठिन 
कारागार का दण्ड सुनाते हुए अपनी जबान को क्रांबू में न रख सका 
ओर निलेज्ज भाड़ की तरह बोल बैठा--सुझे आशा है कि 
तुम्दारे कहने से हड़ताल करने वाले मजदूर फिर लौटकर आएंगे 

और तुम्हारे ऊपर बदला चुका देंगे। इस अपमानजनक और 
लज्ञापूर्ण टीका की व्याख्या करने की '्मावश्यकता नहीं। पाठक 
मैजिस्ट्रेट का मनोगत भाव समझ गए होंगे। यहाँ इतना ही कहना 
काफी है कि इस नीचतापूर्ण उद्गार से भारतीयों में बढ़ा क्रोध, 
उत्तेजना और असन्तोष फेला। उसी दिन एक विराद्‌ सभा में इस 
नीच न्यायाधीश के अनगल अपशब्द का तीत्र प्रतिवाद किया गया, 
ओर इसकी सूचना न्‍्याय-सचिव (7४८7 ० )9४7८०) को दी 
गई । अन्ततः देवियों ने मज्जलमय भगवान्‌ का नाम लेकर बन्दी- 
घर में प्रवेश किया । 

सरकार जिसे अपमानित ओर तिरस््कृत करती है, जनता 
उसी को सम्मानित और पुरस्कृत करना अपन कत्तेव्य समझती 
है । इसमें चाहे कुछ भेद हो, पर है यह सनातन विधान ! जिन 
स्त्रियों को सरकार ने लाब्छित करने की चेष्टा की, उन्हीं की इगण्डियन 
ओपिनियन! ने अपने 'शाबाश ओरतो' शीषक अग्र-लेख में भूरि- 
भूरि प्रशंसा की और दक्षिण अफ्रिका, इज्वलेएड और भारतवर्ष 
के सभी मुख्य-मुख्य अखबारों में इस नारी-मसएडल का चित्र 
प्रकाशित हुआ । 





५ हा! बहहिडकाहनरा/ााााालाम भधथ व ६ ६ ॥हह हा 
(७७॥॥५ परिच्छेद | 
मी] पति | 

बन्दी-जीवन और अनशन-ब्रत 

म लोग स्टेशन से फ़रोजी ढक्ग से 'माच 
करते हुए मेरीत्सबग की जेल में पहुँचे । 

सच पूछो तो यहीं से मेरा सच्चा बन्दी- 
जीवन प्रारम्भ हुआ। चीफ वाडर ने मेरे 
पास से गीता छीन ली और डपटकर 
कहा--तुम्हारे जेसे आन्दोलनकारियों 
के लिए यह गीता-पाठ का नहीं, भ्रत्युत 
अपने कर्मों का फल भोगने का स्थान है । कपढ़े-लत्ते बदले गए, 
नाम-घाम की फिर दुहरौनी हुई, सिर के बाल मूँढ़े गए और 
मूँछ पर भी कतरनी फिर गईं। अब चलो स्नान-गृह में, कपड़े 
उतारो और नप्न स्नान करो । यहाँ लज्जा ओर सझ्लोच का बाँध 
दृट गया ओर जेल का योग-क्षेम पूरा करना पड़ा । दूसरे दिन हम 
हाड लेबर-याड” ( [970 ]-9०ण-/थाएे ) में काम करने गए। 
नाम तो था 'कठोर काम का अहाता” पर वास्तव में काम बहुत 

साधारण था । एक सप्ताह के बाद पत्थर फोड़ने का सख्त 
काम मिला | 

मैं प्रातः तीन बजे निद्रा को बिदा कर देता और इश्वर का 
ध्यान लगाता । ५ बजे जेल का पहला घण्टा बजने पर अपना 
बिस्तर चौतह कर तैयार हो जाता । जब कोठरी का दरबाज्ञा 
ख़ुलता, तब मल-मूत्र का बतेन उठाकर पाख़ाने में फेंक आता। 
वहाँ से स्नान-गृह में जाकर हाथ-मुँह थोता और पाकशाला से 
कलेवा लेकर कोठरी में वापिस आ जातो | ६ बजे दूसरा घण्टा 
बजने पर कोठरी से निकलकर बाहर खड़ा हो जाता। जेल का 
गवर्नर आकर दर्शन देता ओर इसके बाद अपने काम पर 
चला जाता | ठीक ७ बजे काम शुरू हो जाता। १२ बजे छुट्टी 
होती, तलाशी के बाद भोजन मिलता, एक बजे फिर काम पर 
हाजिर । ५ बजे छुट्टी के बाद फिर नज्ञामोरी, स्नानागार में नप्न- 
स्नान ओर भोजन लेकर कोठरी में प्रवेश | भोजनानन्तर कुछ 
समय तक देश-काल ओर धम की चर्चा । अन्त मे निद्रा महारानी 
की गोद में विश्राम | यही मेरी दिनचया थी । 

भारतीय क़रेदियों को प्रातः कलेवा के लिए ८ आउन्स मकई का 
नमकीन हलवा (फ़ारीज), हुपहरिया को ८ आउन्स भात, ७ आउन्स 
बिन्स की दाल और २ आउन्स तरकारी, शाम को ६ आउन्स डबल 
रोटी और २ आउन्स सकई की लपसी ( पू-पू ) देने की व्यवस्था 
है। फ़ारीज और पू-पू खासकर हबशियों का खाना है। छः मास 
या उससे अधिक की सज़ा पाए हुए कैदियों को सप्ताह में तीन 

बार एक-एक आउन्स घी ओर शाम को पू-पू के बदले थोड़ी सी 
काफी मिलती है। रविवार को ४ आउन्स सांस देने का नियम हे, 
किन्तु जो निरानिषहारी हैं, उन्हें मसाला डालकर पकाई हुई 
८ आउन्स बिन्स की दाल मिल जाती है। हबशिय्ों और भारतीयों 
के भोजन में यददी अन्तर है कि दोपहर को दाल-भात-तरकारी की 
जगह हबशियो को उबाले हुए मकर के दाने पर सनन्‍्तोष करना 
पड़ता है। गोरे क्रेदियों का भोजन इससे नितान्त भिन्न है। 
उन्हें रोज़ाना डबल रोटी, मांस, शोरवा, शाक इत्यादि अप- 
द-डेट भोजन दिया जाता है। जेल के गवर्नर से पूछने पर 
मालूम हुआ कि भारतीय .केदियों के भोजन का ढक्ल निम्।ित 
करने में भारत-सरकार से भी सम्मति ली गई है। नहीं 
कह सकता कि इस कथन में कहाँ तक सत्यता है, किन्तु यदि इसमें 
कुछ भी सत्यांश हो, तो यह अवश्य आश्रयजनक बात है कि भारत- 
सरकार ने भारतीय कैदियों के लिए हबशियों का भोजन फारीज 
ओर पू-पू केसे और क्यो स्वीकार किया | 

भारतीय क्रैदियों के पहिनने के लिए जाँघिया, कुतों, कोट ओर 
जोड़ा जूता मिलता है, और गॉँधी-टोपी के अबुरूप ठोपी । गर्मी 
में दो और जाड़े के मौसम में तीन कम्बल मिलते हैं। वषो-ऋतु में 
बाहर काम करने वाले क्रैदियो को ओवर-कोट भी मिल जाता है । 
किसी-किसी जेल में काठ का तख््ता या चटाई और बलिश्त भी 
' मिलता है। लम्बी मियाद के क्रेदी को जाँघिया की जगह पतलन 
दिया जाता है। अच्छे आचरण के कैदी के कोट पर 'जी० सी०' 

साधारण क्रैदियों की जेब में क़रैद का टिकिट पड़ा रहता है, जिसपर 
क़ैदी का नाम, उसका अपराध और दएड की अवधि अज्लित रहती 
है। गोरे क्रेदियों को सोने के लिए खाट, गद्दा, कम्बल ओर चादर 
तथा पहिनने के लिए कोट, कमीज, पैन्ट, हैट, बूट और सोजे 
मिलते हैं । श्वेत और श्याम में अन्तर होना ही चाहिए । 
मेरीत्सबग के बन्दीघर में हमारे लिए सबसे बड़ी सुविधा 
यह थी कि हमारी पार्टी कोठरियों के अन्दर नहीं की गई थी । 
बन्दीघर के दुमज्जिले पर दोनो ओर कोठरियाँ थी और बीच में 
खुला हुआ रास्ता | कोठरियों में हबशी क्रैदी बन्द किए जाते थे 
ओर रास्ते पर हमारे दल के तीस मनुष्यों का डेरा था। पाठक 
यह न समम लें कि हमारे साथ कोई रियायत की गई थी। असली 
बात तो यह है कि जेल में कोठरियों की कमी थी, इसीलिए हमें रास्ते 
पर ठहृरा दिया गया था। पर इसे हम अपना परम सौभाग्य ही 
सममते थे। बड़ा आनन्द आता, सब लोग इकट्ठे रहते, नाना प्रकार 
की बातें होती । कोई हँसता, कोई मज़ाक करता, कोई गाता, कोई 
गप्पें लड़ाता । कभी-कभी जब किसी विषय पर लोग उत्तेजित हो 
कर स्पीच माड़ने लगते, तब तो बड़ा शोर-गुल मच जाता। अचानक 
गवनर साहब आ धमकते और जैसे स्कूल के बच्चों को डरबाने के 
लिए मास्टर लोग मेज पर छड़ी पटपटाते हैं, वैसे ही गवनर साहब 
भी अपनी छुड़ी पटपटा कर पूछते-इतना हल्ला-गुल्ला क्यों ९ 
उस समय इतनी निसतव्धता छा जाती, मानो सब्रके सब सुषुप्त 

अवस्था में पड़े हुए हैं, किन्तु गवनेर के कूंच करते ही फिर हँसी 
की वही लहर, बातों की वही बहार ओर गाने की वही रागिनी | 
खूब चहल-पहल रहता। 

पहले तो मुझे फारीज और पू-पू खाने में बड़ी दिक्कत होती 
थी, लेकिन धीरे-धीरे आदत पड़ जाने पर थोड़ा-थोड़ा खाने लगा | 
खाता क्या था, भूख के मारे टंस-ठासकर गल्ले के नीचे उतार लेता 
था | हमने जेल के गवनेर से कई बार घी के लिए याचना की, 
क्योंकि हमे जो भोजन मिलता, उसमें माँड़ी ( 5००7५ ) के 
सिवाय चिकनाई का कुछ भी अंश नहीं होता था । किन्तु बार-बार 
यही उत्तर मिलता गया कि तीन मास के क्रेदियो को घी नहीं 
दिया जा सकता। जब हमने देखा कि याचना-प्राथना सब व्यथ 
है, तब अनशन-ब्रत धारण करने का विचार किया गया । 

तारीख १० नवम्बर सोमवार को हम लोग ४० क़ीदियों ने इस 
प्रतिज्ञा पर अनशन-ब्रत प्रारम्भ किया कि जब तक घी न मिलेगा, 
अन्न प्रहण न करेंगे । गवनेर ने आकर उपवास का कारण पूछा 
ओर बतलाने पर कहा--चाहे जो कुछ हो, पर घी नहीं मिल 
सकता। आज हमें पत्थर तोड़ने के काम पर जोता गया और 
वाडर को तक़ीद कर दी गई कि हमसे खूब सख्त काम लिया 
जाय । दोपहर को भोजन लेने से हमने इन्कार किया और शाम 
को फिर वही नकार। उस व्रतधारी जत्थे में से जेलर ने छः 
आदमियो को--आाज्षजी देसाई, सुरेन्द्रराय मेढ़, गोंकुलदास गांधी, 
मणिलाल गॉधी, रावजी भाई पटेल और मुकको छोटकर 

अलग किया और हमारा यह चुना हुआ दल बन्दी-घर के 
असगेनी” विभाग में बन्द किया ग्या। इस विभाग में भयद्भर 
खूनी, जबरदस्त डाकू और पक्के बदमाश रखे जाते है और अब 
हम लोग भी इसी श्रेणी के मान लिए गए । इधर तो हम लोग जेल 
के खूनी-विभाग के मेहमान बने ओर उधर गवनर साहब ने 
अवशेष ब्रतधारियों को डराना और धमकाना शुरू किया | क्रैद की 
मियाद्‌ बढ़ने ओर काल-कोठरी की हवा खाने के भय से २० त्रत- 
धारियों ने प्रतिज्ञा भज् कर दी, और जो बचे वे अन्त तक अपने 
त्रत पर अटल रहे । हाँ, यहाँ यह भी कह देना जरूरी है कि हमारे 
दल की ग्यारह ख्तियाँ भी न्‍्यूकासिल से यहाँ की जेल में थ्रा गई 
थीं ओर माता कस्तूरीबाई, श्रीमती मणिलाल डॉक्टर, श्रीमती 
छगनलाल गॉधी, श्रीमती मगनलाल गॉधी, श्रीमती शेखर महताब 
ओर श्रीमती हनीफा बीबी पहले से ही यहाँ विद्यमान थीं। 
अत्तरव जब उन देवियों को अनशन-ब्रत का संवाद मिला, तो 
उन्होंने भी अन्न ग्रहण करना छोड़ दिया। 

मद्जलवार को हमारे .दल के एक-एक व्यक्ति को एक-एक 
पिंजरे में बन्द किया गया। इस पिंजरे म॑ लोहे की छ्ँ लगी 
हुई थीं ओर अन्दर धरा हुआ था पत्थर का ढेर, हथीड़ा और 
टीन के कलसे में पीने के लिए पानी। मेंने सोचा, चलो ठीक ही 
हुआ, हम लोग क्रेद के पत्ती हैं; यह नाम आज साथंक हो गया। 
जाँच करने पर मालूम हुआ कि बदमाश क्रैदियों के लिए यह 
पिंजरा काम में लाया जाता है । इसमें भी क्‍या हज, क्योंकि हम 

लोगों से अधिक बदमाश ओर कोन हो सकता है, जो उपवास 
करके खुद द्वी कष्ट उठाते और सरकारी खूच में बचाव करते हैं। 
इस सदूगति के पश्चात्‌ वाडेर का यह हुक्स हुआ--आँखों पर 
ममरी-तार का चश्मा चढ़ा लो, अन्यथा हथोड़ा चलाने पर पत्थर 
के छोटे-छोटे कण उड़कर नेत्रों की मरस्मत कर देंगे। अब तो 
और भी बन गया ? मुमे तेली के बैल की वह अवस्था याद आई, 
जिसकी आँखों में पट्टी बॉँधकर कोरहू में जोता जाता है। 
कठिन मेहनत के बाद दुपहरिया को छुट्टी मिली। कोठरी में 
बैठाकर भोजन की थालियों सामने रख दी गई' | मेरी जीम तो 
चटपटाने लगी, पर बीच में प्रतिज्ञा की दीवार खड़ी थी और उसे 
लॉध जाना वास्तव में अत्यन्त ही साहस और कठिन कार्य था। 
“निदान बेचारे गबनेर साहब पधारे ओर इस प्रकार उपदेश देने लगे-- 
देखो, यह बन्दी-घर है, ओर यहाँ क़ानून के अनुसार जो कुछ 
भोजन मिले, उसी पर सन्‍्तोष कर लेना चाहिए । घी का मित्रना 
असम्भव है, फिर उसके लिए यह अमानुषीय आन्दोलन क्यो ! 
क्या तुम्हें उन कच्ची उमर के युवकों पर जरा भी दया नहीं आती, 
जो तुम्हारे दुष्ट उपदेश से भूखे छटपटा रहे हैं ? क्‍या तुम इतने 
“विवेकहीन और हृदयहीन हो ? हमने उत्तर सें केबल यही 
कहा--इस सदुपदेश के लिए आपको शतशः साधुवाद; परन्तु 
खेद है कि हम उसे शिरोधाय करने में असमर्थ हैं । आपको 
इतना बतला देना आवश्यक है कि हमने किसी को अज्न-त्याग के 
लिए उत्तेजित नहीं किया, और जो युवक अन्न छोड़े बैठे हैं, वे हमारे 

बहकाने से नहीं, किन्तु घी के लिए अड़े हुए हैं। गवनर साहब 
गरम होकर चले गए। 

शाम को मैजिस्ट्रेट साहब आए । उनके इजलास में हम लोग 
एक-एक करके खड़े किए गए। में ज्यों ही कठघरे में पहुँचा, 
मैजिस्ट्रेट साहब ने पहला प्रश्न पूछा--तुम अन्न क्‍यों नहीं 
खाते ९ 

में--घी के लिए साहब ? 

मैजिस्ट्रेट--जेल-क्वानून के अनुसार छः मास से कम मियाद्‌ 
की सज़ा पाए हुए क्रेदियों को घी दिया जाना वजित है और यह 
बात गवर्नर साहब ने तुम्हें समझा दी होगी। 

मैं--सब कुछ सुन चुका हूँ । साधारण क्रेदियों के लिए ऐसा 
ही नियम होगा, पर हम तो राजनीतिक ,केदी हैं, अतएवं हमारे 
साथ यह एक विशेषता ही सही । 

मैजस्ट्रिट--ऐसा नहीं हो सकता। क्या तुमने जेल को अपना 
घर समम लिया है ? आज धी माँगते हो, कल दूध माँगोगे, 
परसों फल और नरसों कुछ ओर ही चीज़ की मांग पेश करोगे। 
तुम्हारी मॉग उन बच्चों की सी है, जो आकाश का चॉद माँगा 
करते हैं। तुम भूल कर रहे हो और तुम्हे पछताना पढ़ेगा। 

मैं--बहुत अच्छा साहब ! यदि में भूल कर रहा हूँ, तो मेरी 
भूल से किसी दूसरे की हानि नहीं है, में खुद अपनी हानि कर 
रहा हूँ--भूख की ज्वाला सह रहा हूँ । 

मेजिस्टरेट--पर यह भला कब तक ( 

मै--जब तक प्राण रहे तब तक । 

मैजिस्ट्रेट--सममा, पर यह तुम गो बॉव लो कि तुम्हारे 
मर-जाने की न हमें पवाह है ओर न चिन्ता । यहाँ मु्दे दफुनाने 
के लिए काफी ज़मीन है । 

इस प्रकार त्रास दिखाकर मैजिस्ट्रेट साहब तो चले गए ओर 
हम लोग अपने उपवास पर अटल रहे। आज मेरे बदन का बल 
बहुत क्षीण हो गया था | एक तो पेट में झ्लुधा का ज्वालामुखी 
धधक रहा था और उसपर पत्थर तोड़ने का कठोर काम; सो भी 
बिना दम लिए ! जहाँ हथोड़े की आवाज़ ज़रा भी धीमी पढ़ती, 
तहाँ वार के सुख से फूलों की वृष्टि होने लगती । यह सत्य है 
कि आयलैंणड के प्रसिद्ध देशभक्त मेकखिनी ने ६५ दिनों तक ओर 
भारत के परिडत रामरक्ञा ने १० दिनो तक अनशन ब्रत का 
पालन किया था; पर मुझमें ने वह शौय था, न वह पैय्ये; न 
वह साहस ओर न वह सन्‍्तोष । सबसे सारी दोष तो यह था 
कि में उस समय उपवास का महत्व ही नहीं समझता था और 
मुझे यही विधास था कि उपवास से हामि के सिवाय कुछ 
भी लाभ नहीं होता। उपवास में शारीरिक बल की अपेक्षा 
मानसिक बल की अधिक आवश्यकता होती है, पर इसका सुममें 
स्वंथा अभाव ही था। अतः दो ही दिन हथौड़ा चलाने से में 
बेदम हो गया। १०५ डिग्री ज्वर चद आया और कोठरी में रात- 
भर बेसुध पड़ा रहा। 

बुधवार के सबेरे सेक्शन वाडेर (5०८४०॥ ४१०) ने आकर 

जब कोठरी का द्रवाज़ा खोला, तब मुझे वेहोश पड़ा पाया। कुछ 
हबशी क्रैदी बुलाए गए और मुझे; टॉँगकर अस्पताल पहुँचाया 
गया । वहाँ स्वच्छ वायु के सेवन से कुछ चेतना हुई । थोड़ी ही देर 
के बाद शिवप्रसाद और शिवपूजन गिरते-पड़ते वहाँ पहुँचे ओर 
उनके पीछे रामदास गॉधी और रेवाशझ्ूर सोढा भी | फिर तो 
क्रमश: उपवास के रोगियों का आगमन प्रारम्भ हो गया। कोई 
मार्ग में मूच्छित हो गिर पड़ा ओर कोई काम पर पहुँचकर ; दस 
बजने से पहले इन रोगियों से अस्पताल का एक कसरा भर गया | 
डॉक्टर साहब ने आकर सबकी नाड़ी देखी ओर फिर पुचकार 
कर कहा--तुमको भूख के सिवाय और कोई रोग नहीं है । तुम 
लोग खाना खा लो, नहीं तो मर जाओगे | तुम्हे तो सिफे घी 
चाहिए न, हम तुम्हें घी के साथ दूध ओर डबल रोटी भी दिला 
देते हैं। हम लोग ऐसे अबोध तो थे नहीं, जो डॉक्टर साहब की 
चालाकी न समझ पाते । हमने कहा--डॉक्टर साहब ! यहाँ 
आपकी माया बेकार होगी | जब तक खुले तोर पर यह घोषित न 
कर दिया जाय कि समस्त सत्याग्रही बन्दियो को प्रतिदिन घी 
मिलेगा, तब तक मर जाना भला, लेकिन मुँह में अन्न का एक दाना 
भी डालना हराम है। डॉक्टर साहब अधिक करते ही कया 
देख-भालकर चले गए । 
इस उपबास को ख्तबर जेल की दीवारें चीरकर बाहर भी 
पहुँच गई, ओर इससे हिन्दुस्तानियों में बड़ी चिन्ता और सनसनी 
फैली । सरकारी मन्त्रियों के पास तार पर तार पहुँचने लगे। इधर 
११ 

जेल के अधिकारी भी निश्चिन्त नहीं थे और वे सरकार को सारी 
' परिस्थिति से सूचित कर रहे थे | परिणाम वही हुआ जो होना 
चाहिए | तीसरे दिन शाम को समस्त त्रतधारियों को पंक्ति-बद्ध 
खड़ाकर यह पैग़ाम सुनाया गया--इस विषय पर सरकारी आज्ञा 
आ गई और कल से भ्रत्येक सत्याग्रही क्रीदी को एक आउन्स घी 
मिलने लगेगा, इसलिए अब तुम खाना शुरू करो । त्रत सफल 
हुआ ओर सबने खाना स्वीकार किया, किन्तु दूसरे दिन घी मिला-- 
“कलकत्ता वाला । यह घी सत्याग्रहियों को पसन्‍्द्‌ न आया ओर 
उन्होंने आपत्ति की | इस बार गवनेर ने तन जाना उचित न सममा 
ओर हमारे एक कैदी साथी को बाज़ार भेजकर 'पोरबन्दर का 
घी! मंगवा दिया ! 

घी मिल जाने पर और लोगों ने तो खाना शुरू किया, किन्तु 
में बहुत निबेल हो गया था और जेल के साधारण भोजन का एक 
कौर भी गले के नोचे नहीं उतर सकता था। अतएव मुझे अस्पताल 
में रहने की आज्ञा हुईं और मामूली खाने के साथ सेर भर दूध 
भी मिलने लगा। उसी समय वयोवृद्ध बद्री बीमार होकर अस्पताल 
आए | डॉक्टर ने उन्हें देखा और निरोग कहकर काम पर लौटा 
दिया। दूसरे दिन वे फिर आए और डॉक्टर की फटकार सुनकर 
चले गए । तीसरे दिन मित्रों की प्रेरणा से फिर पहुँचे । इस बार 
मेने उनके समीप जाकर इस आवागमन का कारण पूछा । उनकी 
आँखों में आँतू भर आए और उन्होंने बढ़े दुख से कहा-मैं 
बीमार हूँ। मेरे पेट में असह्य पीड़ा है। वेदों के आदेशानुसार में 


। 

घर पर केवल दूध-भात खाता था, पर यहाँ जेल के भोजन ने मेरी 
अँतड़ियों को बिलकुल खराब कर दिया है, उसपर डॉक्टर का यह 
उपका कि तुम बीमारी का वहाना बनाते हो मुझे बहुत अखरता 
है। आज दोस्तो के दबाव से अन्तिम बार आया हूँ | यदि आज 
मेरे स्वास्थ्य पर ध्यान न दिया गया, तो चाहे मर भले ही जाऊं, पर 
इस डॉक्टर के निकट फिर न आऊँगा । मैने कहा--आप ठहरिए 
ओर डॉक्टर को आने दीजिए। आज मे उससे बात करूँगा । 
डॉक्टर के आने पर भेने बद्रीराम की अवस्था पर ध्यान देने के 
लिए बलपूबंक अनुरोध किया । ह की बात है कि मेरी वकालत 
काम कर गई ओर बद्रीराम अस्पताल में दाखिल कर लिए गए। 
एक सप्ताह तक तो में अस्पताल का मेहमान बना रहा ओर 
दूध-रोटी पर हाथ साफ करता रहा | जब बदन में कुछ बल आ 
गया, तब खेत पर काम करने को निकला । जेल के पास ही साग- 
भाजी पेदा करने के लिए एक बहुत बड़ा खेत था और उसमें 
कुछ क़रैदी काम किया करते थे । यहाँ का प्राकृतिक दृश्य बड़ा ही 
मुहावना था | खेत की सीमा पर एक छोटी सी नदी बहती थी 
उसी के पानी से क्यारियाँ सींची जाती थीं । तरह-तरह के 
साग-पात की हरियाली ऐसी छुभावनी थी, मानो धरती पर हरा 
फश बिछा हुआ है।खेत के किनारे-किनारे छोटे-बढ़े इच्त लगे हुए थे 
और ललित लताएंँ फेली हुई थीं। हमारे इस नवीन दल मे केवल 
दस भनुष्य थे और वे सब के सब सत्याग्रही नवयुवक थे । किसी 
की से भीग रही थीं और किसी की आयुतो बिलकुल कच्ची थी । 

हमारे दल के सरदार का नाम बिहारी था। यह एक पुश्ना 
कैदी था और अपनी औरत की हत्या करके बनन्‍्दी-घर में विहार 
करने आया था । ड़ 

नदी के अरार बहुत ऊँचे थे | खेत पर पहुँचते ही में उसकी 
आड़ में जा बेठता | वहाँ बाहर का कोई न कोई आदमी रोज 
मिलता और वह मेरे लिए अखबार ओर सिगरेट अवश्य लाता, 
कभी-कभी मिष्ठान्न मी आ जाता। सिगरेट तो में अकेला ही 
पीता । हाँ, माँगने पर एकाघ टुकड़ा हबशी सिपाही को भी दे 
देता, किन्तु मिष्ठात्न का समभाग सबको वितरण करता । इस 
महाप्रसाद को पाकर सबके चेहरे खिल जाते । परन्तु हमारे दल में 
एक ऐसा भी युवक था, जो बाहर से आइ हुई चीज़ें तथा खेत से 
मूली-गाजर उखाड़ कर खाने से परहेज्ञ करता था और वह था 
महात्मा जी का ठृतीय पुत्र रामदास | वह कहता--सरकार से 
हमें जो कुछ खाने का मिलता है, उसी पर सन्तोष करना चाहिए; 
किन्तु दूसरे कोई, यहाँ तक कि महात्मा जी के आश्रम के अन्य 
विद्यार्थी भी, इस नियम के क़ायल न थे । रेवाश्डर, मुनस्वामी, 
*सुबेया इत्यादि के मुँह तो मूली-गाजर पेरने के कोल्हू बने हुए थे। 
यह भी ख्याल नहीं था कि यदि गोरा-वाडर आकर जवाब तलब 
करे तो क्या गति होगी ? बेचारा बिहारी तो उस कुछ मे सत्याग्रही 
युवकों की मधुर तान सुनकर तन की सुध भी खो बैठा था और 
वह हबशी सिपाही अचल पाषाण की भाँति जहाँ बेठा दिया जाता, 
वहीं बेठा-बेठा कौतुक देखा करता। वह अपने आसन से तभी 


श्ध्प इक्कीसर्याँ परिच्छेद 


हिलता, जब उसे सिगरेट पीने की चाट लगती । रहा 
गोरा-वाडेर, सो वह कभी हमारे पास आता ही नहीं था। उसका 
खभाव कुछ मक्की था, इसलिए वह गश्त लगाते समय दूर ही से 
मुझकर सलामी दागता और कहता--में जानता हूँ कि तुम 
बड़े साहब लोग केसा काम कर रहे हो, उसे देखकर मेरी आँखें 
फूट जायेंगी, इसलिए में वहाँ आना नहीं चाहता । 

यद्यपि रामदास जेल के नियम पालने में बढ़े चुस्त थे, तो भी 
अख़बार की ख़बर सुनने का लोभ त्यागना उनके लिए भी कठिन 
था। जब में अरार की आड़ से अख़बार पढ़कर निकलता, तब 
सभी युवक मरे इद-गिदे आ बैठते और बाहर के समाचार सुने 
बिना उठने का नाम न लेते । शाम को खेत से बिदा होते समय में 
अपना पढ़ा हुआ अखबार हबशी सिपाही के हवाले कर कह देता 
कि इसे अमुक नम्बर की कोठरी में फेंक देना | वहाँ कुछ मित्र 
उसे पढ़कर सबेरे मल-मूत्र के बतेन के साथ पाख़ाने में डाल आते। 
यद्यपि में जानता था कि जेल में आकर मिठाई खाना, सिगरेट पीना 
ओर अखबार पढ़ना क़ानूनी अपराध है, तो भी यदि न मिले न 
सही, पर मिल जाने पर इन चीज़ो को छोड़ देने में असमथ था | 
जेल के नियमों का निष्ठापूवक पालन करना किसी बिरले ही 
महापुरुष का काम होता है, किन्तु में तो महापुरुषों के चरणारविन्द्‌ 
के समीप भी बैठने योग्य नही था, फिर मुझमें इतनी निर्बलता पाई 
जाय तो आश्रय ही क्या है ? मेंने तो यह भी देखा कि जो पक्के 
सत्याग्रही थे और जिन्हें सचाई की सनद भी मिल चुकी थी, वे भी 

मेरे भेजे हुए अख़बारबड़ी खुशी से पढ़ लिया करते थे, यद्यपि यह्‌ 
भी कानूनी जुमे है। महान्‌ त्यागी और वयोदुद्ध, देश-भक्त, श्रद्धेय 
पारसी रुस्तम जी जेल मे जब-जब मुझसे मिले, तब-तब उन्होने 
अपनी टोपी उतार कर मेरे सिर पर धर दी ओर मेरी टोपी,अपने 
सिर पर । काका रुस्तम जी दर्जीखाने में काम करते थे; वहाँ 
टोपियों की बाज़ार ही लगा रहता था। अतएव हमारे सिर पर 
मैली टोपी देखकर उनका वात्सल्य उमड़ आता और टोपी की 
अदला-बदली करते समय वह यह भूल ही जाते कि इस विषय में 
जेल का नियम क्या है ९ 


हमारे जत्थे मे केवल युवक ही युवक थे, इसलिए इनमें कभी- 
कभी वाकू-युद्ध भी हो जाता। एक दिन मुनस्वामी बोला-- 
रामदास जो जेल भोग रहा है, वह अपने मन से नहीं, किन्तु अपने 
पिता (महात्मा जी) के दबाव से । इस व्यह्व से रामदास ममोहत 
हो गया ओर वोला--मै सब कुछ सह सकता हूँ, पर पिता 
पर निराधार लाब्छन नहीं । यद्यपि मेरी अवस्था सोलह वर्ष की ही 
है, तो भी मैं अपने कर्तव्य को सममने लगा हूँ | मैंने मुनखामी 
को फटकारा और बीच-बचाव कर दिया । इसी बीच मे हमारे दो 
भाई--सोनपाल और रक्षपाल जुर्माने भर दिए जाने के कारण 
छूट गए । यद्यपि इसमे उनकी कोई निर्बलता नहीं थी, बाहर के मित्रो 
ने जुमोने भर दिए थे, फिर सरकार उन्हे जेल के अन्दर रखती ही 
क्यो ? तो भी कमज़ोर-दिल जवानो पर इसका बुरा असर पड़ा | 
दो-चार मद्रासी युवक भी छूट जाने के लिए छटपटाने लगे, किन्तु 

दैवयोग से उसी समय मेरीत्सबर्ग में हडताल का कण्डा उड़ने लगा ! 
सड़कों पर हड़तालियों के समूह गीत गाते, बाजे बजाते और वक्तृता 
माड़ते दृष्टिगोचर होने लगे | कहना व्यर्थ है कि इस रण-भेरी का 
आवाज़ से निर्बल हृदयों में भी वीर-रस का सश्चार हो आया। 

मेरीत्सबग में हड़ताल का बिगुल बजते ही, दो ही दिन के 
अन्दर जेलखाना क्रीदियों से भर गया । कोठरियों में जगइ नहीं 
रही, बरामदे में कैदी टिकाए गए, पुस्तकालय क्रैदियों से परिपूर्ण 
हो गया ओर गिरजाघर में भी एक इथ्च ज़मीन खाली नहीं बची । 
इस परिस्थिति में हमारा वह प्रमोद-भवन हाथ से निकल गया। 
वहाँ नवागत क्लेदियों का डेरा पड़ा और गुलाबदास, शिवप्रसाद 
तथा मुझको एक छोटी सी कोठरी में बन्द्‌ कर दिया गया। मुमे 
तो यह एकान्तवास उतना नहीं अखरा,किन्तु बेचारा गुलाबदास 
व्याकुल हो गया। अब तक वह तीस क्रेदियों के साथ खुली 
जगह मे गुल-गपाड़े का मज़ा चखता था, किन्तु आज इस अँधेरी 
कोठरी मे बन्द होते ही वह पागल बन बेठा और कहने लगा-- 
मुझे शीघ्र इस कोठरी से बाहर निकालो, नही तो में चिल्लाना शुरू 
करूँगा । मेंने समकाया--चुपचाप पढ़े रहो। अगर हल्ला करोगे 
तो काल-कोठरी मे जाकर पश्चात्ताप करना पड़ेगा । 

मेरीत्सब्ग में हड़ताल क्या हुईं, मानो हमारा बना-बनाया घर 
उजड़ गया ओर द्रबन में वे दिन देखने पढ़े, जिनकी हम कल्पना 
भी नहीं कर सकते थे । 

- “7**७४/ऑ४%9७8%०-०-- 

रीख २८ नवम्बर को मेरीत्सबर्ग से १०० सत्याग्रही- 

क्रैदियों को दरबन के लिए प्रस्थान करना पड़ा । 

इनमें एक में भी था। हमारे दल की ग्यारह 

ख्त्रियों को भी, जो उस समय मेरीत्सबग की जेल 
में थीं, दरबन जाने की आज्ञा मिली | स्टेशन 
पहुँचने पर दूर ही से उनके दशन हुए। दण्ड पाने के बाद यह 
पहला ही अवसर था, जबकि मुझे अपनी पत्नी और पुत्र को 
देखने का सौभाग्य प्राप्त हुआ था । कारावास के कारण इस ज्षणिक 
मिलन में भी कितनी मोहसयी मसता थी, कितना भ्रेमानुराग था 
ओर कितनी बड़ी विवशता थी ? एक-दूसरे को देखते हुए भी-- 
समीप होते हुए भी न मित्र सकते थे और न बातचीत ही कर 
सकते थे। हम दोनों क्रेदी थे । हाथ तो हथकड़ी से बँधे ही थे, 
पर मुँह पर भी ताला लगा हुआ था । केवल नेत्र खतन्त्र थे, और 
वे अपने कत्तव्य से न चूके !! 

हम लोग रेलगाड़ी के खास-खास डिब्बे मे बैठाए गए, और 
मेरीत्सबर्ग को प्रणाम कर बिदा हुए। हाथों में हथकड़ियोँ मद 
दी गई थीं, किन्तु मेरी कलाई इतनी पतली थी कि हथकड़ी से 
अपना हाथ खीचकर में आराम से बैठ गया । बेचारे पहरेदार ने 
मेरी इस ढिठाई पर सन हीं मनन जाने क्‍या सोचा होगा, 
किन्तु प्रकट-रूप से इतना ही बोला--स्टशन आने पर हथकड़ी 
पहिन लिया करो । इसमें मेरा कोई एतराज़ नही था, जब स्टेशन 
आता उसमें हाथ घुसेड लेता और गाड़ी खुलते ही फिर निकाल 
लेता । समस्त स्टेशनों पर “हिप-हिप हुरे” और “ बन्देमातरम्‌” 
की हष-ध्वनि होती गई, किन्तु दरबन पहुँचते ही सब आनन्द 
किरकिरा हो गया । 

दोपहर को गाडी द्रबन-स्टशन पर पहुँची। वहाँ से चलकर 
हम लोगो ने सेन्ट्ल-जेल मे प्रवेश किया | अब ता यह निम्चय 
करना कठिन हो गया कि यह बन्दी-घर है या यमराज का भूर्तिमान्‌ 
नरक-कुण्ड ? गोरे-पहरेदार इतने निछर, इतने कठोर और इसने 
क्रूर थे कि बात-बात में गाली बकना और कुछ बोल देने पर लात- 
घूँसे चलाना उनके बाएँ हाथ का खेल था। उनकी नृशंसता और 
अत्याचार-प्रियता इतनी बढ़ी हुईं थी कि मनुष्यता का मानो दम 
उखड रहा था। हवशी सिपाहियो की वात ही न पूछिए । इन गुलामो 
की आत्मा इतनी पतित हो गई थी कि केवल गोरे-अफसर के 
इशारे पर ये क्या नही कर सकते थे ? इनमे न सहृदयता थी, न 
मनुष्यता ओर न उचित-अनुचित का कुछ विचार । गोरे-पहरेदार 

हमें 'कुली” कहकर पुकारते थे, फिर भला ये हबशी 'कूला' 
कहने से क्यों बाज़ आते ९ 
खेर, हृदय थामकर आगे की कथा सुनिए। पहिनने के जो 

कपड़े मिले, वे इतने मैले-छुचैले और गन्दे थे कि बदबू से सॉस 
लेना कठिन हो गया | खाना ऐसा ख़राब मिला कि उसको खाने मे 
शायद कुत्ते भी परहेज करते और सूँघकर छोड़ देते | कम्बल 
मिला केवल एक ही; उसी को चाहे ओढ़ो, चाहे बिछाओ और 
चाहे सिरहाने रक्खो । तीन-तीन क़रैदी को एक-एक कोठरी में बन्द 
किया गया। जब मैं मानसिक वेदना से व्याकुल होकर महाप्रभु 
की प्राथना करने लगा, तब गोरा-सिपाही उछलकर दरवाज़े पर 
पहुँचा और डपट कर बोला--चुप रह कुली-कुता ! नहीं तो 
चूतड़ पर लातें लगेंगी। उस समय मेरे हृदय से एक आत्तनाद, 
एक करुण-ध्वनि ओर एक गहरी उसास निकल पड़ी, और मुमे 
अद्रेज़ी का यह पद्य याद आया :-- 

ज०९-७ब५ 00 0 4 ए50 एब:९, 

पिता ॥707-9०३५ ६ ०३९९, 

[प05 ॥॥06०0४ क्ा। तुण्मा& (४६९ 


बुघब्ला 0 वशग्रा।486, 

अथोत्‌ :-- 
पत्थर की मित्तियों से कारा-भवन न बनता ! 
लोहे के सींखचों से प्रिजरा नहीं है तजता !! 


१७१ बाईसवाँ परिच्ठेद्‌ 
निरदोंष आत्मा को कारा नहीं अखरा 


शान्ति वहीँ है मिलती, मन लीन तप में रहता // 


इसी पद्म को रटते-रटते में सो गया। अगले दिन इस दुव्यवहार 
से अत्यन्त खिन्न होकर कुछ सत्याग्रहियों ने अनशन-त्रत का 
अनुष्ठान किया । जेल के गवनर डीन साहब का हृदय वज्ञ 
से भी कठोर धातु का बना हुआ था, अत्व त्रतधारियों पर 
अमानुषिक अत्याचार प्रारम्भ हो गया। भाई प्रागजी देसाई 
एक सुशिक्षित और प्रतिष्ठित सत्याग्रही थे, उन पर एक हबशी- 
कुत्ता छोड़ दिया गया। प्रागजी को वह दुष्ट खेला-खेलाकर 
आक्रमण करने लगा। लगातार लातों, घुँसों और कोड़ों की मार 
खाते-खाते जब वहू बीर मूच्छित होकर धरती पर गिर पढ़ा, तब 
वह नृशंस निशाचार उनकी टाँगे पकड़कर कँकरीली जमीन पर 
इधर से उधर खब ही घसीटने लगा, जिससे प्रागजी के बदन से 
खून के फव्बारे फूट निकले। प्रागजी के अधमरा हो जाने पर 
ही उस पिशाच की छाती ठरढी हुईं। वे कई दिनों तक अस्पताल 
में शारीरिक यातनाएँ भोगते रहे | दरबन की कचहरी में उस 
नराधम पर मामला भी चला, पर क्या उसे कोई दण्ड मिला या 
वह काम से मौकूफ किया गया! न-न, कहीं कुछ नहुआ। 
वह अद्वरेज़ी न्याय से निर्दोष सिद्ध हुआ और बेदाग़ छूट गया । 

रघुवर को एक पहरेदार ने एक अहाते से दूसरे में चलने को 
कहा । रघुबर चल तो दिया, लेकिन दौड़ न सका । भूख से निर्बल 

हो गया था, और पैर उठाए नहीं उठते थे। यह बेअदबी नहीं थी 
तो और क्या ? पहरेदार ने कूदकर उसकी पीठ पर दो लात जमाई 
ओर गदन पकड़कर जमीन पर प८क दिया । जब रघुवर ने उठकर 
पूछा कि यह किस अपराध का दण्ड है, तब वह पकड़कर गवर्नर 
के सामने खड़ा कियां गया। वहाँ से नादिर्शाही हुक्म हुआ कि 
इस दुष्ट को काल-कोठरी में बन्द कर दो | खाने को असली खुराक 
का आधा दो ओर वह भी द्निभर में केवल दो बार। भात-पानी 
के सिवाय साग-पात या दाल कुछ मत दो। बेचारा रघुबर आठ 
दिनमे सूखकर काँटा हो गया, गाल पिचक गए और सूरत 
डरावनी हो गई । रेवाशझूर जब भूख से अचेत होकर गिर पड़ा, 
तब उसे श्रस्पताल में लाकर जबरदस्ती अण्डा पिलाया गया । 
उसका चिछ्ाना, घिधियाना, धर्म की दुह्ाई देना और छुटपटाना 
सब व्यथ हुआ !! 

पाखाने में बहुत से क्रैदी एक साथ ही बेठा दिए जाते, और 
जहाँ वे बेठे नही कि 'उठो-उठो' की पुकार मच जाती। एक 
दिन ज्यों ही मैं पाख्ाने पर संभल कर बेठा, त्योंही हबशी-सिपाही 
ने कहा--अरे मकूला ! जल्दी कर । 

मेने जवाब दिया--अभी तो आया हूँ । बस, वह दोंत 
'किटकिटाते हुए आया ओर मुभे पाखाने पर ही ढकेल दिया । मैंने 
उठकर पूछा--यह तुमने क्या किया ? इसके जवाब में एक दूसरे 
हबशी-ग़ुलाम ने मेरा गला धर दबाया | सॉस रुक जाने से प्राण 
अब-तब करने लगे और जब मेंने गोरे-वाडेर से इस बात 'की 

शिकायत की, तो आँख तरेर कर उत्तर मिला--अपना कल्याण 


चाहो तो सीधे कोठरी में चले जाओ और अगर मुँह खोलोगे, तो 
बदले में जूते खाओगे। कया करता, विवश था; अपना रास्ता 
नापा । मैजिस्ट्रेट साहब से फ़योद करने पर आश्वासन मिला कि 
इस घटना की ज़रूर जाँच होगी। हाँ, जॉच तो अवंश्य होगी 
ओर वह होगी इश्वर के दरबार में, किन्तु वहाँ तो कोई जॉच 
नहीं हुई । 

इस बार ब्रतधारियों ने पॉच दिवस उपवास किया और 
नाना प्रकार के अत्याचार सहे । मेंने पहले दो दिन ओर अन्त में 
एक दिन अन्न नहीं खाया | बहुत निबल हो जाने के कारण ही 
मुमे ऐसा करना पड़ा । जब अत्याचार करते-करते नृशंस नराधमों 
को कुछ थकावट मालूम हुई; तब कहीं पाँचवें दिन गवनेर 
डीन साहब के दिल के किसी कोने मे मानवी-भाव का कुछ अंश 
दिखाई पड़ा। इसका एक सबल कारण यह भी था कि उनकी 
कीतिं-कथा देशव्यापी हो गई थी, ओर सभाओं के मश्च से तथा 
पत्र-सम्पादकों की मेज़ से निन्‍्दा की वृष्टि होने लगी थी। गवर्नर 
साहब लब्जित और विवश होकर सत्याप्रहियों के पास आए 
ओर इस शत्तें पर सुलह हुईं कि हमारी सब शिकायतें दूर कर दी 
जायेंगी । 

यद्यपि हमारी छोटी-मोटी शिकायतें दूर हो गई', तो भी 
अपमान और अनादर का सिलसिला जारी रहा और गोरों का 
कुली' तथा हबशियों का 'मकूला' कहना न छूटा। जब गवर्नर 

के पास इस बात की शिकायत की गई, तो उन्होंने शब्द-कोष 
(निकाल कर 'कुली' शब्द की सामयिक और स्वानुकूल व्याख्या 
कर दी | आपने फरमाया--कुली' का अथ है मजदूर! 
( [.४००ए ), और तुम्हे चूँकि सख्त मजदूरी ( [7870 [0००७7 ) 
के साथ क़रेद की सज़ा मिली है, इसलिए कुली कहना कुछ अनुचित 
'तो नहीं है। हबशी लोग उसी का अपभ्रंश 'मकूला” कहते हैं। 
इसमें चिढ़ने की कोन सी बात है ९ पुस्तक माँगने पर श्रीमान्‌ 
ने कहा--हम किसी काले क्रैदी को अद्जरेज़ी की पुस्तक नहीं देते । 

गवनर की इस उददण्डता पर पुनः अशान्ति मची--फिर 
असन्‍्तोष फैला और इस बार केवल प्रागजी देसाई, सुरेन्द्रराय मेढ 
और मणीलाल गाँधी ने अनशन-्रत प्रारम्भ किया। छः दिवस 
इन वीरों नें अलएड उपवास किया; ओर इनकी कष्ट-सहिष्णुता से 
पाशविक शक्ति भी थरो उठी । प्रागज़ी की देह एक तो यो ही हबशी- 
सिपाही के डण्डों की मार से चूर-चूर हो गई था, उसपर यह उम्र 
'तपस्या ! वे जीवन ओर सृत्यु की मध्य-रेखा पर पहुँच गए और 
उठाकर अस्पताल में पहुँचाए गए | इस बार गवर्नर और जेल के 
नेत्र-पट खुल गए ओर उन्होंने आकर न केवल खेद ही प्रकट 
'किया, बल्कि क्षमा भी मांगी । 

अनुभव से यह बात सिद्ध है कि गुलाम-जाति के लोग जितने 
क्र होते हैं, उतने ही कायर भी। जो हबशी-सिपाही शेर बने 
हुए थे, परिस्थिति में परिवत्तेन होते ही वे निरे सियार बन गए । 
>मकूला' को जगह बाबा' कहने लगे, और ज़रा धमका देने पर 

खुशामद के पुतले बन जाते। वे आश्चर्य के साथ कहते--ऐसे 
क़ैदी हमने कभी नहीं देखे । ये क्रेदी हैं. या क्रेद के साहब ? गोरे - 
पहरेदार भी नम्न और सुशील बन गए । उनके स्वभाव से दुजनता 
की दुर्गन्धि दूर हो गई। 

मैं अब तक जेल के अन्दर ही काम किया करता था, किन्तु 
एक दिन में बाहर की अवस्था देखने के लिए अन्य क्रेदियों के 
साथ निकल पड़ा । अमगेनी की पहाड़ी पर पत्थर तोड़ने का काम 
जारी था, और क्रेदियों का एक जत्था नित्य ही रेलगाड़ी पर 
बैठकर वहाँ जाता था । मैं भी इस जत्थे के साथ अमगेनी पहुँचा। 
एक गाड़ी पत्थर लादने का ठेका मिला | अन्य मजबूत क्रेदियों ने 
तो अपने ठेके पूरे कर लिए, पर मेरी गाड़ी आधी भी न भरी । 
विवश होकर पहरेदारो ने दूसरे क्रेदियो से मेरी गाड़ी भरवाई। 
मध्याह् में खाने को केवल आठ आउन्स भात मिला, उसके साथ 
दाल, तरकारी और नमक तक नदारद | भात भी रात का रेँधा 
हुआ था, इसलिए उसमें बदबू आती थी। फोड़ना तो पत्थर और 
खाना सूखा भात ! यह दुखखा मुझे असह्य प्रतोत हुईं, और 
मेंने काम से लोटकर जेलर से शिकायत की। उत्तर मिला-द्नि का 
बकाया दाल और साग इस वक्त मिल जायगा। मैंने दृढ़तापूर्षक 
कहा--इससे तो अच्छा यही होता कि क़ैदियो को तीनो वक्त 
का मोजन एक साथ ही दे दिया जाय | समय भी बच जायगा और 
अमलदारो को आसानी भी होगी । फल यह हुआ कि दूसरे दिन 
मुझे वाहर जाने से रोक लिया गया । 

में जेल के 'हाड लेबर-याडः में काम करता था। इस विभाग 
में चटाई, फर्श और रस्से बनाए जातेथे। यहाँ का सरदार 
रामसरोज नाम का एक क्रेरी था । यह टोज्नाट का रहने वाला शिक्षित 
हिन्दुस्तानी था और एक जाली चेक के फेर मे पड़कर यह कष्ट 
भोग रहा था । रामसरोज को महूषि दयानन्द और आये- 
समाज के सिद्धान्त जानने की बड़ी इच्छा थी, इसलिए वह सारा 
दिन मुझसे इस विषय पर बातचीत किया करता । मुझे भी इस 
धम-चचों मे बड़ा आनन्द आता, अतएव रामसरोज से मेरी 
घनिष्टता बढ़ने लगी । 

मैने जेल के पुस्तकालय से बाइबिल भी माँग ली थी, उसे मे 
ध्यानपूरवंक पढ़ता | जब तक कोठरी में उजियाला रहता, तब तक 
मेरा मन बाइबिल के बीहड़ वन में पड़े हुए कुछ फूलो को चुनकर 
माला पिरोया करता | भूतों की भयानक लीला से मेरा चित्त 
भयभीत हो उठता और पापो से मुक्ति पाने की इच्छा ही नही थी । 
अतएव में केवल पर्वत पर ईसा के प्रवचन' में ही रमा रहता और 
उसी को बार-बार रटा करता। इसमें मुझे विचार की बहुत-कुछ 
सामग्री मिज्न जाती । में सोचता, गोरे लोग ईसा के अनुयायी होने 
का दावा तो रखते हैं, पर क्या उसके एक उपदेश पर भी चलते 
हैं ९ कहाँ दया और क्ञमां की विमल धारा और कहाँ नृशंसता का 
नपम्न-नृत्य | कहाँ गिरे हुए मनुष्यों को उठाने के ऊँचे भाव और 
कहाँ स्वाथ ओर श्रज्जुता के लिए मनुष्य-जाति को दासल-शछूला 
मे बाँधने की चेष्टा ! दोनो में कितना अन्तर और कितना भेद है ९ 

महाप्रसु के महाराज्य और शैतान के साम्राज्य में जो अन्तर है, 
वही भेद्‌ क्या वाइबिल की शिक्षा और वत्तमान गोराह्डनीति में 
नहीं पया जाता ? वास्तव में गोरे लोग ईसा मसीह के 
महुलमय उपदेश को नहीं मानते, उनका तो खेताह्ल श्रेष्ठ-धमे 
( ज/॥6-०३८४ $07०7४०ए रिथाह0॥) में अखएड विश्वास है। 

रामदास गॉधी मेरी ही काठरी में रहते थे । उन्हें वीरों की 
अमर-गाथा सुनने की बड़ी रुचि थी, अतएवं कभी महाराणा 
प्रताप के बनवास की; कभी गुरु गोविन्दू्सिह के बच्चों के 
बलिदान की; कभी छत्रपति शिवाजी की शूरता की; कभी नवाब 
सिराजुद्दोला के जीवन की अन्तिम झलक की और कभी महर्षि 
दयानन्द के दिग्विजय की कथा सुनाकर रामदास को में सन्तुष्ट 
और प्रसन्न रखता । जब कभी मुझे आलस्य आ जाता, तब भी वे 
कुछ न कुछ कहलाए बिना न छोड़ते ! 

अब तक कुछ सत्याग्रही युवक मेरे साथ ही रहते थे ओर 
उनके मधुर सहवास से मेरा बन्दी-जीवन सचमुच स्वर्गीय जीवन 
बना हुआ था, किन्तु अचानक जेल के गवर्नर के सिर पर इन 
युवकों के सुधार की सनक सवार हुई। उन्हें मुकसे विद्रोही 
युवक के पास इन कोमल-हृदय युवकों को रहने देना बड़ा भयावह 
जान पड़ा, ओर उन्होने सब युवकों को, उन्हींके भावी जीवन 
के कल्थाण की चिन्ता से, वहाँ से हटाकर मुझे! एकान्तवास की 
आज्ञा दी ।इस बार का अकेलापन मुझे अच्छा ही जान पड़ा, 
ज्ञान-ध्यान के लिए यथेष्ट समय मिल जाता, किन्तु अधिक दिलों 

तक में इस शान्ति का उपभोग न कर सका | जेल के अनुपयोगी 
भोजन ने मेरे स्वास्थ्य को स्थिर रहने न दिया और अतिसार का 
प्रबल आक्रमण हो गया। प्रतित्षण ऑँव-खून का पतन और 
उस पर चढ़ा १०५ डिग्री बुखार ! ता० २५ द्सिम्बर--क्रिसमस 
के दिन में चिन्ताजनक स्थिति में अस्पताल पहुँचा और कई दिलों 
तक अचेत पड़ा रहा। पश्चात्‌ थोड़ा-थोड़ा दूध पीने लगा ओर 
शरीर में जब कुछ शक्ति आ गई, तब डॉक्टर ने मुझे ५ पिण्ट 
दूध, ४ आउन्स मज़ीना, ४ आउन्स ओट मील, ४ आउन्स 
साबूदाना, ४ आउन्स चीनी और १० आउन्स चाय मिलने की 
व्यवस्था कर दी। जेल के नियमानुसार अपना भोजन किसी 
दूसरे को देना अपराध हैं, पर मै इतना भोजन क्‍या करता ? मेरे 
साथ जो अभागे अस्पताल में पड़े हुए थे और जिनको दूध भी 
नहीं मिलता था, उन्हीं को में अपनी ,ख़ुराक खिला दिया करता । 
जेल का नियम-भद्ढ यदि अपराध था, तो उन रोग-पीड़ित क्रेदियो 
: का आशीवोंद भी कुछ कम पुएय न था। 

एक दिन बहिन राजदेवी ओर भाई कुब्जबिहारीसिंह मुझसे 
मिलने आए । सिंह जी तो प्रसन्नतापूवषक मिल-जुलकर और घर- 
बाहर के सब समाचार सुनाकर बिदा हुए, किन्तु जब बहिन से 
मिलने गया, तब तो बड़ा ही करुणु-काण्ड उपस्थित हुआ । एक 
तो मेरा अस्थि-पिव्जर यों ही प्रदर्शन योग्य था, और ऊपर से 
रोग ने उसकी उन्नति में कोई कोर-कसर नही की थी। अतएव 
ज्यों ही मेंने लोहे की कड़ियो से बने हुए मिलन-मन्दिर के द्वार में 

प्रवेश किया, त्यों ही बहिन का थैये जाता रहा और वह बालक 
की भाँति बिलख-बिलख कर रोने लगी ! उन अश्रुबिन्दुओं में 
अक्ृत्रिम स्नेह का कितना प्रदीप्त प्रकाश था और उस ग्रकाश में 
आतृत्व की कैसी मनोहर मालक, यह कवि-कल्पना की वस्तु है। 
में तो इतना ही कहकर सन्‍्तोष करूँगा कि भाई-बहिन वास्तव में 
एक ही आत्मा के दो आलोक हें; एक ही हृदय के दो भाग 
है; एक ही शरीर की दो आंखें हैं; एक ही वृक्ष के दो फल हैं 
और हैं एक ही फल के दो बीज | अस्तु, मे लिख चुका हूँ कि 
बहिन के आत्म-संयम का बाँध टूट गया, फिर भेरी वाणी में 
इतना बल कहाँ कि में उसे बॉध सकूँ | मिलन का समय भी हो 
गया और पुनर्मिलन की आशा लेकर हम एक-दूसरे से बिदा हुए । 

जिस समय में अस्पताल में था, उसी समय वृद्ध हरबतसिंह 
के दशेन हुए । उनकी अवध्था ७० वर्ष से अधिक थी; शरीर 
जरा-जीण हो गया था ओर बाल पककर बिलकुल सफेद | तीस 
साल इन्होंने नेटाल में मज़दूरी की थी, और इस बृद्धावस्था में 
एक छोटे से खेत पर निवाह करते थे । जब हड़ताल का जोश 
फैला, तब हरबतसिंह अपने को रोक न सके ओर गिरफ्तार 
होकर जेल में पहुँच गए । बॉल्क्रस्ट की जेल में महात्मा जी 
से मुलाकात हुईं । महात्मा जी ने इनकी अवस्था का झुयाल करके 
पूछा--आपने इस ठठ5 बुढ़ापे में जेल आना क्यो पसन्द किया ! 

वृद्ध ने उत्तर दिया--जब आप सब ओर ख्ियाँ तक जेल में 
हैं, तब में जेल से बाहर रहकर क्‍या करूँ ! 

महात्मा जी ने फिर पूछा-पर भाई) आपका शरीर जेल में 
छूट जाय तो ९ 

वृद्ध ने प्रत्यु्तर में कहा--छूटेगा तो छूटने दो में बूढ़ा हूँ। मेरे 
जीने से क्या फायदा है 

यह बात सत्य सिद्ध हुईं और मेरे सामने ही अस्पताल में 
हरबतसिंह का शरीर छूट गया। उनका शव गाड़ दिया गया था; 
किन्तु नेताओं के उद्योग से वह फिर उखाड़ा गया ओर हिन्दू-घ्मे 
की रीत्यनुसार दाहकम हुआ । जीवनभर मिहनत-मज़दूरी करने 
वाले एक अशिक्षित और साधारण मनुष्य ने अन्त समय देश- 
सेवा की बलि-वेदी पर चढ़कर वह अक्षय यश उपार्जित किया, जो 
असाधारण शिक्षा-सम्पन्न सज्जनो या लक्ष्मी के बढ़े-बढ़े लालों को 
भी नहीं प्राप्त होता । वह एक अज्ञात कुल में उत्पन्न हुआ था, 
उसके जीवन की घटनाएँ विस्मृति की वस्तु थीं। वह एक दिन खाट 
पर पढ़े-पढ़े अवश्य मरता ओर उसके दो-चार मित्रों के सिवाय ओर 
कौन उसे जानता; किन्तु सत्याप्रह के महायज्ञ में अपने प्राणों की 
आहुति देकर वह इतिहास मे अमर स्थान पा गया। महात्मा जी ने 
उसका गुणालुवाद किया; पोलक, पियसंन ओर श्लेशीन जैसे 
मनुष्य उसके शव के साथ गए ओर दक्षिण अफ्रिका की अनेक 
सभाओं ने उसके भस्मावशेष पर फूलों की मालाएँ चढ़ाई । सच 
है, देश-सेवा-रूपी पारस के स्पर्श से लोह-रूपी साधारण मनुष्य 
भी कुन्दन-कथ्वत बन जाता है। 

अस्पताल से निकलकर में पुनः अपनी शान्ति-कुटी में आ 

पहुँचा । कुछ-कुछ हलका काम भी करने लगा, किन्तु उसी समय 
जेल वालों ने एक ओर भी तूम्बाफेरी की | हम लोग केवल दस 
मनुष्यों को रखकर शेष सब सत्याग्रहियों को पोइण्ट की जेल में 
भेज दिया गया । वहाँ उन बेचारों पर मनमाने अत्याचार किए 
गए !! 








बन्दीगृह से मुक्ति 

0१0... ल को कोई स्वर्ग कहता है और कोई नरक, किन्तु 

कै. मेरे समय में जेल वास्तव में स्वर्ग-नरक का 
सद्नम बन गई थी। जेल के इतिहास में कभी- 
कभी ऐसा समय आ जाता है, जबकि वह 
नरक-कुण्ड देश-भक्तो के पाद-पद्मों से पावन 
होता है। ऐसे तो कुकर्मों के प्रायश्रित्त करने 
के लिए ही कारागार की सृष्टि हुई है। बन्दी- 
घर में एक से एक बढ़कर बदमाशों का बसेरा है। सनुष्य-जाति 
के चुने हुए अधम-जीव वहाँ इकट्ठे होते हैं। यद्यपि उनके अपराधों 
की अलग-अलग व्याख्या की जा सकती है, किन्तु उनके रहन- 
सहन में कोई विशेष अन्तर नहीं होता। सुशील और सच्चरित्र 
मनुष्य भी किसी कारणवश जेल में पहुँच जाने पर पुराने दागियो 
के कुसज्ञ से दुश्चरित्र और दुरात्मा बन जाता है। उनका 
सारा समय बाहियात बाते, गाली-गलोज और लड़ाई-टर्टे में नष्ट 

होता है । सख्त मनाही ओर कठोर दण्ड का विधान होने पर भी वे 
तम्बाकू लछुका-छिपाकर जेल के अन्दर लाने से नहीं हिचकते। 
इसलिये उनको नह्ञामोरी के वक्त सचमुच नह्गा कर दिया जाता है, 
और उनके बच्र का प्रत्येक अंश बड़े गोर से देखा जाता है। यहाँ 
तक कि उनके मुख और चूतड़ के 'छिद्र भी देखे जाते हैं, वयोकि 
कितने केदी वहीं तम्बाकू दबाए हुए पकड़े जा चुके हैं । पहरदारों 
की प्रकृति में जो अमानुषिकता का अंश पाया जाता है, उसका एक 
कारण इन कैदियों का सहवास भी जान पड़ता है। इस दण्ड-गृह 
में सी कई क्रैदी अखाभाविक कुकम के अपराध में पकड़े जाकर 
काल-कोटरी में भेजे जात हैं । 

अस्पताल में मेंने अनेक क़ेदी-रोगियों का चरित्र पढ़ा। एक 
क्रैदी ने काम से ऊबकर अपना पॉव काट लिया ओर वर्षों अस्पताल 
में पड़ा रहा | मरहम-पद्टी से अगर घाव भरने लगता, तो वह उसे 
खोदकर फिर ताजा कर देता । मेरे पूछने पर उसने कहा--अच्छा 
होकर क्या होगा ? फिर वही कठिन काम करना पड़ेगा और फिर 
पहरेदारों की वही घुड़कियाँ सहनी पड़ेंगी। मियाद लम्बी है, 
अस्पताल में ही पड़ा रहना अच्छा है। एक और क्रेदी साबुन खा-खा 
कर सदा के लिए अस्पताल के योग्य हो गया था। सुना कि एक क्ैदी 
ने तो बड़ा ही साहस का काम कर डाला था। वह कॉच पीसकर पी 
गया ओर बीमार होकर अस्पताल पहुँचा । डॉक्टर ने बहुत उद्योग 
करके उसे जिलाया ओर काम के योग्य बना दिया, किन्तु उसने फिर 
कॉँच का शबंत पिया और सदा के लिए बन्धन से छूट गया। 

बन्दी का उद्देश्य तो यह है कि मलुष्य-चरित्र की त्रुटियों को दूर 
किया जाय, परन्तु वत्तमान युग की व्यवस्था तो ऐसी है कि कैदी 
और पहरेदार मनुष्यता से भी हाथ धो बैठते हैं । 

खैर, किसी तरह तीन मास की अवधि पूरी करके १७ जनवरी 
१९१४ को मैं जेल से छूट गया । इन तीन महीने मे मैंने तीन जेलें 
देखीं। अवधि की अवस्था के अनुसार न्यूकासिल में उसका जन्म, 
मेरीत्सबरग में यौवन और दरबन में बुढ़ापा तथा अन्त हुआ। जेल- 
क़ानून के अनुसार क्रैदी को १० बजे रिहाई की जाती है, लेकिन मुझे 
बड़े सबेरे कपड़े बदलने की इजाज़त मिल गई | सनातन नियमानुसार 
डॉक्टर साहब का अन्तिम दशन कर लेना अनिवायत:ः आवश्यक 
था, किन्तु भेरे लिए बह भी दुलेस हो गया। मुझे साबिक़ कपड़े 
पहिनाकर दफ्तर में लाया गया ! वहाँ जेलर ने पूछा--क्यों जी, 
तुम फिर जेल आओगे 

मैने उत्तर दिया--तीन पाउन्ड का टेक्स रद न होने तक 
बार-बार। बस, झुमसे कहा गया कि आप अब यहाँ से 
सिधारिए। में जेल से बाहर हो गया-बन्धन से मुक्त हो 
गया । फाटक पर केवल बाल-सखा लक्खू महाराज और 
श्री० भानुप्रकाश महाराज को खड़े पाया। अभी नो ही बजे थे ! 
दोनों दोस्तों के साथ चल पड़ा । रास्ते में अन्य मित्रों का समूह 
: मिला। वहाँ से काका जी ( पारसी रुस्तम जी) के मकान पर 
पहुँचा ओर तीन मास के पश्चात्‌ काका जी के प्रेम-रस के साथ-साथ 
मिष्टान्न और षद्रस व्यब्जन खा-पीकर छक गया । 


श्प्प तेईसवाँ परिच्छेद्‌ 


छूट आने पर मुमे यह माछ्म हुआ कि मेरे जेल जाने के बाद 
ही न्यूकासिल से चार हज़ार मजदूरों का जत्था लेकर महात्मा जी 
ने ट्रान्सवाल में प्रवेश किया और मार्ग में पकड़े जाकर एक साल 
के लिए कारागार में भेजे गए | उनके बाद पोलक साहब ओर 
केलनबेक साहब ने क्रमशः पकड़े जाकर तीन-तीन मास क़ैद की सज़ा 
पाई। जो मजदूर ट्रान्सवाल की सीमा पार कर चुके थे, उन सबको 
भी गिरफ्तार किया गया और वे सब अदालत से यथायोग्य दशिडित 
हुए। खानों के जिन-जिन बारकों में वे रहते थे, उन्न सबों को 
जेलखाना बना दिया गया और दरिड्त हड़तालियों को वहीं रखकर 
खानों में काम कराया जाने लगा । इससे हड़ताल दबी नहीं, किन्तु 
इतनी भड़की कि समुद्र के उत्तर और दक्षिण तीखर्ती तथा 
मध्यवर्ती समस्त कोठियों, खानों, बग़ानों, सरकारी विभागों इत्यादि 
के लगभग २५ हज़ार मजदूर काम छोड़ बेठे। सलवन, सूरमाई 
ओर पचियापन अत्याचारियो की गोली के शिकार बने । ट्रान्सवाल 
की ओर भी आठ स्षियों ने कारागार को पावन किया । माननीय 
गोखले ने खान-पान और आराम की चिन्ता छोड़कर लाखों रुपए 
उगाहे ओर हड़तालियों के सहायता्थ एक बड़ी रकम भेजी | 
नेटाल के कई केन्द्रों में हड़तालियों के बाल-बच्चों को रसद्‌ बाँदने 
की व्यवस्था हुई । हज़ारों अत्याचार होने पर भी हडताल दिनोंदिन 
बढ़ती ही गई और तब कहीं जाकर सरकार की आँखें खुलीं । 
जाँच-कमीशन नियुक्त हुआ। महात्मा गॉवी, श्री० पोलक और मि० 
केलनबेक कमीशन के समक्ष साक्षी देने और सन्धि की शर्तें तय 

करने के लिए छोड़ दिए गए । अन्य क्रैदियों को छोड़ देने के लिए 
भी बातचीत हो रही थी। कहना व्यथ है कि इन समाचारों से 
मुझे आशातीत आनन्द हुआ । 

मेरे छूटने के बाद चोथे दिन (२० जनवरी को) ट्रान्सवाल की 
ग्यारह स्लियों छूटने वाली थी | उनके आगत-स्वागत के लिए द्रबन 
के भारतीयों में उमड् की लहरे' उठ रही थीं, किन्तु ठीक उसी 
समय गोरे-मज़दूरों की हड़ताल हो गई थी और देश भर में फोजी | 
क़ानून जारी था। पोलक साहब के अथक परिश्रम करने पर भी 
जुलूस का प्रबन्ध न हो सका ओर बहुत थोड़े आदमियों को जेल 
के फाटक पर जाने की इजाजत मिली । साढ़े नो बजे केवल तीन ही 
ल्लियों को रिहाई मिली और शेष ८ ञ्ञियाँ जेल में ही रोक ली 
गई । इमिग्रेशन-अमलदार की ओर से उन्हें वरजित-प्रवासी (०- 
[79760 ॥7787॥5 ) होने का नोटिस दिया गया ओर यह भी 
ताक़ीद कर दी गई कि यदि वे नियमित अवधि के अन्दर अपील 
न करेंगी; तो उन्हे देश-नि्वॉसन का दर्ड मिलेगा । 

जेलर भुझे पहचानता ही था| वह मेरे समीप आकर बोला-- 
में क्या करूँ? मेरा कोई अख्तियार नहीं है।इस मामले में 
इमिप्रेशन-अमलद्ार का निर्णय ही सर्वोपरि है। यदि आप उनसे 
मिलकर अपनी पत्नी की रिहाई का कुछ इन्तजाम कर सकते हो, 
तो अवश्य कीजिए | पोलक साहब से पूछने पर उन्होंने भी 
यही सम्मति दी। अतएब में इमिप्रेशन-ऑफिस पहुँचा और 
प्रधान अमलदार से मिलने की इच्छा प्रकट की। जल-सिपाही 

(ए/क#८-००॥००) के मुखियों ने पूछा--तम कौन हो और किस- 
लिए मिलना चाहते हो ! 

मै--में एक सत्याग्रही हूँ और और मेरी पत्नी जेल में रोक 
ली गई है, इसी विषय पर प्रधान अमलदार से कुछ बातचीत 
करनी है । 

पुलिस वाले--तुम्हारा नाम क्‍या है 

मै--मेरा नाम है भवानीदयाल । 

पुलिस वाले--अच्छा महाशय ! भले तुम हाथ लगे। तुम्हारी 
ञ्री तो वर्जित प्रवासी है ही, लेकिन तुम भी इस जुमे से बरी नहीं 
हो । गृह-सचिव की आज्ञा होने पर भी तुम यहाँ से रफूचकर हो 
गए थे ओर अब आए हो अधिकार का दावा करने ! अच्छा बेठो, 
ओर अपने को हिरासत में समको। अमलदार के आने पर 
तुम्हारे लिए भी देश-निवोसन की व्यवस्था हो जायगी । 

यह सुनकर मे तो सन्न हो गया ओर पोलक साहब को सूचना 
दे दी कि आया तो था पत्नी को छुड़ाने, किन्तु यहाँ खुद ही गिरफ्तार 
हो बैठा हँ--चला था नमाज बरूशने, गले पड़ गया है रोजा! 
घरटाभर मुजरिम बनकर बेठने के बाद प्रधान अमलदार डीक. 
साहब आए और सारी कथा सुनकर उन्होंने अपने विभाग के 
अनुचित बताव पर खेद प्रकट किया और मेरी स्त्री को कारामुक्त- 
करने के लिए टेलीफोन द्वारा जेलर को सूचना दे दी। यह एक 
ध्यान देने योग्य बात है कि इतने दिनो के बाद आज इमिग्रेशन- 
अमलदार ने मेरे विवाह को विधि-सद्गत स्वीकार कर लिया। 

लगभग ११बजे मेरी पत्नी जेल से छूटी ओर इसके घढ़ीभर बाद शेष 
स््रियाँ सी छूट आई | पोलक साहब ने इनकी रिहाई के लिए बहुत 
उद्योग करके गृह-सचिव से विशेष आज्ञा प्राप्त की थी। 

अच्छा पाठक ! अब चलिए काका जी (पारसी रुस्तम जी) के 
फिल्ड स्ट्रीट के मकान पर, जो उस समय सत्याग्रहियों का मिलन- 
मन्दिर बना हुआ था । काका जी की बैठक में दरबन के अनेक 
माननीय विद्वान, प्रतिष्ठित धनाव्य और पूजनीय नेता बैठे हुए थे, और 
लगभग दो सौ नारी-रत्ों की कलक से सभा-मण्डप प्रकाशमान हो 
रहा था | किन-किन के नाम लें और किनको छोड़ दें;तो भी 
पूज्य माता कस्तूरीबाई, श्रीमती पोलक, पालोमेण्ट के स्पीकर की 
बहिन कुमारी मेल्टीनो, कुमारी कलेशीन, कुमारी वेस्ट, श्रीमती 
मणिलाल डॉक्टर इत्यादि का नाम न लेना अनुचित ही होगा। 
द्रबन के प्रसिद्ध गायक श्री० शेख महताब के सामयिक गान से 
लोगों में उमड़ ओर प्रेम की लहरें उठने लगीं । इसके बाद स्वागत- 
सूचक व्याख्यानों का सिलसिला जारी हुआ । पोलक साहब का 
मधुर भाषण सुनकर ओतागण मुग्ध हो गए; कफेलनबेक साहब के 
व्याख्यान से सबकी हृदय-तन्त्रियाँ हिल उठीं; पादरी बेली साहब ने 
स्वीकार किया कि इसी आन्दोलन में मु्कें इसा मसीह की शिक्षाओरं 
की छटा दिखाई दी | काका जी के भाषण की तो बात ही न 
पूछिए, हृदय प्रेम से इतना सराबोर था कि मुँह से बराबर बात 
ही नहीं निकलती थी । कुमारी मेल्टीनो ओर कुमारी वेस्ट के भाषण 
ख्री-जाति के पथ-प्रदर्शक थे । इमाम भअन्दुलक्वादिर बाबाजीर, 


१ द््& तेईसवाँ परिच्छेद्‌ 


श्री० अम्बाराम महाराज, श्री० सी० वी० पिछले, भीमती पोलक, 
ओमती लारेन्स, भीमती माणिक पत्तर, कुमारी मुडली इत्यादि के 
व्याख्यान समयोचित ओर प्रसद्भानुकूल थे । 

इसके बाद सभा-समितियों की बारी आई। नेटाल-इण्डियन 
एसोसियेशंन और नेटाल-इण्डियन वीमैन्स एसोसियेशन की ओर 
से इन सत्याग्रही महिलाओं को पुष्प-हार पहिनाया गया । फिर 
टान्सवाल क्यों पीछे रहता, जो सत्याग्रह का अद्य-प्रवत्त क होने का 
दावा रखता है। अतएव ट्रान्सवाल त्रिटिश इग्डियन एसोसियेशन 
ओर ट्रान्सवाल इण्डियन वीमैन्स एसोसियेशन ने इस रस्म की 
नवीन आवृति कर दी। काका जी का जरथोस्ती अब्जुमन तो ऐसे 
कामों में अग्रस्थान लेने वाला ही ठहरा । प्रिटोरिया की ब्रिटिश- 
इस्डियन कमेटी, तामिल बैनीफिट सोसायटी ओर अब्जुमन 
इस्लाम की ओर से बधाई-सूचक तार आए । द्रबन की तामिल 
महाजन-सभा और हिन्दू-बंमिन्स सभा तथा साउथ-कोस्ट इण्डियन 
कमेटी की ओर से प्रीति-भोजों की व्यवस्था की गई। कुछ दिनों तक 
सभाओं में जाने और भोज खाने का खूब मज़ा आया, किन्तु इन 
आलनन्दोत्सवों में मेरे लिए दुःख की एक कलक भी थी ओर वह 
यह कि जगरानी जी की देह जेल में इतनी टूट गईं थी कि उन्हें 
देखकर दया आती थी !! 

“इण्डियन ओपिनियन के सम्पादकीय विभाग में 


-0 रामुक्त होने के पश्चात्‌ प्रिटोरिया से 

महात्मा जी का एक पत्र मिला, जिसमें यह्‌ 
आदेश था--तुम पिनिक्स मे जाकर 
रहो ओर इण्डियन ओपिनियन! के 
हिन्दी-अंश का सम्पादन करो । में 
चाहता भी यही था, यद्यपि सुममें कुछ भी 
योग्यता न थी, तो भी इस कला में रुचि अवश्य थी। में वहीं से 
पटना के “आयवत्त' मासिक पत्र को लेख भेजा करता था और 
पत्र के आवरण-प्रष्ठ पर सहकारी-सम्पादक की जगह अपना नाम' 
छपा हुआ देखकर गौरव का अनुभव करता था। में थोड़ा-बहुत 
लिख-पढ़ लेने की योग्यता क्रो ही सम्पादक बनने के लिए पयाप्त 
सममभतता था| उस समय मुझे यह नहीं माठ्म था कि सम्पादक 
कहलाने मात्र से कोई स्वर्ग की सीढ़ी पर नहीं चढ॒जाता, बल्कि 

इस पद की प्रतिष्ठा और साथकता तभी होती है, जब उसके लेख 
स्व-साधारण के लिए विचार की वस्तु बन जायें। अरुतु, में 
सम्पादक बनकर इस आशा और विश्वास से पिनिक्स पहुँचा कि 
अब जनता को अपने हिन्दी-लेखो की छटा दिखाकर चकित कर 
दूँगा; लेकिन वहाँ जाने पर मेरी इस उल्टी मति की गति बदल 
गई। चला तो थाजनता को शिक्षा देने, किन्तु वहाँ के अनुभवों ने 
बतलाया कि में अभी शिक्षार्थी होने योग्य भी नहीं हूँ । इस पत्र के 
सम्पादन ओर प्रकाशन-विभाग में केसे-कैसे दिग्गज दिमाग़ काम 
करते थे, उनका संक्षिप्त वशेन किए बिना पाठक हमारे कथन की 
सचाई का ठीक अनुभव न कर सकेंगे | 

“(इण्डियन ओपिनियन! के सम्पादकों ओर प्रकाशकों के गुरु 
थे महात्मा गॉधी । महात्मा जी पन्न में स्वयं बहुत-कुछ लिखा 
करते थे। इस बार तो जेल से छूटकर आने पर उनके रहन-सहन 
में अमूल्य परिवत्तेन हो गया था। जब अपने निर्दोष बन्धुओ के 
मारे जाने का समाचार इन महापुरुष को मिला, तो इनका साधु- 
. हृदय दया, करुणा ओर शोक से भर आया | अब तक दिन में जो 
दो बार फलाहार करते थे, सो अब शरीर-रक्षा के अभिप्राय से 
केवल एक बार अल्पाहार करने का निश्चय कर लिया। कुश-कॉटे 
से बचाने के लिए पैर में सिफ चप्पल पहना करते थे, उसे भी 
त्यागकर महात्मा जी ने नह पैरों चलने का ज्रत अज्ञीकार किया। 
शरीर पर केवल एक धोती और एक मिजई उन्होने धारण की 
ओर हाथ में एक लम्बी लाठी | उनका यह दिव्य-रूप और साधु- 

वृत्ति को देखकर मेरे मन और मस्तिष्क पर गहरा प्रभाव पढ़ा, 
और हृदय के एक-एक तार श्रद्धा और भक्ति के स्पश से बज उठे । 
ऐसे महापुरुष की संरक्षकता ओर निरीक्षणता में काम करना कितने 
सौभाग्य की बात है, उसे लिखकर बतलाने की आवश्यकता नहीं । 

“इरिडयन ओपिनियन! के भ्रधान /सम्पादक थे श्री० हेनरी 
सोलमन लियन पोलक । इस पुस्तक में पोलक साहब का अनेक बार 
जिक्र आया है। पोलक साहब का जन्म डोभर में हुआ था। इनके 
पिता इच्जलेण्ड में एक सम्मानित और प्रतिष्ठित यहूदी (7०७ ) थे । 
विलायत में शिक्षा प्राप्त करके पोलक साहब दक्षिण अफ्रिका आए। 
आपका खास्थ्य बिगड़ चला था, अतएव जोहन्सबर्ग के जलवायु 
का बखान सुनकर ही यहाँ आपका आगमन हुआ । आप टरृन्स- 
वाल क्रिटिक' के उप-सम्पादक नियुक्त हुए और इस पत्र का बड़ी 
योग्यता से सम्पादन करने लगे। आपके हृदय में धरम के लिए 
एक खास जगह थी, अतएव आपने टॉह्स्टाय ओर रस्किन की 
अनेक क्ृतियाँ देखी | इससे आपकी प्रवृत्ति सत्य की ओर मुकी 
ओर सेवा-धम की श्रेष्ठठा में विश्वास जम गया। दैवयोग से 
महात्मा जी से साक्ञात्‌ हो गया । बस, आप 'क्रिटिक' को छोड़- 
कर 'इरिडयन ओपिनियन के सम्पादक बन गए। इसके बाद 
आपने क़ानूनी ज्ञान प्राप्त करके टरान्सवाल में वकालत पास की 
ओर विवाह भी कर लिया | आपको पत्नी मिली अपने अनुरूप 
ही । उनका दिल भी काले-गोरे के भेद-भाव से बिलकुल साफ था। 
आप द्ून्सवाल के भारतीयों की दुःख-कहानी सुनाने के लिए भारत 

ओर इड्ललेण्ड भी गए। आपने दक्षिण अफ्रिका के हिन्दुस्तानी-- 
साम्राज्य के अन्द्र गुलाम ओर उनके साथ होने वाले बतोव” (]० 
[तिक्षा३ रण 900 3८8 : पिशे०६ शायो। 8 जिएगा6 
था0 [०७ 0॥०० ४४७ 7०७०० ) नाम की एक महत्वपूर्ण पुस्तक 
लिखी, जिससे सत्याग्रह को बड़ी सहायता मिली । केवल भाषण 
और लेखन से ही नहीं, किन्तु इस बार जेल जाकर आपने यह भी 
सिद्ध कर दिया कि सत्य के लिए आप सब कुछ सह सकते हैं । 
आप अज्गरेज़ी के गम्भीर, विचारशील, धुरनधर और सिद्धहस्त 
लेखक हैं। यद्यपि आप पिनिक्स में रहते नहीं थे, तो भी पत्र- 
सम्पादन ओर नीति-नियन्त्रण का भार आप ही के ऊपर था । 
मैनेजर मि० ए० एच० वेस्ट साहब थे। आप जआश्रम में 
बाल बच्चे सहित रहते भी थे। पहले आप जोहन्सबर्ग के एक 
छापेखाना में हिस्सेदार थे, किन्तु महात्मा जी से परिचय होने पर 
सन्‌ १९०४ ३० में आपने 'इग्डियन ओपिनियन! की सेवा स्वीकार 
की | वहीं से आप बिलायत जाकर अपना विवाह भी कर लाए 
थे। श्रीमती वेस्ट भी बड़ी सुशीला ओर मृदु-भाषिणी महिला 
थीं। वेस्ट साहब की बहिन कुमारी एडा वेस्ट ( देवी बहिन ) की 
कीरति-कथा क्या कहें ९ बच्चों को खिलाना, उनको पढ़ाना, 
प्रेस में टाइप बेठाना, घरों में भाडू देना, पुस्तकों की व्यवस्था 
करना और जो कुछ काम आ पढ़े, उसे प्रसन्नतापूवंक करने को 
प्रत्तुत रहना आप ही के योग्य था । कुमारी वेस्ट ब्रह्मचारिणी थीं, 
किन्तु भाठृत्व के सम्पूर्ण सदूगुण उनमें शोभा पा ग्हे थे। वेस्ट की 
१३ 

चुढ़िया सास भी मिलनसार थीं । उनका नास ही रैली” 
( दादी ) पड़ गया था । इस वृद्धावस्था में भी वे सीने-पिरोने के 
काम मे लगी रहती थीं । वेस्ट साहब दस पाउण्ड मासिक वेतन पर 
“इशिडियन-ओपिनियन' मे आए थे, किन्तु पिनिक्स के प्रवासी 
( 5०॥०४५ ) बन जाने पर केवल ३ पाउण्ड में निवोह कर रहे थे । 

महात्मा जी के चचेरे भाई श्री० छगनलाल गाँधी और 
श्री० मगनलाल गॉधी सपरिवार आश्रम के अद्य-प्रवासी थे। एक 
गुजराती अंश के सम्पादक थे और दूसरे थे 'इण्डियन ओपिनियन! 
के संयुक्त प्रकाशक । पहले ये दोनों भाई नेटाल में व्यापार करते थे, 
किन्तु जब महात्मा जी ने पिनिक्स-आश्रम की बुनियाद डाली, तभी 
से यहाँ आकर रहने लगे। छगनलाल जी हाल ही मे कारावास 
भी भोग आए थे, किन्तु मगनलाल जी को 'इर्डियन ओपिनियन' 
के काय-भार के कारण जेल जाने का अवसर न मिला । तो भी 
आपने उस सद्कुट की घड़ी में पत्र-द्वारा जनता की जो सेवा की, 
उसकी जितनी सराहना की जाय, थोड़ी है। इन दोनो भाइयों 
की वीर स्त्रियाँ भी माता कस्तूरीबाई के साथ जेल काट आईं 
थीं, और ये दोनो देवियोँ गम्भीर और मितभाषी थीं। बढ़े भाई 
की देश-भक्ति तथा साहित्य-प्रेम और छोटे भाई की कार्य-दक्षता 
तथा उत्साह प्रशंसनीय था। 

इमाम अब्दुलक्वादिर बाबाजीर ट्रान्सवाल से यहीं आ बसे 
थे। आप ट्रान्सवाल अहमदिया इस्लामिक सोसायटी के सभापति 
थे और वहाँ आपकी अच्छी इज्जत थी, लेकिन हुनियाबी कोलाहलों 

से ऊबकर शान्तिमय जीवन व्यतीत करने के लिए आप आश्रम 
में आ गए थे | इनके परिवार में केवल दो प्राणी थे, एक तो 
इनकी वृद्धा पल्ली ओर दूसरी इनकी युवती पुत्री । आप सदा प्रसन्न 
रहते और सबसे प्रेमपूवंक मिलते थे । आप भी 'इण्डियन 
ओपिनियन के मुद्रण में योग देते थे। 

उस समय भाई प्रागजी देसाई भी आश्रम में थे। आप में 
कष्ट सहने का विलक्षण साहस था और आपने जेल में जो बीरोचित 
साहस दिखाया, उसका दिग्द्शन किसी पिछले अध्याय में हो 
चुका है | गुजर-साहित्य में आपकी अभिरुचि थी और सत्याग्रह 
पर आपने कई महत्वपूर्ण गठ्प लिखे थे | अद्जरेजी भी आप अच्छी 
जानते थे। आप गुजराती-अंश के सम्पादन में सहायता देते थे । 

डॉक्टर मणिलाल बार-एट-लॉ को आज भारतवष में कौन 
नहीं जानता | वे मोरिशस ओर फ्रीजी की घटनाओं के कारण 
बहुत प्रसिद्ध हो चुके हैं। इनकी धर्मपत्नी श्रीमती जयकुँवारीदेवी 
उस समय आश्रम में ही थीं। आप रह्नन के प्रख्यात डॉक्टर 
जगजीवन प्राणजीवन महता की पुत्री हैं और आपको अ्वरेज्ी 
तथा गुजराती की अच्छी शिक्षा मित्री है। आप अध्यापन के 
अतिरिक्त 'इण्डियन ओपिनियन” के मुद्रण में भी मदद दिया 
करती थीं । ' 

अन्त में, किन्तु सबसे अधिक, श्रद्धा के साथ जिनका नाम 
लेना है, वे थीं श्रीमाता कस्तूरीबाई। आपकी वात्सल्यता के प्रभाव 
से आश्रम स्वर्गीय विभूतियों का केन्द्र बना हुआ थां। यद्यपि आपके 


दक्षिण श्रक्रिका के मेरे अनुभव १६६ 


तीन पुत्र--मणिलाल, रामदास ओर देवदास साथ ही थे, किन्तु 
अन्य बालकों पर आपका उनसे रत्तीमर भी कम स्नेह न था । सबसे 
मीठी बोली बोलना, दूसरे के हुख से दुखित होनां और आश्रम- 
वासियों पर प्रेम-वारि बरसाते रहना आपका सहज स्वभाव था। 
आपके मुख पर सरलता की जो शान्ति व्याप रही थी, नयनों से 
करुणा की जो रस-धारा बह रही थी और हृदय से दया के जो भाव 
उत्थित हो रहे थे, उससे यही प्रतीत होता कि शान्ति, करुणा, 
दया की मानो आप सजीव प्रतिमा हैं । 
उन नवयुवकों का अलग-अलग परिचय देने की आवश्यकता 
नहीं, जो आश्रम के विद्यार्थी थे ओर जो देश, जाति और धम के 
लिए कारा-कष्ट तक भोग आए थे। उनकी यौवन-सुलभ-चअ्वलता ने 
वहाँ के जीवन को ओर भी सधुर बना दिया था । वातावरण इतना 
विश्ुुद्ध था कि हृदय में कुविचारों का छछ्कुर भी नहीं उगने पाता 
था । महात्मा गॉधी जैसे महापुरुष, माता कस्तूरीबाई जैसी 
महान देवी, पोलक जैसे विचारशील विद्वान्‌, वेस्ट-परिवार जैसे 
सब ख-त्यागी, छमनलाल और मगनलाल जैसे अनुभवी कार्यदत्त, 
प्रागजी जेसे साहसी देशभक्त, इमाम साहब जैसे मिलनसार, 
जयकुँवारी देबी जैसी विदुषी जिस आश्रम मे बसते हों, उसे देखकर 
एक बार इतिहास-कथित तपोवन का स्मरण हो आना क्‍या 
स्वाभाविक नहीं है ? 


जिस “इसर्डियन ओपिनियन के सम्पादकीय विभाग में काम 
करने के वास्ते में गया था, उसका यहाँ थोड़ा सा पूषे वृत्तान्त बता 

देना अग्रासल्ञिक न होगा | सन्‌ १९०३ ई० में श्री० वी० मदनजीत 
ने इस पत्र की नींव डाली थी, किन्तु वे कुशल पत्रकार नहीं थे, 
इसलिए साल ही भर में ऐसी घटी लगी कि पत्र बन्द हो जाने की 
नोबत आ गई | अतएवं महात्मा जी ने अपनी जेब से दो सहस्र 
मोहर ( पाउण्ड ) लगाकर पत्र को सँभाल लिया, क्योंकि पत्र के 
बिना मोह-निद्वा में पढ़े हुए भारतीयों को जगाना असम्भव था। 
पहले यह पत्र दरबन से प्रकाशित होता था; किन्तु जब पिनिक्स में 
महात्मा जी का आश्रम बन गया, तब पत्र का मुद्रण ओर प्रकाशन 
भी यहीं से प्रारम्भ हुआ । भी० मनसुखलाल नाजर इसके अवैतनिक 
सम्पादक बने । आप बढ़े उत्साही और योग्य विद्वान थे। नाजर 
महाशय को में बचपन से पहचानता था और वे भी मुझे बहुत 
प्यार करते थे | खेद की बात है कि नाजर साहब की अकाल मृत्यु 
हो गई। उन्तके बाद मिं० हवेंट किचन सम्पादक हुए | कुछ दिनों 
तक पादरी जोजफ डोक ने भी सम्पादन किया, और अब वर्षों से 
पोलक साहब इसके सम्पादक थे | 'इर्डियन ओपिनियन' दक्षिण 
अफ़िका के इतिहास का एक आकषक अध्याय है ओर दक्षिण 
अफ्रिका का सवोज्ञ पूरे इतिहास 'इर्डियन-ओपिनियनं की 
फ़ाइलों में सुरक्षित है । 

अच्छा, अब मेरी रामकहानी सुनिए । में पिनिक्‍्स आकर 
सम्पादकीय सिहासन पर आसीन हुआ । कुछ लड़के मुझे 
'एडीटर साहब! कहा करते, लेकिन न माल्स वे आदर' के 
लिए ऐसा कहते अथवा व्यह्ग करने की उमझ्ग में | पर में तो फूले 

नहीं समाता था, क्‍योंकि एक इतिहास-प्रसिद्ध पत्र का सम्पादक 
बन बैठा था। सब लोग टाइप बेठाया करते, लेकिन में अपनी 
सम्पादकीय कुर्सी से हिलना-डोलना पसन्द न करता। में भत्ता 
टाइप में हाथ क्यों लगाऊँ, क्योंकि में तो सम्पादक ठहरा। भब लोग 
प्रातः चार बजे उठ जाया करते, किन्तु में सोकर उठता ठीक छः 
बजे; क्योंकि सम्पादन के लिए मग़ज़ को पूरा विश्राम देना बहुत 
ज़रूरी थ्रा । जब पत्र-मुद्रण का दिन आता, तब सब लोग पारापारी 
“सिलेण्डर मशीन” पर अपनी ताक़त अजमाया करते, उस समय 
चाहे श से कहो या सझ्भोच से, मे भी पत्र भाँनने ( 700778 ) में 
लग जाता। एकाध सप्ताह तो मेरी सम्पादकी ,ख़ूब रौनक़ पर रही, 
लेकिन देवयोग से एक दिन महात्मा जी मेरी मेज़् के पास आ 
पहुँचे और केवल इतना ही कहकर चले गए--तुमको थोड़ा-थोड़ा 
टाइप बैठाने का काम भी सीखना चाहिए । बस, उसी दिन से 
मेरी आधी सम्पादकी ग़ायब हो गई। सुबह से दोपहर तक एडीटर 
रहता और उसके बाद कापोजीटर बनना पड़ता। एक दिन 
'सिल्ेण्डर मशीन' के चक्कर में भी आ फँसा। मशीन बहुत बड़ी थी, 
इतनी बड़ी कि कई पृष्ठ एक साथ ही दोनों ओर छप जाते। उसको 
घुमाने के लिए एक और यन्त्र था, जो तेल की ताक़त से चलता 
था, किन्तु महात्मा जी ने उस यन्त्र को पेन्शन दे दी थी । उसकी 
आवश्यकता भी क्या थी, जबकि महात्मा जी खय॑ घड़ी सामने 
रखकर मशीन को घड़ीभर घुमाने का व्रत ले चुके थे | अस्तु, 
मुद्रण के दिन में नियमानुसार पत्र भाँनने में जुट गया। 

महात्मा जी एक युवक के साथ मशीन घुमा रहे थे। जब युवक का 
समय हो गया, तब महात्मा जा ने पुकारा-भवानीदयाल । 
में अपना नाम सुनकर भी मानो न सुना और अपनी धुन मे मस्त 
रहा | अन्य युवक मेरा आदर करते ही थे, अत्व उनमे से एक 
दौड़ गया, किन्तु महात्मा जी मुझे कहाँ छोड़ने वाले थे १ उन्होंने 
युवक को फोरन से पेश्तर वापिस किया और दुबारा मुके पुकारा। 
में समझ गया कि अब पिण्ड नहीं छूट सकता | इसलिए अपना 
सनातन धन्धा छोड़कर महात्मा जी के साथ मशीन घुमाने लगा। 
मेरी साँसो ने पाँच मिनिट मे ही टका सा जवाब दे दिया। महात्मा 
जी से मेरी अवस्था छिपी नहीं रही और उन्होने पूछा--धक गए न 

#तही, अभी तो नही थका हूँ”? कहकर में अपनी वीरता 
का वखान तो कर गया, किन्तु हृदय ही जानता था कि उसकी 
क्या गति हो रही थी। मेरी वीरता का अनुचित उद्गार सुनकर 
भी महात्मा जी को दया आ ही गई और उन्होंने मेरी रिहाई कर 
दी । इस प्रकार थोड़े ही दिनो मे मेने एडीटर, कम्पोजीटर और 
लेबरर की त्रिवेणी मे स्नानकर अपने मिथ्याभिमान को धो वहाया | 

उधर रोग के आक्रमण से जगरानी का शरीर दिनोदिन क्षीण 
ही होता गया । महात्मा जी उन्हे दरबन से उठा लाए। उठा 
इसलिए लाए कि उनमे चलने-फिरने की शक्ति नहीं थी | पिनिक्स 
तक तो वे रेलगाड़ी पर आई' ओर स्टेशन से उन्हें एक छोटी 
सी हाथ-गाड़ी ( !१०४व-८४॥ ) पर बैठाया गया। उस समय मेरी 
हैरानी की हद नहीं रही, जब मैंने महात्मा जी को खुद ही 

गाड़ी खीचते हुए देखा | में लपककर उनके पास पहुँचा और 
बढ़ी नम्रता से बोला--आप यह कर क्या रहे है, जबकि 
हम सब यहाँ मोजूद हैं 

साधु-हृदय से उत्तर निकला--कर रहा हूँ अपना कत्तेव्य ! 
जब में थक जाऊेँँ तब तुम लोग आ जाना । 

महात्मा जी से अब क्‍या कहता ? जगरानी से धृष्टता- 
पूबंक बोला-क्यो जी, कया तुम तीन मील भी पैदल नहीं 
चल सकती हो ? महात्मा जी से गाड़ी खिंचवाना मानों पाप 
की गठरी बाँधना है। उनकी आँखो से टपाटप आँसू टपकने 
लगे और वे अधीर होकर बोलीं--मुभमें तो उठने-बेठने की भी 
शक्ति नही रह गई है। यदि में दिनभर में भी आश्रस पहुँच 
सकती, तो कया मे एक क्षण भी इस अवस्था को सहन कर सकती 
थी? में खुद लब्जा से गड्डी जा रही हूँ, किन्तु क्या करूँ, बढ़ी 
विवशता है। आश्रम पहुचने पर महात्मा जी ने अपना वही 
रामबाण मिट्टी का पट्टा बाँधना शुरू किया और फल्न यह हुआ 
कि सात-आठ दिल में जगरानी चलने-फिरने योग्य हो गई । उनकी 
बीमारी के वक्त बच्चे को माता कस्तूरीबाई सेभाल रही थी । 
बच्चा भी उनसे ,ख़ूब ही हिला-मिला हुआ था ओर परिचय भी 
कुछ पुराना था। भेरीत्सबर्ग की- जेल में ही बच्चे को माता 
कस्तूरीबाई की गोद मे खेलने का सौभाग्य प्राप्त हो चुका था, 
अतएव अपनी माता की रुग्णावस्था में उससे भी अधिक स्नेहपूर 
आश्रय पाकर वह तनिक सी कष्ट का अनुभव न कर सका | 

जिन लोगों ने महात्मा जी के स्वभाव का अध्ययन किया है; 
वे जानते हैं कि शिशुओ पर महात्मा जी का कितना म्नेह-अनुराग 
है। इसलिए मेरे बच्चे--रामदत्त को भी महात्मा जी से प्रीति 
पैदा करने में देर न लगी | एक दिन की बात सुनिए--अनेक 
प्रतिष्ठित और राजनीतिज्ञ योरोपियन आए हुए थे ओर महात्मा 
जी से वर्त्तमान समस्या पर गम्भीर वात्तोलाप हो रहा था। ठीक 
उसी समय रामदत्त कहा ठोकर खाकर गिर पड़ाऔर उसे चोट आ 
गई । फिर तो रामदत्त ने न आव देखा न ताब; न पिता के पास 
आया, न माता के पास गया--सीधे महात्मा जी के कमरे में 
पहुँचा और उनसे लिपटकर रोने लगा। विचार-सभा बाल-रुदन से 
गूँन उठी । महात्मा जी ने चट बच्चे को गोद में उठा लिया और 
कमरे में टहलना शुरू किया । बच्चा चुप हो गया और महात्मा जी 
उसी प्रकार टहलते हुए विचार-सभा में योग देने लगे। अहा ! 
कितना विशाल हृदय और उसमें वात्सल्यता की कैसी अलौकिक 
आमभा ? यदि में होता तो महत्व के ऐसे वातोलाप के समय बच्चे 
का कान पक ड्कर ज़रूर बाहर निकाल देता और ऊपर ,से उसके 
संरक्षको को भी दो-चार खरी-खोटी सुनाता, किन्तु महापुरुषों की 
छोटी-छोटी बातों मे भी महानता का आभास पाया जाता है। 
गन्ना ओर गड़ही में जो अन्तर है, क्या वही विशाल और कुद्र 
हृदय के मध्य में नही है ? 

तारीख ५ फ़रवरी को भारत-सरकार के प्रतिनिधि सर 
बेखमन रॉबटेसन ओर उनके प्राइवेट सेक्रेटरी मि० स्लेटर आश्रम 

में पधारने वाले थे । यह साहब मध्यप्रदेश के चीफ कमिश्नर थे 
ओर कमीशन के सामने साक्षी देने के लिए भारत-सरकार की 
ओर से भेजे गए थे। उनके साथ एक बड्ाली सलाहकार भो थे, 
जिनका नाम रायसाहब सरकार था। सरकार महोदय से तो में 
कई बार मिल चुका था, किन्तु आज ,ख़ुद सर साहब से मिलने 
का अवसर था। 

आश्रम के समस्त प्रवासी बेजमन साहब के आगत-खागत 
के लिए स्टेशन पर गए, किन्तु में जान-बूककर नहीं गया। जब 
महात्मा जी ने मुभे देखा तो पूछा--तुम स्टेशन क्‍यों नहीं गए ९ 

में बोल्ला--इसलिए कि आप नहीं गए। 

“में नहीं जा सका तो नहीं सही, लेकिन तुमको तो जाना ही 
चाहिए था” यह भआदेश सिला | 

“अच्छा जाता हूँ” कहकर में स्टेशन की ओर रवाना 
हुआ । बीच रास्ते में सर ओर सेक्रेटरी को आते देखा | न मोटर 
थी न ठमटम, सर साहब ऊँची-नीची ऊबड़-खाबड़ सड़क पर 
पैदल ही चले आ रहे थे। पोलक साहब उनके साथ थे, और सब 
लोग पीछे थे। पोलक साहब ने सर साहब को मेरा परिचय 
दिया, जिसका तात्कालिक फल हस्त मिलाप ( 8096 ॥०॥0 ) के 
रूप में श्रकट हुआ। मार्ग में पोलक साहब ने मुझ पर बीती हुई 
क़ानूनी-विपत्ति की सारी कहानी कह सुनाई। सर साहब जब 
आश्रम में पहुँचे, तो महात्मा जी को फुसत नहीं थी--वे नन्‍्हे-नन्‍्हे 
बच्चों को जेबना जिमा रहे थे। इसलिए आपने सर साहब के 

आदर-सत्कार का भार पॉलक साहब को दे दिया। आश्रम का 
दरस-परस करके जब सर साहब विदा होने लगे, तव बड़ी 
कठिनाई से महात्मा जी उनसे मिलने का समय निकाल सके। इसका 
मुख्य कारण यह था कि महात्मा जी किसी के लिए भी अपने 
दैनिक कार्य-क्रम में कोई अन्तर आने देना उचित नहीं सममते थे । 

आश्रम में खाने को वही सव वस्तुएँ मिलती थीं, जिनका 
जिक्र एक बार हो चुका है। कोई सलोना अन्न खाता और कोई 
अलोना । में तो सलोने का ही सेवक था। महात्मा जी के छोटे 
पुत्र देवदास मे एक बार प्रण किया कि में सात दिन नमक नहीं 
खाऊँगा। इस ब्रत के चौथे दिन पाकशाला में पट्रस भोजन देख- 
कर उसका चित्त डिग गया और वह व्रत-भद्ग करने पर उद्यत 
हो गया, किन्तु देवदास की प्रार्थना महात्मा जी के सम्मुख 
स्वाभाविक रूप से अस्वीकृत हुई। वालक ने खाना छोड़कर रोना 
शुरू किया और भोजन की मेज से उठ गया। इधर महात्मा जी 
ने प्रतिज्ञा की--जब तक देवदास अपने त्रत पर अटल रहने का 
प्रण न करेगा ओर ख़ुद आकर मुमसे यह नहीं कहेगा कि बापू 
जी तुम खाओ और में भी अलोना भोजन करता हूँ, तब तक 
में अनशन-ब्रत करूँगा । एक ओर वाल-हठ और दूसरी ओर 
पिता की प्रतिज्ञा । बालक ने हठ पकड़कर दोपहर को नहीं खाया 
ओर न पिता से खाने का अनुरोध किया--दोनों भूखे रहे | देवदास 
को बहुत समकाया गया, पर वह वाल-ह॒ठ से नहीं हटा। शाम 
को सत्याग्रह की जय हुईं | बालक बहुत नम्न होकर पिता के पास 

पहुँचा और बोला--बापू जी ! में अलोना खाऊँगा। अब आप 
भी खाइए ! तब पिता-पुत्र ने एक साथ बैठकर भोजन किया । 
किसी को शारीरिक यन्त्रणा देना महात्मा जी के सिद्धान्त के 
विरुद्ध है । 

एक दिन कुछ लड़कों ने दरबन से नमकीन भुजिया और 
मिठाई मँगवाई और आपस में बाँटकर खा गए। सबको यह 
ताक़ीद कर दी गई कि महात्मा जी के कानों तक यह बात न 
पहुँचने पाए। कहते लज्जा आती है कि इस षड़यन्त्र का नेता एक 
ऐसा व्यक्ति था, जो बालकों को शिक्षा देने के का पर नियुक्त 
था। अन्त में भएडा फूटा और भण्डा फोड़ने वाला देवदास के 
सिवाय दूसरा कोई नहीं था। वह खुद भी इस गुप्त-भोज में 
शामिल था, पर सत्य को छिपा रखना उसके लिए कठिन हो 
गया । उसने महात्मा जी से सब बातें कह दीं। शाम को सभा 
जुटी । सब लोग यथास्थान आ बैठे । महात्मा जी ने पारापारी सब 
से पूछना शुरू किया, लेकिन सबके सब नकार गए और ख़बर देने 
वाले को भूठा साबित करने लगे। उस समय महात्मा जी का मुख 
प्रदीघ्ठ हो उठा और लोचन-युगल से सत्य की लपटें निकलने लगीं । 
उन्होंने कद्द-ख़बर देने वाला तो भूंठा नही है, किन्तु मुममें ही 
सचाई की कमी है। यदि ऐसा न होता, तो मेरे सामने सत्य कहने 
में तुम्दे यह सड्लोच ही क्यों होता ? इतना कहकर महात्मा जी 
अपने गालों पर दनादन तमाचे लगाने लगे। आह ! उस समय 
ऐसा मारछम हुआ कि मानो पृथ्वी फटना ही चाहती है और सब 

के सब रसातल पहुँचने ही वाले हैं। सत्य का स्वरूप प्रकट हो 
गया । बालकों ने अपराध स्वीकार किया ओर प्रायश्रित्त के लिए 
व्यवस्था माँगी । 

जेल में तो में नम्न-स्नान करता ही था, किन्तु आश्रम में भी उसी 
नियम का पालन करना पड़ा | प्रेस के पास ही एक कुँआ था, वही 
पर स्नान के लिए युवकों का जमाव हुआ करता । सबके सब 
वस्र॒ उतारकर नम्न हो जाते और क्रमागत स्नान करते। मेरे 
सझोच का बाँध तो जेल में ही हट गया था, अतणएव यहाँ युवकों से 
जल भरवाकर में ख़ूब ही नहाता | तब से मुमेनप्न-स्तान की ऐसी 
आदत पड़ गई कि आज तक नहीं छूटी । केवल इतना अन्तर पड़ा 
है कि अब में आम तौर से नहीं, प्रत्युत घर बन्द्‌ करके एकान्त में 
नहा लिया करता हूँ। सुनते हैं कि हिन्दू-शासतरों में नम्न-स्नान का 
निषेध है । चाहे जो कुछ हो, किन्तु मुझे तो नप्न-स्नान से यह लाभ 
अवश्य है कि शरीर के समस्त अज्ञों को धोने का सुभीता मिल 


जाता है। 
८८ 2 





साधु एण्ड्यूज़ का प्रथम दशन 


निक्‍स-आश्रम में ही मुझे पहले-पहल सत्य- 
बा शील साधु एण्ड्रयुज़ के दर्शन हुए । पहली 
रु ] ' पि माँकी में ही उनके प्रति भेरी अद्भा उत्पन्न 


हो गई। उनके मुख-मए्डल पर मुमे 
एक ऐसी आशभा दिखाई पड़ी, जिस पर 
उनके हृदय के सारे भाव अज्धित थे । उनका 
तेजस्वी रूप देखकर मैं मुग्ध हो गया। एण्ड्रयूज़ साहब एक घोती 

और एक छुतों पहिने हुए थे। उनको बार-बार देखने पर भी ._ 
मेरा जी नहीं अघाता था, और मुझे यह निश्चय हो गया कि यह 
एक साधारण पादरी नही, किन्तु कोई महापुरुष है। मुझे जान 
पड़ा कि इस शरीर में जो महान्‌ आत्मा विराज रही है, वह 
निवेलो का पल, निर्धनों का धन, अनाथों का आशअय, मजदूरों का 
त्राता, दासता का दुश्मन और मलुष्यता की विलक्षण शक्ति है। 
यह अ्गरेज-साधु मानो हिरएयकश्यप के कुल में प्रह्मद है, ओर 

इसके हृदय पर बुद्ध की अहिंसा और संयम का, कृष्ण के प्रेम 
और थैय का और ईसा की दया और क्षमा का अद्भुत संयोग 
हुआ है। मेंने इस साधु-पुरुष की चरण-धूलि को सिर पर चढ़ाकर 
अपना जीवन धन्य माना । यद्यपि एण्ड्रयज़ साहब का विस्तृत जीवन- 
वृत्तान्त हिन्दी में छप चुका है, तो भी इस अध्याय में उनके जीवन 
की भुख्य-मुख्य घटनाओं का दिग्द्शंन कराए बिना लेखनी आगे 
बढ़ने से इन्कार करती है । 

मि० चाल्स,फ्रीयर एरट्रयूज़ का जन्म १२ फरवरी १८७१ ई० 
को विलायत के कारलाइल नामक नगर में हुआ था । आप अपने 
माता-पिता की चतुर्थ सन्तान हैं। आपके चार भाई और छः बहिन 
हैं; दो बहिनों ने अपना विवाह न्यूजीलैण्ड में किया है और वहीं 
रहती हैं। अन्तरात्मा की आवाज़ सुनकर आपके पितामह ने, पिता 
ने और स्वयं आपने भी अपने सनातन सम्प्रदाय को छोड़ दिया । 
छः वर्ष की अवस्था में आप इतने बीमार पढ़े कि छः सास खाट 
से उठ न सके। बड़े-बड़े यत्न करने पर आप आरोग्य तो हुए, लेकिन 
शरीर बहुत निबेल हो गया । पढ़ने-लिखने की आपको ऐसी धुन थी 
कि तन्दुरुस्ती का रुयाल करके माता जी को रोकना पड़ता । पिता 
धनवान्‌ नहीं थे, तो भी खाने-पीने का कोई कष्ट न था, किन्तु आप 
की दस साल की अवस्था में एक बड़ी दुघेटना हो गई । आपकी 
माता के नाम से कुछ सम्पत्ति थी, उसका मुख्य टस्टी जुआरी 
निकला, उसने सट्टा खेलकर सारा धन फूँक डाला। जब बैडु- 
मैनेजर से दुर्घटना की सूचना मिली, तो आपके पिता के दिल पर 

कड़ी चोट लगी । कुछ लोगों की यह सलाह थी कि उस दुष्ट पर 
मामला चलाया जाय; किन्तु मुक़द्सा दायर करना तो दूर रहा, 
पिता ने महाप्रभ्ु से प्राथना की--हे नाथ ! मेरे मित्र ने जो अपराध 
किया है, एतद्थ अपनी दया और करुणा से उसे क्षमा कीजिए। 
इस घटना का परिणाम यह हुआ कि एण्ड ज़-परिवार बहुत निर्धन 
हो गया । बच्चों को भी सूखी रोटी पर दिन काटने पढ़े । 

नो वर्ष की आयु तक हमारे एण्ड्यूज़ साहब को घर पर ही 
शिक्षा मिली, इसके बाद आप पाठशाला में भर्ती हुए । दर्जे में आप 
सबसे छोटे थे, लेकिन लिखने-पढ़ने में सबसे तेज़ | पहले आप 
बमिन्नहम के किल्न-एडवर्ड-स्कूल में दाखिल हुए। वहाँ आपकी 
फ़ीस माफ हो गई और एक पाउण्ड मासिक छात्र-वृत्ति भी मिलने 
लगी । कॉलेज में प्रवेश करने पर आपको चार वर्ष तक ५० पाउण्ड 
सालाना द्वात्र-वृत्ति मिलती रही । विश्वविद्यालय में आपकी 
प्रतिभा देखकर वाषिक ८० पाडण्ड छात्र-वृत्ति देने की व्यवस्था 
हुई | इन वृत्तियों से आपकी शिक्षा का खचं चल गया । लैटिन 
और भ्रीक भाषा में आपको कविता करने की कामना थी और 
साहित्य-सेवा की अभिलाषा । विद्यार्थी लोग एक मासिक पत्र 
निकालते थे, आप उसके सहकारी सम्पादक बन गए | क्रिकेट के 
भी आप अच्छे खिलाड़ी निकले। पेम्ज्रोक कॉलेज में पढ़ते समय 
आपके धार्मिक विचारों मे परिवत्तन प्रारम्भ हुआ और बहुत-कुछ 
सोच-विचारकर आपने बाइबिल को निश्नोन्‍्त मानना छोड़ दिया। 
सन्‌ १८९० ई० में जब आप अन्तिम परीक्षा के लिए तैयारी कर 

रहे थे; उस समय पिता जी के अविगाइण्ट-सम्प्रदाय पर से आपका 
विश्वास उठ गया, ओर आपने यह |साफ कह दिया । फल यह 
हुआ कि आप बहिष्कृत किए गए । केम्न्नीज विश्वविद्यालय की 
एम० ए० परी्षा में आप उत्तीर्ण हुए और इस महान्‌ संस्था के 
सदस्य भी चुने गए। 

विद्यार्थी-नीवन समाप्त करके आपने लगभग चार साल तक 
सेण्डरलैण्ड ओर बालबर्थ के दीन-दुखियों की सेवा की । पहले 
स्थान पर आपने सेवक के तथा दूसरे स्थान पर धमे-प्रचारक के 
रूप में काम किया । उन दिनों विल्लायत में मजदूरों को प्रति सप्ताह 
२५ शिलिज्ज वेतन मिलता था और इसी छोटी रक्षम पर उनका 
ओर उनके बाल-बच्चे का बहुत दुःख से निबाह होता था । 
एण्ड्रयूज साहब ने मजदूरों की यह दशा देखकर केवल १० शिलिज्न 
पर अपनी गुज़र करना शुरू किया | इससे आपको कभी-कभी 
आध पेट खाना मिलता ओर कभी-कभी भूखे पेट सो जाना पड़ता। 
आप जैसे प्रतिभाशाली विद्वान के सामने ऋद्धि-सिद्धि हाथ बॉधे 
खड़ी थीं, किन्तु आपको तो निधेनाअवस्था का अनुभव करना 
था । आपके साधु-जीवन से वहाँ के मजदूरों को बड़ी शान्ति 
मिली। जब आपकी तन्दुरुस्ती बहुत बिगड़ चली, तब विवश 
होकर आपको केम्प्रीज में नोकरी करनी पड़ी । यहाँ के 
पुस्तकालय में आपको अध्ययन का अच्छा अवसर मिला | 

बचपन ही मे आपको हिन्दुस्तान से प्रेम हो गया था। आप 
प्रायः माता से कहा करते--माँ ! में हिन्दुस्तान जाऊँगा । 

१४ 


दक्तिण अफ़रिका के मेरे अनुसव २१० 


माँ भी कहा करतीं--चार्ली, तुम किसी न किसी दिल ज़रूर 
' चहाँ जाओगे। अब बाल्यावस्था का विचार निम्थय के रूप में प्रकट 
हुआ और भारत-दशन के लिए माता से आशीवाद लेने आप बर्निज्ञ- 
हम गए । माता को इस विछोह से बड़ी बेदना हुईं। आप हित-नाते 
और कुट्म्बियों के सिवाय बालबथ्थ के उन ग़रीब मजदूरों से भी 
जाकर मिले, जिनके साथ कह्टे वष रहकर आपने निर्धत जीवन 
की जानकारी प्राप्त की थी। वहाँ के लोग अपढ़ गँवार थे और 
भारत के विषय में विलक्षण विचार रखते थे। ,एक बुढ़िया ने 
कहा--/एण्ड्रयज़ भैया ! मेने सुना है कि हिन्दुस्तान के लोग 
हिंसक हैं कि मनुष्यों को खा जाते हैं। में ईश्वर से निशि-वासर 
प्राथंना करती रहूँगी कि तुम्हे वेखा न जायैं। यह सुनकर 
एण्ड्रयूज़ साहब हँस पढ़े ओर जब आपने उस बुढ़िया माई को 
सममाया कि हिन्दूनलोग किसी प्रकार का मांस छूते तक नहीं, 
तब कही उस्ते सनन्‍्तोष हुआ | 

सन्‌ १९०४ ई० में एण्ड्रयूज़साहब हिन्दुस्तान पहुँचे और देहली 
के सेए्ट स्टीक्नन्स कॉलेज में प्रोफेंसर हो गए। उस समय कॉलेज 
के प्रिन्सिपल साहब विलायत चले गए थे और स चालकों की यह 
इच्छा थी कि उनकी जगह एण्ड्रथज्ञ साहब नियुक्त किए जाय, 
किन्तु आपने हृढ़ता से निवेदन किया--इस कॉलेज में ओऔ० 
सुशीलकुमार रुद्र बहुत दिनों से शिक्षक हैं, इसलिए इस पद के 
वे ही स्वथा योग्य हैं। 

विशप साहब ने कहा--हुछ पर्वाह नहीं कि आप नए आदमी 

हैं; किन्तु हैं तो आप अन्रेज; ओर हमारे कॉलेज का प्रिन्सिपल 
अंडूरेज़ ही होना चाहिए। इस विचार का आपने तीत्र प्रतिवाद 
किया और साफ कह दियाकि यदि रुद्र जी प्रिन्सिपल न बनाए 
गए, तो में अपने पद से इस्तीफा दे दूँगा | फल यह हुआ कि 
सथ्वालकों को विवश होकर रुद्र महाशय को प्रिन्सिपल बनाना द्वी 
पंड़ां । आपको रुद्र जी की अधीनता में बड़ी प्रसन्नता थी । 

एडग्लो-इण्डियन मित्र आपको समझाया करते-भले ही 
आप॑ मिश्री हैं, किन्तु पहले आपको अज्गरेज़ बनना पढ़ेगा। यह 
मंत भूलिए कि आप साहब हैं। हिन्दुस्तानी लोग हलकी श्रेणी 
के हैं, उनपर हम तलवार के ज़ोर से राज्य करते हैं। ऐसी बातें 
सुनकर आप ममाहत हो जाते और जवाब में इतनां ही कहते-- 
हिन्दुस्तानियों से हमे दबना ही होगा, हमें चेश्ठ करके उच्चता का 
घमर्ड छोड़ देना होगा और यदि हम ईसा के सच्चे भक्त हैं, तो 
हमें मनुष्य-जाति का सेवक बनना पड़ेगा । 

गर्मी के दिनों में आप देहली से शिमला गए । वहाँ अक्नरेज़ों 
के चरित्र देखकर आपको बड़ा खेद हुआ। मोलवी समशुद्दीन 
से आपने उर्दू ज़बान सीखी और कान में कुछ रोग हो जाने से 
डॉक्टरों की सलाह मानकर आष बविलायत लौट गए | विलायत के 
एक बढ़े डॉक्टर ने फरमांया-यदि आप अपने कान की कुशल 
चाहते हैं, तो अब हिन्दुस्तान हरिज्ञ न जाइए । किन्तु अपने कान 
की अपेक्षा भारत पर आपका अधिक अनुराग था, अतएवं आप 
पुनः भारत लोट आए। 

|», ' इस बार बिशप के अनुरोध से आप सनावर के फौजी 
विद्यालय में प्रिस्सपल बनकर गए। वहाँ जिस मकान में आप रहते 
थे, उसी मे एक बालिका-विद्यालय की गोराज्ड-अध्यापिका भी 
रहती थी। आपने श्री० सुशीलकुमार रुद्र को अपने यहाँ आने का. 
निमन्त्रण दिया, ओर यह बात जब उस लेडी को साल्स हुई, तो 
उसने कहा--में किसी हिन्दुस्तानी के साथ एक मेज़ पर बैठकर 
खाना नहीं खा सकती । एण्ड्रयूज़ साहब ने उसे बहुत सममाया, 
पर वह टस से मस न हुईं । इस घटना से आपका चित्त इतना 
खिन्न हुआ कि आप उसी दम काम पर लात मारकर क्रँच करने 
को तैयार हो गए, किन्तु रुद्रजी ने आपको बड़ी कठिनाई 
से रोका | 
सन्‌ १९०६ ई० में लाहौर के सिविल एण्ड मिलेटरी गज़ट!, में 
शिक्षित हिन्दुस्तानियों के विरुद्ध अपमानसूचक लेखों, का 
निकलना प्रारम्भ हुआ । यहाँ तक लिखा जाने लगा कि पढ़े-लिख 
भारतीयों का होश ठिकाने लाने के लिए उनपर कोड़ों की मार 
, पड़ती चाहिए। इन विषम्य लेखों को पढ़कर एण्ड्यूज़ साहब शान्त 
न रह सके और आपने इनका युक्तिपूर्ण खण्डन करना शुरू किया । 
लोग आश्चर्य से पूछने लगे कि फ़रोजी विद्यालय से लिखने वाला 
यह अद्जरेज कोन है ? ॥ 
सन्‌ १९०६ ई० में आप कलकत्ता-कॉड्प्रेस में शामिल हुए ओर 
वहाँ भारत के स्वभान्य ओर सर्वोपरि नेताओं से मिले। इस 
विषय पर आपने अपने अन्नुभव पन्नों में भी छपवाए। इससे 

आपके मिश्नरी मित्र नाराज़ हुए बिना न रहे । दो बातें आपको 
बहुत अखरती थीं | एक तो कॉलेज का सरकार से सम्बन्ध “ओर 
दूसरी कॉलेज में बाइबिल की अनिवाय पढ़ाई । पश्ाब 
विश्वविद्यालय के 'फेलो' बनाने क्रे लिए जो लोग नामज़द किए 
गए थे, उनमें एण्ड्यज़ साहब भी एक थे; किन्तु लाट साहब 
ने सूची से आपका नाम जड़ा दिया, क्योंकि भारतीयों से आपकी 
सहानुभूति थी । 
* जब लाला लाजपतराय को देश-निवासन का दण्ड मिला, 
तब आप ही की अध्यक्षता में कॉलेज-डिवेटिड्र सोसायटी की एक 
ख़ास बेठक हुई ओर उसमें सरकारी करतूत की निन्‍दा की गई। 
नतीजा यह हुआ कि आपको सरकार तथा मिशन वालों की ओर 
से डाट-डपट बतलाई गई, लेकिन जिस दिन लालाजी को रिहाई 
मिली, उस दिन विद्यार्थियों के पूछने पर आपने कॉलेज में दिवाली 
मनानें की आज्ञा 'दे दी।इस बात से गोराड्र-समाज में बड़ी 
सनसनी फेली । रिजले-सरक्युलर का भी आपने घोर विरोध 
किया । बलात्‌ बाइबिल पढ़ाने के आप बड़े विरोधी थे और जब 
कोई लड़का ईसाई बनने की इच्छा प्रकट करता, तो आप उसे 
गीता पढ़ने की सम्मति देते। पादरी होते हुए भी एण्डूयूज़ साहब 
ने आज तक किसी को इसाई नहीं बनाया । 

गुरुकुल-कॉगड़ी के संस्थापक श्री० स्वामी श्रद्धानन्द जी 
महाराज से मिलकर आपने अतीत भारत का गौरव जाना और 
देहली के मौलवी नज़ीरअहमद तथा मौलवी जक्ताउल्ा से आपने 

इस्लामी सभ्यता का ज्ञान प्राप्त किया । भ्री० स्टोक्स और साधु. 
सुन्द्रसिंह से भी आप मिले। स्टोक्स साहब से मिलकर आपत्ने 
एक सभा भी क़ायम की, जिसका नाम था--ऐसा का अनुकरण 
करने वाला अआतृ-समाज | रूस के त्यागी महात्मा टाल्स्टॉय के 
प्रन्थों का आप पर बड़ा प्रभाव पड़ा। आपही की सम्मति से स्टोक्स 
साहब ने एक भारतीय रमणी से विधिवत्‌ विवाह किया। उस 
समय अन्तजोतीय विवाह के विषय पर एण्ड्रथुज्ञ साहब ने जो 
लेख लिखे थे, उससे विल्ांयत के गोराह्न-मण्डल में भी बड़ी 
कोलाहल मच गई थी । सन्‌ १९११ ई० में आपने भारतीय जाप्रति! 
नास का एक विचारपूरण ग्रन्थ लिखा । 

सन्‌ १९१२३६० में तन्दुरुस्ती बिगड़ जाने के कारण आप दूसरी 
बार विलायत गए । इस यात्रा में आपके साथ आचाये रुद्र और 
लाल सुल्तानसिंह भी थे | इस बार विलायत में पहले-पहल आपकी 
महाकवि रवीन्द्रनाथ ठाकुर से भेंट हुईं और उनके प्रति आपके 
हृदय में प्रगाढ़ भक्ति पेदा हुईं। विलायत से ल्ोटकर गर्मी की 
छुट्टी में डेढ़ मास आप महाकवि के शान्ति-निकेतन में रहे । वहीं 
पियर्सन साहब से आपका परिचय हुआ | 

सन्‌ १९१२ ईं० के अन्त में लॉड हाडिख पर देहली में बम 
फेंका गया । कुछ अधिकारियों का यह विचार था कि जिस मकान 
से बम्ब गिरा है, उसे तोप से उड़ा दिया जाय, किन्तु जब एग्ड््थुज़ 
साहब ने लाठट साहब को यह बात सुनाई, तो उन्होंने इस विचार 
का प्रतिवाद किया | लाट साहब के आरोग्य होने पर जब लेडी 

हार्डिख ने आपसे सलाह ली कि भारतीय महिलाओं की भेजी 
हुईं भेंट को किस रूप में ख् करना चाहिए, तो आपने कह्दा कि 
श्रस्पताल के बच्चों को, दीन-दुखियों को, लैंगड़े-छूले तथा अन्धों 
को प्रेमोत्सव मनाने का अवसर दिया जाना चांहिए । इसी सलाह 
के अनुसार काम हुआ । 

सन्‌ १९१३३० के नवम्बर में आप देहली आए । ७न दिलों 
दक्षिण अफ्रिका के सत्याग्रह से माननीय गोखले बहुत चिन्तित थे । 
आप से उन्होंने सहायता के लिए याचना की और बहोाँ जाने का 
अनुरोध किया। आप वहाँ से तुरन्त कलकत्ता जाकर लाट बिशप 
से मिले। उदार विशप ने इस काम के लिए एक हज़ार रुपए का 
चैक आपके नाम से काठ दिया । शान्ति-निकेतन में गुरुदेव 
महाकपि रवीन्द्रेनाथ से आज्ञा लेकर आप पुनः देहली में माननीय 
गोखले से मिले और प्रि० पियसेन के साथ दक्षिण अफ्रिका को 
रवाना हो गए | 

दरबन के बन्द्रगाह पर अनेक प्रतिष्ठित भारतीयों के साथ 
श्री० पोलक से मुलाक़ात हुईं। उनसे आपने पूछा--श्री० गाँधी 
कहाँ हैं ! 

महात्मा जी ने भुस्कराकर स्वयं कहा-में ही गाँधी हूँ। 
आपने कुककर महात्मा जी के चरण छुए | इस पर द्रबन के 
अद्रेजी अखबारों में बड़ी टीका-टिप्पणी हुईं। एक पत्र ने लिखा-- 
रेबरेण्ड महोदय ने कुककर अपनी डँगलियों से गाँधी के चरणु- 
तल की धूल मली और फिर उन्होंने बड़ी भ्रद्धा से उन उँगलियों 


दक्षिण अफ्रिका के मेरे अनुभव २१६ 


को “ सिर पर 'रगड़ा । इन व्यद्लोक्तियों की आपको चिन्ता ही 
कया थी 

कुछ दिन आप पिनिक्स-आश्रम में रहे ओर फिर महात्मा जी 
के साथ प्रिटोरिया गए | वहाँ जनरल स्मद्स और महात्मा जी 
से सन्धि की जो शर्तें तय हो रही थी, उसमें आप मध्यस्र थे। 
केप-टांउन में लॉड ग्लेडस्टन के सर्भापतित्व में महाकवि रवीन्द्रनाथ 
के काव्य विषय पर आपने जो व्याख्यान दिया, उसका योरोपियन- 
समाज पर बड़ा अच्छा असर पड़ा था । इसी समय विलायत में 
आपकी पूज्या माता का देहान्त हो गया और उस समाचार से 
आपको बड़ा छेश हुआ | 

अब आप इड्जडलैण्ड जाने को प्रस्तुत थे और वहाँ जाकर 
माननीय गोखले को समभोते की शर्तें बतलाने तथा पिता जी का 
दर्शन करने की अमिलाषा थी। इसके बाद आपने भारतीयों और 
प्रवासी भारतीयों की जो-जो सेवाएँ कीं, उनका वर्णन किसी 
अगले अध्याय के लिए छोड़ देना उचित जँचता है। 

हाँ, यहाँ पियसंन साहब का स्मरण न करना बंड़ी इतंप्नता 
होगी। यह अछ्गरेज्ञ नर-सिंह आज संसार में नहीं हैं, किन्तु उनकी 
अमर-कीर्ति संसार की थथायी-सम्पत्ति है। पियंसन साहब ने नेटाल- 
प्रवास के समय गन्ने की कोठियों, कोयले की खानों, चाय के बगानों, 
ओर जहाँ-जहाँ भारतीय मजदूर- थे, बहाँ-वहाँ पहुँचकर उनकी 
दशा की जॉच की और बहुत अच्छी रिपोर्ट तैयार की । आप बड़े 
उत्साही विद्वांन्‌ थे, हिन्दी नहीं जानते थे; किन्तु बद्ध-भाषा पर 

आपका पूरा अधिकार था | आप मुमसे जब मिलते तब 
आर्य-समाज की चचा अवश्य छेड़ते ओर खासकर गुरुकुल तथा 
कॉलेज-पार्टी के विषय पर बातें किया करते । 

सत्याग्रह समाप्त होने पर एण्डूयूज़् साहब तो विलायत गए 
ओर पियसन साहब भारत लोट आए | 








ब यह सर्व था निश्चय हो गया कि महात्मा 
जी शीघ्र ही यहाँ से विलायद होकर 
माठ्भूमि की गोद में चले जायँगे, तब 
मेरा चित्त भी पिनिक्‍्स से उचट गया। 
महात्मा जी के वियोग का ध्यान कर बहाँ 
का जीवन नीरस ओर शुष्क प्रतीत होने 
लगा, ओर मैंने मद्दात्मा जी से जमिस्टन लौट जाने की आज्ञा माँगी। 

महात्मा जी--यहाँ का रूखा-सूखा खाना पसन्द नहीं आता 
है क्‍या ? 

मैं--सचमुच भोजन तो बहुत फीका होता है, किन्तु आपके 
हाथ से परोसे जाने के कारण उसमें खादिष्टता आ नाती है। 
अब आप तो यहाँ से जा रहे हैं, फिर में यहाँ रहकर क्‍या करूँगा '' 

महात्मा जी--मैं जा रहा हूँ तो कया ? तुम यहाँ ,ख़ुशी से रह 
सकते हो | 

मैं--मेरे जाने का एक कारण ओर भी है। आप तो जानते 
ही हैं कि इमिप्रेशन-मामले में बहुत खचे पड़ जाने के कारण में 
कजदार हो गया हूँ और ऋण-मुक्त हुए बिना मेरा यहाँ रह जाना 
नैतिक दृष्टि से उचित न होगा । हाँ, आपका सत्सड्गः बना रहता, 
तो इस कठिवाई को सहने में भी हष ही होता । 

महात्मा जी--अच्छा, तुम दोनों जाओ, पर रामदत्त को मेरे 
पास छोड़ जाओ | इसे में भारत ले जाऊँगा और अपने साथ 
रक्खूँगा | 

जगरानी--यदि हममें मिथ्या ममता न होती, तो आपका 
सहवास इस बच्चे के लिए सौभाग्य की वस्तु होती, किन्तु इसके 
बिना हमारा जीवन आनन्द्मय न रह सकेगा । 

खेर, महात्मा जी से आशीवोद लेकर अन्य अनेक सत्या- 
प्रहियों के साथ में ट्रान्सवाल को प्रस्थान कर गया। बॉल्क््ट 
पहुँचने पर फिर पास की मरःमट पैदा हुई ओर हमें गाड़ी से उतार 
लिया गया। चौबीस घएटे तक बाल-बच्चे सहित वहाँ शीतल 
समीर सेवन करना पड़ा | पोलक साहब ओर केलनबेक साहब 
के विशेष उद्योग और व्यक्तिगत जमानत पर इस बला से छुट्टी 
मित्री और हम लोग सानन्द्‌ जमिस्टन पहुँचे । कारावास के पश्चात्‌ 
छोटे भाई से मिलकर बड़ा आनन्द हुआ। 

उस समय यूनियन-पालामेण्ट में इश्डियन रिलीकफ़ ऐक्ट 
( 09 रि०॥९्ध 8० ) पास हो गया था, और महात्मा जी 
दक्षिण अफिका से अन्तिम बिदाई ले रहे थे। नेटाल से बिदा 

होकर १३ जुलाई सन्‌ १९१४ ई० को महात्मा जी जोहन्सबर्ग पधारे | 
मैं जरमिस्टन से ही उनके साथ गाड़ी में बैठ गया । जब शाम को 
साढ़े छः बजे जोहन्सबर्ग के पाक स्टेशन पर पहुँचे, तो वहाँ ऐसी 
भीड़ लगी हुईं थी, जैसी बहुत कम देखने में आती है। जान 
पड़ता था कि मनुष्यों का महासागर उमड़ा हुआ है। महात्मा जी 
ओर माता कस्तूरीबाई पुष्प-वृष्टि से ढेंक गए। वहाँ से जुछस 
निकला। सारा समूह भ्रेम-मम्न था| जोहन्सबर्ग में महात्मा जी 
का यह अन्तिम आगमन है।तप और त्याग की यह पावन- 
प्रतिमा शीघ्र ही यहाँ से अन्तहित होने बाली है, यह सोचकर 
सबकी छाती फट रही थी, और दशन के लिए मनुष्य पर मनुष्य 
टूट रहे थे । 

एक ओर तो यह करुणामय दृश्य था, और दूसरी ओर 
इसफ मियों तथा हबीब मोटन की पार्टी अपनी नीच-प्रवृत्ति की 
नड्गी तसवीर दिखाती फिरती थी। महात्मा जी के शुभागमन से 
पूव ही विवेकहीन धर्मान्ध मुसलमानों में खूब जोश फैलाया 
गया था। 'हमदर्देइस्लाम” की बैठक मे यहाँ तक कहा गया कि 
सारे हिन्दू काफिर हैं, उनसे जुदा रहने में ही मुसलमानों की 
खैरियत है। काफिर को लीडर मानना गोया दोज़ख्र में जाने का 
रास्ता साफ़ करना है। कुछ दीनदार मुसलमान भी काफिरों से 
मिले हुए हैं, उनको भी काफिर होने का फ़तवा दे देना चाहिए । 
गाँधी ने सरकार से यह सुलह की है. कि क्रानून से एक मद की 
एक ही बीबी जायज्ञ समझी जाय । इससे हमारे मज़हब पर बढ़ा 

हमला हुआ है, क्योंकि हमारे कुरान शरीफ़ में चार बीबियाँ तक 
करने की इजाजत है। हम गाँधी के किए हुए इक़रारनामे को 
क़बूल नहीं कर सकते। यहाँ यह न कहना मुसलमान-जाति के प्रति 
अन्याय होगा कि श्री० काछलिया इत्यादि अधिकांश समभदवार 
मुसलमान इन पागल़ों के प्रलाप से सहमत न थे । 
महात्मा जी और माता कत्तूरीबाई बग्घी पर सवार थे । बग्घी 
धीरे-धीरे जा रहो थी, और उसके चारों ओर मनुष्य चींटी की चालः 
चल रहे थे। में ओर श्री? लालबहादुर सिह फ़ुट-पाथ पर जा रहे 
थे । हमारे समीप ही से एक मुसलमान ने महात्मा जी को लक्ष्य 
करके सड़ा अण्डा फेंका, वह जाकर पहिए पर फूट गया। दूसरा 
अणडा बग्घी के अन्दर पहुँच गया | अब यह दृश्य हमसे अधिक: 
देखा न गया । सिंह जी ने कपटकर उसकी गद॑न पकड़ ली, और 
फुट-पाथ पर दे सारा । ऊपर से मैंने उसके मुखारविन्द पर दो-तीन 
लातें रसीद कीं | हुल्नड़ मच गया, हम लोग चलते बने, उस भीड़ में 
कौन किसको देखता है। मुसलमानों में बड़ी उत्तेजना फेली ओर वे 
मारपीट पर तुल गए, किन्तु इधर भी कोन डरने वाला था 
हबीब मोटन की बद्हवासी पर बड़ी हँसी आई । वह मानो एक 
ही कोर में अपने विरोधियों को निगल जाना चाहता था । 
उसी रात को ८ बजे बायस्कोप-हाँल में सभा हुई | हिन्दू 
और मुसलमानों का भारी जमघट हुआ | दूढ़ की भी आशड्ढा थी। 
महात्मा जी उठे ओर राह की घटना का ज़िक्र करते हुए बोले-- 
“मुत्नने मे आया है कि रास्ते में कुछ भाई मुझे मारने पर उतार. 

थे। उनसे मुझ एक शब्द भी नहीं कहना है, वे भले ही मुझे मारें-- 
मैं मार खाने को तैयार हूँ; लेकिन जो भाई मेरी रक्षा की चिन्ता में 
थे, उन्हीं से मुझे कुछ निवेदन करना है। मीर आलम ने जब मुझे 
मारा था, तब मुझे मरना मज्जूर नही था, इसलिए मैं नहीं मरा । 
यदि में मरना चाहूँगा, तो कोई मेरी रक्षा न कर सकेगा। में विलायत 
जा रहा हूँ । यदि मेरा जहाज़ सागर की मँमघार में डूब जाय, तो 
'मेरे रक्षक लोग क्या करेंगे ९ कया इश्वर से लड़ेंगे कि तुमने गाँधी 
'को क्यो छीन लिया । इसलिए मेरे भाइयो ! यदि कोई मुझे मारता 
है, तो उसे मारने दो; पर तुम बदला लेने का रुयाल मत करो ।” 
हमने यह उपदेश बड़े ध्यान से सुन लिया, परन्तु यह हिम्मत 
न पड़ी कि जाकर महात्मा जी से साफ कह दें कि हम लोग कोई 
'महापुरुष नही है, जो ऐसे अवसर पर आत्म-संयम से काम ले 
सके । यदि कोई दुरात्मा किसी सत्युरुष का अपमान करने की 
चेष्टा करता है, तो यह निस्सन्देह नीचता है; किन्तु यदि उसे 
यथोचित दण्ढ देना भी नीच कमे है, तो हम ऐसे दृश्य को देखने 
'की अपेक्षा नीच बनकर रहना अधिक पसन्द करते हैं | पर इतना 
साहस कहाँ १ यहाँ तो यह भय व्याप रहा था कि महात्मा जी को 
हसारा पता न लग जाय, अन्यथा फटकार पाए बिना छुटकारा 
कहाँ ? यह सन्तोष अवश्य था कि महत्मा जी चाहे कुछ कहें, पर 
हमने उस शठ फे साथ शठता करके कोई बुराई नही की है, और 
अगर महात्मा जी के कथनानुसार ऐसा करना पाप है, तो उसका 
फल भोगने में हमें ज़रा भी पश्चात्ताप न होगा। 

महात्मा जी को जोहन्सबर्ग के मेसोनिक हॉल में बिदाई का 
भोज दिया गया । उस ऐतिद्वासिक सभा की स्पृति आज भी हृदय 
में ज्यों की त्यों ताज़ी बनी हुईं हे।उस उत्सव में बढ़े-बढ़े 
योरोपियन पधारे थे, जिनमें हाईकोर्ट के जज डॉक्टर के, के० सी०, 
मि० एलैक्जेण्डर, ऐशियाटिक रजिस्ट्रार चिमनी साहब, पादरी 
फिलिप्स, पादरी हॉवडे, मि० पचेस, मि० मिलीन इत्यादि प्रथम- 
पंक्ति में विराज रहे थे । सभापति के आसन पर ऑनरेबल 
हगविन्दुम सुशोभित थे। मुझे रूयाल है कि सबसे पहले अहमदिया 
इस्लामिक सोसायटी का तार पढ़ा गया, जिसमें लिखा था कि हम 
लोगों की इस सभा से जरा भी सहानुभूति नहीं है।इस पर 
शर्म-शर्म” की पुकार सच गई । साननीय गोखले का तार बड़ी हर्ष- 
ध्वनि से सुना गया था। कई योरोपियन सज्जनो के व्याख्यान हुए, 
सभी ने इस महापुरुष के जीवन की उच्चतम समालोचना की। 
इस महापुरुष ने वास्तव में ऐसा आदशे-जीवन बिताया थां कि 
आधुनिक सृष्टि में उसके जोड़े का कोई दूसरा पुरुष दृष्टिगोचर 
न होता था। प्रकृतवादी पाश्चात्य जनता में रहकर पूर्व के इस 
साधु-पुरुष ने अपने त्यागी जीवन से, स्नेह से, निर्भयता से, शोये 
से ओर अपने देशवासियों की शुद्ध सेवा से सारे संसार को विस्मय 
में डाल रक्वा था। अतरव उस सभा में महात्मा जी की स्तुति में 
जो कुछ कहा गया, वह यथार्थ से बहुत कम था; किन्तु महात्मा 
जी का यह उत्तर वास्तव में उनकी महानता का ही द्रोतक था-- 

“मेरी तथा मेरी पत्नी की सेवा, त्याग और अन्य अनेक 

बातों के सम्बन्ध में अभी बहुत-कुछ कहा गया है । हमारे धर्म 
में-जिसे कि में समझता हूँ क्रि वह सब धर्मों से बढ़कर 
सच्चा धममं हे--कहा गया है कि जब किसी मनुष्य की प्रशंसा 
होती है, ठब उसे उचित है कि वह वहाँ से हट जाय । यदि हट 
न सके तो अपने कान बन्द्‌ कर ले, और यदि वह इन दोनों में 
से कोई काम न कर सके, तो उसके सम्बन्ध में जो कुछ कहा जाय 
उसको वह उस परमात्मा के चरणों में अपित कर दे, जो जगत्‌ 
के प्रत्येक जीव और प्रत्येक पदार्थ में व्याप्त है। में आशा करता 
हूँ कि मेरी स्ली में तथा मुझमें इतना बल होगा कि आज सन्ध्या को 
जितनी बातें कही गई हैं वे सब हम प्रभु के चरणों में भेंट कर दें ।” 
इस उत्सव में महात्मा जी को ट्रान्सवाल के भिन्न-भिन्न नगरो 
ओर सभाओं की ओर से अनेक अभिनन्दन-पत्र अपंण किए 
गए। जिन भाग्यवानों को अभिनन्दन-पत्र पढ़ने का सोभाग्य 
प्राप्त हुआ, उनमें एक में भी था। जर्मिस्टन-निवासियों की ओर से 
मुझे यह प्रतिष्ठा मिली थी। 
भोज का बखान क्या करूँ, वह अड्जरेज़ी स्टाइल का बिलकुल 
अप-टु-डेट था। हाँ, शाकाहार के सिवाय आमिष, या अण्डे के 
बने हुए पदार्थों का लेश भी नहीं था। रह्ड-भेद हवा हो गया था 
ओर योरोपियन तथा भारतीय साथ-साथ बैठे हुए थे। मैं जिस 
'मेज़ पर दखल जमाए बंठा था, उसी पर कुछ योरोपियन युवतियों 
भी विराज रही थीं। पासही की मेज पर एक मद्रासी सजन आसन 
लगाए हुए थे। वे सूट-बूट से तो खूब सजे थे, किन्तु मालूम पड़ता 

है कि अज्ञरेज्जी ढल्ढ के भोज में शामिल होने का उनके लिए यह 
पहला ही मौक़ा था । नियमानुसार मेज़ पर तश्तरियों में फल 
सजाकर पहले ही से रख दिए जाते हैं, किन्तु वह खाया जाता है 
सबसे पीछे । हमारे मद्रासी मित्र शायद्‌ इस नियम से वाक्तिफ न 
थे और आपने सोचा होगा कि ये फल महज़ दिखाने की ग़रज़ से 
तो नहीं--खाने ही के वासते रक्खे हुए हैं, अतएब आपने किसी 
दूसरे की पवाह किए बिना फलों में हाथ लगा ही तो दिया | इस 
नियम-विरुद्ध फलाहार से मेरे समीप बैठी हुई युवतियों के अधरों 
पर हँसी की रेखा कलकने लगी, किन्तु इतने ही से इस कोतुक का 
अन्त न हुआ; ओर भी एक गुल खिला । यदि मद्रासी महाशय 
फलाहार पर ही सन्तोष कर बेठते, तो प्रतिष्ठा बच जाती ओर 
सब लोग कदाचित्‌ उन्हें विशुद्ध फलाहारी ही समम लेते, किन्तु 
ऐसा नहीं हुआ । जब थाली सामने आई और उसमें डबल रोटी 
ओर साग रख गया, तब आपने भी दूसरों की देखादेखी छुरी 
ओर कॉटे उठा लिए, किन्तु ज्योंही आँटे से साग उठाकर आपने 
श्रीमुख में डालना चाहा, त्योंही वह बेहूदा काँटा मुंह में न जाकर 
ओठ में घुस पड़ा। अब देखो तमाशा ! मुँह से खून का फ़व्वारा 
निकल पड़ा । बेचारा भोज को प्रणाम कर वहाँ से भागा। सुमे तो 
हँसी भी आई ओर दुःख भी हुआ, किन्तु मेरे निकट बैठी हुई 
युवतियों की हँसी रोके न रुकी । 

हाँ, यहाँ एक बहुत आवश्यक बात तो मैं भूल ही रहा हूँ। 
वह यह कि महात्मा जी के साथ केलनबेक साहब भी दक्षिण 

१५ 

अफ्रिका से बिदा हो रहे थे, ओर उनका भी इस भोज-सभा 
में यथायोग्य आद्र-सत्कार किया गया था। केलनबेक साहब का 
यहाँ थोड़ा सा परिचय दे देना आवश्यक है; क्‍योंकि वे फिर 
सार्वजनिक रह्न-मश्व पर नहीं देख पड़ेंगे। आपका नाम है हमेन 
केलनबेक । आप जमेन हैं। आप बड़े असीर आदमी थे, और 
खूब ठाट-बाट से रहते थे; किन्तु जब से महात्मा जी का सत्स्ञ हुआ, 
तब से आपका जीवन बदल गया । आपकी सादगी इतनी बढ़ गई 
कि आप मासिक केवल तीन पाडण्ड में गुज्जर करने लगे। सत्याग्रह 
के समय आपने अपनी ग्यारह सो बीघा ज़मीन कारावासियों 
के परिवार के रहने के लिए दे दी थी, ओर वही जमीन 'दाल्स्टॉय 
फार्म! के नाम से प्रसिद्ध हुई । ट्रान्सवाल-प्रवास के समय महात्मा 
जी इसी स्थान पर रहा करते थे। केलनबेक साहब रूसी महात्मा 
टाहप्टॉय के अ्न्थों के परम प्रेमी ओर महात्मा गॉधी के श्रद्धालु 
भक्त थे। उनका हृदय बालक की भॉति कोमल और उनका निम्चय 
वजञ्र की भाँति कठोर था। महात्मा जी की शिक्षाओं को उन्होंने 
पूर्ण रूप से अपने जीवन में घटाया था, ओर हड़ताल के समय 
जेल भी भोग आए थे | 

महात्मा जी की विद्यभानता में ही स्वर्गीया कुमारी बेलियमा के 
समाधि-शिल्ला का उद्घाटन भी हुआ | यह बहिन केवल १७ वर्ष 
की थी, स्वभाव में भोलापन था ओर हृदय में असीम उत्साह ! 
बेलियमा को हड़ताल के समय जेल की सज़ा हुई थी । जेल में ही 
-इन पर घातक रोग का आक्रमण हुआ, ओर जेल से छूठने पर चन्द 


हँ 

दिन बाद ही देहान्त हो गया। जिस कन्या ने अपने जीवन की 
बलि देकर भारत की कीर्ति को दिगिन्त-व्यापिनी बनाया, उसका 
उचित स्मारक वह समाधि-शिला कदापि नहीं कही जा सकती । 
हाँ, मित्रवर परिडत बनारसीदास चतुर्वेदी ने इस वीर-कन्या की 
स्तृति में प्रवासी भारतवासी' नामक अद्वितीय ग्रन्थ लिखकर 
भारतीय हृदय का वास्तविक स्मारक खड़ा किया है । 

इसी अवसर पर मीरआलम को मेंने पहले-पहल देखा, 
जिसने एक बार महात्मा जी पर अमानुषिक आक्रमण किया था; 
ओर जिसके चिह-खरूप महात्मा जी के अगले दाँत टूटे हुए हैं। 
इस पठान से महात्मा जी ऐसे प्रेम से मिले, मानों किसी अमिन्न- 
हृदयी मित्र से मिल रहे हैं । 

जब तक महात्मा जी जोहन्सबग में रहे, में भी घरबार की 
चिन्ता छोड़कर वहीं घुनी रमाए रहा और १८ जुलाई को महात्मा 
जी को ट्रान्सवाल से सदा के लिए बिदा कर रोता हुआ घर 


लौटा । 








सोने की खान में मज़दरी 


206, , ?े सिर पर अब नौकरी की चिन्ता सवार हुई । 
9+> छा || जाय क्रब तक बैठा रहता | कुछ न कुछ धन्धा तो 
करना ही चाहिए। यह तो मेंने निश्चय कर 
लिया था कि धोबी का धन्धा अब न करूँगा। 
इसलिए नहीं कि उससे मुझे घृणा हो गई 
थी, बल्कि इसलिए कि उस धन्धे में फेस 
जाने पर सावजनिक काम के लिए अवकाश 
ही नहीं मित्रता था! ,खैर, यत्र करने पर मुझे एक सोने की 
खान में नौकरी मिली | इस खान का नाम था 'रोसडीप गोल्ड 
माईन' और उसमें श्री० बन्धु गद्भादीन नाम के एक हिन्दुस्तानी 
सरदार भी थे । उन्होंने मेरी नौकरी तो लगा दी, पर इस 
शर्त पर कि मैं जर्मिस्टन के हिन्दू-मन्दिर को, जो उस समय 
टूटा पढ़ा था, बनाने के लिए पहले मास का वेतन दे दूँ । 

मैने यह सोचकर शर्त मान ली कि वलों इससे हिन्दुओं की एक 
स्मृति नष्ट होने से बच जायगी । मासिक वेतन पाँच गिनती था, 
मेंने यह रकम मन्दिर के लिए दे दी, किन्तु खेद है कि मेरी आशा 
मृग-तृष्णा ही सिद्ध हुई । हिन्दुओं में जितने सिर हैं, उतने देवता 
हैं; और जितने देवता हैं, उतनी पूजन-विधि भी । मद्रासी और 
हिन्दुस्तानी आपस में लड़ पढ़े । एक ठाकुर जी को मन्दिर में बैठाना 
चाहता था और दूसरा किसी सुन्नह्मरित बाबा को । सन्धि की कोई 
सूरत न निकली और चीज़ों का बँटवारा हो गया। मद्रासियों ने 
तो कुछ गॉठ से खुचेकर अलग मन्दिर खड़ा कर लिया, किन्तु 
हिन्दुस्तानियो के हिस्से में आई हुईं चीज़ें पड़ी-पड़ी उनके नाम पर 
रोती ही रह गई ! धीरे-घीरे सब चीज़ें चोरों के घर की शोभा 
बनीं ओर देखने वाले देखते ही रह गए । मन्दिर बनाने के लिए जो 
पैसे माँगे गए थे और जिसमें मेरी भी बड़े परिश्रम से कमाई हुईं पाँच 
गिनी थी, सो सब प्रधान जी के पेट में हजम हो गए । प्रधान जी 
में ऐसी बुरी आदत थी कि वह्‌ पब्लिक-बन तथा अपनी बपौती 
में रतीभर भी अन्तर नहीं समझते थे | असतु -- 

में अपनी छाती मज़बूत कर खान में काम करने लगा। एक 
सप्ताह दिन में काम करना पड़ता और एक सप्ताह रात में। 
रोजाना नो घस्टे की मशक्‍क़त थी । ट्रान्सवाल का जाड़ा जगत- 
विख्यात है। सबेरे खूब गम कपड़े पहिनकर घर से निकलता, 
किन्तु खान पर पहुँचते-पहुँचते सारा शरीर सदे हो जाता। काम 
पर ओर भी आफत आती--हर वक्त हाथ पानी से सराबोर रहते । 


दक्षिण अफ्रिका के मेरे अचुभव २३० 


उँगलियाँ सीधी न होती, ओर मालूम पड़ता कि गली जा रही 
हैं। में उस मेज ( 50078 ।०))७ ) पर काम करता था, जहाँ पत्थरो 
का चुनाव होता था। मेज गोलाकार और चक्करदार थी, उसके 
एक सिरे पर पत्थरों की बड़ी-बड़ी चट्टानें ऊपर के खण्ड से गिरती, 
मुहाने पर पानी का फ्रव्वारा छूटता और वह घुलकर हमारे सामने 
आती। हमारा काम था उन चट्टानों को उलट-पल्टकर देखना 
ओर ज़िनमे सोने के सफेद-सफेद दाग हो, उनको छोड़कर बाक़ी 
बेकार पत्थर चुन-चुनकर अलग फेंकना । एक तो वैसे ही जाड़े का 
ज़ोर और उस पर शीतल जल का स्पश तथा बफ सी चद्टनों की 
मुठभेड़ वास्तव मे छट्टी का दूध याद दिलाती थी। हिन्दुस्तानी 
सरदार बन्धुराम की मुझ पर कृपा-दृष्टि थी, और वे बड़े साहब की 
नज़र बचाकर मुझे कुछ आराम करने का अवकाश दे दिया करते 
थे। रात के वक्त जो गोरा काम पर. तैनात रहता, वह स्कॉटमैन 
था। बड़ा सहदय ओर समझदार था। उससे मेरी .खूब पटती | 
धीरे-धीरे वह मेरा मित्र बन गया और फिर रात की पारी से वह 
मुझसे काम न लेता । मेरे पास आ बैठता, कोई न कोई बात छेड़ 
देता और रातभर से तीन-चार प्याला चाय या कॉफी पिलाकर 
दम लेता । हबशी लोग तो काम किया करते ओर हम लोग आग 
की अँगीठी के पास बेठकर रात बीतने की प्रतीक्षा। हाँ, आवश्य- 
कतानुसार बीच-बीच मे हबशी मजदूरों को डॉट-डपट बतला दी 
जाती । रात तो बड़े मज्ञे मे कट जाती, किन्तु दिन के वक्त एक 
हूँठा अद्गरेज़ निगरानी पर रहता । इसमें अज्गरेज़ों के सारे गुण 

मौजूद थे। यह हबशियो से तो श्रेम करता, किन्तु हिन्दुस्तानियों 
से घृणा । यदि इसकी चलती, तो एक भी हिन्दुस्तानी वहाँ काम 
करने न पाता। हिन्दुस्तानियों का वेतत भी अधिक था और 
हब्शियों का बहुत ही कम; किन्तु खान के मालिकों को विवश 
होकर हिन्दुस्तानियों को रखना ही पड़ा था, क्‍योंकि हबशियों 
की विचार-शक्ति पर उन्हें विश्वास न था, ओर यह भय था 
कि पत्थरों के चुनने में उनकी असावधानी से कम्पनी को बड़ी 
हानि होगी। इसलिए केवल पत्थर चुनने के काम पर एक दर्जन 
हिन्दुस्तानी रक्खे गए थे, शेष सब कास गोरों की निगरानी में 
हबशियों द्वारा ही होता था। अस्तु, हूँठा साहब बड़े क्रूर खभाव 
का था और वह साधारणतः सभी हिन्दुस्तानियों ओर विशेषतः 
मुमपर दृष्टि रखता । एक दिन बात ही बात में उसे मेरे राजनीतिक 
विचार मालूम हो गए । बस, उसी दिन से मुमपर कड़ाई शुरू हो 
गई, लेकिन मै भी अपना काम इस खबी से करता कि ढूँठे साहब 
को कुछ कहने का मोका ही न मिलता । 

सोने की खानो को देखकर साधारण मनुष्यों की बुद्धि चकरा 
जाती है। ज़मीन के अन्दर सुर खोदी गई है; कुछ दूर जाकर 
मुख्य स्टेशन बना है। वहाँ से चतुदिक अनेक लाइनें निकली हैं, 
ओर उनके अनेक स्टेशन बने हुए हैं। इन लाइनों पर लोहे की 
पटरियों बिछी हुई हैं और उनपर छोटी-बड़ी गाड़ियाँ दौड़ती 
हैं। भूमि के भीतर अनेक प्रकार के यन्त्रो का जाल बिछा हुआ 
है। कुछ यन्त्र बिजली के बल से चलते हैं और कुछ हवा के 

मोंकों से । अन्दर तो हवा होती नहीं, इसलिए एक बहुत 
बढ़ी नली के द्वारा वह भीतर पहुँचाई जाती है | इस बढ़ी 
' नत्नी से अनेक छोटी-छोटी नलियाँ निकली हुई हैं और वे 
आवश्यकता के अनुसार वायु वितरण करती हैं। इस पवन के 
प्रताप से यन्त्र चलते हैं, गाड़ियाँ दौड़ती हैं. और डायनामाईट 
लगाने के लिए पत्थरों में छेनी से छेद भी बनाए जाते हें। भूगमे 
में जहा-जहाँ मनुष्य काम करते हैं, वहाँ-वहाँ भी नत्ियों द्वारा 
हवा जाने की पूरी व्यवस्था है। गोरे लोग तो केवल यन्त्र-सम्बन्धी 
काम करते हैं, किन्तु मिहनत के सब काम हबशियों को करने 
पड़ते हैं । जब नीचे डायनामाईंट से पत्थर दृटता है, तब वह 
गाड़ियों पर ल्ादकर चुनाव की उस मेज़ पर भेजा जाता है, 
जहाँ कि में काम किया करता था । वहाँ पारखियों से पास होकर 
सुनहरे पत्थर फिर गाड़ियों पर लद॒कर दूसरी जगह जाते हेँ। 
वहाँ उसे कूटने के लिए बढ़े-बड़े बेलन बने हुए हैं ओर उन बेलनों 
की चोट से ऐसी आवाज़ निकलती है. कि कान नहीं दिए जाते। 
जब चट्टानों का चूरें बन जाता है, तब चह पानी के साथ एक 
नाली से बहता है। इस नाली में ऐसी रासायनिक ओषधि लगा 
दी जाती है कि जिससे पत्थर का चूरा तो बह जाता है और सोने 
का अंश उसी में चिपट जाता है । उसे फिर काछ-कूछकर ले 
जाते है और गला-पकाकर शुद्ध सोना तैयार करते हैं। प्रत्येक 
खान के पास पत्थर के चूरे का पहाड़ लग गया है, और पानी के 
ताल-पोखर बने हुए हैं। 

ट्रान्सवाल की खानो का प्रारम्भिक इतिहास भी बड़ा 
मनोरजक है । सन्‌ १८८६ ३० में राष्ट्रपति ऋगर ने उस 
स्थान को सार्वजनिक खान के लिए उद्घोषित किया था, 
जहाँ इस समय जोहन्सबर्ग नगर बसा हुआ है। इस समय 
यहाँ क़रीब तीन लाख मनुष्यों की आबादी है; लेकिन उस समय 
कठिनता से पचास-साठ घर होंगे। सबसे समीप का स्टेशन ३०० 
मील की दूरी पर था, इसलिए बड़े-बड़े यन्त्रो तथा खान की 
अन्य सामग्रियों को मौके की जगह पर लाना कोई सहज काम न 
था। अड्गरेज होते हैं अपनी धुन के बड़े पक्के । धोड़े और बेल- 
गाड़ियो पर खान की चीज़ें लाई गई, ओर उसी साल सोना 
खोदने के लिए एक कम्पनी खड़ी हो गई । सन्‌ १८८७ ई० के 
जुलाई मास तक इस कम्पनी मे केवल ८८७ आउन्स सोना 
निकला, किन्तु वर्ष के अन्त तक २० से अ्रधिक कम्पनियाँ खान 
खोदने के काम में जुट गई' और २३००० आउन्स सोना निकालने 
में कामयाब हुई'। अब क्‍या कहना था, इद्नलैण्ड के पूँजी- 
पतियो का दल सुवर्ण॑-क्षेत्र (७०१ [४० ) की तीथ-यात्रा पर 
निकल पड़ा, और सन्‌ १८८८ ६० में ४४ से अधिक कम्पनियाँ 
बन गई । इस प्रकार धीरेधीरे खानों की संख्या बढ़ गई, और 
साथ ही साथ काम भी बढ़ने लगा। खानें ज्यो-ज्यों गहरी होती 
गई, त्यों-त्यों उनमें से पानी तथा पत्थर निकालने के लिए नए-नए 
यन्त्र और अधिकाधिक मजदूरों की आवश्यकता होती गई, पर 
सोने के लाभ के सामने इन कठिनाइयों की क्या गिनती १ अवस्था 

के अनुसार सब व्यवस्था होती गई | सब्‌ १८९० ई० में पाँच लाख, 
सन्‌ १८९१ ई० में सवा सात लाख, ओर सन्‌ १८९२ ३० में बारह 
लाख आउन्स सोना निकाला गया । आज तो द्ान्सवाल की खानें 
संसार को सबसे अधिक सोना दे रही हैं । इन्ही खानों की बदोलत 
जोहन्सबर्ग बसा, आस-पास के स्थान गुलजार हुए, ओर अक्रेज़ों 
का लालच भी बढ़ा। फल-स्वरूप सन्‌ १८९९ ३० से प्रारम्भ 
होकर १९०२ ६० तक 'अज्गरेज़ और बोअरों से संग्राम हुआ और 
इन सोने की खानों के लिए सहसौ्रों मनुष्यों का संहार हुआ। 

आज तो ट्रान्सवाल में खानों की अखण्ड शक्ति देख पड़ती 
है। सुबह-शाम जब खानों में सीटियाँ बजने लगती हैं, तो कान 
बहरे हो जाते हैं। साथ ही ज़रा सी हवा बहने पर धूल फॉकने 
की नोबत आ जाती है । पहले ट्रान्सवाल में हीरा भी निकलता था 
ओर संसार का सबसे बड़ा-प्रसिद्ध कोहनूर से भी बड़ा हीरा 
यहीं की खान से निकला था । उसका नाम है 'छीनन' हीरा--ओर 
यह नाम खान के मालिक के नाम पर पड़ा है। ट्रान्सवाल में कोयले 
की भी बहुत सी खानें हैं और वहीं से कोयला हिन्दुस्तान आया 
करता है; किन्तु द्रान्सवाल'का गौरव हैं सोने की खानें; और खनिज 
विद्या विशारदों का अनुमान है कि अभी ८० वर्ष तक खान की 
खुदाई हो सकेगी । 

इन खानों की बदौलत गोरे पंजीपति और गोरे मजदूर तो 
गुलछरे उड़ाते हैं, किन्तु हबशियो की जैसी मिट्टी-पलीद हो रही 
है, वह अत्यन्त रोमाआ्वकारी है। खासकर इन खानों में काम 

करने के लिए पोतुगीजु उपनिवेश से मज़दूर भर्ती होकर आते 
हैं, और उनको शंतेबन्धी लिखा देनी पड़ती है। ये 'मद़छान! 
जाति के हबशी होते हैं, और इनमें आत्म-सम्मान का ख्याल 
नही होता | इनके रहने के लिए बढ़े-बढ़े अह्यतों में बारक बने 
हुए है। यदि बारक से बाहर जाना चाहें तो पास लेना पड़ता है। 
खाने के लिए मकई की लपसी के सिवाय थोड़ी-थोड़ी डबल रोटी 
भी मिल जाती है, ओर महीना भर पसीना बहाने पर डेढ़, दो, 
ढाई या तीन पाउण्ड वेतन मिलता है। काम उनसे इतना लिया 
जाता है, जितना जानवरो से लिया जाना शायद्‌ अनुचित समझा 
जाय । रविवार को छुटटी मिलती है, उस दिन इनके बारक मे 
चले जाइए और भूर्तिमती दासता का दशन कर लीजिए। शरीर 
पर एक-एक कम्बल है; कोई धूप मे पड़ा हुआ है; कोई लपसी 
खा रहा है; कोई गॉजे का दम लगा रहा है; कोई जूआ खेलने मे 
व्यस्त है; कोई लोडेबाजी ओर रण्डीबाज़ी की फिराक मे है। इनके 
साथ औरतें नहीं आती, अतएव ये कुपथगामी बन जाते है । मर- 
जीकर जो कुछ कमाते हैं, वह बदमाश औरतों की कामाभ्ि में 
खाह्य हो जाता है । कई दुष्ट तो खूबसूरत छोकड़ों के साथ 
अनैसगिक अपराध करते है, और नाना प्रकार के रोगो के पब्जे मे 
फँसकर ज़िन्दगी बबोद कर डालते है। यहूदी दूकानदार भी इन 
हबशियो को ,खूब मूँड़ते हैं, और इनको फुसलाकर एक टके के 
माल के चार टके वसूल करते है । 

एक बार परीक्षा के लिए कुछ चीनी मजदूर भी मँगाए गए 

थे, किन्तु जब खतन्त्र चीतनियों ने जो हने ताहि को ह॒निए; 
पाप-दोष एको ना गनिए” का मन्त्र पढ़ना शुरू किया, तो गोरे 
प्रभुओ की नानी मर गई; और उन्हें फोरन से पेश्वर देश लोढा 
दिया । रह गए अभागे हजशी, उन पर मनमानी करना तो गोरो 
का परम्परागत धसे ही ठहरा। कुछ समझदार हबशी यन्त्र- 
सथ्चालन का भी काम करते थे, किन्तु इस साल यूनियन-पालोमेर्ट 
जो वर्ण-बाधा बिल ( 0००ए उठ 9 ) पास हुआ है, उससे 
इनका रहा-सहा अधिकार भी जाता रहा, और अब ये मिहनत- 
मज़दूरी के सिवाय कोई भी अच्छी नोकरी नहीं पा सकते। 
यहाँ यह भी बता देना ज़रूरी है कि यह क्वानून भारतीय मजदूरों 
पर भी लागू होगा । 

ट्रान्सवाल में कच्चे सोने की खरीद-बिक्री भी हुआ करती है। 
यद्यपि ऐसा करना क्वानून की दृष्टि से अक्षम्य अपराध है ओर 
भारी से भारी दश्ड का विधान है, तो भी लोभ-वश कितने लोग 
इस कम से बाज़ नहीं आते। बहुत से गोरे और काले इस अपराध 
में ट्रान्सवाल की जेलो में सड़ रहे है, तो भी यह धन्धा किसी न 
किसी रूप में चलता ही रहता है। जासूस लोग सोना खरीदने 
वालों का पता लगाकर 'ट्रेप' ( ]78० ) का जाल पसारते हैं 
यह 'ट्रेप' वास्तव में बड़ी बुरी बला है। अच्छे-अच्छे आदमी भी 
लोभ में आकर इस जाल में फँस जाते हैं। जाल बिछाने का ढदह्न 
यह है कि जासूस-विभाग पहले किसी हबशी को कब्चे सोने के 
साथ उस आदमी के पास भेजता है, जिस पर उसका सन्देह होता 


२३७ सत्ताईसवाँ परिच्छेद 


है। हबशी वहाँ जाकर पहले सोना दिखाता है और लेने की इच्छा 
होने पर मोल-तोल करता है। यदि दस आदमी ने सोना खरीद 
लिया; तो जासूसों के सन्देह पर विश्वास फी मुहर लग जाती है। 
कुछ दिनों का अन्तर डालकर वह हबशी-जासूस फिर सोना लेकर 
उस आदमी के पास पहुँचता है।इस बार उसकी गिरफ्तारी की 
तैयारी कर ली जाती है। गोरे-जासूस किसी गुप्त स्थान से ढूँका 
देकर देखते हैं। जब हबशी सोना बेचने में सफल हो जाता है, 
तब ज़रा इशारा पाकर-रात के वक्त बिजली-बत्ती की रोशनी 
देखकर गोरे-जासूस छापा मार बैठते हैं | यह काम इतनी शीघ्रता 
से होता है कि खुरीददार सोना छिपाने का अवसर ही नहीं पाता । 
बस, चलो अब बड़े घर; वहाँ सज़ा मिले बिना जान नहीं 
बच सकती । 

जिस समय में जमिस्टन की खान मे मजदूरी करता था, 
एक ऐसी ही घटना वहाँ हो गई थी। श्री० लालबहादुरसिंह, 
उनके भागीदार रामराजसिंह ओर पुजारी गुलाबदास इसी तरीके 
से इसी जुमे मे पकड़े गए थे । न जाने यह जासूसों की चालवाज़ी 
थी या इन लोगों के लोभ का फल था। सिंहजी जी को में एक 
सच्चा सत्याग्रही मानता था, इसलिए उनकी निदषिता में उस वक्त 
मुझे ज़रा भी सन्‍्देह नहीं था। मामले की पैरवी में मैंने बहुत 
मिहनत की, निधन होते हुए भी स्वयं पहले पाँच पाउण्ड निकाला, 
अन्य भाइयों से भी मदद ली और असिद्ध डॉक्टर क्रोज़, के० सी० 
को वकालत के लिए नियुक्त किया, किन्तु ये तीनों महाशय 

बेदाग न छूट सके और एक बड़ी रक्म जुमाने के रूप में 
देनी पड़ी । 

जरमिस्टन में मेने एक हिन्दी-प्रचारिणी सभा को स्थापना की 
थी ओर एक हिन्दी रात्रि-पाठशाला भी खोली थी। द्निभर तो 
खान मे काम करता, और रात को बच्चे पढ़ाता | जब में रात को 
काम पर जाता, तब देवीदयाल पढ़ाया करते । यह पाठशाला धीरे- 
धीरे जम गई ओर बहुत से बच्चे हिन्दी पढ़ने लगे । फीस किसी 
से नहीं ली जाती थी । इसका बड़ा अच्छा प्रभाव पड़ा, और लोगो 
का उत्साह बढ़ गया। बच्चों मे तो मेंने माठभाषा का प्रेम उत्पन्न 
किया, किन्तु युवकों को भी सुधार के अभिप्राय से किसी न किसी 
रूप मे सज्ञठित करना आवश्यक था। फुटबॉल का मैदान ही एक 
ऐसा खान था, जहाँ सब के सब इकट्ठं हो सकते थे, अतएव मेने 
हिन्दी फुटबॉल-हकृब की बुनियाद डाली । इस छुब मे अच्छे-अच्छे 
खिलाड़ी शामिल हुए और नियम यह था कि हब का प्रत्येक मेम्बर 
सभा के अधिवेशन में भी उपसित हुआ करे। इस प्रकार मेंने 
जमिस्टन में कुछ सुधार का काम तो शुरू किया, किन्तु 'लोकेशन' 
(,०८४४० ) का जीवन मुझे; ज़रा भी पसन्द नहीं था । हमारे 
लोकेशन के पास ही हबशियों की बस्ती थी, अतएब बहुत से नवयुवक 
हबशी-कन्याओं के साथ अपना लोक-परलोक सुधार रहे थे। 
यद्यपि ट्रान्सवाल में हिन्दुस्तानियों को शराब पीने को सख्त 
मनाही है, तो भी अनेक हिन्दुस्तानी गुप्त-रूप से यह रोज़गार चलाते 
हैं। पकड़े जाते हैं; जुमोना भरते हैं; जेल भोगते हैं--सब-कुछ 

होता है, लेकिन शराब की तिजारत की जड़ नहीं मिटती । शनिवार 
को आधे दिन और रविवार को दिनभर की छुट्टी रहती है, 
अतएव इन दोनों में खूब मद्यपान होता है । सड़को पर ज़रा घूम 
आइए; कहीं गाली-ग॒फ्ता की बहार देखिए और कही मार-पीट का 
बाज़ार । ऐसे-ऐसे स्थानो पर तमाशबीनों की शुमार नहीं रहती । 
में तो भारत के एक गाँव की खुली जगह का रहने वाला था, 
अतएव यहाँ का वातावरण मेरे प्रकृति के बिलकुल प्रतिकूल था; 
किन्तु करता क्‍या ? विवश होकर कुछ दिन यहाँ व्यतीत करने 
ही पड़े । 

उन्हीं दिनो स्वामी मड्डलानन्द पुरी ट्रान्सवाल पहुँचे थे । 
नेटाल आते समय सन्‌ १९१२ ईं० मे आप मुझे बम्बई में मिले 
थे, ओर दक्षिण अफ्रिका आने की अभिलाषा रखते थे। जब आप 
पूव अफ़रिका का पयंटन करते हुए डेलगोआबे आए, तब महात्मा 
जी से ट्रान्सवाल में आने की आज्ञा मॉगी, किन्तु महात्मा 
जी ने जवाब दिया कि यदि बिना किसी शत में बंधे आप आ 
सकते हेतो आइए, अन्यथा मे आपको आने की सम्मति 
नहीं दे सकता। पूर्ब-परिचय के कारण पुरी जी ने झुमे भी 
एक पत्र लिखा था, उस समय में जेल में था; किन्तु एक मित्र 
से ख़बर मिलने पर मेंने उत्तर भेजवा दिया कि जब आप 
डेलगोआबे तक आ गए हे, तो द्रान्सवाल और नेटाल देखे 
बिना लोट जाना उचित न होगा । पुरी जी उँगलियों का निशान 
दिए बिना और यह शर्ते किए बिना कि में केवल धम्म-प्रचार की 

ग़रज़ से आता हूँ? आ भी केसे सकते थे, अतएब आपने सरकारी 
शर्तें स्वीकार कर टान्सवाल में प्रवेश किया । टरान्सवाल में पुरी जी 
के कई व्याख्यान हुए, किन्तु उन व्याख्यानों का कहाँ तक प्रभाव 
पड़ा, यह बतलाना कठिन है। वहाँ से पुरी जी नेटल होकर भारत 
लोट आए। 

खामी मद्गलानन्द पुरी में एक विशेष बात यह थी कि आप 
किसी जीवन-बीमा कम्पनी के ए्जेण्ट थे। अतएव आपके इस 
काय से कुछ लोग असन्तुष्ट अवश्य थे। संन्‍्यासी को किसी 
व्यापारिक संस्था से सम्बन्ध रखना उचित है या नहीं, इसका 
निर्णय करने का न मुझे अधिकार है, ओर न आवश्यकता; किन्तु 
पुरी जी की उन युक्तियों को में अवश्य पाठकों के सामने पेश 
करूँगा, जो इस विषय पर प्रायः वे दिया करते थे । उनके कथन 
का सार यह था कि घर-घर भीख मॉगने की अपेक्षा मेंने एक 
कम्पनी की आदत ले ली है, तो इसमें क्या दोष है ? इस आदृत 
में नीति-विरुद्ध कोई बात भी नहीं है। कम्पनी के खर्च से हम 
देशाटन करते हैं, अपना निवाह करते हैं ओर अधिकांश समय 
धर्म-प्रचार में भी लगा देते हैं। पुरी जी की युक्तियों मे चाहे 
कितनी हा सरसता क्यो न हो, किन्तु हिन्दुओं की जो परम्परागत 
धारणा है, उसमें इस तक से कोई अन्तर नहीं आता। अस्तु, 
पुरी जी ने वहाँ टान्सवाल-यात्रा' नाम की एक पुस्तक भी लिखी 
थी, उसका कुछ अंश तो प्रताप! में निकल गया था, किन्तु पूरी 
पुस्तक छपने का प्रबन्ध न हो सका। 

पुरी जी जब वहाँ से भारत लौट गए, तो पं० इन्द्र जी विद्या- 
वाचस्पति ने अपने 'सद्धमे-प्रचारक' मे एक टिप्पणी लिखी और 
मैने भी टिप्पणी के समर्थन मे एक पत्र लिख दिया। इस पर पुरी 
जी को बहुत दुःख हुआ। यदि मैने वह पत्र न लिखा होता, तो 
अच्छा ही होता; क्योकि उस पत्र मे कुछ ऐसे वाक्य थे, जिससे 
मनुष्य का दिल दुखे बिना नही रह सकता । अब मे समझ सकता 
हूँ कि मेरे पत्र से पुरी जी को कितना दुःख व्यापा होगा, और 
उसके लिए मुमे पश्चात्ताप भी है| पुरी जी ने पत्रनो मे 
तो कोई जवाब नही छपवाया, किन्तु उन्होंने मेरे पास जो 
कदोक्तिपूर्ण पत्र भेजे, उससे उनका दिल कुछ हलका अवश्य 
हुआ होगा | मैने बात बढ़ाना उचित न समझकर शान्ति 
धारण कर ली, और फल यह हुआ कि कुछ दिनो के बाद 
पुनः परस्पर प्रीति पैदा हो गई । मेरे असन्तोप का मुख्य कारण 
यह था कि पुरी जी कहीं तो बेदिक हवन कराते और कहीं 
सत्यनारायण की कथा भी बॉचते | इससे जनता में भ्रान्ति फेलती । 
में सिद्धान्त की दृष्टि से इस नीति को पसन्द नहीं करता था, किन्तु 
इसमें पुरी जी का कया दोष ? उन्होने सोचा होगा कि में संन्यासी 
हूँ। यदि केवल मुट्ठी भर आयों में काम करता हूँ, तो ट्रान्सवाल 
के हिन्दुओं की एक बहुत बड़ी संख्या मेरे उपदेश से वस्चित रह 
जाती है । दूसरी बात यह है कि पुरी जी यहाँ केवल धर्म-प्रचार 
करने की शर्ते पर आए थे और बीमा-कम्पनी की आढ़त का भी 
काम नही कर सकते थे | कम से कम उनको पर्यटन करने और 

१६ 


दक्षिण अफ्रिका के मेरे अनुभव २४२ 


स्वदेश वापिस जाने के लिए धन की आवश्यकता थी, किन्तु 
साधारण आरयों में यह देखा जाता है कि उनमें मस्तिष्क तो है, पर 
हृदय नहीं--तर्क करने की शक्ति तो है, किन्तु दान-शीलता नहीं | 
वे अपने उपदेशकों की साधारण आवश्यकताओं का भी बहुत कम 
अनुभव करते हैं; और यदि उपदेशक मुँह खोलकर उन्हें अपनी 
जरूरतें बतलाता है, तो फिर वह उनके सामने धमे-प्रचारक नहीं 
रह जाता; बल्कि परम लोभी और निपट खार्थी! बन जाता है। 
इसके विपरीत सनातनी-भाइयों में चाहे तक करने की शक्ति न हो, 
पर हृदय में अपने परिडतों, उपदेशकों और संन्यासियों के लिए 
श्रद्धा का अविरल स्रोत बह रहा है। यद्यपि में अन्ध-अरद्धां को 
तनिक भी पसन्द नहीं करता, किन्तु श्रद्धा का स्वनाश भी मेरे 
लिए असहाय है । इन सब बातों के सोचने पर पुरी जी की परिखिति 
का मैं कुछ-छुछ अठुमान कर सकता हूँ। इसमें सन्देह नहीं कि 
पुरी जी को आर्य-समाज से प्रेम है; क्योंकि आय-समाज ही उनके 
वर्तमान जीवन का विधाता है, और पुरी जी इस ऋण के बदले मे 
दूर-दूर तक आरय-समाज का सन्देश सुना आए हैं। 


छोर 





ट्रान्सवाल में हिन्दी-प्रचार 
प्रवासी भारतीयों की स्थिति पर सदैब 
चिन्तातुर रहता, ओर सोचा करता कि 
किन उपायों से इनमें सच्चा जोवन पैदा 
किया जा सकता है। भाषा ही राष्ट्रीय 
जीवन की जड़ है, और मुझे यह देख- 
कर बड़ा खेद होता था कि प्रवासी 
भारतीयों में उसके प्रति बडी उपेक्षा है। 
मेरा यह पक्का विश्वास है कि यदि किसी जाति की अपनी 
भाषा छ॒ुप्त हो जाय, तो राष्ट्रीय जीवन का दीपक बुमे 
बिना नहीं रह सकता । राष्ट्र के व्यक्तियों की आकृति चाहे 
न बदले, किन्तु आत्मा का रूप अवश्य बदल जायगा। 
मेरे विचार में व्यक्तियों के हृदय के उन भावों का नाम 
'राष्ट्रीयता” है, जो स्वधम, स्वदेश और स्वभाषा की त्रिवेदी पर 
उत्यित होते हैं। धम से मेरा अभिप्राय देश के सब-मान्य सिद्धान्त 

और सभ्यता से है। यदि दिश' राष्ट्र का शरीर है, तो भाषा 
उसका हृदय और आत्मा है। इस सत्य को ढूँढने के लिए कहीं 
दूर जाने की आवश्यकता न थी--बोअर-जाति का साषा-प्रेम 
हमारे सामने दृष्टान्त-रूप था। बोअरो ने टान्सवाल का राज्य 
खोया, पर अपनी भाषा पर आँच न आने दी । इस जाति को 
स्वभाषा पर अनुपम अनुराग है, और युद्ध के बाद अह्गरेज़ों से 
सन्धि करते समय उसने एक शत यह भी रखी थी कि डच-भाषा 
का यश अश्लुण्ण रहे । जनरल बोथा जब विलायत जाते हैं, तब 
अह्रेजी-भाषा जानते हुए भी वहाँ के मन्त्रि-मए्डल से डच-भाषा मे 
ही बातचीत करते हैं, और दुभाषिए की मव्मट होने पर भी अद्गरेज़ी 
बोलना स्वीकार नही करते । यूनियन-पालोमेण्ट मे बोअर-सदस्य 
जब कुछ बोलते हैं, तो अपनी डच-भांषा में | सारे सरकारी 
काग़ज़ात यदि एक ओर अज्गरेजी में छपते हैं; तो दूसरी ओर 
अवश्य डच में | बोअर लोग हॉँलेण्ड के मूल निवासी हैं, किन्तु 
उनकी भाषा शुद्ध हॉलान्स नहीं रह सकी, ओर खिचड़ी बन गई 
- है। इस खिचड़ी भाषा को उन्होंने श्द्नलाबड्ध किया है और उसकी 
उन्नति तथा रक्षा में सदैव कटिबद्ध रहते है । 
बोअर-महिलाओं में मातृभाषा का कितना प्रेमानुराग है, 
उसका एक उदाहरण यहाँ देना हिन्दी-भाषियों के लिए अवश्य 
शिज्षाप्रद होगा। एक बार एक बोअर ने अपनी माता कें पास 
अह्गरेज़ी मे एक पत्र लिखा था, पत्र पाकर माता ने जो उत्तर 
दिया, वह इस प्रकार है--तुम्हारा पत्र पाकर हर और विषाद 


“कल 

दोनो हुए । हए तो इसलिए हुआ कि इस पत्र में तुम्हारा कुशल- 
समाचार मिला, ओर विषाद इसलिए कि यह पत्र तुमने अड्गरेजी 
में लिखा | क्या तुमने अद्गरेजी में पत्र लिखकर मेरे दूध को - 
कलइ्लित नही किया ? कया तुम अपनी माठ्भाषा भूल गए ९ यदि 
हों; तब तो तुम अपनी माता को भी भूल सफते हो ! 

इस पत्र का प्रत्येक शब्द हृदय-पट पर लिख लेने योग्य है । 
पर इधर हमारे हिन्दुस्तानी भाइयों की अवस्था लेखनी से परे 
ओर बयान से बाहर है | उनके मन और मस्तिष्क पर .गुलामी का 
अखण्ड साम्राज्य हो गया है। सच बात तो यह है कि राज-पाट 
छिन जाने से कोई जाति गुलाम नहीं बन जाती, क्योकि दास्य- 
वृत्ति का सच्ा सम्बन्ध दिल ओर दिमाग़ से है। खेद है कि 
हिन्दुस्तानियों ने बहुत अंश में अपनापन खो दिया है, और वे 
अन्य-वेश, अन्य-भाषा, अन्य-आदश ओर अन्‍्य-समभ्यता को 
स्वीकार कर परवशता की बेड़ी में बँध गए हैं । 

मेने सोचा--एकाध स्थानीय संस्थाओं से काम न चलेगा, 
देश-व्यापी जाग्रति की आवश्यकता है, ओर जाम्रति उत्पन्न करने 
तथा उसकी रक्ञा के लिए एक समाचार-पत्र का होना अनिवायतः 
आवश्यक है । देशी-भाषा के अनेक पत्र निकल भी रहे थे। महात्मा 
जी का 'इण्डियन ओपिनियन' अडद्गरेजी और गुजराती में निकल ही 
रहा था, ओर उससे प्रवासी गुजरातियो को बड़ा लाभ होता था। 
श्री० एम० सी० अज्ञत्रिया के प्रयत्न से अद्गरेज़ी ओर गुजराती में 
“इशिडियन न्यूज” निकलता था और यह पत्र सत्याग्रह-विरोधी 

मुस्लिम-नीति का समर्थक था। भ्री० दादा ओसमान का सासिक 
पत्र 'क्रेसण्ट' भी गुजराती भाषा का गौरव बढ़ा रहा था। मद्रासी 
भाइयों के भी दो पत्र थे--एक तो श्री ० पी० एस ० अय्यर का 'अफ्रिकन 
क्रोनिकल, और दूसरा श्री० सी० बो० पिल्ले का 'विवेक-भाजु !! 
पहला एडग्लो-तामिल दैनिक था, और पिछला था तामिल 
साप्ताहिक । एक हिन्दी ही ऐसी भाषा थी, जिसमें कोई पत्न-पत्रिका 
नहीं निकलती थी । सत्याआ्रह के समय “इस्डियन ओपिनियन! में 
जो दो पृष्ठ हिन्दी में छपते थे वह भी बन्द हो गए थे, और हाल ही 
में उसका जो सुनहरा अड्ड! ( 0००७॥ -िएाा००४ ) प्रकाशित 
हुआ था, उसमें अद्रेज़ी, गुजराती और तामिल अंश तो छपे, 
पर बेचारी हिन्दी को जगह नहीं दी गई थी । इससे झुमे बड़ी 
बेदना हुई और मैंने इसका खुहमखुल्ा विरोध किया। 

मेंने हिन्दी-पत्र निकालने का विचार तो किया, किन्तु यह कुछ 
सहज काम नहीं था। इसमें केवल त्याग की ही नहीं, बल्कि काफी 
धन की भी आवश्यकता थी। मैने यह सोचकर कि उद्योग करने पर 
कौन सा कार्य सिद्ध नहीं होता है, ता० १६ जनघरी सन्‌ १९१५ ३० 
को हिन्दी-प्रचारिणी सभा की विशेष बैठक की योजना की और 
सभा में अपना विचार प्रकट किया। वहाँ के लोगों को मेरी सेवाओं 
पर कुछ विश्वास जम गया था, इसलिए श्री० लालबहाढहुर सिंह, 
ओऔरी० बन्धु गल्जादीन इत्यादि मुख्य-मुख्य सज्जनों ने भेरे विचार का 
समर्थन किया, और यह आशा दिलाई कि वे सब प्रकार से 
सहायता और सहयोग करने को तैयार हैं। मेरा उत्साह बढ़ गया, 

और मेने नोकरी छोड़कर प्रचार-कार्य करना निश्चित कर लिया। 


पाठशाला का भार देवीदयाल पर छोड़ दिया, ओर स्वयं घर-घर' 
अलख जगाने को निकल पड़ा !! 


इस निश्चय के दूसरे ही दिन में सफायाटोन पहुँचा | यह एक 
छोटी सी बस्ती है, और बहुत थोड़े हिन्दुस्तानी यहाँ वसते हैं। 
हबशियों की यहाँ अच्छी आबादी है ओर उनमे कई तो इज्ज़तदार 
ओर मालदार भी हैं। श्री० मणिशह्कुर महाराज के उद्योग से यहाँ 
सभा का प्रबन्ध हुआ, उसमें मेंने माठ्भापा की ओर लोगों का 
ध्यान खींचने की चेष्टा की । मेंने देखा कि हिन्दी-भाषियों मे निज 
भाषा के प्रति कोई अनुराग नहीं है। कमाने-खाने के सिवाय और 
किसी बात की चिन्ता नही है । छोटे-छोटे बच्चे कुमार्गंगामी बन 
रहे है; उनके कोमल कलेवर को कुविचार और कुसंस्कार के कीढ़े 
खाए जाते हैं, पर इस ओर किसी का कुछ झूयाल ही नहीं है । 

वहाँ से २० जनवरी को में प्रिटोरिया गया । यद्यपि ट्रान्सवाल 
में सबसे बढ़ा ओर सबसे बैभवशाली नगर जोहन्सव्ग है, तो भी 
राजधानी होने का गोरव तो प्रिटोरिया को ही प्राप्त है। यह वोअर- 
जाति की परम-प्रिय नगरी है, ओर अब तो इसे दक्षिण अफ्रिका 
सद्ढ ( ए॥्राण 800) 2370८4 ) का केन्द्र होने का सोभाग्य 
प्राप्त हो गया है। नगर वत्तमान-युग के अनुसार ,खूब साफ-सुथरा 
है, लेकिन हिन्दुस्तानियों की बस्ती इतनी गन्दी है कि देखकर शर्म 
आती है। यह बस्ती शहर से अलग एक किनारे पर है, ओर 
एशियाटिक बाज़ार या इण्डियन लोकेशन के नाम से मशहूर है । 

न सड़क अच्छी; न मकान अच्छे; न रोशनी का ठीक इन्तज़ाम और 
न सफाई का कुछ ख्याल है। इस बस्ती मे हबशी और वर्ण-सट्डर 
भी किराए के मकानो में रहते हैं, इससे वातावरण और सी अशुद्ध हो 
गया है । यहाँ के प्रवासी हिन्दुष्तानियों में मेने माठ्भाषा की 
जो दुगगति देखी, उससे मेरा कलेजा काँप उठा। छोटे-बढ़े सभी 
धारावाही रूप से डच-भाषा ऐसी बोलते कि मालूम पड़ता कि 
यह उनकी ही माठ्भाषा है; किन्तु हिन्दी बोलने मे उनको कुछ 
सझ्लोच मालूम पड़ता। हिन्दुस्तानी ओरतें भी .ख़ूब डच-भाषा 
बोलती हैं, इसलिए घरो मे भी डच भाषा की छटा छिटक रही है । 
ऐसे स्थान पर मेरा एकाध व्याख्यान क्या काम करता। यहाँ 
जरूरत थी ऐसे सत्पुरुष की, जो स्थायी रूप से जमकर इनमें 
जीवन-परिवत्तेनकारी ख्याल पेदा करे । 

वास्तव में प्रिटोरिया का दृश्य देखकर मेरे सामने अन्धकार 
छा गया, ओर मे सोचने लगा कि यदि माठ्भाषा की यही दुखस्था 
रही, तो एक-दो पीढ़ी में यह पहिचानना भी कठिन हो जायगा कि 
ये लोग भी भारत की विस्मृत-परायण सनन्‍्तान हैं, और इन्हें भी 
हिन्दुस्तानी कहलाने मे लज्या आएगी | परिणाम यह होगा कि 
भारत अपनी इन संन्तानो से ओर ये लोग अपनी मात्भूमि 
को स्मृति से हाथ घोऐँगे। अस्त, यहाँ भी कुछ उत्साही पुरुषों के 
प्रयक्ष से श्री० हीरासिंह के मकान पर सभा हो ही गई और मैंने 
अपना हृदय खोलकर सबके सामने रख दिया। धोबी-सभा के 
सभापति श्री० रह्लाराम का, जो एक पजाबी आरय-समाजी थे, भाषण 

बड़े मार्के का हुआ और सावजनिक जीवन के प्राण-स्वरूप श्री० 
रामलाल मुल्लू ने यह प्रतिज्ञा की वे हिन्दी की एक पठाशाला 
खोलेंगे और उन्हे जो-छुछ थोड़ी-बहुत हिन्दी आती है, उसे यहाँ 
के बच्चों मे बॉट देंगे, इससे मुझे सन्‍्तोष हुआ । 

प्रिटोरिया से भ्रस्थित होकर में रूडीपोट पहुँचा | इस नगर मे 
प्रवासी-गुजराती रहते हैं । कुछ तो दूकानदारी करते हैं, ओर कुछ 
भाई फेरी का धनन्‍्धा। श्री० भगवान्‌ देसाई और श्री० ऋृष्णजी 
देसाई ने मेरे उद्देश्य के प्रति सहानुभूति दिखाई; किन्तु मुझे यह 
अनुभव हुए बिना नही रहा कि गुजराती भाई यहाँ की खिति से 
कोई ख़ास सरोकार नहीं रखते | उनका यही लक्ष्य है कि जितनी 
जल्दी हो सके, पेसे कमाकर देश लौट जायें । खदेश में भले ही 
सब-कुछ करें, लेकिन यहाँ कुछ करने-धरने का इरादा नहीं रखते। 
दान-शीलता की इनमें कमी नहीं है, ओर अनुभव ने मुझे बतलाया 
फि यहाँ गुजरातियों से बदूकर दूसरा कोई वर्ग दानी नहीं है, 
किन्तु उन्हें व्यापार-सम्बन्धी कार्यों से इतना अवकाश नहीं मिलता 
कि यहाँ कुछ रचनात्मक काय भी कर जायेँ। यदि आप उनके 
पास जाकर सहायता की याचना कीजिए, तो आपको खाली हाथ 
लोटना न पड़ेगा; किन्तु इनमें एक विचित्र रिवाज यह है कि 
पहले वे आपको अपने मुखिया के पास जाने को कहेगे 
और यदि मुखिया ने फहरिस्त पर सही बनाकर कुछ रकम 
लिख दी, तो फिर दूसरा कोई आप से कुछ न पूछेगा। बस, 
सूची देखकर अपना चन्दा लिख देगा । हाँ, इतना ध्यान 

वह अवश्य रक्खेगा कि चाहे काम कितना ही महत्वपूर्ण 
क्यों न हो ओर उसकी आर्थिक स्थिति कितनी ही उन्नत क्यों न 
ही, किन्तु वह मुखिया की रक़॒म से कुछ घटाकर ही अपना चन्दा 
लिखेगा । पूछने पर कहेगा कि अगर में बराबर या बढ़ाकर चन्दा 
लिख दूँ, तो मुखिया का अपमान होता है। अवश्य ही यह्‌ नियम- 
पालन का एक नमूना है; परन्तु इसमें विवेक की कमी है। यदि 
मुखिया निर्धन है, तो बस उसी के सिर पर सब पार उतर गए। 
हिन्दू-धमंशासत्र में भी कहीं दान का ऐसा विधान नहीं पाया 
जाता । यह तो यहाँ के भुसलमान-सौदागरों का अनुकरण 
मात्र है। क्‍ 

क्रग्संड्रोप जाने पर भी मुझे यही अनुभव हुआ । यहाँ के 
गुजराती भाई साग-भाजी और फूल-फल की तिजारत करते हैं। 
श्री० जगुभाई देसाई ने मेरी कुछ सहायता की । प्रवासी-गुजरातियों 
में खदेश के प्रति अखण्ड प्रेम है। वे भारत को ही अपना घर 
सममते हैं, तथा अफ्रिका को व्यापार करने का एक अड्डा मात्र | 
प्रत्येक गुजराती तीन वर्ष पर एकबार साठ्भूमि का दशेन करना 
अपना पुनीत कत्तव्य सममता है, इसलिए वह भोग-विलास से 
विलग होकर धन-उपाजन की चिन्ता में व्यप्न रहता है । इसके 
विपरीत हिन्दुस्तानी और सद्रासी नवयुवक 'खाने-पीने और मौज 
उड़ाने! के सिद्धान्त के परिपोषक हैं, इसलिए दोनों वर्ग की संस्कृति 
में बढ़ा अन्तर पाया जाता है। एक बात और भी है; जितने 
गुजराती यहाँ आए हैं, वे सबके सब स्वतन्त्र-रूप से व्यापार करने 

के लिए; किन्तु मद्रासी तथा हिन्दुस्तानियों में कोई बिरला ही 
स्व॒तन्त्र-रूप से आया है, अधिकांश वे ओर उनकी सन्तान हैं, जो 
शर्तबन्धी लिखाकर आए थे। अतएवं एक वर्ग में भारत की 
शुद्ध संस्कृति पाई जाती है और दूसरे वर्ग में अनेक संस्कृतियों 
का सिश्रण । 

वहाँ से में प्लोरिडा स्टेशन पहुँचकर गाड़ी से उतर गया और 
तीन मील पैदल चलने पर एक महाशय लच्छूसिंह मिले । इनके 
यहाँ ठहरकर में दूर-दूर तक चक्कर लगा आया | इस जड्जल-यात्रा 
में बोअर-किसानों के जीवन का बहुत-कुछ परिचय मिला। बोअर- 
किसान सीधे-सादे होते हैं, उनमें अद्गरेज़ों जैसा घमण्ड नहीं 
होता, इसलिए वे भारतीयों से मिलने-जुलने में कोई सड़्ोच नहीं 
करते । बड़ी सादी ज़िन्दगी बिताते हैं, और ईमानदार होते हें। 
साधारण किसानों का निधन होना तो मानो विधि का अठल 
विधान ही है, किन्तु इन बोअर-किसानों का जीवन इतना 
शान्तमय ओर आनन्‍्दमय है कि देखकर चित्त प्रसन्न हो जाता 
है। इन लोगों ने पत्थर चुन-चुनकर छोटे-बढ़े मकान बनाए हैं, 
ओर बड़े मिहनती होते हैं। इनके बच्चे नह्ढे पैरों फिरने; 
इनकी औरतें मोटा वस्ध पहिनने और कड़े से कड़ा कास 
करने में कोई हीनता नहीं मानती | ये किसान नगरवासियों की 
नाई' हाय टका' हाय टका? करके प्राण नहीं देते; बहिक अपनी 
जमीन में खुली जगह पर प्राकृतिक आनन्द भोगते हैं। इनके 
धन है--गाय-ब्रैल, भेड़-बकरी और सुर्गियोँ । इनसे उन्हें 

अच्छी आमदनी भी हो जाती है । दाढ़ियाँ बढ़ाना इनका समांवन 
रिवाज है। हबशियों के लिए बोअर-किसान काल-रूप होते हैं। 

यदि किसी हबशी ने ज़रा भी बेअदबी कर दी, तो फिए उसके 
सिर पर शामत आए बिना नही रह सकती। उसे पहले वच्ध 
उतरवा कर बल्ढा कर दिया जाता है, फिर मज़बूत रस्सी से गाड़ी 
में बाँध कर ऊपर से बोअर-सरदार की चाबुक की चपाचप चोट 
बेठने लगती है। जब चिह्नाते-चिल्लाते उस अभागे का गला सूख 
जाता है, तब उसे पानी नहीं, बल्कि छाछ पिलाते हैं ओर फिर 
कोड़े की करामात दिखाते हैं | जब तक वह अधमरा न हो जाय, 
तब तक चाबुक बराबर चटकती रहती है। अप और श्रज्ञानी 
होने पर भी इन बोअर-किसानों में देशभक्ति की उज्ज्वल ज्योति 
जगमगा रही है | प्रत्यक बोअर देश के लिए ग्राण को तुच्छ 
सममता है । इनकी खतियाँ माठ्भूमि के लिए सब कुछ त्यागने को 
तैयार रहती है। ओर प्रजातन्त्र ( र००४०७॥८ ) के नाम पर 
बच्चों की भी नस-नस फड़क उठती हैं । यदि इनमें देशामिमान के 
भाव भरे न होते, तो क्या मुट्ठी भर बोअर तीन साल तक ब्रिटिश- 
साम्राज्य से टक्षर ले सकते, ओर बोअर-वीराज्ननाओ को अपने 
ब्रत से विचलित करने के लिए अज्नरेज-सेनापति लॉड किचनर 

को पाशविक प्रबृत्तियों से काम लेना पड़ता ? इन वीराज्ननाओ की 
वीरता और कष्ट-सहिष्णुता देखकर ही रिव्यू ऑफ रिव्यूज़! के 
सम्पादक स्वर्गीय श्री० विलियम टी० स्टेड ने खुहमखुल्ला प्रार्थना 

की थी कि युद्ध में अद्जरेज्ो की पराजय हो और ख्यं सम्राद्‌ 

एडवड ने लॉडे किचनर को लिखा था कि यदि बोअर-जाति को 
दबाने का यही उपाय रह गया है, तो इसकी अपेज्ञा मे सन्धि को 
पसन्द कर छूँगा। आप युद्ध समाप्त कर दीजिए। इन्हे अब्नरेज़ों 
से बड़ी घृणा है और ये हिन्दुस्तानियों को परम अऋ्गरेज्-भक्त 
सममते है। 

बोअर-किसानो के जीवन की यह भलक देखकर मे न्यू-छियर 
पहुँचा । यहाँ हिन्दुस्तानियों की घनी बस्ती है। श्री० दुखीशाह यहाँ 
के समझदार और मालदार मुखिया थे, किन्तु श्री० लालबहादुर सिह 
से इनकी पटती नहीं थी, ओर सिंह जी मेरे आन्दोलन के एक 
स्तम्भ सममे जाते थे। अतएव इच्छा होते हुए भी में शाह जी 
से न मिल सका | में स्वीकार करता हूँ कि यह मेरी निबलता थी । 
यदि सिंह जी से शन्रुता थी, तो उससे मुझे कया? मेरे लिए तो 
सभी बराबर होने चाहिए; किन्तु मुझमें इतना आत्म-बल नहीं था 
कि में सिंह-पार्टी की अप्रसन्नता की पवोह न करता । इसलिए 
यहाँ प्रचार का प्रबन्ध न हो सका, और कुछ लोगों की व्यक्तिगत 
सहानुभूति पर सन्तुष्ट होकर बेनोनी चला गया । 

बेनोनी में भी शहर के बाहर 'इग्डियन-लोकेशन” बसा हुआ 
है, जिसमें हिन्दुस्थानी भाई अच्छी वादाद में रहते हैं। कोई 
दूकान चलाता, कोई फेरी फिरता है और कोई नौकरी करता है। 
यहाँ कुछ पञाबी भाई भी रहते हैं, जिनमें श्री० लक्ष्मणदास के 
अन्द्र जन-सेवा की छुछ प्रवृत्ति पाई जाती है । इन्हीं के उद्योग 
से यहाँ हिन्दी का प्रचार किया गया । 

वहाँ से बोक्सबग जाने पर लोकेशन” का दृश्य फिर नेत्रो के 
सामने आया और हृदय से दुःख की ऑधी उठने लगी | यहाँ के 
लोकेशन भारत के अछूत-टोले के रूपान्तर ओर नामान्तर मात्र 
हैं। यहाँ दो लोकेशन देखने में आए, और दोनों जगह हिन्दुस्तानी 
बसे हुए थे । यहाँ के भारतीय भी धम-कर्म की अपेक्षा नगद- 
नारायण की अधिक पूजा करते हैं। में जगह-जगह जाकर जो 
अनुभव प्राप्त कर रहा था, उससे मेरा का्य-क्रम ओर भी सहूटपूर 
होता जाता था । हिन्दुस्तानी और मद्रासी युवकों में देश, घमं या 
भाषा का कोई अनुराग देखने में न आता। विदेशी वेश और 
विदेशी बोली के बादलों में उनका सच्चा स्वरूप ही छिप गया था; 
ओर उनका जीवन एक ऐसे सॉंचे में ढल रहा था, जिसका भारतीय 
संस्कृति से कोई सम्बन्ध नहीं । यहाँ श्री० गोपालभाई देसाई और 
श्री० जगुभाई देसाई के प्रयत्न से हिन्दी का प्रचार हुआ | पाठकों 
ने शायद यह ध्यान दिया होगा कि जहाँ-जहाँ मेरे जाने पर सभा 
और सहायता की व्यवस्था हु ई, वहाँ-वहाँ अधिकांश में गुजराती 
भाइयों के उद्योग से । हिन्दुस्तानियों को हम उस शरीर की उपमा 
दे सकते हैं, जिसकी आत्मा कूँच कर चुकी हो | 

ट्रान्सवाल-यात्रा के अन्त में में अपनी प्यारी जन्मभूमि 
जोहन्सबर्ग में पहुँचा। यहाँ श्री० रामद्याल सिंह के प्रयत्न से 
हिन्दी का थोड़ा-बहुत प्रचार हुआ । रटार पिक्चर-पेलस के 
मालिक मिनत्रवर मिं० डी० मोरगन ने मुझे बायरकोप की 
एक रात की आमदनी देने की प्रतिज्ञा की और मेरे सुभीते के 

अनुसार २४ फरवरी को लाभान्वित रात्रि! ( 80॥७॥ 'पा्ठ॥ ) 
निश्चि। की गई। उस रात को माननीय स्वर्गीय गोखले का 
जोहन्सबग्ग में शुभागमन ओर स्वागत का जो दृश्य बायर्कोप में 
दिखलाया गया, उसे देखकर उनकी स्नेहमयी स्मृतियां सबके हृदय 
में जाग उठीं और सबकी आँखों से ऑसू बह चले। दशकों की 
ऐसी भीड़ थी कि हॉल में तिल रखने की भी जगह नहीं बची थी । 
पोलक साहब ओर श्री० थम्बी नायडू की उपस्थिति से हिन्दी- 
प्रेमियों का उत्साह बहुत बढ़ गया था| मोरगन महाशय ने खचे 
काटकर तमाशे की आमदनी मुझे दे दी,ओर एक मद्रासी मित्र 
की यह भेंट भेरे लिए बढ़े महत्व की वृत्तु थी । 

बस, ट्रान्सवाल के मुख्य-मुख्य स्थानों का भ्रमण कर ९ माचे 
सब्‌ १९२५ ई९ को मैंने अपनी पत्नी और पुत्र के साथ जर्मिस्टन से 
द्रबन के लिए प्रस्थान कर दिया। जमिस्टन के उत्साही भाइयों ने 
उस दिन जिस प्रेम से मुझे बिदा किया, उसे में कमी नहीं भूल सकता। 
देवीदयाल सपल्नीक वहीं रह गए और मैंने हिन्दी-प्रचार के लिए 
द्रबन को केन्द्र बनाना उचित समझा; क्योंकि समस्त दक्षिण 
अफ्रिका में डेढ लाख हिन्दुस्तानी हैं, जिनमें एक लाख तीस 
हजार नेटाल-प्रान्त में बसते हैं। दरबन पहुँचकर में बहिन 
राजदेवी के मकान पर ठहरा और प्रचार की पद्धति सोचने लगा। 
यहाँ की अवस्था ट्रान्सवाल से बिलकुल भिन्न थी। सिकोलेक में 
बाबू कुजबिहारीसिंह एक रात्रि-पाठशाला खोलकर कुछ बच्चों को 
हिन्दी पढ़ा रहे थे । ओवरपोट की रामायण-सभा की ओर से भी 

एक हिन्दी रात्रि-पाठशाला खुली थी। मैनिक्ल ऐछस की हिन्दी 
विज्ञासा-सभा हिन्दी-प्रचार के लिए यथेष्ट उद्योग कर रही थी । 
हाल ही में भारत से पढ़कर औ० दशरथ पाण्डेय आए थे, और वे 
मेरीत्सबर्ग मे हिन्दी-राष्ट्रीय पाठशाला खोलने का यत्न कर रहे थे। 
हाविक मे भी औ० मक्खनसिह इत्यादि के उद्योग से नागरी 
पाठशाला का श्रीगणेश हो चुका था । 








नेटाल में हिन्दी-प्रचार 
२१ मार्च को छेर-स्टेट रामायण-सभा की ओर 
से एक सावजनिक सभा बुलाई गई, निसमें 
मैंने नेटाल-प्रान्त में हिन्दी-प्रचार की 
आवश्यकता पर पहला व्याख्यान दिया। 
न्सवाल की सभाओं में कहीं हवन- 
प्राथना इत्यादि धार्मिक कृत्य देखने में 
नहीं आए थे, किन्तु इस सभा में लेक्चरबाज़ी प्रारम्भ होने से 
पहले ही श्री० जयनारायण महाराज ने वैदिक-विधि से हवन कराया। 
सभा के प्रधान श्री० बालकिशोर महाराज थे, किन्तु इस विशेष 
अवसर के लिए श्री० आर० जी० भछ्ला सभापति चुने गए। मुझे 
एक छुपा हुआ अभिनन्दन-पत्र दिया गया, जिसे मेने नेटाल के 
प्रथम आशीवोद के रूप में प्रहण किया । सभा के मनत्री 
श्री० भगवानदीन का धर्मोनुराग और सार्वजनिक कार्य में लगन 
देखकर मुझे सचमुच इनकी सहायता का लालच उत्पन्न हुआ, 

१७ 

ओर अन्य नवयुवको के उत्साह ने भी मुझूपर बड़ा प्रसाव डाला । 
एस० महावीर, भगवानदीन, वालक्रिशोर सहाराज, रामहरी, 
परमानन्द्सिह, जी० मेढ़ई, हीरासिंह, डी० लक्ष्मण, बोधसिह, 
केंधई परवार, रोधनसिंह, रघुवीर इत्यादि छेर-स्टेट में वसने वाले 
महाशयों में मात्भाषा के लिए प्रेम ओर सेवा-का्य-के लिए 
आकांक्षा देखकर मेरे हृदय में यह ख्याल पेदा हो आया कि 
यदि यहीं पर हिन्दी-आश्रम बने तो कैसा १ इसी रूयाल की अन्त 
मे विजय भी हुई, इस सभा में श्री० दशरथ पाणडे का व्याख्यान 
बहुत अच्छा हुआ, और श्री० मेहरचन्द ने एक निवन्ध पढ़ा, 
जिसमें भूत और वत्तमान अवस्था का चित्र खींचकर मुझसे 
अनुरोध किया गया था कि में हिन्दुओं के सुधार के लिए उसी 
मार्ग का अवलम्वत करूँ, जिस पर पहले के कार्यकत्तों चल्न चुके 
हैं। सत्य बात तो यह है कि मेरे सामने वहुत से विषय रक्खे गए, 
जितपर सखिर-चित्त से विचार करना तो मेरी शक्ति के वांहर की 
बात थी। मेरे सामने केवल एक ही काय था और बह था हिन्दी- 
भाषा का अचार । इस सम्बन्ध में वक्ताओं ने जो कुछ कहा, उससे 
मुझे अपना कार्य-ऋ्रम बनाने मे सहायता मिली | 

दूसरी सभा २८ साचे को क्षत्रिय वंश-सुधार सभा के प्रयत्र से 
सिडद्स में हुई । वृष्टि हो रही थी, तो भी लगभग ३०० सनुष्य 
एकत्र हो गए। यद्यपि सभा में अनेक योग्य विद्वान पघारे थे, तो 
भी श्री० द्वारिकाशाह को सभापति के आसन पर बेठा दिया 
गया। इनमे न बक्तृता देने की शक्ति थी, न सभा-सआालन 

की योग्यता ओर न सावजनिक जीवन में कोई स्थान था। 
इससे मेरे हृदय में एक ठेस लगी, और मेंने सोचा कि क्या 
यहाँ लक्ष्मी के लालों के सम्मुख सरस्वती के सपूतों का कोई 
महत्व ही नहीं है। श्री० एम० विदेशी महाराज, श्री० जी० डी० 
लाला, श्री० दीपनारायण सिंह, श्री० दशरथ पाएडे इत्यादि के 
भाषण समयोचित और प्रसद्भानुकूल हुए। मैने जो व्याख्यान 
दिया, मे सममता हूँ कि उसका अच्छा ही प्रभाव पड़ा होगा, 
क्योंकि उसी समय हिन्दी-राष्ट्रीय सभा की स्थापना हो गई। इसके 
अधिकारी भी बढ़े सुयोग्य सज्जन चुने गए, जैसे--डिपोरोड 
गवनमेण्ट इश्डियन स्कूल के हेडमास्टर श्री० आनन्द्राय सभापति 
ओर अड्गरेजी के प्रसिद्ध लेखक श्री० माताबदल विदेशी महाराज 
तथा हिन्दी के विद्वान्‌ श्री० दशरथ पाण्डे मन्त्री चुने गए । दरबन 
तथा उसके आस-पास का काम सभा पर छोड़कर मैंने अन्यत्र 
जाने का विचार किया। 

में समुद्र के उत्तर तटवर्ती डपफ़सरोड तथा पिनिक्स गया। 
बाटल-कम्पनी के का्यकत्तों श्री० बी० बी० महतो ने छेर-स्टेट की 
अपनी आधा बीघा जमीन इस शर्ते पर दे दी कि उसी में 
हिन्दी-आश्रम बनाया जाय । 'इण्डियन ओपिनियन” के तत्कालीन 
सश्चालकों ने मुझे अपने पत्र द्वारा सहायता पहुँचाने का 
अभिवचन दिया | यहाँ से में वेरलम जाकर श्री० तालवन्तसिंह से 
मिला। इन महाशय के विशेष श्रयत्न से यहाँ एक हिन्दू-सन्दिर 
बना हुआ है, जो नेटाल भर मे अपने ढ्गभ का अनोखा है। इनके 

पुत्र श्री० रविक्ृष्णसिंह सत्याग्रह के सिपाही भी बन चुके थे। 
इनकी ओक़ात अच्छी थी, ओर बुद्धि भी अच्छी; लेकिन हिन्दी- 
प्रचार के आन्दोलन में आपने कोई उत्साह नहीं दिखाया । आपने 
हिन्दी-प्रचार के लिए जो कुछ प्रदान किया, वह इतनी छोटी रकम 
थी कि उसे ग्रहण करते हुए भी मुझे सझ्लोच मालूम पड़ा। मेरे 
सामने घनवानों की मनोधृत्ति का यह एक नमूना था। मै बहुत 
हताश हुआ ओर सोचने लगा कि यदि यहाँ के धनवानों का माठ- 
भाषा के प्रति यही उत्साह है, तो फिर मेरे सझ्लुल्पित कार्य का 
बेड़ा केसे पार होगा। यह मैंने अवश्य कहीं पढ़ा था कि संसार 
में निधन मनुष्यों के पास ही विशाल हृदय होते हैं, और उन्हीं 
के सहयोग से महत्कायों की पूर्ति होती है। इस भावना से मुझे 
कुछ ढादृस हुआ क्योंकि सत्याग्रह के संग्राम में मुझे इसका 
प्रत्यज्ञ अनुभव भी हो चुका था। देवयोग से उसी समय 
मुझे पारसी होरमस जी ओर श्री० जूठासोनी मिल गए । गुजरात- 
प्रान्त के यह दोनों महाशय ग़रीब थे, किन्तु इनके पाल ऐसे 
दिल थे, जो अच्छे कामों के लिए आगे बढ़ने में कभी तीन-पॉच 
नहीं करते | इन भाइयो के साथ मैं उन किसानों के पास गया, जो 
शहर से बाहर बसे हुए थे । गन्नें की खेती की बदौलत इनकी 
आयिक अवस्था बहुत उन्नत हो गई थी, किन्तु इनमें अधिकांश 
किसान ऐसे भोले-भाले थे कि उन्हे संसार की प्रगति का बहुत 
थोड़ा ज्ञान था । मुमे यह लाभ अवश्य हुआ कि इस वर्ग के 
भारतीय किसानों से मिलने का संयोग मिल गया । 


| 

बेरलम से कुछ दूरी पर टोज्जाट है। यहाँ में जूठाभाई के साथ 
पहुँचा । यहाँ भी एक गुजराती श्री० देवचन्द ओोंदर्स के घर पर 
मेरा आदर-सत्कार हुआ, ओर कुछ सहायता भी प्राप्त हो गई। 
यहाँ तक के अछुभवों से आगे बढ़ने की इच्छा नहीं हुईं, यद्यपि 
यह मेरी ग़लती थी, क्‍योंकि आगे बढ़ने पर मुझे कम से कम 
डारनल में दानशील श्री० रामप्रताप और न्यूगाल्डरलैण्ड मे श्री० 
बोधासिंह ब्रंद्स से मुलाक्लात तो हो जाती, किन्तु में, उत्तर 
तीखी ( !९०४)॥ (०३४ ) में केवल डप्सरोड, पिनिक्स, वेरलम 
ओर टोज्जाट देखकर दरबन लौट आया। दरबन पहुँचकर क्‍या 
देखता हूँ कि मेरे उद्देश्य को पूर्ति के लिए जो हिन्दी-राष्ट्रीय सभा 
जत्मी थी, वह मौत की सेज पर सोई हुई है और उसकी 
खोज-खबर लेने वाला कोई नही है। मेरा दिल दहल उठा, और 
आशाओ पर मानो तुषार पड़ गया । इस दुबिन में भी अगर मुमे 
सन्तोष था, तो केवल अपनी सद्भुर्प की पवित्रता पर | अतएव 
मैने यही निश्चय किया कि अब धनवानों और विद्वानों की 
आशा छोड़कर मजदूरों का आश्रय लेना चाहिए, और उनकी सोई 
हुई शक्ति को जगाना चाहिए । 

में दरबन से रवाना होकर सीधा नेटाल के सिवान पर पहुँचा। 
इस स्थान का नाम चालिस्टन है | यह न कोई नगर है, न बड़ी 
बस्ती; लेकिन इतिहास में इसका महत्वपूर्ण स्थान है । यहीं पर मजूबा 
की पहाड़ियाँ मेरे देखने में आई', निन्‍्हें देखकर एक बार दक्तिश 
अफ़िका का ऐतिहासिक चित्र मेरी दृष्टि के सामने उपस्थित हो गया। 

पाठक, क्या आप भी उस चित्र का दशेन करना चाहते हैं ? यदि हों, 
तो हिन्दी-प्रचार का वर्णन आगे के लिए छोड़कर यहाँ मेरे साथ 
दक्षिण अफरिका के मनोरजक इतिहास के कुछ पन्ने उलटिए । 

दक्षिण अफ्रिका का पता लग जाने पर भी यह बहुत दिलों 
तक उजाडु पड़ा रहा । केवल योरोप से एशिया आमे-जाने 
वाले जहाज़ों के लिए रसद-पानी का एक अड्डा-मात्र था । 
सन्‌ १६५२ ३० में हॉलैएड और जावा इत्यादि से कुछ 
बोअर-पवासी केप-प्रान्त मे आ बसे ओर थे अपने साथ मलाई 
गुलाम भी लाए। डेढ़ सौ वर्ष के अथक परिश्रम से बोअरों ने केप- 
प्रान्व को आबाद कर डाला । विधि-विडम्बना से सन्‌ १७९५३० में 
योरोप की राजनीतिक स्थिति में कुछ उथल-पुथल हो गया, और 
युद्ध में फ्रान्स ने हॉलेण्ड को परास्त कर दिया । हॉलैण्ड वालों ने 
अज्गरेज़ों को अपना मित्र जानकर केप-प्रान्त की रक्षा के लिए 
प्राथना की । बस, मैदान खाली पाकर उसी साल केप पर मिटेन 
के राजा जॉर्ज का अधिकार जम गया। बोअरों मे स्वाधीनता 
की भावना बड़ी जुबरद्रत थी, इस आकस्मिक अन्लरेजी अधिकार 
पर उन्हें बढ़ा दुःख हुआ, और वे ममोहत हो उठे। जैसे- 
तैसे उन्होंने कुछ दिन बिताए, किन्तु अन्त में उन्हें अन्ञरेजी- 
प्रजा बनकर रहना असद्य हो गया । अपनी ज़मीन-जगह, घर-बार 
और खेती की सारी चीज़ें मुफ्त फेंककर सन्‌ १८३७ ई० में लगभग 
दस सहस्र बोअर ब्रिटिश-राज्य की सीमा से बाहर हो गए और 
नह जगह की खोज में आगे बढ़े । 

उस समय नेठाल के बन्द्रगाह पर; जहाँ इस समय द्रबन 
शहर बसा हुआ है; मुट्ठी भर अड्गरेज़ रहते थे, और उनकी 
बड़ी इच्छा थी कि यह प्रान्त ब्रिटिश-सरकार के अधीन हो जाय। 
इसके लिए उन्होंने केप के गवनर के पास अनेक अज़ियाँ भेजीं, 
किन्तु बार-बार यही उत्तर मिलता गया कि केप की आथिक अवस्था 
इतनी अच्छी नहीं है कि नेटाल को उसका उपनिवेश बनाया जा 
सके | नए देश की खोज में निकले हुए बोअर-प्रवासी जब नेटाल 
में पहुँचे, तो इसे अज्जरेजी अमल से अछूता पाया | अतएव उन्होंने 
हबशियों से बड़ी-बड़ी लड़ाइयाँ लड़कर नेटाल पर दखल जमाया 
और यहाँ बसे हुए अज्गरेज़ों को मिलाकर नेढाल-प्रजातन्त्र' क्रायम 
किया । शहर बसने लगे, बढ़े-बढ़े पैमाने पर खेती होने लगी, ओर 
तरह-तरह के व्यापार खुल गए | जब नेटाल उन्नति की ओर कुछ 
अग्रसर हुआ, तो सन्‌ १८४३ ३० में यहाँ अड्गरेज़ी फ़ोज आ धमकी 
ओर यह घोषणा हो गई कि नेटाल अइ्गरेज़ी राज्य के अन्तर्गत 
है। इस वितण्डाबाद पर बोअर बढ़े बिगड़े । छोटी-मोटी लड़ाइयाँ 
भी हुईं, लेकिन अन्त में बोअरों ने नेटाल-प्रान्त भी अछ्नरेज़ों के 
लिए छोड़ दिया, और अपना आबाद घर बबोद कर एक ऐसे 
नए देश की खोज में फिर निकल पड़े, जहाँ कि वे स्वाधीनता के 
वायुमण्डल में साँस ले सके' । कैसा वीरोचित साहस था ? टुगेला 
नदी बढ़ी हुईं थी; वर्षो की ऋतु थी और नदी की बाद कम होने 
पर आगे बढ़ने की आशा से सेकड़ों बोअर-परिवार वहाँ डेरा 
जसाए हुए थे । उनका यह साहस देखकर तत्कालीन ब्रिटिश- 

गवर्नर दक्ल हो गए और उनसे नेटाल लौट चलने के लिए 
चूड़ी विनती की;, किन्तु अधिकांश बोअर फिर अ्गरेजी- 
राज्य में न लौटे ओर फ्री-स्टेट तथा ट्रान्सवाल के हबशियों 
से लड़-मिड़कर उन्होने वहाँ अपने प्रजातन्त्र की स्थापना की। 
जब ट्रान्सवाल सब प्रकार से निष्कश्टक हो गया, तब 
सन्‌ १८७७ ३० में वहाँ भी अज्जरेजी कंण्ला फहराने लगा। 
इस बार बोअरों ने व्यवरिथत आन्दोलनों से काम लेना 
उचित समझा । उन्हें बड़ी आशा थी कि विलायत वालों को 
हमारी स्थिति का सारा रहस्य मालूम होने पर अपने अधिकारियों 
की इस नीति का अवश्य प्रतिवाद करेंगे, और हमारा प्रजातन्त्र 
हमें लौटा देंगे। अतएव उन्होंने विलायत को शिष्ट-मण्डल भेजे और 
अपनी स्वाधीनता के लिए बार-बार प्राथनाएँ कीं; किन्तु सब व्यथ 
हुआ । ब्रिटिश-हाई कमिभर ने यहाँ तक कहा कि जब तक आकाश 
में सूर्योदय होता रहेगा, तब तक ट्रान्सवाल में त्रिटिश-अधिकार 
रहेगा। इस बात से बोअर लोग और जल उठे, ओर उन्होंने 
क्रगर, जौबट, प्रिटोरिया इत्यादि के नेढत्व में युद्ध की घोषणा 
कर दी। 

मजूबा की पहांडी पर ही अन्तिम लड़ाई हुई थी। यहीं पर 
जब बोअर-जनरल जौबर्ट ने नेटाल के तत्कालीन छोटे लाट ओर 
सेनापति सर जॉज कोलिन को सेना-सहित मार गिराया, तब 
अक्वरेज़ों ने उनकी वीरता पर प्रसन्न होकर ट्रान्सवाल-प्रजातन्त्रं 
को स्वीकार कर लिया । यह पहाड़ी साम्राज्यवाद पर ग्रजातन्त्र की 

विजय की साज्ञात्‌ साक्षी है, और साथ ही यह याद दिलाती है कि 
राजनीतिक मामलों में अद्रेज लोग भिन्षा-वृत्ति वालों से घृणा के 
सिवाय और कुछ सहानुभूति नहीं रखते। वे वीर हैं; इसलिए 
बोअरों की वीरता की कद्र कर सकते हैं। ख्लेर, इसी मजूबा का 
बदला प्रसिद्ध अक्षरेज-बोअर-युद्ध में चुकाया गया था । सन्‌ १९०० 
ई० में जिस दिन मजूबा की वर्षी थी, उसी दिन लॉ रॉबट ने 
बोअर-जनरल क्रोजे को परास्त कर शरणागत बनाया था, ओर 


बढ़े अभिमान से महारानी विक्टोरिया को तार दिया था कि आज 
सजूबा का बदला चुका लिया गया । 

इस प्रकार मजूबा के दर्शन से स्वतन्त्रता की मानस-वाटिका 
में विचरण करते हुए ज्यो ही मेंने चालिस्टन मे प्रवेश किया, त्यो 
ही मुझे अपनी जाति की पराधीनता का अनुभव हो गया । एक 
मद्रासी पुलिस-कॉन्स्टेबिल से मुलाक़ात हो गई । उसने 
सिपाहियाने ढद्ढ से तुरन्त पूछा--आपका 'पास' कहाँ है ९ 

इस सवाल से में मर्माहत हो गया और मुझे; अमेरिका के 
उन हृबशी-ग्रुलामों का स्मरण हो आया, जो अपने खामी के 
आज्ञापत्र बिना एक खान से दूसरे स्थान पर नहीं जा सकते थे | 
सन में प्रश्न उठा--तो क्या में भी गुलाम हूँ ! 

विश्लेषण करने पर उत्तर मिला--जब तुम्हारी सारी जाति 
ही गुलामी की जजीर में जकड़ी हुई है, तब तुम हो किस खेत की 
मूली 

सर, मेने अपने सिपाही भाई को समझाया कि मेरे पास 

धवास' नहीं है, और मुझे बिना 'पास' के ही नेटल में निवास 
करने का अधिकार है, किन्तु वह कहाँ मानने वाला ! सरकारी 
बर्दी में कुछ ऐसा जादू है, जो देश ओर देशवासियों के ममत्व को 
विस्मृति की गहरी खाई' में गढ़वा देता है। उसतेगरम होकर कहा-- 
तुमको बिना पास! के नेटाल में निवास करने का अधिकार होगा, 
किन्तु इस समय तो तुम्हें मेरे साथ थाने पर ज़रूर चलना होगा । 

उस समय मुमे 'टामकाका की कुटिया' में वर्णित लेग्री साहब 
के गुलाम साम्बो और कुइम्बों की याद हो आई ओर अधिक 
बत-बढ़ाव करना अनुचित सममकर में उसके साथ थाने पर चला 
गया । थानेदार ने पूछा--अगर पास” नहीं है; तो नेगल में 
किसकी आज्ञा से रहते हो ९ 

।॒ मैंने जवाब दिया--ग्रह-सचिव राइट ऑनरेबल फिशर साहब 

की आज्ञा से । 

थानेदार ने टेलीफोन उठाकर बॉस्क्रस्ट के इमिग्रेशन-अफसर 
से मेरे सम्बन्ध में पूछताछ की ओर वहाँ से माकूल जवाब 
पाकर मेरी रिहाई कर दी । इस पास” की बला से छुट्टी 
पाकर मैं हिन्दुस्तानियों की बस्ती में गया और भुजद्दराम, बिहारी 
इत्यादि भाइयों की सहायता से हिन्दी का प्रचार किया । यहाँ कुछ 
हिन्दुस्तानी भाई केवल खेती करते थे, और वह भी मकर, 
जोन्हरी इत्यादि की। इसलिए इनकी आथिक अवस्था कुछ 
अच्छी नही थी। शिवनांरायण-पन्थियों की यहाँ भारी 'सन्नत' 
थी और उसके महन्त भुजइराम थे । 

वहाँ से में न्यूकासिल पहुँचा | यह नगर विलायत के ड्यूक 
आफ न्यूकासिल के नाम पर बसा है; जो सन्‌ १८५२ और १८५९ ई० 
में औपनिवेशिक सचिव थे। नगर के निकट ही इ्ुण्ड् नदी है। 
इस जिले में भेड़ें बहुत पाली जाती हैं, और ऊन काफी तादाद 
में मिलता है। आस-पास कोयले की अनेक खानें हैं । नगर और 
खानों में भारतीयों की अच्छी संख्या थी, और सन्‌ १९१३ ई० में 
भारतीय हड़ताल का भ्रीगणेश यहीं से किया गया । ईसाई-मिशन 
की ओर से एक पाठशाला भी थी, किन्तु मातृभाषा की ओर किसी 
का कुछ ख्याल नही था। देहात में रहने वाले हिन्दुस्तानी बच्चे 
हबशी-भाषा के प्रेमी थे, और नगर के नवयुवक अज्रेजी भाषा 
के । पुराने लोग अलबत्ता अपनी हूटी-फूटी हिन्दी को अपनाए 
हुए थे; किन्तु वे बेचारे इस संसार में अब मेहमान ही कितने दिन 
के थे ९ यहाँ श्री० सोनपाल, रक्षपाल, त्रजमोहन इत्यादि 
कुछ आरय-समाजी विचार के सज्न भी मिले । इनमें मात्भाषा 
का कुछ भेम ओर इनके घर में महषि द्यानन्द-प्रणीत कुछ हिन्दी- 
प्रन्थ देखने में आए । इस नगर में मेरे कई व्याख्यान हुए, ओर अन्त 
में हिन्दी-प्रचारिणी-सभा की स्थापना हो गई । श्री० खड्डढधारीसिंह 
ओर डॉक्टर के० डी० जोशी के साथ मेंने न्यूकासिल, 
फ़यर्ली, बरेली, बेलेज्जीच इत्यादि खानों के बारको में भी जाकर 
हिन्दी-भाषा का प्रचार किया। मै न्‍्यूकासिल से २० मील की दूरी 
पर इन्बबान में बाबू लखराजसिंह के मकान पर गया, और वहाँ 
ठहरकर कृषक-जीवन का बहुत-कुछ अनुभव प्राप्त किया । बहुत से 

हिन्दुस्तानी इन जड्जलों में घूम-घूमकर चमड़े, अण्डे, मुर्गी इत्यादि 
खरीदते फिरते हैं, और फिर शहर में बेचकर अच्छा मुनाफा 
उठाते हैं । यहाँ से बाबू लखराजसिंह की घोड़ा-गाड़ी पर में यूट्रेक 
तक गया । यह स्थान पहले जलूलैण्ड के अन्तगंत था, किन्तु एक 
जमाने में बोअरों ने हवशियो को परास्त कर यहाँ पर “नवीन 
अजातन्त्र' की स्थापना की थी। यहाँ भी कोयले की खान है, 
जिसमें बहुत से हिन्दुस्तानी भाई काम करवे थे। श्री० गद्ादीन 
महाराज ओर श्री० कुन्दनलाल महाराज के उद्योग से मज़दूर- 
भाइयों में हिन्दी का प्रचार किया गया । इस यात्रा में मुझे नेठाल 
का वह भाग, जो रेलवे-लाइन से बहुत दूर है, देखने का तथा 
जज्जल में मद्गल करने का अच्छा झवसर हाथ लगा । पाठक जान 
गए होंगे कि में खुद एक जद्जली आदमी हूँ, इसलिए मुझे नगर की 
अपेक्षा जज्ञल का जीवन खभावतः प्रिय मालूम होता है। जो 
आनन्द सुझे पहाड़, जड़्ल, खेत, नदी, नाले, भील, इत्यादि 
देखने में आता है, वह शहर की बड़ी-बड़ी अद्टालिकाओ को देखने 
में नहीं । इसे मनुष्य-स्‍्वभाव की विचित्रता ही समझकनी चाहिए । 
न्यूकासिल से यूट्रेक तक का चक्कर लगाकर मैं डेनहौसर पहुँचा । 
यह बस्ती डेनहौसर साहब के नाम पर बसी है। यहाँ रेलवे का 
स्टेशन और पुलिस का थाना है, तथा आसपास कोयले की कुछ खानें 
भी हैं। हर्ष की बात है कि इस बस्ती के मुख्य भाग के मालिक 
हिन्दुस्तानी हैं, और उनके नाम हैं भवानीराम,बद्रीराम, गुरुदीनराम ' 
ओर शेख अमीर । इन्हीं लोगों ने स्टेशन के आसपास की सारी 

जमीन खरीद ली और बहुत से मकान बनवाए हैं, जिनमें किराएदार 
रहते हैं । इनकी यह जमीन गोरों की आँखों की किरकिरी है| उस 
समय यहाँ भी० धनेश्वरराय रहते थे | यह महाशय हिन्दी-प्रेमी 
ओर मिलनसार थे। श्री० रूपसिंह भी माठ्भाषा के बढ़े प्रेमी 
थे । भवांनीराम का तो कहना ही क्या ? वयोवृद्ध होते हुए भी उन्हे 
प्रत्येक अच्छे काम में आगे देख लीजिए | सत्याग्रह के युद्ध मे 
कारावास भी भोग आए थे। श्री० विन्ध्येश्वरी महाराज, श्री० 
महावीर महाराज, श्री० शिवभ्रजन महाराज, भ्री० विष्णुद्याल 
चोधरी इत्यादि सज्जनो ने मात्भाषा-प्रचार के लिए अटल प्रतिज्ञा 
की । डेनहोसर में बड़े उत्साह से हिन्दी-प्रचारिणी-सभा की स्थापना 
हुई और साथ ही हिन्दी-पाठशाला भी खुल गई । बहुत से 
बच्चे मातृभाषा पढ़ने लगे । सच पूछिए तो इस इलाक़े मे डेनहौसर 
हिन्दी-प्रचार का केन्द्र बन गया | आवश्यकता के अनुसार मे यहाँ 
बार-बार आता रहा, और आसपास की खानों मे भी हिन्दी का 
प्रचार करता रहा । दुख के साथ यह भी कह देना आवश्यक है 
कि यहाँ मुट्ठी भर मनुष्यों ने इस पवित्र आन्दोलन के विरुद्ध 
विद्रोह का कएडा खड़ा किया, और इस दल के मुखिया ओऔी० 

गुरुदीनराम बने । असली बात यह हे कि गुरुदीनराम का सभा के 
कुछ कार्यकत्तोओं से बहुत पुराना मतभेद था, और उस हेष का 
भयद्भुर रूप सावजनिक कार्यों में प्रकट हुआ करता था। खैर, 

उनके विरोध के प्रताप से सभा का प्रभाव बढ़ता ही गया--कुछ 

घटा नहीं । 

यहाँ से आगे बढ़ने पर मुझे; हाटिज्वस्मट मिला, और यही पर 
श्री० जीवनराम से मेरी मुलाक़ात हुईं। यह महाशय पहले लेहि- 
स्मिथ से रहते थे; किन्तु आये-समाजी हो जाने के कारण पुरातन- 
जात और सनातन-समाज से बहिष्कृत किए गए | इस दुव्यवहार 
से दुखी होकर अपना सारा परिवार और घरवार छोड़कर 
जीवनराम हाटिड्डत्नट मे आ बसे । वे साग-भाजी की खेती करते 
थे, और उसीसे बाल-बच्चों का निवोह होता था । जीवनराप 
स्थान-परिवत्तेत के कारण बहुत निर्धत हो गए थे, किन्तु धर्म के 
लिए कष्ट सहने के कारण उनमें विलक्षण शक्ति का प्रादुभोव हो 
आया था। साठ्साषा पर इनका अनुपम अनुराग था | इनके घर 
में धार्मिकता की जो मल्क मैने देखी, उससे मेरा हृदय गदुगद 
हो गया। जीवनराम की अपेक्षा उत्की धर्मपत्नी अधिक घमिष्ठ और 
कष्टसहिष्णु थी। इन्हीं के घर पर ठहरकर मेंने सजओोजिस, 
रलझ्छी, न्यूसाइन, न्यूशॉप, नोवगेशन इत्यादि अनेक खानो का पर्यटन 
और भारतीय मजदूरों मे हिन्दी का प्रचार किया। जीवनराम 
अपना काम-धन्धा छोड़कर बराबर भेरे साथ रहे | मजुदूर-परिवार 
की जीवन-गति का में बराबर निरीक्षण करता रहा, और सुमे 
सबसे अधिक दुःख यह देखकर हुआ कि भह्रेज पजीपति 
उनके परिअम की कमाई से गुलछ॒रे उड़ाते हैं, और कम से कम 
उनके छोटे-छोटे बच्चों की शिक्षा के लिए एक पैसा भी व्यय 
करना उचित नहीं समभते । इन्ही खानों में से एक में मुझे श्री० 
गणपतसिह मिले | इनके धामिक विचार तो आये-सामाजिक थे, 

किन्तु इनका परिवार अज्जरेजी भाषा का अन्धभक्त जाम पड़ा। 
इनके घर में इनकी पत्नी ओर केवल एक पुत्री थी । दोनों 
माँबेटी आपस में अद्गरेज्ी बोलतीं, ओर गणपतसिंह भी उनसे 
अइ्वरेजी में ही बातचीत करते | सबको थोड़ा-बहुत हिन्दी बोलना 
आता था; लेकिन इस विचार से शायद अद्गरेज़ी घर की भाषा बना 
दी गई थी कि अपदू मज़दूर यह समम लें कि यह परिवार उनके 
रहन-सहन, बोली-भाषा इत्यादि से बिलकुल भिन्न है, और गोराड़- 
भ्रभु भी इस परिवार को कुली-श्रेणी से भिन्न ओर उच्च समझें । 
यह नेटाल के कुछ शिक्षितों को मनोबृत्ति का दृष्टान्त है।इस 
विषय पर मैने गण॒पतसिंह को बहुत समझाया, और उनसे यह 
प्रतिज्ञा करा ली कि भविष्य मे वे माठ्भाषा की ही घर में पूजा 
, करेंगे। इस देहात में प्रचार का फल यह हुआ कि हाटिज्स्परुट में 
हिन्दी-प्रचारिणी-सभा बन गई ओर श्री० जीवनराम के घर पर 
हिन्दी-पाठशाला भी खुल गई । 

यहाँ से में ग्लक्डो जछुशन गया । स्टेशन के समीप ही छोटी 
सी बस्ती है, किन्तु आसपास कोयले की बहुत सी खानें हैं| यहाँ 
मुझे औ० कहुरास नाम के एक प्रेमी पुरुष मिले और इनके उद्योग 
से इस देहात मे हिन्दी का .खूब प्रचार हुआ । ग्लक्लो-निवासियों ने 
मुझे एक आवेदन-पत्र भी दिया, जिसकी सुख्य-मुख्य बातें यहाँ दी 
जाती हैं :-- 

“हमारे बालकों को मातृभाषा की शिक्षा न मिलने से 
भारतीय संस्कृति का नाश हो रहा है, इसलिए कितने युवक ईसाई 

ओर मुसलमान हो जाते हैं। जहां आप माठ्भाषा का प्रचार 
करते है, वहाँ हमारे पतित युवकों के उद्धार का भी श्रयत्न होना 
चाहिए | यदि सरकार से लिखा-पढ़ी करके आप सरकारी स्कूल 
में हिन्दी को स्थान दिला दें, तो इस देश में मात्भाषा का 
अस्तित्व सदा के लिए सुरक्षित हो जाय | योग्य अध्यापकों के 
अभाव से हिन्दी-प्रचार में बड़ी कठिनाई पड़ती है, अतएव खदेश 
से शिक्षकों को बुलान का यथेष्ट उद्योग होना चाहिए” इत्यादि। 

यहाँ मेरे कई व्याख्यान हुए, हिन्दी-प्रचारिणी-सभा क्रायम हो 
गई, और श्री० गज्लदीन महाराज, श्री० कहराम, श्री० चन्द्रिका 
सुनार इत्यादि ने हिन्दी-पाठशाला बनाने का उद्योग प्रारम्भ 
कर दिया । 

यहाँ से पहाड़ियों ओर विकट जड्ढलों की राह से पेदल गुज़रते 
हुए में वारसएएड गया। मार्ग-प्रद्शक थे ग्लक्को के कह्वराम । 
यहाँ के भारतीय बालकों पर हबशी-संस्कृति और भाषा का बड़ा 
आधिपत्य था, इसका परिचय देने के लिए कल॑रास ने एक 
हिन्दुस्तानी बालक को नमस्ते” कहा, किन्तु वह बेचारा क्या 
जाने कि नमस्ते” किस बला का नाम है। मुझे यह देखकर बड़ा 
आश्रय हुआ कि प्रणाम, नमस्कार, जोहार, जयगोपाल, राम-राम 
इत्यादि के उत्तर में हँसने के सिवाय वह ओर कुछ न बोला। जब 
उससे हबशियों का अभिवादन 'सगबोना” कहा गया, तब उसने 
तुरन्त उसे स्वीकार कर “था बाबा' के रूप में जवाब दिया। यहाँ 
के लोगों की भयद्वर दुरवस्था देखकर मेरा दिल दृहल उठा; पर 

उन्हें समझाने के सिवाय और कुछ करने की भुभमें शक्ति ही 
क्या थी ? बस, प्रचार करके में लौट आया | 

ग्लड्डी से पॉच मील की दूरी पर एक बहुत बड़ी कोयले की 
खान है । उसका नाम है बनंसाइड। यह खान चारों ओर पहाड़ियो 
से घिरी हुई है। मे पैदल ही बहाँ पहुँचा, और श्री बद्री महाराज, 
श्री० लालमुकुट बिहारीलाल, श्री० रामप्यारे सरदार आदि भाइयों 
के प्रयास से सभा जुटी और उसमें मेंने हिन्दी-अचार के लिए 
अपील की । शुभ परिणाम निकला ओर उसी समय वहाँ हिन्दी 
प्रचारिणी-सभा और हिन्दी-पाठशाला की स्थापना हो गई। 
कम्पाउण्ड-मैनेजर मि० एण्ड्रयूज साहब सभा के संरक्षक बने । 

यहाँ से डएडी गया । अनेक कोयले की खानों के बीच बसा 
हुआ यह एक छोटा सा सुन्दर नगर है। निकट ही टलाना पवेत 
खड़ा है, जहों सन्‌ १८९९ ३० में अद्गरेज़ों ओर बोअरो में प्रथम 
युद्ध हुआ था । यहाँ मज़दूरो के चन्दे से एक हिन्दू-मन्दिर भी 
बना हुआ है । श्री० चोखेलाल महाराज के उद्योग से यहाँ थोड़ा- 
बहुत हिन्दी का प्रचार हुआ, और यहाँ से बाचवेड्ड मे श्री० 
रामसेवक्सिह से मिलकर एलण्डस्लाग्ट की प्रसिद्ध खान देखता 
हुआ में लेडिस्मिथ पहुँचा । 

लेडिस्मिथ नगर कीप नदी के तट पर. बसा हुआ है, ओर 
नेटाल के प्रधान नगरों में एक माना जाता है। नगर के आसपास 
अम्बुलंवाना, लम्बाडस्कोप, गनहिल, सिजरकेम्प, वागनहिल 
आदि पद हैं; और प्रत्येक पवेत अपना विशेष इतिहास रखता 

श्८ 

है। युद्ध के अवसरों पर इन पहाड़ों से तोप के गोले छूटकर 
नर-संहार का भयानक दृश्य उपस्थित करते थे। अन्तिम बोअर- 
युद्ध में यहीं पर बोअर-जनरल जौबट की बीस सहस्र सेना ने 
अद्गरेज-सेनापति सर जॉज व्हाइेट की सेना को ११८ दिन तक 
घेर खखा था, और घोड़े-गधे का मांस तक खाने को मजबूर किया 
था। उस समय एक हिन्दुस्तानी वीर प्रभुसिंह ने अइ्डरेज़ों की 
जो सहायता की थी, उसका वर्णन किसी अगले अध्याय में किया 
जायगा । यहाँ आने पर मुझे विदित हुआ कि यह नगर धामिक 
कलह का केन्द्र बना हुआ है। एक ओर  श्री० बलदेव महाराज 
कुछ कट्टर लोगों के साथ सनातत-घम का भण्डा उड़ाते फिरते थे, 
और दूसरी ओर श्री० रघुनाथसिंह अपने, सहधर्मियो के साथ 
आये-समाज का डल्धा पीट रहे थे | यह कलह कोई नया नहीं था, 
बहुत दिनों से चला आता था। मेंने इस नगर में नागरी-प्रचारिणी- - 
सभा की इस आशा से स्थापना कराई कि माठ्भाषा की वेदी पर 
सभी सम्प्रदाय के हिन्दुस्तानी इकट्ठे हो जायेंगे और परस्पर विचार- 
विनिमय से राग-हेष की भीषण अग्नि धीरे-धीरे शान्त हो जायगी; 
किन्तु अफसोस है कि मेरा सोचना ग़लत साबित हुआ । सभा में 
श्री० रघुनाथसिंह, श्री० बुद्धभोला, श्री० मुनीमज्लल और श्री० 
तुलसीसोनी को सम्मिलित होते हुए देखकर बलदेवबाबा की पार्टी 
बग़ात्रत पर अमादा हो गई, और अपनी पुरानी प्रवृत्ति की पुनराद््त्ति 
करने लगी। खैर, सभा का कांम नियमपूर्वक चलने लगा ! 

उस समय विनेन के प्सिद्ध हिन्दी-ओेमी बाबू सन्दगजसिंह 

जीवित थे । उन्होंने बिनेन नागरी-प्रचारिणी-सभा की स्थापना कर 
अपने सत्साहस का परिचय दिया, ओर मुझे; अपने यहाँ आने के 
लिए आमन्त्रित किया । में श्री० रघुनाथसिंह के साथ एस्टकोट 
होता हुआ विनेन पहुँचा । यहाँ की प्राकृतिक रमणीयता देख- 
कर में भुग्ध हो गया । बाबू मन्द्राजसिंह से समय-समय पर 
हिन्दी-प्रचार मे मुझे बड़ी सहायता मिली । 

इसी बीच में श्री० मक्खनसिंह के निमन्त्रण पर एक बार में 
हाविक भी हो आया। यहाँ का भ्रसिद्ध जल-प्रषात देखने के 
सिवाय नागरी-प्रचारिणी-सभा में व्याव्यान भी दिया । उस 
समय नागरी-पाठशाला के सम्बन्ध में मक्बनसिंह ओर जी० 
शामसिंह में गहरा मतभेद हो गया था। भेरे प्रयत्न से कगढ़ा 
शान्त तो हो गया, किन्तु श्री० राससिंह वहाँ ठहरे नही और 
जेकोब्स में जाकर हिन्दी-प्रचारिणी-सभा और नागरी-पाठशाला 
की स्थापना की। साँगने पर पाठशाला के लिए मेंने अपनी 
जमीन भी दे दी थी, किन्तु यहाँ भी रामगरीब, रामखेलावन्न 
आदि कार्यकत्ताओ से खटपट हो गई, और रामसिंह यहाँ से 
रिचमोण्ड जा बसे । 

इन्ही दिनों रायकोपिस में श्री० एफ० रामलगन, श्री० डी० 
लक्ष्मण, श्री० बी० बेचू आदि भाइयों ने विद्या-प्रचारिणी-सभा 
की स्थापना की ओर श्रा० बद्री उद्ति, भी० हीराल्ाल, श्री० सुमेर 
महाराज इत्यादि ने स्त्रद्गफील्ड में नागरी-प्रचारिणी-सभा की। 
ये दोनों सभाएँ हिन्दी-प्रचार के लिए यथेष्ट उद्योग कर रही थीं। 

एक ओर तो में नेटाल के भिन्न-भिन्न स्थानों में जाकर प्रचार 
कर रहा था और दूसरी ओर छेर-स्टेट में हिन्दी-आश्रम की 
बुनियाद भी डाल दी । द्रबन के जनरल पोस्ट-आफ़िस और 
टाउनहॉल से सात सील के फासले पर छेर-स्टेट है। असगेनी नदी 
के तट पर सड़क के किनारे वृक्त-लताओं से परिवेष्टित स्थान-पर 
आश्रम बनाने का कायोरम्स हुआ | यद्यपि यहाँ से रेलवे तथा 
ट्रामवे के स्टेशन तीन मील की दूरी पर थे, तो भी यह रमणीक 
स्थान ही आश्रम के लिए सर्वोपरि प्रतीत हुआ | यहाँ भी० खामी 
शद्भरानन्द जी द्वारा वैदिक धर्मे-सभा क्रायम हो गई थी, और कुछ 
थुवकों ने रामायणु-सभा बनाई थी। इन सभाओं ने यहाँ के लोगो 
में अच्छी जाम्नति पैदा की थी। इसाई-मिशन की ओर से सरकारी 
सहायता-प्राप्त एक स्कूल था, जिसमें बहुत से लड़के अद्गरेज्जी 
पढ़ते थे । एक हिन्दू-मन्दिरि भी बन रहा था। आश्रम बनाने के 
लिए हाटिद्वस्पुट से श्रीण जीवनराम जी और लोअर डुगेला से श्री० 
नसीबसह आए। इन महाशयों ने केवल सेवा-भाव से प्रेरित 
होकर ही यह कार्य-भार ग्रहए किया और अपने परिभ्रम का कोई 
पुरस्कार न लेकर दो महीने में टीन ओर लकड़ी का आश्रम. बचा- 
कर तैयार कर दिया। आश्रम को तीन भाग में विभक्त किया 
गया | एक भाग में हिन्दी-पाठशाला, दूसरे भाग में हिन्दी- 
पुस्तकालय ओर तीसरे भाग में हिन्दी-यन्त्रालय की व्यवस्था की 
गई | पाठशाला से मेरी पत्नी जगरानी अवैतनिक अध्यापिका 
नियुक्त हुई, ओर उन्होने बालको को हिन्दी की निःशुल्क शिक्षा 


२७७ उन्तीसवाँ परिच्छेद्‌ 


देना प्रारम्भ किया । मैंने अपनी सब्चित चार सौ पुस्तकें देकर 
पुस्तकालय का श्रीगणेश किया। यन्त्रालय के लिए हिन्दी-टाइप 
भारत से मँँगाया गया, ओर एक पुरानी मशीन भी खरीद ली 
गईं। मैंने आश्रम का अधिष्ठाता बनकर वहाँ रहना भी अद्ञीकार 


किया। इस प्रकार आश्रम का मद्डलाचरण सब प्रकार से 
सन्तोषजनक सिद्ध हुआ । 


जब नेटाल में हिन्दी की अनेक सभाएँ ओर संस्थाएँ स्थापित 
हो गई', तब मैंने सबको एक सूत्र में गूँथने के लिए बनंसाइड में 
अनेक सभाओं के प्रतिनिधियों को बुलाकर हिन्दी-साहित्य-सम्मेलच 
की स्थापना की, किन्तु मेरे इस कार्य के विरोध में एक जबरदस्त 
आवाज़ उठी, और कहा जाने लगा कि एक अप्रख्यात स्थान में 
सम्मेलन बना लेना कोई महत्व की बात नहीं है ओर सम्मेलन की 
स्थापना के लिए नेटाल की समस्त सभाओं को निमन्त्रण देना 
चाहिए था। यद्यपि इस दलील में मुझे कोई विशेषता न दीख पड़ी; 
क्योंकि सम्मेलन में तो उन्हीं सभाओं को सम्मिलित करना उचित 
था, जो केवल हिन्दी-प्रचार का कार्य कर रही थी; धार्मिक या 
राजनीतिक सभा से एक साहित्यिक सभा का प्रत्यक्ष सम्बन्ध केसा ? 
तो भी मैंने सड्रठड़न को अधिक हृढ़ बनाने के विचार से लोगों की 
बातें मान लीं, और लेडिस्मिथ के श्री० रघुनाथसिंह से सारी 
कहानी कह सुनाई | सिह जी में असीम उत्साह और विलक्षण 
साहस था, उन्होंने तुरन्त स्वागत-समिति बनाकर सम्मेलन की 
योजना कर डाली | दक्षिण अफ्रिका की समस्त संस्थाओं को 


द्क्षिण अ्फ्रिका के मेरे अनुभव श्श्प 


निमन्त्रण भेजा गया और सन्‌ १९१६ ३६० की २६ वीं दिसम्बर को 
लेडिस्मिथ के भेसोनिक हॉल मे हिन्दी-साहित्य-सम्मेलन नियमपूबक 
हुआ । स्वागत-समिति के सभापति श्री० रघुनाथसिह थे, और 
सम्मेलन के प्रधान बनाए गए थे 'धर्मवीर! के सम्पादक श्री० 
आर० जी० भछ्ला । सम्मेलन को सफल बनाने के लिए श्री० 
बुद्धभोला, श्री० मुन्नीमज्ञल और, वहाँ के नवयुवकों ने जो परिश्रम 
किया था, वह वास्तव में प्रशंसनीय था। | 
सन्‌ १९१७ ६० की १५ वीं दिसम्बर को मेरीत्सबर्ग नगर में 
ह्वितीय हिन्दी-साहित्य-सम्मेलन भी हो गया | यह नगर नेटाल, की 
राजधानी ठहरा, इसलिए यहाँ का सम्मेलन बहुत धूमधाम से 
हुआ | वेद्क-आश्रम में सम्मेलन के लिए खास मण्डप बनाया 
गया था, ओर संयुक्त मनन्‍्त्री औ० आर० बी० महाराज तथा श्री० 
प्रभुमकन जी ने अपूर्व उत्साह से काम किया था । श्री० पद्मसिंह, 
श्री० सुक्खूराम, श्री० गाहीसिंह आदि की सेवाओं को भी हम नहीं 
भूल सकते। एक गुजराती भाई श्री० डी० के० सोनी खागत-समिति 
के अध्यक्ष थे, और सद्रलैण्ड के भ्री० हरदेवसिंह प्रधान निवोचित 
हुए थे । इस बार अनेक मद्रासी प्रतिनिधियों का सम्मेलन मे 
सम्मिलित होकर हिन्दी-प्रचार में योग देना बढ़े मार्के की बात 
थी। यह खेद की बात है कि तीसरा सम्मेलन न हो सका, 
ओर वह दोनों सम्मेलन केवल अब स्मृति के रूप में रह गए हैं। 
ह्वितीय सम्मेलन के अवसर पर श्री० रवामी शद्लुरानन्द जी 
द्वारा स्थापित हिन्दू-महासभा का भी पुनरुद्धार किया गया। 


२७६ उन्तीसयाँ परिच्छेद्‌ 


उसमें बैरिस्टर एम० आर० पत्तर के साथ भुमे भी महासभा का 
संयुक्त मन्‍्त्री चुना गया, किन्तु फिर भी दुःख के साथ कहना 
पड़ता है कि बहुत उद्योग करने पर भी महासभा की दो- 
तीन साधारण बैठक के सिवाय और कोई विशेष काये न 
हो सका | 

दक्षिण अफ्रिका में हिन्दी-प्रचार का पूरा वृत्तान्त मासिक पत्र 
'वजीवन' के चार अड्डी में बहुत विस्तार के साथ छुपा था, यहाँ 
उसका फेवल सारांश ही दिया गया है। पाठक यह न समम लें कि 
केबल एक ही बार की यात्रा में मेरा उद्योग सफल होता गया। मुझे 
उक्त स्थानों पर बार-बार कभी व्याख्यान देने, कभी सभा स्थापित 
करने, कभी पाठशाला खोलने, कभी आपस का मतभेद दूर करने 
और कभी चन्दा वसूल करने के लिए दौरा करना पड़ता था। 
ट्रान्सवाल और नेटाल में मैंने सर्‌ १९१५ और १९१६ ई० पूरे दो 
वर्ष तक घूम-घूमकर हिन्दी का प्रचार किया। यदि मे अपनी यात्रा 
का सिलसिलेवार वर्णन करने लगूँ, तो लेख बहुत विस्तृत हो 
जायगा; अतः केवल मुख्य-मुख्य बातो का उल्लेख करके सनन्‍्तोष कर 
लेना ही उचित प्रतीत हुआ । 

| छले दो अध्यायों में मैंने अपने हिन्दी-प्रचार के 
प्ि काय का संक्षिप्त विवरण दिया है। उसे 


में दो वर्ष के अन्द्र अपनी शक्ति से बहुत 
अधिक काम कर गया, ओर बड़ी सफलता 

26 प्राप्त की; किन्तु इन्हीं दो वर्षों में मुझसे जो 

१ 

अनेक भूलें हुईं, उन्हें जानकर बुद्धिमान लोग अवश्य मेरी छुद्र 
बुद्धि पर हँसेंगे; अफसोस करेंगे और धिक्कारेंगे भी | चाहे जो 
कुछ हो, पर अपनी भूलों का वर्णन किए बिना मेरी आत्मा को 
सन्तोष न होगा । मेरी भूलें यदि मेरे व्यक्तिगत हानि-लाभ तक 
ही परिमित होतीं, तब तो उनका उल्लेख कर पाठकों का समय नष्ट 
. करने की आवश्यकता न थी; किन्तु मेरी भूलों का दक्षिण अफ्रिका 
के सामाजिक और राजनीतिक जीवन से सम्बन्ध था; अतएब 





श्घ१्‌ तीसवाँ परिष्छेद्‌ 
उन पर परदा डालकर आगे बढ़ जाना मानो सत्य की हत्या करनी 
है। मुमसे 
पहली भूल 

सन्‌ १९१५ ह० के अन्त में हुईं। जर्मिस्टन के श्री० लालबहादुर 
सिंह स्वदेश जाने को तैयार हुए, किन्तु में यह वहीं जानता था कि 
इनकी अन्दरूनी अवस्था क्‍या है ? इनकी देशभक्ति में किसी को 
कोई सन्देह नहीं था। सन्‌ १९०४ ३० में आप मेरे खर्गीय पिता के 
स्थान पर ट्रान्सवाल-इग्डियन एसोसियेशन के सभापति चुने गए 
थे, तब से बराबर साबजनिक जीवन में योग दे रहे थे। तीन बार 
एशियाटिक क्वानून के विरुद्ध जेल भी हो आए थे ओर ट्रान्लवाल 
के हिन्दी-भाषियों के सर्वोपरि नेता माने जाते थे। हिन्दी-अचार में 
आप जिस उत्साह से भाग ले रहे थें, उससे आपकी यश-चन्द्रिका 
ओर भी भ्रोज्ज्वल हो उठी थी। ऐसे देश-सेवक का खदेश-गमन के 
समय यदि उचित आदर-सत्कार न किया जाय, तो यह जाति के 
लिए बड़ी क्तप्नता की बात होगी। यह सोचकर मैंने नेशल और 
ट्रान्सवाल के कई स्थानों मे सभाओं की व्यवस्था की और सिंहजी 
को अनेक मानपत्र दिलवाए | पर ऐन मौके पर एक महाजन ने उन 
पर अपने क़ज्ें का दावा दायर कर दिया, इसलिए उनका भारत जाना 
रुक गया । इस घटना से लोगों में एक हलचल सी मच गई ओर 
जनता ने मुझे ही दोष देना प्रारम्भ किया। वास्तव में जनता के 
दरबार मे मे दोषी भी था; क्योंकि बहुत से लोग सिंह जी को जानते 
भी नहीं थे, केवल मेरे कहने से उन्होंने इस काम में शक्ति और 

धन का अपव्यय किया था । यद्यपि सिंह जी स्वदेश जाने से महाजन 
द्वार बलातू रोक लिए गए थे, तो भी यह बात साफ-साफ कह देने 
में उनको सझ्लोच होता था | अतएव जनता के हृदय मे यह झुयाल 
बद्धमूल हो गया कि यह सब सिंह जी को केवल सम्मानित 
करने के लिए एक नाटक रचा गया था | इस भूल पर मुझे बड़ी 
आत्म-लानि हुई; क्योकि जनता की शक्ति का दुरुपयोग करे 
का में ही उत्तरदायी था, किन्तु इसका प्रायश्रित्त करने का मेरे 
पास कोई उपाय ही नहीं था । एक कार्य मैंने अवश्य किया कि 
मिले हुए समस्त अभिनन्दन-पत्र हिन्दी-आशभ्रम में रख लिए ओर 
सिंह जी से स्पष्ट कह दिया कि जब आप स्वदेश जाने लगेंगे, तभी 
ये अभिनन्द्न-पत्र पाने के अधिकारी होगे। सिंहजी खदेश तो 
नही, किन्तु स्वगलोक को अवश्य प्रस्थान कर गए, और आज तक 
वे मानपत्र हिन्दी-आभ्म में धरोहर हैं। इससे मेरी आत्मा को 
कुछ शान्ति अवश्य मिली, किन्तु जनता की तृप्ति व हुईं। इस 
असन्तोष का मूल कारण सिंह जी का भावी-जीवन हुआ, जिसका 
वर्णन इसी लेख में आगे चलकर होगा। मुझसे 
दूसरी भूल 

सन्‌ १९१६ ई० के प्रारम्भ में हुईं। उस समय में हिन्दी-पचार 
में इतना तन्‍्मय हो गया था कि इसके सिवाय संसार के और 
सब कार्य मुझे व्यर्थ माद्म होते थे। असहिष्णुता की बीमारी 
इतनी बढ़ गई थी.कि यदि कोई हिन्दी के विरुद्ध विचार प्रकट कर 
देता, तो बस बह मेरी निगाहों से गिर जाता, और उसकी देशभक्ति 


श्ष्३े तीसवाँ परिच्छेद्‌ 


पर मुझे सन्देह होने लगता। जबकि में माठ्भाषा के प्रेम 
का प्याला पीकर मतवाला हो रहा था, दैवयोग से ठीक उसी 
समय ट्रान्सवाल मे एक आन्दोलन का जन्म हुआ, और इस 
आन्दोलन के नेता थे मेरे परम सहायक ओर शुभचिन्तक पोलक 
साहब । मामला यह था कि प्रिटोरिया के एशियाटिक ऑफिस 
का दुभाषिया सुन्द्रमूर्ति पिल्‍्ले को गुजराती बोलना न आता 
था और वह गुजरातियों से हिन्दी में ही काम निकालता था। 
यद्यपि लगभग सभी गुजराती भाई टूटी-फूटी हिन्दी बोल लेते 
थे, तो भी पोलक साहब का यह कथन था कि उसे वहाँ से 
हटाकर किसी ऐसे आदमी की नियुक्ति होनी चाहिए, जो गुजराती- 
भाषा अच्छी तरह जानता हो | पोलक साहब इण्डियन ओपिनियन! 
के सम्पादक थे; अतएव आपने पत्र द्वारा इस आन्दोलन को देश- 
व्यापी बना दिया । मैने देखा कि नेटाल की अदालतों में दुभाषियों 
के लिए गुजराती जानना कोई अनिवायें नियम नहीं है, और 
गुजरातियो को भी हिन्दी में ही अपने मनोभाव व्यक्त करने पड़ते 
हैं। इससे इस देश मे भी राष्ट्-भाषा की भावना दृढ़ होती है और 
सबको हिन्दी सीखना आवश्यक हो जाता है। पोलक साहब को 
गुजराती दुभाषिए के पक्ष में आन्दोलन करते हुए देखकर मे अपना 
सारा उत्तरदायित्व भूल गया । ३१ माचे के 'इण्डियन ओपिनियन! 
के अग्रलेख में पोलक साहब ने लिखा कि एशियाटिक ऑफिस 
से सम्बन्ध रखने वाले अधिकांश लोग गुजराती बोलने वाले 
हैं, और उनका यह अधिकारपूर्ण दावा है कि उनके सुभीते के लिए 


दक्षिण अफ़रिका के मेरे अनुभव श््७ 


पहाँ गुजराती ठुभाषिया नियुक्त किया जाय । वे साधारण हिन्दी 
समम लेते हैं, पर वास्तव में हिन्दी उनके लिए एक विदेशी 
भाषा है। 

गुजरातियों के लिए हिन्दी विदेशी भाषा है, यह बात मुझे 
बहुत खटकी और मेंने ८ अग्रैल के “'धमेवीर' में हिन्दी और 
अड्रेजी में एक पत्र छपवाया, जिसमें हिन्दी को सकल भारतीयों 
की राध्टू-भाषा होने के पक्त मे कुछ युक्तियाँ देकर पोलक साहब के 
आन्दोलन को अनुचित बतलाया। “धर्मवीर! के सम्पादक ने भेरे 
लेख का शीषक रख दिया 'पोलक साहब पर प्रसिद्ध सत्याम्रही का 
दोषारोप” ओर साथ ही हिन्दी बनाम गुजराती' शीर्षक अम्लेख में 
मेरे पत्र का समर्थन करते हुए 'इण्डियन ओपिनियन! और पोलक 
साहब पर कुछ आज्षेप भी किए। 'धमंबीर! के आज्तेपों को पोलक 
साहब सदा उपेक्षा की दृष्टि से देखते थे, किन्तु मेरे पत्र से उन्हें जो 
मानसिक कष्ट हुआ, उसे सोचकर आज भी में दुःख से अधीर 
हो उठता हूँ । मेरे पत्र के उत्तर में पोलक साहब ने “धर्मवीर' में 
एक पत्र भी लिखा था; किन्तु खेद है कि वह प्रकाशित न 
हुआ । उसकी एक प्रति मुझे भी मिली थी, जिसका आशय नीचे 
दिया जाता है :-- 

“आपने ओर ओऔ० भवानीदयाल ने मुमपर जो अविचार 
ओर अशिष्टतापूर्ण आज्ञेप किए हैं, उसका इस पत्र में मैं कोई 
उत्तर देना नहीं चाहता । यद्यपि श्री० भवानीदयाल ने मेरे विषय 
में जो कुछ लिखा है, उससे अच्छा लिख सकते थे; तो भी मेरी तो 

यही धारणा है कि जो कुछ उन्होंने अड्गरेज़ी में मेरे सम्बन्ध में 
कहा है, वह उनके मनोभाव का यथाथ प्रतिविम्ब नहीं है। अच्छा 
होता, यदि वे अपनी माठ-भाषा में ही, जिसके प्रति उनकी इतनी 
श्रद्धा है, अपने विचार प्रकट करते । खैर, मे केवल इतना ही कहना 
चाहता हूँ कि हिन्दी-भाषा के सम्बन्ध में 'इण्डियन ओपिनियन, 
महात्मा गाँधी और मेरे जो विचार हैं, उसका अत्यन्त बिक्ृत रूप 
जनता के सामने रक्खा गया है। आपका शीषक ही इस बात का 
प्रमाण है कि आपने “'इण्डियन ओपिनियन तथा मेरे विषय में 
भ्रान्तिमूलक विचार फैलाने की चेष्टा की है। यहाँ अद्गरेज़ी ओर 
गुजराती की कोई प्रतिस्पद्धों नहीं है। न्याय की दृष्टि से यह 
आवश्यक है कि प्रत्येक मनुष्य को अपनी ही भाषा में बोलने का 
अधिकार होना चाहिए | यह सिद्धान्त जोहन्सबर्ग की अदालतों 
में खीकार किया गया है, ओर यहाँ गुजराती दुभाषिया नियुक्त 
हो चुका है, ताकि गुजरातियों का मनोभाव सममभने में कोई 
अड्चन न पढ़े । जिनकी माठ-भाषा हिन्दी या तामिल है, वे अपनी 
ही माठ्भाषा में बोलें | यह इतना सरल सिद्धान्त है कि इसकी 
व्याख्या की कोई आवश्यकता नहीं है। महात्मा गाँधी ने यह कभी 
नही कहा कि गुजराती लोग अपनी मात्भाषा की अपेक्षा हिन्दी 
में बोला करें | उन्होने इस बात पर अवश्य बल दिया है कि 
ससस्त भारतीयों को राष्ट्र-भाषा हिन्दी माननी चाहिए और उसे 
द्वितीय भाषा के रूप में अवश्य जानना चाहिए ।” 

इस युक्तियुक्त उत्तर को पढ़कर मेरे तो देवता कूच कर गए। 

सत्य के विचार से मुझे यह स्वीकार करना ही चाहिए कि मेरा 
पत्र वास्तव में अविचार और अशिष्टतापूर्ण ही नहीं, बल्कि दुश्ता- 
पूर्ण भी था। क्या यह्‌ उचित था कि जहाँ अधिकांश गुजराती- 
भाइयों का निवास हो, वहाँ भी मैं राष्ट्रनभाषा की दुह्ाई देकर बलात्‌ 
उनके माथे हिन्दी मेँ, और वह भी उस एशियाटिक ऑफिस में, 
जहाँ बयान देने में दो-चार मामूली भूलें हो जाने पर भी देश- 
'निर्वासन का दण्ड रखा-रखाया है। में हिन्दी का प्रचार करता 
था, और मुझे अपनी भाषा पर अमिमान करने का यथेष्ट अधिकार 
था, किन्तु कया मेरी यह प्रवृत्ति सद्शीणता और मूखतापूर्ण नहीं 
थी कि में एशियाटिक ऑफिस में शुजराती का कोई महत्व 
सीकार करना नहीं चाहता था ? इस विषय पर संसार चाहे जो 
कुछ कहे, प्रिटोरिया और इस्ट रेण्ड की हिन्दू-संथाओं ने भी 
मेरे विचारों का समर्थन किया था, किन्तु मेरी आत्मा तो मुझे 
घिकारे बिना न मानी । इसके बाद ही मुमसे 
सौसरी भूल 

हो गई। सन्‌ १९१६ ३० के प्रारम्भ में यूनियन-पालोमेण्ट में 
एक ऐसा बिल पेश हुआ कि जिन विवाहों की रजिस्ट्री न हो 
जाए, वह नाजायज़ माने जायेँ | यह क़ानून भारतीयों पर भी 
लागू होता था, अतएव बड़ा तहलक़ा मचा। मे द्वान्सवाल में 
हिन्दी-प्रचार के काम से गया हुआ था । श्री० लालबहादुर सिंह ने 
...मेरे सामने यह प्रस्ताव रक्खा कि इस विषय पर एक डेपुटेशन 

शशियाटिक रजिस्ट्रार के पास ले जाना चाहिए। उस समय 

एशियाटिक रजिस्ट्रार की कुर्सी पर मेरे पूर्व-परिचित सी० डब्ल्यू० 
कज़िन्स साहब विराज रहे थे, इसलिए मेंने डेपुटेशन में 
सम्मिलित होने से इन्कार कर दिया। इस पर सिह जी को सन्तोष 
न हुआ, ओर उन्होंने यह युक्ति पेश की कि माना, आपको कज़िन्स 
साहब से घृणा है; किन्तु क्या व्यक्तिगत द्वेष को जातीय मामलो में 
जगह देना उचित कहा जा सकता है ? मेंने उनको समझाया कि 
मैं किसी से घुणा नहीं करता, और न कज़िन्स साहब से मेरा कोई 
व्यक्तिगत छ्वेष ही है, किन्तु उन्होंने मेरे सांथ जो कुटिलतापूर्ण 
व्यवहार किया था, वह केवल भेरे भारतीय होने के कारण; 
इसलिए यह बात ऐसी है, जिसे व्यक्तिगत नहीं, किन्तु जातिगत 
कहना चाहिए। सच पूछिए तो सिंहजी से और कज़िन्स साहब से 
बड़ी मित्रता हो गई थी । इस असाम्य मित्रता में सिंह जी ,का क्या 
स्वार्थ था और कज़िन्स साहब की कया नीति--यह में बिलकुल 
नही जानता था। सिंहजी ने आग्रहपूवक पूछा--यदि कज़िन्स 
साहब आपसे क्षमा माँग लें तो ९ 

मैंने उत्तर दिया--इन सब प्रपश्चों की ज़रूरत ही क्या है.? यदि 
आप सममते हैं कि डेपुटेशन ले जाना जरूरी है तो .ख़ुशी से ले 
जाइए | एक मेरे बिना बनता-बिगड़ता ही क्या हे ९ 

किन्तु सिंह जी मानने वाले मनुष्य नहीं थे। उन्होने ईस्ट रेण्ड 
ओर प्रिटोरिया के हिन्दुओं की एक सभा की, ओर मुमे डेपुटेशन 
का प्रमुख चुन दिया गया । में बढ़े असम खस में पढ़ा। मेरे सामने 
केवल दो मार्ग थे । एक तो यह कि में समा की आज्ञा मानकर 

शि४-मण्डल का प्रमुख होना स्वीकार कर छूँ, और दूसरा यह कि 
अपनी अन्तरात्मा की आवाज़ के अल्ुसार डेपुटेशन में योग देना 
स्पष्टटः अखीकार कर दूँ। पिछले उपाय के अवलम्बन से झुमे 
अपने उन समरत मित्रो की सहायता से वच्चित होना पड़ता, 
जिनका हिन्दी-प्रचार के आन्दोलन से प्रत्यक्ष या परोक्ष सम्बन्ध 
था । इसलिए शैतानी शक्ति ने मेरी निबेल आत्मा पर विजय पाई, 
ओर मेंने प्रथम ही उपाय का अवलम्बन किया। 

इंस्ट रेण्ड ओर प्रिटोरिया के हिन्दुओं का यह डेपुटेशन ४ मई 
को प्रिटोरिया में एशियाटिक रजिस्ट्रार से मिला। जब मैने ऑफिस 
में प्रवेश किया, तो कज़िन्स साहब उठकर बड़े प्रेम से मिले ओर 
बोले-मैंने सुना है कि आप मुमसे अत्यन्त अप्रसन्न हैं, ओर मुझे 
ज्ञमा करना भी नहीं चाहते; किन्तु मेंने अनजानपन में आपके 
साथ वैसा बताव किया था। आपकी टोपी देखकर मेने यह 
समम लिया कि आप कोई गुजराती है, ओर चूँकि गुजरात-आन्त 
के कितने लोग धोखा देकर यहाँ उतर जाते हैं,इसलिए क्रानून्त के 
अमल में कढ़ाई करनी पड़ती है । आपको मेरे व्यवहार से जो 
दुःख हुआ है, उसके लिए मुझे बड़ा अफसोस है। ' 

खैर, शिष्ट-मण्डल के प्रमुख की हैसियत से में पहले उठा 
ओर हिन्दी-भाषा में विवाह-बिल का अ्रतिवाद कर गया । पीछे से 
अपने वक्तव्य का अज्गरेजी अनुवाद भी पढ़ सुनाया। मेने अनेक 
ऐतिहासिक घटनाओ के उदाहरण देकर बतलाया कि हिन्दुस्तानी 
लोग और छुछ भले ही सह लें, किन्तु अपने धर्म में हस्तक्षेप 

सहन नहीं कर सकते । जब में बोलकर बेठ गया, तब कज़िन्स 
साहब की मुखाकति से मुझे यह प्रतीत हुआ कि उनको मेरे कथन से 
सन्तोष नहीं हुआ और जो मसाला वह चाहते थे, वह उनको मेरे 
भाषण में नहीं मिला। इस पर उन्होंने अन्य सभ्यों को भी 
बोलने का बलपूवक अनुरोध किया । बस, इशारे की देर थी--श्री० 
एन० गोपाल, श्री० एन० एस० नायडू, श्री० बी० एस» पिछले और 
श्री० लालबहादुर सिह क्रमशः उठे और अपने उत्तरदायित्व को 
ताक़ मे रखकर लगे गुजराती-वर्ग पर आत्षेपों की बौछार करने | 
वही कहावत हुई “आए थे हरि-भजनको औटन लगे कपास |'कहाँ 
तो आए थे विवाह-बिल का प्रतिवाद करने ओर कहाँ लगे व्यापार 
और बाज़ार के राग अलापने | कजिन्स साहब यही तो चाहते 
थे, क्योंकि भेद-नीति ( [0०70० धात रिए|७ ) पर उनकी बड़ी 
भक्ति थी । किसी तरह यह अभिनय समाप्त हुआ | 

ता० ७ मई को जोहन्सब्ग के 'सण्डे टाइम्स! ( 8004 
गृ१॥6७ ) में हमारे शिष्टममस्डल का विवरण, अनेक शीषको से 
सम्पन्न होकर उसके 'ख़ास संवाददाता द्वारा प्रकाशित हुआ; 
ओर उस पर १२ मई के देनिक स्टार में निम्नलिखित आशय 
की सम्पादकीय टिप्पणी भी निकली:-- 

५इस्ट रेश्ड और प्रिटोरिया का जो शिष्ट-सण्डल एशियाटिक- 
रजिस्ट्रार से मिल्रा था, उसके वक्तव्य से यह विदित होता है कि 
अभी तक दक्षिण अफ्रिका में भारतीय समस्या किसी न किसी रूप 
में विद्यमान है । यह कहना कठिन है कि वत्तेमान विवाह-बिल 

१९ 

किस प्रकार से हिन्दू-धमं पर आधात पहुँचाता है। बिल का आशय 
तो यह है कि विवाह-संस्कार कराने के लिए सरकारी अमलदार 
नियुक्त किए जायेँ, ओर उनके द्वारा कराए हुए विवाह न्याय-विहित 
माने जायें । शिष्ट-मण्डल के कथनानुसार इस समय हिन्दुओं में 
केवल त्राह्मए ही विवाह कराते हैं। योरोपियनों के लिए तो यह 
प्रसन्नता की बात है कि उनके पादरियों को विवाह का अमलदार 
होने का भी अधिकार मिल जायगा, और यदि जाह्मणों को भी 
ऐसा ही कानूनी अधिकार मिल जाय, तो फिर हज ही क्‍या है! 
इसमें केवल विचार की मभिन्नता है। हमें यह नही भूल जाना चाहिए 
कि जिस बात को योरोपियन लोग बहुत ही मामूली सममत्े हैं, उसी 
बात को एशिया-निवासी बड़ा महत्व देते हें।हमारे सामाजिक 
सिद्धान्त के लिए वह दिन वास्तव में दुखलनक होगा, जिस दिन 
कि हम भारतीयों में असन्तोष का बीजारोपण करेंगे। एशियाटिक 
रजिस्ट्रार ने साफ कह दिया है कि सरकार जान-बूमकर 
या अनावश्यक तौर से भारतीयों के धर्म में दखल देने का इरादा 
नहीं रखती है। असली बात भी यही है कि शासकों को यह सदा 
ध्यान रखना चाहिए कि जिन पर शासन किया जाता है, उनकी 
भावनाओ के अनुकूल ही ध्ीति का निर्माण हो। इस नीति की 
भम्भीरता तब तो और भी बढ़ जाती है, जबकि पश्चिम पूर्व पर 
शासन करने की इच्छा रखता है | इस विषय पर दक्तिण अफ्रिका 
की सरकार को पूर्ण बुद्धिमानी से काम लेना चाहिए ।” 

अन्त सें इस क़ानून से भारतीयों को बरी कर दिया गया, 

किन्तु हमारे शिष्ट-मए्डल के विषय में बड़ी चचो हुईं । इग्डियन- 
ओपिनियन' में डेपुटेशन के विरुद्ध अग्रलेख प्रकाशित हुआ, और 
उसके उत्तर में 'धरमंवीर' का भी अग्रलेख निकला । यह सब तो 
हुआ, किन्तु मुके अपनी भूल स्पष्टतः मालूम पड़ी । पहली भूल तो 
यह थी कि भारतीयों की स्वोपरि संख्ा ट्ान्सवाल ब्रिटिश- 
इण्डियन एसोतियेशन' की विद्यमानता में हिन्दुओ का अलग 
शिष्ट-मण्डल बनाया जाना उचित नहीं था। दूसरी भूल यह 
थी कि एशियाटिक रजिस्ट्रार के पास डेपुटेशन ले जाना.मानो 
एक साधारण अमलदार को आसमान पर चढ़ाना था, ओर 
तीसरी तथा सबसे बड़ी भूल यह थी कि शिष्ट-मण्डल द्वारा 
गुजराती-बर्ग पर अनावश्यक और अप्रासब्लिक आक्षेपो का 
किया जाना | इन सब बातों को सोचकर मेरी आत्मा अशान्त 
हो उठी । में जोहन्सब्ग जाकर पोलक साहब से मिला। उन्होने 
मुझे सिंह जी की सारी करतूतें बतलाई' ओर यह भी बतलाया कि 
किस प्रकार सिंह जी अपनी देश-सेवा की प्रवृत्ति की तिलाअलि 
देकर कज़िन्स साहब से मिले; किस प्रकार उन्होंने ब्रिटिश- 
इंणिडियन एसोसियेशन के विरुद्ध अनेक षड़यन्त्र रचे ओर किस 
प्रकार, इस समय जातीय जीवन का गला घोटने पर तुल्े हुए हैं । 
सिंह जी की सारी कथा सुनकर मुझे अपने कृत्यों पर बड़ी लज्जा 
आई, ओर आत्म-लानि की आग से मेरा हृदय दग्ध हो उठा। 
मैंने पोलक साहब को विश्वास दिलाया कि भविष्य मे आप मुझे 
ऐसे कामों से सदा दूर पाएँगे। मेरे ओर पोलक साहब के 

बीच में जो थोड़ा सा अन्तर पड़ गया था, वह इस वात्तौलाप से 
दूर हो गया । 

मैंने जरमिस्टन लौटकर लालबहादुर सिंह को ऐसे कुछ्ृत्य के 
लिए बहुत घिक्कारा, किन्तु उनको चेत कहाँ ? कहावत है-- 

जाकर मति अम भयउ खगेशा | 
ताकहँ पश्चिम उगहि दिनेशा ॥| 

सिंह जी मेरी बात भले ही न मानें, लेकिन उन्न पर मेरा जो 
विश्वास था वह छूमन्तर हो गया । इसके एक मास बाद ही एक 
घोडश वर्षीया युवती का सिंह जी ने पाणि-प्रहण किया। इस 
विवाह में हिन्दू-कुलाज्नाओ को भद्दी से भद्दी गालियाँ गाते हुए 
देखकर मुझे बड़ा खेद हुआ, ओर मैने विवाह में शामिल होने से 
साफ इन्कार कर दिया। इस पर सिंह जी मुझ पर बड़े नाराज़ 
हुए, किन्तु खुलकर कुछ कहने की हिम्मत न पड़ी | 

इस विवाह के बाद ही सिंह जी के घोर पतन का युग प्रारम्भ 
हो गया । नव-परिणीता वधू के साथ आप शाही ढह्ढ से रहने 
लगे, और आगे-पीछे की चिन्ता छोड़कर .खूब खच करने लगे। 
ख़चे बेहद बढ़ गया और आमदनी की कोई सूरत नहीं भी । 
उन्होंने सोचा कि अब कजिन्स साहब की मित्रता से कुछ लाभ 
उठाना चाहिए। इसलिए परमिट दिलाने वाले दलाल बन गए | इस 
ढल्ाली में फायदा यह था कि अनधिकारी मनुष्यों को ट्रान्सवाल में 
बसने का अधिकार दिला देता ओर.फी आदमी १०० पाउण्ड पसूल 

कर लेना । परमिट देने वाले अफसर थे कज़िन्स साहब; इसलिए 
सिंह जी को यह काम बढ़ा सुगम जान पड़ा, ओर इसमें लाभ भी 
अच्छा था। सच है--मनुष्य जब गिरने लगता है, तो रसातल पहुँचे 
बिना दम नहीं लेता | एक शुजराती भाई को परमिट दिला देने 
की प्रतिज्ञा पर आपने उससे ५० पाउण्ड बसूल किए और इस 
मामले में अनेक मिथ्यावादियों के साथ स्वयं भी साक्षी दी, किन्तु 
अफसोस कि सिंह जी का सारा परिश्रम निष्फल हुआ ओर उस 
अभागे को परमिट न मिला । कज़िन्स साहब ने सिंह जी की 
ज़रा भी मुरव्बत न की ओर उन्हें ७ दिन के अन्द्र ट्रान्सवाल से 
निकल जाने की आज्ञा दी। वह बेचारें मेरे पास आए और 
रो-रोकर अपनी सारी कथा सुनाई । उनके करुण-ऋनन्‍्दन से में तो 
क्या, वज्र-हृद्य भी पिघल जाता; किन्तु में उनकी सहायता ही 
क्या कर सकता था ? सिंह जी से रुपए वापिस मॉगना तो मानों 
गधे के सिर पर सींग ढूँढ़ना था। मैंने केवल उन्हें यह आश्वासन 
दिया कि एक सप्ताह की जगह में तुम्हें एक मास का समय दिला 
सकता हूँ ओर इस बीच में तुम यहाँ रहने की आशा छोड़कर 
स्वदेश जाने की तैयारी कर लो। इस घटना से सिंह जी पर मेरा 
रहा-सहा विश्वास भी उड़ गया, ओर मेने उनको बहुत भल्ा-बुरा 
कहा । मेरी यह स्वतन्त्र प्रवृत्ति सिंह जी को बहुत खटकने लगी, 
क्योंकि वहाँ के अपदू और निधन व्यक्तियों से अपनी हरेंक 
अच्छी-बुरी बातों में हाँ बाबू! हाँ बाबू) कहला लेने की उनकी 
आदत पड़ी हुई थी । खैर, में उस गुजराती भाई के साथ प्रिटोरिया 

गया ओर कजिन्स साहब से मिला । उन्होंने मेरी बात मान. ली 
ओर उसे अपना देन-लेन साफ करने तथा देश जाने की । तैयारी, 
करने के लिए एक मास की मुहलत दे दी । ठीक उसी वक्त सिंह जी 
भी वहाँ आ धमके ओर कुछ कहना ही चाहते थे कि कजिन्सः 
साहब ने उन्हें दफ्तर से निकल जाने की आज्ञा दी और सुमसे 
कहा--मै सिंह जी को एक प्रतिष्ठित आदमी समभता था, किन्तु अब 
मुझे यह ज्ञात हो गया कि मेरी धारणा निर्मूल थी। यह आदमी 
इस समय इस फिराक में हे कि एशियाटिक ऑफिस से कुछ 
भूठे परमिट निकलवाकर लोगों से पैसे ऐंठे, लेकिन इसे यह समझ 
लेना चाहिए कि में उस श्रेणी के अमलदारों में नहीं हूँ । में सरुत 
ताक्रीद किए देता हूँ कि यह आदमी फिर मेरे दफ्तर में कभी न्न 
आए । यही बात कज़िन्स साहब खुद सिंह जी से कह सकते थे, 
किन्तु उन्हें सिंह जी से इतनी घृणा हो गई कि उन्होंने मुके! सद्ेत 
करके अपने दिल के ग़बार निकाले । 

अब बेचारे सिंह जी को चीरो तो देह में लहू नहीं। जब से 
इस मामले में मेंने उन्हें घिक्ारा था, तब से उन्होंने म्ुकसे बात 
भी करना छोड़ दिया था, किन्तु आज वे मेरे पास ख़ुद आए और 
बड़ी नम्नतां से पूछा--अब क्या करना चाहिए ९ 

मुझे सिंह जी की दशा पर बड़ी दया आई, और मैंने कहा-- 
सबसे पहले आपको अपने कुछ्ृत्यों के लिए हृदय से पश्चात्ताप 
करना चाहिए और पोलक साहब से क्षमा की याचना | इसके 
बाद आपको ऐसी व्यवस्था करनी चाहिए, जिसमें आमदली से 

अधिक खचे न होने पाए। अपव्यय से ही आज आप इस 
अवस्था को प्राप्त हुए हैं, किन्तु कहावत है कि 'जब से चेते तब 
से सही ।' 

सिंह जी--लेकिन सवाल यह है कि क्‍यापोलक साहब मु 
क्षमा कर दंगे ९ 

मैं--अवश्य । इसमें कोई सन्देह नहा है। में क्षमा दिलाने का 
भार ग्रहण करता हूँ। 

सिह जी--अच्छा तो चलिए, इसी वक्त जोहन्सबर्ग चलें, 
क्योंकि आज मुझे ऐसी आत्म-लानि हुई है कि में बिना आग के 
ही भस्म हो रहा हूँ। 

वहाँ से हम लोग स्टेशन पहुँचे ओर पहली गाड़ी से मोहन्सबर्ग 
को रवाना हो गए। डाकगाड़ी के प्रताप से हम बहुत शीघ्र 
जोहन्सबग्ग पहुँचकर पोलक साहब के ऑफिस में दाखिल हुए । 
सिंह जी को देखकर पोलक साहब को बड़ा आश्रय हुआ, और 
उन्होंने दोनों हाथ जोड़कर सिहजी का अभिवादन किया । 
सिंह जी बोले--बस, अब अधिक लज्जित न कीजिए। में अपने 
कर्मों का फल पा गया, और अब आपकी शरण में आया हूँ। 
मुझे एक बार क्षमा कर दीजिए 

पोलक साहब ने क्षमा करते हुए कहा--आपने कज़िन्स साहब 
से मिलकर जो कुछ किया, उससे आपके ही जातीय जीवन को 
धक्का लगा है व्यक्तिगत रूप से मेरी तो कोई हानि नहीं हुई है । 

इस घटना के थोढ़े ही दिन बाद पोलक साहब ट्रान्सवाल से 

सदा के लिए बिलायत जाने लगे। में उस समय नेटाल आ गया 
था, किन्तु यह समाचार पाते ही पोलक साहब के चरणों में अपनी 
अद्धाजलि अर्पित करने के लिए फिर ट्रान्सवाल पहुँचा | ता० २१ 
सितम्बर सन्‌ १९१६ ३० को जोहन्सबर्ग के मेसोनिक हॉल में पोलक 
साहब को बिदाई का भोज दिया गया । इस भोज में मेंने दक्षिण 
अफ़रिका हिन्दी-महासभा, ट्रान्सवाल हिन्दी-प्रचारिणी-सभा ओर 
जमिस्टन-इर्डियन एसोसियेशन की ओर से एक अभिनन्दन-पत्र 
पढ़कर पोलक साहब की सेवा में समर्पित किया था। पोलक 
साहब के चले जाने पर ट्रान्सवाल के भारतीय वास्तव में नेताहीन 
हो गए--शरीर रह गया, लेकिन आत्मा चली गई; फूल रह गया, 
सुगन्धि उड़ गई । इस योरोपियन मित्र ने प्रवासी भारतीयों की जो 
सेवा की थी, वह भारतीयों के इतिहास में एक अमर घटना है। 
इधर लालबहादुर सिह का पतन रुका नहीं, वे दिन पर दिन 
गिरते ही गए। जब अनधिकारी मनुष्यों को परमिट दिलाकर 
रुपए कमाने की मृगतृष्णा दूर हुईं, तब उन्होंने ऋण लेने का 
सिलसिला जारी किया । एक बृद्ध पुरुष--हुबरीरास का कई सौ 
“पाउण्ड मार बैठे । उनकी इन करतूतों से मुझे! घृणा होने लगी, 
ओर वे भी अपनी दुष्घवृत्ति में मुझे बाधक सममकर मुमसे द्वेष 
करने लगे । मनोमालिन्य बढ़ता ही गयां और अन्त में विषादमय 
परिणाम हुआ । भारतीयों में एक यह बड़ा भारी दुगुण पाया 
जाता है कि व्यक्तिगत द्वेष का पिशाच साबजनिक कामों में भी 
अपनी लीला दिखाए बिना नहीं मानता । मैंने दो वष तक हिन्दी 

का प्रचार किया था, ओर हिन्दी-आअम की स्थापना की थी | इन 
सब कामों मे जो आय-व्यय हुआ था, उसका पूरा हिसाब में 
आश्रम के ट्रस्टियो के समक्ष विचार ओर स्वीकृति के लिए उपस्थित 
कर चुका था | सिह जी भी एक ट्रस्टी थे। ट्रस्टियो ने हिसाब को 
जाँचकर मुझे यह सनद्‌ दे दी--हिन्दी-प्रचार के लिए जो चन्दा 
हुआ, वह बहुत इ्मानदारी से खच किया गया है। खुशी तो 
यह है कि इतनी छोटी रकम में इतना ज़्यादा काम हो गया। 

मैंने हिन्दी-प्रचार के लिए कुल २३० पाउण्ड उगाहे थे और 
आश्रम की इमारतें बनाने, प्रेस और पुस्तकालय के लिए 
आवश्यक सामग्रियों जुटाने तथा दो साल तक हिन्दी-प्रचार करने 
में कुल २६२ पाउएड खच हुए थे | सत्य के विचार से मुमे यहाँ 
यह स्वीकार करना ही चाहिए कि मेने इस २४ महीने में ४८ पाउर्ड 
अथोत्‌ २ पाउण्ड मासिक हिन्दी-प्रचार-फए्ड से अपने जेब-खच 
के वास्ते लिए थे। पाठक आश्रय करेंगे कि उस महायुद्ध की 
मेंहगी के समय, जबकि सब वस्तुओं का दाम दूना-तिगुना हो 
गया था, इस छोटी सी रक्तम से मेरा खच केसे पूरा होता होगा, 
ओर वास्तव में हो भी नही सकता था, किन्तु उन दिनों छोटे भाई 
देवीदयाल से, जो जर्मिस्टन की एक खान में नोकरी करते थे, मुझे 
खच के लिए मासिक २ पाउण्ड मिल जाया करते थे। आश्रम 
का सचित्र विवरण भी पुस्तकाकार प्रकाशित हो चुका था, जिसमें 
आय-व्यय का पूरा हिसाब था। 

आश्रम वन चुका था। पुस्तकालय ओर विद्यालय खुल गए 

भे और “हिन्दी” नामक पत्र निकालने के लिए भी कुछ” प्रबन्ध हो 
चुका था और कुछ होना बाकी था। ठीक इसी समय न जाने 
क्‍यों लालबहादुर सिंह के सिर पर आश्रम को बबोद ओर मुझे 
बदनाम करने की सनक सवार हो गई, ओर मेरी अभिलाषा- 
लता को ऐसी निदयता के साथ तोढ़-मरोड़कर फेंक दिया गया 
कि में हृदय थामकर और हाय मारकर , बेठ गया। सन्‌ १९१७ 
है० के प्रारम्भ में सिंह जी ने मेरे विरुद्ध आन्दोलन करना प्रारम्भ 
कर दिया। उनमें विलक्षण शक्ति थी, और वे जनता को सहज 
दही में अपनी ओर आकर्षित कर सकते थे। द्वान्‍्सवाल के 
अनेक ग़रीब मनुष्यों की आत्मा उनको शाप दे रही थी, पर 
किसी की यह मजाल न थी कि उनके मुँह पर कुछ कह सके या 
उनकी बात मानने से इन्कार कर सके । उन्होंने आश्रम के दो ' 
टूप्टियों--रामद्यालसिंह ओर बन्धु गन्लादीन--से मस्तारनामा 
लिखा लिया और एक र्टी तो वे .खुद ही थे। इन तीन दूरिटियों 
की ओर से सिंह जी ने जोहन्सबर्ग के प्रसिद्ध वकील मि० एल० 
डब्ल्यू० रिच द्वारा, जो लन्दन की साउथ अफ्िकन इग्डियन कमेटी 
के मन्‍त्री रह चुके थे, पत्र भेजवाकर मुझसे आश्रम का हिसाब 
तलब किया। यद्यपि मैंने टूस्टियों को हिसाब देकर उनकी दस्तखती 
रसीद ले ली थी, तो भी मैने इस कलह को दबा देने के अभिम्राय 
से पुनः रिच साहब के पास सब हिसाब भेज दिया | हिसाब का 
बखेड़ा तो मिट गया, किन्तु सिंह जी ने रिच साहब से दूसरा पत्र 
लिखबाया, जिसमें यह आज्ञा दी गई थी कि मुझे आश्रम के 

सम्बन्ध में कोई कार्यवाही करने का अब अधिकार नहीं है, ओर 
मैं आश्रम की सारी बस्तुएँ ट्रस्टियों द्वारा अधिकार-प्राप्त रिच 
साहब को सॉप दूँ। इस बतोब से मुभे बहुत हुःख हुआ, और 
मैंने रिच साहब को स्पष्ट उत्तर दे दिया कि में भी आअम का एक 
टूस्टी हूँ और आपके मुवक्षिलों की कोई आज्ञा मानने को तैयार 
नहीं हूँ । साथ ही आप से भी प्राथंना करता हूँ कि भविष्य में 
आप ऐसे अपमानजनक पत्र मेरे पास भेजने का कष्ट न 
उठाएँ । 

अभी रिच साहब से मेरी लिखा-पढ़ी हो ही रही थी कि इसी' 
बीच में सिंह जी ने नेशाल मरक््युरी' में एक नोटिस छपवाकर 
जाहिर किया-- मुझे जो आश्रम के ट्स्टियों की ओर से मुख्तार- 
नामा दिया गया था, वह रद किया जाता है। सिंह जी के एक 
मित्र ने इस नोटिस की नकल 'इश्डियन ओपिनियन” मे भी छपवा 
दी । इस नोटिस को देखकर मेरे विस्मय की सीमा न रही; 
क्योंकि मुझे ऐसा कोई मुख्तारनामा नहीं दिया गया था, और न 
उसकी मुझे कोई आवश्यकता ही थी। यह सब केवल मुझे 
बदनास करने के लिए षडयन्त्र रचा गया था । नोटिस के विषय में 
मेंने रिच साहब से जवाब तलब किया, किन्तु उन्होंने लिखा कि इस 
नोटिस की उन्हें ख़बर नहीं है और उन्होंने सिंह जी को यही सम्मति 
दी है कि वे दरबन जाकर इस बखेड़े को सदा के लिए तय 
कर आएँ । जब नोटिस का असली भेद 'इश्डियन ओपिनियन 
के तत्कालीन सम्पादक मि० ए० एच० वेस्ट साहब को मिला, तो 

वे बढ़े खिन्न हुए। उन्होंने पत्र में उस नोदिस का प्रतिवाद 
प्रकाशित किया, ओर मुझे अपनी एक चिट्ठी में लिखा-यह 
आश्रय की बात है कि 'निटाल-मरक्‍्युरी' में ऐसा निराधार 
नोटिस कैसे छुपा ? यह तो निश्चित है कि किसी ने पैसे देकर 
छपवाया है। में नहीं समझता कि में किस रूप में आपकी सहायता 
कहूँ, किन्तु यदि में आपकी कोई सेवा कर सकता हूँ; तो आप 
अवश्य मुझे सूचित करें । 

खैर, रिच साहब की सलाह मानकर सिंह जी द्रबन आ पहुँचे 
और ८जुलाई सन्‌ १९१७ ६० को हिन्दी-आश्रम पर सावजमिक सभा 
की योजना भी कर डाली । मेंने उनको बहुत समझाया कि ऐसा 
करना नियम-विरुद्ध है। आप केवल ट्रस्टी ओर प्रबन्ध-कारिणी 
समिति ( ४४॥०४7४ (०7॥॥॥०९ ) की बेठक में मेरे विरुद्ध 
अभियोग उपस्थित कीजिए। यदि में दोषी सिद्ध हो जाऊँ, तो उचित 
दण्ड ग्रहण करने को तैयार हैँ । पहले तो सावजनिक सभा में ऐसे 
मासलों का निर्णय ही नहीं हो सकता; ओर दूसरी बात यह है कि 
जो लोग आश्रम के नियम-विहित सदस्य नही है, उन्हें उस मामले में 
सम्मति देने का अधिकार ही क्या है ! किन्तु सिह जी कहाँ मानने 
वाले थे ? मेरे धामिक और राजनीतिक विचारों के विरोधी उनके 
गुट में जा मिले थे और यह बात पक्की हो गई थी कि नियम और 
सयादा जाय जहन्नम में; चस आश्रम पर दखल जमा लिया जाय 
और भुमे वहाँ से निकाल बाहर किया जाय । इसी उद्देश्य से 
८ जुलाई को अआश्रम पर मेरे विपक्षियों की भारी सेना एकत्र हुई। 

कुछ न्यायशील और निष्पक्ष व्यक्ति भी पघारे। सभा का श्रीगणेश 
हुआ ओर सभापति चुनने का प्रसद् आया। सिंह जी के कुछ 
हिमायतियों ने .खुद सिंह जी को ही सभापति बनाने का प्रस्ताव 
किया, किन्तु बेरिस्टर पत्तर ने इसका विरोध करते हुए कहा--भला 
यह कहा का न्याय है कि जो आदमी मुद्दई के रूप में आया है, 
वही न्यायाधीश के आसन पर भी बेठे । 

इस पर लालबहादुर सिंह के मुँह से निकल पड़ा--मे मुदृई के 
रूप में नही आया हूँ, बल्कि पब्लिक को हिन्दी-प्रचार की रिपोर्ट 
सुनाना चाहता हूँ। 

बेरिस्टर पत्तर ने कहा-बहुत अच्छा । तबतो आप ही 
आज के प्रधान वक्ता हैं, इसलिए किसी दूसरे को सभापति चुना 

' जाना और भी आवश्यक है! अन्ततः श्री? एस० रामटहल 

सभापति चुने गए ओर भ्री० बद्रीडद्ति सामयिक सन्‍्त्री। 

सभापति की आज्ञा से सिंह जी 5ठे, और लगे मुमपर 
अनावश्यक ओर अप्रासब्लिक आज्ञेप करने। बेरिस्टर पत्तर ने उनको 
रोका और पूछा--आप तो आए थे पब्लिक को हिन्दी-प्रचार की 
रिपोर्ट सुनाने, फिर यह सब वाहियात बातें क्यो बक रहे हें ९ 
अगर भवानीदयाल जी से आपका कोई मतभेद है, तो उसका 
निर्णय ट्रस्टीज़ ओर कार्यकारिणी समिति की संयुक्त बेठक में होना 
चाहिए। 

सिंह जी आगा-पीछा सोचे बिना कह बेठे--वहाँ मेरी क्‍या 
चलेगी 

इस पर बड़ी हँसी हुईं | सिंह जी परिस्थिति, प्रसड़् ओर प्रस्तुत 
विषय का ख्याज्ञ किए बिना अपने भाषण में कहीं की इंट 
कहीं का रोड़ा” जोड़ने लगे, किन्तु सभापति महाशय भी ऐसे थे, 
जिन्हें विषय और विषयान्तर का कोई ज्ञान नहीं था। मेरे प्रेमी 
भी अब अधिक सहन न कर सके, और “घूसे का जवाब जूते” 
से देने को तैयार हो गए। हुछ्लड़ मच गया और सिंह जी अपने 
पक्तपातियों के साथ वहाँ से नो-को ग्यारह” हुए। इस सभा 
का पूरा विवरण १४ जुलाई के “धर्मवीरः में छपा था। 

सिंह जी अपने इस कृत्य पर ऐसे लज्जित हुए कि उन्होंने फिर 
कभी सुमसे छेड़छाड़ नहीं की, किन्तु साथ ही दो ट्रस्टियों सहित 
आश्रम से कितारा कख गए और आश्रम का सारा भार भुमपर 
ही आ पड़ा। मेंने भी अपने घर का खाकर सन्‌ १९१९ ई० के 
प्रारम्भ तक आश्रम सें विद्यालय ओर पुस्तकालय चलाया और 
फिर सारा भार कार्यकारिणी समिति को सॉपकर आश्रम से 
सदा के लिए प्रथक्‌ हो गया । आज भी यह आश्रम खड़ा है, 
पुस्तकालय क़ायस है, और कुछ बच्चे सातृभाषा की शिक्षा 
भी प्राप्त करते हैं । 


न अर 






ु 


हुआ दक्षिण अफ्रिका के सत्याग्रह 
का इतिहास” प्रकाशित हुआ । इसके 
प्रकाशक थे--सरस्वती-सदन, इन्दौर के 
अध्यक्ष श्री० द्वारिकाप्रसाद जी सेवक । 
इस इतिहास को मेंने सत्याग्रह-युद्ध के 
पश्चात्‌ ही सन्‌ १९१४ ३० में लिखा था, 
और पहली जून को भारतवष में प्रकाशनाथ भेज भी दिया था। 
कई पकाशकों के हाथ का खिलौना होते हुए अन्त में यह इतिहास 
सेवक जी के पास पहुँचा ओर उन्होंने उस योरोपीय महाभारत 
के युग में-सब वस्तुओं के अत्यधिक मँहगी होने पर भी 
बहुत धन खर्च करके इसको छपवा दिया। इसमे साठ चित्र भी 
छपे, जिनके अधिकांश ब्लॉक इग्डियन-ओपिनियन' के प्रधान 
सम्पादक मित्रवर पोलक साहब की कृपा से प्राप्त हुए थे । इस 
इतिहास की पहली प्रति उत्ताल-तरज्ञ-्वाहिनी भगवती गड्गजा के 
'पवित्र तट पर स्थित गुरुकुल काँगड़ी के वाषिकोत्सव पर पूज्य 

महात्मा गाँधी के कर-कमलों में समर्पित की गई। यद्यपि हिन्दी 
में पुर्तक लिखने का यह मेरा पहला ही प्रयास था, तो भी भारतीय 
समाचार-पत्रों के सम्पादकों ने इसकी उच्बतम समालोचना 
करके मेरे उत्साह को बढ़ाया और भविष्य में साहित्य-सेवा 
करने के लिए मुझे आशीवोद दिया । ट्रान्सवाल की एक 
साबजनिक सभा में प्रवासी-भाइयों ने मेरी इस तुच्छ सेवा की 
सराहना की, और अनेक बहुमूल्य वस्तुएँ देकर मुझे सम्मानित 
किया | 

इस इतिहाश् के विषय में एक बड़ी अप्रिय बात हो गई, उसी 
का वर्णन करने के लिए मुझे यह प्रसड़' छेड़ना पड़ा है | यद्यपि 
इस पुस्तक की मात्तेण्ड, आयोवत्त, सम्मेलन-पत्रिका, जैन-प्रभात, 
कन्या-मनोरखन, सुधानिधि, नजारा, हिमालय, वेदिक मेगज़ीन, 
जयाजी-प्रताप, धमेवीर, अभ्युद्य, आयमित्र, भारतमित्र, प्रकाश, 
हिन्दी-केसरी, प्रताप, हिन्दी-चित्रमय जगत्‌ , भारतोद्य, प्रेम, 
सड्धम्मे-प्रचारक, हिन्दी-समाचार इत्यादि पत्रों ने मुक्त-कण्ठ से 
प्रशंधा कौ, किन्तु सुप्रसिद्ध 'सरस्वती' में जो समालोचना 
निकली, उससे प्रकाशक महाशय को बहुत दुःख हुआ । 'सरस्वती' 
की समालोचना इस प्रकार थी :-- 

“कुछ समय हुआ, दक्षिण अफ्रिका के (शण्डियत ओपिनियन! 
नामक पत्र का एक विशेषाडु ( 0०००॥ 'िप्रा॥०० ) निकला था । 
उसमें भी इसी सत्याग्रह का इतिहास था, जो इस समालोच्य पुस्तक 
में है। उसमें भी प्रायः वही चित्र थे जो इसमे हैं । वह अइ्ड अद्वरेजी में 

था और यह पुस्तक हिन्दी में है। परन्तु इस पुस्तक के प्रकाशक 
का कथन है कि उस अड्ठछू के निकलने से बहुत पू् यह पुस्तक 
लिखी जा चुकी है। अस्तु, इस पूर्व-लिखित पर पश्चात्‌ प्रकाशित 
पुस्तक से हिन्दी की कुछ भी हानि नहीं है। पुस्तक में अनेक सुन्दर 
चित्र हैं, उनमें से कई-एक “सरस्वती मे निकल भी चुके हें । पुस्तक 
में क्या है, यह इसका नाम ही बता रहा है। जिन्हें इसके विपय में 
विशेष बातें जानने की इच्छा हो, थे (इशिडयन ओपिनियन” के 
विशेषाडू के आधार पर प्रकाशित वह सचित्र लेख देखें, जो 
सरस्वती में निकल चुका है।” 

इस समालोचना में मूलतः कुछ भ्रम है। वास्तव में 'इण्डियन 
ओपिनियन' के विशेषाह्ु ओर इस इतिहास के पाठ्य-विषय से 
कोई सम्बन्ध नहीं | विशेषाडू में विशेष व्यक्तियों के विशेष लेख 
थे ओर इसमें था दक्षिण अफ्रिका का संक्षिप्त इतिहास । एक में 
विचारों का संग्रह था, और दूसरे में घटनाओं का; एक में 
सत्याप्रह-सिद्धान्त का वर्णन था और दूसरे में उसके परिणाम 
का । दोनों में यह अन्तर स्पष्टठः विद्यमान था । यह कहना सत्य ही 
का पुनरुछेख करना है कि अलबत्ता यह इतिहास इतना संत्िप्त 
था कि बहुत सी आवश्यक घटनाएँ छूट गई थी | इस विषय पर 
“'इश्डियन ओपिनियन' की सम्सति ही सर्वोपरि मानी जा सकती 
है, जो इस प्रकार हैः-- 

“दक्षिण अक्रिका के सत्याग्रह का इतिहास” की एक प्रति हमें 
अवलोकनाथ मिली है। भारतीयों ने सात वर्ष तक सत्याग्रह का 

प्रख्यात युद्ध चलाया था। ऐसी महान्‌ लड़ाई का सम्पूर्ण इतिहास 
लिखने का काम भी बड़ा महान है| हमने इस हिन्दी-इतिहास को 
पढ़ा है। इस पुस्तक में महान्‌ सत्याग्रह-संग्राम का पूर्ण और श्रेष्ठ 
चित्र खींचा गया है, ऐसा हम नहीं कह सकते । तो भी युद्ध को 
सामान्य रूप से देखते हुए साधारणतया ठीक विचार प्रकट किया 
गया है। युद्ध के ठतीय भाग का वर्णन विस्तार॒पृवक हुआ है। 
हड़ताल का और हड्तालियों पर गुज़रे हुए अत्याचारों का वर्णन 
बहुत अच्छी तरह किया गया है। युद्ध के अन्तिम भाग में दक्षिण 
अफ्रिका के भारतीयों ने जिस आत्मबल का परिचय दिया था, 
वैसा ही परिचय ट्रान्सवाल में जिस समय ,खूनी क्लानून के विरुद्ध 
आन्दोलन प्रारम्भ हुआ था, उस समय भी वहाँ के भारतीयों ने 
दिया था। एम्पायर थियेटर की वह स्मरणीय सभा, जिसमें क़ानून 
को मजर न करके जेल जाने का प्रस्ताव पास हुआ था; क़ानून 
के विरुद्ध एशियाटिक ऑफिस का वीरतापूबक बहिष्कार; स्वयं- 
सेवकों की सेवाएँ; सरकार का यह भगीरथ-प्रयत्न कि किसी प्रकार 
भारतीय रजिस्टर में नाम दूज करा लें, और उसमें निष्फलता; 
भारतीयों की जेल-यात्रा; सरकार के साथ सन्धि; वचन-भद्ग ओर 
सत्याग्रह का पुननोद; विलायत और भारत शिष्ट-मण्डल भेजने के 
लिए सभ्यों का निवोचन; सरकार को खबर मिलते ही सभ्यो की 
गिरफ्तारी; अकेले पोलक साहब की भारत-यात्रा; वहाँ उनके महान्‌ 
काम; विवाह का अश्न इत्यादि महत्वपूर्ण विषयो को या तो छोड़ दिया 
गया या बहुत संक्षेप में वन किया गया है। उसपर भी पुस्तक 

मनोर»क है, ऐसा कहने में कुछ भी अतिशयोक्ति नहीं हे ।” इस 
सम्मृति पर ध्यान देकर मेंने इतिहास के द्वितीय संस्करण में कोई 
भी आवश्यक विषय को नहीं छोड़ा | इसलिए पुस्तक का कलेवर 
पहले की अपेक्षा दुगुना-तिगुना हो गया | 

'सरस्वती के सम्पादक थे पूज्य पं० महावीरप्रसाद जी द्विवेदी 
और इतिहास के प्रकाशक थे 'नवजीवन' सम्पादक श्री० द्वारिका- 
प्रसाद जी सेवक । समालोचना प्रकाशित करने से पहले यदि 
द्विवेदी जी विशेषाड् ओर इतिहास को एक सरसरी दृष्टि से भी 
देख गए होते, तो मुझे विश्वास है कि ऐसी आलोचना 'सरस्वती' 
में न निकलती । यदि ट्विवेदी जी ने ऐसा लिख ही दिया, तो भी वे 
वयोबृद्ध और ज्ञान-बृद्ध होने के कारण हमारे विशेष अद्धा के पात्र 
हैं। उनकी सम्मति को विनयपूर्वक निराधार ठहराना एक बात है, 
ओर उनपर अनुचित रूप से आक्रमण करना दूसरी । सेवक जी 
अपने क्रोध को संभाल न सके ओर क्राध के वशीभूत होकर 
मनुष्य जो कुछ कर डालता है, वही सेवक जी ने भी किया | 
आपने 'नवजीबन' में सरस्वती की इसानदारी का नमूना' शीषक 
एक टिप्पणी प्रकाशित की ओर उसमें पूज्य ट्विवेदी जी का जिन 
शब्दों मे सत्कार किया गया, उसे में निन्दुनीय और लज्जाजनक 
कहे बिना नही रह सकता । उसका एक-एक शब्द दिल में चुभने 
वाला था, और में समभता हूँ कि यदि सेवक जी अपने उन शब्दों 
पर पुनविचार करेगे, तो उन्हे भी अपनी उस टिप्पणी के लिए 
खेद हुए बिना न रहेगा। युवकों का आत्म-संयम और वड़ो के 

प्रति श्रद्धा ही सर्वोत्तम गुण है। में स्वीकार करता हूँ कि मैंने भी 
कभी-कभी अपने विचार के विरोधियों के लिए ऐसे-ऐसे अपशब्दों 
का प्रयोग किया है; जिस पर आज में स्वयं लब्जित हो रहा हूँ। 
इसलिए सेवक जी मेरे इस स्पष्ट वक्तव्य के लिए क्षमा करें, 
क्योंकि आज में अपने और अपने मित्रों के उचित-अनुचित कामो 
की सफाई देने के लिए नहीं, किन्तु अपने सारे दोषों को 
सावजनिक रूप से खीकार कर उसके लिए पाश्चात्ताप करने बेठा 
हूँ । उस म्मभेदी टिप्पणी से ट्िंबेदी जी का कुछ नहीं बिगड़ा-- 
एक बच्चे के अपशब्द से किसी वृद्ध का महत्व नहीं घट जाता; 
किन्तु हों, बच्चे की उच्छु्नलता उसे उस मार्ग में ले जाती है, 
जिसमें पतन की गहरी खाई है। मुझे हुःख है, लज्जा है और 
ग्लानि है कि मेरी ही पुस्तक के लिए ऐसी अप्रिय घटना घटी । यद्यपि 
उस टिप्पणी से मेरा कोई सम्बन्ध नहीं था, तो भी जिस पुस्तक के 
सम्बन्ध में ऐसी टिप्पणी छपी, उसके लेखक के नाते में पूज्य ह्विवेदी 
जी से क्षमा की याचना करता हूँ । 

अब मेरे पत्र-सम्पादन की रामकहानी सुनिए । दरबन के 
निकटवर्ती स्प्रिहफील्ड से हिन्दी ओर अछ्वरेजी में धमेवीर! नाम 
का एक साप्ताहिक समाचार-पत्र प्रकाशित होने लगा था । इस पत्र 
के प्रवत्तक ओर ,अध्यक्ष थे--श्री० आर० भह्ता । इन्होंने सन्‌ 
१९१२ ई० के हिन्दू-सम्मेल्न में पत्र निकालने की प्रतिज्ञा की थी, 
ओर ता० २६ फ़रवरी सब्‌ १९१६ ई० को आप पत्र का प्रथमाई 
निकालने में ऋत्कार्य हुए | इसमें सन्देह नहीं कि 'धरमेवीर! इनके 

एक बड़े त्याग का फल था| इनके विचार आये-सामाजिक थे, 
इसलिए पत्र का नाम आपने स्वर्गीय प० लेखराम की स्पृति में 
धर्मवीर' रक्खा। अज्गरेज़ी -अंश के सम्पादक बेरिस्टर एस० 
आर० पत्तर थे, किन्तु हिन्दी-अंश के सम्पादन में बड़ी कठिनाई 
होती थी । भह्वा जी उद और साधारण अद्ज रेज़ी जानते थे, इसलिए 
आंप जो कुछ लिखते सो सब उद में ही ओर आपके साथी 
श्री० मेहरचन्द उसका हिन्दी-अनुवाद किया करते। इस प्रकार 
हिन्दी-भाग का सम्पादन हुआ करता, ओर लेख भी बाबा आदूम 
के ज़माने वाले छपते | सच बात तो यह है कि बेचारे भला जी 
कोई पत्रकार तो थे नहीं, उनका जीवन व्यापार में व्यतीत हुआ 
था, फिर उनकी शैली पर टीका-टिप्पणी करना तो निष्प्रयोजन है। 
भ्ला जी के इस त्याग ओर सेवा का में आदर करता हूँ। इस 
बात पर प्रायः लोग हँसा करते कि भह्मा जी को अपने लिखे हुए 
लेखों की प्रशंसा करने-कराने में बहुत मज़ा आता है, किन्तु इसमें 
हँसने की कोन सी बात है। कहा भी है :-- 
निज कवित्त केहि ल्ञाग न नीका | 
सर होय श्रथवा श्रति फ़ोका ॥ 

यद्यपि पत्र में जो कुछ छुपता था, उससे मेरी सहमति न थी; 
तो भी पत्र के प्रति प्रारम्भ से ही मेरी सहानुभूति थी, क्योंकि 
सोए हुए हिन्दी-भाषियों को जगाने के लिए एक हिन्दी-पत्र की 
बड़ी आवश्यकता थी। भह्ला जी ने सन्‌ १९१६ ६० में पत्र का जो 


दक्षिण अफ्रिका के मेरे अनुभव ३१० 


ऋषि-अड्ड निकाला था, उसे सवाज्न सुन्दर बनाने में मेने पूरा योग 
दिया था। अन्ततः भ्ला जी ने मुमसे सम्पादन का भार प्रहण 
करने के लिए अनुरोध किया, जिसे मेने स्वीकार कर लिया और 
सन्‌ १९१७ ई० के प्रथमाड्ु से सम्पादन भी शुरू कर दिया। 

भह्वा जी ने मेरी स्वाधीनता मे कभी कोई बाधा नहीं दी, लेकिन 
एक बार वे मानहानि के मामले में फेंसकर साफी माँग चुके थे, 
इसलिए मेरे लेखों पर दृष्टि अवश्य रखते और छपने से पहले 
एक बार पढ़वाकर सुन भी लिया करते थे। इसमें मेरी कोई 
आपत्ति भी न थी, क्‍योंकि सुन लेने के सिवाय मेरे लेखों में 
रदोबदल या काट-छोंट करने की उन्होने कभी हिस्मत नहीं की, 
ओर लेखों को सुन लेने से मेरे साथ ही वे भी जवाबदार हो जाते 
थे। मैने रह्न-रज्ञ के मसाले जुटाकर पत्र को खूब चमकाया। 
हिन्दी-भाषियो से पत्र पढ़ने की ऐसी रुचि पैदा हो गई कि यदि 
धधमंवीर' समय पर न निकलता, तो पाठको का थैये छूट जाता और 
वे बेचेन हो जाते। सन्‌ १९१७ ई० का ऋषि-अड्ड खूब सज-धजकर 
निकला । इसमे बहुत से चित्र भी छपे, किन्तु एक चित्र अवश्य 
अरुचिकर था ओर वह था भी महर्षि दयानन्द्‌ का सुख्य चित्र । 
इस चित्र में सारे संसार के मानचित्र के मध्य में महर्षि को बेठाया 
गया था, यह तो उचित ही था; किन्तु उसके चारो कोने पर भल्ला जी 
ने अपना, मेहरचन्द्‌ जी का, डॉक्टर भारद्वाज जी का और मेरा 
चित्र रख,द्या था। में सममता हूँ कि यह चित्र आत्म-प्शंसा का 
निषिद्ध नमूना था । हममें से कोई ऐसा नहीं था, जो संसार के 

नक़शे के बीच में स्थिति महर्षि के चित्र के कोने पर बेठने का 
अधिकार रखता हो। यदि इस अड्डु में आत्मग्त्ाघा का यह धब्बा 
न होता, तो इसका महत्व अवश्य हो जाता; किन्तु भल्ला जी 
अपनी धुन में किसी की कहाँ सुनने वाले ? मेरा भी यह अपराध 
था कि मेंने इस चित्र का बलपूर्वक विरोध नहीं किया। किन्तु 
वास्तव में ब्लॉक बन जाने के बाद ही मुझे चित्र का रूप देखने का 
मोौक़ा मिला । में जानता हूँ कि में इस सफाई से दोष-मुक्त नहीं हो 
सकता, किन्तु उसके लिए पश्चात्ताप करने पर अवश्य मेरी आत्मा 
को कुछ शान्ति मिल रही है । इस अड्ड का मूल्य अत्यधिक 
अथोत्‌ ५ शिलिन्नः रख दिया गया और वह स्थायी-प्राहकों के 
लिए भी | अतएव अड्डू का यथेष्ट प्रचार न हो सका । 

उसी समय द्रबन से स्वराज” नाम का एक अड्डरेज़ी साप्ताहिक 
पत्र निकला । यह मेरे विचार के विरोधियों के उद्योग का प्रतिफल 
था। इसकी स्वामिनी थी--एक लिमिटेड कम्पनी | इस कम्पनी 
में बहुत से प्रतिष्ठित मनुष्य भागीदार थे । पत्र के सम्पादक श्री० 
एम० विदेशी महाराज थे। आप बड़ी योग्यता से अपने कत्तेव्य का 
पालन करते थे । जनता को यह झुयाल था कि 'धर्मवीर' और 
स्वराज! में भी भीषण संग्राम छिड़ेगा ओर इस लड़ाई से मनचले 
पाठको को .खूब मज़ा आएगा, किन्तु श्री० महाराज की बुद्धिमत्ता 
से ऐसा प्रसक्ग नहीं आने पाया । खेद है कि 'सखराज” दीघेजीवी 
न हो सका ओर विश्व की रह्भूमि पर केवल एक साल अपनी 
लीला दिखाकर अन्तहिंत हो गया । 

इधर मेरे लेखों पर विरोधियों की बड़ी वक्रदृष्टि थी, और में 
इतना सँभालकर लिखता था कि किसी की दाल गलने न पाए | 
में बड़े सबेरे तीन मील पैदल चलकर प्रेस पर पहुँच जाता | वहाँ 
सारा दिन व्यतीत कर शाम को घर लोटता । इस प्रकार श्रति दिन 
छः मील चलने की कसरत हो जाती । प्रेस के साथ ही भछ्ला जी 
की एक छोटी सी दूकान थी, उसी के एक कोने में मेरा कायोलय 
था| जब भा जी किसी कार्यवश द्रबन चले जाते, तो में 
उत्तके ग्राहकों को सोदा भी बेच दिया करता। इसके बदले में उनसे 
केवल जेब-खुचे के वास्ते दो पाउण्ड मासिक लेता था। यदि इसका 
नाम वितन' हो, तो इस वेतन में नेटाल में एक सज़दूर भी नहीं 
मिल सकता । मुझे केवल यही चिन्ता लगी रहती कि “धमेबीर' 
किसी तरह अपने पॉँबो पर खड़ा हो जाय। 

सन्‌ १९१७ ३० के आरम्भ में मेंने पाठ्य-विषय को ओर भी 
आकषक बनाने के अभिप्राय से 'त्रिलोकी का पोथा' नामक 
लेखमाला का श्रीगणेश किया । यह लेखमाला हास्यरस से 
सराबोर रहती । इससे पत्र की रोचकता और भी बढ़ गई । कितने 
विनोदी स्वभाव के मनुष्य तो खासकर इसी लेखमाला को पढ़ने 
के लिए 'धमेबीर” खरीदने लंगे। जब इसका आठवाँ अध्याय 
निकला, तो बह ओवरपोट की रामायणु-सभा वालों को आपत्ति- 
जनक प्रतीत हुआ । यद्यपि वह अध्यांय किसी संस्था विशेष 
को लक्ष्य करके नहीं लिखा गया था, तो भी उसमें कुछ ऐसी बातें 
थीं, जिसे रामायण-सभा वाले अपने ऊपर घटाते थे | उस लेख में 

उन्हें मानहानि का दावा करने के लिए कुछ मसाला मिल गया, 
ओर उन्होंने दरबन के एक प्रसिद्ध वकील द्वारा अध्यक्ष ओर 
सम्पादक के नाम से नोटिस भेजा । मैंने रामायण-सभा के कुछ 
सदस्यों को समझाया कि इस लेख पर आपत्त करना सभा के 
हक़ में अच्छा न होगा--उसमे लिखी हुई बातों को अपने ऊपर 
ओढ़ लेना तो ओर भी बुरा है। इससे समा की प्रतिष्ठा बढ़ेगी नही, 
बल्कि लोगों में और भी आन्तिमूलक विचार फैलेंगे; किन्तु 
सभा वाले इस सुयोग को हाथ से जाने देना नहीं चाहते थे। हिन्दुओ 
में अपनी नाक कटाकर दूसरे का अपशकुन! करने वाली कहावत 
प्रचलित ही है--यदि सभा की हानि होती है तो होने दो; किन्तु 
मुझे तो एक बार तड्ज किया जा सकता है, ओर यदि मामला 
सिद्ध हो गया तो नीचा भी दिखाया जा सकता है। उस समय 
दरबन के श्री० गुलाबसिंह ने इस मामले को अदालत तक न जाने 
देने के लिए बढ़ी दौड़-धूप की ओर एक सभा भी इकट्ठी कर 
आपस में सुलह कर लेने के लिए पूरा बल लगाया । 

इस सभा में यदि भा जी अपने दिमाग की ठण्ठा रख सकते, 
तो शायद्‌ मामला निबट जाता । रामायणु-सभा के सभापति श्री० 
रामावतार लम्नवर्ती का यह कथन था कि उस लेख के लिए में 
पत्र में खेद प्रकट कर दूँ, और ऐसा करने में मुझे कोई आपत्ति 
नहीं थी | मामला एक प्रकार से तय हो चुका था; लेकिन इसी 
बीच में भह्ला जी की कोपाप्ि भड़क उठी, ओर आपने पत्र के 
अध्यक्ष की हैसियत से बढ़े जोरों से घोषणा की कि में खेद 

प्रकाशित करने के लिए तैयार नहीं हूँ, और इस मामले को सुप्रीम- 
कोर्ट तक लड़कर चेन रूँगा | बस, सारा गुड़ गोबर हो गया। 
विवश होकर रामायण-सभा वालों ने समन्‍्स भेजे । अब तो 
भा जी के हाथ-पैर फूल गए, ओर लगे आप बगशलें माँकने | 
भल्‍ह्ला जी बात करने मे इतने वीर हैं और समय पड़ने पर इतने 
निर्बल, यह मुझे पहले ही पहल अनुभव हुआ। आप मुझेसममाने 
लगे--देखिए, में लड़ने से नहीं हटता; लेकिन क्या करूँ? इस वक्त 
मेरा हाथ बिलकुल तड़ है । जो कुछ जमा-पूँजी थी, सो सब पत्र में 
लग चुकी । अब में मामले लड़ने के वास्ते पैसे कहाँ से लाऊँ 

इस बात से मुझे ममोन्तक पीड़ा हुई और मैंने कहा-सुलह 
की सब बात क़रीब-क़रीब तय हो चुकी थी, लेकिन उस समय तो 
आपने एक भी न मानी | अब आप चाहते क्या हैं? 

भह्ञा जी--यदि आप लड़ सकते हैं, तो लड़ें और इसके लिए 
जनता से सहायता मांग, लेकिन मुभमें तो लड़ने की ताक़त नहीं है । 

में--यह तो एक प्रकार से मेरे साथ विश्वासघात है। इससे 
तो अच्छा यही था कि उसी वक्त सुलह कर ली जाती। यदि आप 
लड़ने की ताकत नहीं रखते हैं, तो में भी जनता से सहायता की 
याचना करना उचित नहीं समझता | 

भल्ा जी--तब ऐसी कोशिश कीजिए कि किसी प्रकार सुलह 
हो जाय | 

मैं--छुलह तो हो ही जायगी, किन्तु वह होगी बड़ी ही 
लज्ञाजनक और अपमानपूर्ण । 

में अपने मित्र श्री० सत्यदेव को साथ लेकर लग्नव्ती के घर 
पर पहुँचा । मेंने उनसे सुलह कर डालने के लिए बहुत अलुनय- 
विनय की, किन्तु वे ऐसे कठोर दिल के आदमी थे कि मुप्तत में 
सुलह करना नहीं चाहते थे, ओर क्षमा-पत्र के साथ कुछ सुबर्ण- 
मुद्रा भी रखा लेना चाहते थे। इनके एक साथी तिलकधारी 
महाशय थे, ओर इनकी सम्मति के बिना लग्नवर्ती कुछ कर डालने 
का साहस नहीं रखते थे। खेर, बहुत-कुछ प्रयत्न करने पर सन्धि तो 
हो गई । सन्धि क्‍या हुईं मानो भला जी की कपा से मुझे अपमान 
का एक कड़वा घेँट पीना पड़ा। लगभग बीस पाउण्ड हजोना 
देना पड़ा, जिसका आधा मुझसे वसूल किया गया, क्योंकि 
सम्पादक की हैसियत से समन्स में मेरा भी नाम दूजे था। इसके 
अतिरिक्त क्षमा भी माँगनी पड़ी। अब इस पत्र का सम्पादक बने 
रहना मेरे लिए असह्य हो गया और ता० ९ अगस्त सन्‌ १९१८ ई० 
के 'धर्मवीर' में जहाँ एक ओर “क्षमा-याचना प्रकाशित हुई, वहाँ 
दूसरी ओर “मेरा अन्तिम निवेदन! भी छप गया। इस प्रकार 
एक वर्ष सात मास “धर्मवीर! की सेवा कर में अलग हुआ ओर 
श्री० मेहरचन्द जी सम्पादक बन गए । यद्यपि सावेजनिक रूप से 
में सम्पादन से प्रथक तो हो गया, तो भी द्सिम्बर तक पत्र का ' 
अग्रलेख बराबर लिखता रहा । जेकोब्स की नागरी-पाठशाला की 
एक रिपोट मुझे देखाए बिना ही भला जी ने प्रकांशित कर दी, 
ओर सच पूछा जाय तो उसी दिन से “धमेवीर! से मेरा सारा 
सम्बन्ध टूटा | 

भह्ला जी एक साधारण दूकानदार थे, और सबसे मिल-जुल 
कर रहा करते थे; किन्तु जब से उन्होंने पत्र निकाला, तव से उनको 
बढ़ा अभिसान हो गया । उनके जी में जो आता वही निःसह्लोच 
कह डालते । भुँह पर सभी उनकी प्रशंसा कर देते, किन्तु पीठ-पीछे 
उनकी तारीफ शायद ही कोई करता होगा । मेहरचन्द जी उत्तको 
समय-समय पर सममभाने का साहस करते, लेकिन इसके बदले में 
उन्हे भिड़कियों खाकर सन्तोष करना पड़ता। भल्ला जी कभी तो 
जाति-द्रोही हिन्दुओ को शिक्षा” देते ओर कभी जन्म-प्रवासी 
भारतीयों पर बुरी तरह हमला कर बेठते | मेरा यह अनुभव 
पक्का हो गया है कि मनुष्य के विकास में अभिमान कट्टर शत्रु है । 
इस बला के सिर चढ़ते ही मनुष्य की गिरावट शुरू हो जाती है। 
भला जी और 'धर्मवीर' की जो गति भविष्य में हुई, उसका 
वरणन यथाख्थान किया जायगा | 

हाँ, 'धर्मवीर' का सम्पादन प्रारम्भ करने से पहले मेंने 
महात्मा गोंधी की जीवनी हिन्दी में लिखी थी और यह, पुस्तक 
ओड्ठार-प्रेस प्रयाग मे छपी । पुस्तक तो बहुत साधारण थी, किन्तु 
पोलक साहब ने इसकी प्रस्तावना लिखकर महत्व बढ़ा दिया था। 
उन्हीं दिनो सरस्वती-सदन इन्दोर से 'हमारी कारावास कहानी' भी 
प्रकाशित हो गई थी | 'सत्याग्रह का इतिहास! तथा इन पुस्तकों का 
दक्षिण अफ्रिका में भी अच्छा प्रचार हुआ | 





हबशी-नेता के घर पर 
छ साइयों में बड़े दिन और नूतन-वर्ष का 





त्योहार बढ़े महत्व का सममभा जाता है | 
सब सरकारी दफ्तरों में छुट्टी रहती है । 
ः प्रायः सभी छोटी-बड़ी दूकानें बन्द हो 
गे रा. ॥ हु 8 2 8 
जाती हैं। मिहनत-मजदूरी करने वालों 
थ् 6! । न न 
को भी आराम करने का भोक्ता मित्र 
जाता है। ऐसे-ऐसे अवसरों पर कमे- 
प्रधान देशों के लोग बैठे-बैठे मकखी मारना अच्छा नहीं समभते । 


३ आर, 


त्योहार आने के पहले ही वे अपने सदुपयोग-सम्बन्धी कार्यक्रम 


हि 


निश्चित कर लेते हैं। कोई को अपना समय आमोद-प्रमोद में 
विताते हैं, कोई अपने इष्ठ-मित्रों के घर जाकर मेहमानी करते हैं 


रा 

ओर कोई ऐतिहासिक खानों को देखने की इच्छा से बाहर 
निकल पढ़ते हैं । 

न्तेटाल-आन्त मे भी यह महोत्सव बड़ी धूमधाम से मनाया जाता 
है। सन्‌ १९१६ ३० का आगमन था। रात को सब लोग अपमे- 
अपने बिछोने पर अचेत पड़े थे । रात्रि शब्द्‌-शून्य एवं निस्तब्ध थी । 
निद्रादेवी ने सबके ऊपर अपना प्रभाव जमा रक्‍्खा था। आधी 
रात के समय, जब नये वर्ष का आगमन हुआ, तव सभी कल- 
कारखानो मे सीटियॉँ बजने लगी; घण्टाघरों में टन-टन होने 
लगा । इन सब ध्वनियों के मिल जाने से जो महाध्वनि हुई, उसके 
नाद से गगन-मण्डल गूँज उठा | सोए हुए लोग चोककर जग 
पढ़े । अरे यह कया ? यह ध्वनि कहाँ से आई ? ज़रा ही सोचने 
से बात ध्यान मे आ गई । लोग समझ गए कि ये सब नूतन वष 
के शुभागमन के सझ्लेत है। तब सब बड़े ह से नववष का स्वागत 
करने लगे | 

हम लोग पहले ही से इनन्दा जाने का निश्चय कर चुके थे। 
तदनुसार सबेरे ९ बजे हिन्दी-आशभ्रम से निकल पढ़े। आश्रम से 
तीन ही मील पर अमगेनी नाम का रेलवे-स्टेशन है। साथ मे 
आश्रम के कुछ अध्यापक ओर विद्यार्थी भी थे। स्टेशन पहुँचने 
पर मालूम हुआ कि इनन्दा जाने के लिए गाड़ी तीन बजे 
मिलेगी । अभी ग्यारह ही बजे थे। चार घण्टे और ठहरना था। 
हमारे साथियों मे कई लोगो को भूख सता रही थी। स्टेशन के 
पास ही एक चायघर था। हम लोग उसमें जा डटे ओर ,खूब 

बिस्कुट, केक तथा लैमनेड़ उड़ाए। चायधर वाला हमारे जैसे 
भोजन-भट्ठों को पाकर बढ़ा खुश हुआ। ज्यों-त्यों करके तीन 
बजे गाड़ी आई। हम लोग सवार हुए। गाड़ी मनुष्यों से 
खचाखच भरी थी । हम लोग तीसरे दर्ज के यात्री थे। गाड़ी में 
दो हबशी और कुछ मद्रासी भी थे । मद्रासी लोग पान-तम्बाकू की 
पीक से गाड़ी के फ़रश पर रह चढ़ा रहे थे; और परस्पर अज्ञरेजी 
में गिटपिट करते जाते थे। उन्हे अड्रेज़ी बोलने का अभ्यास न 
था, तो भी उन्हें अड्गरेज़ी में ही बातचीत करना पसन्द था। 
बात भी ऐसी उटपटाड़ तथा गन्दी करते थे, जिसे सुनकर सम्य 
जनों को घृणा हुए बिना नहीं रह सकती । शराब के नहे में चूर 
थे; इसलिए जो मन में आता, वही बकते थे। खेर, राम-राम 
रटते एक घण्टा कटा । इतने में पिनिक्स स्टेशन आं गया ओर हम 
लोग उतर पड़े । 

स्टेशन से हम लोग गॉधी-आश्रम पहुँचे ।इस आश्रम में 
वह तेज, वह छटठा और वह चहल-पहल नही दिखाई दी, जो 
महात्मा जी के समय में थी। इस समय यह आश्रम जन-शून्य 
ओर सौन्द्य-विहीन जान पड़ा | स्थान तो वही था, पर प्रभा 
वह न थी । जहाँ किसी समय मनुष्यों की भरमार थी, वहाँ अब 
इने-गिने लोग ही रह गए थे । 'इण्डियन ओपिनियन' के गुजराती 
सम्पादक भाई प्रागजी कायवश द्रबन चले गए थे | इस कारण 
उनसे मुलाक़ात न हो सकी । भाई छुगनलाल गॉधी ने हम लोगों 
का उचित आदर-सत्कार किया। रात को हम लोगों ने उसी घर में 

विश्राम किया, जहाँ महात्मा जी रहा करते थे और दूसरे दिन 
प्रातः वहाँ से रवाना हो गए। 

यहाँ से तीन मील की दूरी पर हबशी-नेता रेबरेण्ड जान डूबे 
का आश्रम है । हम लोग अब उसे देखने के लिए चल पड़े । जिस 
प्रकार अमेरिका के मुक्त-गुलामों को आत्म-गौरव का पाठ पढ़ाने 
के लिए वाशिट्वटन ने उद्याग किया था, उसी प्रकार नेटाल के 
हबशियों का विद्या पढ़ाने, उन्हें सभ्यता सिखाने और उनके जीवन 
को समयोपयोगी बनाने के लिए जान डूबे प्रयत्नशील हैं । जान डूबे 
ओर उनके भाई चाल्स डूबे बड़ी सरल प्रकृति के आदसी है। 
दोनों भाई जुलू-जाति के उन्ज्वल रत्न हैं। जान डूबे उन दिलों 
'तेटिव-नेशनल-कॉड्य्रेस” के प्रधान थे। इस आशभ्रप्त को बनाकर 
जान डूबे ने अपनी जाति की जो महाव्‌ सेवा की है, वह स्वथा 
स्तुत्य है। इस आश्रम का वर्णन करने से पहले हबशी-जाति के 
रहन-सहन और प्राप्त इतिहास पर एक दृष्टि डालना आवश्यक है, 
तभी इस आम का महत्व जानने में सुभीता होगा। 

नेटाल में हबशियों की बारटू-जाति बसती है। इनमें ,जुलू 
लोग प्रसिद्ध योद्धा और वीर हैं। इनका क़द लम्बा, छाती चोड़ी 
ओर बदन गठीला होता है। इनकी सूरत कोयल जैसी काली, 
नाक बिलकुल चिपटी, होंठ बहुत मोटे, बाल भेड़ की तरह ऐंठे हुए 
और दोत कौड़ी की नाई' सफ़ेद होते हैं | नगर में रहने वाले तो 
अब सूटेड-बूटेड जैण्टिलमैन बन गए हें, किन्तु जज्ललों मे अभी 
तक हबशी लोग खुले बदन ही रहते हैं, केवल गुप्ताज्न ढॉकने के 

लिए चमड़े की घँंघरी या लैंगोटी पहिन लेते हैं। मकई, कह, 
दृह्दी, मांस इत्यादि इनका सक्ष्य पदार्थ है। घास की मोपड़ी 
बनाकर रहते हैं और गाय-बैल, बकरी-मुर्गी पालते है। इनका न 
कोई अपना धरम है, और न अपनी कोई सभ्यता; किन्तु सदाचार 
के ये मूर्तिमान्‌ प्रतिनिधि हैं । ख्री-पुरुष दोनों ब्रह्मचय का पूर्ण 
पालन करते हैं ओर बुरे भाव इनके पास फटकने भी नहीं पाते। जब 
किसी युवकनयुवती में प्रेम हो जाता है, तो युवक दस गाय उसके 
पिता को देकर विवाह कर लेता है। जड्जलों में चले जाइए ओर 
इनकी सच्चाई, सादगी और सदाचार के नमूने देख लीजिए । यदि 
ये धर्म नहीं जानते, तो पाप भी नहीं करते--दोनो पल्चढ़ें बराबर 
सममिए | किन्तु हों, अब एक ओर जहाँ पादरियों से धम और 
गोरेप्रभुओं से सभ्यता सीख रहे हैं, वहाँ दूसरी ओर शैतान भी 
इनको दुराचार, व्यभिचार, शराबस्तोरी और पाप सिखाने से 
बाज़ नहीं आ रहा है । 

बारटू लोग नेटाल में कब और केसे आए, इतिहास को 
इसका कुछ पता नहीं है। सन्‌ १४९७ ई० में जब वारकोडिगामा 
नेटाल की राह से गुज़र रहे थे, तब शायद नेटाल मे बाण्टू लोग 
ही बसते थे। अनुमान से कहा जाता है कि बाण्टू लोग यहाँ 
के मूल-निवासी नहीं हैं, और उत्तर की ओर से आए हैं। यहाँ के 
आदिम निवासी बुशमैन हैं । ये लोग क़द में बहुत छोटे होते हैं, 
ओर इनकी सूरत पीली होती है। इनको खदेड़कर होटेण्टाट लोगो 
ने नेदाल पर दखल जमाया था, किन्तु इनका भी राज्य चिरस्थायी 

२१ 

न हो सका। इनके पीछे बाण्टू लोग आए, और उन्होंने लड़-भिड़कर 
भेटाल पर अधिकार जमा लिया । होटेश्थाट लोग बुशमैनों की अपेत्ता 
लम्बे होते हैं, और इनके चेहरे पर भी पीलापन मलकता है| एक 
अक्गरेज़ प्रोफेसर का लेख मैने 'निशल एडवरटोइजर' में पढ़ा था, 
जिसमे अनेक प्रमाणो से यह सिद्ध किया गया था कि होटेण्टाट 
चीनी लोगों के वंशज हैं। लेखक ने बतलाया था कि चीनियों के दो 
जहाज राह भटककर अफ्रिका के इस भाग में आ लगे। इनके यात्रियों, 
ने देश लौटने का विचार त्याग दिया। यहीं बस गए और हबंशी- 
ड्वियों से शादी कर ली। इनकी सनन्‍्तान खोई-खोईन ( [€॥०॑- 
[(॥०॥ ) के नाम से प्रसिद्ध हुई; किन्तु गोरों ने इन्हें होटेर्ठाट 
कहना शुरू किया। चाहे जो कुछ हो, पर दक्षिण अक्रिका में दो 
प्रकार के आदिम निवासी तो मिलते ही हैं| एक तो बिलकुल काले- 
कलूटे ओर दूरूरे 'मज्ञोलियन' अथोत्‌ पीले रह्ढ के । ग् 

सन्‌ १८०० ३० के लगभग नेटाल में हबशी-राजा जोब का 
शासन था । इसके दो पुत्र थे। एक का नाम ताना था और दूसरे 
का गोडड़वाना। वृद्ध राजा ने ताना को अपना उत्तराधिकारी बनाया, 
किन्तु शीघ्र राज्य पा जाने की लालसा से राजपुत्रों ने पिता को मार 
डालने का षडयन्त्र रचा। भण्डा फूट गया और हथबशियों ने 
राजपुत्रो का मकान घेर लिया | सब के सब जान,से मारे गए; 
केवल गोडड्जवाना वहाँ से घायल होकर भाग निकला । वह दूस- 
पन्‍्द्रह वर्षों तक अन्तहिंत रहा । अनुमान किया जाता है कि वह 
केष में गोराड़ो की सेना, शक्ति और सद्भजठन का अनुभव प्राप्त कर 

रहा था | जब यह अपनी माट्भूमि को लोठा, तब हबशियों ने इसे 
राजपुत्र सममकर खूब आगत-खागत किया ओर इसे ही राजा 
जोब की गद्दी पर बैठाया। इसका नाम अवश्य बदल गया और 
अब यह 'डिद्लिखायो' अथात्‌ 'भटकनार' ( शै/०४००० ) के नाम 
से प्रसिद्ध हुआ । 

इसने डेलगोआबे के पोतंगीजो के साथ सिलसिला जारी किया, 
ओर साथ ही हबशी-सेना का सद्गठन करना भी प्रारम्भ किया। धीरे- 
धीरे इसने नेटाल-प्रान्त में पू अधिकार कर लिया । चाका नाम का 
एक व्यक्ति, जो एक हबशी-सरदार का पुत्र था ओर ग्रृह-कलह के 
कारण भाग निकला था, आकर इस 'भटकनार' राजा की सेना मे 
भर्ती हो गया । इसमे सेना-सभ्वालन की अद्भुत शक्ति थी, अतएव 
यह राजा का पूर्ण विश्वासपात्र बन गया। सन्‌ १८१० ई० के 
लगभग जब चाका के पिता खगवासी हुए, तब वही जुल्ल:जाति का 
प्रधान बनाया गया। सन्‌ १८१८ इ० के लगभग बेचारा 'भटकनार' 
राजा अपने शत्रु द्वारा पकड़ा जाकर जान से मारा गया और अब 
चाक्का को अपने साहस का परिचय देने का अवसर मिला । चाका 
युद्ध-विद्या मे पूण पारज्गत हो चुका था ओर 'भटकनार' राजा से 
उसे गोराज्टों की शक्ति ओर प्रभुता का भी परिज्ञान हो चुका था। 
अतएव उसने एक जाति बना डालने की कल्पना की ओर 
अन्य-जाति के हबशियों को भी जुलू-जाति में मिलाने लगा। 
उसने यह भी फर्मोन जारी किया कि जितने नवयुवक हैं, वे विवाह 
करने से बाज़ आएं ओर .जुल-सेना मे भर्ती हों । जो इस राजाज्ञा 

को भद्ठढ करता, उसे मृत्यु का दर्ड मिलता । चाका बड़ा 
क्र और निदेयी था| कभी-कभी तो वह अपनी सेना के नवयुवको 
की छाती मज़बूत करने के ख्याल से अनेक औरत, बच्चे और 
बूढ़े आदमियों को खुले मैदान मरवा डालता था। उसने अपनी 
सेना की कई ठुकड़ियाँ बनाई' और सैनिकों को तीर चलाने की 
शिक्षा दी। चाका के वक्त में हबशी-जाति एक फोजी जाति बन गई 
ओर जो लोग मरमे-मारने से डरते थे, वे सब विकट जड्नलों 
में जा छिपे। जुल-फौज जिधर जाती, उधर ही विजय की ध्वजा 
फहराने लगती । 


सन्‌ १८२४ ३० में मुद्दीभर अद्जरेज़ नेटल भे आए; और 
उन्होंने बसने के लिए चाका से जगह माँगी। उनकी प्रार्थना खीक्ृत 
हुई, और समुद्र-तट पर बसने की राजाज्ञा दे दी गई; किन्तु चाका 
ने यह साफ कह दिया कि गोराह़ु रहन-सहन, सभ्यता और 
सम्प्रदाय को हम घृणा की दृष्टि से देखते हैं। सन्‌ १८२८ ३० मे 
चाका खास अपने दो भाइयों के हाथ से चध किया गया। एक 
भाई--महलाह् ने पीछे से हमला किया, और दूसरे भाई--डिल्लान 
ने सामने से तीर चलाया । कहा जाता है कि उस समय दिन डूब 
रहा था और चाका के ,खून पर सूर्य की किरणें अपूव रह्ठ दिखा 
रही थीं। दम छोड़ने से पहले चांका ने कहा--ठुम समम रहे हो 
कि मेरे चले जाने के बाद तुम इस देश पर शासन कर सकोगे, 
किन्तु में तो यह देख रहा हूँ कि गोरे लोग आ रहे हैं और वे ही 
तुम्हारे स्वामी बनेंगे। 

चाका की भविष्यद्वाणी सुनकर डिल्लान बहुत भयभीत हुआ | 
उसने सैन्य-सद्वठन की ओर ध्यान तो दिया, किन्तु इसमें न 
चाका को भाँति शक्ति ही थो और न योग्यता ही। उसी 
समय डच-प्रवासी केप-प्रान्त छोड़कर नेटाल पहुँचे और उनका 
एक शिष्ट-मण्डल जाकर डिड्जान से मिला । पहले तो इसने शिष्ट- 
मण्डल वालो का खूब आगत-सखागत किया ओर नेटाल में जहाँ 
चाहे वहों बसने की आज्ञा भी दे दी; किन्तु जब शिष्ट-मण्डल 
बिद्ा होने लगा, तो इसने उसके सभ्यों को अपने पास बुलाया। 
वहाँ नाच-रज़् और मद्य-पान का पूरा इन्तज़ाम था ।डच-प्रवासी 
निःशब्र थे; उनसे कह दिया गया था कि राजमहल मे कोई हथियार 
लेकर नहीं जा सकता | जब महफ़िल खूब जम गई, तब डिल्ञाव 
के केवल एक सझेत से हबशियो ने डच-प्रवासियों की हत्या कर 
डाली । डिड्ठडान का यह विश्वासधात ही उसके पतन का मुख्य 
कारण हुआ | 


इस घटना से बोअरों में बड़ी अशान्ति फैली | इधर डिझ्लान 
को भो शान्ति कहाँ थी ? उसने डच-प्रवासियो का नामोनिशान 
मिटा देने के लिए फ्रौज भेजी । उस समय डचों की जो-जो दुर्गति 
हुई, वह वर्णनातीत है। जब यह समाचार केप में पहुँचा, तो वहाँ 
के डचों में बढ़ी उत्तेजना फेली और डचों का एक सज्नठित दल 
बदला लेने की ग़रज से रवाना हो गया । बफलो नदी पर इस सेना 
से ,जुलू-सेना की मुठभेड़ हुई । चार बार जुल्य-सेना जान पर खेल- 
कर डचों पर कूदी, पर तोप के गोले ओर बन्दूक़ की गोलियों के 

सामने उनका कया वश चलता ? खाधीनता के इस प्रथम युद्ध भे 
असंख्य हबशियों ने अपने प्राण बलिदान कर दिए, और बफलो 
नदी उनके लह से लाल हो उठी । अतएव इस नदी का नाम ही 
* खून की नदी” ( 20०० 77० ) पढ़ गया है, और १६ द्सिम्बर 
बोअरों के लिए (डिड्वान डे' के नाम से एक पवित्र त्योहार बन 
गया है । यहाँ की कुछ घटनाएँ भारत के इतिहास से साम्य 
रखती हैं। जिस प्रकार चाका ने मरते समय अपने उत्तराधिकारी 
से कहा था कि में देख रहा हूँ कि गोरे लोग आ रहे है और वे 
ही तुग्दारे स्वामी बनेंगे, उत्ती प्रकार बल्लाल के नवाब अलीवदीजोँ 
ने अपने उत्तराधिकारी सिराजुद्दोला से कहा था कि घुमे मराठो का 
नही, किन्तु गोराह्नों का बड़ा भय है ओर इनसे तुस अधिक 
सावधान रहना । यद्यपि कलकत्ते की काल-कोठरी की घटना 
कल्पित, निराधार और मिथ्या सिद्ध हो चुकी है; किन्तु यदि 
अज्गरेज़-इतिहासकारों की बात मानी जाय, तो वह डिझ्भान के बध- 
गृह से कुछ समानता रखती है। यदि कही वेषम्य है, तो वह 
पलासी और 'रक्त-नदी' के युद्धों मे । माठभूमि की खाधीनता की 
बलि-बेदी पर जहाँ असभ्य, अशिक्षित और अज्ञानी हबशियों ने 
खून की नदी बहा दी, वहाँ पलासी में भारतीय स्वाधीनता के नाम 
पर क़रीब दजन-दो दजन आदमी भूल-चूक से मर मिटे थे । 
आगे चलकर जिस प्रकार मीर जाफर ने काइव से मिलकर 
सिराजुद्दोला का नाश किया था, उसी प्रकार ढिल्लान के खास भाई 
पण्डा ने डच-प्रवासियो से मिलकर उसे रसातल मे पहुँचाया | 

सिराजुद्दोला अपने एक सहधर्सी के हाथ से बध किया गया था 
ओर डिह्नान सी अपने एक हबशी भाई के हाथ से मारा गया। 
जिस तरह मीर जाफर ने अपने गोरे सहायको को ,ख़ुश करने के 
लिए धन और धरती छुटाई थी, उसी प्रकार पण्डा भी सब 
कुछ गोरे-प्रभुओं के चरणों में अरपित कर केवल जुललैण्ड का 
राजा बनने में सन्‍्तोष मान बैठा । जिस प्रकार मीर जाफ़र के 
जीवन मे ही उसका दामाद मीर क्रासिस नवाब बन गया था, 
ठीक उसी प्रकार पण्डा की जिन्दगी में ही केचवायो जलूलेण्ड 
का कत्ता-धत्तो बन बेठा। जिस तरह मीर कासिम को अक्रेज़ों 
का अन्ुचित विस्तार देखकर भय हुआ था, उसी प्रकार केचवायो 
भी गोराह्ज-प्रभुता की वृद्धि देखकर जलने लगा | सन्‌ १८७२ ई० 
में अपने पिता की मृत्यु के बाद केचवायो अखिल तन्त्र-खतन्त्र हो 
गया । उसने अपनी सेना का सद्अडन किया और कुछ वैज्ञानिक 
अल्च-शब्र भी मँगवाए। अड्जरेज् भी अचेत नहीं थे, और वे 
केचवायो की नीति का बड़ी सावधानी से अध्ययन कर रहे थे । 
इसका अन्तिम परिणाम युद्ध के रूप में प्रकट हुआ | सन्‌ १८७९ 
इ० की २२ वीं जनवरी को अड्जरेज़ों ओर केचवायो से प्रथम 
युद्ध हुआ | इस युद्ध मे जुछू लोग जान पर खेल गए और 
अड्गरेजी सेना का कोई बिरला ही जीता-जागता बचा होगा। 
इसके बाद ओर भी कई छोटी-मोटी लड़ाइयों हुईं' और बहुत से 
जुलओ ने खाधीनता के लिए अपने प्राण त्यागे। अन्तिम युद्ध 
में वे अद्गशरेज़ी गोले ओर गोलियों की आग में खाधीनता के नाम 

पर पतड़ की भाँति जल मरे ओर संसार को दिखा दिया कि 
जज्गली जाति से भी अपनी खतन्‍्त्रता के लिए कितना अक्ृत्रिम 
प्रेम है । इस युद्ध मे योरोप की जो सबसे वड़ी हानि हुईं, वह 
थी संसार-विजयी नैपोलियन बोनापाट के एकमात्र पुत्र प्रिन्स 
इम्पीरियल की सृत्यु। इसकी मृत्यु से नेपोलियन के वंश का 
दीपक ही बुक गया । सद्‌ १८८० ई० मे नेपोलियन की पत्नी उस 
स्थान को देखने के लिए नेटाल पधारी थीं, जहाँ उनकी एकमात्र 
' आशा ने सदा के लिए आँखे मूँद ली थीं। अन्त से केचवायो 
पकड़ गया ओर केप-टाउन मे नज़रबन्द रक्खा गया | इस युद्ध के 
बाद जुललैरड रम्पूरतः अन्गरेजों के हाथ में आ गया। केवल 
नाममात्र के लिए डिने-जुलू को राजा बना दिया गया था; किन्तु 
सन्‌ १८८९ ई० मे उस पर भो राज-द्रोह का मामला चला और 
उसे दस वर्ष का कारावास-दण्डड देकर सेण्ट-हैलीना भेज दिया 
गया, जहाँ नेपोलियन ने घुल-घुलकर प्राण त्यागे थे। अब तो 
जुलूलैएड पर अखएड अ्गरेज़ी राज्य है। 
इस अभागी हबशी-जाति के लिए सबसे बड़ी कठिनाई यह 
'है कि गोराज्डों ने दक्षिण अफ्रिका को अपना उपनिवेश बना लिया ' 
है, इससे हबशियो की स्थिति बहुत बुरी हो गई है। अब तो 
दक्षिण अफ्रिका गोराज्नो की साठ्भूमि बन रहा है, और जिनकी 
वह असली माठ्मूसि है, उनका उस पर कोई अधिकार नहीं है। 
राज्य-विधान या नगर-व्यवस्था मे उनकी कोई पूछ नहीं है। कोई 
भी सरकारी नौकरी उन्हे नहीं मिल सकती | केवल अपने भाई- 

बन्धुओ को हथकड़ी पहिनाने के लिए पुलिस हो सकते हैं। व्यापार 
में गोरे ओर हिन्दुस्तानियों के सामने टिक ही नही सकते। सब 
की सब अच्छी ओर उपजाऊ जमीन गोरो की वपोती हो चुकी 
है, ओर उनके रहने के लिए खास-स्लास 'लोकेशनो” की सृष्टि 
हो गई है । उनके लिए अब केवल दो ही उपाय रह गए हे-झ-या 
तो गोरों की गुलामी करे या भूखों मरे! | कसी-कभी इसमे 
असन्तोपाभि की दो-चार लपटे निकल पड़ती हैं; किन्तु वह बडी 
वेदर्दी से दुका दी जाती हैं। सन्‌ १९०६ ६० मे जुछ-बग्रावत के 
नाम से इन पर जो अत्याचार किए गए थे, उसकी कथा पढ़-सुन 
कर हृदय कॉप उठता है। इतनी बुरी स्थिति मे भी छुछ नेता 
उज्ज्वल भविष्य की आशा से अपनी जाति को उठाने में लगे हुए 
है, और उनमें जान डूबे का स्थान बहुत ऊँचा है। अब आइए, 
इनके आश्रम का दर्शन करे' । 

पहले विद्यालय में चलिए | यह विद्यालय डूबे की शिक्षा- 
प्रियता ओर त्याग का नमूना है। इसमें अज्ञरेजी और जुरू-भाषा 
की पढ़ाई होती है । इसमे साहित्य, गरित, भूगोल, विज्ञान आदि 
आवश्यक ओर उपयोगी विपयो की शिक्षा दी जाती है । विद्यालय 
की इमारत दुमब्जिला है। नीचे विद्यालय है, ओर ऊपर छात्रालय, 
जिसमें विद्याथियो के रहने की बहुत सी कोठरियाँ हैं। इस पक्की 
इमारत को बनाने मे काफी धन खच हुआ है। विद्यालय के 
विशाल भवन में एक ओर डीने-जुलू और दूसरी ओर जान डूबे 
के चित्र लटकाए गए हैं।इन दोनो के बीच में भारत-सपूत 

महात्मा गाँधी और स्वर्गीय माननीय गोखले के चित्र शोभा दे रहे 
है। इससे पता लग सकता है. कि यहाँ के हबशियों के हृदय में 
भी महात्मा गॉधी के प्रति कितनी श्रद्धा है। इस विद्यालय के एक 
विभाग में दस्तकारी, चित्रकारी, टाइय-रायटिह्ल, शॉट हैएड आदि 
कलाएँ सिखाई जाती हैं। 

इसके पास ही कन्या-विद्यालय है। इसकी इमारत बढ़े ही 
उत्तम ढक से बनाई गई है।यह पत्थर की बनी हुई ओर 
दुमब्जिला है । इसे विद्याथियों ने ही बनाया है । इसके नीचे के भाग 
में पढ़ाई होती है ओर ऊपर के भाग मे विद्याथिनियाँ रहती है। यहाँ 
भी ऊपर लिखी रीति से ही कन्याआं को शिक्षा दी जाती है। डूबे 
का यह दृढ़ विश्वास है कि कन्याओ को अशिक्षित रखने से कोई 
भी जाति उन्नति नहीं कर सकती । जाति के पतन ओर उत्थान में 
ख्ियो का बहुत बड़ा भाग होता है। वे जिस साँचे में चाहेंगी, जाति 
को ढालेंगी । हबशियों में श्ली-शिक्षा का यह भाव देखकर हम दल्ढ 
रह गए, और अपने देश के उन मनुष्यों की राय पर एक लम्बी 
आह निकल पड़ी, जो सभ्य होने के दावेदार होते हुए भी ख्री- 
शिक्षा के विरोधी बने हुए हैं । 

इसके पास ही शिरप-विद्यालय है। इसके दो विभाग है| एक 
विभाग में बदूई का काम सिखाया जाता है। इसमे कुर्सी, मेज, 
आलमारी आदि बनाने को कारीगरी सिखाकर विद्याथियों को 
जीविकोपाजन के योग्य बना दिया जाता है। दूसरे विभाग में 
लुहारी की कला सिखाई जाती है। जान डूबे बड़े दूरदर्शी और 

जाति-भक्त हैं। उनका ख्याल है कि विद्याथियों को शिरप-कला की 
शिक्षा न देना, मानो उन्हें गुलाम बनने के लिए छोड़ देना है। 
आपने यह विद्यालय खोलकर हबशी-जाति की बड़ी भारी सेवा 
की है | इसमें शिक्षा देने के लिए एक निम्नो महाशय अमेरिका 
से बुलाए गए है। 

जान डूबे पादरी भी हैं, और अपने भाश्यो में इसाई-घम का 
बराबर प्रचार करते रहते हैं । विद्याथियों के लिए भी आपने एक 
सुन्दर गिजाघर बनवाया है ।इसके अतिरिक्त आप अज्गरेजी ओर 
जुल्:भाषा मे एक साप्ताहिक समाचार-पत्र भी निकालते हैं। इस 
पत्र ने हबशी-जाति के अन्दर अच्छी जाम्रति उत्पन्न कर दी है, और 
हबशी लोग मनुष्यता का अधिकार सममने लगे हैं । इस प्रकार जान 
डूबे ने जातीय उत्थान के हरेक पहल पर पूरा ध्यान दिया है । 

आश्रम देखकर हम लोग बिदा हुए। उस समय बड़ी कड़ाके 
की भूख लगी थी। रविवार का दिन था। सब दूकानें बन्द थी। 
पास में खाने की कोई चोज़ न थी । थोड़ी ही दूर पर एक दूकान 
मिली, हम लोग भूख की ज्वाला बुकाने की ग़रज् से वहाँ 
पहुँचे । दूकान वाले से बहुत ग्राथना की कि हम लोग बहुत भूखे 
हैं, दाम लेकर कुछ खाने को दे दीजिए; किन्तु उस हृदय-हीन 
दृकानदार ने एक न सुनी--दूकान तक न खोली | उस समय 
हमारे साथियों की क्रोधाग्नि इतनी भड़क उठी, जिसका हृद्दोहिसाब 
नहीं । मेने उन्हें सममा-बुझाकर किसी तरह शान्त किया। 
चहाँ से आगे बढ़ने पर फिर एक दूकान मिली। इस दुकान मे खाने- 

पीने की पूरी व्यवस्था हो गई । डबल रोटी, मुरब्बा और क्रीम-सोडा 
उड़।कर हम लोग अघा गए--मुरकाया हुआ चेहरा हरा हो गया। 

वहाँ से रवाना होकर हम लोग इनन्दा के जल-प्रपात ([708 
[2॥9) पर पहुँचे। यह बड़ा प्रसिद्ध जल-प्रपात है । दूर-दूर के 
लोग इसे देखने आते हैं । यहाँ आने पर हमारी सारी थकाबट दूर 
हो गईं। तीन ओर पहाड़ हैं। नीचे थोड़ा सा मैदान है। एक 
तरफ के पहाड़ से अमजियाण्टी नद्दी की अटूट धारा नीचे गिरती 
है, जिससे बड़े ज़ोर की हरहरः ध्वनि होती है। ऊपर से कोई 
सौ फीट नीचे पानी गिरता है| यह दृश्य बड़ा ही मनोहर है। 
प्रकृति की छुटा बहुत ही अनोखी है। 

पिनिक्स के गॉधी-आश्रम से श्री० छंगनलाल गाँधी, कुमारी 
वेस्ट आदि सज्वन ओर महिलाएँ सी यहाँ मनोरखनाथ आई थीं। 
उनके सिलाप से खूब ही आनन्द आया | वे लोग बिस्कुट, आम, 
अनन्नास और रोटी लाए थे, जिससे उन्होने हमारा ,खूब ही 
आतिथ्य-सत्कार किया । 

इनन्दा के जल-प्रपात से हिन्दी-आश्रम को आते समय राह 
में नारायण खामी का मन्दिर मिला। मन्दिर मद्रास-प्रान्त के 
निबासी श्री० नारायण खासी ने अपने खर्च से बनवाया है; इसलिए 
यह मन्दिर संस्यांपफ ही के नाम से विख्यात है । मन्दिर की 
इमारत बड़ी सुन्दर बनी है। इस्त प्रकार घूमते-फिर्ते हम लोग 
अपने आश्रम को लौट आए। 


हज अा 


॥ 




















परिच्णेद की 


नेटाल में ध्म-मचार 
टाल के हिन्दुओं की धामिक अवस्था 
के विषय पर पिछले किसी अध्याय में 
कुछ लिखा जा चुका है। संसार मे कोई 
सभ्य जाति ऐसी नहीं है, जो धसं को 
किसी न किसी रूप में न मानती हो । 
यद्यपि धमोन्धता, सद्छीणंता और 
असहिष्णुता को मे पाप का मूल मानता 
हूँ, तो भी मेरा स्थाल है कि धर्म का सच्चा स्वरूप जाने बिना मानवी 
जीवन का सुधार होना असम्भव है। आत्मा को पुष्ठ बनाने के 
लिए धर्म की उतनी ही जरूरत है, जितनी कि शरीर के लिए 
भोजन की । वत्तमान हिन्दू-धर्म मे जो बुराइयों घुस गई हैं, उन्हे 
कौन नहीं जानता ? आज सभी अच्छी-बुरी रूढ़ियाँ हिन्दू-धर्म का 
अछ् वन गई हैं, ओर भद्दी से भद्दी कुरीतियों को भी लोग पुरातन- 

धर्म या बाप-दादो की रीति के नाम से पुकारते हैं । इस अपू् 
अन्ध-विश्वास ने हिन्दुओं को अनेक विभागों में विभक्त करके 
विधर्मियों के आक्रमण के लिए मार्ग साफ कर रख्खा है। 

नेटाल में जो हिन्दू शर्तबन्धी लिखाकर आए, उनकी अनेक * 
पुरानी रुढ़ियाँ तो छूट गई', पर अफ़सोंस कि जो अच्छी रूढ़ियों 
थीं, उनका तो लोप हो गया; किन्तु जिनसे जाति का अधःपतन 
होता है, उनका बाल भी बॉका न होने पाया । मेने देखा कि 
वैदिक-धर्म के सिवाय इनके उद्धार का और कोई उपाय नहीं है, 
अत्व मैने धर्मे-प्रचार का काय भी प्रारम्भ किया। स्थान-स्थान 
पर जाकर व्याख्यान देना, शट्ठा समाधान करू ओर' हवन 
करना मेरे प्रचार का प्रथम सोपान था । में चाहता था कि अभी 
कुछ दिनों तक इसी तरह हिन्दू-जीवन में विचार-शक्ति का 
प्रादुभोव किया जाय, किन्तु अकस्मात्‌ एक ऐसा प्रसद्ग आ पड़ा 
कि जिससे मेरे कार्य-क्रम की गति बदल गई 

स्प्रद्डफील्ड मे दो मुसलमान-नवयुवक थे । दोनों माता-पिता 
विहीन थे । श्री० जयनारायण नामक एक हिन्दू के घर बचपन से 
पले थे, इसलिए हिन्दू-संस्कृति के सिवाय यह जानते ही न थे 
कि मुसलमानी मजहब क्या वस्तु है ? हिन्दू-परिवार में रहने के 
कारण उनपर हिन्दुत्व का पूरा रद्न चढ़ गया था, इसलिए जब वे 
सोचते कि वे मुसलमान है, तब उन्हे बड़ी ग्लानि और वेदना 
होती । एक दिन इन युवकों ने अपने पालक जयनारायण से 
पूछा--क्या हम लोग किसी प्रकार हिन्दू नहीं हो सकते ? 

आह ! यह कैसी करुण-याचना थी, ओर इसमे कितनी वेदना 
भरी हुई थी ? जयनारायण का हृदय भर आया, ओरे वे मेरे पास 
पहुँचे । मैने शुद्धि करने की स्वीकृति दे दी | ता० १० द्सिम्बर सन्‌ 
१९१६ ई० को ये दोनो युवक लगभग ५०० मनुष्यों की उपचिति 
में शुद्ध किए गए । धार्मिक क्रिया मे दो सनातनी ब्राह्मणों ने भी 
भाग लिया | मेने उनका मुसलमानी नाम बदलकर रामपाल और 
शिवपाल रक्‍्खा। शुद्धि के पश्चात्‌ प्रीति-मोज हुआ, जिसमे लगभग 
२०० मनुष्यों ने शुद्ध हुए युवको के साथ बैठकर भोजन किया। 
इससे एक मास पूर्व दरबन की आय-युवक-सभा ने लालबहादुर 
नान्‍्हू को शुद्ध करके मुसलमान से हिन्दू बनाया था, किन्तु इस 
सावेजनिक शुद्धि से बड़ी हलचल मच गई। मुसलमानों का 
अग्रसन्न होना तो स्वाभाविक ही था, किन्तु कट्टर हिन्दू भी 
मुझ पर वेतरह्‌ बिगड़ उठे । 

“कही गधी से गाय बन सकती है ? भला खतना किया हुआ 
चमड़ा केसे जुड़ सकेगा  बाप-दादो ने क्या कभी ऐसा कुकर्म किया 
था १” इत्यादि ऊटपठाह़ प्रो की भरमार होने लगी ! में अपने 
अबोध भाइयों की इन हास्यजनक शझ्आाओ का समाधान तो करता 
जाता था, किन्तु वाप-दादो की रीति से एक इच्च भी इधर-उधर न 
हटने वाले भाइयो के सामने मेरी दल्लीलो की क्रीमत ही क्‍या 
थी ? उसपर तुरा यह कि कट्टर लोग प्रायः कहा करते कि 
हिन्दुस्तान में तो ऐसा कभी हुआ ही नहीं, ओर न हम लोगो ने 
कभी आरये-समाज का नाम ही सुना। यह सब अधम तो यही 

के लोगों के मग्ज की उपज है | इस अनोखी बात पर मुमे 
अफसोस की हँसी आया करती । थे बेचारे नतो हिन्दुस्तान के 
प्रगतिशील जीवन की कुछ जानकारी रखते थे, और न अख़बार 
ही पढ़ने का कष्ट उठाते थे। प्रत्येक मनुष्य अपने गाँव को ही 
हिन्दुस्तान समझता और उसके गाँव में जो अच्छी-बुरी रूढ़ियोँ 
प्रचलित थीं, उसे ही वह सनातन-धर्म के नाम से पुकारता | कुछ 
अपदू-कुपढ़ ब्राह्मण भी उनके इस धम-भाव की रक्षा के लिए पूर्ण 
प्रय्नशील रहते; किन्तु मुझे केवल खेद होता था उन शिक्षित ओर 
सुधार के महत्व जानने वाले भाश्यों की बुद्धि पर, जो हिन्दू-जाति 
के पतन पर ध्यान न देकर, केवल अपढ़ लोगों से पाँव पुजवाने के 
लिए उनके राग में राग मिला देते, और मुझे आरय-समाजी कहकर 
उपहास उड़ाया करते | गाँवों से गए हुए उन बेचारे अपद भाइयों 
को कया मालूम कि आय-समाज देश की उस महान्‌ शक्ति का नाम 
है, जिसने हिन्दू-नाति की काया पलट दी है | उनके विचार में तो 
जो लोग भुसलमान या क्रिस्तान को शुद्ध करके अपने में मिला 
सकते हैं, वे उनकी श्रेणी से भी अधम एवं तिरस्कार के योग्य 
हैं। मेरे इस कार्य से कितने अपने बिराने बन गए, किन्तु यदि मैं 
सबको खुश रखने की चेष्टा करता, तो सुधार-सम्बन्धी कार्यों से 
हाथ खींच लेना पड़ता । मेरा यह अटल विश्वास है कि समाज के 
लिए सुधार की उतनी ही आवश्यकता है, जितनी कि देश के 
लिए खराज्य की | हम उस खिति में अब अधिक दिनो तक नहीं 
उहर सकते, जिस हालत में रहते ,आए हैं। हिन्दू-जाति को हड़प 

जाने के लिए अनेक सम्प्रदाय वाले बाजी लगाकर खड़े हैं । यदि 
इस सद्ठ्ष की उष्णता से भी हिन्दुओं मे जाप्नति नहीं हुईं, तो यह्‌ 
उनके लिए केवल दुर्भाग्य की बात ही नही, बल्कि मौत की अमिट 
निशानी है । 

इसके बाद ही एक छोटी सी घटना हुई, किन्तु उससे भी 
कट्टर लोग बहुत नाराज़ हुए | मेरे कहने से सिकोलेक के एक 
नवयुवक ज़ालिमसिंह ने अपने पिता की मृत्यु के बाद पिण्ड-दान 
न किया, और अपने दृष्ट-मित्रों को बुलाकर वेदिक-विधि से हवन 
करा दिया ओर बस । इस पर कटटरों का क्रोध और भी बढ़ गया, 
और थे जालिमसिंह को लानत-मलामत देने लगे। एक ने कहा-- 
ऐसे-ऐसे सपूत जब पैदा होने लगे, तो अब पितरों को पिण्डा-पानी 
मिल चुका। 

दूसरा बोला--कलियुग है मैया, कलियुग ! इस थुग में जो 
कुछ हो जाय, सो सब थोड़ा ही है। 


तीसरा बोला--राम-रास ! यह ऐसा कपूत निकला कि संसार 
मे इसके जैसा दूसरा कोई न होगा । 
चोथा बोल उठा-धिक्कार है इसको ! इसने बाप को न पानी 
दिया ओर न पिण्ड ! भाड़ में जाय ऐसा कपूत । इतने ही से 
कट्टरों को सन्‍्तोष न हुआ, बल्कि ज़ालिमसिंह कुछ दिनों के लिए 
जाति-बहिष्कृत भी किया गया । 
इस घटना से वे वृद्ध पुरुष बहुत चिढ़े, जो मृत्यु को आलिज्नन 
श्र 

करने को प्रस्तुत थे । उन्हें बड़ा भय हुआ कि यदि यह हवा बह 
चली, तो मरने के बाद हम लोग भी पिण्डा-पानी बिना तरसेंगे। 
अतणब बूढ़ों ने अपने-अपने घर के युवकों पर दबाव डालना शुरू 
किया कि वे मेरी सद्भति में उठना-बैठना छोड़ दें । फल यह हुआ 
कि हिन्दी-आश्रम के पुस्तकालय से जो युवक लाभ उठाते थे, 
उनमें से बहुतों का आना-जाना बन्द हो गया। पाठशाला में 
बच्चों की संख्या भी घट गई । बूढों की मजलिस में में ही चच्चो 
का विषय बन गया | इस विकट परिस्थिति में भी जिन युवकों ने 
ग्रह्द का अनुकरण किया, बे वास्तव में मनुष्य बन गए और 
आज वे ही वृद्ध उनके सदूगुणों पर मुग्ध होकर उनकी प्रशंसा 
कर रहे हैं; किन्तु जिन युवकों ने पिह-भक्ति का परिचय दिया, 
उनमें से कुछ तो चाल-चलन बिगढ़ जाने के कारण 
जेल की हवा तक खा आए । अखु-- 

बहिष्कार का बाज़ार कुछ गमे हो उठा। जालिमसिंह ने 
पिण्ड-दान नहीं किया, अतएव बहिष्कृत हुआ। कुअबिहारी- 
सिंह ने होली में केंदरई-कीच लगाना और गाली बकना 
अनुचित बतलाया, इसलिए उनको भी बह्विष्कृत करने का प्रस्ताव 
पास हो गया । शब्दी ने अपने घर पर हवन कराया, बस वह भी 
बहिष्कार के योग्य सिद्ध हो गया। भगवानदीन, लक्ष्मण, हीरासिंह, 
बोधसिंह इत्यादि युवकों ने हिन्दी-आश्रम से सम्बन्ध बनाए 
रक्खा, अतएव उन्हे भी आरिया' हो जाने की सनद मिल गई। 
किन्तु वष-डेढ़ वर्ष के अन्दर ही इस कट्टरता का अन्त हो 

गया, ओर लोगो में सुधार के विरोध करने की प्रवृत्ति कम 
हो गई 

इस प्रकार छोटे-मोटे सुधार तो होने लगे, किन्तु सबसे भद्दी 
थी विवाह-पद्धाति | इसमे सुधार करने का कोई साहस नहीं करता 
था । सुधार के विरोधी भी इस बात से बहुत सन्तुष्ट थे, क्योंकि 
उनका खझुयाल था कि सुधारक चाहे हज़ार चिह्लाया करें, किन्तु 
समय आने पर पुरानी रूढ़ियों की शरण मे आए बिना निवांह 
कहाँ है ९ हिन्दू-विवाह-पद्धति में जो निकम्मी रूढ़ियोँ घुस गई है, 
वे ही सबसे अधिक हानिकारक है। अन्य अवसरों पर तो शायद 
ही अन्य धर्मी आमन्त्रित होकर आते हैं, किन्तु विवाहोत्सव पर 
सभी हित-मित्रों का जमाव हो जाता है; चाहे वे सहधर्मी हों था 
अन्य धर्मी । हमारी अनुचित रूढ़ियों को देखकर अन्य धर्मी हँसी 
उड़ाते हैं, जिससे हमारे युवकों को बड़ी लज्जा और ग्लानि होती 
है। यद्यपि इस देश में एक भी रण्डी नहीं है, तो भी भारतीय 
प्रकृति नाच बिना कहाँ चैन लेने वाली ? किसी छोकरे को 
नचाकर इस कमी की पूर्ति कर दी जाती है। दूल्हे का जो स्वाँग 
बनाया जाता है, उसे देखकर कोई भी हँसे बिना नहीं रह सकता। 
शरीर पर पुराने ज़माने का जोड़ा-जामा, सिर पर काग़ज़ का मौर, 
ग्ले में कण्ठा, हाथ में हथकड़ा, कान में बाला और आँखों में 
काजल पोत दिया जाता है। जब दूर्हाराम शहर की सड़को, 
रेलबे के स्टेशनो या किसी सावजनिक स्थान से गुजरने लगते हैं, 
तब इनका रूप-रद्ग देखकर विदेशियों ओर विधार्मयों की भीड़ 

लग जाती है । कन्या के द्वार पर हिन्दू-कुलाइनाओं के मुख से 
निकली हुई गन्दी से गन्दी गालियाँ चाहे कुछ कहटृूरों को भले 
ही रसमय प्रतीत होती हों, किन्तु सभ्य युवक तो लिज्जा से गड़ 
जाते हैं | मेने अनुभव किया कि यदि युवक-युवतियो के सामने 
हिन्दू-बिवाह का अच्छा आदश न रक्खा गया, तो! निकट-भविष्य 
में घातक परिणाम होने की सम्भावना है। 

हाटिड्वस्पुट के एक मोपड़े से विवाह में सुधार का सूत्रपात 
हुआ । मित्रवर जीवनराम की एक कन्या थी, जिसकी अवस्था 
बीस वर्ष की हो चुकी थी | यह लड़की कुछ पढ़ी-लिखी थी और 
सुधार का महत्व समझती थी । जीवनराम ने मेरे विशेष अनुरोध 
से इस कन्या का विवाह वैद्क-विधि से करना स्वीकार 
कर लिया, ओर ता० ७ अप्रैल सन्‌ १९१७ ई० को यह विवाहोत्सव 
निंविन्न पूण भी हो गया। बड़ी बात यह हुई कि हिन्दू-धर्म के 
सभी सम्प्रदाय के मनुष्य इस विवाह में सम्मिलित हुए, ओर 
उन्होंने प्रत्येक कृत्य को बड़े ध्यान से देखो । बृहत्‌ यज्ञ का अनुष्ठान 
ओर बेद-मन्त्रों के पाठ से दर्शकों पर बड़ा प्रभाव पड़ा। महर्षि 
दयानन्द-प्रणीत संस्कार-विधि के अनुसार ही सारा काय हुआ 
और किसी भी रूढ़ि को आश्रय न दिया गया। वर-कैन्या ने स्वयं 
सन्त्र-पाठ किया, देवियों ने देश-भक्तिपूर्ण गायन गाए और आगत 
सज्जनों का यथायोग्य स्वागत हुआ । 

इस विवाह से नेटाल भर मे हलचल मच गई, और मुझे अब 
'गालियों से सत्कार किया जाने लगा । मेरे प्रचार की सफलता देख 


३४१ तेंतीसवाँ परिच्छेद्‌ 


कर कट्टर लोग बड़े हताश हुए; और जब प्रतिकार का कोई उपाय 
न सूका, तब यह कहकर सन्तोष करने लगे कि अरे भैया ! जीवन- 
राम तो एक शुद्र है; उसने भवानीदयाल का कहना मान लिया, 
किन्तु भला कोई बढ़ी जाति का आदमी ऐसा करे तो ? कट्टरों 
की यह आशा भी मृगठष्णा हो सिद्ध हुईं। सुधार के लिए चारों 
ओर क्रान्तिकारी साव पैदा हो रहे थे, और उसे रोकने का प्रयास 
करना उतना ही हास्यजनक था, जितना कि नदी की अटूट धारा 
रोकने की चेष्टा । प्रथम विवाह के एक ही मास के पश्चात्‌ छवितीय 
विवाह भी हो गया। इस बार मेरीत्सबर्ग के श्री० पद्मसिह ने 
अपने दो पुत्रों का विवाह सदरलेएड के भी० हरदेवसिंह की कन्याओं 
से वैदिक-विधि से कर डाला। अब तो कट्टर लोगो के मुह में 
ताले लग गए; ओर उन्होने 'कलि-काल' की दुह्लाई देकर पैय धारण 
किया । फिर तो सुधार की ऐसी ऑधी चली कि उसके सामने विरोध 
के घास-फूस का ठहरना कठिन हो गया । छेर-स्टेट के भगवानदीन 
ने अपना; सिडनम के ग़रीब खुशियाल ने अपनी बहिन का; 
द्रबन के आर० भगवान्‌ ने अपनी पुत्री का ओर आये-युवक-समा 
के जीवन-धन एस० डी० शह्कुर ने अपना विवाह बेद्क रीत्यनुसार 
करके सुधार का रास्ता खोल दिया | विवाह के सम्बन्ध मे यह 
एक साधारण बात हो गई कि इस बन्धन में बँधने से पहले ही 
कन्या-बर एक दूसरे को देख लें, आपस में बातचीत कर लें, और 
विवाह के लिए स्वीकृति दे दे । कट्टर लोग भी धीरे-धीरे समभने 
लग गए कि समाज का कोई भी नियम अटल ओर 

अचल नहीं है, देश-काल के अनुसार उसमें परिवत्तेन करना 
अखाभाविक और अधमे नहीं है । यदि कोई जाति अपने 
सामाजिक नियमों में कोई परिवत्तन करने से डरती है, तो समभना 
चाहिए कि उसकी उन्नति की गति रुक गई है, ओर जो जाति 
अपनी बुरी से बुरी पुरानी रूढ़ियो पर अभिमान करती है, उसे तो 
बुद्धिश्रष्ट समझने मे कोई अत्युक्ति नही है । 

एक ओर तो हिन्दुओं के सामाजिक नियमों में संशोधन हो 
रहा था, ओर दूसरी ओर शुद्धि का काम भी जारी था। हिन्दी- 
आश्रम में जान मुहम्मद की शुद्धि हुई और उसका नाम रामप्रसाद्‌ 
रक्‍खा गया । यह पहले हिन्दू था, किन्तु मुसलमानों की सज्ञति में 
पड़कर अपने धर्म से अलग हो गया था । इसके बाद आय-युवक- 
सभा के प्रबन्ध से मेने ग़रीब दुबरदास, जगनन्दन, जगरूप, 
राजपति देवी इत्यादि कितने ही युवक-युवतियों को शुद्ध करके ईसाई 
से हिन्दू बनाया। टोझ्ाट, मेरीत्सबर्ग ओर एस्परेला में भी कई 
मुसलमान ओर इसाइयों की शुद्धि हुई। हिन्दू लोग अनुभव करने लगे 
कि हमारे अन्दर जितनी सामाजिक निबलताएँ हैं, उनमें सबसे हानि- 
कारक यह है कि हम अपने हृदय के टुकड़े को फेंक देना जानते हैं, 
ओर उसको वापिस लाने में घबराते है| यह ऐसी अज्ञानता है कि 
हमारी जाति की जड़ हिल चुकी है, और करोड़ों भाई हमसे नेह- 
नाता तोड़कर अलग हो गए हैं । हमारे खज़ाने का दरवाजा खुला 
हुआ है। जो चाहता है उसमें से रत्न निकाल ले जाता है और 
आमदनी की कोई सूरत नहीं है। इस आत्म-ज्ञान से हिन्दुओं के 

भाग्याकाश में चैतन्यता-चन्द्र की जीवनदायिनी रश्मियाँ छिटकने 
लगीं । नेटाल में अद्धं-शताब्दी तक पराधीनतामय रात्रि मे अपमान, 
कलझ्ड और लज्जास्पद जीवन व्यतीत करने वाली हिन्दू-जाति के 
सामने उषा की वह अरुण-प्रभा दिखाई दी, जिसमे उज्ज्वल 
भविष्य का आशापूर्ण सझेत था । 

एक ओर बड़ी भारी उलमन मेरे सामने थी, जिसको सुलमाने 
में मेरी बुद्धि थक गई और मुझे सफलता नहीं हुईं । हवशिन या 
वर्णंसझ्कुरी कामिनियो के साथ हिन्दू-युवकों का जो सम्बन्ध हो 
जाता है, उसके विषय में क्या किया जाय ? यदि उनको शुद्ध 
करके हिन्दू बनां लिया जाता है, तो अन्य युवकों के लिए यह' 
दृष्टान्त-रूप हो जाता है, ओर यदि उन्हे इसी प्रकार छोड़ दिया 
जाय, तो न जाने किस घाट पर उनकी जीवन-नोका जाकर अटके ९ 
चाहे जो कुछ हो, किन्तु में बर्णसद्भूरी युवतियों को शुद्ध करने का 
साहस न कर सका, ओर इस विषय पर जिन्‍्होने मेरे पांस प्राथना- 
पत्र भेजे, उन्हें निराश ही होना पड़ा। अन्तरोष्ट्रीय विवाह के 
पत्तपाती मेरी इस निरबलता पर अवश्य हँसेंगे, किन्तु मुझे तो चिन्ता 
है उन हिन्दू-कन्याओं की, जिनकी संख्या अनुमान से अधिक बढ़ 
रही है, और यदि हमारे युवकों के लिए कलडे-कामिनियो से 
खुलमखुल्ला विवाह कर लेने का मार्ग खुल गया, तो फिर हिन्दू- 
कन्याओ का बेड़ापार केसे होगा ? 

एक धताह्य क्षत्रिय महाशय के धर में जाकर देखा कि उनके 
एक सपूत ने अपनी विवाहिता पत्नी को त्याग दिया था ओर एक 

काली-कल्ूटिन हृबशिन को घर मे ला वेठाया था। उससे कई 
बच्चे भी पैदा हो चुके है।अब प्रश्न 'यह उठता है कि इनकी 
शादी किस जाति में होगी ! शायद ही कोई सच्चा हिन्दू उनसे 
सम्बन्व करना पसन्द करे, ओर यदि हिन्दुओं ने उन बच्चो 
को नही अपनाया, तो भगवान्‌ ही जाने कि उनकी क्या गति 
होगी ९ गोरे लोग ही इस नवीन-जाति के सिरजनहार हैं; किन्तु 
बच्चे पेदा करके उन्होंने उनको अपने भाग्य पर छोड़ दिया है। 
इन वर्णुसक्ूरी लड़कियों में से कुछ तो बहुत ही सुन्दरी होती हैं, 
ओर अपने रहन-सहन, बोलचाल, वेष-भूषा और हाव-भाव में 
गोरी-युवतियो से टक्कर लेती है। अतः हमारे अड्जरेजी पढ़े-लिखे 
कुछ युवक, जो हर दृष्टि से अज्वरेज्ी चाल-चलन पसन्द करते है, 
स्वभावतः इनकी ओर आकर्षित हो जाते है। नेशल और 
ट्रान्सवाल के वत्तमान क़ानून के अनुसार योरोपियन लेडियों के 
साथ भारतीयों का विवाह कर लेना नाजायज़ ही नहीं, अपराध 
भी है । इसी कम्मी की पूर्ति कलडे-कामिनियों के द्वारा हो जाती 
है। यह बड़ा ही पेचदार सवाल है, और इसको हल कर लेना कुछ 
सहज नही है। कितने ही घरों में हबशिन और वणुसछूरी 
महिलाएँ बेठी हुईं है, और उनकी सनन्‍्तात्ों का भविष्य अभी 
अन्धकार के गर्भ मे छिपा हुआ है। अतएवं इस विषय पर समाज- 
सुधारकों से विचार करने के लिए में प्राथना करता हूँ। 

एक और श्रेणी के हिन्दू मेरे देखने में आए, जिनको हिन्दू: 
की अपेक्षा हबशी कहना ही अधिक उपयुक्त होगा। डेनहौसर में 

एक वजरड्बली मिले थे। नाम के सिवाय हिन्दुत्व की सम्पूर्ण 
संस्कृति को उन्होंने तिलाअलि दे दी थी। नेटाल के जड्जलों मे 
भ्रमण करते हुए ऐसे अनेक लोग मुझे दृष्टिगोचर हुए। वेद्क- 
धर्म-पचार के लिए जब मै रिचमोरड गया, तो वहाँ इसी श्रेंणी का 
एक हिन्दू मिला । उसको कहानी उसी की जबानी सुनिए :-- 
“मेरा नाम चेखुरी अहीर है बाप का नाम था लक्ष्मण 
अहीर | में गाव इमिलिया, थाना वजीरगञ, जिला गोड़ा का रहने 
वाला हूँ। मैं पाँच बप की शतेबन्धी ( गिरमिट ) लिंखाकर 
नेटाल में आया। जिस गोरे ने मुझे काम करने के लिए खरीदा, 
वह बड़ा निदेयी और ऋर था। मेरे साथ तीन और अभागे 
हिन्दुस्तानी काम करते थे । मेरी पीठ पर नित्य ही चाबुको की मार 
पड़ती थी । उससे व्याकुल हो मेंने फॉसी लगाकर मर जाने की 
ठान ली, लेकिन आत्म-हत्या के लिए जिस हिम्मत की जरूरत है, 
वह मुझमे न थी। इसलिए मे वहाँ से मांग निकला । जज्ञल-जड्ल 
घूमने लगा ओर पेड़ो के फल ओर पत्ते खा-खाकर पेट भरता रहा । 
जब मैं किसी हिन्दू के घर पर जाता था, तो वह मुझे काम से 
भगा हुआ गिरमिटिया कहकर दुरदुरा देते (क्योकि भगेड़ू 
मजदूर को आश्रय देना भी क़ानून से अपराध था )। अन्ततः 
अपने भाइयों से सहायता पाने की आशा त्याग कर में जड्ली 
हबशियों मे जा मिला । मेने वल्ल पहिनना छोड़कर मोचा ( चमड़े 
का लगोट ) बाँधा, हबशियों के साथ बेठकर ज्वाला (शराब) 
पीने लगा, ओर बेल तथा सुअर का मांस तक खाना शुरू कर 

दिया । मैंने अपना नाम बदल कर हबशी नाम 'लाठा' रख 
लिया, ओर हिन्दी में बातचीत करना भी छोड़ दिया, ताकि सुमे 
कोई हिन्दुस्तानी न समझ ले। जब में पूर्ण्रूप से हबशी बन 
गया, तब एक हबशिन युवती से मेरी शादी भी होगरे। इस समय 
मेरे कई लड़के और लड़कियाँ हैं। बड़ी लड़की की मेंने एक 
हबशी के साथ ओर बढ़े लड़के की एक हबशिन के साथ शादी भी 
कर दी है। पहले यह जीवन भुमे बहुत बुरा मालूम हुआ था, 
किन्तु अब तो इसी में आनन्द आ रहा है ।” 

इस कहानी को सुनकर मेरा हृदय भर आया और मैने उसे 
बहुत समझाया । जिस समय में उसकी सोई हुई हिन्दुत्व की 
स्मृति को जाग्रत करने लगा, उस समय उसकी आँखों से 
अश्र-धारा प्रवाहित हो चली। मेरे साथी श्री० मन्दराजसिह और 
श्री० सत्यदेव भी बहुत ढुखित हुए | उस दिन रिचसौण्ड में जो 
सभा हुईं, उसमें औ० गुदरराम की विशेष श्रेरणा से हिन्दू 
लाठा' ने कई वर्षों के पश्चात्‌ हिन्दी में बातचीत की, जिसे 
सुनकर रिचमोण्ड के हिन्दू , जो अब तक उसे हबशी ही सममे 
हुए थे, बहुत चकित हुए । 

इस प्रचार के प्रसक्ष में मेने दो पुस्तकें भी लिखीं। एक का 
नाम था विदिक-धर्सम ओर आय॑-सभ्यता” ओर दूसरी का 'नेटाली 
हिन्दू ” | पहली पुस्तक भास्कर-प्रेस, मेरठ से और दूसरी सरखती- 
सदन, इन्दौर से प्रकाशित हुई। पहली में पुरातन-धर्म ओर 
सभ्यता का दिग्द्शन था, और दूसरी में हिन्दुओं को वर्तमान 

दशा का निदश्शन । 'नेटाली हिन्दू आख्यान के रूप में लिखो गई 
थी, इसलिए नेटाल में उसका बड़ा प्रचार हुआ । इसकी कहानी 
सैकड़ों ओरत, मद और बच्चों को कण्ठ हो गई, ओर इससे 
हिन्दुत्व का भाव फैलाने में मुझे बड़ी सहायता मिली । 

जब में प्रचार करता हुआ ट्रान्सवाल पहुँचा, तो वहाँ श्री० 
नारायण जी मित्नी से मुलाकात हुईं। यह महाशय गुजरात-प्रान्त 
के निवासी थे, और आये-समाज के कट्टर अनुयायी तथा 
हिन्दुत्व के बढ़े अभिमानी थे | इन्होंने ट्रान्सवाल आये-समाज 
की स्थापना की थी, जिसमें मेरे कई व्याख्यान हुए; किन्तु श्री० 
नारायण जी मिस्नी की सबसे वड़ी सेवा जोहन्सबर्ग मे हिन्दू- 
श्मशान का निमोण था । जोहन्सबगग में हिन्दुओं के लिए सृतक- 
दाह का कोई स्थान नहीं था, विवश होकर सुर्द को जमीन से 
गाड़ देना पड़ता था | इस धामिक सद्लुट से मिश्री जी बड़े दुखित 
थे । सन्‌ १९११ ३० में ही आपने महात्मा गाँधी से अपनी इच्छा 
प्रकट की, ओर उस समय महात्मा जी के उद्योग से कुछ जगह 
भी मिली; लेकिन वह जगह मिस्त्री जी को पसन्द न आई; 
क्योंकि एक तो वह जमीन शहर से बहुत दूर थी ओर दूसरी बात 
यह थी कि उस ज़मीन में पहले से ही मुर्दे गाड़े जाते थे, इसलिए 
वहाँ श्मशान बनाना आपको उचित नही जेँचा। महात्मा जी 
के यहाँ से बले जाने पर मिल्री जी का यह विचार कुछ दिनों तक 
शिथिल रहा, किन्तु उत्साह मे शिथिलता न आने पाई। आपने 
पोलक साहब से मिलकर पुनः उद्योग प्रारम्भ किया। इस बार 

शहर के निकट ही जगह मिल गई) और नारायण जी के अथक 
परिश्रम से हिन्दुओं का कीति-स्तम्भ खड़ा हो गया | यह श्मशान 
क्या है, दूर से देखने में विद्यालय मालूम पड़ता है। लगभग पोन 
बीघा ज़मीन में चारो ओर पक्षी दीवारें खड़ी है | उसके अन्दर एक 
मकान में पुस्तकालय है; उसके पास ही बहुत बढ़िया वैठकालय 
है; उसके आगे सुन्दर स्मानागार बना हुआ है, ओर दाह-कर्म 
की सामग्री रखने के लिए भी एक खास घर है । बीच भे देवालय 
की भाँति एक दर्शनीय गुम्बजदार बैठक बनी हुईं है, जिसके 
बीच में फ़व्वारा लगा हुआ है। फँकने के लिए जो घर बना है, 
उसमे लोहे के तीन दरवाज़े लगे हुए हैं और धुओं निकलने की चिमनी 
( (77०9 ) ५० फ्रीट ऊँची बनाई गई है । इन इमारतों के खड़े 
होने के बाद जो ज़मीन-बच गई है, उसमे फुलवारी लगाई गई 
है | विशाल फाटक पर बढ़े-बड़े अक्षरों में लिखा हुआ है--हिन्दू- 
श्मशान । रविवार को यहाँ काले ओर गोरे दशकों की बड़ी भीड़ 
रहती है । सन्‌ १९०८ ई० में इस श्मशान का उद्घाटन जोहन्सबर्ग 
के मेयर मि० टी० एफ० एलेन के हाथो से हुआ था, ओर इस 
श्मशान में पहले-पहल एक योरोपियन ही जलाया गया था। 
यद्यपि यह हिन्दू-शमशान है; तो भी किसी भी जाति के झुर्दे इसमे 
जलाए जा सकते हैं। सन्‌ १९०५ ० में इन्ही नारायण जी 
मिल्ली के उद्योग से प्रिटोरिया में भी हिन्दू-रमशान बना था। इसमें 
सन्देह नहीं कि इस त्यागी आय-समाजी की सेवा से ट्रान्सवाल 
की हिन्दू-जाति को बड़ा लाभ पहुँचा है । 

यद्यपि मेंने अपने व्याख्यानों में किसी सम्प्रदाय की निन्‍्दा 
करके उसके अलुयायियों के दिल दुखाने की कभी चेष्टा नहीं: 
की--मेरा उद्देश्य तो प्रवासी-हिन्दुओ का सन्नंडन और सुधार 
करना था, तो भी एक सनातनी” महाशय मेरे विषय पर भारत 
में भ्रम फेलाना ही अपना कत्तेव्य मान बैठे थे। उनका नाम था 
ओ्री० शिवशद्वुर दुबे । उनके लेख ऐसे आपत्तिपूर्ण, निरथेक और 
वाहियात होते थे कि कोई विचारशील सम्पादक उसे प्रकाशित 
करना पसन्द न करता; किन्तु इटावा के ्रह्मण-सबंख' में दुबे 
जी के लेखों को स्थान मिल जाता था। एक लेख में दुबे जी ने 
लिखा कि मेरा व्याख्यान सुनकर एक समाजी इतने जोश मे 
आरा गया कि उसने एक सनातनी के घर में आग लगा दी । इस 
पर टिप्पणी करते हुए सम्पादक-प्रवर ने लाला लाजपतराय से 
अपील की थी कि वे विदेशो में आये-समाजियों की करतूतों पर 
ग़ोर करें। जब मभेरीत्सबर्ग में ट्वितीय हिन्दी-साहित्य-सम्मेलन 
हुआ, तब भी हाण-सबस्व! में दुबे जी का एक लेख निकल 
गया । ज़रा उसकी चाशनी तो चखिए:-- . 

“मातृभाषा का प्रचार करना; वैदिक-घर्म का डक्ला पीटना और 
संसार को कुरीतियों का दूर करना--यही इनका सुख्य उद्देश्य 
है, परन्तु यह सब बातें कहने मात्र के लिए या भोले-भाले मनुष्यों 
को समाजी मत में खींचने के निमित्त हैं। इसका पूरा उदाहरण 
इस सम्मेलन में हम लोगो को मालूम हुआ । स्वे-प्रथम एक 
मुण्ड कन्याएँ, जिनकी उम्र बारह-तेरह वर्ष से किसी प्रकार कम 

न होगी, वे आकर बीच सभा में, जहाँ हारमोनियम बाजा बजता 
था, उसी बाजे पर अपना स्वर मिलाकर खूब सुरीली गति से 
गाने लगीं। उसके बाद उन्हीं छोकरियों के हाथ से हवन हुआ 
ओर हवन के पश्चात्‌ एक लड़की ने हाथों में फल लेकर इस तरह 
से शिर उघार कर भाषण दिया :-- 

#मेरे प्यारे महाशयों ! में आप लोगों से यह प्रतिज्ञा कराती 
हैँ कि आप लोग शपथपूबंक बोलिए कि में आज से आर्य- 
समाज का भेम्बर होऊगा तथा इस धर्म को मनसा, वाचा, कर्मणा 
भार्नूँगा। यही सच्चा वेदिक-घर्म है, इसे कदापि मत छोड़िएगा ! 
इस व्याख्यान की पुष्टि में मनन्‍्त्री भवानीदयाल जी ,खूब हँसते 
हुए कहने लगे कि इसी प्रकार की देवियों भारत में थीं, परन्तु जब 
से दुष्ट पोषों का राज्य हुआ और उन भारत के शत्रुओं (ब्राह्मणों ) 
ने पवित्र वेदिक-मार्ग को एकदम बन्द कर दिया, ओर भूठे 
पुराणों की शरण में आये-जाति को ढकेल दिया, तभी से हमारी 
यह दशा हो गई । पोपों ने ही हमारी अधोगति की है, परन्तु अब 
पोपों की दाल गलने की नहीं है, इत्यादि खब ब्राह्मणों की निन्‍दा, 
जहाँ तक मन्त्री जी को याद थी, की; तथा और भी बहुत से 
कटु-वाक्यों का प्रयोग करके भन्‍त्री जी ने अपनी आवाज़ 
धीमी की ।” 

यह साम्प्रदायिक पक्षपात और अदूरदशिता की हद है। कहाँ 
साहित्य-सम्मेलन, जिसमे सभी सम्प्रदाय के हिन्दू उपखित थे और 
कहाँ दुबे जी का यह करिपत संवाद ! इसीसे प्राइधक्ष सोच सकते 

है कि मेरा काम कितना कष्टपूर्ण था, किन्तु में कमी निराश नहीं 
हुआ और अपने काम में उत्साह से बराबर लगा रहा, जिसका 
फल यह हुआ कि न केवल नगरों में रहने वाले अमीरों के महलो 
में ही, बल्कि किसानों ओर मजदूरों के मोपड़ो में भी वेदिक-धम 
का सन्देश पहुँच गया !!| 








राजनीतिक जीवन पर एक दृष्टि 


धर्म और स्वभाषा की उन्नति के साथ ही में 
राजनीतिक जीवन की प्रगति से भी अचेत 
न था । सन्‌ १९१३ ई० की महान्‌ हड़ताल 
ओऔर सन्‌ १९१४ ई० के गॉधी-स्मट्स- 
02 5५.//. समभोते के पश्चात्‌ यह विश्वास हो चला 
204... था कि अब भारतीय विह्वेष की अग्नि शान्त 
हो जायगी, और हम लोग धामिक सामाजिक और शिक्षा-सम्बन्धी 
अवस्था की ओर ध्यान दे सकेंगे; किन्तु यह आशा दुराशामात्र 
थी। गोराज्ों के दृष्टिकोण में कोई विशेष अन्तर नहीं आया, और 
भहायुद्ध के उस सद्भुट के समय मे भी उन्होने भारतीय विद्वेष का 
जो परिचय दिया, वह वास्तव मे खेदजनक है। 
सबसे पहले ट्राम-गाड़ी की व्यवस्था पर एक -दृष्टि डालिए। 
नेटाल की ट्रामों पर गोरे लोगों की शरारत देखकर बढ़ा दुःख होता है । 
वे लोग अपने बड़प्पन के नशे में बेतरह चूर रहते हैं, और उनका 









३५३ चींतीसवाँ परिच्छेद 


ख्याल है कि भगवान्‌ ने ही उनके चेहरे पर श्रेष्ठता की मुहर 
लगाकर संसार में भेजा है। इसके सबूत में वे अपनी सफेद चमड़ी 
की सनद्‌ पेश करते हैं। गोरों की दिव्य-दृष्टि मे भारतीयों के लिए 
कोई इज्ज़त नहीं है। दामो पर देखिए, एक और मैले कपड़े पहिने 
हुए, शराब के नशे में चूर, चाल-चलन में गुण्डों को मात करने 
वाले ओर हर सूरत में छुक्चे-लफझ्ले मनुष्य भी केवल गोरी चमड़ी 
की बदौलत ट्राम की अगली बैठकों पर जा डटते हैं, और 
सफ़ेंदपोश कॉण्डेक्टर उनके चमड़े पर सफेदी देखकर चूँ तक नहीं 
करता, और दूसरी ओर इज्ज़तदार, मालदार और शिक्षित 
हिदुस्तानियों के लिए भी यह क्रायदा है कि वे ट्राम के दोनों 
बाज़ की केवल पिछली तीन बैठकों पर ही हबशियों के साथ बेठ 
सकते हैं । हमें हबशियों के साथ बैठने में कोई भी आपत्ति नहीं 
हैं। वे भी तो मनुष्य हैं, और परमात्मा के पुत्र हैं; लेकिन हमें 
योरोपीय लोगों के विचित्र बत्तोव पर दुःख की हँसी आती है। 

उनको तराज़ पर केवल गोरी चमड़ी का वजन भारी है, उसके 
सिवाय संसार की सभी जाति के लोग हलके हैं । ट्रामों में गोरों 

श्ौर गोरों की दोग़ली सन्‍्तान के लिए केवल पिछली छः को 

छोड़कर बाक़ी सभी बेठके रिजव कर दी गई हैं। क्या मजाल 

कि कोई हिन्दुस्तानी रिजव॑ बेठकों पर बेठ जाय--कान पकड़- 
कर तुरन्त उठा दिया जायगा । पिछली छः बैठक भी नाम के लिए 
तो हबशी और हिन्दुस्तानियों के लिए हैं, किन्तु अगली बैठकें 
जब भर जाती हैं तो पिछली पर भी गोरों का डेरा जम जाता है, 

२३ 

और बैचारे हिन्दुस्तानी या तो खड़े रहते हैं या नीचे उतार दिए 
जाते हैं। एक बार में अमगेनी की ट्राम् पर सवार हुआ । 
कॉण्डक्टर ने आकर अचानक मुमे ऐसा धक्का दिया कि मे नीचे 
जा गिरा | शिकायत करने पर ट्रामवे-मैनेजर ने मुझे! विश्वास 
दिलाया कि भविष्य मे आपको ऐसी शिकायत करने का मौका न 
मिलेगा । यह बात पत्रों में भी प्रकाशित हुईं, किन्तु दूसरी बार 
मुझे इससे भी कट्ु-अनुभव हुआ। एक दिन ट्राम-गाड़ी के 
इन्तजार में मेरी पत्नी टामवे-स्टेशन की एक बेच्च पर तीन बच्चों 
के साथ बेठी हुई थीं। एक अद्लरेज आया, और जगरानी को 
बेच्व से उठ जाने की आज्ञा दी। बच्चे घबड़ाकर उठ गए | पर 
जगरानी ने उठने से इन्कार कर दिया । इस पर उस बेहूदे अक्ञरेज 
ने गालियाँ देना शुरू किया और उनको हाथ पकड़कर उठा देने 
के लिए आगे बढ़ा। पर उसी क्षण में वहाँ आ पहुँचा, और 
डण्डा लेकर उस पर मपटा | डण्डे के डर से वह अद्जरेज वहाँ 
से चलता बना | 

ट्रान्सवाल की तो और भी बुरी अवस्था है। जब मे जोहस्सब्ग 
गया, तो वहाँ भी ट्रामवे का ठण्टा चल रहा था | पाठकों को यह 
जानकर आश्वय होगा कि द्वान्सवाल के किसी नगर में हिन्दुस्तानी 
लोग द्राम पर नहीं बेठ सकते। बहुत लड़ाई-भिड़ाई और 
अदालती कार्रवाई के वाद भारतीयों को केवल जोहन्सबर्ग की 
ट्रामों पर बैठने का अधिक्रार सिला है। उस समय जोहन्सबर्ग 
की म्युनिसिपलिटी में यह चचों चल रदह्दी थी कि भारतीयों को 


३५५ चोंतीसवाँ परिच्छेद्‌ 


" अलग ही बैठने की व्यवस्था की जाय | इस विषय पर मैंने एक 


जज 


लेख लिखा, जिसमें म्युनिसिपलिटी के विचारों का बलपूबंक 
विरोध किया गया था। यह लेख प्रसिद्ध दैनिक 'रेण्ड डेलीमेल' 
में प्रकाशित हुआ । इस लेख को इर्डियन ओपिनियन ने भी 
उद्धृत करके मेरे विचारों को भारतीय लोकमत का यथार्थ उद्गार 
बतलाया । ह 
मेरे इस लेख की बड़ी चचों हुईं। एक अद्गरेज लेखक ने 
उत्तर देते हुए यह भविष्यद्वाणी की कि यदि काले आदमियों को 
योग्रेषियनों के साथ एक ही ट्राम पर बैठने की इजाजत दे दी 
गईं, तो में समभता हूँ कि उपद्रव हुए बिना नहीं रहेगा । यह्‌ बात 
इतनी सत्य सिंद्ध हुई कि एक अभागे हिन्दुस्तानी को अपने जीवन 
से हाथ धोना पड़ा | सनू १९१७ इ० के अग्रैल मास में भुलाभवन 
नाम का एक गुजराती युवक जोहन्सबग की एक ट्राम पर जा 
बैठा । बस, गोरे यात्रियों के क्रोध की आग भड़क उठी । एक कुली 
की इतनी ढिठाई कि वह सफेद साहबो के साथ ट्राम में बेठ 
जाय ! भला, इस अपमान को गोरे प्रभु केसे सह सकते ? उस 
भारतीय शरीर से कुलीपने की ऐसी दुर्गन्धि निकलती थी कि 
यदि इसका शीघ्र इलाज न किया जाता, तो गोरे प्रमुओ की 
आँतड़ी सड़ जाती । अपनी वीरता बधारने के लिए उनमे से एक 
हद्मा-कट्टा मज़बूत डचमैन उठ पड़ा, ओर भुलाभवन को चलती 
ठाम से नीचे फेंक दिया | वह टराम के दुमजिले से पक्की सड़क पर 
गिरा ओर छटपटा कर प्राण त्याग दिए। उस समय उस दाम 

पर जितने गोरे सवार थे, उन्हे इस निर्दाष प्राणी की हत्या पर 
ज़रा सी दया न आई और न कॉण्डक्टर ने ही कुछ पवोह की। 
मनुष्यता के नाम पर चिह्लाहट मचाने वाले गोरों कौ यह मनोवृत्ति! 
मृत्य-शय्या पर पड़े हुए इस युवक की देखभाल करना या 
पुलिस को सूचना देकर अस्पताल भेजवा देना तो दूर की वात 
रही, किसी ने उस गोरे-हत्यारे की पकड़ने की भी कोशिश 
नहीं की | 

इस घटना से भारतीय जनता में बड़ा असन्तोष फैला! 
जोहन्सबग, केप-टाउन ओर दरबन में भारतीयों की सा्बजनिक 
सभाएँ हुई और इस घटना की ओर सरकार का ध्यान विशेष 
रूप से आकर्षित किया गया । अन्ततः फ्रिलिप जेकोब्स विल्गलट 
नाम का हत्यारा रूस्तनवग जिले में पकड़ा गया और उस पर 
खून का मामला चला | भारतवासी इस सामले का परिणाम 
जानने के लिए बड़े उत्सुक थे, किन्तु जज वाड ने हत्यारे को नौ . 
मास की क़ैद या पचास पाउण्ड जुमोने की सज़ा देकर छोड़ 
दिया । जज साहब ने फ्रेसला सुनाते समय कहा-मेरी समझ 
में नहीं आता कि इस मामले में क्या करनां चाहिए। 

इस पर 'नेटाल एडवर्टोयज़र' ने टीका करते हुए बहुत ठीक 
लिखा था--जज महोदय ने जो कुछ किया वह भी शायद्‌ उनकी 
समम में आया या नहीं ? नौ मे से आठ जूरियो के दोषी कहने 
पर भी जज वाडे ने हत्यारे को इतनी हलकी सजा क्‍यों दी ! यह 
समम लेने के लिए किसी असाधांरण मस्तिष्क की आवश्यकता 

आज तक योरोपियनों के मरण के लिए जो थोड़े बहुत भारतीय 
कारणभूत हुए, उन सबको फाँसी की टिकी में लटकना पढ़ा, 
परन्तु भारतीयों की जान मारने के अपराध में आज तक एक 
भी गोरा यहाँ फाँसी पर नहीं चढ़।|। यह है न्याय की बिषमता ! 
शायद राज्य-कत्तौओं की जात-बिरादरी के नाते गोरों के प्राणो का 
मूल्य भारतीयों के प्रायों को अपेक्षा सामान्य राज्यकीय व्यवहारों 
में अधिक समझा जाय, किन्तु यह बात याद रखनी चाहिए कि 
इश्वर के दरबार में मनुष्य-मात्र के प्राणों की क्रीमत बराबर है। 
सन्‌ १९१८ ३० के प्रारम्भ मे रेलवे का नया क़ानून गढ़ा 
गया। इस क़ानून का तात्पय यह था कि भारतीय डाकगाड़ी या 
तेज़ चलने वाली मुसाफिर गाड़ी पर यात्रा नहीं कर सकेंगे । यह 
कानून था या क़ानून का कलडू ? स्टेशनों पर पहले और दूसरे 
दर के मुसाफिरखानों में हिन्दुस्तानी लोग पाँव भी नहीं रखने 
पाते, फिर चाय-गृह इत्यादि में प्रवेश करना तो दूर की बात है। 
बाहर जो बैच पड़ी हुई होती हैं, उन पर एकाध को छोड़कर सब 
पर 'केवल योरोपियनों के लिए! ( 0॥7 >णिए्रण6क5 ) 
लिखा रहता है । पहले ओर दूसरे दर्ज के भारतीय यात्रियों 
के लिए रेलगाड़ी में खास डिब्बे होते हैं | जिसमें उन्हें 
हबशियों के साथ बेठना पड़ता है | द्रबन इत्यादि कुछ 
स्टेशनों के सिवाय नेटाल के प्रायः सभी स्टेशनों पर भारतीयों 
के लिए अलग टिकिट-घर भी बन गए हैं। यह सब रघ्न-देष-मूलक 

विधान तो था ही, किन्तु लवीन क़ानून से जले पर नमक की 
कहावत चरिताथ हो गई । इस क़ानून की मोटी-मोटी बातों पर ही 
ज़रा ध्यान दीजिए और फिर सोचिए कि एक त्रिटिश-उपनिवेश मे 
ब्रिटिश-भारतीयो के साथ यह बतोव क्‍यों ? क़ानून में कहा गया 
था कि पुटफोम पर भारतीयों के लिए खास जनह रिज़ब कर 


दी जायगी | इसका अथ आप समझे ९ यदि नहीं, तो सुनिए--जो 


जगह भारतीयों के लिए रिजबे कर दी जायगी, उसके सिवाय 
प्ेटफॉर्म के अन्य सागो में उनका चला जाना अपराध समझा 
जायगा । डाकगाड़ी और शीघ्रगामी मुसाफ़िर-गाड़ी में तो बैठने 
का अख्तियार ही न रहेगा; किन्तु साधारण गाड़ी में बैठने पर भी 
स्टेशन-सास्टर और गाडे को यह सत्ता रहेगी कि जब चाहे तभी 
उसमे से निकाल बाहर करे | पहले ओर दूसरे दर्ज में बेठने के 
लिए किराया देने के सिवाय यह भी आवश्यक होगा कि सूटनचूट 
ओर हैट धारण कर लेना । इस क़ानून का बड़ा जोरदार विरोध 
किया गया और तत्कालीन रेलवे-विभाग के मन्त्री मि० बटन की 
बुद्धिमत्ता से क़ानूनी-कित्ताब इस कलझू से बच गई । 

सन्‌ १९१७ इई० में भारतीयों से म्युनिसिपल-बोट का अधिकार 
भी छीन लेने के लिए घोर आन्दोलन प्रारम्भ हुआ। नेटात् के 
कुछ नगरो में भारतीयों को स्युनिसिपल-मताधिकार प्राप्त है। 
यद्यपि कोई भी हिन्दुस्तानी स्युनिसिपल-काडन्सिल का सदस्य 
नहीं हो सकता, तो भी वह किसी ऐसे गोरे-उम्मीद्वार को वोट दे 
सकता है, जो उसके समीप भारतीयों की हित-रक्षा के लिए वचत- 

बद्ध हो । कुलियों के पास जाकर वोट की भिज्षा माँगना गोरे लोगो 
को बहुत खटक रहा है, और अब से ग्यारह वर्ष पहले भी नेटाल- 
सरकार ने भारतीयों को इस अधिकार से बच्चित करने का प्रयत्न 
किया था; किन्तु उस समय साम्राज्य-सरकार ने इस रघ्न-ह्वेपपूर् 
नीति को स्वीकार करना उचित नहीं समझा | उसके एक बे बाद 
लॉड एलिन ने अपनी कूट-नीति का जाल पसारकर भारतीयों के 
इस स्वत्व पर घात करना चाहा । उनका वक्तव्य यह था कि 
भारतीय व्यापारियों को अपने लाइसेन्स के लिए हाईकोट तक अपील 
करने का अधिकार दिया जाय, और उनसे म्युनिसिपल-वोट देने 
का अधिकार छीन लिया जाय, किन्तु उस समय यहाँ की स्युनिसि- 
पलिटियाँ लाट साहब के विचारों से सहमत नहीं हुईं, और भारत 
के तत्कालीन वायसराय लॉड कजन ने भी इस वक्तव्य का विरोध 
किया था | तब से यह मामला कुछ शान्त रहा, किन्तु सन्‌ १९१७ 
३० में स्थानीय स्व॒राज्य का जो मसौदा ()थी ०  [.०८४! 
(3०४थगाशथा (07078८०) बनाया गया, उसमे भारतीयों से 
यह स्वत्व हड़प लेने के लिए एक खास धारा जोड़ दी गई। 

इस विपय पर विचार करने के लिए लेडिस्मिथ में नेटाल 
म्युनिसिपल-एसोसियेशन का जो अधिवेशन हुआ, उसमे द्रबन के 
मेयर निकोलन साहब ने वर्ण-सट्डर लोगों की वकालत करते हुए यहाँ 
तक कह डाला कि भारतीय उनसे भी नीच है| उनके इस वक्तव्य 
से भारतीयों में बड़ी हलचल मची, ओर द्रवन की एक सभा मे 
मेयर साहब को बुलाकर जवाब भी तलव किया गया। मेयर ने 

फर्माया कि मेरे वक्तव्य का आशय यह था कि क्वानून में केवल 
'शोरोपियन' शब्द रहने से वर्-सह्लूर या ,फ्रेश्च क्रिवेल भी मताधिकार 
से वच्चित हो जाते हैं। दूसरे शब्दों में इसका यही अथ हुआ 
कि भारतीय भले ही मताधिकार से वच्जित किए जायेँ, किन्तु बर्णे- 
सद्छुर नहीं । हुआ भी यही, मसौदे में 'योरोपियन' को जगह 
थोरोपियन ओर उनके वंशज' शब्द जोड़ दिए गए । हरे | हरे !| 
संसार मे वर्ण-सद्ूरों का दजो बहुत हलका समझा जाता है, किन्तु 
दक्षिण अफ़रिका मे राम ओर कृष्ण के वंशज, मुहम्मद की ओलाद, 
ज़रथोस्त के अनुयायी और इसा के हिन्दुस्तानी भक्त उनसे भी नीच 
माने गए। इस सम्बन्ध में भारतीयों की जो विरादू सभा 'यूनियन 
थियेटर में हुई थी, उसमे ली साहब को तथा भुमको व्याख्यान 
देने के लिए ख़ास अवसर दिया गया था। बहुत आन्दोलन 
करने पर यह क़ानून भी अनिश्चित समय के लिए स्थगित 
हो गया । सच बात तो यह है कि हमारे आन्दोलन की अपेक्षा 
महायुद्ध की नाजुक स्थिति ही इस प्रस्तावित क़ानून को रोकने में 
कारणभूत हुईं। उस समय भारतीयों की राजभक्ति की शह्व- 
ध्वनि से त्रिठिश-साम्राज्य का वायुमण्डल गूंज रहा था। 

सन्‌ १९१८ ई० में एक और मार्के की घटना घटी और नेटाल 
की सुप्रीम कोट ने भारत के देशी राज्यों की प्रजा को 'ब्रिदिश- 
प्रजा! के अधिकारों से वच्चित करके “विदेशी प्रजा' घोषित 
कर दिया। बात यह हुईं कि इसा जानमुहस्मद नाम का एक 
हिन्दुस्तानो सन्‌ १८९६ ई० से नेटाल का प्रवासी था । उसके पास 

प्रवास की पुरानी सनद्‌ थी, और सन्‌ १९११ ई० में उसने उसे बदल 
कर नई सनद भी ले ली थी | वह तीन वार भारत गया ओर वहाँ 
से ल्ौटकर नेटाल आया। इस बार जब वह माठ्भूमि का दशेन 
करके लौटा, तो इमिग्रेशन-अम्लदार ने उसे वर्जित-प्रवासी 
ठहराया और अपील-बोर्ड ने भी इस नि्य पर मुहर लगा दी। 
अन्ततः जानमुहम्मद ने सुप्रीम कोट का दरवाज़ा खटखटाया। 
उसके वकील ने सन्‌ १९१३ ६० के इमिग्रेशन रेग्युलेशन-ऐक्ट के 
२२ वें क़ायदे की तीसरी धारा के अनुसार इस मामले में विचार 
करने के लिए प्राथना की, किन्तु अटर्नी जनरल ने यह कहकर 
आपत्ति की कि जानमुहम्मद त्रिटिश-प्रजा नहीं है । उसके 
पास-पोर्ट से मालूम होता है कि बह भावनगरनामक देशी रियासत 
का रहने वाला है, इसलिए उसे सुप्रीम-कोट में अपील करने का 
कोई अधिकार नहीं है। प्रार्थी के वकील ने सावित क्रिया कि 
प्राथी जिस राज्य को प्रजा है, वह राज्य त्रिटिश-साम्राज्य के 
अधीन है, किन्तु प्रधान जज ने अपने निर्णय में कहा कि भारत 
के देशी राज्य त्रिटिश-भारत से प्रथक्‌ हैं और ब्रिटिश-साम्राज्य के 
अधीन होते हुए भी वे अपनी राज्य-व्यवस्था मे स्वतन्त्र हैं ।सबूततो 
से साफ मातम होता है कि प्रार्थी देशी-राज्य का निवासी है, 
अतएव वह ब्रिटिश-प्रजा नही, किन्तु परदेशी है और उसे सुप्रीम- 
कोट में अपील करने का कोई हक नहीं है। अन्य दो जजो ने भी 
प्रधान जज के निणेय का समर्थन किया | इस निणुय का बड़ा 
घातक परिणाम हुआ, ओर देशी-राज्य की प्रजा नेटाल के प्रवास- 

अधिकार से वस्चित हो गई। भारत के जिन रजवाड़ों ने अपनी 
फौज लड़ाई के मोहड़े पर भेजी; अड्गरेज़ों के लिए अपने खज़ाने 
के दरवाज़े खोल दिए और जो ब्रिटिश-साम्राज्य की रक्षा के लिए 
अहरनिश चिन्तित थे, उन्हीं के राज्य में बसने वाली प्रजा नेटल 
की सुप्रीम-कोट से परदेशी ठहराई गई, और उसे न्याय-देवी के 
पवित्र मन्दिर में घुसने का भी अधिकार नहीं रहा । 

जब शतेबन्धी गुलामी का युग था, उस वक्त मज़दूर रखने 
वाले मालिक को फी आदमी नो पेनी के हिसाब से मैडिकल टैक्स 
भरना पड़ता था, इसके बदले में उसके सजदूरों के बीमार हो 
जाने पर सरकार की ओर से चिकित्सा का प्रबन्ध होता था । 
अब जबकि शर्तबन्धी का जमाना बीत चुका था, और इस टेक्स 
की कोई जरूरत नहीं रह गई थी, अधिकारियो ने इसको स्थायी 
रूप दे देने का निश्चय किया। इश्डियन-इसिग्रेशन-ट्रस्ट बोर्ड ने 
इस आशय की एक विज्ञप्ति श्रकाशित की कि शतेबन्ध मजूदूर 
या शतबन्धी से स्वतन्त्र हो जाने वाले भारतीय अथवा उनके वंशज 
को कोई नोकर रक्‍्खे तो प्रत्येक मनुष्य के लिए नो पेनी टेक्स 
भरना कानून से अनिवाये है। इसके विरुद्ध भी कई सभाएं हुई' 
और गोविन्द सामी नामक एक ग़रीब भारतीय ने इस मामले को 
प्रिवी-काउन्सिल तक पहुँचाया, किन्तु अफुल्ोस कि इस टेक्स की 
बला से भारतीयों को छुटकारा न मिला । वास्तव में इस टैक्स की 
सब्‌ १८९१ ३० में सृष्टि हुईं थी और युग-घर्म के अछुसार इसकी 
उपयोगिता अब नष्ट हो चुकी थी; किन्तु इससे इमिग्रेशन-बोरड 

को खासी आमदनी होने की आशा थी; फिर इसे क्यों हाथ से 
जाने दिया जाता । 

इन्हीं दिनों भारतीय व्यापारियों के विरुद्ध एक जबरदस्त 
आन्दोलन खड़ा हुआ । इस आन्दोलन के सश्चालक थे किसान 
और मजदूर-वर्ग के भारतवासी। वास्तव में महायुद्ध के कठिन 
अवसर पर भारतीय व्यापारियों ने बड़ी ही हृदय-हीनता का 
परिचय दिया । जो चावल २४ शिलिद्न फी बोरा बिकता था, उसका 
मूल्य ४२ शिलिज्ञ तक बढ़ा दिया गया | परिणाम यह हुआ कि 
ग़रीब वर्ग के भारतीयों के भूखों मरने का वक्त आ गया। इस 
आन्दोलन में मैने भी पूरा भाग लिया था। दरबन में रेवरेए्ड 
सी० एम० बोन की अध्यक्षता में जो सभा हुई थी, उसमें मेंने 
व्याख्यान भी दिया था। इस व्याख्यान में मेने साफ कहा था 
कि युद्ध.के समय अन्न को छिपा रखना और दुगने-तिगुने मूल्य 
पर बेचना निस्सन्देह नेतिक अपराध है, और जब ग़रीब लोग 
भूखो मरने लगेंगे, तो छूट-खसोट का पाप बढ़ना इसका स्वाभाविक 
फल होगा । अन्य कई मित्रों ने भी मेरे कथन का समथन किया, 
जिनमें श्री० बेनी सिगामणि और गाडेन ली साहब मुख्य थे। 
हमारे वक्तव्य के समर्थन भे ता० ३ सितम्बर सन्‌ १९१७ ६० को 
निटाल एडवटोयज़र' ने सम्पादकीय लेख लिखकर इस ओर 
सरकार का ध्यान आकर्षित किया और 'इण्डियन ओपिनियन! ने 
भी व्यापारियों की इस नीति का तीत्र प्रतिवाद करते हुए हमें 
भी यह चेतावनी दी कि इस मामले मे व्यवस्थित आन्दोलन के 

सिवाय शारीरिक बल का प्रयोग करना अनुचित और हानिकारक 
होगा । अन्ततः सरकार की आँखें खुलीं और चावल का मूल्य 
निश्चित कर दिया गया । 

सन्‌ १९१८३० के अन्त में टायफस' बुखार के यत्र-तत्र लक्षण _ 
दिखाई पड़े ओर अधिकारियों के अनुरोध से मैंने सिडनम के पोस्ट 
ऑफिस के सामने हज़ारों भारतीय महिलाओं की उपस्थिति में 
व्याख्यान देकर इस रोग से बचने का उपाय बतलाया। परमात्मा 
की कृपा से टायफस बुखार तो फैलने न पाया, किन्तु इन्सछुएछजा 
ने अपना भयद्ूडुर रह्न दिखाया। इस ज्वर से दक्षिण अफ्रिका में 
लगभग ६० हज़ार मनुष्य काल के गाल में चले गए । मेरे सिवाय 
मेरे घर के समस्त प्राणी इस रोग से अस्त हुए और उचित पशथ्य- 
पानी के व्यवहार से आरोग्य भी हो गए। उस समय डॉक्टर का 
मिलना कठिन हो गया था; क्योकि कौन ऐसा घर था, जहाँ दो- 
चार मनुष्य कफ-ज्वर की बेदना से कराहते न हों। हिन्दी-आशभ्रम 
के आसपास के रोगियों के लिए तो मैं ही डॉक्टर बन गया था, 
ओर जितने रोगियों की मैंने सेवा-झुशरूषा की, ईश्वर की दया से वे 
सब बच गए। हाँ, एक भद्रासी भाई को दवा-दारू में विश्वास न था 
और वह बराबर काली-साई की पूजा करते रह गए। इसका 
परिणास बड़ा भयझ्लुर हुआ और उनके घर के अधिकांश प्राणी 
परलोक चल बसे । 

सन्‌ १९१७ ई० के अन्त में अमगेनी नदी में जो बाढ़ 
'आई थी, उसे सें कभी नहीं भूल सकूँगा । उस बाढ़ से 

हमारे हिन्दी-आश्रम के आसपास के सैकड़ों मनुष्य घर-बार विहीन 
हो गए। सन्‌ १९०५ ई० में अम्बीलों नदी बढ़ी थी और सन्‌ 
१९१२ ३० में भी बाद आई थी; किस्तु ऐसी भयड्डर बाढू दरबन के 
इलाके में इससे पहले कभी नहीं आई। आश्रम तो बहुत ऊँचे 
स्थान पर था, इसलिए यहाँ तक बाढ़ का असर न होने पाया, 
किन्तु बटरी ऐसे, की समतल भूमि जल-मग्न हो गई। बाढ़ भी 
आई अन्धकारपूर्ण मध्य रात्रि के समय, जिससे लोगों की ढुर्गंति 
की सीमा न रही। दूसरे दिन सबेरे बटरी का दृश्य देखकर 
मेरा रोम-रोम कॉप उठा । कितने लोग अपने घरों के छप्पर पर 
खड़े होकर सहायता के लिए चिल्ला रहे थे, और कितने अगम 
जल में बहे चले जा रहे थे। कुछ नावें आ गई' और बहुत से 
मनुष्यों के प्राण बचा लिए गए | जिन युवकों ने जान पर खेलकर 
आपकद-प्रस्त मनुष्यों की रक्षा की थी, उनको उचित पुरस्कार देकर 
सम्मानित किया गया था । 

सन्‌ १९१९ ई० के प्रारम्भ में में ट्रान्सवाल गया। वहाँ अपने 
चिर-परिचित मित्र लालबहादुरसिंह से मुलाक़ात की | यह उनसे 
मेरी अन्तिम भेंट थी, क्योंकि इसके साल भर बाद ही वे खग को 
सिधार गए। मेरे अनुज देवीदयाल अब तक जमिस्टन में ही 
रहते थे, उन्हें में अपने साथ नेटाल लाया ।/ उनके एकमात्र पुत्र 
कृष्णदत्त की अवस्था छः साल की थी और उसे में अपने पुत्र 
रामदत के साथ गुरुकुल में दाखिल करने का इरादा रखता था। 
देवीदयाल और उनकी पत्नी ने इसमें कोई आपत्ति न की। मेंने 

अपने परिवार को रहने के लिए नेटाल और ,जुललैण्ड की सीमा 
पर लोअर टुगेला में व्यवस्था की ओर खय॑ राम और कृष्ण को 
लेकर भारत-यात्रा की तैयारी की । इस यात्रा में रिचमौण्ड के मेरे 
मित्र श्री० गुदरराम भी साथ हो लिए । यद्यपि भेरी पत्नी जगरानी 
इस समय असाध्य रूप से बीमार थीं, और में अपनी यात्रा को 
स्थगित कर देना चाहता था; किन्तु जगरानी ने साफ कहा-मेरी 
चिन्ता न करो । इन बच्चो को गुरुकुल की गोद में सॉप आओ । 
मुझे जान पड़ता है कि मेरी मृत्यु निकट है, तो भी प्राण छोड़ने के 
वक्त मुझे यह सोचकर सन्तोष होगा कि मेरे बच्चे गुरुकुल माता 
की शरण में पहुँच गए हैं | इतना कहकर वे मौन हो गई, उनकी 
आँखें डबडबा आई', और हृदय भर आया । उनकी इच्छा को पूर्ण 
करने के लिए में भी भ्रस्तुत हो गया |! 


री और 





दरबन से कश्नकत्ता 
/दक! त वर्ष प्रवासी-भाइयों की सेवा में विताकर 
९ जब में स्वदेश-द्शन के लिए तैयार हुआ, तब 
/ कि ) मुझे अनेक प्रकार से रोकने की चेष्टा की जाने 
लगी । किसी ने भारत में असन्तोष का जिक्र 
22: करके कहा कि यह समय भारत-यात्रा के लिए 
पुल ४४ मं - उपयुक्त नहीं है, और किसी ने पजाब के 
'माशेल लॉ” की दुह्दाई देकर मुझे कुछ दिनों के लिए रोकना चाहा; 
किन्तु माठ्भूमि की दर्शन के उत्तट अभिलाषा ने मुझे इन सब 
कठिनाइयों पर सोचने का अवसर ही नहीं दिया। आये-युवक- 
सभा के श्री० सत्यदेव ने यात्रा-सम्बन्धी तैयारी में मेरी यथेष्ट 
सहायता की । 
यद्यपि मैने पहले ही से यह बात कह दी थी कि मेरी बिदाई के 
उपलक्ष मे किसी तरह का धूम-धड़ाका न किया जाय, किन्तु 
इस'वात को सुनता कोन था ! बहुत-छुछ कहने-सुनने पर दूर-दूर 





दछ्षिण अप्लिका के मेरे अनुभव रहें 


के साई तो सान गए, पर ख़ास द्रबन के भाइयों को समम्ताना 
कठिन हो गया । उनके हादिक प्रेस के सामने मुझे विवश होकर 
शीश मुका देना पड़ा। छेर-स्टेट का हिन्दी-आय-आश्रस, दरवन 
की आय-युवक-सभा और रायकोपिस की विद्या-प्रचारिणी सभा 
ने आधुनिक सभ्यता के अनुसार अभिनन्द्न-पत्र देकर मेरी यात्रा 
के लिए मज्ञल-कामना की | इन सब वातो से छुट्टी पाकर अपने 
मित्र श्री० गुदरराम, पुत्र रामदत्त और भतीजा कृष्णुद्त्त के साथ 
ता० ३० जुलाई सन्‌ १९१९ ३० को मैने 'काण्यावाड़' जहाज पर 
सवार होकर साद्थूमि को प्रस्थान कर द्िया। जिस समय हम 
जहाज पर सवार हुए, उस समय का दृश्य अत्यन्त करुणाजनक 
था। झ्ुण्ड के झ्ुण्ड सर-नारी बन्द्रगाह पर खड़े थे और सभी के 
नेत्रो से प्रेमाश्न॒ चह रहे थे | निश्चित समय पर जहाज़ ने कूच का 
बिगुल बजाया । उस समय हम लोगों की परस्पर टकटकी चँँघ गई । 
जब जहाज समुद्र की छाती पर तैरने लगा, तव रूमाल हिला-हिला 
कर प्रेम का प्रदशन होता रहा, किन्तु कुछ ही समय मे एक-दूसरे 
की दृष्टि से अच्श्य हो गए। 

जहाज़ के अथाह सागर मे प्रवेश करने पर ऊँची-ऊँची लहरे 
उठने लगीं ! लहरों की टकराहूट से भयानक कोलाहल होने लगा। 
महासागर सें हमारा जहाज़ बत्तख़ की भाँति जा रहा था और 
जल के प्रत्ञोभ से उसके डगमगाहट का ठिकाना नहीं रहा । जहाज 
बहुत छोटा था। कभी वह आकाश की ओर शिर उठाता और 
कभी रसालत भेजने की धमकी देता । नाबिक लोग तो अपने- 

अपने काम पर मुस्तैद थे, किन्तु यात्रियों की दशा अत्यन्त भयावह 
हो उठी। हम लोग डैक-छास के यात्री थे। डेक में कुल १५ मनुष्य 
थे, जिनमें ५ तो नाविक थे; लेकिन शेष यात्रियों की हालत बेतरह्‌ 
बिगड़ गई । सबके सिर मे चक्कर आने लगे ओर क्षण-क्षण पर 
उल्टी होने लगी । उल्टी भी ऐसी-बैसी नहीं, बल्कि अँतड़ियों 
को खींचकर बाहर निकालने लगी । बच्चों की दशा बड़ी 
शोचनीय हो गई; वमन करते-करते उन्तका शरीर शिथिल हो 
गया। बड़ी कठिनता से रात को नींद आई। दूसरे दिन भी 
हालत ज्यों की त्यों रही । किसी के मुख मे अन्न-जल नहीं गया । 
सब के सब मछली की भाँति छटपटाते रहे। मैंने बड़ी हिम्मत 
से तरकारी बनाई, किन्तु किसी ने उसे खाना पसन्द न किया । 
चक्कर के मारे लोगो का मुँह ऐसा बिगड़ गया था कि खाना 
हलाहल विष जान पड़ता था । प्यास लगने पर लोग पानी 
पीते, पर वह तुरन्त बाहर निकल आता। उठकर बैठने पर ऐसा 
चक्कर आ जाता कि लोग धड़ाम से गिर पड़ते; खड़ा होना तो 
ओर भी कठिन थां। दिनभर सब बेहोश पड़े रहे और रातभर 
शरीर की सुधि न रही । तीसरे दिन हम लोग डॉक्टर शैलेन्द्रनाथ 
मित्र की शरण में पहुँचे | आप बड़े योग्य और मिलनसार सज्जन 
थे। आपने एक तरह का चूर्ण खाने के लिए दिया। इस दवा से 
आशातीत लाभ हुआ, और हम लोगों का चित्त शान्त हुआ | 

हमने खाने-पीने की सब सामग्री रख ली थी। श्री० गुद्रराम 
भोजन बनाने के कार्य में प्रवृत्त हुर और हम लोगों - की घड़ी 

चैन से कटने लगी; लेकिन हमारे साथ ख्री-पुरुष का एक जोड़ा 
था। इनकी अवस्था इतनी दयनीय हो गई थी कि बिस्तर पर 
से उठना भी कठिन था। हम लोग अपने चोके में इन्हें भी 
खिलाने-पिलाने लगे ओर आधी यात्रा खतम हो जाने के बाद 
कहीं इनकी दशा सुधरी | खाने की व्यवस्था यह थी कि प्रातः 
चाय, कॉफी या कोको के साथ डबल रोटी और बिस्कुट का कलेवा 
होता; दोपहर को दाल-भात ओर तरकारी बन जाती और शाम 
को केवल खिचड़ी पर सन्तोष कर लेना पड़ता । 

इस जहाज़ के कप्तान साहब बढ़े विचित्र जीव थे। आपके 
क्रोध का पारा इतना चढ़ा रहता कि आप किसी से बातचीत 
तक करना पसन्द न करते | जहाज के अन्य कमेचारी साधारणतया 
अच्छे थे और यात्रियों के साथ कोई दुव्यवहार नहीं होने पाता 
था | डॉक्टर शैलेन्द्रनाथ मित्र से जहाज़ मे काम करने वाले 
छोटे-बड़े सभी खुश थे । जहाज के मुन्शी जी भी बढ़े भलेमानस 
थे। इस जहाज मे गुजराती-पुस्तको का एक संग्रहालय था, जिससे 
गुजराती यात्री फ्रायदा उठा सकते थे। रात को पढ़ने-लिखने का 
भी सुभीता था, क्योंकि सूयोस्त होते ही समग्र जहाज़ मे बिजली 
की रोशनी हो जाती थी । नहाने-धोने की कोई तकलीफ़ 
नही थी । 

यदि कुछ दुख था तो यही कि जहाज की चाल बड़ी धीमी 
थी। पहले दो-चार दिन तो उसने १५मील प्रति धण्टे के हिसाब से 
'रास्ता तय किया, पर उसके दो चूल्हे खराब हो गए, जिससे उसकी ' 

चाल बहुत धीमी पड़ गई और केवल ८ मील प्रति घण्टे के हिसाब 
से यात्रा होने लगी । इस चाल से यात्रियों के नाको दम आ गया 
ओर सबने मिलकर इस बात की शिकायत कप्तान साहब से की । 
तब कहीं उन चूरहो की मरम्मत की गई और फिर जहाज १० 
मील प्रति घण्टे के हिसाब से चलने लगा । 

कभी-कभी जब किसी द्वीप-समूह का दर्शव हो जाता था, 
उस समय यात्रियों की उत्सुकता इतनी बढ़ जाती थी कि जब 
तक वह आँखों की ओमल न हो जाता, तब तक उसी ओर 
सबकी टकटकी लगी रहती | इस जहाज में कुछ चीनी यात्री 
मी थे, जो दूसरे दज में यात्रा कर रहे थे। उनके रहन-सहन 
ओर स्वभाव से परिचित होने का हमें अच्छा अवसर मिला। 
इस बार की यात्रा में हमें यह भी अनुभव हुआ कि किस तरह 
बेचारे मछाह काम करने के लिए मछली की भाँति जाल मे फेंसाए 
जाते हैं । जहाज़ में काम करने वाले भारतीय मल्नाहों को शर्ते- 
बन्धी का पट्टा लिख देना पड़ता हैं। उनमें से अधिकांश को यह 
भी नहीं मालम होता कि . समुद्र-यात्रा किस बला का नाम है 
उनको बढ़े-बढ़े प्रलोभन दिए जाते हैं, ओर जब वे इस जाल में 
फँस जाते हैं, तत्र उनके साथ ऐसा व्यवहार होता है कि देख-सुन 
कर कलेजा काँप उठता है । 

में जिस 'काठियावाड' जहाज़ पर सवार था, उसी के सम्बन्ध 
में यहाँ कुछ लिखना अधिक प्रामाणिक होगा | इस जहाज़ पर तीन 
जाति के नाविक थे--अथोत्‌ योरोपियन, चीनी और भारतवासी | 

योरोपियन महाहों के विषय में क्‍या कहना ? उनके लिए सजे 
हुए कमरे और आराम का समुचित प्रबन्ध | चीनी महाहों के 
लिए भी अच्छी व्यवस्था; काम भी मिल्नी अथोत्‌ बढ़ई का और 
वेतन तद्नुरूप ही | दिनिभर काम करके शाम को ये लोग खासे 
जैन्टिलमैन बन जाते थे; किन्तु भारतीय मह्ाहों के विषय में कुछ 
लिखते हुए लेखनी सकुचाती है | इनकी गन्दी रहन,- इनके 
गन्दे घर और इनके गन्दे भोजन का सच्चा चित्र वही खीच 
सकता है, जिसकी लेखनी में कुछ बल हो। भारतीय मल्लाहो 
को २०-२५ रुपया मासिक वेतन मिलता है । किसी को 
इससे कुछ अधिक और किसी को इससे भी कम। इनको इस 
जाल में फँसाने वाले दलाल होते हैं, और वे इनसे दलाली के रूप 
मे छुछ न कुछ वसूल भी कर लेते हैं । एक बार इस जाल मे आ 
जाने पर फिर तब तक छुटकारा पाना असस्मव है, जब तक कि 
शर्ते की मियाद्‌ पूरी न हो जाय, अथवा किसी भयानक रोग के 
पञ मेंन फँस जायेँ। प्रश्न॒ यह होता है कि क्‍या भारतवासी 
इस संसार में केवल कुल्ली-कबाड़ी के काम करने ही के लिए 
सिरजे गए हैं ९ 

जहाज पर सवार हो जाने के बाद इन अभागे मल्लाहो को 
माल्म होता है कि किस तरह की नौकरी प्ले पड़ी है। जब 
जहाज़ बन्द्रगाह से रवाना होकर अथाह सागर में प्रवेश करता 
है, लहरों की टकराहट से जहाज़ डोलने लगता है, तब इनको इसे 
नोकरी का रहस्य विदित होता है । एक तो ये अभागे चक्षर से 

बुरी तरह बेहोश होकर छटठपढाने लगते हैं, और दूसरी ओर सारह्न 
( सरदार ) को सताने का अच्छा मोक्ा हाथ लग जाता है। इन 
पर जूतों की मार पड़ती है, ओर बेचारी माँ-बहिनों की गालियों से 
सत्कार होता है। एक ओर वह अभागा अद्धं-चेतन अवस्था में 
पढ़ां है और दूसरी ओर सारद्ग काम के लिए उसकी ठोक-पीट 
करता है। एक ओर उसकी जान की आफत है, और दूसरी ओर 
काम की पड़ी है। एक ओर निधन, निबेल और निस्सहाय नाविक 
और दूसरी ओर सबल, शक्तिशाली और सत्ताधारी सरदार | इस 
दुर्गति का सच्ा अनुभव वही कर सकते हैं, जो कभी इस दुर्गम 
पथ की यात्रा कर चुके हैं। जब सरदार देखता है कि यह किसी 
प्रकार काम करने के योग्य नही है, तब उससे कुछ रुपए ऐंटने के 
अभिप्राय से कहता है कि अगर तू अपने वेतन से इतनी रकम मुमे 
दे, तो मैं तुमको दो-चार दिनों के लिए रिहा कर दूँ । वह बेचारा 
बिना चूँ-चारा किए इस प्रस्ताव को मव्जूर कर लेता है। इसी प्रकार 
जो मह्ााह पूरा काम नहीं कर सकता, उसके वेतन का भी कुछ 
हिस्सा सरदार के पेट में हज़म हो जाता है। मुझे यूसुफ नाम के 
एक युवक सह्ाह ने अपनी कहानी इस प्रकार सुनाई :-- 

“में खनन में भर्ती हुआ ओर पहले एक महीने का वेतन 
दलाल को अर्पित करना पड़ा। जहाज़ का सरदार मुझे बहुत 
सताता था, और गालियों से बात किया करता था | विवश होकर 
मुझे अपने वेतन की आधी रक़म सरदार को देकर काम हलकां 
कर लेना पड़ा। मेरे पास कपड़े नहीं थे, इसलिए जब जाड़े के 

मौसम में में लिवरपूल और ग्लासगो के बन्दरगाहों पर पहुँचा, 
तो वहाँ की सर्दी से मेरे आधे प्राण निकल गए । सबेरे जब 
डेक पर बरफ़ जम जाती थी, तो हाथ-पेर निकम्मे हो जाते थे.। 
रात केवल एक चादर से काठनी पड़ती और द्निभर सदे हवा 
खानी पड़ती | फल यह हुआ कि में काम के योग्य नहीं रह गया. 
ओर बीमार होकर अरपताल पहुँचा। दरबन आने पर मुझे 
नौकरी से बरखास्त कर दिया गया। अब में इस जहाज से घर 
वापिस जा रहा हूँ।” 

मेरे जहाज में एक ऐसा आदमी था, जो दोयस-बबर्ची का 
काम करने के लिए नाम लिखाकर आया था; किन्तु वह 
बेचारा इस कला से बिलकुल अनभिज्ञ था। नतीजा यह हुआ 
कि उसे नित्य ही मुख्य बबर्ची की लात ओर गाली खानी पड़ती थी। 
एक बार कोयला मोंकने वाला एक महछाह बीसार पड़ गया। 
डॉक्टर ने भी उसे बीमार बतलाकर काम से छुट्टी दे दी, किन्तु 
सरदार को भल्रा उस अभागे की जान की क्या पवाह ? वह 
दौड़ा हुआ डॉक्टर के पास आया। मैं भी उस समय डॉक्टर की 
केबिन में बैठकर बातचीत कर रहा था। उसने आते ही उस अभागे 
को भला-बुरा बकना शुरू किया और डॉक्टर से आज्ञा मॉगी 
कि उसे काम पर जोतने सें कोई आपत्ति न की जाय | डॉक्टर 
साहब भी चुप रहे ओर बोले कि उसे कोई इतनी अधिक बीमारी 
तो नहीं है, जिससे वह काम करने के योग्य न हो । बस, अब 
क्या कहना था १ उसको काम पर हाज़िर होने के लिए जारशाही 

आज्ञा हो गई | वह अभागा घबड़ाकर जहाज के ऊपरी हिस्से पर 
इस विचार से चढ़ गया कि वहाँ से समुद्र में कूद्कर जीवन का 
अन्त कर डाले; किन्तु ऊपर पहुँचकर वह बेहोश हो गया ओर 
तिलमिलाकर तसरुते पर गिर पड़ा | जहाज में उसकी खोज होने 
लगी, ओर यह अनुमान किया जाने लगा कि वह समुद्र में कूद 
पढ़ा । अन्ततः वह मूच्छित दशा में पड़ा हुआ पाया गया। इस 
प्रकार न जाने कितने अभागे अपने जीवन की समाप्ति कर डालते 
हैं, और जल-जन्तु उनके हाड़-मांस का अहार कर जाते हैं। 
मेरा सझेत केवल 'काठियावाड़' जहाज़ की ओर नहीं है, किन्तु 
भारतीय मह्हों की साधारणतः सबत्र यही दशा है, और उनपर 
अत्याचार करने वाले योरोपियन नहीं, बिक भारत-जननी के ही 
 क्षपूत होते हैं । 

उन्नीस दिन की दीघ समुद्र-्यात्रा के पश्चात्‌ ता० १८ अगस्त 
को प्रात: चार बजे हम कोलम्बो ( लड्ढा ) पहुँचे | हमें रातभर 
नींद नहीं आई थी, क्योंकि समुत्न-यात्रा से जी उकता गया था 
ओर भूमि देखने के लिए चित्त व्यप्न हो उठा था। कोलम्बो के 
बन्दरगाह पर अनेक देशों के बहुत से जहाज़ खड़े थे, उनपर 
बिजली की रोशनी जगमगा रही थी, और अन्धकारमयी रजनी 
में यह दृश्य बड़ा ही सुहावना जान पड़ता था। उषा की अरुण- 
प्रभा के साथ ही लड्ढापुरी का दशन हुआ। यदि लझ्ढा को जहाज़ों 
का जद्भुशन कहा जाय, तो कुछ भी अत्युक्ति न होगी । यहाँ संसार 
के हर भाग के जहाज़ दृष्टिगोचर हुए। जापान के जहाज अपने ढड्ढः 

के निराले ही थे, सैकड़ों जहाज़ों के बीच में वे बड़ी आसानी से 
पहिचाने जा सकते थे । कई जहाज़ तो कोयला-पानी के बजाय 
बिजली की शक्ति से चलने लगे हैं । दुनिया की जहाज़ी ताकत 
देखने पर पता लग जाता है कि इस सम्बन्ध में हिन्दुस्तान कितना 
पिछड़ा हुआ देश है । 

आठ बजे के समय डॉक्टर और पुलिस वाले आए। उन्होंने 
यात्रियों की नव्जु तथा पास-पोर्टों का मुलाहिजा किया । तत्पश्चात्‌ 
हमें जहाज से उतरने की स्वतन्त्रता मिली । हम लोग नाव पर सवार 
होकर किनारे गए ओर किसी हिन्दू-होटल की तलाश करने लगे। 
पर हिन्दू-होटल मिलना दुलंभ हो गया। हमने एक गुजराती- 
मुसलमान की दूकान पर जाकर द्रियाफ्त किया, तो सालूस हुआ 
कि यहाँ कुछ काठियावाड़ी हिन्दू रहते हैं, और उनकी एक “बीसी'* 
भी है। हम लोगों ने काठियावाड़ी महाशय के पास जाकर प्रार्थना 
की कि यदि आप हमे कहीं दो-चार दिन ठहरने का प्रबन्ध कर दें, 
तो हम आपके बड़े कझतज्ञ होंगे, लेकिन बेलाग जवाब मिला--हम 
गुजराती हैं और आप हिन्दुस्तानी, इसलिए हमारी और आपकी 
' नहीं निभ सकती । अलबत्ता में आपको एक हिन्दू-होटल का 
पता बताता हूँ, यदि आप वहाँ जायें तो अवश्य समुचित प्रबन्ध 
हो सकता है। 

हिन्दू के प्रति हिन्दू का यह व्यवहार देखकर हार्दिक दुख 
हुआ, किन्तु क्या करता १ उनका प्रस्ताव मानने के सिवाय ओर 
उपाय ही क्या था १ हम लोग कई गली-कूचे पार करते हुए उनके 

बतलाए हुए होटल में पहुँचे । दरवाज़े पर एक तोदधारी मद्रासी 
महाराज मिले | आपने तुरन्त ही दो टूक जवाब दे दिया कि 
यहाँ मद्रासियों के सिघाय और किसी के ठहरने के लिए स्थान 
नहीं है । 

उस समय कड़ाके की धूप पड़ रही थी; लड़को के मुँह लाल 
हो गए; भूख-प्यास से वे तड़फड़ाने लगे | वहाँ की सद्भीण गलियों 
में हवा की जरा भी गुखाइश नहीं थी, इससे हम लोग 
ओर भी व्याकुल हो उठे। अब क्या करें, कहोँ जायें और 
किस तरह भूख-प्यास को शान्त करे ? मेरे साथ एक मुसलमान 
सज्ञन थे, उन्होने मुझे वम्बई-होटल मे चलने की सलाह दी। वहाँ 
जाने पर ज्ञात हुआ कि यह होटल मुसलमानों का है। खैर, हम 
लोग वहाँ केवल शीतल शबत पीकर आगे बढ़े | स्टेशन के सामने 
हमें न्यू सेरटरूल होटल मिला | पूछने पर ज्ञात हुआ कि इस 
होटल के मालिक बौद्ध-धर्मावलम्बी हैं, और यहाँ निरामिपहारियों 
के लिए भी व्यवस्था हों सकती है। अतः हम लोगो ने इसी होटल 
में डेरा जमाया । 

इस होटल में कई योरोपियन भी ठहरे हुए थे, यह मेरे लिए 
एक नई वात थी; क्योकि दक्षिण अफ्रिका के क्रिसी होटल मे 
गोरो! के साथ श्याम! वर के मनुष्य नहीं ठहर सकते और 
स्रासकर भारतीयों के लिए तो होटल के दरवाजे बन्द ही रहते हैं । 
इसलिए लक्का के एक वोद्ध-होटल में गोराह्टों की भीड़ देखकर 
मुमे आश्रय हुआ, किन्तु पीछे पूछताछ करने पर ज्ञात हुआ कि ये 

लोग इद्नलैए्ड के नहीं, प्रत्युत योरोप के अन्य देशों के निवासी हैं, 
ओर निर्धन होने के कारण ही गोराज्जों के खर्चीले होटल की अपेत्ता 
यहाँ ठहरे हुए हैं । इस होटल में प्रात: डबल रोटी और चाय; 
दोपहर को भात, साग-पात ओर केला तथा शाम को रोटी और 
तरकारी मिलती थी। भोजन की व्यवस्था “अप-दटुन्डेट” थी। 

यहाँ की धार्मिक अवस्था के सम्बन्ध में जॉच करने पर विद्त 
हुआ कि इस समय इसाई-पादरी बड़े ज़ोर-शोर से अपने सत का 
प्रचार कर रहे हैं। मुझे एक बौद्ध-मिक्षुक ने बतलाया कि यहाँ के 
निवासियों को इंसाई बनाने के लिए बड़े-बड़े घृणित उपायों से 
काम लिया गया था। इसाइयों ने धमं के नाम पर संसार में जो-जो 
अत्याचार किए, उनसे इतिहास-प्रेमी अपरिचित नहीं हैं । डच और 
पोतेगीज-पादरियों ने लोगों को क्रिस्तान बनाने के लिए उन उपायों 
का अवलम्बन किया था, जिन्हें सभ्य-संसार में पाशविक अत्याचार 
के नाम से पुकारा जाता है। इनके प्रचार का फल यह हुआ 
कि बहुत से लड्ढाचासी इसाई हो गए और अब तो वे एक बड़ी 
संख्या में नजर आते हैं। बोद्ध-धर्म यहाँ का स्वश्रधान धर्म है, 
ओर मुसलमानी मज़हब की छटा भी छिटक रही है, किन्तु हिन्दू- 
धरम अपने अछूतों को गिजोघर के दरवाज़े पर पहुँचाने से बाज 
नहीं आता। 

बौद्ध लोग दो श्रेणियों में विभक्त हैं। एक तो सिश्लुक ओर 
दूसरे गृहस्थ । बोद्ध-संन्यासी पीताम्बर धारण करते हैं और गृहस्थ 
लोग,लुब्ली पहिनते हैं । औरत और मर्द की पोशाक मे फोई अन्तर 

हीं होता; दोनों वर्ग छल्ली और कुत्तों पहिनते हैं, और सिर खुला 
रखते हैं। कभी-कभी तो स्ली और पुरुष को पहचानना कठिन हो 
जाता है। हिन्दू लोग धोती पहिनते हैं, और मुसलमात्र तो अपनी 
वस्ल-विभिन्नता के कारण तुरन्त ही पहिचाने जा सकते है । इंसाइयों 
की तो बात ही मत पूछिए । यदि उनके चमड़े पर श्यामलता न होती, 
तो शायद यह पहिचानना कठिन हो जाता कि ये योरोपियन हैं 
या लड्ढावासी ! इनके सूट, बूठ, कालर, मेकटाई, हैट इत्यादि 
देखकर कुछ समय के लिए दक्षिण अफ्रिका में जन्मे हुए भारतीय: 
युवकों का फैशन मुझे भूल गया। इन्होने अपने शरीर और 
आत्मा को योरोपीय सभ्यता के चरणों पर चढ़ाकर सन्तोष कर 
लिया है। जहाँ तक मेंने अनुभव किया, यदि यहाँ पर सावभोमिक 
हिन्दू-धर्म के प्रचार की कोई व्यवस्था न हुईं, तो निकट-भविष्य मे 
यहाँ खोजने पर भी हिन्दू न मिलेंगे, और उनकी स्मृतियां अजायब- 
घर की शोभा बढ़ाने के लिए रह जायेंगी। कहाँ हैं वे आये- 
समाजी, जो योरोप में वेदिक-ध्म-प्रचार का खप्त देखा करते 
हैं, और कहाँ हैं वे सनातनी, जो आय-समाज को खरी-खोटी 
सुनाकर ही अपने कत्तेव्य की इति-श्री कर देते है ? यदि वे ओंखे 
खोलकर देखें, तो उन्हे सत्र ही हिन्दू-जाति और संस्कृति का 
हास दिखाई देगा। 

लड्ढा मे पाली और तामिल-भाषां का विशेष व्यवहार होता 
है, किन्तु अज्रेज़ी ने जिस तरह यहाँ के निवासियों पर अपना 
सिक्का जमाया है, उसे देखकर तो हमें दाँतों तले उँगली दबा लेनी 

पढ़ी । यहाँ जितने सनुष्यों से मुझे मिलने का अवसर मिला, 
सबके सब कुछ न कुछ अड्वरेज़ी धोल सकते थे। साधारण 
पुलिस से लेकर उच्चाधिकारी तक तो द्जरेजी जानते ही हैं, 
किन्तु जब मेंने यहाँ के अशिक्षित मज़दूर और रिक्‍्शा-गाड़ी 
खींचने वालों को भी टूटी-फूटी अद्गरेज़ी बोलते देखा; तब तो मेरे 
आशम्रय की सीमा न रही | 

एक दिन हम लड्ढा का अजायबघर देखने को निकले। दूर 
होने के कारण हमने दो रिक्शा-गाड़ी किराए पर कीं । रिक्शा वाले 
ने प्रति घण्टे ५० सेए्ट के हिसाब से भाड़ा तय किया, और यही 
भाड़ा क़ाबूत से भी जायज्ञ है; किन्तु नगर से बाहर जाते ही इन 
पाजियों ने रिक्शा-गाड़ी खड़ी कर दी और एक रुपया किराए का 
तक़ाज़ा किया | घड़ी देखी तो अभी १५ मिनिट भी नही हुए थे। इस 
पर वाद-विवाद शुरू हुआ, और पुलिस तक जाने की नौबत पहुँची । 
इसके बाद एक 'परोपकारी' सत्वन मिल गए | आपने फर्मोया 
कि चलिए में आपको यहाँ का अजायबघर दिखला लाऊँ, किन्तु 
मैंने उनकी इस कृपा के लिए धन्यवाद देकर निवेदन किया कि 
आप मेरे साथ आने का कष्ट न उठाइए | पर आप कहाँ मानने 
वाले थे, मेरे पीछे हो लिए । यहाँ पर ऐसे बहुत से बेकार आदमी 
घूमा करते हैं, जो परवेशियों के पीछे लग जाते हैं और उनसे 
मनसानी फीस वसूल कर लिया करते हैं। यदि कोई उनकी मुँह- 
मांगी फ्रीस देने से इन्कार करे, तो यह कहेंगे कि क्‍या हम तुम्हारे 
बाप के गुलाम थे, जो तुमने हमारा वक्त बबोद किया । परदेशियों 

को इनसे पिण्ड छुड़ाना मुश्किल हो जाता है।योरोप आदि 
देशों में भी मार्ग-प्रदशंक (गाइड ) होते हैं, किन्तु भारतीय 
गाइडों के विषय में में बहुत-कुछ सुन चुका था, अतएव मेंने इन 
महाशय से प्राथना की कि आप मेरा पिण्ड छोड़कर चले जाइए । 
इतने पर भी आप न माने, ओर कहने लगे-में तो मुहब्बत के 
मारे आपके साथ चल रहा हूँ। आप जो कुछ दे देंगे, उसी में मुझे 
सन्‍्तोष हो जायगा | इस बात से मुझे बढ़ी हँसी आई कि भल्रा 
इनसे मेरी कब की मुहब्बत है । यह तो वही कहावत हुई कि 
पान न मान में तेरा मेहमान ।' अन्त में मुझे विवश होकर 
कुछ बढ़े शब्दों का प्रयोग करके 'प्रेमी! महाशय से पिण्ड 
हुड्ढाना पड़ा। 

हम अजायबघर, पहुँचे | यहाँ विशेषतः बुद्ध, शिव, पावंती 
ओर काली की मूर्तियाँ देखने में आई' । दो हजार वर्ष पहले के 
पत्थर के किवाड़ और खिड़की देखकर ज्ञात हुआ कि किसी 
समय यहाँ का कला-कोशल बहुत उन्नत अवम्था में था। एक 
कपड़े पर राम-विवाह और राम-रावण-युद्ध का चित्राहुन हुआ 
था ओर उसके साथ ही ऋ्नरेजी में संक्षिप्त इतिहास भी दे दिया 
गया था | इसके अलावा लड्ढा की भिन्न-भिन्न जातियों की मूर्तियाँ, 
सामुद्रिक जल्तुओं के अत्थि-पिजर, डचों के समय की पुरानी 
आलमारियाँ इत्यादि बहुत सी चीज़ें यहाँ रखी हुई थीं, जिनका 
सिलसिलेवार वर्णन करने की कोई जरूरत नहीं है । पुरानी चीज़ें 
अनिरुद्धपुर और केण्डी से लाई गई थी । 

चार दिन लट्ढा में निवास करके हम अपने जहाज पर वापिस 
आए और कलकत्ता के लिए रवाना हो गए। ता० २८ अगस्त को 
हमारा जहाज़ गद्जा-सागर में प्रविष्ट हुआ | दक्षिण अफ्रिका में 
रहते हुए जिस माठ्भूमि के नाम की माला में सदैव जपता रहा; 
रोम-रोम में जिसके श्रति प्रेमानुराग भरा हुआ थां; जिसकी 
मब्जुल मूर्ति आठों याम हृदय में बसी रहती थी, आज उसी 
भाठ्भूमि की गोद मे अपने को पाकर हृदय-वल्लियाँ फडक उठीं, 
और उसके चरणों में श्रद्ा से मस्तक मुक गया | 

बन्द्रगाह पर पं० अयोध्याग्रसाद जी बी० ए० तथा श्रन्य 
अनेक आये-समाजी भाई मिले, जिन्होंने मेरा यथार्थ आगत- 
खागत किया ओर आय॑-समाज मन्दिर में ठहरने की व्यवस्था हुई | 
मेरे आगमन के साथ ही 'भारतमित्र' ओर “विश्वमित्र' में प्रवासी- 
भाइयो के सम्बन्ध में अग्रलेख निकले। मुझे पहले-पहल पं० 
अम्बिकाप्रसाद बाजपेयी, पं० लक्ष्मणनारायण गईं, श्री० भूलचन्द 
अग्रवाल बी० ए० इत्यादि प्रसिद्ध पत्रकारों से मिलने का सौभाग्य 
प्राप्त हुआ। दो-चार दिन वहाँ ठहरकर में बिहार होता हुआ 


इन्दौर पहुँचा । 
2 हे 


प्रवासी भारयों के कुछ शुभचिन्तक 

# 52 » न्दौर पहुँचकर में प्रवासी-साहित्य के प्रकाशक 
0 टेक. श्री० द्वारिकाप्रसाद सेवक का मेहमान बना । 
सेवक जी उस समय अपने सरस्ती-सदन 
द्वारा प्रवासी-भाइयों की अच्छी सेवा कर रहे 
थे, और 'प्रवासी-भारतवासी' 'दक्तिण अफ्रिका 
के सत्याग्रह का इतिहास! इत्यादि कई्दे ग्रन्थ 

' प्रकाशित भी कर चुके थे । श्रवासी-साहित्य 
के प्रकाशन में आपकी बड़ी रुचि थी ओर तत्सम्बन्धी बहुत सी 
सामग्री आपने इकट्टी कर ली थी। जातीय सेवा के आप बड़े-बढ़े 
स्प्त देखा करते ओर उन स्वप्नों को कारय-रूप में परिणत करने की 
चेष्ट भी करते । नवजीवन! का सम्पादन और प्रकाशन ही 
आपको शक्ति के लिए पयाप्त था, किन्तु इतने से आपको सनन्‍्तोष 
कहाँ १ आपने आय-महिला-विद्यालय, आयय-कन्या-विद्यालय, 

आय-सेवा-समिति इत्यादि अनेक संस्थाओं की स्थापना की, और 
इनके सञ्चालन में घर की सारी पजी फूँक डाली। ऊपर से कई 
सहस्न रुपए के क़ज़ंदार भी बन बेठे | इस दुरबस्था मे यदि कोई 
दूसरा होता, तो जातीय सेवा को द्स डग दूर ही से नमस्ते करने 
लगता; किन्तु आपके पास एक ऐसा हृदय था, जो जातीय-जीवन 
की ज्योति पर पतद्ग की भाँति जल मरने को तड़प उठता था। 
सच बात तो यह है कि यदि सेवक जी की स्कीमें सफल हो जातीं, 
तो आज वे एक बढ़े प्रकाशक, बढ़े साहित्यिक, बढ़े धार्मिक और 
बड़े देशभक्त के गौरव से मरिडित होते; किन्तु असफलता मे उन्हें 
ज़िद्दी, अनुभव-शून्य, 'घर फ्रेककर तापने वाला' इत्यादि पदवियाँ 
दिलाकर छोड़ा । + 

आपके पिता डॉक्टर ओझ्ारमसाद जी एक बड़े उत्साही पुरुष 
थे, ओर साथ ही व्यवहार-कुशल भी; किन्तु सेवक जी के कार्यों 
में उन्होंने कभी बाधा नहीं दी। सेवक जी की वृद्ध माता जी भी 
अनुभवी, कार्य-कुशल और स्नेहवती थीं; लेकिन सेवक जी के हाथ 
रोकने की शक्ति उनमें भी नहीं थी | तात्पय यह कि सेवक जी अपने 
विचार के अनुसार काय करने में सबतन्त्र स्वतन्त्र थे | सेवक जी 
में कोई व्यसन नही था, किन्तु परोपकार के पीछे मस्त फक्कीर बने 
फिरते थे। उस समय सेवक जी के नाते की फूआ अमती ठकुरानी- 
बाई |और उनकी दो कन्याएँ--रुक्मिणीदेवी और सुशीलादेवी 
भी उनके साथ ही रहती थीं । मुझे यह देखकर बड़ी प्रसन्नता हुई 
कि सेवक-परिवार के प्रत्येक सभ्य के हृदय में प्रवासी-भाइयो के 

लिए दई और प्रेम था, और इसी कारण इस परिवार के साथ मेरा 
परिचय भी हुआ | 

उस समय प्रवासी-भाइयों के जीवन-धन परिडत बनारसी- 
दास चतुर्वेदी जी मी इन्दौर में थे। यहाँ के डेली-कॉलेज मे आप 
हिन्दी के अध्यापक थे। प्रवासी-भारतवासी' के नाते 'एक 
भारतीय हृदय” का नाम तो मुमे; जिह्ाग्न हो चुका था, किन्तु 
चतुर्वेदी .जी ही वह गुमनाम व्यक्ति हैं, यह में अब तक नहीं 
जानता था। सेवक जी के मकान पर ही आपसे पहले-पहल 
मुलाक़ात हुईं। आपकी सौजन्यता, सहृदयता और निरभिमानता 
ने मेरे ऊपर बड़ा प्रभाव डाला। प्रवासी-भाइयों के प्रश्नों के 
आप बड़े अच्छे ज्ञाता हो गए थे, ओर इस विषय पर पूर्ण अध्ययन 
ओर अनुशीलन के पश्चात्‌ ही 'प्रवासी-भारतवासी' की रचना 
हुई थी। 'प्रवासी-भारतवासी” विशाल भारत का काव्य-चित्र है, 
प्रामाणिक इतिहास है; दासत्व-काल का दर्पण है; संसार-व्यापी 
भारतीय अपकीर्ति की करुण-कथा है और प्रवासी-साहित्य की 
स्थायी सम्पत्ति है। इस विषय पर ऐसा श्रेष्ठ, ऐसा विचारपूरण 
ओर ऐसा मौलिक ग्रन्थ आज तक भारत की किसी अन्य भाषा 
में नहीं निकला । ऐसे महान्‌ लेखक का इस समय हम यथोचित्त 
आदर नहीं कर रहे हैं, किन्तु भावी सन्‍्तान अवश्य उसकी स्मृति 
की पूजा करेगी.। | 

यहीं पर भाई कोतवाल बी० ए० से भी भेंट हुई । आप कुछ 
दिनों तक॑ दक्षिण अफ्रिका में प्रवास कर वहाँ के भारतीय भाइयों 

| २५ 

की सेवा कर चुके हैं । इस समय हिन्दी-संसार में आपको कोन 
नहीं जानता ? मद्रास में हिन्दी-प्रचार कर आपने राष्ट्र-भाषा 
की जो गौरव-बृद्धि की है; वह सबथा स्तुत्य है। आप बड़े ही 
मिलनसार, उत्साही, विद्वाब्‌ और श्रद्धालु मलुध्य हैं । लोकमान्य 
तिलक के आप बड़े भक्त हैं, ओर इस विषय पर आपने गुजराती 
भाषा में एक पुस्तक भी लिखी थी, जो नेटाल के 'इण्डियन- 
ओपिनियन! प्रेस से प्रकाशित हुई थी । सन्‌ १९१३ इं० की हड़ताल 
के समय आपने पूना के 'केसरी' में कई महत्वपूर्ण लेख लिखकर 
प्रवासी-भाइयों और उनके संग्राम की यथार्थ स्थिति देशवासियों 
के सामने रक्सी थी । 

इन्दौर में ही दक्षिण अफ्रिका-प्रवासी हिन्दुओं में बैदिक-ध्म 
का प्रचार कर नवजीवन पैदा करने वाले श्री० स्वामी शह्भुरानन्द्‌ 
जी के भी दशन हुए । यह मेरे लिए बड़े सोभाग्य की बात थी 
कि मेरा आसमन्त्रण स्वीकार कर स्वामी जी काठियावाड़ से इन्दौर 
पधारे | आपका वह ट्विव्यरूप देखकर ओर मधुर वाणी सुनकर 
में मुघ हो गया। आपने योरोप और अफ्रिका का बहुत-कुछ 
अनुभव प्राप्त किया है, ओर प्राचीन आय॑-आद्‌र्श तथा वत्तेमान 
आवश्यकताओं पर खूब विचार भी । इसीलिए दक्षिण अफ्रिका 
में ही आपको पक्का विश्वास हो गया था कि सद्गठन के बिना 
हिन्दुओ का उद्धार होना असम्भव है। आपने अपनी सारी 
शक्ति प्रवासी-हिन्दुओं के सज्वठ्न मे लगाई । वहाँ भी कुछ लोगों 
का यह सझुयाल था कि हिन्दू-सज्नठन का अथ है मुसलमानों से 

होेप करना; फिन्तु वास्तव में स्वामी जी का यह उहेश्य नहीं था। 
वे एक हिन्द-संन्यासो थे, ओर हिन्मू-जाति के बिखर हुए फूलों 
को एकत्र करके एक माला में गूँय देना ही उनका धर्म था; पीर 
अनेक आपत्तियो का सामना फरने हुए भी स्वामी जी ने अपन 
धर्म का बड़ी योग्यता ्ोर निर्भेबता से पालन किया । यदि स्वामी 
शद्ुरानन्द जी की भाँति अन्य हिन्दू-संत्यासी भी अपने तीगन 
के दा-चार साल प्रवामी-भाउय्रों फे लिए सच कर टिया रे 
तो बीस लाख प्रवासी-भारतीया के उद्गार का प्रश्न सहज भी महल 
हो जाय | स्वामी जी की बागी मे बढ़ा बल है । पाप घाट हिन्दी में 
बोल या अद्गरेज़ी मे, किन्तु श्रोताओ्रों पर प्रसाधारणु रूप से प्रभाव 
पड़े ब्रिना नहीं रह सफता। उन्दहौर मे लगभग एक मास सह 
आपकी सत्मद्गति से मेने पृूण लाभ उठाया | 
मरे इन्दौर पहुँचन के पश्चान्‌ ही प्रवासी-भारतीयों की सना 
में भआत्मोत्सग करन वाले संसार के सव-श्ष्ठ मद्वापुरुप महात्ष्या 
गाँधी को जन्‍्म-जयन्ती प्रा गई । सेठ बाणमुदुन्र भगशी चादि 
उत्साही पुरुषा के उद्योग से बजाजुखाना-चौक में हल्दौर- 
निवासियों की सार्वजनिक सभा ह8 । उस विरादू सुभा मे जनता 
समुद्र की भाँति उमड़ आई थी। मुझे! यह देसफर शाश्चर्य 
हुआ कि जनता ने इस सभा के लिए समे ही सभापति चुना । 
यद्यपि सभा-मआ पर मुमसे कई गुण श्रधिक श्रे"्ट, विद्यान ओर 
योग्य व्यक्ति विद्यमान थे, तो भी में समता हैँ कि एक 'प्रवासी 
होने के कारण है मुझ यह सम्मान प्रदान किया गया | एस सभा 

में श्री० द्वारिकाप्रसाद सेवक; राव त्रिम्नबकराव गोगठे बी० ए०; 
श्री० भानुशाह एस० ए०, एल-एलू० बी०; भाई कोतवाल बी० ए०; 
आऔ० सुखसम्पत्तिराय भण्डारी; भ्री० हीरालाल सिद्धी बी० एस-सी०; 
पं० श्रीकृष्ण शास्त्री; राव विनायक सीताराम स्वेटे बी० ए०, 
एलू-एलू० बी० इत्यादि सज्जनों के बड़े प्रभावशाली व्याख्यान हुए 
ओर सभी ने महात्मा जी की जन्म-स्मृति में श्रद्धा की पुष्पाजलि 
चढ़ाई | इस सभा में मुझे इन्दौर के कई श्रेष्ठ पुरुषों से परिचित 
होने का अवसर मिला | ह 

इसके बाद इन्दौर के हाईस्कूल में, श्रीविद्यार्थी हिन्दी- 
उत्कषक-समिति में और माहेश्वरी-मण्डल में मेरे व्याख्यान हुए; 
किन्तु जैनियों की एक सभा में मुझे बढ़ा ही कटु-अनुभव हुआ | 
इसका नाम था ओवद्धमान-क्षान-प्रचारिणी सभा और इसके 
तृतीय वार्षिकोत्सव में इन्दौर के एक्साइज़-मिनिस्टर अीमन्त 
रायबहादुर सरदार किबे साहब एस० ए० की अध्यक्षता में 
अछूतोद्धार पर मेरा व्याख्यान होना निश्चित हुआ था। सभा में 
नगर-निवासियों का अच्छा जमाव हुआ, ओर किबे साहब भी 
प्रधान आसन पर सुशोभित हुए। ठीक उसी समय सभा के 
अधिकारियों में गहरा मतभेद हो गया । जैनियों की कट्टर जमात 
अछूतोद्धार पर कुछ चचो होने देना अनुचित समम बैठी । 
जिन्होंने सुकसे मिलकर व्याख्यान का विषय निधोरित किया 
था, उन्हें प्रभावशाली कट्टर लोगों के सामने मुक जाना पड़ा | 
वे बढ़े लक्गित होकर मेरे पास आए और व्याख्यान का विषय 

बदल देने के लिए प्रार्थना करने लगे; किन्तु मैंने उठकर 
साफ कह दिया कि जो जैनी कीटाणुओं पर भी दया दिखाने के 
लिए प्रसिद्ध हैं, मनुष्य-जाति के एक अज्ञ के साथ उनका यह 
व्यवहार निस्सन्देह निन्दनीय और दुखजनक है। मुमसे व्याख्यान 
का विषय बदल देने के लिए कहा जाता है, किन्तु में प्रामोफोन 
तो हूँ नहीं कि उसमें चाहे जो रेकडे भर दिया जाय । अतएव में 
सभापति और सभागत सज्ञनों से क्षमा माँगकर यहाँ से बिदा 
होता हैँ । इतना कहकर में चलता बना। 

भारत में जल-बायु के परिवत्तेन के कारण मेरा स्वास्थ्य बिगड़ 
चला ओर १०५ डिग्री तक ज्वर चढ़ने लगा। सेवक जी के प्रबन्ध 
से इन्दौर के अच्छे-अच्छे डॉक्टर मेरा इलाज करने लगे | बीमारी 
से ज़रा फूसंत मिलते ही चित्तौड़गढ़ से निमन्त्रण आया। वहाँ 
की विद्या-प्रचारिणी सभा का वार्षिकोत्सवत था, और चित्तौड़- 
वासियों मे मुझे ही इस उत्सव का प्रधान चुना था। शरीर के 
निबल होते हुए भी में चित्तौड़गढ़ जाने के लोभ का संवरन नही 
कर सका, ओर निश्चित तिथि को चित्तौड़ जा ही पहुँचा । स्टेशन पर 
ब्रह्मचारी हरि जी मिले | यह महाशय :राजस्थान और विशेषतः 
मेवाड़ के बड़े भक्त थे, और सुप्रसिद्ध देशभक्त विजयसिंह पथिक 
के आदेशानुसार गाँव-गाँव घूमकर 'जागो-जागो रे मेवाड़ी भाइयो ! 
का भधुर सल्लीत सुनाते फिरते थे। आज भी हरि जी राजस्थान- 
सेवा-सह्ट को ओर से राजस्थानियों को जाग्रत करने के कार्य में 
कटिवद्ध ह। चित्तोड़ के उत्साहा कायकरत्ता श्री० गांविन्द्सिह 

पश्चोली ने मेरे ठहरमे ओर आराम के लिए बड़ी अच्छी व्यवस्था 
कर रक्खी थी । यहाँ मिन्न-मिन्न विषयों पर मेरे छः व्याख्यान हुए 
ओर चित्तौड़वासियों से मेरा चड़ा प्रेम हो गया । एक दिन में घोड़े 
पर सवार होकर चित्तोड़ का ऐतिहासिक हुग देखने के लिए गया । 
उस समय मेरे हृदय में जो-जो भाव उत्पन्न हुए, उनका 
सम्यक्‌ वर्णन करना वास्तव मे बड़ा कठिन कामः है। अहा ! यह्‌ 
वही चित्तौड़ है, जिसके उद्धार के लिए महाराणा प्रतापसिंह 
चन-वन भटकते फिरे-- | 


बच्चों का वह कहणा-कन्दन, भूख-भूख वह चिह्लाना / 
दिन के दिन श्रनशन ही रहना, घात-पात फ़िर भी खाना // 


यह वही गढ़ है, जहाँ भारत की सहतसौरों देवियों ने विदेशी 
शत्रुओं द्वारा अपमानित होने की अपेक्षा अग्नि-शिखा को 
आलिज्ञन कर जौहर-ब्रत का महान्‌ अनुष्ठान किया था; और यह 
वही भूमि है, जहाँ की एक-एक इच्व भूमि रण-बाँकुरे राजपृतों के 
रक्त से सींची गई थी। यहाँ का एक-एक पत्थर और कह्डुड़ हिन्दुओ 
के आत्मोत्सर्ग का साक्षी है। गढ देखने के प्चात्‌जब में एक 
शान्त और एकान्त स्थान पर बैठकर भारत के प्राचीन गौरव और 
अवोचीन पतन पर विचार करने लगा, तब सहसा मेरी आँखों से 
ओऑंसू की धारा बह चली, और वहॉ बेठकर में घण्टो रोया । 
वास्तव में चित्तौड़गढ़ राष्ट्रभक्तों के लिए एक महातीथ है। 

यहाँ से कुछ भाइयो के विशेष आग्रह और अनुरोध से में 

उदयपुर गया ।। मेरी गाड़ी दिन के एक बजे उदयपुर पहुँची । 
स्टेशन पर सैकड़ों विद्यार्थियों को बन्देमातरम्‌! का घोष करते हुए 
देखकर मुमे बड़ा आश्रय हुआ, ओर पूछने पर माल्म हुआ कि 
बहुत-कुछ चेष्टा करने पर हाईस्कूल के केवल चार विद्यार्थियों को 
स्टेशन पर आने की आज्ञा मिली थी; किन्तु पाठशालाओ्ओं में 
जब दोपहर को छुट्टी हुईं, तब समस्त छोटे-बढ़े विद्यार्थी स्टेशन 
की ओर दौड़ पढ़े। विद्याथियों की इस निरछुशता पर मुमे 
खेद अवश्य हुआ, किन्तु मेंने यह भी अनुभव किया क्रि मेवाड़ 
के बच्चों के हृदयों में राष्ट्रीय सूथ की सुनहरी किरणें छिटकने 
लगी हैं। मुके आशड्डा थी कि कदाचित्‌ विद्याथियों को आज्ञा- 
भद्ठ के अपराध में दण्ड दिया जाय, किन्तु अधिकारियों की 
बुद्धितत्ता ओर दूरदशिता से ऐसा नहीं होने पाया, प्रत्युत 
अधिकारियों ने मुझे निमन्त्रण देकर हाईस्कूल के विद्यार्थियों के 
सामने एक व्याख्यान भी करा दिया । इसके बाद उद्यपुर में मेरे 
कई सावजनिक व्याख्यान हुए | उदयपुर के राज्याधिकारियों ने 
मेरे साथ बहुत ही अच्छा व्यबहार किया, और भिन्न-भिन्न 
ऐतिहासिक स्थानों के दशोन के लिए पूरा प्रबन्ध कर दिया। यहाँ 
तक कि जिस दिन मुझे उदयपुर से बिदा होना था, उस दिन 
“सहेलियो की बाड़ी' देखने में कुछ देर हो गई और गाढ़ी का समय 
हो गया, किन्तु अधिकारियों ने मेरे लिए घड़ी भर गाड़ी रोक रखी, 
ओर जब मैं बाड़ी देखकर लोटा तब स्टेशन से गाड़ी खुली । 
उदयपुर से इन्दौर लौटते हुए ग्वालियर राज्यान्तगंत नीमच में भी 

मैंने एक व्याख्यान दिया । यहाँ पर पुलिस की धींगा-धींगी देखकर 
मुझे बड़ा दुःख हुआ | ज्यों ही स्टेशन से उतरकर में श्री० जीवन- 
लाल जी के मकान पर पहुँचा, त्यों ही वहाँ पुलिस वालों की भीड़ 
लग गई । पुलिसाध्यक्ष ने मेरा नाम-धाम पूछा सो तो मैंने बतला 
दिया, किन्तु जब हजरत मेरे कमरे में आसन जमाकर अचल 
पाषाण की भॉति बैठ गए, तब में उनकी धृष्टता सहन न कर सका, 
ओर कमरे से निकल' जाने की आज्ञा दी । बेचारा पुलिस- 
अमलदांर वहाँ से बड़बड़ाता हुआ चला गया। शाम को जब 
व्याख्यान देने का समय हुआ, तब आप फिर दल-बल सहित पधारे 
और तड़पकर पूछ बेठे--यह भाषण किसकी आज्ञा से हो रहा है ! 

ग्वालियर-राज्य में वाकू-स्वतन्त्रता पर ऐसा कुठाराघात देखकर 
में क्रोध से अधीर हो उठा, किन्तु डोक्टर जीवनलाल जी इत्यादि 
वहाँ के राज्य-नियम से परिचित थे, अतएव उन्होंने मैजिस्ट्रेट से 
आज्ञा ले रकखी थी। आज्ञा-पत्र दिखा देने पर पुलिसाध्यक्ष की 
ज़बान बन्द हो गई, ओर मेरा व्याख्यान निविन्न समाप्त हो गया। 
वास्तव में ग्वालियर-राज्य की अज्गरेज-भक्ति देखकर में दल्ढ. - 
रह गया | 

इन्दौर से मथुरा पहुँचकर वहाँ की होमरूल-लीग के प्रबन्ध 
से पुरानी कोतवाली में मेने दो व्याख्यान दिए । उन दिलों बड़े 
दिन की छुट्टियों में गुरुकुल-बृन्दावन का उत्सव हो रहा था, 
अतएव अपने बालकों को देखने ओर महोत्सव में सम्मिलित होने 
के लिए में वृन्दावन पहुँचा । यह गुरुकुल संयुक्त-प्रान्त की आर्य- 

प्रतिनिधि-सभा की ओर से महान्‌ देशभक्त राजा महेन्‍्द्रप्रताप जी 
प्रदत्त सुविस्तृत उद्यान में स्थापित हे | श्रीमान्‌ राजा साहब ने 
अपने इस बाग तथा अन्य भूमि सहित एक पक्का मकान, जो 
राजपुरा ग्राम के अन्तगंत यमुना-तट पर वृन्दावन रेलवे-स्टेशन के 
सम्मुख आधी मील पूष की ओर स्थित है, गुरुकुल को दान देकर 
सन्‌ १९११ ३० में राज्य-नियमानुसार रजिस्ट्री करा दी। यह स्थान 
अत्यन्त रमणीक, सघन, वृत्त-वेष्टित ओर सुहावना है । 

गुरुकुल की भूमि में प्रवेश करते ही एक अद्वितीय भाव का 
सश्चार हो आया। शान्तिदेवी की मजुल-मूर्ति का दर्शन हुआ | 
इतिहासों में पढ़े हुए प्राचीन ऋषियों के आश्रमों की प्रतिभा, 
तपोबन और तपोभूमि की गाथाओं का स्मरण हो आया ।तह्याचारियों . 
के समान-रूप से पीत वस्र धारण, पंक्ति-बद्ध गमनागमन, मधुर 
भाषण ओर बेद-पाठ देखकर यह जान पड़ा कि मानो भारत 
में उस नवीन युग का आगमन हो गया, जिसके लिए इतने दिनो 
से आशा लगी थी । गुरुकुल का उद्देश्य शारीरिक और मानसिक 
- दोनो श्रकार की उन्नति करना है। इसलिए यहाँ के विद्यार्थी 
शारीरिक शक्ति के विकास के लिए दोनो समय नियमपूथक 
व्यायाम करते हैं। इसका फल केवल इतना ही नही हुआ कि गुर- 
कुल के त्रह्मचारियों का स्वास्थ्य कॉलेजों के विद्यार्थियों की अपेक्षा 
अच्छा है, किन्तु कई ने तो यहाँ तक उन्नति की है कि प्रोफेसर 
..राममूर्ति की भाँति लोहे की मोटी-मोटी जजीरें तोड़ देते हैं, मोटर 
रोक लेते हैं; एक-एक मन से अधिक भारी वस्तुओं को उठाकर 


दक्षिण श्रफ्रिका के मेरे अनुभव ३६४ 


डेम्बल की तरह उनसे खेला करते हैं; भरी हुई बैल-गाड़ियों को 
छाती से उतार देते हैं। गुरुकुल के त्रह्मचारियों को प्रायः प्रति 
वर्ष फुटबॉल के एक-दो मैच कॉलेज और स्कूल के विद्याधियों 
से खेलने पड़ते हैं, किन्तु आश्चर्य तो यह. है कि नह पेर से 
खेलने वाले ऋह्मचारी बूटधारी विद्यार्थियों को परास्त कर दिया 
करते हैं। उपयोगी विषयों की मानसिक शिक्षा हिन्दी-भाषा के 
माध्यम से दी जाती है; अद्गरेजी यहाँ की गोण-भाषा है, जो 
दूसरी भाषा ( 5०००॥० !.0॥8००४० ) की भाँति पढ़ाई जाती है। 
यह नहीं कहा जा सकता कि गुरुकुलों की शिक्षा सबोबपूर्ण है; 
किन्तु त्रुटियो को सुधारने की ओर अधिकारियों का पूरा ध्यान 
रहता है, इससे उज्ज्वल भविष्य की सम्पूर्ण आशा है। शिक्षा की 
व्याख्या करते हुए मिल्टन ने बहुत उचित कहा है:-- 

जिवालद्ययणा 75 ग्रण ग्राधातेढ्ते 40 72206 [७५९४४ 0 
९6 8शआधथा, 50065 0 इणा०गैशबशंड5,. धिगगराधा३ 07 
बाध8875,. पे गला, दब] 8 ८०ण्राएोलेल था इथाधा075 
९ऐपटब्माणा भगत 8 8 पर 0 एथरणि॥ ॒एञ्नए, और ए 
बाते प्रबश्गाभा00॥9 व ॥० ०००४, 0०) एाएशा० धा0ं 
एपं०, ० 968८९ थाएं शा. 

उन दिलों गुरुकुल में अनेक प्रकार के सम्मेलन हो रहे थे। 
ता० २५ दिसम्बर की रात्रि को औ० कुंवर हुक्मसिंह जी की 
अध्यक्षता में जो जाति-भेद-निवारण-सम्मेलन हुआ, उसमें मैने 
निम्नलिखित प्रस्ताव उपस्थित किया :-- ह 

“यह सम्मेलन इस बात पर सहमत है कि भारत की 
सामाजिक कुरीतियों, अछूतों और द्लियों की पतित दशा तथा 
अन्य धार्मिक, सामाजिक और राजनीतिक उन्नति में बाधा का मुख्य 
कारण जाति-बन्धन है | भारत की उन्नति के लिए इस घृणित 
जाति-बन्धन का नाश अत्यन्त आवश्यक है। अतः इस कार्य के 
लिए एक समिति सड्अठित की जाय, जिसके सद्र्य व्यावहारिक रूप 
से जाति-बन्धन तोड़ने की प्रतिज्ञा करें| यह समिति जाति-बन्धन 
को तोड़ने के उपायों को सुसज्गठित रीति पर सदैव चलाती रहे |” 

इसका अनुमोदन करते हुए पं० द्विजेन्द्र जी सिद्धान्त-शिरोमणि 
ने बतलाया कि मद्रास में जाति-बन्धन के कारण दलित जातियों 
पर कैसे घोर अत्याचार होते हैं । इसके समर्थन में बाबू सदन- 
मोहन सेठ एम० ए० और पं० शद्भुर जी उपाध्याय ने जाति-बन्धन 
के विरुद्ध अनेक मार्के की बातें कही। इस प्रस्ताव पर बढ़ा 
तहलक़ा मचा ओर मुझे कुछ आय-समाजियो की मानसिक 
डुबलता का बहुत अच्छा परिचय मिल गया। एक महाशय ने 
कहा कि सामाजिक दृष्टि से इस प्रस्ताव से सहमत होते हुए भी 
धार्मिक दृष्टि से हम इसे नहीं मान सकते | इसका उत्तर प्रोफ़ेसर 
धर्मेन्द्रनाथ जी तक-शिरोमणि ने दिया कि वर्ण-व्यवश्था धार्मिक 
सिद्धान्त है, ओर वरणु-व्यवस्था के लिए कृत्रिम जाति-बन्धन का 
टूटना आवश्यक है। अतः यह प्रस्ताव धार्मिक दृष्टि से भी 
वाब्छुनीय है। श्री० गौरीशड्डर जी ने यह संशोधन उपस्थित किया 
कि इस प्रस्ताव में राजनीतिक उन्नति में बाधा' शब्द निकाल 

देने चाहिए, क्योकि आये-समाज का राजनीति से कोई सम्बन्ध 
नही है । इसका उत्तर देते हुए श्री० मदनमोहन सेठ जी ने कहा 
कि यद्यपि आये-समाज सद्गठन-रूप से राजनीतिक नहीं है, तो 
भी इसका यह मतलब नहीं है कि आयों को भी राजनीति से 
सम्बन्ध-विच्छेद कर देना चाहिए। अलीगढ़ के श्री० निद्धालाल 
ने यह संशोधन उपस्थित किया कि प्रस्ताव में 'मुख्य कारण! 
की जगह एक कारण” कर दिया जाय। इस पर प्रोफेसर 
धर्मेन्द्रनाथ ने कहा कि जति-बन्धन सारी आपदाओ का एक 
कारण नहीं, अपितु मुख्य कारण है, ओर सेरी सम्म॒ति से 'मुख्य- 
तम कारण” कर दिया जाय तो बहुत अच्छा है। श्री० विश्वम्भर- 
दयाल जी ने यह संशोधन पेश किया कि प्रस्ताव में 'पतित दशा' 
की जगह 'हीन दशा” कर दिया जाय, इस बात को मैने रवीकार 
कर लिया ओर अन्य आपत्तियों का यथाशक्ति उत्तर दिया। 
सम्म्ति लेने पर सब संशोधन गिर गए और मेरा प्रस्ताव मूल- 
रूप से स्वीकृत हुआ | इस प्रस्ताव के अनुसार उसी समय जाति- 
बन्धन तोड़ने की प्रतिज्ञा करने वालो की एक स्थायी समिति का 
सद्नठन भी हो गया। 
दूसरे दिन अथोत्‌ २६ दिसम्बर को गुरुकुल के विशाल 
सण्डप में आय-कॉन्फ्रेस्स की बेठक हुईं। स्वागताध्यज्ञ श्री० 
मदनमोहन जी सेठ एम० ए० थे और प्रधान थे श्री० खामी 
सत्यानन्द जी महाराज । इस सम्मेलन में मेने निम्नलिखित 
प्रस्ताव उपस्थित किया :-- 

/घाम्राजिक उन्नति के लिए निम्न-साधनों का अवलम्बन किया 
जाय (१) महषि दयानन्द के लेखानुसार प्रतिनिधि-सभा के 
अन्तर्गत धर्म-सभा और विद्या-सभा स्थापित की जायें; (२) हिन्दी 
को राष्ट्रमभापा बनाने की दृष्टि से समस्त प्रान्तों में उसका विशेष 
रूप से प्रचार किया जाय; (३) अछूत कहलाने वालों की उन्नति की 
ओर पूरा ध्यान दिया जाय ओर उनको किसी प्रकार अनधिक्ारी 
अथवा नीच न सममा जाय; (४) छ्वियो की शिक्षा कौ ओर 
अधिक ध्यान दिया जाय और उनको पूर्ण सम्मान का पात्र 
सममभा जाय |” 

इसका अनुमोदन प्रोफेसर धर्मेन्द्रनाथ तक-शिरोमणि ने और 
समर्थन आर्य-प्रकाश' के सम्पादक श्री० परधूभाई ने किया और 
यह सबे-सम्मति से पास हुआ | 

गुरुकुल-प्रवाल के समय भुमे महात्मा नारायण स्वामी जी, 
पं० घासीराम जी एम० ए०; झुँवर हक्‍्मसिह जी; प्रोफेसर 
धर्मेन्द्रनाथ तक-शिरोमरि पं० गन्नाप्रसाद जी एम० ए०; श्री० 
मलखानसिंह बी० एस-सी०; भ्री० मदनमोहन सेठ एम० ए०; श्री० 
पूर्णचन्द्र जी बी० ए०; पं० शिवनारायण जी शुह् बी० ए०; औ० 
विश्वम्भरदयाल जी; प्रोफेसर ज्वालाप्रसाद जी एम० ए० इत्यादि 
संयुक्त-प्रान्त के आय-नेताओं से मिलने और सत्सह्ल करने का 
अच्छा अवसर प्राप्त हुआ | वहाँ से मैंने राष्ट्रीय महासभा में 
सम्मिलित होने के लिए अम्रतसर को कूँच किया |! 

महाव्‌ राष्ट्रीय तीथे बन गया था, और 
सहस्रों तीथ-यात्रियों के आगमन से अमृतसर नगर काशी या 
प्रयाग का मेला बना हुआ था । सबके हृदयों में देशभक्ति की 
उमड्जें उठ रही थीं, और नौकरशाही के प्रति धृणापूर्ण घिक्कारें । 
मे स्टेशन से सीधा कॉड्ग्रेस के गाँधी-फाटक पर पहुँचा । राष्ट्रीय 
फ़ोज दरवाजे पर पहरा दे रही थी। यद्यपि अन्दर जाने की 
मनाही थी, तो भी परिचय देने पर अन्दर जाने की इजाजत 
मिल गई । मैंने अन्दर जाकर देखा कि एक कमिटी बेठी 
हुई है, ओर उसमें कुछ ज़रूरी चनो हो रही है ! सभापति के 


३६& सेंतीसवाँ परिच्छेद्‌ 


आसन पर भी० स्वामी श्रद्धानन्द जी महाराज सुशोभित हैं । मे 
एक पेड़ के नीचे खड़ा हो गया ओर एक स्वयंसेवक द्वारा अपने 
ताम का काडे अन्दर भिजवाया | स्वामी जी ने तुरन्त मुभे अन्दर 
बुला लिया और मैंने वहाँ पहुँचकर भारत के उस महान्‌ संन्‍्यासी 
के चरणों पर अपना मस्तक रख दिया | कुशल-क्षेम के अनन्तर 
स्वामी जी ने मुझे अपने खेमे में बैठने का अनुरोध किया, किन्तु 
उस दिन मुझे चुपचाप बेठना भला कैसे अच्छा लग सकता था। 
मै कॉड्म्रेस के अहयते में इधर-उधर चक्कर काटने लगा। कुछ 
देर मे दस की घण्टी बजी | देखा, बाबू विपिनचन्द्रपाल पहुँच 
गए, उनके मुखारविन्द्‌ से सिगरेट के धुएँ का गुबार निकल रहा 
है। वह देखो, श्रीमती एनी विसेश्ट की सवारी आई और उनके 
साथ भक्त तैलज् भी हैं। कुछ ही देर बाद बोमन जी, जीतेन्द्र- 
लाल बनर्जी, सत्यमूर्ति, सैयद्हुसेन, जिन्ना और हसरतमोहानी 
साहब भी आ गए। वह देखो, पं० मदनमोहन मालवीय 
जी एक मोटर पर पधारे ओर उनके पीछे महात्मा गाँधी जी भी 
आए। मैंने भारत के इन दोनों महापुरुषों की पद-रज माथे पर 
चढ़ाई । इतने में पं० मोतीलाल नेहरू और देशबन्धु चित्तरअन- 
दास आ गए। इन दोनों त्यागमूर्तियों से मेरा परिचय आरा नगर 
मे हो चुका था। अन्त में एक मोटर आई, उसमें मराठी पगड़ी 
बाँधे हुए तीन-चार सज्जन विराज रहे थे । मैंने बढ़े गौर से देखा 
ओर मुझे पहचानने में तनिक भी दिक्कत न हुई कि इनमें एक 
भारत-भाल-तिल्रक लोकमान्य तिलक महाराज हैं, भर उनके 

आसपास पं० नरसिह चिन्तामणिर केलकर ओर डॉक्टर मुझे 
बैठे हुए हैं । 

अमृतसर के लोगों ने जिस तह्लीनता के साथ कॉक्ग्रेस का 
प्रबन्ध किया था, वह प्रशंसनीय था । पिण्डाल के अन्दर केवल 
पन्द्रह सहस्न मनुष्य बेठ सकते थे. किन्तु लगभग २० सहख्र 
मनुष्य राष्ट्रीय महासभा में सम्मिलित हुए। पिण्डाल में समय 
से पहले ही तिल रखने की भी जगह नहीं थी, इसलिए 
महात्मा गॉधी की प्रधानता भें एक कॉड्म्रेस अलग करने की 
घोषणा भी की गई; और लोगों को यह भी प्रलोसन दिया गया कि 
जेल से छूटकर आए हुए पजञाबी-नेता भी उस कॉड्म्ेस में 
बोलेंगे, परन्तु कोई भी पिण्डाल से बाहर नहीं गया । सवा दो 
बजे प्रधान पं० मोतीलाल नेहरू के साथ माननीय श्री० निवास 
शासत्री, रामसामी अय्यर, हसनइमाम, कस्तूरी रह्ना आयद्भर, 
बी? चक्रवर्ती, हकीस अजमलखोँ इत्यादि महांनुभावों के भी 
दर्शन हुए। अरे वह देखो, लाला हरकिशनलाल, पं० रामभजदत्त 
चौधरी, डॉक्टर सत्यपाल, डॉक्टर किचल्ल और लाला धर्मदास 
सूरी आदि जेल के सीखचों से निकलकर फूल-मालाओं से 
सुशोभित, वन्देसातरम” की ध्वनि के साथ मच्च पर पधारे। 
प्रवासी होने के कारण मुझे मच्च के समीप ही बैठने के लिए 
स्थान दिया गया था । उस समय लोगों में इतना जोश था कि 
जो बयान से बाहर है। खागताध्यक्ष स्वामी भ्रद्धानन्द जी ने 
अपना जोरदार भाषण हिन्दी में पढ़ा। एक स्थान पर ओडायर 

के नाम के आगे 'श्रीमान! शब्द होने के कारण लोगो में कोलाहल 
मच गया और स्वामी जी को वह शब्द काट देना पड़ा । बीच-बीच 
में 'डायर हत्यार! और ओडायर कायर! की आवाज़ उठ रही 
थी। माल्म होता था कि भारत अपनी पराधीनता पर पश्चात्ताप 
कर रहा है। प्रधान नेहरू जी के भाषण के बाद कॉड्ग्रेस की 
पहली बैठक समाप्त हुई । | 

दूसरे दिन की बैठक में मौलाना शौकतअली ओर मुहम्मद्‌- 
अली के भी दर्शन हुए। आज ग्रवासी-भाइयों के प्रभो पर खूब 
चचो हुई । महात्मा गाँधी ने दक्षिण अफ्रिका सम्बन्धी निम्नलिखित 
प्रस्ताव उपस्थित किया:-- 

4( क ) दक्षिण अफ्रिका में, विशेषकर ट्रान्सवाल में बसे हुए 
भारतवासियों की अब तक की भोगी हुई सम्पत्ति तथा व्यापार- 
सम्बन्धी अधिकार छीनने का जो प्रयत्न हो रहा है, उसका यह 
कॉड्ग्रेस प्रतिवाद करती है, और आशा करती है कि हाल में वहाँ 
जो क़ानून बनाया गया है, भारत-सरकार उससे दक्षिण अफ्रिका- 
प्रवासी भारतीयों की पद-प्रतिष्ठा सुरक्षित रखने का उपाय करेगी। 
( ख ) इस कॉड्ग्रेस की राय में इस समय पूर्व अफ्रिका में भारतीयों 
के विरुद्ध जो आन्दोलन हो रहा है, व३ बेइमानी से भरा हुआ 
है और कॉ्प्रेस को विश्वास है कि भारत-सरकार भारत से पूर्व 
अफ्रिका में बेरोक-टोक जा सकने तथा पूर्व अफ्रिका में ( जसेनी 
से जीत कर लिए हुए प्रदेश में भी ) बसे हुए भारतीयों के 
समस्त राजनीतिक ओर नागरिक अधिकारों की रक्षा करेगी।” 

२६ 

इस भ्रस्ताव को उपस्थित करते हुए महात्मा जी ने हिन्दी ओर 
अड्रेजी में बड़ा ही प्रभावशाली व्याल्यान दिया। इसके अनुमोदन 
ओर समथन में श्री० नटराजन, दक्षिण अफ्रिकां के नादिस्शाह 
कामा, पूषे अफ्रिका के एस० पी० ठाकुर ओर जब्जीवार के 
साई बी० एन० अनन्ताणी के साषण हुए । तसलश्वात्‌ पं० 
मद्नमोहन मालवीय ने निम्नलिखित प्रस्ताव पेश किया:-- 

४ ( क् ) यह कॉड्मेस वायसराय की इस घोषणा से कि इस 
साल के अन्त में फिजी के शर्तबन्धी कुली सम्भवतः मुक्त कर दिए 
जायँगे--सन्तोष और ऋृतज्ञता प्रकट. करती है, और आशा 
प्रकट करती है कि साल ज़तम होने से पहले ही सरकार इस 
आशय की निश्चित घोषणा करेगी। कॉक्ग्रेंस को विश्वास है कि 
किसी क्रिस्म की, किसी भी नाम से शतेबन्ध कुलियों के चलान की 
प्रथा फिर जारी नहीं की जायगी | ( ख ) फिजी, पूर्वी ओर दक्षिण 
अफ्रिका के भारतीयों की निम्स्वार्थ सेवा के लिए यह कॉड्म्रेस श्री० 
सी० एफ़० एण्ड्रयूज़ के प्रति अपनी इतज्ञता प्रकट करती है।” 

इसका अनुमोदन माननीय बी० नरसिंह शो ने किया और 
समर्थन करने का सौभाग्य मुमे प्राप्त हुआ | कहने की आवश्यकता 
' नहीं कि प्रवासी-भाइयों के सम्बन्ध के दक्त दोनों प्रस्ताव सवोनुमत 
से खीकृत हुए ओर इसके साथ ही उस दिन की बैठक भी 
समाप्त हुई। 

महासभा के आदि से अन्त तक के सभी अधिवेशनों में में 
उपस्थित हुआ सुधार-योजना के सम्बन्ध में सबसे महत्वपूरो 

चर्चा हुईं। उस समय महात्मा जी सहयोग के पक्ष में थे, ओर 
लोकमान्य प्रतिसहयोग के। लोकमान्य ओर देशबन्धु शासन- 
सुधार को अपयोप्त, असन्तोषजनक और निराशापूर्ण' बतला रहे. 
थे और महात्मा जी मूल प्रस्ताव से 'निराशाजनक' शब्द निकलवा 
देना चाहते थे; किन्तु अन्त में समकौता हो गया और मूल 
प्रस्ताव मासटेगू साहब के धन्यवाद के साथ पास हुआ | 
भा नह मः न 

इसी अवसर पर राजपृताना-मध्यभारत सभा कां द्वितीय बा्षिक 
अधिवेशन श्री० हरदयाल दुगोदत की धमेशाला में बेरिस्टर 
गिरिधारीलाल के सभापतित्व में हुआ । इन्दोर, ग्वालियर, टीकम- 
गद, बूँदी, अलवर, धौलपुर, जोधपुर, जयपुर, किशनगढ़, बीकानेर, 
मेवाड़ आदि स्थानों के प्रतिनिधि उपस्थित थे । कलकत्ता, बम्बड, 
कानपुर और अजमेर के कितने ही मारवाड़ी-भाई और काठिया- 
वाड़ की रियासतों के प्रजामण्डल के मनन्‍्त्री भी? मशिलाल जी 
कोठरी, बी० ए०, एल०-एल० बी० भी पधारे थे | इनके अतिरिक्त 
सभा के उद्देश्यों से सहानुभूति रखने वाले त्रिटिश-भारत के अनेक 
सज्ञन उपस्थित थे । 

मैं भी इस सभा में ठीक समय से कुछ पहले ही पहुँचा और 
एक कोने में बेठकर इधर-उधर देखने लगा । वहाँ कई मनुष्य बैठे 
हुए थे, किन्तु मेरी दृष्टि एक विशिष्ट पुरुष पर इस तरह गढ़ गई 
कि हटाए नहीं हटती थी। जाड़े की ऋतु थी, अमृतसर का 
जाड़ा मुझे ट्रान्सवाल का स्मरण दिला रहा था। इसलिए उस 

पुरुष का शरीर, जिस पर भुभे स्वाभाविक रूप से श्रद्धा उत्पन्न हो 
रही थी,एक देशी धुस्सा से ढँका हुआ था और शीश पर पगड़ी 
शोभ रही थी | मुखमण्डल पर बीरता की रेखा ओर नेत्रो में देश- 
भक्ति की कलक दिखाई पड़ती थी। राजपूती दाढ़ी छटा से फहरा 
रही थी । में उस पुरुष को देखने में इस तरह तन्‍्मय हो रहा था 
कि सुमे ओर किसी ओर कुछ ध्यान ही नहीं था। अचानक 
ब्रह्मचारी हरि को उसके पास पहुँचकर कुछ कहते हुए देखा | वह 
पुरुष तुरन्त अपनी जगह से उठकर मेरी ओर बढ़ा ओर मुझ पर 
एक स्नेहपूरो दृष्टि डाली | अब मुझे यह समभने में दुविधा न रही 
कि वह भद्ग पुरुष मुझसे ही मिलने आ रहा है। में भी उठकर 
उसी ओर चला ! जब हम एक-दूसरे के पास पहुँच गए, तब हरि 
जी ने मुझे बतलाया कि आप ही पथिक जी हैं । अहा ! पथिक का 
नाम सुनते ही मेरे शरीर में बिजली दौड़ गई, और मेरे हफ की 
सीमा नहीं रही । चाहा कि उनके चरण स्पर्श कर रू, किन्तु उस 
सत्यपुरुष ने मुझे ऐसा करने नहीं दिया। उसके विशाल हृदय 
ने मेरे क्षुद हृदय को आश्रय दिया। मेवाड़ में पथिक जी की 
कीति-कथा सुनकर उनसे मिलने की बड़ी अभिलाषा थी, वह पूर्ण 
हो गईं। इसके बाद फिर पथिक जी से कभी मेरी भेंट नहीं हुई, 
किन्तु शेरमदें विजयसिंह पथिक से मेरी घनिष्टता और मित्रता 
बढ़ती ही गई । अस्तु-- 

यहाँ मैंने बिजोलिया की निरीह प्रजा की करुण-कहानी सुनी 
ओऔर मेरी आँखों से बेअख़्तियार आँसू निकल पड़े। निजौलिया 

की प्रजा उस समय कष्ट, आपत्तियों और कठिनाइयों से अधीर हो 
उठी थी, और अन्याय की बेदी पर बलिदान होने के लिए प्रस्तुत 
थी । वहाँ के नृशंस और जघन्य अत्याचार की कथा सुनकर मुझे 
कुछ समय के लिए प्रवासी गोरों के अत्याचार की गाथा भूल गई। 
मनुष्य के प्रति मनुष्य की ऐसी पाशविक वृत्ति ! छि:-छिः !! राम- 
राम !!! सत्याग्रही किसानो को पकड़कर हृदय हिला देने वाली' 
दुर्गति की जाती । पहले दोनों पैरों के बीच में एक गज़ का अन्तर 
रखकर खड़ा किया जाता; फिर दोनों हाथ कन्धों की सीध में 
लम्बे कराकर हर एक हाथ पर छः-छः सेर का पत्थर रख दिया 
जाता, ओर लगभग दस-द्स सेर का एक-एक पत्थर दो-दो 
लकड़ियो के सहारे पेडू पर बॉथ दिया जाता ओर फिर कन्धे, 
कोहनी तथा कलाइयों की जोड़ों पर उण्डे लगाए ह्ादे । बेचारों 
के जगह-जगह गाँठे बंध जातीं ओर कोहनियों से खून बहने लग 
जाता । यह दण्ड भुगतने के बाद जब वे अभागे बिलकुल बेदम 
हो जाते, तब काठ मेंगाया जाता और हरएक का एक पेर पहले 
छेद में और दूसरा चोथे छेद में फंसा दिया जाता | काठ का हर 
एक छेद एक-दूसरे से साधारणतया एक हाथ ओर कम से कम 
पौन हाथ की दूरी पर होता । इस असह्य वेदना की अवस्था में 
वे दिन भर रकक्‍्खे जाते, ओर उनके ऊपर नालदार जूतो की ठोकरें 
लगाई जातीं | जब तक सत्याग्रही किसान लगान देने पर राजी न 
होते, तब तक इस प्रकार की यन्त्रणाओं से छुट्टी न मिलती । 

इन अत्याचारों का मूल कारण यह था कि बिजौलिया के 

किसानों पर अनेक प्रकार के टेकक्‍्स लगाए गए थे, और इस 
अन्याय के विरुद्ध प्रजा ने सत्याग्रह का अवलम्बन किया था । प्रजा- 
शक्ति की जाम्रति देखकर राज-शक्ति उन्मत्त होकर नम्न-नृत्य करने 
पर तुल गई । मेवाड़ के इतिहास में यह एक ऐसी घटना थी, 
जिसकी ओर समस्त देश का ध्यान आकर्षित हो गया था। इस 
परिस्थिति की जाँच के लिए सभा ने एक कमीशन चुना, जिसका 
एक सदस्य मुझे भी बनाया गया। यद्यपि दक्षिण अफ्रिका-सम्बन्धी 
कार्यों की अधिकता से झुमे इस उत्तरदायित्वपूर्ण काय में हाथ 
लगाने का अवकाश नही था; तो भी मैंने मनुष्यता के नाम पर 
ओर देश की भावी स्वतन्त्रता के नाम पर इस पद को श्रन्नीकार 
कर लिया । 

----चिश्वित-छमय पर में जाँच के लिए. तैयार हुआ और अपने 
आने की सूचना उदयपुर के महाराणा जी को दी। वहाँ से तार 
द्वारा उत्तर मसिला--भीमाव ने प्रजा की शिकायतों की जॉच करने 
के लिए पहला कमीशन नियुक्त किया है, जिसमें पं० रमाकान्त 
मालवीय भी सम्मिलित हैं। आपको उसकी रिपोर्ट प्रकाशित होने 
तक ठहर जाना चाहिए। मुझसे कहा गया था और मैंने पत्रों में 
भी पढ़ा था कि उद्यपुर-राज्य की ओर से श्री० बिन्दुलाल 
भट्टाचाय की अध्यक्षता में एक जाँच-कमीशन पहले भी चुना गया 
था, जिसकी 'रिपोट प्रकाशित ही नहीं हुई । मैंने इस बात की भी 
शिकायत की थी; किन्तु मुकेसे कहा गया कि यह पहला ही 
कमीशन है। .खेर, बिजौलिया-पञ्च बोर्ड और सभा की यही राय 


४०७. * सेंतीसवाँ परिच्छेद्‌ 
हुई कि कमीशन की रिपोर्ट निकालने तक ठहर ही जाना 
उचित है। 
भर क भर 

उन दिनों जलियानवाला बाग्म राष्ट्रीय तीथों मे महातीर्थ बन 
गया था, और प्रायः द्निभर इस बाग़ में दशकों का मेला लगा 
रहता था। में भी इस वाग्म में पहुँचा। अभी तक दीवारों पर 
गोलियों के निशान बने हुए थे और बीर-गति प्राप्त हुए शहीदों 
के रक्त के छीटे विद्यमान थे । वहाँ पहुँचते ही मेरी शआत्मा विद्रोही 
हो उठी, ओर वह भगवान्‌ को सम्बोधन कर कहने लगी--भक्त- 
वत्सल |! आपने वचन दिया था कि जब-जब संसार में धमकी 
हानि होती है और अन्यायी, असर, अत्याचारी ओर आततायी 
बढ़ जाते हैं; तब-तब हम धममे की रक्षा के लिए किसी महात्मा में 
अपनी शक्ति का सथ्चार करते हैं; ओर ऐसाआपने किया भी था। 
हिरण्यकश्यप का मद तोड़ने के लिए सत्याग्रही प्रह्मद को सिरजा 
था; रावण-वंश के विध्वंस के लिए राम को भेजा ओर कंस के 
नाश के लिए श्रीकृष्ण को उपजाया। करुणानिधि ! ऐसा कोन 
सा अन्याय, अत्याचार ओर अधमे अभी शेष है, जिसकी प्रतीक्षा 
में आपका न्याय-चक्र ठहरा हुआ है। दयासागर ! हिरण्यकश्यप 
ने तो केवल एक सत्याग्रही की परीक्षा ली थी, किन्तु आज तो . 
सहस्नों देशभक्तों की अग्नि-परीक्षा हो रही है। भारतीयों को 
पेट के बल रेंगवाना और उनकी नज्ली पीठ पर चाबुक लगवाना 
' बत्तमान नोकरशाही के बाएँ हाथ का खेल हो रहा है। एक बालक 


| 

प्रहमद के लिए आप दौड़ पड़े थे, किन्तु इस बाग़ में तो अनेक 
निर्दोष बालक मशीन-गन से भून डाले गए । उनकी चीत्कार क्या 
आपके दरबार तक नहीं पहुँची | रावण तो भारतमाता की एक 
पुत्री सीता जी को हर ले गया था, और इस पाप-कुण्ड में उसे 
अपने सारे कुल को मोंक देना पड़ा; किन्तु वर्तमान नोकरशाही 
तो भारतमाता ही का हरण कर चुकी हे--उस माता का, जिसकी 
गोद में कभी हरिश्नन्द्र, रघु, दलीप, गगे, गौतम, अद्विरा, राम, 
कृष्ण, बुद्ध इत्यादि पले थे । कंस के कारागार से वसुद्ेव-देवकी के 
बन्दी-मोचन के लिए आपको चिन्ता हुई थी; किन्तु नौकरशाही के 
राज्य में तो हज़ारों देशभक्त हथकड़ी और बेड़ी में बँधे हुए बन्दी- 
घरों से आपको पुकार रहे हैं | हुःशासन ने द्रौपदी का चीर पकड़- 
कर खींचा था और उसको दण्ड देने के लिए आपने भीमसेन को 
तैयार किया; किन्तु वत्तेमान दुःशासन ने पजाब में हमारी 
बहिनों की अग्रतिष्ठा तक कर डाली । यह सब कुछ हुआ--दिन 
इहाड़े आपके प्रतिनिधि सूर्य के सामने, तो भी आप शान्त होकर 
बैठे हुए हैं। न्यायकारी | क्या आपके न्याय-चक्र की शक्ति घट 
गई १ क्‍या आपको अब भारतीय स्लवियों का अपमान नहीं 
अखरता ? क्या मनुष्यता को नाक रगड़ कर रेंगते हुए देखकर 
- आपको कुछ भी दया नहीं आती ? क्या दीन-दुखियों की आहो 
से आपका हृदय नहीं पसीजता ? हा नाथ ! कब तक भारत की 
छाती पर अत्याचार--दैत्य का ताएडव-नृत्य होगा ? 
त्रः बह नः 

अमृतसर में में सेवा-समिति के कार्यालय में ठहरा हुआः था। 
एक तो वैसे ही जाड़े का मोसम था, उस पर खूब वृष्टि हो गई । 
फिर तों जाड़ा खूब रह लाया | मेरे पास केवल दो कम्बल थे, 
जिससे वहाँ का जाड़ा बदोश्त करना बड़ा कठिन कार्य था। मेरी 
बग़ल में एक पञज्ञाबी महाशय की चारपाई पड़ी हुई थी। मेरी 
दशा पर आपको बड़ी दया आई। जब में सो गया और मेरे 
घुटने मुँह को चूमने लगे, तब आपने मेरे ऊपर एक गम कम्बल 
डाल दिया । सोकर उठने पर मैंने उनको धन्यवाद दिया, किन्तु 
वह महाशय धन्यवाद के भूखे तो थे नहीं, प्रत्युत उनके विशाल 
हृदय में अपने देशवासियों के प्रति प्रेम की अटूट धारा बह 
रही थी। आप गौर वर्ण के लम्बे जवान थे, मुख पर देश-प्रेम 
की आशा प्रदीप थी, ओर शील-स्नेह की तो आप मांनो 
जीवित मूर्ति ही थे। दोपहर को आपने अपने साथ भोजन 
करने के लिए मुझे निमन्त्रित किया और कहा--चलिए, किसी 
पञ्माबी होटल में भोजन कर आएँ, और में अपने घर से 
घी लेता आया हूँ, उसे खाकर आप अवश्य सन्‍्तुष्ट होंगे। 
भोजनान्तर हमारे अपरिचित मित्र महाशय लिखने के काम में 
लग गए । उन्तकी सजजनता ओर सहृदयता देखकर, उनका परिचय 
प्राप्त करमे की मुझे उत्कट इच्छा हुईं। मैने पूछा--आपका 
मकान कहाँ है ९ 

“मेरा मकान पञजाब में है।” 

“आप क्या काम करते है १” 

“अभी तो मैं कोई काम नहीं करता। हाल ही में जेल से छूट 
कर आया हूँ ।” 

“जेल से | किस जेल से ९” 

“अण्डमान के कालेपानी की जेल से ।” 

८बत्तेमान क़ानून के किस अपराध में ९” 

“अखबार-नवीसी के ।” 

“कौनसा अखबार ९” 

४ धघराज्य ! 

“क्या आप ही लाला नन्दगोपाल जी हैं १” 

ध्ज्ञी हाँ |” 

अब तो में अपने को सँभाल न सका और दौड़कर उनसे लिपट 
गया। पाठक ! क्या आप जानना चाहते हैं. कि इस देश-भक्त ने 
अरडमान में केसे-कैसे कष्ट भेले ! अच्छा सुनिए, एक सुक्त भोगी 
श्री० उपेन्द्रनाथ बन्द्योपाध्याय के मुख से सुनने में अधिक 
मनोर&जक और उपयुक्त होगा-- 

“प्रयाग के 'स्व॒राज्य' के सम्पादक श्री० लन्‍्दगोपलल को भी 
कोर्हू घुमाने पर लगा दिया गया। वह पण्जाबी खत्नी था। 
लम्बा-चौड़ा जवान था । राजद्रोह के अपराध में दूस साल के लिए 
कालेपानी में आया था । कोल्हू पर जाकर एडीटर साहब ने एक 
नया फिसाद खड़ा कर दिया । पहले तो बोले--इतने ज़ोर से में 
फोरहू नहीं चला सकता। कोरू ,खूब धीरे-धीरे चलने लगा। नतीजा 
यह हुआ कि दस बजे तक चौथाई भी तेल न निकला । दस बजे 

खाना खाने के लिए नीचे आते थे और खाकर मामूली क्रेदी तो 
पाँच-चार मिनिट में ही कोर्हू घुमाने चले जाते थे, पर जेल के 
कानूम के अनुसार दस से बारह तक का समय खाने और आराम 
करने का था, लेकिन क्रैदी ठहरते नथे, क्‍योंकि १५ सेर तेल 
निकालना बड़ा कठिन काम था । नन्दगोपाल को यह भय कहाँ ९ 
पेटी-अफसर ने आकर उन्हें कटपट खाकर काम पर लग जाने 
को कहा । नन्दगोपाल ने उससे हँसते हुए तन्दुरुस्ती के क्ायदे- 
कानून समझा कर कहा कि खाना खाकर फ़ोरन काम करने से 
मेदे की नलियों पर ज़ोर पड़कर क्रिस तरह हाज़में की ताक़त 
मारी जाती है, और उन्हें जब दस वर्ष सरकार बहादुर का मेहमान 
रहना है, तब किसी तरह से अपनी तन्दुरुस्ती बिगाड़ कर वह 
सरकार को बदनाम करना नहीं चाहते | इसकी रिपोर्ट जेलर के 
पास पहुँची | जेलर ने आकर देखा कि नन्‍्दगोपाल डॉक्टरों की 
राय के मुताबिक़ एक-एक गस्से को बत्तीस-बत्तीस दफा चबाकर 
धीरे-धीरे गले के नीचे उतार रहे हैं। जेलर साहब ने गरज-गरज 
कर एडीटर साहब को यह बात सममाई कि अगर वक्त पर काम 
न हुआ, तो बेंत मारे जायेंगे । वेसे ही हँसकर ननन्‍्दगोपाल ने जेलर 
साहब से कहा--सरकार बहादुर ने १० से १२ बजे तक का वक्त खाने 
और आराम करने के लिए मुक़रर कर दिया है; इसलिए मे राज- 
भक्त आदमी सरकार के क़ानून को किसी तरह नहीं तोड़ सकता, 
बल्कि यह भी देखता रहूँगा कि आप कहीं सरकार के क़ानून को 
न तोड़ दें। यह कहने की ज़रूरत नही कि जेलर साहब गुस्से में 

गरजते हुए बिदा हुए। खाना खाकर नन्दगोपाल उठे। पेटी- 
अफसर ने समझा कि शायद्‌ अब एडीटर साहब काम पर लगेंगे, 
पर नन्दगोपाल जी एक कम्बल विज्लाकर मज़े में सो रहे | खूब 
बकने-मकने, पुकारने ओर चीखने से भी न उठे | बारह बजे उठ 
कर नन्दगोपाल ने कोरहू चलाना शुरू किया। क़रीब दो घण्टे 
चलाया होगा; जब देखा कि सात सेर के क़रीब तेल हो गया तब 
बाक़ी नारियलों को छोड़कर आप मज़ से बैठ गए। अफसर ने 
कहा--अभी तो आधा ही तेल निकला है, बाक़ी आधा कौन 
निकालेगा । 

“लन्दगोपाल ने उत्तर दिया-मुभे क्या मालूम कौन 
निकालेगा । में आदमी हैँ, कोल्हू का बेल तो हूँ नहीं, जो दिनभर 
कोल्ड चलाऊँ | खाने को तो छः पैसे का भी नहीं देते ओर तेल 
निकलवाते हैं १५ सेर ! 


(जेल के अफसरों में तजन-गजन शुरू हुईं, पर नन्द्गोपाल 
वेसे ही हँसते-मुँह निविकार महापुरुष की भाँति बातें कर रहे 
थे। सुपरिण्टेण्डेश्ट ने देखा कि नन्‍्द्गोपाल से १०५ सेर तेल 
निकालने की उम्मीद ही नही है, इसलिए पैरों में डण्डा-बेड़ी 
डालकर काल-कोठरी में बन्द कर दिया गया।” इस प्रकार 
अद्वितीय कष्ट-सहिष्णुता का परिचय देकर भ्री० नन्‍्दगोपाल जी ने 
कालेपानी के भगवान्‌ के छक्के छुड़ा दिए । 


कः न का 

तीसरी जनवरी को मेने बिहार जाने के लिए टिकिट खरीदा, 
और अपना बिस्तर बाँध कर तैयार हुआ। ननन्‍्द्गोपाल जी से में 
कुछ बातें कर रहा था । इतने में अमृतसर होमरूल-लीग के मन्त्री 
जी ने आकर मुझसे पूछा-आप ही का नाम भवानीदयाल 
जी है। 

मेरे “हाँ? कहने पर मन्त्री जी ने कहा--आज वन्देमातरम्‌- 
हॉल में एक सभा होगी, जिसमें लोकमान्य तिलक महाराज का 
व्याख्यान होगा | लोकमान्य ने आपका हिन्दी-व्याख्यान कॉल्म्रेस 
में सुना था, इसलिए उनकी इच्छा है कि आप भी सभा में 
पधारें और प्रवासी-भारतीयों के सम्बन्ध में कुछ कहें । यद्यपि में 
स्टेशन जाने को तैयार बैठा था, तो भी नन्दगोपाल जी की 
विशेष प्रेरणा से भन्‍त्री जी को बहुत अच्छा” कहकर बिदा 
किया। सभा में प्रवेश के लिए चार आने का टिकिट लगा था । 
तो भी बन्देमातरम-हॉल में तिल रखने की जगह नही थी। यहाँ 
तक कि कुछ लोगों को निराश होकर लौट भी जाना पड़ा। 
बड़ी मुश्किलों से नन्‍्दगोपाल जी को टिकिट मिला। डॉक्टर 
किचल् ने सभापति का आसन ग्रहण किया। लोकमान्य के 
पधारने पर जय-धोष और उनकी विधिवत्‌ पूजा हुई | डॉक्टर 
किचल के पूछने पर लोकमान्य ने कहा-पहले भाई भवानी- 
दयाल का व्याख्यान कराइए, फिर में अक्नरेजी में बोलूँगा । मैं तो 
उस समय लोकमान्य को देखने में तन्मय हो रहा था, ओर रह- 
रहकर यह पद्म स्मरण आता था।-- 

अति दूर घर से जाकर वर्षों वहाँ बिताकर / 
परिवार-पुख॒ को छोडा तन ताप में तपाकर // 
आपत्तियों मे जिसने पर को नहीं कुकाया / 
सर में तिलक सुयश का जग में तिलक कहाया // 
दुखिनी स्वदेश-माता का एक थह सहारा ! 
जीवित रहे बहुत दिन प्यारा तिलक हमारा /! 
खैर, सभापति की आज्ञा से में बोलने के लिए खड़ा हुआ; 
हृदय भक्ति की गड्ढा में डूब रहा था, और गला भर आया था | 
बहुत साहस कर कुछ देर तक प्रवासी-भारतीयों के सम्बन्ध में 
कुछ कह गया। फिर लोकमान्य तिलक, पं० नरसिंह चिन्तामरि 
केलकर और डॉक्टर भुब्जे के व्याख्यानाम्ृत पान करके में गाड़ी 
पकड़ने के लिए स्टेशन की ओर भागा और सौसाग्यवश मुझे 
गाड़ी भी मिल गई !! 

विद्याविनोद-प्रन्यमाला की विख्यात पुस्तक 


सन्तान-शांख्र 
| ले० विद्यावाचसति १० गणेशद्त्त जी गोड “इन्द्र” | 
भूमिका-बेखक-- ह 
श्री० चतुर्तेन जी शात्री । 
इस महत्वपूर्ण पुस्तक में वालपन से लेकर युवाव्स्था तक, अथौत्‌ 
अह्यच्य से लेकर काम-विज्ञान की उच्च से उच्च,शिक्ता दी गई है। प्रत्येक गुप्त 
वात पर भरपूर प्रकाश डाला गया है। प्रत्येक प्रकार के गुप्त रोग का भी 
सविस्तार विवेचन किया गया है। रोग और उसके निदान के अल्ावा 
प्रत्येक रोग की सैकडों परीक्षित दवाइयों के नुस्खे भी दिए गए हैं। 
जो माता-पिता मनचाही सनन्‍्तान उत्पन्न करना चाहते हैं, उनके लिए 
' हिन्दी में इससे अच्छी पुस्तक न मिलेगी। काम-विज्ञान जैसे गहन विषय 
पर यह हिन्दी में पहली पुस्तक है, जो इतनी कठिन छान-वीन करने 
के वाद लिखी गई है। सन्तान-बृद्धि-निम्रह का भी सविस्तार विवेचन 
किया गया है । किन-किन उपायों को काम में ज्ञाया जा सकता है, इस 
विषय पर भरपूर प्रकाश डाला गया हैं । पुस्तक सचित्र है--& तिरहे और 
२४ सादे चित्र भी आर्टपेपर पर ढिए गए हैं। छुपाई-सफाई “चाँद के 
निजी प्रेस ( दी फाइन आदं प्रिन्टिक्ष काँटेज ) में हुई है, इसलिएं इसकी 
प्रशंसा करना व्यर्थ है । पुस्तक समस्त कपड़े की जिल्द से मणिडित तथा 
स्वर्ण-अक्तरों से अरद्धित है, उपर एक तिरब्ने चित्र-सहित [70०९०४॥8 
(०४८ भी दिया गया है। इतना होते हुए भी प्रचार की दृष्टि से मूल्य 


व फरी री हरी कम मन्‍्मजर ३० ५०५०३ ०३९५९. 

४६&+ व्यवस्थापिका “चाँद' कायोलय, इलाहाबाद 
ई 


विद्याविनोद-ग्रन्थमाला की विख्यात पुस्तकें 


४) रुण से घटाकर ४) रु० रक्खा गया है। फिर भी स्थाय्री-प्राहकों को 
पुस्तक केवल ३) रु० मे ही मिलेगी | | 
जो लोग झूठे कोकशास्रों से धोखा उठा लुके है, प्रस्ठुत पुस्तक देखकर 
उनकी श्खे खुल जायेंगी। शीघ्र ही इस सुन्दर पस्तक की एक प्रति 
लीजिए, नहीं तो पछुताना पड़ेगा । 
5७० केवल विवाहित श्लरी-पुरुष ही इस पुस्तक को मेँगावें 
| 


4४ 


[6 


उपयोगी कर 
उपयोगी चिकित्सा 
[ ले० ओफेत्र कविराज परिडत घमनन्‍्द जी शात्री, आयुर्वेदाचार्य | 


इस महत्वपूर्ण पुस्तक की एक-एक 9ति प्रत्येक सदगृहस्थ के यहाँ होनी 
चाहिए । इस पुस्तक को अद्योपान्त एक वार पढ़ लेने से फिर आपको 
डॉक्टरों की ख़ुशामदे न करनी होंगी-आपके घर के पास तक बीमारियों 
न फटक सकेगी । इस पुस्तक मे लगभग सभी रोगों की उत्पत्ति का कारण, 
उसकी पूरी व्याख्या, उससे वंचने के उपाय तथा उसके इलाज दिए गए है। 
रोगी, की परिचर्या किस प्रकार करनी चाहिए, इसकी भी भरपूर व्याख्या 
आपको मिलेगी। पुस्तक की भाषा इतनी सरल है कि जरा सा बच्चा भी 
आंसानी से समझ सकता है। स्त्रियों के लिए तो यह पुस्तक वास्तव मे 
बड़े काम की है। प्रष्ठ-संख्या लगभग २२९; सजिल्‍्द पुस्तक का मूल्य 
केबल १॥) रु० ; स्थायी-आहकों के लिए १) 

मे 


विद्याविषोद-ग्न्थमाला की विख्यात पुस्तक 
जननी-जीवन 
स्त्रियों के लिए अनमोल पुस्तक 


पुस्तक की उपयोगिता नाम ही से प्रकट है। इसके सुयोग्य लेखक 
ने यह पुस्तक द्विख कर महिल्ला-जाति के साथ जो उपकार किया है, वह 
भारतीय महिल्ाएँ सदा स्मरण रबखेंगी। घर-गृहस्थी से सम्बन्ध रखने 

, वाली प्राय, प्रत्येक बातों का वर्णन, पति-पत्नी के संवाद रूप में किया 
गया है। लेखक की इस दूरदर्शिता से पुस्तक इतनी रोचक हो गई है कि 
इसे एक बार उठा कर छोडने की इच्छा नहीं होती । पुस्तक पढने से 
“गागर मे सागर” वाली लोकोक्ति का परिचय मिलता है। इस छोटी सी 
पुस्तक में कुल २० अध्याय हैं, जिनके शीरप॑क थे हैं :-- 

(३) अच्छी माता, (२) आल्स्थ और विल्ञासिता; (३) परिश्रम; 
(५) प्रसूतिका खी का भोजन; (५) आमोद-प्रमोद; (६) माता और घाय; 
(७) बच्चों को दूध पिलाना; (८) दूध छुडाना; (६) गर्भवती या भावी 
माता; (१०) दूध के विषय में माता की सावधानी; (११) बच्चों के सल्- 
मूत्र के विपय से; (१२) बच्चों की नींद के विषय में माता की जानकारी;' 
(१३) शिशु-पालन; (१४) पुत्र और .कन्या के साथ माता का सम्बन्ध; 
(१५) माता का स्नेह; (१६) माता का , सांसारिक ज्ञान; (१७) आदश 
माता; (१८) सन्‍्तान को माता का शिक्षा-दान; (१६) साता की सेवा- 
सुश्रणा और (२०) माता की पूजा !! 

“ इस छोटी सी सूची को देख कर ही श्राप पुस्तक की उपादेयता का 

विद्याधिनोद-ग्रन्थमाला की विरुयात पुस्तकें 

अलुसान लगा सकते है। इस पुस्तक की एक प्रति प्रत्येक सदगृहस्थ के 

धर से होती चाहिए। साफ़ और सुन्दर मोटे काग़ज़ पर छुपी हुई इस 

परमोषयोगी पुस्तक का मूल्य केवल ॥॥) ; स्थायी-आहकों से ॥-) मात्र !! 
2 


शॉन्ता 


[ले० श्री० रामक्रिशोर जी मालवीय, सहकारी सम्यादक “अम्युदव है 

इस पुस्तक में देश-सक्ति ओर समाज-सेवा का सजीव वर्णन किया 
गया है। देश की वततमान अवस्था में हमें कौन-कौन सामाजिक सुधार 
करने की परमावश्यकता है; और वे सुधार किस प्रकार किए जा सकते हैं, 
आदि आवश्यक एवं उपयोगी विपयों का लेखक ने बडी थोग्यता के साथ 
दिग्दर्शन कराया है। उपन्यास होते हुए भी, यह पुस्तक एक व्याख्यान है 
और इसके पेढने से देश की चास्तविक स्थिति आँखों के सामने चित्रित हो 
जाती है। शान्ता और गज्ञाराम का शुद्ध और आदर्श प्रेम देख कर हृदय 
गदगद्‌ हो जाता है। इसमें इन दम्पति का सत्चरित्र और समाज-सेवों 
की लगन का भाव ऐसी उत्तमता से वर्णन किया गया है कि पुस्तक 
छोडने की इच्छा नहीं होती | साथ ही साथ हिन्दू-समाज के अत्याचार 
और पड़यन्त्र से शान्‍्ता का उद्धार देखकर उसके साहस, प्ै्य और स्वार्थ- 
त्याग की प्रशंसा करते.ही बनता है । पुस्तक बालक-बालिकाएँ, स्त्री-पुरुध-- 
सभी के लिए शिक्षाप्रद है। छुपाई-सफाई अत्युत्तम और प्रष्ट|-संख्या १२९ 
होने पर भी इसका मूल्य ॥|) बारह आने है; स्थायी-प्राहकों के लिए ॥-) 

धर 


विद्याविनोद-प्रन्थभाला की विख्यात पुस्तक 

महल-प्रमात 


[ ले० खर्गीय चण्डीप्रताद जी, बीं० ए०, 'हृदयेश” ] 





इस सुन्दर उपन्यास मे मानव-हृदय की रज्ञभूमि पर वासना के नृत्य 
का दृश्य दिखलाया गया है। सामाजिक श्रत्याचार और बेमेल विवाह का 
भयडूर परिणाम पढ कर जहाँ हृदय कॉप उठता है, वहाँ पिशुद्ध प्रेम, 
अतुल सहानुभूति और समाज की हित-कामना इत्यादि के सुन्दर दृश्यों 
को देख कर हृदय से एक अनिर्वंचनीय शान्ति का सोत बहने लगता है। 
कहने का तात्पय यह है कि प्रस्तुत उपन्यास में इस विश्व की रक्नभमि पर 
अमभिनीत होने वाले पाप ओर पुण्य के क्ृत्यों का बडा ही मधुर-सुन्दर 
विवेचन किया गया है । 

छुपाई-सफाई बहुत सुन्दर है, साथ ही मनोहर सुनहरी समस्त कपड़े ' 
की जिल्द से भी एस्तक अलड॒क्षत की गई है। पर्ठ-संख्या लगभग ८००; कागज़ 
४० पाउण्ड एन्टिक, मूल्य ४) सात्र। स्थायी-प्राहकों के लिए ३॥) र०। 

74 


पानिक-सन्दिर 


[ ले० श्री० मदारीलाल जी गुप्त | 
इस पुस्तक की भूमिका मे श्री० प्रेमचन्द जी लिखते है :-- 
“उपन्यास का सबसे बड़ा गुण उसकी मनोरक्षकता है। इस लिहाज़ 
से श्री० सदारीलाल जी गुप्त को अच्छी सफलता प्राप्त हुई है। पुस्तक 


अत 33/03/7325 /% #"3 ७ #7%./# ७०६. 

विद्याविनोद-ग्रन्थमाला की विख्यात पुस्तकें 

आदि से अन्त तक पढ जाइए, कहीं आपका जी न ऊबेगा । पुस्तक की 
रचना-हैली सुन्दर है। पात्नों के सुख से वही बाते निकलती है, जो 
यथावसर निर्कंलनी चाहिए; न कम, न ज़्यादा । उपन्यास में वर्णनाव्मक 
भाग जितना ही कम ओर वार्ता-भाग जितना ही अधिक होगा, उतनी ही 
कथा रोचक ओर आहिका होगी। 'सानिक-सन्दिर' से इस बात का काफ़ी 
लिहाज़ रक्‍्खा गया है । वर्णनात्मक् भाग जितना है, उसकी भाषा भी 
इतनी भावपूर्ण है कि पढने में आनन्द आता है। कही-कहीं तो थापके 
भाव वहुत गहरे हो गए है और दिल पर चोट करते है। चरित्रों मे मेरे 
विचार से सोना का चित्रण बहुत ही स्वाभाविक हुआ है और देवी का 
सर्वाज्ञ सुन्दर । सोना अगर पतिता के मनोभाषों का चित्र है, तो देवी 
सती के भावों 'की सू्ति। घुरुषों मे ओरड्डार का चरित्र बढा सुन्दर और 
सजीव है। विपय-वासना के भक्त केसे चन्चल, श्रस्थिर-चित्त और कितने 
मधुरभाषी होते हैं, ओझ्वार इसका जीता-जागता उदाहरण है। उसे 
अपनी पत्नी से प्रेम है, सोना से प्रेम है, कुमारी से प्रेम है, ओर चन्दा से 
प्रेस है। जिस वक्त जिसे सामने देखता है, उसी के मोह में फेस जाता 
है। भ्रोज्ार ही पुस्तक की जान है। कथा में कई सीन बहुत सर्मस्पर्शी हुए 
हैं। 'सोना के सिद्ठी' हो जाने,का, और झोझ्लार के सोना के कमरे मे झाने 
का वरणणन बड़ी ही सनसनी पेदा करने वाले हैं इत्यादि ।” 

इसी से आप पुस्तक की उत्तमता का अनुमान लगा सकते है। 
छपाई-सफाई प्रशंसनीय, प्ष्ठ-संख्या लगभग ३४०, समस्त कपड़े की 
सुन्दर सबिल्द पुस्तक का भूल्य केवल २) रु० ! स्थायी-प्राहकों से १॥) रु० ! 

बनभाली 
| ले० खर्गाव चण्डीप्रताद जी, बी० ए० हृदयेश” | 


इस पुस्तक की उपयोगिता ओर सरसता को आप लेखक के नाम ही 
से मालूम कर सकते हैं। कहने की आवश्यकता नहीं है कि 'हृदयेश 
जी ने अपनी लेखन-शली द्वारा हिन्दी-संसार को चकित कर दिया है ओर 
कई बार वे स्वर्ण-पदक भी प्राप्त कर चुके हैं । 

प्रस्तुत पुस्तक में 'हृदयेश” जी की दिखी हुईं 'चॉद' मे प्रकाशित 
सभी गछपों का सम्रह किया गया है। इन गदपों द्वारा सामाजिक अ्त्या- 
चारों तथा छुरीतियों का हृदय-विदारक दिग्दशन कराया गयग्या है; और इस 
विश्व के रज्न-मन्च पर होने वाले पाप और पु्यमय कृत्यों का मधुर॑ और 
सुन्दर॑ विवेचन किया गया है | जिन सजनों ने 'हृदयेश' जी के उपन्यासों 
और गहपों को पढा है, उनसे हसारी प्रार्थना है कि इन छोटी, परन्तु सार- 
गित एवं सरल भाषायुक्त गढपों को भी पढ़ कर अवश्य लाभ 
उठावें। पुस्तक के अन्त में २ छोटे-छोटे रूपक (नाटक ) भी दिए 
गए हैं। 

पुस्तक की छुपाई-सफाई अत्यन्त सुन्दर और प्ृष्ठ-संख्या लगभग 
२२० है । सजिहद पुस्तक का मूल्य केवल ३) रुपए; स्थायी-ग्राहकों के 
लिए २) २० सात्र ! 

98 
है&%+ व्यवस्थापिका “चाँद! कायोलय, इलाहाबाद 
९ - 


विद्याविनोद-प्रन्धथम्माला की विख्यात पुस्तकें 


बज 2५९०५ ८५//९८०५/०५/०१८४०५/९५००५/९ ०५ ५.३५ :५२१५२५ २५0७-२९३६ फ#५ 2३.२५ #९५:९:३९ :९२०५ /५.:२९७५०९ ०९,>००९ 2०५:१९.>९५./ध९./५.२९७२३५./३५२३५.३५/९३५:३९: 





लि० पं० रामकिशोर जी वालवीय, सहकारी-पस्पादक अभ्युद्य” | 
यह उपन्यास अपनी नौलिकता, मनोरञ्षकता, शिक्षा, उत्तम लेखन- 
शेली तथा भापा की सरलता और लालित्य के कारण हिन्दी-संसार में 
विशेष स्थान प्राप्त कर घुका है। श्रपने ढड् के इस भ्रनोखे उपन्यास में 
यह दिखाया गया है कि आजकल एम० ए०, बी० ए० और एफू० ए० 
की डिग्री-म्राप्त स्त्रियाँ किप्त प्रकार अपनी विदा के अभिमान में श्रपने 
योग्य पत्ति तक का अनादर कर उनसे निन्‍्दनीय व्यवहार करती हैं, किस 
प्रकार उन्हें घरेलू काम-काज से धणा उत्पन्न हो जाती है, अपने पति से वे 
किस अकार ख़िदवतें करातो हैं; और उनका गाहर्थ्य जीवन कितना छुःख- 
पूर्ण हो जाता है। दूसरी और यह दिखाया गया है कि पढ़े-लिखे युवकों के 
साथ फूहड़ तथा अनपढ़ और गँवार कन्याओं का बेजोड विवाह ज़बरद्स्ती 
कर देने से दोनों का जीवन कैसा दुखमय हो जाता है । 
इन सब बातों के अलावा खी-समाज के प्रत्येक महत्वपूर्ण विषयों पर 
प्रकाश डाल कर उनकी बुराइयां दूर करने के उदाहरण दिए गए हैं। चित्रों 
को देख कर आप हेंसते-हँसते लोट-पोट हो जायेंगे । 
दो तिरज्ञे और चार सादे चित्रों से सुसलित लगभग २९० पृष्ट की इस 
सुन्दर पुस्तक का मूल्य केवल १॥); स्थायी-आहकों से १५2), पहला संस्करण 
केवल्ल ९ मास मे हाथों-हाथ बिक गया था। यही पुस्तक की उत्तमता का 
सबसे भारी प्रमाण है। नवीन संशोधित संस्करण अभी प्रकाशित हुआ है। 


42५०७२५+५/ ००५२ १३ ९०० 5८९०३ ७१९४ ७ थक. 
९५४५४ ४४८ + 5 3३७० ५५० ५१५७२५८ ० ० छगभत अटल ल्‍रीजत ली टरी>र 


४8७» ब्यवस्थापिका चाँद' कार्यालय, इलाहाबाद 
| ७ 





विद्याविनोद-अन्थमाला की विख्यात पुस्तकें 


४४300 ७४७६४७०-७७७४४४७४४७७४४७७७ ७ 
विधवा-विवाह-मीमांसा 
, | ले० श्री० गंगाप्रसाद जी उपाध्याय, एम० ए० | 


इस महत्वपूर्ण ग्रन्थ में नीचे लिखी सभी बातों पर बहुत ही योग्यता- 
पूर्ण और ज़बरद्स्त दल्ीछ्ों के साथ प्रकाश डाला गया है :-- 

(१) विवाह का प्रयोजन क्या है ? सझुख्य प्रयोजन क्या और गौण 
प्रयोजन क्या ? आजकल विवाह में किल-किस प्रयोजन पर दृष्टि रक्खी 
जाती है? (२) विवाह के सम्बन्ध मे स्त्री और पुरुष के अधिकार और 
कत्तंव्य समान है या असमान ? यदि समानता है, तो किन-किन बातों में 
और यदि भेद है, तो किन-किन बातों से ? (३) पुरुषों का पुतविवाह 
ओर बहुविवांह धर्मानुकूल हे या धर्म-विरुद्ध ? शास्त्र इस विषय में क्या 
कहता है ? (४) स्त्री का पुनर्विवाह उपर्युक्त हेतुओं से उचित है या 
अनुचित ? (५) वेदों से विधवा-विवाह की सिद्धि। (९) स्छतियों 
की सम्मति । (७) पुराणों की साक्षी । (८) अस्‍्नरेज्ञी-कानून 
( शानी [०५ ) की आज्ञा । (६) अन्य युक्तियाँ। (१०) विधवा- 
विवाह के बविरुद्द आत्षेपों का उत्तर :--(अ) क्या स्वामी दुंयानन्द 
विधवा-विवाह के विरुद्ध है? (आ) विधवाएँ और उनके कर्म तथा 
ईंश्वर-इच्छा । (६) पुरुषों के दोष स्त्रियों को अजुकरणीय नहीं; (३) 
कलियुग और विधवा-विवाह, (ं) कन्यादान-विपयक आप्ेप; (ऊ) 
गोत्र-विषयक प्रश्न; (ऋ) कन्यादान होने पर विवाह वर्जित है; ( ऋ ) 
बाल-विवाह रोकना चाहिए, न कि विधवा-विवाह की प्रथा चल्नाना, 

विद्याविनोद-प्रन्थभाला की विख्यात, पुश्तकों 


(लू) विधवा-विवाह ल्ोक-्यचहार के विरुद्ध है; (लू) क्या हम 
आर्य-छमाजी है, जो विधवा-विवाह में योग दे ? (३१) विधवा- 
विवाह के न होने से हानियाँ; (क) व्यभिचार का आरधिक्य; (ख) 
वेख्ाश्रों की वृद्धि; (ग) अृण-हत्या तथा वाल्म-हत्या; (घ) अन्य 
क्ररताएँ; (४) जाति का दास; ओर (१२) विधवाशों का कच्चा चिह्दा। 

इस पुस्तक में बारह अध्याय हैं, जिनमे क्रमशः उपर्मुक्त विषयों को 
आलोचना बड़े ही ओजस्ती एवं मामिक ढड्ग से की गई है। कई तिरहे 
औरे साठे चित्र भी है ।, 

सजिल्द पुस्तक का मूल्य केवल ३) २० है; पर स्थायी-आहकों के 
लिए २)) २० । / । 

28, 

आशा पर पानी 
[ ले० श्री० जगदीश मा, विमिल | 

यह 'एक', छोटा सा शिक्षाप्रद सामाजिक उपन्यास है। मनुष्य के 
जीवन में सुख-हुख का दौरा किस कार होता है, विपत्ति के समय मलुष्य 
को कैसाजकैसी कठिनाइयाँ सहनी ,पहती हैं, किस प्रकार घर की फूट के 
कारण परस्पर चैमनस्थ हो जाता है और उसका कैसा छुखदाई परिणाम 
होता है, यह सब बातें आपको इस उपन्यास से मिलेगी । इसमें क्षमा- 
'शीलता, स्वार्थत्याग और परोपकार का अ्रच्छा चित्र खींचा गया है। 
एक बार अवश्य प्रदिए ! छुपाई-सफ़ाई उत्तम है। सूह्य केवल आठ आने; 
स्थायी-प्राहकों के लिए छुः थाने मात्र ! नंवीन संस्करण छुप रहा है । 


/(१.+-१/>कार री क्‍ी९ कक कीजल हक ीननकीचम न 


| 

विद्याविनोद-प्रस्थमाला दी विख्यात पुस्तक 

पनोर्मा 

[ ल० खगीय चरीग्रताद जी, बी० ए० हदबेश” | 
यह चह्दी उपन्यास है, जिसने हिन्दू-समाज में क्रान्ति उत्पन्न कर द 
थी। समाज का न्जा चित्र जिस योग्यता से इस पुस्तक में अड्डित किय! 
गया है, हम दावे के साथ कह सकते हैं कि वेसा एक भी उपन्यास अब 
तक हिन्दी-संसार में नहीं निकला है। बाल-विवाह और दहृद्ध-विवाह के 
भयहूर दुष्परिणामों के अलावा भारतीय हिन्दू-विधवाओं का जीवन जैसा, 

आदर्श और उच्च द्विखलाया गया है, वह बडा ही स्वाभाविक है। - 
इस पुस्तक के लेखक हिन्दी-संसार के रत्न थे, अतएव 'भाषा के 
सम्बन्ध मे कुछ भी कहना दृथा है! पसतक की भाषा इतनी सरत्ल, रोचक 
और हृदयग्राही है कि उठा कर कोई इसे छोड़ नहीं सकेगा । इस पुस्तक की. 
छुपाई-सफाई देखने ही योग्य है। पुस्तक सजिल्द निकाली गई है,। मूल्य 
केवल २॥) २०; स्थायी-आहकों से १॥८) सात्र ! पहला संस्करण केवल ४ 

मांस में बिक चुका है, नवीन संस्करण अभी-अभी प्रकाशित हुआ है। 


हल 





ये 


अबलाओं पर अत्याचार 
[ ले० श्री० जी० एस्० पथिक, बी० ए० बी० कॉम ० है, 
इस पुस्तक मे भारतीय सत्री-समाज पर होने वाले, अलाचारों का 


बडा हृदयग्राही. वर्णन है । इतना ही नहीं, खरी-समाज के प्रत्येक पहलू को 
लेखक ने बड़ी योग्यता से प्रतिपादित किया है। 

पुस्तक पढने ही नहीं, वरन्‌ सनन करने योग्य है; छुपाई-सफाई , 
अत्युत्तम | लगभग ३५० पृष्ठ को सजिल्द पुस्तक का मूल्य केवक्क २४) 
अथायी-आहकों के लिए १॥) मात्र ! 

प्र 


अबलाओं का इन्साफ़ 
[ ले० श्रीमती स्फुर्ना देवी ] 


इस पुस्तक से राजपूताने के उच्च हिन्दू-वेश्य एवं ब्राह्मणों की सामाए:.. 
स्थिति का दिग्दर्शन बड़ी योग्यता से कराया गया है। मारवाडी-समाज 
मे यह पुस्तक एकबार ही क्रान्ति उत्पन्न कर देगी, इसमे जरा सन्देह नहीं। 
इस पुस्तक की सबसे महत्वपूर्ण वात तो यह है कि पुस्तक केवल सत्य 
घटनाओं के श्राधार पर लिखी गई हे । भगवान्‌ धर्मराज की कचहरी का 
रृश्य तथा अपराधी स्त्रियों के पक्ष मे की हुई क्षमादेवी' की उच्च कोटि के 
विचारों से भरी हुई युक्तिपूर्ण बहस और भगवान्‌ धर्मराज के इन्साफु का 
सास्विक वर्णन मौलिकता से भरा हुआ है । पुस्तक केवल मारवादी-समाज 
के लिए ही नहीं, बल्कि उच्च वर्ण के हिन्दूमात्र के पढने ओर विचारने 
योग्य है। माँगे बहुत ज्यादा आ रही हैं, शीघ्र ही मेगा लीजिए नहीं तो 
दूसरे संस्करण की अतीक्षा करनी पड़ेगी । सजिल्द पुस्तक का मूल्य लागत- 
मात्र २); चांद! के झ्राहकों के लिए १॥) हु 

उम्मामुन्दरी 
[ ले० श्रीमती शैलकुमारी देवी | 

इस पुरतक में पुरुष-समाज की विषय-बासना, अन्याय तथा भारतीय 
रमणियों के स्वार्थ-त्याय और पातित्र्य का ऐसा सुन्दर ओर मनोहर वर्णन 
किया गया है कि पढते ही बनता है। सुन्दरी सुशीज्षा का अपने पति सतीश 
पर अगाध प्रेम'एवं विश्वास, उसके विपरीत सतीश बावू का उमासुन्दरी 
नामक युवती पर झुग्ध हो जाना; उमासुरुदरी का अनुचित सम्बन्ध होते 
हुए भी सतीश को कुमार्ग से बचाना और उपदेश देकर उसे सम्मार्ग पर 
ज्ञाना आदि सुन्दर और शिक्षप्रद घटनाओं को पढ़कर हृदय उसड पडता 
है। इतना ही नही, इसमें हिन्दू-समाज की स्वार्थपरता, काम-लोलुपता 
विषय-बासना तथा श्रनेक छुरीतियों का हृदय-विंदारक वर्णन किया गया 
है। छुपाई-सफाई सब सुन्दर हे। मूल्य केवल ॥) आने है। स्थायी- 
आहकों के लिए ॥०) _ 

ञ 
अह की फर 
[ ल्े० श्री० योगेन्रनाथ जौपरी, एम० ए० ] 
इस पुस्तक की विशेषता लेखक के नाम ही से प्रकट हो जाती है। 


यह वँगला के एक असिद्ध उपन्यास का श्रजुवाद है-। लडके-लड़कियों के 
शादी-विवाह में असावधानी करने से जो भथडर परिणाम होते हैं, उनका 

इसमें अच्छा दिग्दरशन कराया गया है। इसके श्रतिरिक्त यह वात भी 
इसमे भ्रट्धित की गई है कि अनाथ हिन्दू-बालिकाएँ किस प्रकार, ठुकराई 
जाती है और उन्हें किस प्रकार ईसाई अपने चड़गुल् में फेंसाते हैं । पुस्तक 
पढने से पाठकों को जो आ्रानन्‍न्द आता हे, वह अकथनीय है । छुपाई- 
सफाई सब सुन्दर होते हुए भी पुस्तक का मूल्य केवल आठ आने; स्थायी- 
ग्राहकों के ल्लिए छः आने मात्र ! 


2 
मनोहर ऐतिहासिक कहानियाँ 
[( ले० श्री० अ्रध्यापक जहखर्श जौ “हिदी-कोविद? | 
इस पुस्तक' में पूर्वी और पाश्चात्य, हिन्दू और झुसलमान, खरी-पुरुप-- 
सभी के आदुश छोटी-छोटी कहानियों द्वारा उपस्थित किए गए है, जिससे 
चालक-बालिकाशं के हृदय पर छोटेपत से ही दयालुता, परोपकारिता, 
- मित्रता, सच्चाई और पविन्नता आदि सदगुणों के बीज को अडकुरित 
करके उनके नेतिक जीवन को महान्‌, पवित्र और उज्ज्वल बनाया जा सके। 
इस पुस्तक की सभी कहानियाँ शिक्षाग्रद ओर ऐसी हैं कि उनसे 
वालक-बालिकाएँ, स्री-पुरुष सभी लाभ उठा सकते है। रेखक ने बालकों 
की प्रकृति का भली-भाँति अध्ययन करके इस पुस्तक को लिखा है। हमे 
श्राशा है, देशवासी इस पुस्तक को अपनाकर हमारे उद्देश्य को सफल्ल करेंगे।. 
पुस्तद्य की छुपाई-सफाई देखने योग्य है। २९० एड की समस्त कपड़े 
की जिल्द-सह्वित पुस्तक का मूल्य केवल ३॥) रु०; स्थायी-आहकों के लिए 
१:2) सात्र ! नवीन संस्करण अभी अभी प्रकाशित हुआ है । 

विद्याविनोद-अन्थमाला की विख्यात पुस्तक 
मनोरञ्ञक कहानियाँ 


[ ल्ले० श्री० अध्यापक जहुखरुश जी “हिन्दी-कोविद” | 

श्री० ज़हरबज़्श जी की लेखन-शैली बडी ही रोचक और मधुर है। 
आपने बालकों की प्रकृति का अच्छा अ्रध्ययन भी किया है। आपने यह 
पुस्तक बहुत दिनों के कछिन परिश्रम के बाद लिखी है । इस पुस्तक में 
कुल १७ छोटौ-छोटी शिक्षाप्रद, रोचक और सुन्दर हवाई-कहानियाँ हैं, 
जिन्हे बालक-बालिकाएँ बड़े मनोयोग से सुनेगी। बड़ें-बूढ़ों का भी इससे 
अथेष्ट मनोरक्षन हो सकता है । 

पृष्ठ-संख्या २०० से अधिक, छुपाई-सफाई उत्तम है। इस बार पुस्तक 
सचिन्न प्रकाशिब हुईं है; फिर भी मूल्य वही 3) रक्खा गया है ; स्थायी- 
आहकों के लिए ॥) मात्र ! 


98 


राष्ट्रीय गान 
| चुने हुए वीर-खपूर्ण गानों का अपूर्व संग्रह | 
यह पुस्तक चौथी बार छुपकर तैयार हुईं हैे। इसीसे इसकी 
लोक-प्रियता का अनुमान हो सकता हे । इसमें वीर-रस में से 
हुए देश-भक्तिपूर्ण सुन्दर गानों का “अपूर्व संग्रह हे, जिन्हें पढकर 
आपका दिल फद़क उठेगा । यह गाने हारमोनियस पर भी गाने 
काबिल हैं; और हर समय भी गुनगुनाए जा सकते हैं। शादी-विवाह के 
उत्सव पर तथा साधारण गाने-बजाने के समय यदि गाए जायें, दो सुनने 

असर पछता है। बच्चे-वूढ़े, खी-पुरुप--खभी श्रावकी रचनाओं को बढ़े प्रेस 
से पढे हैं । प्रस्तुत पुस्तक में प्रेमचन्द जी की उन सभी कहानियों का संप्रह 
किया गया है, जो 'चॉद' में बिछुले तीन-चार वर्षों में प्रकाशित हुई हैं । 
इसमें कुछ नई कहानियाँ भी जोढ दी गई हैं, जिनसे पुस्तक का महत्व और 
भी बढ गया है । प्रकाशित कहानियों का सी फिर से सम्पादन किया गया 
है। बढ़िया काग़ज़ पर छुपी तथा समस्त कपड़े की सजिर्द पुस्तक का 
मूल्य २॥); स्थायी-प्राहकों के लिए १॥:) मात्र ! 


4 


मनमोदक 
[ तमादक श्री प्रेमचन्द्र जी | 


' यह पुस्तक बाजक-बालिकाशों के लिए खिलौना है। जैसा पुस्तक 
का नाम है, वेसा ही इसमे गुण है। इसमे लगभग ४९ मनोरक्षक कहानियाँ 
और एक से एक बढ़कर ४० हास्यग्रद चुटकुले हैं। एक कहानी बालकों को 
सुनाइए, वे हँसी के सारे ल्ोट-पोट हो जाझँगे। यही नहीं कि उनसे मनोरञ्षन 
ही होता हो, वरनू उनसे बालकों के ज्ञान और बुद्धि की इृद्धि के अतिरिक्त 
हिन्दी-उदूं के व्याकरण-लस्बन्धी ज़रूरी नियम भी याद द्वो जाते हैं। इस ' 
पसक को बालकों को सुनाने से आम के आम भौर गुठलियों के दाम वाल्नी 
कहद्दावव चरितार्थ होती है। छुपाई-सफ़ाई सुन्दर, ३६० पृष्ठ की सजिर्द 
इस्तक को कीसत केबल बारह आने, स्थायी-प्राहकों के लिए। ०) मात्र ! 

हिन्दू-त्योहारों का इतिहास 


[ ज्े० श्री० शीतलाप्तहा्य जी, वी० ए० | 

हिन्दू-त्योह्ार इतने महत्वपूर्ण होते हुए भी, लोग इनकी उत्पत्ति के 
सस्वन्ध में कुछ भी नहीं जानते ! जो स्लियाँ विशेष रूप से इन्हें मानती 
हैं, वे भी अपने ध्योहारों की वास्तविक उत्पत्ति से बिलकुल अनभिक्ञ है। 
कारण यही है कि हिन्दी-संसार में श्रव् तक एक भी ऐसी पुस्तक प्रकाशित 
नहीं हुईं। वर्तमान पुस्तक के सुयोग्य लेखक ने छुः मास कठिन परिश्रम 
करने के बाद यह पुस्तक तैयार कर पाई है ! शास्र-पुराणों से खोजकर 
त्योहारों की उत्पत्ति लिखी गई है। इन द्ोहारों के सम्बन्ध में जो कथाएँ 
प्रसिद्ध है, ये वास्तव में बढ़ी रोचक हैं। ऐसी कथाओं का भी सविस्तार 
वर्णन किया गया है । मूल्य सजिलद पुस्तक का १) २०; पर स्थायी-ग्राहकों 
के लिए केवत्न ॥); नवीन संशोधित संस्करण अभी प्रकाशित हुआ है। समस्त 
कपड़े की जिल्द्‌ तथा स्वर्णाक्षरों से मण्डित पुस्तक का भृल्य १८) मात्र ! 


है 
गुदगुदी 
[ ले० श्री० जी० पी० श्रीतास्तव, बी० ए०, एलू-एलु० बी० ] 
पुरुतक का विषय नाम ही. से प्रकट है। इसमें श्रीवास्तव जी के 
विनोदपूर्ण चुटकुलों का सुन्दर संग्रह है। एक चुटकुला पढिए--हँसते- 
हँसते पेट मे बल पड जायँगे, यहो इस पुस्तक का संत्षिप्त पर्चित्र है। 
मूल्य केवल ॥); स्थायी-प्राहकों के लिए 2) मात्र ! 

विद्याविनोद-प्रन्थभाला की विख्यात पुस्तक 
. अशनाथ, 
(ले० श्री० जी० पी० श्रीवास्तव, बी० ए०, एलू-एलु० वी० | 
श्रीवास्तव महोदय का परिचय हिन्दी-संसार को कराना लेखक का 
अपसान करना है। पाठकों को यह जानकर प्रसन्नता होगी कि हास्य- 
रस के नामी लेखक होने के श्रल्लावा श्रीवास्तव महोदय कट्टर ससाज- 
सुधारक भी है। “लम्बी दाढ़ी” भ्रादि अनेक पुस्तकों मे भी लेखक ने 
सामाजिक कुरीतियों का नज्ञा चित्र जनता के सामने रक्खा है । 
इस वर्तमान पुस्तक ( प्राणवाथ ) में भी समाज में होने वाले अनेक 
अन्याय, अत्याचार लेखक ने बडी योग्यता से श्र्धित किए हैं। स्री-शिक्ता 
ओर सामाजिक सुधारों से परिपूर्ण होने के कारण यह एक अनूठा 
उपन्यास है। चार भागों के इस सुन्दर रेशमी जिदद से मण्डित, स्वर्णाक्षरों 
से अरद्धित उपन्यास का भूल्य केदल २॥) ही रक्‍्खा गया है। स्थायी 
आहकों के लिए २०); नवीन संस्करण अ्रभी प्रकाशित हुआ है । 


2४ 
मेहरुन्निसा 
[ अनुवादक- श्री ० मंगल्नग्रताद थी विश्वकर्मा, विशारद | 
भारत-सम्राट्‌ जहाँगीर की असोम उमताशालिनी सम्राज्ञी नूरजहाँ 
का नाम कोन नहीं जानता ? भारतवर्ष के इतिहास से उसकी अक्षय 
कीति-गाथा ज्वलन्त अक्तरों मे आज भी देदीप्यमान हो रही है। इसी 

विद्याविदोद-प्रन्थप्नाला की विख्यात॑.पस्तकें 

सम्राज्ञी का पुराना नाम भेहरुचिसा था। जहाँगीर उसके अप लावस्थे 
पर झुंग्ध हो गया; और उसने येम-केन प्रकारेण उसके पेति शेर अफगरन 
को मरवा डाला । 

आत्माभिसानिनरी चैधव्य-दुख-कातरा, प्रताड़िता, रूपसी मेहरुत्षिसा का 
यह करुण-रसपूर्य चरित्र एक बार दिल को दहला देवा है। इसके 
पश्चात्‌ यह उदात्त-चित्ता भेहरुखिसा सम्राट की प्रेयली और श्रेयसी 
बनकर किस प्रकार नूरजहाँ के नाम से भारत की सम्राक्षी बनी-ये सब 
घटनाएँ इस उपःख्यान मे बड़े कवित्वपूर्ण शब्दों मे वर्णित हैं। प्रत्येक रमणी 
को इस रमणी-रल का चरित्र पढकर अपूर्व लाभ उठाना चाहिए। मूल्य 
केवल ॥) आने ; स्थायी-प्राहकों के लिए छः आये मात्र ! 


98 
पाक-चन्द्रिका 
[ सम्पादिका श्रीमती, विद्यावती जी सहगल | 
इस पुस्तक में अत्येक अन्न तथा मसालों के गुण और अचगुण वर्णन 
चरने के , अतिरिक्त, पाक सम्बधी सभी वस्तुओं का सविस्तार और सरल 
भाषा से वर्णन किया गया है। प्रत्येक चीज़ के बनाने की विधि सबिस्तार 
दी गई है.। इस पुस्तक से थोडी भी हिन्दी जानने वाल्ली कन्याएँ भरपूर 
लाभ उठा सकती हैं। सन-चाहा पदार्थ पुस्तक सामने रखकर आसानी 
से तैयार किया जा सकता है। दाल, चावज्न, रोटी, पुल्लांव, भीठे, 
जमकीन चावज्न, भाँति-भाँति के शाक, सब तरह की सिठाइयाँ, नमकीन, 

विद्याविनोद-प्रन्थमाला की विख्यात पुस्तक 

बढ्लला-मिठाई, पकवान, सैकडों तरह की चटनी, रायते, भ्रचार-मुरब्बे आदि 
बनाने की विधि बड़ी उत्तमता से इस पुस्तक में लिखी गई है। प्रत्येक 
महिला को यह पृस्तक अपने पास रखनी चाहिए । लगभग ८०० पृष्ठ की 
सुन्दर सजिल्द पुस्तक की कीमत केवल ४) रु०; स्थायी-ग्राहकों के 


लिए ३) मात्र ! 
2 
निर्मला 


[ ले० घुप्रसिद्ध उपन्यात्तकार भ्रीयुत ग्रेमचन्द जी ] 
इस मोलिक उपन्यास में ल्ब्धप्रतिष्ठ लेखक ने समाज से बहुलता 
से होने वाले ब्ृद्ध-विवाहों के भयइर परिणामों का एक वीभत्स एवं 
रोमान्चकारी दृश्य. सम्ुपस्थित किया है । जीण-काय बुद्ध अपनी उन्मत्त 
काम-पिपासा के वशीभूत्त होकर किस प्रकार प्रचुर धन व्यय करते है, किस 
प्रकार वे अपनी वामाड़ना पोड़शी नवयुवती भवल-लावण्य सम्पन्ना के 
कोमल अरुण वर्ण अधरों का सुधा-स पोशण करने की उद्आन्त चेष्ट 
. में अपना विप उससें प्रविष्ट करकें, उस युवती का नाश करते है, किस 
प्रकार गृहस्थी के परम पुनीत प्राण में रौरव-कारड प्रारम्स हो जाता 
है, और किस प्रकार ये बरृद्ध अपने साथ ही साथ दूसरों को लेकर डूब 
मरते हैं, किस प्रकार उद्भान्ति की प्रमत्त सुखद कढ्पना में उनका 
अ्रवशेष ध्वंस हो जाता है--यह सब इस उपन्यास में बड़े मामिक ढड़ से 
अज्वित किया गया है। अचार की दृष्टि से इसका सूल्य केवल २॥) 
| रकखा गया है । स्थायी आहकों से $॥॥5) 

विद्याविनोद-ग्रन्यमाला की विख्यात पुस्तक 


सखाराम 
( ले० श्री० मदारीलाल जी गु्त | 

इस उपन्यास में बृदध-विवाह के दुष्परिणाम बढ़ी योग्यता से 
दिखलाए गए हैं ! श्रीराम का माया के फन्‍्दे में फंसकर अपनी कलया का 
विवाह दीनानाथ नाम के वृद्ध ज़मींदार से करना, पुरोहित जी की स्वार्थ- 
परायणता, जवानी के उमड़ में रुपिया ( कन्यां का नाम है ) का डगमगा 
जाना, अपने पति के भाई सखाराम पर मुग्ध होना, सखाराम की 
सच्चरिन्नता, दीनानाथ का पश्चात्ताप, तारा नाम की युवती बालिका का 
स्वदेश-प्रेस; सखाराम की देश और समाज-सेवा और अन्त में रुपिया का 
चेत; उसकी देशभक्ति और सेवा; दीनानाथ, सखारास, श्रीराम, तारा 
और उसके सुयोग्य पिता का वैराग्य लेकर समाज से करना सबकी; 
आँखे खुद्दना; तारा का सद्वियों को उन्नति के लिए उत्साहित करना आदि- 
आदि अनेक रोचक विषयों का प्रतिपादन बडी योग्यता से किया गया 
है। पुस्तक इतनी रोचक है कि उठाकर छोडने को दिल नहीं चाहता । 

टाइटिल पेज पर बृद्ध-वेवाह का एक तिरज्ञा चित्र भी दिया गया है ७ 
पृष्ठ-संख्या २००, कांगज़ बहुत सुन्दर र८ पाउण्ड का, छुपाई-सफाई 
सब सुन्दर होते हुए भी मूल्य केवल एक रुपया खखा गया है; स्थायी- 
ग्राहकों के लिए केवल बारह आने ! पुस्तक दूसरी बार छुपकर अभी-अर्भी 
( तैयार हुईं है । 

विद्याविनोद-अन्यमाल की विख्यात पुस्तक 


[का 
सूदंत-कुडे 
| ले० एक निर्वाप्तित ग्रेजुएट” ] 

नायक ओर नाचिका के पत्रों के रूप में यह एक दुःखान्त कष्यानी 
है। प्रणय-एथ में निशाशा के मामिक प्रतिधातों से उत्पन्न सानव-हृदय मे 
जो-मो कल्पनाएँ उठती है, और उठ-उठकर चिन्ता-लोक के अ्रस्फुट साम्राज्य 
में विज्ञीन हो जाती है, वे इस पुस्तक में भल्ी-भाँति व्यक्त की गई है। हृदय 
के अन्तःप्रदेश मे प्रणय छा उद्धव, उसका विकास और उसकी अविरत 
आराधना की श्रनन्‍्त तथा भ्रविच्छिन्न साधना से मनुष्य कहाँ तक अपने 
जीवन के सारे सुखों की आहुति कर सकता है, ये वात इस पुस्तक में 
एक श्रत्यन्त रोचक और चित्ताकर्पक रूप से वर्णन की गईं है। जीवन- 
संभाम की जटिल समस्याओं से मानवी उत्कर्ठाएंँ किस प्रकार विधि के 
कठोर विधान से एक अनन्त अ्न्धकार में अम्तहिंत हो जाती है, एवं 
चित्त की सारी सब्चित श्राशाएँ किस प्रकार निराशा के भयानक गह्नर मे 
'पतित हो जाती हैं--इनका जो हृदय-विदारक वर्णन इस पुस्तक में किया 
गया है, वह सर्वधा मौलिक एवं नवीन है। आशा, निराशा, सुख-दुख, 
साधन, उत्सग एवं उच्चतम आराधना का सात्विक चित्र पुस्तक पढते ही 
कल्पना की सजीव प्रतिमा में चारों भोर दीख पढ़ने लगता है| फिर भी 
यह पुस्तक मौलिक और हिन्दी-संसार के लिए नवीन उपहार है। यह 
एक अनन्त रोदन का अनन्त सब्भीत है, जो प्रायः प्रत्येक भावक हृदय में 
व्यक्त अथवा अव्यक्त रूप से एक बार उत्यित होकर या तो आजीवन 

विद्याविधोद-प्रन्थश्षाला की विख्यात एस्तके 

वजता रहता है भ्थवा कुछु काल-पर्यन्त वजकर पुनः विस्मृति के विशाल 
साम्राज्य मे अन्तरित्त हो जाता है। इस पुस्तक मे व्यक्त वाणी की अनुपम 
विल्लीनदा एवं अच्यक्त स्वरों के उच्चतस सब्जीव छा एक हृदयग्राही मिश्रण 
है। पुस्तक हाथ में लेते ही आप इसे बिना पढ़े नही छोड सकते । समस्त 
कपड़े की सजिरद पुरतक का मूल्य केवल ३); स्थायी-आहकों के 
लिए २) मात्र ! 
दर 
कपला के पत्र 
[ अनुवादक---एक निर्मात्तित प्रेजुएट” | 

यह पुस्तक कमला नामक एक शिक्षिता मद्रासी महिल्वा के द्वारा 
अपने पति के पास लिखे हुए पत्रों का हिन्दी-अनुवाद है। इन गम्भीर, 
विद्वत्तापूर्ण एवं अमूल्य पन्नों का मराठी, वड्लला तथा कई अन्य भारतीय 
भाषाओं से पहले अनुवाद हो चुका है; पर आज तक हिन्दी-संसार को 
इन पन्नों के पढ़ने का सुअवसर नहीं मिला था। इस अभाव की पूर्ति 
करने के लिए हम ही इसका हिन्दी-अलुवाद प्रकाशित कर रहे है। 

इन पत्रों में कुछ पन्नों को छोड प्रायः सभी पत्र सामाजिक प्रथाओं 
एवं साधारण घरेलू चर्चाओ्ों से परिपूर्ण हैं; पर उन साधारण चर्चाक्रों में 
भी जिस सामिक ढड्ढ से रमणी-हृदय का अनन्त प्रण्य, उसकी विश्व- 
व्यापी महानता, उसका उज्ज्वल पत्नि-भाव और भ्रणय-पंथ मे उसकी 
अक्षय साधना की पुनीत प्रतिमा चित्रित की गईं है, उसे पढते ही आँखें 

भर भराती हैं; और हृदय-वीणा के श्रत्यन्त कोमल तार एक अनियन्त्रित 
गति से बज उठते हैं। हुभाग्यवश रसणी-हृदय की उठती हुई सन्दिग्ध 
भावनाओं के कारण कमला की श्राशा-ज्योति अ्रपनी सारी प्रथा छिटकाने 
के पहिले ही सन्देह एवं निराशा के श्रनन्‍त तम में विज्ञीन हो गईं। 
इसका परिणाम वही हुआ जो होना चाहिए । कमला को उन्माद-रोग 
हो गया। उसके अन्तिम पत्नप्रणय की स्मृति और उन्साद की विस्म॒ति 
की सम्मित्नित अवस्थाओं मे लिखे गए हैं। जो हो, उन पत्रों में जिन 
भावों की प्रतिपूर्ति की गई है, वे विशाल और महान हैं। उन पत्रों के 
प्रत्येक शब्द से एक वबेदना उठती है, उस बेदना से सानव-जीवन का 
नीरव रोदन प्रतिध्वनित होता है; और उस प्रतिध्वनि में अनन्त का 
अच्यक्त सड्रीत प्रतिपादित होने लगता है। यह एक अनुपम पुस्तक है । 
मूल्य केवल ३ ) स्थायी-य्राहकों के लिए २॥) मात्र ! 


रह 
घरेल चिकित्सा 
$ 5 रा, च्त्‌ 
| ल्े० श्रनेक सुविस्यात डॉक्टर, वेद्य.भौर हकीम | 
इस पुस्तक में चाँद! में प्रकाशित घरेलू दवाइयों का श्रवूर्व॑ संग्रह 
है। धेले-पैसे की दवाइयों से ही कठिन से कठिन रोगों का इलाज किया 
जा सकता है। स्त्री-पुरुष, बच्चे-बृढ़े सभी के लिए पुरतक समान-रूप 
से उपयोगी है । मूल्य केवल ॥) ; स्थायी-आहकों के लिए ।£) मात्र ! 
5४ 

आप 





सती-दाह 
[ ले० श्री० शिवप्तहाय जी चत॒वेंद्री | 

हिन्दी मे 'सती” विषय की यह पहली ही पुस्तक है। 'सती-प्रथा” का 
इतिहास इस पुस्तक में बढ़ी उत्तमता से सम्रमाण अर्जित फिया गया है । 
इसके अतिरिक्त 'सती-प्रथा' द्वारा होने वाले श्रनर्थ आदि का दिग्दर्शन 
भी कराया गया है। इस पुस्तक को पढ़ने से हृदय नें करुणा का ख्ोत 
उमड़ आता है। पुस्तक-लेखन की प्रणाल्षी और भाषा इतनी उत्तम और 
अ्भावोत्पादक है कि लिसका वर्णन नही किया जा सकता । यह” पुस्तक 
प्रत्येक हिन्दी-ग्रेमी को पठनी चाहिए। २०० पृष्ठ की सचित्र और उत्तव सबिल्द 
पुस्तक का मूल्य केवल २॥) रु०; स्थायी-आहकों के लिए १॥८) मात्र ! 


५४ 
4 
अखरत ओर विष 
अथवा 
मुगल-दरबार-रहस्य | 
[ ले० श्री० परिडत रामझष्ण जी शुक्छ, एम०'ए० | 
यह ऐतिहासिक उपन्यास सुग़ल-द्रबार-रहस्य के आधार पर लिखा 
गया है ।- यदि नूरजहाँ के शासन-काल के दॉव-पेच देखना हो; थदि 
देखना हो कि हिन्दुओं के ख्विलाफ़ मुसलमानों के शासन-काल् में कैसे- 
कैसे भीयण पड़यन्त्र रचे जाते थे; यदि झुसलमान-वादशाहों की काम- 
पिपासा, उनकी प्रेम-ज्ञीला ओर विज्ञासिता का नन्न-चित्र देखना हो 


जहन्‍व. १२०३३ १७. 

तो इस महत्वपूर्ण ऐतिहासिक उपस्यास-क्ो शवश्य पढिए। बहादुर 
राजपूत-नवथुवकों की चीरता का भीः आदर्श-तमूना आपको इसमें 
मिलेगा। जुलेख़ा नामधारिणी एक हिन्दू-महिला की चीरता, साहस 

और राजनीतिक दॉव-पेच की सत्य घटनाएँ पढ़कर आपको दोंतों तले 
उँगली दवानी पड़ेगी, उस समय का सारा इतिहास बाइस्कोप के तमाशे 
की तरह आपकी आँखों के सामने नाचने लगेगा। यह एक ऐतिहासिक 
महत्वपूर्ण ग्रन्थ है, जिसे एक मनोरक्षक उपन्यास के आवरण में पढकर 
प्रत्येक ख्री-पुरुष, बच्चा और बूढा अपनी श्ञान-ूद्धि कर सकता है। पुस्तक 
की भाषा वढ़ी ललित, सुन्दर भौर मुहावरेद्रार है। इतनी अधिक खोज 
से लिखी हुई, मोती के समान साफ़ अ्तरों मे छुपी हुई, समस्त कपड़े 
फी जिरूद से सणिडत, स्वर्ण-श्रत्तरों से अक्षित लगभग ७०० पृष्ठ की इस 
अमूल्य पुस्तक का मूल्य केवल ४); स्थायी-ग्राहकों के लिए ३) मात्र ! 


४ 
शीघ्र प्रकाशित होने वाली पुस्तक 
नाम पुस्तक भूल्य लगभग नाम पुस्तक मूल्य लगभग 
(--समाज-द्शेन ( परिवद्धित | ४--पाक-शिक्षा ॥) 


संस्करण ) सचित्र ५) | ४-चेद में स्त्रियों २) 
२--दाम्पत्य जीवन... ५] | ६-मातृ-मन्दिर ( सचित्र )२॥) 
३--अरपराधी १) | >--कामिनी १) 

पर 

छप रही है ! छप रही है |. 





*--०< लाल) (बम 8:2%-- 


ध्चॉद! में जो रह्जीन तथा तिरज्ञे चित्र अब त्तक प्रकाशित हुए है,. 
हिन्दी-संसार में उनकी धूस है । हज़ारों पाठक-पाठिकाओं के अनुरोध से 
हमने इन चित्रों का संग्रह प्रकाशित करने का निश्चय कर 'लिया है।' 
इस चित्रावली के प्रथंस भाग से कुल २९ चित्र रहेंगे, १० सादे ओर १५ 
तिरक्ञे-चित्रों के साथ ही एक से एक सुन्दर कविताएँ भी प्रकाशित 
होंगी। देखने ल्लायक चीज़ होगी। छुपाई-सफाई ओर जिद बधाई आदर्श 
होगी । शादी-विवाह के अवसर पर बहू-बेटियों की उपहार देने योग्य हो, 
इस बात का ध्यान रखा जायगा। मूल्य लगभग ३) रु० होंगे। चाँद” 
तथा अन्थमाला के स्थायी-ग्राहकों को यह चित्नाबल्ली पुस्तकों की भाँति 
पौने मूल्य मे नहीं मिलेगी, इस बात का ध्यान रखना चाहिए। डाक- 
व्यय अलग । दो प्रतियाँ एक साथ भगाने वालों को एक आना फ़ीः 
रुपया कमीशन भी दिया जायगा। शीघ्र ही अपना ऑर्डर रजिस्टर कराए 
लीजिए, नहीं तो पछुताना होगा। 

